Casa Domnului 



Despre Jakob Lorber 



Jakob Lorber s-a născut la data de 22 iulie 1800, pe malul stâng al 
râului Drau, într-o zonă vinicolă, în satul Kanischa, parohia Jahring, unde 
tatăl său, Michael Lorber, avea o fermă micuţă! 

Deloc întâmplător, Jakob Lorber a crescut într-un mediu rural şi 
destul de sărac. Părinţii săi erau însă deschişi faţă de artă şi de religie. El a 
moştenit de la tatăl său numeroasele talente muzicale şi a învăţat să cânte la 
vioară, la pian şi la orgă. 

Când a ajuns la liceul din Marburg, un orăşel pe malul râului Drau, 
Lorber îşi putea câştiga deja banii necesari pentru pregătire cântând ca 
organist la una din bisericile locale. A primit acreditarea ca profesor de liceu 
în anul 1829, la Graz, Austria, capitala provinciei Steiermark. Cu toate 
acestea, la vremea respectivă nu a reuşit să-şi găsească un post. De aceea, el 
şi-a putut continua intensiv studiile muzicale, predând arta compoziţiei, 
vioara, lecţii de canto, şi dând din când în când câte un concert. 

In timpul acestor ani, Lorber şi-a urmat înclinaţia interioară şi s-a 
adâncit din ce în ce mai mult în studiul „Căii Interioare". Printre altele, a 
citit lucrările lui Justinus Kerner, Jung-Stilling, Swedenborg, Jakob Bohme 
şi Johann Tennhardt. Biblia a rămas tot timpul cartea lui de căpătâi şi sursa 
sa de inspiraţie până la sfârşitul vieţii. 

In pofida numeroaselor sale talente, trăia de pe azi pe mâine, până 
când i s-a oferit în cele din urmă un post ca dirijor la Opera din Trieste. 
Când era pe punctul de a accepta postul, lucru care i-ar fi permis să-şi 
consacre talentele lumii exterioare, a primit o altă misiune, aceea de „Scrib 
al Domnului". La data de 15 martie 1840, imediat după rugăciunea de 
dimineaţă, el a auzit cu claritate o Voce în regiunea inimii, care i-a poruncit: 
„Ridică-te, ia-ţi pana şi scrie!" 

Ascultător, a renunţat la pregătirile pentru călătorie, s-a aşezat şi a 
început să scrie ceea ce îi dicta misterioasa voce. Era introducerea la prima 
sa lucrare, Casa Domnului: „Şi astfel, bunul Dumnezeu se adresează tuturor; 
iar cele spuse aici sunt adevărate, autentice şi sigure. Oricine doreşte să 
vorbească cu Mine, trebuie să se îndrepte către Mine, iar Eu îi voi răspunde 
în inima lui. Dar numai cei Puri, cu inima plină de smerenie, vor auzi Vocea 
Mea. Iar Eu voi păşi braţ la braţ cu cei care Mă vor prefera lucrurilor lumeşti 
şi care Mă vor iubi la fel cum îşi iubeşte mireasa mirele. Acestea sunt 
adevăratele Fiinţe Umane, cele care Mă privesc la fel cum îşi priveşte un 
frate fratele, şi cum le-am privit Eu dintotdeauna, încă înainte ca ele să fi 
existat". 

începând din acea zi, a primei dictări din partea Domnului, 
imposibilul a devenit posibil şi a intrat în viaţa lui Jakob Lorber. 

In timpul celor 24 de ani care au urmat, el a continuat o activitate 
care nu putea fi înţeleasă de nimeni numai cu ajutorul intelectului şi al 



raţiunii. Scria aproape zilnic, ore întregi, fără întrerupere, fără să consulte 
vreo carte de referinţă şi fără să aibă cunoştinţe legate de ceea ce scria, căci 
cunoaşterea curgea din pana lui prin intermediul Cuvântului Interior, 
întreaga lui viaţă s-a împlinit în singurătate, ascultând de această Voce 
Interioară. 

Nu îl putem descrie pe Jakob Lorber decât în superlative. Dacă l-am 
privi ca pe un scriitor, el i-ar depăşi prin opera lui pe toţi scriitorii, poeţii şi 
gânditorii din toate timpurile. Căci unde mai putem găsi o cunoaştere atât de 
completă, o interpretare de o asemenea profunzime, cunoştinţe mai exacte 
despre ştiinţele geografice, istorice, biologice şi naturale, descrierea unor 
fapte care s-au petrecut imediat după crearea cosmosului? Lucrările sale 
umplu 25 de volume, fiecare a câte 500 de pagini, ca să nu mai vorbim de 
cele mai mici. Dacă l-am privi ca pe un geniu al profeţiei, el i-ar depăşit cu 
siguranţă pe toţi iniţiaţii pe care i-a cunoscut umanitatea. încă nu s-au născut 
cuvintele care l-ar putea descrie pe Jakob Lorber, iar dacă el a preferat să se 
auto-numească „Scribul Domnului", putem pune acest lucru numai pe seama 
smereniei lui înnăscute. 

Jakob Lorber a murit la data de 24 august 1864. El a ştiut dinainte că 
va muri la această dată, căci îşi împlinise misiunea. Pe piatra sa de mormânt 
din Cimitirul St. Leonhard din Graz sunt scrise cuvintele lui Pavel: 
„Indiferent dacă trăim sau murim, noi îi aparţinem Domnului". 



Capitolul 1 

Iubirea şi binecuvântarea Tatălui Ceresc ca semn al prezenţei sale 
spirituale 

(7 ianuarie 1842) 



Şi Abedam i-a întrebat: „Ascultaţi-Mă. Am constatat cu plăcere că 
Mi-aţi dăruit inimile voastre. într-adevăr, aceasta este calea ideală pentru 
voi. Dar trebuie să ştiţi că - de dragul libertăţii voastre - nu voi putea 
rămâne printre voi în forma Mea prezentă, de Părinte vizibil, ci va trebui să 
vă părăsesc. 

Cum vă veţi mai ridica şi cum veţi acţiona în numele Meu atunci 
când Eu nu voi mai păşi în mijlocul vostru şi când veţi avea nevoie de 
sprijinul puterilor superioare? 

Cine vă va feri de duşmani şi cine va alunga obstacolele din calea 
voastră? Cine vă va proteja inimile de încercările malefice ale lumii 
exterioare dacă nu va exista nimeni printre voi care să dispună de această 
putere superioară, lăsată vouă, tuturor, de către Mine, ca un mijloc de 
protecţie atotputernică împotriva tuturor persecuţiilor şi tentaţiilor şarpelui? 

Gândiţi-vă la ce v-am întrebat şi răspundeţi-Mi. Amin ". 

Toţi cei de faţă au răspuns într-un glas: „O, Emanuel, cuvintele Tale 
sunt mai mult decât adevărul curat; o, Abba, ele sunt iubire pură! 



De aceea, chiar dacă ochii Tăi fizici nu ne vor mai putea 
binecuvânta, aşa cum se întâmplă acum, o, Tată preasfânt, când Te putem 
vedea în persoană, suntem convinşi, o, Abba, că iubirea Ta pentru noi nu va 
dispărea odată cu prezenţa Ta vizibilă. Cu siguranţă ne vei permite nouă, 
sărmanii Tăi copii, să ne încălzim inimile la flacăra iubirii Tale infinite, 
părinteşti. 

O, Abba! Te implorăm să rămâi în eternitate Tatăl nostru şi să nu-Ţi 
retragi niciodată mâna binecuvântată de deasupra noastră. In acest fel, vom 
dobândi suficientă putere pentru a rezista şi pentru a cuceri complet toate 
tentaţiile şi toate pericolele acestei lumi. 

Ca întotdeauna, facă-se voia Ta sfântă, acum şi de-a pururi! Amin ". 

Profund mişcat, Abedam a exclamat: „Adevăr, adevăr vă spun, 
odată ce aţi dobândit iubirea Mea, aţi dobândit totul, mai mult chiar decât ar 
putea înţelege toţi cei din Ceruri! 

Voi aţi ales răsplata supremă, pe care nimeni nu v-o va mai lua, 
acum şi de-a pururi. 

Adevăr, adevăr vă spun, cel care va rămâne cu credinţă întru iubirea 
Mea nu va cunoaşte moartea, care va fugi de el aşa cum zăpada se retrage 
în faţa razelor fierbinţi ale soarelui de vară. 

De aceea, voi rămâne alături de voi, acum şi de-a pururi, prin 
iubirea Mea. Amin ". 



Capitolul 2 

Principala preocupare a patriarhilor: câştigarea iubirii şi graţiei 
Tatălui Ceresc 



(8 ianuarie 1842) 



Şi toţi s-au bucurat peste măsură, mulţumindu-i lui Abedam în 
inimile lor pentru promisiunea făcută, mai presus decât oricare alta, căci ea 
includea viaţa adevărată şi puterea superioară care permite cucerirea 
victoriei supreme. 

Perfect conştienţi de acest lucru, patriarhii au început să cultive cu 
ardoare iubirea pentru Dumnezeu. Unica lor preocupare a devenit aceea de 
a-Mi câştiga iubirea şi graţia asociată cu ea, aceasta fiind singura şcoală de 
care aveau nevoie şi unica menire a vieţii lor pământeşti. Aşa se explică de 
ce până şi copiii lor cu vârste cuprinse între şase şi zece ani erau infinit mai 
înţelepţi şi mai sensibili decât oamenii care trăiesc în actuala epocă 
întunecată şi cu adevărat abominabilă în ochii Mei, şi care se consideră 
mari savanţi, deşi nu cunosc aproape nimic în plus decât ştiau copiii care 
sugeau în acele timpuri la sânul mamei. 

Căci laptele matern din acele timpuri conţinea mai multă substanţă - 
chiar într-un sens material - decât conţin astăzi marile biblioteci mâncate 
de molii ale savanţilor voştri. Şi mai pretindeţi că trăiţi în Epoca Luminii! 



Ce conţine laptele matern la ora actuală? Mai bine nu vă spun! - O, 
ce diferenţă există între femeile care trăiau în acele timpuri şi cele de astăzi! 

Adevăr vă spun, cu greu vei găsi astăzi o singură femeie care să nu 
comită într-o singură secundă o sută de păcate mortale, din cauza vanităţii 
ei şi a iubirii pentru lucruri sordide. Ascultaţi ce vă spun! 

Cum poate fi etichetat modul aberant al femeilor de a se îmbrăca, 
îndeosebi atunci când ies în public? 

Nu vreau să intru în detalii, dar vă pot spune că pe timpul lui Enoh, 
chiar şi în zilele din urmă, când depravarea atinsese cote maxime, până şi 
cea mai decăzută prostituată se îmbrăca cu mai multă modestie, 
acoperindu-şi părţile intime mai bine decât o fac astăzi femeile cele mai 
smerite! 

Chiar şi atunci când avea relaţii cu un bărbat, abandonându-se lui, 
prostituata din acele timpuri îşi păstra trupul acoperit, astfel încât păcătosul 
să nu poată vedea nimic mai mult din trupul ei decât partea pentru care 
venise la ea. 

In schimb, în zilele acestea, până şi fetele de numai zece ani sunt 
conştiente de farmecele lor fizice, privindu-se în neştire în oglindă. După ce 
cresc şi se dezvoltă plenar, ele ies pe jumătate dezbrăcate, dacă aşa o cere 
moda şi dacă autorităţile permit acest lucru. 

Chiar dacă nu îndrăznesc întotdeauna să facă deschis anumite 
lucruri, ele le comit oricum în inima lor, făcând tot felul de planuri şi 
inventând tot felul de subterfugii pentru a-i atrage în mrejele lor pe bărbaţi. 

Adevăr, adevăr vă spun, o femeie care trăieşte în aceste timpuri este 
mai rea decât o sută de mii dintre cei mai cumpliţi diavoli din iadul cel mai 
de jos. Cel puţin, ei fug atunci când aud numele Meu, dar o asemenea 
femeie nu face decât să râdă de Mine şi de numele Meu, fără să 
îngenuncheze în faţa Mea, aşa cum se cuvine, ca să nu mai vorbim de 
numele Meu, în faţa căruia toate cerurile, toate lumile şi toate iadurile 
trebuie să se încline cu respect. 

Adevăr, adevăr vă spun - aşa cum le-am spus multora dintre voi în 
aceste timpuri, fie deschis, prin cuvinte directe, fie în secret, în inimile lor: 
ar fi mai bine ca femeile de astăzi să fie posedate de zece milioane de 
demoni, căci de aceştia s-ar mai putea elibera! Puterea numelui Meu este 
suficient de mare pentru a-i scoate instantaneu pe aceştia din trupurile şi din 
sufletele lor. 

In schimb, predicaţi-i în numele Meu, timp de zece ani, unei femei 
din aceste timpuri, şi vă asigur că ea nu va renunţa la o singură iotă din 
neruşinarea ei, din iubirea de podoabe, din vanitatea şi din dorinţa ei de 
seducţie. 

Credeţi cumva că aceste fiinţe vor ajunge vreodată în iad, fie el şi 
cel mai de jos? Vă înşelaţi. Oricât de cumplit ar fi acolo, aceste locuri ar fi 
mult prea bune pentru asemenea fiinţe, căci acolo toţi demonii şi toţi 
diavolii fug atunci când aud numele Meu şi cad la pământ în faţa îngerilor 
trimişi să îi pedepsească. Credeţi că aceste creaturi terestre care trăiesc 
printre voi ar face vreodată la fel? 



De aceea, vă asigur că cu ele voi proceda altfel, într-o manieră de 
care nu au auzit nici chiar cei mai presus dintre îngeri. 

Vă asigur că dacă îşi vor încheia mizerabila viaţă pământească fără 
nici o încercare de îmbunătăţire şi fără nici un fel de căinţă din partea lor, 
vor avea parte de mânia Mea în toată plenitudinea ei. 

O, pura Mea Ghemela, ce diferenţă imensă există între tine şi 
femeile din timpurile acestea! Ce abis între două infinităţi! 

Tu, o, Ghemela, sălăşluieşti în inima Mea. Dar aceste femei care îşi 
bat joc de Mine s-au rătăcit atât de departe încât mâna Mea, oricât de 
departe s-ar întinde, nu mai poate ajunge la ele. Iată, ele s-au rătăcit într-o a 
doua infinitate, da, în infinitatea mâniei Mele cele mai severe. 

Dar să nu mai vorbim despre aceste lucruri, - căci nu a sosit încă 
timpul mâniei Mele. 

Să revenim aşadar la timpurile bune de altădată. - 

Când Abedam cel Mare a văzut inimile lor pline de recunoştinţă, El 
s-a simţit din nou mişcat şi le-a spus: 

„Adevăr, adevăr vă spun, vouă, celor care de acum înainte sunteţi 
copiii Mei aleşi. - Niciodată nu vă voi pedepsi! 

Atâta vreme cât veţi fi orientaţi în inimile voastre către Mine, Eu voi 
fi alături de voi, binecuvântându-vă cu iubirea Mea pe fiecare în parte, 
direct proporţional cu iubirea sa pentru Mine, şi implicit pentru fraţii săi. 
Cei ale căror inimi vor tânji după Mine Mă vor putea vedea de-a pururi, 
îndeosebi dacă şi-au păstrat inimile pure încă de la începutul vieţii lor şi 
dacă nu au cedat tentaţiilor acestei lumi. 

Amintiţi-vă de această promisiune în inimile voastre, căci ea vă va 
dărui o putere invincibilă, în faţa căreia întreaga lume naturală vi se va 
supune. 

In schimb, dacă vă veţi rătăci, încălcând promisiunea făcută, vă veţi 
pierde treptat puterea, în funcţie de gradul de rătăcire a fiecăruia, 
îndepărtându-vă din ce în ce mai tare de Mine. Să nu vă miraţi atunci că 
urechile Mele vor rămâne surde la rugăciunile voastre. 

Urmaţi acest sfat şi meditaţi profund în inimile voastre asupra Celui 
care a rostit aceste cuvinte. Amin. 



Capitolul 3 

Lameh şi Ghemela sunt uniţi de Domnul 

(10 ianuarie 1842) 

După acest discurs, Abedam cel Mare 1-a chemat în faţa Lui pe 
Lameh şi i-a prezentat-o pe Ghemela, după care a întrebat-o pe aceasta: 

„Preaiubita Mea Ghemela, priveşte-1 pe acest bărbat. Numele său 
este Lameh, şi la fel ca şi tine, el este plin de o iubire pură, arzătoare, 



pentru Mine. Iată, ţi-1 voi dărui ţie pe acest bărbat, căci ştiu foarte bine că 
nu te va atinge până când nu-1 voi conduce Eu către tine. 

De aceea, nu trebuie să-ţi fie teamă de nimic, căci inima lui este la 
fel de pură şi de castă ca a ta. Ştiu că tu nu tânjeşti după el în inima ta, care 
este plină de iubire numai pentru Mine, dar te asigur că la fel este şi el. 
Priveşte, aşa cum tu simţi nevoia să fugi de el, la fel simte şi el nevoia să 
fugă de tine. 

După cum vezi, el este în toate privinţele la fel ca tine. Exact ca şi 
tine, a plâns şi el cu lacrimi fierbinţi de iubire la pieptul Meu. 

Deşi este încă foarte tânăr, dispune de cea mai înaltă înţelepciune de 
care este capabil un om liber, iar acum, datorită imensei lui iubiri pentru 
Mine, a fost înzestrat şi cu o mare putere. 

Dacă doreşti să te convingi de iubirea lui pentru Mine şi de 
înţelepciunea lui născută din Mine, ai îngăduinţa Mea să-i pui orice 
întrebare doreşti, iar el îţi va răspunde din inima sa. 

Intreabă-1 aşa cum M-ai întreba pe Mine". 

Ghemela a rămas însă cutremurată în faţa lui Lameh, şi fără să 
îndrăznească să-1 privească, i-a răspuns lui Abedam: 

„O, preaiubitule Iehova, după cum vezi nu pot rosti nici un cuvânt, 
căci îmi este foarte teamă de el. 

Dacă doreşti să-ţi fiu pe plac, mult iubitul meu Iehova, eliberează 
inima mea de această teamă! 

Eu, Ghemela, care te iubesc mai presus de orice, mă supun Ţie, atâta 
vreme cât aceasta este voia Ta". 

Atunci, Abedam a atins-o şi i-a spus: „Pură Ghemela, facă-se voia 
ta, în conformitate cu iubirea ta pentru Mine. Amin ". 

Inima Ghemelei a simţit atunci o căldură uşoară. Ea a simţit cum 
teama îi dispare, şi privindu-1 cu curaj pe Lameh, 1-a întrebat: 

„Lameh, crezi că în afară de iubirea ta pentru Iehova, ai mai putea 
avea puţină iubire şi pentru mine, o sărmană servitoare prin comparaţie cu 
ascendenţa ta măreaţă? 

Crezi că ai putea face acest lucru? Căci iată, eu nu doresc să-L 
iubesc decât pe Iehova, şi abia apoi pe toţi ceilalţi, cu condiţia ca ei să fie 
integraţi în graţia Lui şi să-mi servească drept ghizi pe cale. Eşti bun să 
răspunzi la această întrebare pe care ţi-am pus-o cu inima curată?" 

Lameh s-a prăbuşit atunci la picioarele lui Abedam şi a spus, cu 
vocea înecată în lacrimi: „O, Abba Emmanuel Abedam, preasfântul şi, mai 
presus de orice, mult iubitul meu Părinte! 

Oare am greşit în faţa Ta de doreşti să mă pedepseşti acum? 

Nu ştiu cine este această Ghemela, dar te asigur că nu am tânjit 
niciodată după ea sau după vreo altă creatură de sex feminin. Inima mea a 
fost întotdeauna orientată exclusiv către Tine. Toţi strămoşii mei, începând 
cu Set şi până la tatăl trupului meu, Methuselah, ştiu acest lucru. 



O, Abba Emmanuel! Dacă am greşit cu ceva în faţa ochilor Tăi 
atoateşiutori, ai milă de mine şi ridică această povară cumplită de pe umerii 
mei. Ingăduie-mi să nu răspund la această întrebare, care, deşi izvorăşte din 
dorinţa cea mai pură, a fost rostită totuşi de o gură de femeie, aşa cum eu 
nu am cunoscut niciodată. O, Abba, Emmanuel, Abedam! Facă-se voita ta 
preasfântă! Amin". 

Abedam 1-a ridicat însă de la sol pe Lameh, luându-1 de braţ, după 
care i-a dat drumul şi i-a spus cu blândeţe: 

„Ascultă, Lameh, eşti un om ciudat, căci iubirea ta pentru Mine este 
mai mare decât credinţa ta. Mă iubeşti într-adevăr din toată inima ta, cu 
toată puterea, dar în ceea ce priveşte credinţa ta, aceasta nu se compară nici 
pe departe cu iubirea pe care Mi-o porţi. 

Ţinând cont de iubirea Mea pentru tine şi de iubirea ta pentru Mine, 
cum îţi poţi imagina, chiar şi în joacă, faptul că Eu aş dori să te pedepsesc, 
când Eu nu doresc altceva decât să îţi ofer o răsplată cerească? 

Tu ai pedepsi astfel pe cineva care te iubeşte mai presus de orice? 

Cum poţi să gândeşti aşa ceva despre Mine? Acest lucru dovedeşte 
o slăbiciune a credinţei tale în Mine, care ar trebui să fie absolut de 
neclintit. 

Te asigur că cel care se poate apropia de Mine aşa cum a reuşit 
această Ghemela, una din fetele extrem de pure ale lui Zuriel, merită pe 
deplin iubirea Mea. Cum ar putea fi considerat o pedeapsă ceva ce ţi-am 
înmânat chiar cu mâna Mea? 

Meditează la cele spuse de Mine şi încearcă să înţelegi valoarea 
unui dar primit chiar din mâna Mea. 

Vezi tu, ea nu a cunoscut nici un alt bărbat cu excepţia tatălui ei, 
dovadă că a fost cuprinsă de o teamă atât de mare atunci când ţi-am 
menţionat numele, şi nici măcar nu a îndrăznit să te privească. 

Am rugat-o să-ţi pună o întrebare şi a început să tremure din toate 
încheieturile, sfiindu-se în faţa ta. Dar cu toată teama, ea şi-a amintit că îmi 
datorează ascultare, drept care M-a rugat să o întăresc. 

Nu ai observat toate aceste lucruri? Cum se face atunci că îmi 
confunzi voinţa cu o pedeapsă acordată ţie? 

Dacă nu ţi-aş cunoaşte imensa puritate şi iubirea ce Mi-o porţi, ai 
pierde acum această răsplată. Din fericire pentru tine, ardoarea din inima ta 
vorbeşte mai bine decât tine. De aceea, nu te consider vinovat faţă de Mine, 
dar cred că ai o mică vină faţă de această pură Ghemela. 

De aceea, răspunde la întrebarea pe care ţi-a pus-o, la cererea 
voinţei Mele, şi îndreaptă-ţi astfel greşeala faţă de ea. Amin ". 

Lameh şi-a recunoscut atunci greşeala, a rugat-o pe Ghemela - care 
tremura încă - să îl ierte, şi a asigurat-o de iubirea pură pe care i-o poartă, 
întru totul demnă de Mine, după care toată lumea a lăcrimat cu lacrimi de 
bucurie. 



în acest fel, Ghemela a devenit iubita soţie a lui Lameh. Au trăit 
amândoi în castitate timp de mulţi ani, până când Lameh a împlinit 1 82 de 
ani. Abia atunci, la îndemnul Meu, cei doi l-au procreat pe Noe. 

Iată, acesta a fost o căsătorie binecuvântată din cer. La fel ar trebui 
să fie toate căsătoriile, acum şi de-a pururi. 

Capitolul 4 

Recunoştinţa cea mai plăcută în faţa Domnului: iubirea fără 
cuvinte, din străfundurile inimii, într-o stare de smerenie absolută. 
Lameh şi Ghemela, cel mai pur cuplu căsătorit din istoria umanităţii 

(11 ianuarie 1842) 



Doreşti (tu, Jakob Lorber, n. ed) să afli ce i-a spus Lameh 
Ghemelei. Haide să vedem. 

Iată felul în care şi-a cerut Lameh iertare şi în care a asigurat-o pe 
Ghemela de iubirea lui. După ce Mi-a mulţumit din străfundurile inimii 
pentru admonestare, el a spus: 

„O, Abba Abedam! Tu îmi cunoşti inima din eternitate şi ştii că încă 
din copilărie nu s-a ocupat de nimic altceva decât de Tine, vorbind numai 
de Tine şi de creaţia Ta nesfârşită şi minunată - lucru care ajungea uneori 
să-i plictisească până şi pe patriarhi - şi ştii că în marea mea bucurie 
obişnuiam să cânt şi să dansez ori de câte ori auzeam pomenindu-se numele 
de Iehova. 

Ştii foarte bine, o, Abba Abedam, că acesta a fost comportamentul 
meu, la care au fost de multe ori martori şi patriarhii. 

întrucât iubirea din inima mea nu a atins niciodată pe nimeni decât 
pe Tine, gândul că va trebui să împart cu altcineva această iubire mi s-a 
părut iniţial cumplit; căci nu ştiam cât de profundă este unită iubirea 
Ghemelei cu inima Ta. Mă aplec în faţa Ta, o, Abba, plin de recunoştinţă şi 
de slavă pentru că mi-ai luminat inima, căci acum îmi dau seama că prin 
primirea Ghemelei, iubirea mea pentru Tine nu numai că nu se diminuează, 
ci dimpotrivă, este mult amplificată şi multiplicată de iubirea ei. 

Tu ai depus o mărturie eternă privind puritatea ei, care atestă faptul 
că ea va merita de-a pururi iubirea Ta. 

Da, îmi dau seama acum că ea Te-a ales ca unic subiect al iubirii ei 
pure şi arzătoare, ceea ce explică de ce şi Tu ai ales-o pe ea, primind-o în 
inima Ta părintească, plină de iubirea cea mai înaltă cu putinţă. 

înţeleg acum că, în graţia Ta nesfârşită, Tu m-ai ales pe mine pentru 
a-mi încredinţa această nestemată a iubirii Tale pentru ca, inspirându-mă 
din această iubire a Ta, să o protejez cu credinţă şi să o păstrez şi pe viitor 
la fel de pură ca acum. 

Iată, o, Abba Abedam, am înţeles toate aceste lucruri prin graţia pe 
care iubirea Ta părintească a revărsat-o asupra mea. Totul este minunat şi 



divin, dar în mintea mea se naşte totuşi o altă întrebare, de mare importanţă 
pentru mine. 

O, Tată preasfânt şi preaplin de iubire! Cum Ţi-aş putea mulţumi 
vreodată pentru toată această graţie şi bunătate pe care ai revărsat-o asupra 
mea, care nu însemn nimic în faţa Ta, şi anume aceea de a proteja pentru 
Tine puritatea celei care s-a născut din mâinile Tale, umplându-i - prin 
binecuvântarea Ta - inima cu cea mai pură iubire pentru Tine? 

O, Abba, ai milă şi spune-mi cum aş putea să-Ţi mulţumesc pentru 
această graţie nesfârşită". 

Abedam i-a răspuns: „Ascultă, iubitul Meu Lameh, recunoştinţa 
care îmi este cel mai mult pe plac constă în recunoaşterea plenară a măreţiei 
graţiei şi compasiunii Mele faţă de omul în cauză, manifestată inclusiv în 
inima lui, care ajunge să se topească în iubirea Mea. Această recunoştinţă 
trebuie să fie atât de mare - din cauza măreţiei acelei binecuvântări - încât 
persoana respectivă să fie incapabilă să-şi exprime acest sentiment în 
cuvinte. Aceasta este recunoştinţa care îmi este cel mai mult pe plac. 

Cel care încă Mă mai slăveşte în cuvinte, mulţumindu-mi pentru 
graţia Mea, nu a ajuns să înţeleagă măreţia nesfârşită a binecuvântării 
primite de la Mine şi nu M-a recunoscut pe Mine, Cel-care-dăruieşte. El nu 
a înţeles profunzimea uluitoare la care poate ajunge smerenia dinlăuntrul 
lui, care i-ar paraliza complet limba, făcând-o incapabilă să rostească 
cuvinte lumeşti. 

Ascultă, o asemenea recunoştinţă exprimată în cuvinte nu îmi este 
pe plac, chiar dacă aceste cuvinte ar fi rostite de cel mai înalt dintre îngeri. 

Ceea ce ţi-am spus despre recunoştinţa verbală este la fel de valabil 
şi în ceea ce priveşte recunoştinţa exprimată prin fapte. Cel care îşi 
imaginează că îşi poate dovedi recunoştinţa prin anumite acţiuni făcute în 
acord cu voinţa Mea se înşeală grav, căci ce ar putea face el în serviciul 
Meu, pe care Eu să nu-1 pot îndeplini foarte bine şi fără ajutorul lui? 

De altfel, cum ar putea să reuşească el în demersurile sale? 

Oare nu prin puterea Mea, manifestată înlăuntrul lui, şi pentru care 
Mi-ar datora din nou aceeaşi recunoştinţă? 

Cum ar putea să-Mi mulţumească cineva dându-Mi ceva primit tot 
de la Mine, şi pentru care îmi datorează alte mulţumiri? 

De aceea, cel care doreşte să îmi mulţumească aşa cum trebuie, să o 
facă fără cuvinte, prin iubirea şi prin smerenia cea mai profundă a inimii, 
iar Eu îl voi privi şi voi accepta ceea ce îmi datorează. 

Tu, preaiubitul Meu Lameh, posezi din plin această recunoştinţă, de 
vreme ce nu ştii cum să o exprimi în cuvinte, de unde să începi şi unde să 
termini, căci măreţia graţiei şi iubirii Mele pentru tine te-a absorbit într-o 
asemenea măsură încât nu mai poţi să o exprimi altfel decât iubindu-Mă 
mai presus de orice. 

Acum, ca să te convingi pe deplin de bunăvoinţa Mea faţă de tine, 
întoarce-te către Ghemela şi dă-i răspunsul cuvenit. Amin ". 



Lameh s-a îndreptat imediat către Ghemela şi i-a spus: „Ghemela, 
fiinţă pură care a binemeritat iubirea lui Iehova, sunt convins că inima ta 
plină de iubire mă va ierta pentru greşeala pe care am comis-o tocmai din 
acelaşi motiv. înainte de tine nu am privit în faţă nici o fiinţă de sexul tău, 
toate simţurile mele fiind focalizate exclusiv asupra lui Iehova. De aceea, 
mi se pare firesc să mă fi temut pentru o clipă că voi fi nevoit să îmi împart 
iubirea între tine şi Iehova. A fost o idee stupidă, crede-mă, dar a fost 
primul gând care mi-a trecut prin minte auzindu-ţi întrebarea. Aşa cum ai 
văzut însă, mult iubitul nostru Abba Emmanuel mi-a deschis - în graţia Lui 
infinită - ochii, astfel încât acum îmi este cât se poate de clar că nu trebuie 
să-mi împart în nici un fel iubirea pentru El, ci dimpotrivă, aceasta nu poate 
decât să crească prin iubirea mea pentru tine. De altfel, acum mi-am dat 
întru totul seama de puritatea ta, şi de aceea, cred cu convingere că îmi vei 
ierta grosolănia din acelaşi motiv pentru care şi eu am păcătuit în faţa ta". 

Ghemela şi-a scuturat imediat părul auriu, minunat, de pe faţă, şi i-a 
zâmbit lui Lameh cu prietenie. 

Abia acum a văzut Lameh splendoarea feţei sale, care aproape că i-a 
tăiat respiraţia. Mişcat până la lacrimi, el s-a întors către Abedam şi i-a 
spus: 

„Nu, nu, Tată Ceresc, nu sunt deloc vrednic de o răsplată atât de 
divină! Cu adevărat, în faţa acestui înger din ceruri nu sunt decât un vierme 
păcătos care se târăşte pe pământ! 

Mi-ar fi mai uşor să privesc cu ochii larg deschişi soarele la amiază 
decât să mă uit numai trei secunde la acest înger ceresc, de o splendoare şi 
de o puritate inimaginabilă, pe care 1-a creat iubirea Ta, o, Tată preasfânt! 

Dacă este adevărat că Zuriel este părintele ei, deşi mi-e greu să cred 
că o fiinţă umană ar putea fi părintele unui asemenea înger, atunci redă-i-o 
lui, Tată Ceresc, astfel încât să o protejeze ca şi până acum, cu aceeaşi 
credinţă. - Dar mai presus de orice, facă-se voia Ta!" 

Auzind aceste cuvinte, Zuriel a început să plângă, şi cu ochii în 
lacrimi, i-a spus lui Lameh: „O, Lameh, de ce îmi refuzi fata, de vreme ce 
însuşi Iehova a fost Cel care ţi-a dăruit-o? - Renunţă la această împietrire şi 
priveşte-o cum plânge". 

Abedam i s-a adresat însă lui Zuriel: „Zuriel, linişteşte-te şi nu mai 
deplânge lacrimile Ghemelei. Gândeşte -te că ceea ce am unit Eu nu mai 
poate fi desfăcut de nici o putere lumească. 

Ascultă, inima lui Lameh nu este împietrită. Dimpotrivă, ea este 
prea gingaşă, motiv pe care o voi întări acum, astfel încât el să devină soţul 
fetei tale. 

Fiica Mea, şi tu, Lameh, îngenunchează în faţa Ghemelei şi ridic-o 
cu mâna ta dreaptă, în calitate de soţie a ta, apoi prezintă-Mi-o cu inima 
smerită şi plină de iubire, astfel încât să vă pot binecuvânta acum şi de-a 
pururi. Amin ". 

Lameh nu s-a mai opus, ci a ascultat cuvintele Mele. A 
îngenuncheat în faţa Ghemelei şi i-a adresat următoarele cuvinte: 

„O, Ghemela, iubirea mea încredinţată mie de Abba Emmanuel, 
îngăduie-mi să te ridic de jos, eu, cel întru totul nevrednic de tine, dar pe 
care Tatăl preasfânt m-a considerat totuşi vrednic. Acceptă să devii soţia 
mea preaiubită, în numele lui Iehova. Amin ". 

Ghemela s-a ridicat imediat de jos, şi împreună, cei doi s-au 
îndreptat către Iehova, care i-a binecuvântat şi le-a cerut să îşi păstreze de-a 
pururi puritatea inimii şi să nu renunţe la castitate atât timp cât vor trăi. Cei 
doi au jurat să facă acest lucru, devenind astfel cel mai pur cuplu căsătorit 
din acele timpuri primordiale. 

Capitolul 5 

Binecuvântarea tânărului cuplu de către patriarhi. Domnul mai 
aranjează patru căsătorii 

(12 ianuarie 1842) 

In continuare, Abedam i-a chemat pe Jared, Enoh şi Methuselah, şi 
le-a spus: 

„Ascultaţi-Mă! Prietenii, fraţii şi părinţii voştri au suficient spaţiu în 
colibele lor pentru a-1 găzdui nu numai pe Lameh, ci şi pe soţia lui. 

Atâta vreme cât veţi trăi împreună în pace şi unitate sub acelaşi 
acoperiş, dăruindu-Mi Mie iubirea voastră, Eu voi fi printre voi. Iubirea nu 
ţine cont dacă obiectul ei are o formă vizibilă sau invizibilă. 

De altfel, Mă voi arăta des şi vă voi binecuvânta căminul. 

Aşadar, primiţi în casa voastră tânărul cuplu. Amin ". 

Inclinându-se adânc în faţa lui Abedam, cei trei i-au mulţumit cu 
mare smerenie pentru imensa Sa graţie şi compasiune. 

Dar Abedam i-a ridicat şi le-a cerut din nou să primească tânărul 
cuplu, în conformitate cu străvechiul obicei al ospitalităţii. 

Patriarhii s-au ridicat imediat şi au primit tânărul cuplu în mijlocul 
lor, binecuvântându-1. După binecuvântare, ei i-au sărutat pe frunte, mai 
întâi pe Ghemela, apoi pe Lameh, promiţându-le binecuvântarea lor 
părintească acum şi de-a pururi, în numele Domnului. Respectând voinţa 
lui Abedam, ei i-au condus pe cei doi în faţa lui Adam şi a Evei, astfel încât 
Adam să-1 binecuvânteze pe Lameh, iar Eva pe Ghemela. 

Toţi aceşti primi oameni care au trăit pe pământ, desăvârşiţi, erau 
atât de mişcaţi încât de-abia puteau rosti cuvintele de binecuvântare. Cu 
ochii în lacrimi, Eva i s-a adresat lui Adam: „Iată, lumina vieţii mele, 
această pereche îmi arată, dincolo de cuvinte, cum ar fi trebuit să trăim noi 
doi în faţa Domnului. 

O, dacă am fi trăit la fel ca ei, pământul nu s-ar fi întunecat sub 
picioarele noastre. 

O, ce bine ar fi dacă acest blestem ar putea fi ridicat vreodată de 
deasupra pământului!" 

Abedam a luat atunci cuvântul: „Tulburarea ta este justificată, dar 
iată, am creat acum, chiar în faţa ochilor tăi, fundamentul din care cândva 
se va naşte o apă vie, care va spăla întregul pământ, curăţându-1 de vechiul 
blestem. 

Linia pură a noilor descendenţi va începe odată cu Ghemela, iar 
după botezul pământului de apa cea vie, focul lui Lameh va coborî din 
ceruri, purificându-1 complet, astfel încât acest pământ va începe din nou să 
strălucească pe firmamentul celest ca o stea plăcută ochilor Mei, căci 
lumina ei va trimite raze luminoase la mare distanţă, care vor străbate toate 
spaţiile infinităţii. 

Nici o altă stea din infinitate nu va putea depune vreodată mărturie 
despre minunile sublime ale compasiunii Mele ca acest pământ. 

Pe de altă parte, nicăieri în univers nu va exista un blestem la adresa 
şarpelui ca pe această scenă a compasiunii Mele. 

Adevăr îţi spun, Eva: acolo unde Eu am revărsat imensa Mea 
compasiune, mânia Mea va lovi la fel de puternic. 

Toate stelele firmamentului, nesfârşite la număr, vor fi judecate în 
funcţie de comportamentul lor de către îngeri; dar generaţiile succesive de 
şerpi şi de vipere care vor trăi pe acest pământ le voi judeca Eu însumi, 
dându-le răsplata binemeritată în focul etern al cumplitei Mele mânii. 

Adevăr, adevăr îţi spun, dragonul lui Cain şi toţi cei care i s-au 
supus vor fi pedepsiţi de-a pururi în focul teribil al mâniei Mele, din cauza 
greşelii lui de neiertat, iar durerea lor nu se va sfârşi niciodată, şi nimeni nu 
va auzi vaietele lor. Vor cădea în uitare şi nimeni nu-şi va mai aminti 
vreodată de ei. 

Iar Eu îmi voi închide pentru totdeauna urechile în faţa gemetelor 
lor, îmi voi întoarce ochii de la ei şi îi voi izgoni de-a pururi din inima Mea. 

Pentru a-i uita cu desăvârşire, numele lor vor fi complet şterse din 
memoria iubirii Mele, iar ei vor trăi de-a pururi o viaţă cumplită, la fel de 
nesfârşită ca şi viaţa iubirii Mele şi a tuturor copiilor Mei, care vor cunoaşte 
cea mai mare fericire şi beatitudine cu putinţă. 

De aceea, Eva, ţine-ţi inima aproape de Mine şi nu-ţi mai face griji. 
Oricâte griji ţi-ai face, nu vei reuşi că cureţi niciodată pământul cu ele. De 
aceea ţi-am revelat aceste lucruri, ca să nu mai fi preocupată în legătură cu 
soarta pământului. 

Nu va trece mult şi pământul va fi inundat de un potop care va 
acoperi până şi munţii, ajungând până la nori. Voi avea grijă însă ca 
fructele binecuvântate ale acestui cuplu să fie protejate de mâinile Mele, 
care îi vor purta deasupra valurilor ucigaşe, pregătindu-le apoi un pământ 
nou, fertil şi pur. De aceea, bucură-te de marea Mea promisiune în pacea şi 
iubirea inimii tale, căci prin această Ghemela, Eu te-am purificat şi te-am 
regenerat pe tine. încearcă să înţelegi ce ţi-am spus în inima ta. Amin ". 

După care i-a chemat pe Methuselah şi pe Zuriel, împreună cu 
celelalte patru fiice ale celui din urmă, şi le-a spus: 

„Methuselah, tu ai încă patru fii vrednici, pe care îi preţuiesc Eu 
însumi. Iată aici soţiile lor. 

Iar tu, Zuriel, iată-i, în spatele lui Lameh, pe cei patru fraţi pe care 
doresc să-i dăruiesc fiicelor tale". 

Zuriel a plâns cu lacrimi de bucurie şi a răspuns: „O, Iehova, cum 
oare am devenit vrednic de o asemenea graţie din partea Ta?" 

Abedam: „Pentru că ştiut să lupţi cu curaj cu lumea exterioară şi ai 
întors la Mine aceste copile, la fel de pure astăzi ca atunci când ţi le-am 
dăruit întâia oară. 

Cele patru cupluri nu vor locui în casa lui Jared, ci îşi vor înălţa 
propriile lor locuinţe la o distanţă potrivită de aceasta, înzestrându-le cu tot 
ce este necesar, pentru a trăi acolo într-o deplină purtate şi în castitatea 
inimilor lor. La momentul potrivit, le voi dărui şi lor copiii pe care îi 
merită, şi care vor fi purtători ai luminii. 

Veniţi la Mine, cele patru perechi, ca să vă pot binecuvânta, 
acceptându-vă ca şi copii ai Mei. Amin ". 

Cele patru cupluri s-au prosternat în faţa lui Abedam, mulţumindu-i 
din străfundurile inimilor pentru imensa graţie revărsată asupra lor. 

Dar El i-a ridicat de la pământ şi i-a binecuvântat, după care i-a 
trimis la patriarhi, pentru a primi şi binecuvântarea acestora. La sfârşit, i-a 
spus lui Zuriel, care continua să plângă de bucurie: 

„Zuriel, vino şi tu la Mine, ca să primeşti răsplata supremă pentru 
credinţa ea. 

Iată, te transform acum într-un mare înger şi te numesc gardianul şi 
protectorul invizibil al tuturor copiilor Mei. De acum înainte te vei bucura 
de-a pururi de prezenţa Mea vizibilă şi de lumina Mea. Amin ". 

După care 1-a atins pe Zuriel, al cărui corp a devenit mai strălucitor 
decât soarele, până când a dispărut complet din faţa ochilor celorlalţi. 



Capitolul 6 

Zuriel - îngerul păzitor al noilor căsătoriţi. Testul iubirii la care 
au fost supuşi aceştia 

(13 ianuarie 1842) 



Văzând miracolul care s-a petrecut sub ochii lor, cei prezenţi au fost 
cuprinşi de o mare teamă, şi nimeni nu a îndrăznit să-L întrebe pe Abedam 
ce s-a întâmplat. Numai Ghemela a oscilat o vreme, apoi s-a dus la 
Abedam, a căzut la picioarele Lui şi L-a întrebat dacă poate să-L roage 
ceva. 

Anticipând întrebarea ei, Abedam i-a răspuns: „Mult iubita Mea 
Ghemela, te temi cumva de ceea ce i s-a întâmplat lui Zuriel, care a fost 
părintele trupului tău?" 

Ghemela s-a limitat să dea timid din cap, afirmând astfel dorinţa ei 
de a afla răspunsul la această întrebare. 

Abedam i-a spus atunci cu blândeţe: „Draga Mea Ghemela, îţi 
imaginezi cumva că Zuriel a încetat să mai existe numai pentru că ochii tăi 
nu îl mai pot vedea? 

O, linişteşte-te, căci îl vei putea revedea din când în când, şi vei 
putea discuta atunci cu el despre lucruri mult mai pline de slavă decât cele 
discutate până acum. 

Faptul că a primit această graţie supremă în faţa tuturor ţi se 
datorează în mare măsură, căci am dorit ca el să devină îngerul protector şi 
gardianul plin de credinţă al tău şi al soţului tău, pentru ca voi să fiţi feriţi 
de tentaţiile acestei lumi. Şi ori de câte ori voi veni la voi, el va fi cel care 
îmi va anunţa sosirea. 

In al doilea rând, de acum înainte el va avea sub protecţia lui 
invizibilă pe toţi copiii de la miazăzi, testându-le inimile şi ghidându-i să 
acţioneze în funcţie de voinţa Mea ori de câte ori va sesiza vreo abatere. In 
acest fel, ei se vor întoarce mai uşor la Mine şi vor putea auzi în inimile lor 
chemarea Mea părintească; mai mult decât atât, vor putea înţelege tunetul 
divin interior. 

O parte dintre ei se pregătesc chiar astăzi să coboare în marele oraş 
al lui Enoh din ţinuturile de jos, pentru a proclama acolo numele Meu 
copiilor acelei lumi, din care unii se dedau la cele mai oribile desfătări, în 
timp ce alţii sunt supuşi celei mai cumplite sclavii. Misiunea lor va fi să le 
predice celor din ţinuturile de jos pocăinţa, transformarea de sine şi 
întoarcerea imediată la Cel care a aşteptat cu atâta răbdare şi compasiune 
infinită revenirea lor. 

De altfel, te asigur că această compasiune nu le va fi arătată copiilor 
şarpelui decât în ultimă instanţă. 

Ascultă-Mă, iubita Mea Ghemela. Această sarcină nu poate fi 
îndeplinită decât cu ajutorul marii credinţe a lui Zuriel. Am nevoie de 
serviciul său pentru ca dragonul să afle că un simplu spirit poate - cu 
ajutorul Meu - să devină mai mare şi mai puternic decât este el şi hoardele 
lui malefice". 

Bucurându-se cu inima plină de recunoştinţă, Ghemela s-a aruncat 
din nou la picioarele lui Abedam. 

Acesta a ridicat-o însă imediat de la sol, şi luând-o în braţe, a 
întrebat-o dacă mai doreşte să afle ceva. 

Copleşită de fericire, văzând că Iehova continuă să o iubească la fel 
de mult ca înainte, deşi era acum căsătorită cu Lameh, Ghemela nu a putut 
rosti nici un cuvânt. 

Strângând-o lângă inima Lui, Abedam 1-a chemat pe Lameh şi 1-a 
întrebat: „Lameh, eşti satisfăcut de Ghemela? Iată, a şi uitat de tine în 
braţele Mele. Ce spune inima ta în legătură cu acest lucru?" 

Lameh s-a aruncat însă şi el la pieptul lui Abedam şi i-a răspuns: 
„O, Tată preasfânt şi preaplin de iubire! Dacă nu îmi vei întări inima, ea va 
arde complet în focul iubirii imense pe care Ţi-o port. 

(Cu lacrimi în ochi): O, Tată, atunci când mi-ai dăruit-o pe această 
Ghemela de o puritate divină, am început prin a mă gândi: oare cum voi 
reuşi să Te iubesc la fel de mult ca şi înainte, ştiind că trebuie să îmi împart 
iubirea cu Ghemela? 

Mai mult, atunci când am ridicat-o în braţele mele, m-am temut ca 
ele să nu-i reducă puritatea, făcând-o astfel mai puţin agreabilă în faţa Ta. 

Văzând-o acum din nou în braţele Tale pe cea pe care mi-ai dăruit-o 
pentru a o păstra şi pentru a o apăra, - o, Tată, mult adoratule Tată, simt că 
inima mea cedează complet! 

Dacă nu mă vei susţine, voi muri chiar acum, dintr-o prea mare 
recunoştinţă şi iubire faţă de Tine, o, Tată pe care îl ador mai presus de 
orice!" 

Atunci, Abedam s-a aplecat către Lameh şi i-a spus: „Iubitul Meu 
Lameh! Iată, cealaltă mână a Tatălui este încă liberă. Apucă mâna Mea şi 
convinge-te că Eu sunt părintele vostru, al tuturor". 

Considerându-se complet nedemn de o asemenea graţie, Lameh nu a 
îndrăznit să ia mâna Domnului. Abedam 1-a încurajat însă, după care 1-a 
ridicat El însuşi, 1-a strâns la pieptul Său sacru şi s-a adresat celor doi: 

„Cum sunteţi acum, aşa să rămâneţi şi pe viitor, şi vă asigur că 
nimeni şi nimic nu va putea să vă despartă vreodată de inima Mea divină. 

în întreaga eternitate, voi sunteţi primul cuplu de copii pe care i-am 
strâns în braţele Mele într-o formă vizibilă. Fie ca acesta să rămână un 
semnal etern pentru toţi copiii care vă vor urma, că nu vor deveni copiii 
Mei decât cei care se vor lăsa pe mâinile Mele. 

Cei care nu vor urma exemplul vostru nu vor primi de la Mine decât 
prea puţină iubire, şi încă şi mai puţină viaţă. 

Iar acum, dragul Meu Lameh, priveşte sufletul iubitei Mele 
Ghemela". 

După care, Abedam a suflat în ochii lui Lameh, care a perceput 
astfel sufletul Ghemelei sub forma unei străluciri luminoase, infinit mai 
puternică decât cea a soarelui central al tuturor sorilor. 

Uluit de această privelişte, el şi-a revenit cu greu din şoc şi a început 
să plângă, nemaiştiind ce să facă pentru a-şi demonstra iubirea nesfârşită 
pentru Mine. 

Abedam s-a adresat atunci Ghemelei: „Ghemela, iată, în marea lui 
puritate, Lameh plânge din iubire pentru Mine. Şterge aceste lacrimi 
glorioase din ochii săi cu părul tău. De acum înainte, tu şi urmaşii tăi veţi 
avea datoria de a face la fel în asemenea circumstanţe". 

Pentru prima dată, Ghemela 1-a îmbrăţişat pe Lameh, înlănţuindu-1 
delicat cu braţele ei desăvârşite. în timp ce Tatăl Ceresc continua să-i ţină 

pe amândoi în braţe, ea a şters lacrimile lui Lameh cu fruntea şi cu obrajii 
ei gingaşi. 

După care, Tatăl i-a sărutat pe amândoi, i-a binecuvântat şi i-a trimis 
înapoi la patriarhi, spunând: 

„Toţi copiii care vor fi la fel de puri ca aceştia se vor întoarce la 
Mine. Eu sunt sursa lor primordială, la care vor trebui să se întoarcă cu 
toţii. Amin ". 



Capitolul 7 

Instrucţiunile Domnului pentru prepararea fierului şi a oţelului. 
Un singur lucru este necesar pentru acest scop: credinţa şi iubirea întru 
Domnul 

(14 ianuarie 1842) 

După ce i-a trimis pe Lameh şi pe Ghemela înapoi la patriarhi, 
Domnul s-a întors către celelalte patru cupluri căsătorite şi li s-a adresat: 

„Ascultaţi-Mă! Ceea ce vă voi spune acum va trebui să puneţi 
curând în faptă, dar nu astăzi, ci în zilele lucrătoare următoare. 

Iată ce doresc să vă transmit: în măruntaiele pământului există o 
rocă roşiatică, mai puţin dură decât alte roci. In schimb, când este ridicată, 
greutatea ei este mai mare decât a altor roci similare. Această rocă îşi are 
originea în razele soarelui, care sunt absorbite de pământ, şi poate fi găsită 
pretutindeni în munţi, oriunde există o umezeală suficient de mare pentru a 
absorbi puterea razelor solare. Sub influenţa celuilalt astru ceresc, cel 
nocturn, se dezvoltă astfel o forţă şi o contra-forţă polară, care capătă formă 
şi devine treptat din ce în ce mai consolidată. La fiecare 13.555 de ani, când 
apa pământului îşi schimbă polaritatea, odată cu încheierea celei de-a doua 
jumătăţi a circuitului solar, respectiv după o inundaţie de aproape 7.000 de 
ani, această masă stâncoasă devine atât de coaptă încât atunci când apa se 
retrage, roca iese la suprafaţă în formaţiuni bogate, fiind atât de dură încât 
nu mai poate fi dizolvată de apă în următorii 13.555 de ani. Chiar dacă apa 
trece prin mai multe mii de cicluri solare, roca nu se mai deteriorează, ci 
dimpotrivă, devine din ce în ce mai rezistentă. 

Până acum, această rocă nu a fost folosită de nimeni, cu excepţia 
unui fiu al regelui din oraşul lui Enoh, care a utilizat-o o vreme. Nici chiar 
el nu a descoperit însă decât zgura acestei pietre, căci de la începuturile 
creaţiei sale, pământul a trecut prin numeroase schimbări de ciclicitate a 
apei. 

Munţii ascund multe lucruri bune pentru cei înţelepţi şi plini de 
iubire. Am decis să vă revelez acum acest secret pentru a-1 folosi cu 
iscusinţă. 

Adunaţi roca şi purificaţi-o prin foc, iar la momentul potrivit vă voi 
transmite în spirit la ce trebuie să o folosiţi. 

După ce veţi învăţa noua artă, transmiteţi- o şi fraţilor voştri, 
învăţându-i însă şi destinaţia înţeleaptă şi lipsită de egoism pe care trebuie 
să o dea rocii. 

Am pregătit noi locuinţe pentru voi şi le-am înzestrat cu tot ce este 
necesar pentru practicarea noii arte. Spiritul vă va învăţa mai departe cum 
trebuie să folosiţi noile unelte. Deşi au fost unii printre voi care au încercat 
încă din timpurile primordiale să reproducă uneltele dăruite de Mine, 
nimeni nu a reuşit pe deplin, căci nu aţi găsit până acum metalul potrivit. 
V-am indicat acum care este acesta, pentru a vă putea confecţiona singuri 
unelte asemănătoare cu cele pe care vi le-am dăruit cândva gata făcute. 

Nu uitaţi însă: la fel cum Eu v-am dăruit această artă fără să vă cer 
nimic în schimb, la fel trebuie să procedaţi şi voi cu fraţii voştri. Atâta 
vreme cât veţi fi preocupaţi să le dăruiţi fraţilor voştri asemenea unelte, la 
fel de mult vă vor ajuta şi ei cu fructe şi cu alimente. 

Nu trebuie să cereţi însă niciodată aceste alimente în schimbul 
muncii voastre. Mulţumiţi-vă şi primiţi cu recunoştinţă ceea ce vă vor 
aduce ei, din propria lor conştiinţă. In mod similar, nimeni nu are dreptul să 
vă ceară ceva numai pentru faptul că v-a dăruit altceva. Singura lege care ar 
trebui să guverneze acest comportament reciproc este cea a iubirii. 

Veţi numi metalul astfel preparat sideleheise. 

Fiţi perfecţi în tot ceea ce faceţi, şi mai ales în practicarea iubirii, iar 
Eu voi fi întotdeauna printre voi, ajutându-vă în toate, binecuvântându-vă şi 
învăţându-vă diferite arte perfecte. Amin ". 

Auzind acest discurs plin de învăţăminte, Adam a făcut un pas 
înainte şi i s-a adresat lui Abedam: „Tată preasfânt şi preaplin de iubire! Ai 
vorbit de nivelul în schimbare al apelor pământului. Dacă marea va invada 
în curând ţinuturile locuite în prezent, ce se va alege de noi? 

Dă-ne un indiciu în această direcţie, dacă aceasta este voia Ta!" 

Auzind această întrebare, Abedam a zâmbit şi i-a răspuns lui Adam: 
„Adam, dacă ţii morţiş să te îngrijorezi pentru ceva anume, alege-ţi cel 
puţin un motiv mai bun, căci acesta este destul de naiv! 

Imaginează-ţi o perioadă de 13.000 de ani. Crede-mă, la momentul 
respectiv şi în circumstanţele complet schimbate ale existenţei tale de 
atunci, natura pământului nu ar trebui să te preocupe deloc. Cât despre 
oamenii care vor locui la acea vreme pământul, aceştia vor avea suficient 
timp la dispoziţie pentru a se retrage din ţinuturile inundate, căci 
schimbarea nivelului apei este atât de lentă încât diferenţa nu poate fi 
observată decât la fiecare o mie de ani. De altfel, întreaga apă se va retrage 
până atunci din această emisferă nordică. 

Vezi, aşadar, cât de naivă şi de inutilă este preocuparea ta! 

Mă adresez ţie, şi vouă tuturor: preocupaţi-vă mai presus de orice de 
puritatea inimilor voastre şi de iubirea reală pentru Mine, nu de controlul 
corpurilor cereşti, căci numai Eu ştiu cum trebuie susţinute şi direcţionate 
ele, iar puterea şi înţelepciunea Mea sunt suficiente pentru a face acest 
lucru o întreagă infinitate. 

De pildă, pot să vă spun că multe din stelele pe care le vedeţi voi 
noaptea, şi pe care vor continua să le vadă chiar şi ultimii locuitori ai 
pământului, au pierit cu mult înainte ca acest pământ să fie creat, după ce 
şi-au dus existenţa timp de mai multe eternităţi. 

Cândva, aceeaşi soartă o va împărtăşi şi pământul vostru, dar 
cuvintele Mele şi copiii Mei nu vor pieri niciodată. 

Ce zici, Adam, nu crezi că ar trebui să te preocupe mai mult acest 
lucru? 

De aceea, îţi spun ţie, şi vouă tuturor: nu vă preocupaţi de lucrurile 
lumii exterioare şi lăsaţi-Mă pe Mine să Mă ocup de toate, căci cu toate 
grijile voastre, voi nu puteţi crea nici măcar un fir de praf. 

Singura grijă pe care ar trebui s-o aveţi este aceea de a lăsa deoparte 
orice fel de griji, astfel încât inimile voastre să devină din ce în ce mai pure, 
umplându-se astfel cu o iubire autentică pentru Mine. Căci viaţa eternă şi 
indestructibilă nu constă în altceva decât în recunoaşterea Mea de-a pururi 
şi în iubirea Mea mai presus de orice. Amin ". 



Capitolul 8 

Discursul Domnului la trimiterea celor zece mesageri în oraşul lui 
Enoh 

(15 ianuarie 1842) 



în continuare, Abedam i-a chemat pe Sethlahem, Kisehel şi pe cei 
şase fraţi şi cei doi fii ai lui Kisehel, care, la fel ca şi tată lor, aveau o mare 
aspiraţie, un spirit puternic, şi cunoşteau foarte multe lucruri. In faţa lui 
Abedam s-au adunat astfel zece bărbaţi. 

Ajunşi în faţa Lui, cei zece au căzut cu feţele la pământ, slăvind cu 
voce tare numele preasfânt al lui Iehova. 

Privindu-le inimile, Abedam a rămas satisfăcut. El le-a cerut să se 
ridice şi le-a spus: „Ascultaţi-Mă, copii ai regiunii de la miazăzi! în ziua pe 
care v-o va indica spiritul faceţi fără întârziere ceea ce vă voi revela acum. 

Iată ce doreşte de la voinţa voastră liberă iubirea şi compasiunea 
Mea: coborâţi în oraşul lui Enoh. Veţi întâlni acolo oameni care M-au uitat 
complet, care trăiesc împreună mai rău decât câinii, pisicile, lupii, urşii, leii, 
tigrii, hienele şi şerpii la un loc. 

Mirosul pestilenţial al faptelor lor, al pasiunilor lor necurate şi al 
lipsei lor de castitate a ajuns până la cerul cel mai înalt, otrăvindu-1. Ei se 
ucid unii pe alţii, vărsând sângele fraţilor şi surorilor lor, fără să-şi cruţe 
nici măcar bătrânii. 

Adevăr vă spun, răutatea lor merge atât de departe încât regele lor, 
numit tot Lameh, nu s-a sfiit să-Mi declare război. în marea lui mânie 
împotriva Mea şi-a propus chiar să distrugă întregul pământ, trecându-1 prin 
foc, sub pretext că am pus animalele sălbatice să-i distrugă armata cea 
crudă condusă de Tatahar cel Rău. 

Există însă fapte şi mai abominabile de care se face responsabil. 
Ascultaţi-Mă: 

Considerând că este vina Mea că am permis concubinelor, celor 
două soţii şi fiicei sale, Naeme, să fugă şi să îl părăsească, temându-se 
pentru vieţile lor şi refugiindu-se în regiunile de la miazănoapte, el s-a 
umplut de ură împotriva Mea, gândindu-se zi şi noapte cum ar putea să 
comită cele mai cumplite sacrilegii pentru a se răzbuna. Şi-a trimis spioni 
pretutindeni, punându-i să privească ce fac şi să asculte ce spun oamenii. A 
săpat o groapă în pământ, a umplut-o cu fecale şi a scris numele Meu pe o 
lespede acoperită cu murdării, pe care a blestemat-o şi a aruncat-o în groapa 
de tristă amintire, sub ochii mulţimii, rostind cele mai îngrozitoare 
blasfemii. Apoi le-a poruncit sclavilor de cea mai proastă condiţie să îşi 
golească intestinele asupra ei şi în final să o acopere cu pământ blestemat 
de el. 

în continuare, s-a autoproclamat zeul unic şi suprem, poruncindu-le 
tuturor să-1 adore, sub ameninţarea unei morţi lente şi extrem de dureroase. 

Gărzile şi spionii puşi de el îi raportează în fiecare zi că nimeni din 
popor nu mai pomeneşte numele Meu, căci cel care ar face aceasta ar fi 
supus unei morţi oribile. 

Le-a interzis complet sclavilor săi să vorbească, ameninţându-i cu 
smulgerea completă a limbii celui care ar îndrăzni să-i încalce porunca. 
Dacă trebuie cu orice preţ să vorbească, aceştia sunt nevoiţi să ragă precum 
animalele. 

Mai mult, ei nu au voie să meargă în două picioare, la fel ca el, ci 
trebuie să se târască în patru labe, la fel ca animalele. Numai atunci când 
muncesc au dreptul să stea în picioare. 

Le-a interzis de asemenea dreptul la o viaţă sexuală. Vai celui prins 
cu o femeie, care se poate aştepta la cele mai odioase mutilări! 

Din acelaşi motiv, a executat mii de femei sclave şi pe fiicele lor. 

Iată deci cum stau lucrurile în ţinuturile de jos! - In afara oraşului 
lui Enoh mai există zece alte oraşe mari supuse acestui duşman înrăit al 
Meu, viaţa în ele fiind mai mult sau mai puţin aceeaşi cu cea pe care tocmai 
v-am descris-o. 

De altfel, vă spun: sângele celor sărmani a ajuns până la Mine, 
cerându-Mi răzbunare. De aceea, am decis să le arăt compasiunea Mea şi 
doresc să vă trimit la ei, ca eliberatori ai acestor popoare şi pentru a-i 
răzbuna. Nu trebuie totuşi să ucideţi pe nimeni, nici măcar pe Lameh. Tot 
ce aveţi de făcut este să proclamaţi deschis şi fără teamă numele Meu şi 
mânia Mea, care se va revărsa asupra tuturor celor care nu se vor întoarce 
rapid la Mine, făcând penitenţe dure pentru a-şi răscumpăra greşelile 
cumplite. 

Siliţi-1 pe Lameh să dezgroape lespedea de care v-am vorbit, să 
şteargă de pe ea numele Meu, să o cureţe cu apă pură şi apoi să o spele cu 
lacrimile sale de căinţă. 

Dacă va refuza să facă acest lucru, folosiţi-vă de puterea pe care o 
aveţi şi lăsaţi toate bolile şi toate nenorocirile să se abată asupra lui, până 
când va deveni mai ascultător. 

Aboliţi legile sale, şi în special superioritatea unora asupra altora, 
inclusiv autoritatea lui, şi proclamaţi egalitatea tuturor oamenilor ca fraţi şi 
surori. Numiţi-i apoi pe cei mai înţelepţi dintre oamenii simpli drept lideri 
ai mulţimii. Nu le îngăduiţi însă să ocupe vreodată palatele regale, ci 
spuneţi-le că au datoria să trăiască în colibele cele mai simple, de pământ. 

In cazul în care constataţi că au capacitatea de a conduce mulţimile 
potrivit legilor Mele, aşezaţi-vă mâinile pe frunţile şi pe umerii lor, 
conferindu-le astfel puterea necesară. 

Odată ajunşi acolo, să nu vă temeţi de nimeni. Nu vă lăsaţi 
impresionaţi de opulenţa uluitoare şi de splendoarea acestor oraşe, căci ele 
sunt şi vor rămâne de-a pururi opera şarpelui. De aceea, nu vă lăsaţi amăgiţi 
de splendoarea lor fără margini, ci acţionaţi ca nişte profeţi ai Mei, cu 
severitate în faţa greşelilor oamenilor, dar plini de iubire faţă de semenii şi 
de fraţii voştri. 

Nu trebuie să rămâneţi însă acolo; de îndată ce aţi restabilit ordinea, 
întoarceţi- vă acasă şi nu mai reveniţi în ţinuturile de jos decât dacă se vor 
ivi motive foarte temeinice. 

înainte de a vă întoarce din ţinuturile de jos, spălaţi-vă întregul trup, 
pentru a nu aduce cu voi moartea în aceste regiuni înalte. Căci ţinuturile de 
jos colcăie de germeni care răspândesc bolile şi moartea. 

Acum primiţi binecuvântarea Mea şi întăriţi-vă în tot ceea ce faceţi, 
atât timp cât veţi continua să acţionaţi în numele Meu! 

întreaga natură va asculta de poruncile voastre, inclusiv păsările 
cerului, focul, apa, aerul, toate animalele şi toate puterile întunecate şi 
malefice. 

Aveţi însă grijă să nu faceţi rău nimănui. Dimpotrivă, faceţi toate 
eforturile pentru a răspândi binele. 

Aveţi dreptul să-i pedepsiţi pe cei încăpăţânaţi, dar nu de dragul 
răzbunării, ci în scopul îmbunătăţirii lor. 

Şi acum, treceţi la treabă, în numele Meu! Amin. 

Binecuvântarea Mea să vă însoţească pretutindeni. Amin. Amin. 
Amin ". 



Capitolul 9 

Discursul de mulţumire al lui Sethlahem şi invocarea smereniei 

(17 ianuarie 1842) 



După ce Abedam şi-a terminat discursul, cei zece i-au mulţumit din 
străfundurile inimilor lor, pe de o parte pentru că au avut posibilitatea să 
cunoască direct compasiunea nesfârşită, iubirea, răbdarea şi bunătatea lui 

Iehova, iar pe de altă parte, pentru marea graţie de a fi fost aleşi de El, deşi 
ei erau convinşi că nu merită să fie nici pe departe instrumentele graţiei 
Sale. 

In sfârşit, Sethlahem a luat cuvântul şi s-a adresat celorlalţi nouă 
aleşi: „Fraţilor, iată, profeţia mea este acum în mod plenar împlinită! 

Ori de câte ori îmi spuneaţi că marele, sublimul şi preasfântul 
Iehova nu îşi poate găsi plăcerea decât în lucrurile cele mai măreţe şi mai 
glorioase, eu v-am contrazis, îndeosebi în ceea ce ne priveşte. 

Cu cât un om este mai puţin important, mai sărman, mai umil şi mai 
temător în faţa Lui, mai retras faţă de lumea exterioară, cu cât cuvintele şi 
acţiunile sale sunt mai simple, atestând astfel că se simte mai prejos decât 
fraţii săi, cu cât el va fi mai dornic să-şi servească semenii, neglijându-se pe 
sine, cu atât mai mare trebuie să fie plăcerea lui Iehova. Căci iată cum am 
raţionat eu: 

Dacă Iehova şi-ar găsi plăcerea supremă în lucrurile cele mai mari şi 
mai glorioase, El le-ar fi înzestrat cu limbi şi cu o perfecţiune a limbajului 
care ne-ar fi lăsat pe toţi fără grai. 

Cine a auzit însă vreodată un copac, un munte, un râu, oceanul, 
pământul, soarele, luna şi stelele vorbind? 

Prin graţia Domnului, am continuat să vă vorbesc, arătându-vă iarba 
şi alte lucruri mute: 'Deşi incapabile să vorbească, plantele cele mai 
modeste sunt cu siguranţă de o mie de ori mai binecuvântate decât un copac 
arogant şi puternic. Gândiţi-vă numai la nenumăratele şi inestimabilele lor 
utilizări. 

Ele ne dăruiesc pâinea cea de toate zilele, ne hrănesc vacile, caprele 
şi oile. Câte animale, mai mari sau mai mici, multe dintre ele complet 
necunoscute nouă, nu trăiesc printre firele modeste ale ierbii, în timp ce nici 
măcar un urs foarte flămând nu reuşeşte să smulgă ceva cu care să se 
hrănească dintr-un cedru orgolios şi puternic. 

Priviţi copacii! Cu cât sunt mai mici, cu atât mai binecuvântaţi sunt 
ei de Dumnezeu, căci fructele lor sunt mai dulci şi mai parfumate decât ale 
celor mari, trezind în noi plăcerea şi recunoştinţa faţă de Creatorul lor. 

Cui îi plac însă fructele tari şi lipsite de gust ale măreţului stejar, cu 
excepţia porcilor? Şi cine s-ar bate cu corbii pentru fructele goale ale 
cedrilor? Sau cui i-ar plăcea conurile tari ale înalţilor molizi?' 

Şi adăugam adeseori: 'Priviţi râurile şi izvoarele. Cu cât sunt mai 
modeste în albiile lor, cu atât mai pură este apa lor şi cu atât mai mare este 
plăcerea de a le privi. Pe măsură ce cresc, apa lor devine însă din ce în ce 
mai murdară, umplându-se de mâl. Apa binecuvântată a pâraielor pure şi 
cristaline devine imposibil de băut în râurile umflate, care îşi ies din albie şi 
care nu fac decât ravagii. 

Ploaia atât de binecuvântată nu cade decât sub formă de picături 
minuscule. Ogoarele udate de această ploaie dau rod foarte bogat. Când 
cade însă sub formă de picături mari, ea se transformă în furtună, culcând la 
pământ şi distrugând plantele cărora, în forma ei modestă, le-ar fi dat viaţă'. 

Mi-aş fi dorit să vă spun de asemenea multe alte lucruri legate de 
sărăcie şi de modestie, dar la vremea respectivă, în inimile voastre domnea 
un alt spirit, care îl asocia pe Dumnezeu cu culmile maiestuoase ale 
munţilor sau şi-1 imagina undeva, dincolo de stele. 

Şi iată, când eram pe punctul de a renunţa să vă mai conving de 
viziunea mea, marele Abedam Iehova Emmanuel însuşi ne-a demonstrat cu 
claritate că El nu respectă importanţa, măreţia, splendoarea şi strălucirea 
acestei lumi exterioare. El preferă mai degrabă un ţânţar unui mamut, de 
vreme ce 1-a înzestrat pe acesta cu aripi cu care poate zbura, în timp ce 
mamutul este nevoit să se târască cu mare greutate la sol pentru a-şi culege 
hrana necesară. 

O, fraţilor, profeţia mea s-a împlinit, şi încă în ce manieră glorioasă! 

Domnul, Creatorul nostru atotputernic, Părintele nostru preasfânt, 
Iehova cel Etern, Infinit în iubire şi înţelepciune, Lumina tuturor luminilor, 
Puterea tuturor puterilor - ne-a confirmat El însuşi că în ochii Lui nimic nu 
contează, cu excepţia acelor inimi care sunt pline de iubirea cea mai pură 
pentru El. 

O, fraţilor, cine poate înţelege cu adevărat infinita măreţie a 
compasiunii, iubirii şi graţiei Sale? 

I-ar fi fost atât de uşor să acorde graţia supremă - viaţa eternă 
obţinută prin realizarea iubirii Sale părinteşti, inimilor ambiţioase, care 
iubesc măreţia şi splendoarea. Cât de scump ar fi trebuit să plătim însă 
această graţie, căci nu am fi regăsit-o decât în lumea exterioară, niciodată în 
inimile noastre! 

Şi iată, cât de uşor ne este acum să dobândim viaţa eternă! Căci 
orice om poate obţine în solitudinea inimii lui supremul cadou de la El, 
Părintele preasfânt şi preabun. 

O, Tată adorat! Cât de fericit sunt astăzi, când am aflat chiar din 
gura Ta că îţi găseşti plăcerea numai în modestie şi smerenie, şi nu în 
măreţia către care eu şi fraţii mei nu am fi putut aspira niciodată! 

Te implor, acceptă recunoştinţa eternă din inimile noastre, slava şi 
cinstirea noastră, căci ai privit către noi, cei mici şi neînsemnaţi, alegându- 
ne pentru a supune în numele Tău aroganţa lumii exterioare. 

Susţine-ne, acum şi de-a pururi, să ne păstrăm smerenia şi iubirea 
faţă de Tine şi de toţi fraţii noştri! Amin ". 



Capitolul 10 

Kisehel vorbeşte despre Iehova ca om 

(18 ianuarie 1842) 



Când Sethlahem şi-a terminat remarcabilul discurs, Kisehel şi-a 
făcut curaj şi s-a îndreptat către Sethlahem, căruia i-a adresat următoarele 
cuvinte, pe care merită să le consemnăm: 

„Frate Sethlahem, tu ştii foarte bine în ce fel am dobândit noi 
cunoaşterea actuală. 

Iehova ni s-a arătat într-o manieră pe care nu am fi bănuit-o 
niciodată, astfel încât ideile noastre anterioare referitoare la El s-au redus la 
zero. 

Am discutat cu toţii deseori despre măreţia şi despre puterea Lui 
infinită, şi am meditat asupra posibilei Lui esenţe, - dar cine dintre noi ar fi 
îndrăznit vreodată să şi-L imagineze pe Iehova, Tatăl etern şi preasfânt, ca 
un om la fel ca noi, deşi absolut perfect? 

De vreme ce - în ignoranţa noastră - nu ni L-am putut imagina pe 
Iehova ca pe un om, ci ca pe cineva cu o natură atât de colosală încât ar 
sfida orice descriere, era firesc ca ideile noastre referitoare la ceea ce i-ar fi 
pe plac lui Dumnezeu să corespundă viziunii noastre asupra Domnului 
însuşi. 

De aceea, dragă frate, nu trebuie să pierzi din vedere faptul că 
inimile noastre au fost continuu preocupate numai de Dumnezeu, şi chiar 
dacă tu ai beneficiat de graţia de a fi înţeles mai bine decât noi natura lui 
Iehova, cine ar fi putut să fie un arbitru între noi? 

Ce dovadă tangibilă ne-ai fi putut aduce pentru a ne convinge de 
adevărul convingerilor tale? 

La fel ca şi noi, nici tu nu dispuneai de alte dovezi decât de credinţa 
ta, care s-a dovedit între timp corectă, spre deosebire de convingerile 
noastre eronate. 

Metaforic vorbind, aş putea spune că tu trăiai în lumină, orbit de ea, 
dar totuşi vag conştient de existenţa razelor sale fierbinţi. 

Cât despre mine, deşi trăiam cu ochii deschişi, mă aflam în 
întunericul cel mai deplin, fără să văd nimic şi incapabil să percep lumina, 
căci nici măcar o singură rază strălucitoare nu alunga bezna marii nopţi a 
gândurilor mele. 

De aceea, dragă frate, sunt de părere că nu ar trebui să mai zăbovim 
asupra trecutului, lăudându-ne cine era mai aproape sau mai departe de 
adevăr, căci nici unul dintre noi nu deţinea adevărul absolut. De altfel, chiar 
dacă l-ar fi deţinut, cum l-ar fi putut demonstra? 

Ceea ce ne lipsea tuturor, dragul meu frate, era cunoaşterea faptului 
că Tatăl preasfânt nu este doar un Dumnezeu unic, ci şi un om, la fel ca 
noi! Eroarea nu avea nimic de-a face cu voinţa, ci numai cu imaginaţia 
noastră. Eram cu toţii nişte sărmani naivi, iar eu eram probabil cel mai mare 
dintre toţi. Dar acum El se află în mijlocul nostru, iar Tatăl preaplin de 
iubire, de o bunătate şi de o sfinţenie infinită, ne-a ajutat pe toţi să 
renunţăm la tulburare, la orbire şi la sărăcia spirituală. El se află în faţa 
noastră, într-o formă vizibilă, iar noi putem recunoaşte în El pe Tatăl etern 
şi preasfânt şi pe Creatorul atotputernic al întregii creaţii. De aceea, noi şi 
copiii noştri îi datorăm Lui întreaga noastră recunoştinţă, slavă, iubire şi 
adoraţie. 

Dragul meu frate, în multe aspecte profeţia ta s-a împlinit, îndeosebi 
în ceea ce priveşte smerenia şi umilinţa, singurele care îi sunt pe plac 
Tatălui şi Domnului nostru. Cât despre faptul că Iehova ar fi un om, ca să 
nu mai vorbim de iubirea, graţia şi iubirea Lui incomensurabile, - nici unul 
dintre noi nu şi-ar fi putut imagina vreodată asemenea lucruri, poate cu 
excepţia lui Zuriel şi a fetelor sale, veşnic tăcuţi şi interiorizaţi. Din păcate, 
Zuriel era întotdeauna retras în cele mai izolate locuri, şi chiar dacă îl 
întâlneai, era foarte greu să scoţi un cuvânt de la el. 

In ceea ce priveşte pe noi, ceilalţi, nu ştiam nimic. Nu mai departe 
de ieri l-ai auzit pe dragul nostru Enoh spunându-ne cât de departe am ajuns 
cu înţelepciunea şi cu profeţiile noastre. 

în afară de faptul că sunt de acord că tu te-ai apropiat vag de adevăr, 
părerea mea este următoarea: 

De acum înainte, nu ar mai trebui să ne lăudăm cu revelaţiile noastre 
anterioare, ci mai degrabă ar trebui să-L slăvim pe Cel care se află în 
mijlocul nostru. 

Viziunea ta corectă poate fi privită ca atare numai atâta vreme cât El 
o luminează cu prezenţa lui. Dacă o privim însă în lumina meritelor tale, ea 
nu valorează cu nimic mai mult decât fosta mea viziune, fundamental 
greşită. 

Ceea ce doresc să-ţi spun, frate, este că îi mulţumesc Domnului 
pentru fosta mea viziune eronată, căci ea m-a ajutat să ajung - prin graţia 
Lui imensă, deşi ascunsă - la smerenia mea actuală. 

îmi dau seama de faptul că am beneficiat de graţia Domnului tocmai 
pentru că ştiu că nu mă voi putea mândri niciodată cu noua mea viziune, ca 
şi cum mi-ar aparţine personal. 

Tu, dragul meu frate, ai beneficiat de mai multă lumină, iar graţia 
Domnului a ţâşnit din inima ta. La fel ca şi mine, ai fost ales, dar te asigur 
că dacă ar fi să fac schimb între fosta ta lumină şi fostul meu întuneric, aş 
ezita foarte mult înainte de a accepta. 

De aceea, pentru binele tău, te sfătuiesc ca pe viitor să nu mai 
menţionezi asemenea lucruri, ci să rămâi de-a pururi dragul şi umilul meu 
frate, căci iată, înaintea Celui care se apropie acum de noi suntem amândoi 
goi şi egali în micimea noastră. Rămâi aşadar iubitul meu frate, acum şi de- 
a pururi! Amin". 

După aceste cuvinte, Abedam, care a ajuns între timp la ei, şi-a pus 
mâinile pe umerii lor şi le-a spus: „Adaug şi Eu la Amin-ul tău Amin-ul 
Meu atotputernic. 

Adevăr îţi spun, Kisehel, tu ai devenit cel mai puternic dintre ei toţi. 
De aceea, tu vei fi conducătorul lor. Cât despre tine, Sethlahem, tu îţi vei 
păstra darul profeţiei. Oricât de adevărate ar fî fost însă cuvintele tale, 
trebuie să recunosc că le prefer de departe pe cele ale lui Kisehel, căci el a 
vorbit într-o mai mare măsură decât tine despre adevărata umilinţă. 

Discursul tău a fost înălţător, dar cel al lui Kisehel a fost plin de 
smerenie. Aşadar, cine dintre voi crezi că s-a apropiat mai mult de Mine? 

Ascultă, este foarte bine să vorbeşti aşa cum ai vorbit tu mai înainte, 
dar nu este la fel de bine să vorbeşti despre tine. Căci oricât de adevărate ar 
fi cuvintele cuiva, de unde poate proveni adevărul lor? 

De aceea, nu trebuie să te mai bucuri într-o formă atât de vizibilă de 
lumina pe care ţi-am dăruit-o ţie într-o măsură mai mare decât fraţilor tăi, 
pentru a nu-i ispiti să te slăvească pe tine mai degrabă decât pe Mine, căci 
tu nu ai fost decât unealta slabă a Celui care te-a chemat să-i slujeşti, 
singurul căruia îi datoraţi cu toţii slava. 

Cea mai mare slavă a voastră ar trebui să fie smerenia şi adevărata 
iubire faţă de Mine, cea interioară; numai în acest fel veţi dobândi viaţa. 

Aceasta este voinţa Mea. Cuvintele tale au fost corecte şi inspirate, 
întrucât au provenit de la Mine. Integrează-le însă în fiinţa ta, dacă doreşti 
să dobândeşti viaţa eternă. Amin ". 



Capitolul 11 

Esenţa adevăratei umilinţe 

(19 ianuarie 1842) 



Auzind cuvintele de laudă ale lui Abedam, Kisehel i-a aruncat o 
privire melancolică şi a încercat să spună ceva, dar Abedam i-a luat-o 
înainte: 

„Kisehel, ţi-am citit deja în inimă ce doreşti să-Mi spui şi să Mă 
întrebi. 

Ai vrea să rămâi cel din urmă. Nu doreşti să fii şeful celorlalţi, ci ai 
prefera mai degrabă să fii condus de ei. 

Aceasta este aspiraţia ta: să fii condus de alţii, nu să conduci; să 
asculţi ordinele altora, nu să dai ordine. 

Ai prefera să fii ultimul, nu primul între slujitorii Mei, dar să ai 
suficientă putere pentru a-i servi pe toţi. Simultan, ai dori să fii cel mai slab, 
pentru a nu fi privilegiat înaintea altora. 

Eu însă doresc să întăresc prin aceste cuvinte ceea ce ţi-am spus 
deja, căci abia acum ai devenit în faţa Mea un om cu adevărat vrednic. - 
într-adevăr, aceasta este în faţa Mea calitatea supremă: cine doreşte să fie 
cel mai prejos este pentru Mine cel mai mare, căci nu puteţi fi cu adevărat 
mari în faţa Mea decât dacă sunteţi cu adevărat smeriţi. 

Tu eşti cu adevărat umil, iar - în marea ta iubire faţă de Mine - 
doreşti să fii ultimul în faţa fraţilor şi copiilor tăi. Fără să respingi în inima 
ta cuvintele sublime ale lui Sethlahem, tu le-ai dat viaţă prin iubirea ta 
activă faţă de Mine. De aceea, tu eşti şi rămâi primul între cei aleşi! 

Căci ei nu au nevoie de un conducător în ceea ce priveşte 
înţelepciunea, fiind din plin înzestraţi cu ea. Nu au nevoie de un conducător 
nici în ceea ce priveşte iubirea, căci au inimile suficient de trezite pentru a 

Mă iubi mai presus de orice. Nu au nevoie de un conducător în ceea ce 
priveşte puterea, căci au primit-o de la Mine, la fel cum ai primit-o şi tu. 

De asemenea, nu au nevoie de un conducător din perspectiva 
autorităţii, căci v-am înzestrat pe toţi cu această virtute în egală măsură. Şi 
nu au nevoie de un conducător în ceea ce priveşte graţia Mea, căci cu toţii 
aţi fost aleşi de Mine pentru aceeaşi misiune. 

Au însă nevoie de un conducător în ceea ce priveşte umilinţa 
constantă! Orice om poate primi de la Mine totul şi se poate aproviziona 
din depozitul Meu infinit cu tot ceea ce îşi doreşte. Mai presus de orice, 
poate iubi oricât de mult doreşte. Se poate întări prin credinţă atât de mult 
încât să mute munţii din loc prin simpla sa voinţă. îşi poate întări atât de 
mult voinţa încât mii de oameni să-i urmeze cuvintele. Puterea cuvântului 
său poate creşte atât de mult încât toată lumea să îl asculte orbeşte. Nu la 
fel stau însă lucrurile în ceea ce priveşte umilinţa, care este proprietatea 
personală a fiecărui om în parte. 

Eu nu pot dărui această calitate nimănui. Tot ce pot face este să vă 
vorbesc despre ea şi să sper că îmi veţi asculta cuvintele. Acesta este 
singurul câmp în care doresc să culeg recolta fără să fi semănat personal 
nici o sămânţă. 

Umilinţa este unicul lucru pe care Mi-1 puteţi dărui fără să-1 fi primit 
deja de la Mine. 

Adevărata şi suprema libertate a vieţii (şi implicit viaţa perfectă) 
constă în adevărata umilinţă. Prin ea vă puteţi apropia nu numai de Mine, ci 
şi de sfinţenia inviolabilă a Divinităţii Mele. Cu adevărat, umilinţa este 
înţelepciunea supremă a omului, cea mai înaltă formă de iubire şi puterea 
absolută de care poate dispune el, în faţa omnipotenţei căreia întreaga 
infinitate se cutremură. 

Smerenia este esenţa ultimă a puterii Mele supreme. întreaga creaţie 
infinită s-a născut din această umilinţă. 

înţelegi acum, iubitul Meu Kisehel, de ce te-am numit conducătorul 
celorlalţi? 

Inima ta este cu desăvârşire dăruită Mie şi de o smerenie 
impecabilă. 

Aceasta este singura virtute care le lipseşte, într-o măsură mai mare 
sau mai mică, fraţilor tăi aleşi. 

Dacă nu vor avea grijă să cultive această putere supremă astfel încât 
să predomine asupra tuturor celorlalte virtuţi, toate calităţile pe care pe care 
le-au primit de la Mine pot fî pervertite, conducând la pierzanie, şi nu la 
binecuvântare. 

în clipa aceasta, ea este cu siguranţă calitatea ta cea mai importantă. 
De aceea, tu trebuie să fii pentru ceilalţi un exemplu viu şi un ghid de 
urmat, dacă doresc să devină o binecuvântare pentru acest pământ, atât de 
oprimat de străvechiul blestem al şarpelui orgoliului şi falsităţii. 

Adevăr vă spun vouă, tuturor: urmaţi fără întârziere exemplul lui 
Kisehel. In caz contrar, veţi aduce pe acest pământ nu binecuvântare, ci 
încă şi mai multă nefericire şi durere decât cele care există la ora actuală. 

Meditaţi profund asupra cuvintelor Mele şi procedaţi în consecinţă, 
căci altfel veţi cădea, trăgându-i după voi şi pe cei pentru care ar fi trebuit 
să fiţi o binecuvântare. 

Urmăriţi să înţelegeţi aceste cuvinte! Amin". 

Capitolul 12 

Limitele sferei de influenţă a unui conducător 

(20 ianuarie 1842) 



După acest discurs, i-au mulţumit cu toţii lui Abedam pentru marea 
graţie de a le fi indicat un conducător întru smerenie, în persoana lui 
Kisehel, şi au rostit într-un glas: 

„O, Abedam, îl vom urma cu ochii închişi pe cel căruia Tu i-au 
dăruit încrederea Ta. Ii mulţumim şi îl slăvim pe cel pe care Tu l-ai numit 
şeful nostru. Suntem convinşi că va fi un conducător înţelept, în numele 
Tău preasfânt, şi că va respecta întru totul voinţa Ta divină. Amin ". 

Iar Abedam a adăugat: „Da, vă spun şi Eu Amin, dar nu uitaţi: 

Eu sunt mai presus de oricine, şi deci mai apropiat de voi decât 
conducătorul pe care vi l-am dăruit. 

De aceea, ori de câte ori aveţi nevoie de un sfat, veniţi mai întâi la 
Mine, în inima voastră, iar Eu o voi face receptivă la cuvintele liderului 
vostru, pe care îl voi inspira, astfel încât să recunoaşteţi în cuvintele sale 
propriul Meu Cuvânt. 

înţelegeţi aşadar că rolul şefului nu este acela de a vă impune reguli 
şi legi, ci numai de a vă confirma voinţa Mea pentru voi. 

Cel care nu va veni mai întâi la Mine va fi certat cu severitate de şef, 
care îi va impune pedepse grele, a căror îndeplinire o va considera mai 
dificilă decât purtarea unui munte pe umerii săi. 

Aşadar, Eu sunt Cel Dintâi, şi abia apoi urmează acela care are rolul 
de a vă confirma voinţa Mea. Amin ". 

După aceste cuvinte, Abedam le-a cerut să-L urmeze şi să rămână 
alături de El atâta vreme cât va păstra această formă vizibilă, de dragul 
copiilor Lui. 

I-a chemat apoi la El pe Jura, Bhusin şi Ohorion. 

Când cei trei s-au grăbit să se prezinte la El, aruncându-se cu feţele 
la pământ în faţa Sa, El le-a cerut să se ridice şi le-a spus: 

„Aţi auzit ce s-a discutat aici şi cred că sunteţi pregătiţi să respectaţi 
întru totul voinţa Mea. 

Eu nu v-am numit însă pe voi pentru ţinuturile de jos, aşa că nu 
aveţi nici o îndatorire în această privinţă. Dacă doriţi să deveniţi cu 
adevărat copiii Mei şi să dobândiţi o viaţă cu adevărat liberă şi eternă, va 
trebui să practicaţi umilinţa. 

Nu trebuie să vă mai spun nimic în plus în legătură cu acest subiect, 
pe marginea căruia am vorbit pe larg în faţa celor aleşi. Este suficient să vă 
recomand mai presus de orice să cultivaţi smerenia, căci fără o umilinţă 
autentică în inima sa, nimeni nu Mă poate percepe pe Mine, trăind astfel 
viaţa eternă şi desăvârşită a iubirii Mele. 

Ori de câte ori veţi dori să Mă adoraţi, dar inima voastră nu se va 
dovedi suficient de puternică pentru a Mi se dărui cu o iubire arzătoare, 
mulţumindu-se cu o contemplaţie inertă (la fel ca în cazul celui care, după 
câteva nopţi nedormite, doreşte să înţeleagă un înalt aspect spiritual, dar se 
simte adormit chiar în clipa în care ar trebui să lucreze cu focul spiritului), 
amintiţi-vă că ceea ce vă lipseşte este adevărata umilinţă, căci aceasta şi 
numai aceasta este adevăratul fundament al vieţii. 

Dacă vă lipseşte această virtute, ce mai înseamnă viaţa voastră? - 
Un simplu vis în timpul nopţii! - Ce mai înseamnă compasiunea Mea 
pentru voi? - O simplă atingere, cu un băţ, a unei pietre! - Ce mai 
înseamnă graţia Mea? - O lumină în interiorul trunchiului găunos al unui 
copac ros de carii! - Ce mai înseamnă iubirea Mea pentru voi? - Suflul 
unei brize uşoare pe deasupra unei şindrile insensibile! - Şi Eu însumi, ce 
mai însemn Eu pentru voi? - Nimic altceva decât o imagine golită de orice 
conţinut, adică ceea ce înseamnă razele soarelui pentru un animal care 
doarme pe fundul mării sau în adâncurile pământului! 

De aceea, cultivaţi mai presus de orice umilinţa. In clipa în care îi 
veţi descoperi esenţa supremă, Mă veţi găsi pe Mine în toată puterea, 
iubirea, graţia şi compasiunea Mea, inclusiv sub aspectul de viaţă eternă, în 
toată slava ei. 

De aceea, acceptaţi acum binecuvântarea Mea şi dovediţi că sunteţi 
conducători şi învăţători înţelepţi pentru copiii voştri. Invăţaţi-i mai întâi de 
toate să Mă caute pe Mine, şi abia când Mă vor găsi în smerenia profundă 
şi în iubirea autentică din inimile lor să vină la voi şi să vă confirme marea 
revelaţie care le-a intersectat destinul. 

Vă dăruiesc şi vouă puterea de care veţi avea nevoie. Folosiţi-o cu 
înţelepciune, ori de câte ori veţi întâlni în cale un obstacol. 

Aşa cum Eu vă numesc acum conducătorii copiilor voştri, la fel va 
trebui să procedaţi şi voi, alegând dintre ei pe cei ale căror inimi se vor 
dovedi pline de umilinţă. Nu-i alegeţi însă niciodată pe cei care îşi doresc 
să fie mai presus decât fraţii lor, ci doar pe aceia care aspiră să fie cei din 
urmă. 

La fel, nu îi alegeţi pe cei care pretind cu ipocrizie că doresc să fie 
cei din urmă numai pentru a fi aleşi. Aveţi chiar datoria să îi exilaţi pe cei 
servili din ţinuturile voastre, până când se vor întoarce la voi, avându-Mă 
pe Mine martor în inimile lor, şi vă vor spune cu sinceritate că doresc să fie 
acceptaţi din nou, în calitate de slujitori umili ai celorlalţi. 

Meditaţi asupra acestor cuvinte şi dovediţi-vă ospitalieri cu străinii 
cărora le voi conduce personal paşii către voi. In acest fel, Eu voi fi în 
mijlocul vostru pentru totdeauna, acum şi de-a pururi. Amin. 
Binecuvântarea Mea să vă însoţească de-a pururi. Amin ". 



Capitolul 13 

Cinstirea şi îndatoririle conducătorului 

(21 ianuarie 1842) 



După aceste cuvinte, Abedam cel Mare s-a întors către Abedam cel 
Cunoscut şi 1-a întrebat: 

„Spune-mi, Abedam, ce ar trebui să fac Eu cu tine? După cum vezi, 
copiii de la apus nu au încă un conducător. Ce-ar fi să te numesc pe tine în 
acest post?" 

Abedam cel Cunoscut a răspuns: „O, Tată preabun! Mai întâi de 
toate, nu pot să-Ţi dau un alt răspuns decât: 'Facă-se voia Ta!', căci ştii 
foarte bine că sunt oricând pregătit să intru în luptă pentru Tine şi să accept 
- dintr-o iubire curată - orice destin îmi pregăteşte voinţa Ta sfântă. 

Pe de altă parte, întrucât îndatoririle unui conducător sunt 
întotdeauna asociate cu un anumit grad de cinstire (iartă-mă dacă vorbesc, 
aşa cum fac întotdeauna, direct şi din inimă), asociere pe care nici chiar Tu 
nu cred că o poţi disocia vreodată, de vreme ce Tu însuţi, în graţia Ta 
infinită, l-ai ales pe cel menit să fie şef, aş dori să te implor totuşi, cu 
aceeaşi smerenie care m-a condus de la bun început către Tine, să mă 
scuteşti de această sarcină sfântă. Iată, există în jurul nostru atâţia copii ai 
Tăi; cu siguranţă vei găsi printre ei alţi câţiva la fel ca şi Kisehel. 

Ştii foarte bine că nu m-am simţit cu adevărat fericit decât în poziţia 
socială cea mai de jos, preferând de o mie de ori să ascult decât să dau vreo 
sarcină altcuiva. Din acest motiv, Te implor să mă scuteşti de această 
misiune! 

Dacă îţi este pe plac o asemenea îndatorire, aş prefera să proclam 
numele Tău în faţa celor tăcuţi, de la care nu aştept nici un fel de respect. 

Am învăţat de la Tine că până şi umilinţa încetează să mai fie o 
virtute dacă este respectată numai din motive egoiste. Tată preabun, 
priveşte în inima mea: vei constata imediat că smerenia de care îţi vorbesc 
este autentică, fiind născută numai din imensa mea iubire şi preţuire pentru 
Tine. Din acelaşi motiv, ador să îmi slujesc fraţii, aceasta fiind cea mai 
mare bucurie pentru mine. De aceea, Te implor, scuteşte-mă de această 
misiune. Dar mai presus de orice, facă-se voia Ta sfântă. Amin ". 

Atunci, Abedam cel Mare i-a spus: „Deci, înţeleg că nu doreşti să fii 
cu adevărat conducător pentru că îndatoririle acestei funcţii presupun o 
anumită cinstire pe care o consideri inseparabilă de funcţia ca atare. Mai 
mult, din câte îmi dau seama, nu crezi că Eu aş putea separa cele două 
atribute ale funcţiei de conducător". 

Abedam cel Cunoscut a răspuns: „Da, Doamne şi Părinte Abedam. 
Dacă acest lucru este totuşi posibil, atunci poţi să mă alegi ca şi conducător 
al tigrilor, hienelor, leilor, urşilor, lupilor, râşilor şi vulpilor, iar eu Te voi 
urma până la capătul lumii. De asemenea, dacă mă vei trimite pe fundul 
oceanelor, mă voi duce acolo ca să împlinesc voia Ta sfântă, - dar numai 
cu condiţia să nu beneficiez de nici un fel de onoare! 

Eu nu pot şi nu doresc să mă folosesc de puterea Ta, ci numai de 
iubirea pe care mi-o porţi, căci dacă aş beneficia de puterea animalelor pe 
care doresc să le păstoresc, cine m-ar mai putea proteja de cinstirea pe care 
ele o datorează slujbei în sine? 

In schimb, dacă - în nimicnicia mea - voi beneficia exclusiv de 
iubirea Ta, îi voi putea servi pe toţi prin puterea iubirii Tale din inima mea, 
trăind astfel beatitudinea pe care numai smerenia absolută o poate genera. 

In acest fel, dacă asta este voia Ta sfântă, voi putea deveni un 
conducător neştiut de nimeni, făcându-mi datoria în numele Tău. Amin ". 

Abedam cel Mare a spus: „Ascultă, Abedam, intenţia ta este justă şi 
întru totul pe placul Meu; cât priveşte însă cunoaşterea de care dai dovadă 
în legătură cu ordinea Mea, trebuie să-ţi spun că aceasta nu se ridică nici pe 
departe la înălţimea intenţiei tale pure. Iată, în ordinea lucrurilor nu poate 
exista vreo demnitate care să nu fie asociată într-o măsură mai mare sau 
mai mică cu preţuirea şi respectul. Este evident că fără un asemenea respect 
funcţia de şef nu ar mai avea nici o valoare, şi întreaga lume s-ar transforma 
într-o continuă ceartă, prin care toţi şi-ar susţine numai propriile argumente 
stupide, în loc să asculte de înţelepciunea fraţilor lor. 

Dacă demnitatea este însoţită de un grad corespunzător de respect, 
respectiv de putere şi de autoritate, ofensatorii vor fi împiedicaţi să 
ridiculizeze demnitatea, şi implicit ordinea Mea. Mai devreme sau mai 
târziu, ei vor fi siliţi să se supună, iar apoi chiar să se ghideze după regulile 
înţelepte impuse de demnitatea respectivă, integrându-le chiar în viaţa lor, 
ca şi cum le-ar fi stabilit ei înşişi. 

Iată, dragul Meu Abedam, o consecinţă sublimă, la care nu te-ai 
gândit, şi care nu ar putea fi atinsă dacă demnitatea nu ar fi însoţită de 
gradul corespunzător de respect. 

De aceea, dacă doreşti să devii cu adevărat slujitorul Meu, va trebui 
să faci efortul de a-Mi înţelege plenar voia, îndeplinind-o apoi cu credinţă, 
fără ca voinţa ta să interfereze în vreun fel cu ea, exceptând dorinţa de a o 
asculta, care reprezintă sămânţa adevăratei umilinţe. 

De altfel, te asigur că onoarea nu este asociată cu persoana care 
îndeplineşte funcţia respectivă, ci numai cu demnitatea ca atare, care nu 
reprezintă altceva decât iubirea, graţia şi compasiunea Mea, atâta vreme cât 
a fost stabilită de Mine sau de cei care guvernează în numele Meu. Să 
înţeleg că îmi dispuţi chiar acest merit? 

Este adevărat, vor veni vremuri când vor exista o multitudine de 
demnităţi, iar oamenii se vor preta la orice pentru a le obţine, dintr-o 
dorinţă deşartă de putere. Aceste demnităţi nu vor fi instituite însă de Mine, 

iar puterea şi autoritatea lor vor fi pur lumeşti, nu sacre, lucru pe care voi 
nici nu vi-1 puteţi imagina la ora actuală. 

Acest lucru nu este însă valabil în ceea ce priveşte demnitatea pe 
care ţi-o ofer în cazul de faţă. De altfel, poţi fii convins că nu ţi-aş fi oferit- 
o dacă nu ai fi dat dovadă de o umilinţă atât de profundă. De aceea, accept- 
o, la fel cum au acceptat şi ceilalţi, şi acţionează în consecinţă, căci numai 
astfel poţi duce o viaţă perfectă, născută din Mine şi trăită la unison cu 
Mine. 

Primeşte şi tu binecuvântarea Mea şi fii un conducător cinstit, 
credincios şi activ al copiilor din ţinuturile de la apus. 

Toţi cei asupra cărora îţi vei plasa mâinile în numele Meu vor 
deveni la rândul lor şefi peste fraţii lor, la unison cu iubirea şi cu 
înţelepciunea Mea. 

Primeşte aşadar binecuvântarea Mea şi poartă pe umerii tăi, cu toată 
autoritatea, numele Meu, Cuvântul Meu, Iubirea, Graţia şi Compasiunea 
Mea! Amin". 



Capitolul 14 

Despre povara demnităţii de conducător şi despre slăbiciunea 
oamenilor 

(22 ianuarie 1842) 



Abedam cel Cunoscut a rămas atât de zguduit de imensa graţie a 
Domnului încât nu a mai fost nici măcar capabil să-i mulţumească. Se afla 
literalmente într-o stare de şoc, incapabil să vorbească sau să se mişte. 

Remarcând această stare de stânjeneală, Abedam cel Mare 1-a atins 
şi i-a spus: 

„Abedam, revino-ţi, căci este nefiresc ca un om ca tine să intre într- 
o stare atât de mare de şoc încât să nu-şi mai vină în simţiri. Nici măcar 
fecioarele nu au reacţionat astfel atunci când le-am arătat marile minuni ale 
creaţiei Mele, susţinându-le - la fel ca pe tine - prin graţia Mea. Mai mult 
decât atât, tu M-ai cunoscut de mai multă vreme decât ceilalţi. 

De aceea, fii bărbat şi nu te mai comporta ca un iepure hipnotizat în 
faţa unui lup. 

De altfel, te asigur că nu va trebui să Mă părăseşti încă, că vei 
rămâne alături de Mine, la fel ca până acum. Consideri normal să te 
comporţi atât de prosteşte numai pentru că ţi-am revelat scopul şi menirea 
pe care ţi le-am destinat în această viaţă? 

Adevăr îţi spun, până când nu vei prelua întreaga responsabilitate a 
sarcinii pe care ţi-am asumat-o, nu vei putea dobândi viziunea supremă. 
Abia atunci când vei dobândi această viziune îţi vei da seama că misiunile 
pe care le atribui Eu în această lume nu înseamnă numai lapte şi miere, ci 
mai degrabă amărăciuni de tot felul. 

Abia atunci îmi vei mulţumi cu adevărat pentru puterea şi 
autoritatea care însoţesc orice misiune de acest fel, căci fără această graţie 
din partea Mea nu te vei putea descurca în nici un fel. 

De aceea, ridică-te şi nu-Mi mai mulţumi până când nu vei gusta 
plenar dulceaţa darului Meu. Amin ". 

Auzind aceste cuvinte, Abedam cel Cunoscut şi-a mai revenit în 
simţiri şi i-a cerut lui Abedam cel Mare permisiunea să rostească câteva 
cuvinte. 

Abedam cel Mare s-a limitat însă să-i spună: „Mai întâi, 
examinează-ţi limba şi spune-Mi dacă ţi-am legat-o în vreun fel de cerul 
gurii sau de dinţi". 

Abedam cel Cunoscut: „O, Doamne şi Tată, nici vorbă". 

Abedam cel Mare: „De vreme ce nu ai limba legată, poţi vorbi cât se 
poate de liber. Urmăreşte însă să nu o faci din perspectiva ficatului, care 
găzduieşte vezica biliară. Vorbeşte drept din inimă, căci acolo se află sediul 
vieţii tale. încearcă să înţelegi cuvintele Mele. Amin". 

Şi iată discursul rostit din inimă de Abedam cel Cunoscut: 
„Abedam, Părinte Suprem, mai presus de orice, atotputernic, sfânt, plin de 
graţie şi de iubire, blând, Tată preabun, abia acum îţi pot mulţumi cu 
adevărat. Nu doresc însă să-Ţi mulţumesc prin cuvinte sau gesturi, cu 
ajutorul mâinilor, picioarelor, abdomenului, spatelui sau capului, ci numai 
prin smerenia, răbdarea şi iubirea mereu în creştere din inima mea. Doresc 
de asemenea să-Ţi ofer prin acţiunile mele un sacrificiu, o ofrandă de sine, 
o supunere deplină în faţa voinţei Tale divine, un legământ de răbdare, 
blândeţe, iubire, compasiune, inclusiv de perseverenţă. Chiar dacă vei lăsa 
focul şi grindina să cadă asupra mea, Te asigur că Abedam nu va da bir cu 
fugiţii, ci va persista în credinţa sa faţă de Tine până la sfârşitul zilelor sale, 
chiar dacă acestea ar fi la fel de nenumărate ca şi firele de nisip de pe 
fundul oceanului, căci sunt convins că nu îmi vei impune niciodată o 
povară mai presus de puterile mele. 

Te asigur că îmi voi asuma prompt pe umeri toate încercările pe care 
mi le vei trimite şi care nu îmi vor depăşi puterea, indiferent în ce vor 
consta ele, purtându-le cu răbdare până la sfârşitul zilelor pe care îmi vei 
permite să le trăiesc. 

O, Tată, nu doresc decât să fiu pus la încercare. Aruncă-mă în foc 
sau în apă, pune-mă să urmăresc lumina fulgerului sau porunceşte-mi orice 
altceva vei dori, iar eu voi purta cu răbdare această povară, din iubire 
pentru Tine. 

Nu îţi cer acest lucru pentru a Te convinge de perseverenţa mea, 
căci ştiu că Tu mă cunoşti dintotdeauna şi ştii mai bine decât mine ce pot 
face şi ce nu pot face; îţi cer aceste încercări pentru a-mi demonstra mie 
însumi cât de departe ajunge perseverenţa mea şi cât de mare îmi este 
slăbiciunea ascunsă în mine, pentru a-mi da seama în ce măsură voi face 
faţă misiunii pe care mi-ai încredinţat-o. Mai presus de orice, facă-se voia 
Ta sfântă! Amin". 

Abedam cel Mare 1-a privit cu iubire şi, prinzându-1 de braţ, i-a 
spus: 

„Abedam, Abedam, intenţiile tale sunt sublime, dar nu uita Cine 
este Acela căruia îi faci asemenea promisiuni! 

Ştii tu oare cât de infinit este numărul încercărilor pe care vi le pot 
trimite şi care stau la dispoziţia voinţei Mele? Crezi că nu depinde decât de 
tine dacă le vei putea suporta sau dacă ele te vor ucide? 

Mai bine respectă cu credinţă misiunea pe care şi-am încredinţat-o şi 
nu îmi cere poveri suplimentare, pe care nu le-ai putea duce niciodată pe 
umerii tăi; atât este suficient pentru a-Mi face pe plac. Dacă doreşti să îmi 
ceri cu adevărat ceva util, cere-Mi să te feresc de tentaţii, nu să te conduc 
către ele. Crede-Mă, îmi convine mult mai mult să ştiu că Mi-ai rămas 
credincios în misiunea pe care ţi-am încredinţat-o şi pe care de altfel o vei 
putea suporta cu uşurinţă, decât să te văd zdrobit de noi şi noi poveri, 
strigându-Mă disperat: 'Doamne, salvează-mă, sau voi pieri!' 

Ca să-ţi dovedesc nebunia cererii tale, îi voi permite unei simple 
albine să se aşeze pe faţa ta şi să te înţepe timp de un minut. Te asigur că 
acest minut va fi cel mai lung din viaţa ta! In rest, facă-se aşa cum doreşti! 
amin ". 

In acel moment, o albină uriaşă s-a aşezat pe faţa lui Abedam cel 
Cunoscut, înţepându-1 adânc. îngrozit, Abedam a încercat din răsputeri să 
scape de ea, dar în zadar. Din fericire, Domnul s-a ţinut de cuvânt, 
eliberându-1 din chinuri la momentul promis. 

Scăpat de această povară minusculă, Abedam cel Mic s-a prăbuşit la 
picioarele lui Abedam cel Mare, mulţumindu-i pentru că 1-a scăpat din 
ghearele fiarei! 

Abedam cel Mare 1-a întrebat: „Ei, ce zici acum de o mică încercare 
cu focul?" 

Dar Abedam cel Mic i-a răspuns, încă tremurând: „O, Doamne, Te 
implor, renunţă la încercarea cu focul, şi nu mai permite pe viitor acelei 
insecte cumplite să mă chinuiască. într-adevăr, tentaţiile Tale sunt 
insuportabile!" 

Abedam cel Mare: „Fie, te voi scuti de-a pururi de asemenea 
încercări, dar te rog la rândul Meu să Mă scuteşti pe viitor de alte cereri 
nebuneşti şi să-Mi rămâi la fel de credincios ca şi până acum. Amin ". 

Capitolul 15 

DESPRE NEASCULTARE ŞI IUBIRE 

(24 ianuarie 1842) 



Dându-şi seama că cu toată umilinţa lui, era încă departe de a fi cu 
picioarele pe pământ şi că Domnul însuşi 1-a ajutat să coboare în realitatea 
concretă, singurul loc în care pot fi descoperite viaţa şi iubirea autentică, 
Abedam cel Cunoscut i-a mulţumit din nou lui Abedam cel Mare. După ce 

1-a întărit prin graţia Sa, Abedam cel Mare s-a întors către Enoh, căruia i s-a 
adresat astfel: 

„Enoh, după cum poţi vedea, mai sunt încă aproape două gradaţii 
ale umbrei până când soarele va ajunge la amiază. Pentru a fi realizat 
corect, sacrificiul ar trebui făcut cu o gradaţie a umbrei înainte de amiază. 
Mai avem aşadar o jumătate de gradaţie. 

în ce fel crezi că am putea folosi în mod util această perioadă de 
timp? 

Strălucind orbitor, din cauza iubirii sale pure pentru Mine, Enoh a 
răspuns: 

„O, Abba, Tu ai luat deja decizia, căci spiritul meu a auzit cuvintele 
Tale: 'Enoh, iată, copiii din regiunea de dimineaţă nu şi-au văzut încă 
Tatăl! 

De aceea, du-te la grupul lor, care nu este prea numeros, şi adu-i la 
Mine pentru a Mă vedea şi pentru a primi binecuvântarea Mea'. 

De vreme ce am auzit cuvintele Tale, o, Abba, ce altceva ar putea fi 
mai important pentru mine decât voinţa Ta preasfântă?" 

Abedam a continuat să vorbească cu dragul şi credinciosul Său 
Enoh: „Dragă Enoh, de vreme ce ai auzit deja în inima ta aceste cuvinte, de 
ce nu te-ai grăbit să îmi împlineşti deja voia, de îndată ce ai perceput-o?" 

Enoh: „O, Abba, cine te-ar putea părăsi atâta vreme cât se află lângă 
Tine, cât Tu Te manifeşti într-o formă vizibilă în faţa ochilor lui şi a 
celorlalte simţuri ale sale, dar mai presus de orice, în inima sa plină de 
iubire? 

Preasfânt este orice cuvânt rostit în secret de Tine, o, Abba, în 
inimile noastre, dar încă şi mai sfânt eşti Tu însuţi. 

O, Abba, Tu ai stabilit astfel lucrurile încât atunci când ne vorbeşti 
direct în inimă, inima noastră impură să poată suporta focul sfinţeniei Tale 
infinite care curge prin fiecare din cuvintele Tale precum un şuvoi de 
lumină, făcând inima noastră să tremure de iubire şi de respect. 

Atunci când vorbeşti însă în faţa noastră în persoană, o, Abba, 
fiecare din cuvintele Tale seamănă cu un imens ocean de lumină şi de foc. 

Dacă ai lăsa o singură scânteie derivată din cuvintele rostite de gura 
Ta sacră în inima mea neprotejată, ce s-ar alege din mine, Doamne? 

După cum vezi - aşa cum ştiai deja dinainte - motivul neascultării 
mele faţă de Cuvântul Tău interior eşti chiar Tu, Tată preasfânt, şi iubirea 
mea pentru Tine, care m-a legat indisolubil de Tine, o, Abba. 

Eu nu mai trăiesc o viaţă potrivit naturii pe care mi-ai dăruit-o 
cândva şi la care am putut - prin imensa Ta graţie - să renunţ cu mult timp 
în urmă. Acum, Tu eşti întreaga mea viaţă, astfel încât eu nu mai exist, căci 
Tu eşti Totul în mine. 

Se poate spune aşadar că a fost însăşi voia Ta să rămân, de vreme ce 
nu mi-ai recomandat direct, prin cuvinte rostite, să pun de îndată în fapt 
voinţa Ta sfântă. 

Acum m-ai admonestat şi mi-ai dat semnalul divin de a acţiona, şi 
iată, o, Abba, picioarele mele sunt deja pregătite pentru a se pune în 
serviciul Tău, deşi îmi dau cu claritate seama că Tu nu poţi avea niciodată 
cu adevărat nevoie de serviciile mele sau ale altcuiva. Dimpotrivă, în 
nesfârşita Ta iubire părintească, Tu îmi dai ceva de făcut, după care 
contempli cu graţie acţiunea mea ca şi cum ar fi săvârşită de mine, deşi Cel 
care acţionează prin sărmana unealtă eşti chiar Tu, Tată preaiubitor, 
coborându-Te - în infinita Ta iubire şi compasiune - din înaltul cerurilor 
Tale în fiinţa mea nedemnă, acţionând aici în mod secret, dar cu atotputerea 
care Te caracterizează, dând uneltei impresia că ea este cea care acţionează. 

De aceea, îţi consacru din nou întreaga mea iubire, acum şi de-a 
pururi. Amin ". 

Auzind aceste cuvinte, Abedam i-a răspuns lui Enoh: „Enoh, trebuie 
să recunosc că Mi-ai dat un răspuns perfect, căruia nu-i pot găsi nici un 
cusur. Cu adevărat, nici chiar cel mai înalt heruvim din ceruri nu Mi-ar fi 
putut da un răspuns mai desăvârşit ca acesta. Există totuşi un element care 
merită să fie elucidat mai îndeaproape, de dragul celor care ne ascultă, şi 
anume faptul că tu M-ai menţionat pe Mine drept motiv al neascultării tale. 

Deşi spusele tale sunt perfect adevărate, ai grijă pe viitor să le 
prezinţi într-o formă mai şlefuită în faţa părinţilor, fraţilor şi copiilor tăi, 
pentru ca ele să nu devină o eroare a ta şi o ofensă la adresa lor. Amin ". 

Plin de respect şi de iubire faţă de Abedam, Enoh a răspuns: „O, 
Abba, iată cum înţeleg eu această chestiune, şi cum trebuie înţeleasă ea şi 
de către ceilalţi. 

Să spunem că cineva are o logodnică pe care o iubeşte mai presus 
decât lumina ochilor, şi care îl iubeşte la rândul ei. într-o zi, mirele vine şi 
îşi întâlneşte iubita în grădină, iar cei doi încep să discute despre iubirea 
pură, cerească. Mireasa îşi dă seama de iubirea pe care i-o poartă iubitul ei 
atunci când acesta îi spune: 'Ascultă, draga mea, ceva mai departe, în 
grădină, se află o floare de o frumuseţe desăvârşită. Vrei să te duci şi să mi- 
o aduci ca semn al iubirii tale pentru mine?' 

Privindu-şi cu patimă alesul inimii, copleşită de iubire, mireasa nu 
se poate desprinde însă de el şi în nici un caz nu-i arde de sărmana floare, 
până când mirele îi reaminteşte de ea. 

In acest caz, cauza inocentă a uitării miresei a fost chiar mirele şi 
dulcea lui iubire". 

Abedam a continuat însă să-1 întrebe pe Enoh: „Enoh, ştii tu Cine 
este Acela care ţi-a inspirat această metaforă? Sau crezi că ea s-a născut pur 
şi simplu în fiinţa ta?" 

Enoh a răspuns: „Da, o, Abba, ea s-a născut pur şi simplu în mintea 
mea, căci fiinţa mea este ocupată în întregime de Tine, Tată preaiubitor, 
fiind cu adevărat una cu Tine". 

Atunci, Abedam a tunat cu voce tare: „Ascultaţi, voi toţi! In acest 
fel vor vorbi întotdeauna cei cu adevărat vii, căci Eu voi fi de-a pururi 
cauza eternă a cuvintelor lor! 

De aceea, aspiraţi cu toţii către idealul pe care Enoh 1-a cultivat 
dintotdeauna, şi veţi deveni la rândul vostru una cu el! 

Cât despre tine, Enoh, du-te şi adu-mi cele şapte floricele ale 
ţinutului de dimineaţă, şi spune-le celorlalţi să îi urmeze pe cei şapte. 
Amin ". 



Capitolul 16 

ENOH ÎI ADUCE PE URANION, PE CEI ŞASE FRAŢI AI 
ACESTUIA ŞI PE COPIII DIN ŢINUTUL DE DIMINEAŢA ÎN 
FATA DOMNULUI 

(25 ianuarie 1842) 

La puţin timp după discursul lui Enoh şi după aprobarea lui de către 
Abedam, cel dintâi se afla deja în mijlocul copiilor din ţinutul de dimineaţă, 
care erau cazaţi în apropiere de peştera lui Adam. 

Văzându-1, oamenii l-au întâmpinat cu strigăte de bucurie: „Priviţi, 
priviţi, înţeleptul învăţător Enoh - de care ascultă până şi patriarhul Adam, 
a venit la noi! Iată, a ajuns deja printre noi şi se află acum în mijlocul 
nostru!" 

Unul din patriarhii ţinutului, Uranion, s-a îndreptat atunci către 
Enoh, căruia i s-a adresat cu cel mai mare respect şi cu o profundă iubire: „ 

„Părinte Enoh, tu, cel mai înţelept învăţător al marelui Dumnezeu, 
care este una cu iubirea şi cu înţelepciunea eternă, care este scopul sublim 
care te-a adus printre noi, în marea ta graţie? 

Cu siguranţă, ceea ce ai a ne spune nu poate fi un lucru neînsemnat. 

Dacă nu ai nimic împotrivă, comunică-ne mesajul tău, căci pentru 
noi nu există o fericire mai mare decât aceea de a asculta vorbindu-se 
despre Acela al cărui nume este prea sfânt pentru ca noi să-1 putem 
pronunţa. 

De aceea, prea-venerabil părinte Enoh, revelează-ne motivul pentru 
care ai păşit în mijlocul nostru, al celor nevrednici". 

Şi iată ce i-a răspuns Enoh: „Ascultaţi, iubiţii mei părinţi, fraţi şi 
copii! Doresc mai întâi de toate să vă mulţumesc pentru iubirea pe care mi- 
aţi arătat-o, mie şi celorlalţi părinţi, fraţi şi copii ai voştri, şi să vă felicit 
pentru teama de Dumnezeu pe care o aveţi şi pentru iubirea beatifică pe 
care i-o purtaţi în marea smerenie a inimilor voastre Tatălui preasfânt şi 
preaplin de iubire, de compasiune şi de răbdare. Pe de altă parte, doresc să 
vă rog ca pe viitor să nu vă mai afişaţi iubirea faţă de mine în fraze atât de 
deschise, la limita idolatriei. întreaga voastră slavă şi adoraţie trebuie să se 
îndrepte exclusiv către Dumnezeu, către Tatăl preasfânt şi preaplin de 
iubire! 

Noi suntem cu toţii fraţi, căci nimeni nu trebuie să fie mai presus 
decât semenii săi, ci - aşa cum spuneam - mai degrabă un frate, o soră 
preaiubită, un părinte înţelept pentru copiii săi sau un soţ plin de iubire faţă 

de soţia sa. Dacă este dorinţa Tatălui preasfânt, un frate îl poate conduce pe 
altul, plin de iubire, în cazul în care acesta din urmă şi-a pierdut lumina 
vieţii. In rest, întreaga noastră slavă i-o datorăm Tatălui ceresc. 

Urmăriţi să înţelegeţi aceste cuvinte în inimile voastre, iar acum 
ascultaţi-mă. Uranion, tu m-ai întrebat de cum am ajuns printre voi care 
este scopul sacru care m-a adus aici. Aflaţi aşadar care este acest scop: 

Ce aţi putea crede despre un om al cărui cuvânt este atât de puternic 
încât să potolească la un simplu semn imperceptibil o furtună ca cea de ieri, 
ca şi cum aceasta nu s-ar fi pornit niciodată? 

Cine este cel care a fost în stare să restaureze, printr-un simplu 
cuvânt al Său, imensa şi splendida peşteră a lui Adam, care, aşa cum au 
observat unii dintre voi, a fost făcută praf şi pulbere de furtună, refăcând-o 
ca şi cum structura ei ar fi existat în acest fel din eternitate? 

Ei bine, adevăr vă spun, există un om în faţa suflului căruia marea 
se retrage, în faţa vocii căruia întreaga infinitate se cutremură, în faţa 
privirii căruia soarele îşi poate pierde lumina şi în faţa cuvântului căruia 
întreaga lume poate fi distrusă. Omul către care se deschide inima lui 
capătă putere asupra întregii creaţii, iar inima lui se umple cu cea mai pură 
iubire, cu cea mai desăvârşită smerenie, şi implicit cu viaţa eternă. 

Spuneţi-mi, ce aţi putea crede despre un asemenea om? Dar nu vă 
mai gândiţi la mine". 

După o meditaţie de câteva momente, Uranion i-a răspuns lui Enoh: 
„Enoh, cuvintele tale sună foarte misterios. Dacă ar exista într-adevăr un 
asemenea om, ce diferenţă ar mai fi între el şi Dumnezeu? 

Din felul în care ni l-ai descris rezultă că el este înzestrat cu toate 
atributele pe care i le atribuim noi lui Dumnezeu. De aceea, aş zice că acest 
om este pătruns de Divinitate, sau chiar că este Dumnezeu el însuşi. 

In orice altă ipoteză, o asemenea realitate ar fi de neacceptat, căci 
deşi omul este înzestrat de Dumnezeu cu numeroase daruri uimitoare, la fel 
ca un vas mic ce conţine şapte măsuri de apă, fiecare picătură fiind punctul 
de asamblare a nenumărate minuni, este totuşi de neconceput să existe un 
om natural, la fel ca noi, care să conţină întreaga mare, fiind înzestrat cu 
întreaga putere divină, cu toată măreţia, puterea, iubirea, graţia şi 
compasiunea lui Dumnezeu, fără a fi strivit sub povara acestei măreţii 
infinite. 

De aceea, mult iubitul nostru Enoh, nu mai fi atât de misterios în 
legătură cu acest subiect şi spune -ne ce se ascunde în spatele omului 
atotputernic de care vorbeşti". 

Enoh i-a răspuns: „Adevăr îţi spun, Uranion, cheamă-ţi cei şase fraţi 
şi spune-le să mă urmeze cu cei o mie de copii, iar eu vă voi conduce pe 
colina lui Adam, acolo unde se află acest om atotputernic, pe care îl veţi 
putea cunoaşte personal". 

Uranion a ascultat cuvântul lui Enoh, şi în curând erau cu toţii gata 
de drum. 



Enoh i-a privit, după care le-a cerut să îl urmeze. 

Au plecat astfel cu toţii, aşteptându-se la cele mai mari revelaţii, 
către colina lui Adam. Pe măsură ce se apropiau, copiii din ţinutul dimineţii 
au fost cuprinşi însă de o mare teamă, aproape nemaiîndrăznind să se 
apropie. 

Enoh le-a cerut însă cu fermitate să-1 urmeze în continuare, dar 
cuvintele sale păreau să nu ajungă în inimile lor. Enoh însuşi se simţea 
stânjenit, căci nu-şi putea duce la îndeplinire misiunea. 

Privind în jur, el L-a văzut însă pe Abedam, care venise singur la ei. 

Fericit, tocmai se pregătea să-i descrie dificultăţile pe care le 
întâmpina. 

Dar Abedam i-a spus: „Lasă asta. Atât cât ai putut face, ai făcut cu 
credinţă. Acum, că ţi-am venit în ajutor, nu trebuie să mai fii preocupat, aşa 
că lasă totul în seama Mea". 

După care, întorcându-se către cei şapte, le-a spus: „De ce vă este 
teamă să vă continuaţi drumul? - Spuneţi-Mi! Poate că ştiu Eu un remediu 
care să vă scape de teamă". 

Uranion i-a răspuns: „Prea nobilul nostru frate şi prieten! Se spune 
că pe colina din faţa noastră se află un om la fel de puternic ca şi 
Dumnezeu însuşi. Acest simplu gând este de ajuns pentru a ne paraliza 
picioarele". 

Abedam: „Dacă acesta este singurul vostru motiv de teamă, puteţi să 
nu mai fiţi îngrijoraţi, căci acel om teribil sunt chiar Eu! într-adevăr, 
întreaga eternitate, toate cerurile şi pământurile, toţi îngerii, oamenii şi toate 
creaturile îmi sunt şi îmi vor rămâne de-a pururi supuse. 

Nu înţeleg însă de ce trebuie să vă temeţi de Mine? Urmaţi-Mă cu 
curaj şi nu vă mai temeţi, căci veţi ajunge în curând să Mă cunoaşteţi într-o 
lumină diferită. Amin ". Şi toţi L-au urmat. 



Capitolul 17 

URANION ŞI PURISTA ALĂTURI DE ADAM ŞI EVA. 
MIRACOLUL FRUCTELOR. OFRANDA MENITĂ 

SACRIFICIULUI ESTE APRINSĂ DE FULGER 



(26 ianuarie 1842) 



Având în vedere că nu mai aveau de mers decât vreo sută de paşi, 
este evident că restul călătoriei nu a mai durat mult, ţinând cont şi de Cel 
care se afla în mijlocul lor. 

Când au ajuns în vârful colinei, s-au înclinat cu toţii în faţa lui 
Adam şi a Evei, apoi în faţa celorlalţi copii din tribul principal. După ce şi- 
au adus astfel omagiul plin de respect în faţa patriarhilor din prima linie 
ierarhică, Uranion s-a îndreptat către Adam, l-a salutat şi i-a mulţumit în 
numele tuturor. A chemat-o apoi la el pe Purista, una din strănepoatele sale, 
care trebuia să-i prezinte lui Adam un cadou din partea lor, respectiv un coş 

făcut de mână din ierburile munţilor, plin cu fructe din ţinutul de dimineaţă. 
Fata a păşit înainte şi a făcut ce i s-a spus. 

Văzând superbele fructe, Adam s-a minunat, şi întrucât nu mai 
mâncase niciodată ceva atât de gustos, a întrebat-o pe Purista: „Purista, 
micuţă şi încântătoare fiică a lui Gabiei, unul din nepoţii mei preferaţi, vino 
şi spune-mi de unde ai adunat aceste fructe delicioase pentru mine? 

Căci ochii mei nu au văzut niciodată asemenea fructe, încă de la 
începutul existenţei mele. Nu cred că greşesc deloc dacă le numesc fructe 
cereşti. 

Aşadar, spune-mi de unde le-ai cules". 

Privind mai atentă fructele, Purista a rămas uluită şi nu a mai putut 
rosti nici un cuvânt, căci nu semănau cu cele pe care le culesese ea. 

Drept urmare, ea 1-a chemat pe tatăl ei, Gabiei, pe care 1-a întrebat 
discret: „Dragă tată, ai schimbat cumva fructele, fără să ştiu eu? 

Căci iată, cu siguranţă acestea nu sunt fructe culese în grădina 
noastră! De altfel, nu am mai văzut niciodată fructe de o asemenea 
splendoare. 

Gabiei i-a răspuns: „Draga şi unica mea fiică, ai în faţă un miracol. 
Mai bine spune-i patriarhului care este adevărul". 

După care, Purista s-a îndreptat cu modestie către Adam şi i-a 
povestit cum stăteau lucrurile. 

Adam i-a răspuns: „Da, da, nu mă surprinde ce-mi spui. Mă mir 
doar că nu mi-am dat singur seama, de la bun început. Am beneficiat cu 
toţii de o nouă graţie. 

Dacă Tatăl preasfânt acţionează atât de miraculos încă înainte de a 
începe să vorbească, mă întreb ce alte revelaţii vor urma? 

O, sărmană inimă a mea! Oare cât vei mai putea suporta tu o 
asemenea bunătate din partea Domnului, Tatăl nostru preasfânt? 

O, Abedam, cine Te poate slăvi pe Tine, cine îţi poate mulţumi Ţie, 
cine Te poate iubi suficient, dându-Ţi întreaga adoraţie pe care o meriţi? 

Tot ce îţi pot oferi drept sacrificiu este realizarea propriei mele 
nimicnicii şi a infinitei Tale omniprezenţe. 

Cât despre tine, micuţa mea Purista, întoarce-te şi priveşte-L pe Cel 
care stă lângă tine. Mulţumeşte-i din inimă, căci El este Cel care a umplut 
coşul tău cu aceste fructe cereşti, fără măcar ca tu să fi observat acest 
lucru". 

Purista i-a răspuns lui Adam: „Venerate Părinte al tuturor părinţilor, 
dacă acest om a făcut aşa ceva, înseamnă că a greşit, căci ar fi trebuit să ştie 
că în afară de Tatăl ceresc şi de părinţii mei, Gabiei şi Aora, eu nu am iubit 
pe nimeni altcineva. 

Până acum m-am ferit de toţi bărbaţii, şi întreaga mea aspiraţie s-a 
îndreptat exclusiv către Cel Unic. Cum a putut atunci acest bărbat să-mi 
facă aşa ceva? 

Ar fi trebuit să ştie că este un păcat în faţa lui Dumnezeu să te 
apropii de o fecioară fără voia lui Dumnezeu, ba încă într-o asemenea 
manieră încât nici măcar părinţii ei să nu observe. 

Consider deci că a comis o mare eroare, aşa că nu-i voi mulţumi, 
oricât de magnifice ar fi aceste fructe. 

Spune-i că ceea ce a făcut nu a fost corect, iar pe viitor ar trebui să 
nu mai repete o asemenea greşeală, - cel puţin dacă nu doreşte să îşi 
primească pedeapsa cuvenită de la Tatăl ceresc. 

De data aceasta, am să mă rog Tatălui preasfânt să îl ierte". 

Instantaneu, ea s-a rugat cu ardoare în inima ei ca Tatăl ceresc să îl 
ierte pe străinul care a greşit în acest fel faţă de ea. 

Dar Adam i-a spus: „Adevăr îţi spun, frumoasă şi delicată floare a 
ţinutului dimineţii, chiar dacă nu te-ai fi rugat Tatălui ceresc, ţi-ar fi 
răspuns totuşi la această rugăciune. 

Cum se face, nu pot să-ţi spun încă. Dar linişteşte-te, căci vei afla în 
curând". 

Purista a rămas mulţumită de răspuns şi s-a calmat. 

Abedam 1-a chemat atunci pe Enoh la el şi i-a spus: „Enoh, Du-te şi 
pune mielul sacrificat pe altar, apoi întoarce-te la Mine, căci voi aprinde 
altarul sacrificial cu un foc ceresc, care va arde ofranda". 

Enoh a plecat imediat şi a îndeplinit voia Domnului. 

De îndată ce s-a întors, un fulger orbitor a iluminat cerul, însoţit de 
un tunet asurzitor, care 1-a înspăimântat chiar pe Enoh, aprinzând ofranda, 
din care nori groşi de fum au început să se ridice către cer. 

Sărmana Purista, la fel ca şi ceilalţi copii din ţinutul dimineţii, erau 
zguduiţi, căci abia acum începeau să înţeleagă măreţia şi puterea acestui om 
necunoscut lor. 



Capitolul 18 

URANION DOREŞTE SĂ AFLE NUMELE FĂCĂTORULUI 
DE MIRACOLE. RĂSPUNSURILE INTELIGENTE ALE PURISTEI 
LA ÎNTREBĂRILE DOMNULUI 

(27 ianuarie 1842) 



După acest nou miracol extraordinar, în timp ce ofranda încă mai 
ardea, Uranion s-a apropiat de Enoh, încă tremurând din toate încheieturile, 
şi 1-a rugat să-i spună numele acestui om ieşit din comun. 

Enoh i-a răspuns: „Dragă Uranion, la ce crezi că ţi-ar folosi dacă ţi- 
ar spune chiar El care este numele Său? 

De altfel, te asigur că mai există un om cu acelaşi nume ca şi El. 

După cum vezi, simplul nume nu te va ajuta cu nimic să-L recunoşti 
pe acest Om mai presus decât ceilalţi. De aceea, nu mă mai întreba numele 
Lui, şi mai bine adresează-te direct Lui, având convingerea că în numai trei 
secunde te va putea învăţa mai multe decât ţi-aş putea spune eu în câteva 
eternităţi! 

Nu-ţi fie teamă şi nu fi stânjenit, căci deşi este atât de puternic, El 
este de o bunătate incredibilă, plin de iubire, compasiune, graţie, blândeţe, 
înţelegere, dar mai ales de o smerenie supremă. 

Aşadar, nu trebuie să te sfieşti în faţa Lui". 

Aceste cuvinte l-au încurajat pe Uranion, care s-a apropiat imediat 
de Abedam cel Mare şi i-a adresat următoarele cuvinte: 

„Sublim şi atotputernic frate - dacă îţi pot spune astfel -, aş dori să 
aflu de la tine cine eşti şi de unde vii. Căci, după cum am văzut, cerul şi 
pământul ţi se supun cu atâta promptitudine încât, dacă nu aş avea o iubire 
supremă pentru Tatăl preasfânt al tuturor cerurilor şi pământurilor, aş putea 
crede că tu însuţi eşti acest Tată preasfânt, sau cel puţin un spirit 
atotputernic din ceruri, unul din îngerii perfecţi ai lui Dumnezeu. 

Dacă voieşti, oferă-mi o explicaţie în legătură cu persoana ta". 

Abedam 1-a luat atunci de mână şi i-a spus: „Uranion, relaxează- te, 
căci viaţa eternă a coborât acum asupra ta. 

Du-te la Gabiei şi spune-i să vină aici, însoţit de mica sa familie, 
adică de soţia lui, Aora, şi de unica sa fiică, Purista, şi alături de ei Mă vei 
putea cunoaşte pe deplin, aşa cum doreşte inima ta. Amin ". 

Uranion s-a grăbit imediat către Gabiei, pe care 1-a informat de 
dorinţa lui Abedam, după care cei trei s-au întors la acesta. 

Ajuns în faţa lui Abedam, Gabiei 1-a întrebat: „Tu, cel mai puternic 
om de pe pământ, spune-mi, ce doreşti de la mine? 

Iată, aici se află soţia mea preaiubită şi fiica pe care mi-a dăruit-o 
Tatăl preasfânt, în marea Lui iubire. Puterea ta este suficient de mare pentru 
a mi le răpi, dacă aceasta ţi-e voia, deşi sunt cele mai scumpe posesiuni pe 
care le am pe pământ. 

Dar, dacă aceasta este intenţia ta, cine te-ar putea împiedica? 

Am însă ceva mult mai preţios decât soţia şi decât fiica mea, iar 
acest lucru este ascuns adânc în inima mea. 

Această comoară este iubirea şi credinţa mea în Tatăl preasfânt şi 
preaplin de iubire, în Creatorul atotputernic al cerului şi al pământului. 

Crezi oare că poţi să-mi răpeşti şi această comoară?" 

Luându-şi tatăl de braţ, Purista i s-a adresat de asemenea lui 
Abedam: „Străine bun şi drag, om atotputernic, sper că nu doreşti să ne 
desparţi! 

Căci înţeleptul Enoh ne-a spus că eşti nu numai plin de putere, ci şi 
de compasiune şi graţie. 

Spune-mi că nu doreşti să ne desparţi şi că ne vei lăsa să trăim mai 
departe împreună, în marea iubire beatifică pe care i-o purtăm Tatălui 
ceresc! 

Sunt convinsă că îl cunoşti tu însuţi pe acest Tată ceresc, preasfânt 
şi preaplin de iubire". 

Abedam a întrebat-o atunci pe Purista: „Ascultă, gingaşa Mea 
Purista! L-ai văzut vreodată pe Tatăl ceresc?" 

Fata i-a răspuns: „Nu este suficient să spui 'Tatăl ceresc', ci trebuie 
să adaugi întotdeauna 'cel preasfânt şi preaplin de iubire'. In caz contrar, nu 
voi îndrăzni niciodată să-ţi dau răspunsul meu". 

Abedam s-a corectat imediat, respectând ruga ei pioasă, iar fata şi-a 
continuat răspunsul: 

„Unde crezi că ai putea găsi pe întregul pământ un om care să se 
laude că L-a văzut vreodată pe Tatăl ceresc, preasfânt şi preaplin de iubire? 

Poate îngerii să-ţi poată da un asemenea răspuns, dar niciodată un 
om nevrednic". 

Abedam a continuat însă să o întrebe: „Bine, dar ascultă, frumoasă 
şi adorabilă Purista, - Adam este şi el un om, dar se spune că L-a văzut şi 
că i-a vorbit Tatălui ceresc, preasfânt şi preaplin de iubire, după ce a fost 
creat de Acesta. 

Ce ai de spus? La fel ca şi voi, este şi el un om păcătos şi nevrednic 
în faţa lui Dumnezeu". 

Purista: „Ce idei îţi mai trec prin cap! cum poţi să-1 compari pe 
primul patriarh cu noi, restul oamenilor? 

Nu ştii tu oare că Adam este primul om creat pe acest pământ, 
născut direct din mâna atotputernică a Tatălui ceresc, preasfânt şi preaplin 
de iubire, a cărui compasiune şi graţie depăşesc tot ce ne-am putea imagina 
noi vreodată? De aceea, este posibil ca el să-L fi văzut şi să fi discutat cu 
Dumnezeu, dar nu putem să generalizăm acest lucru şi în ceea ce ne 
priveşte pe noi, restul oamenilor. Gândeşte-te puţin!" 

Abedam: „Da, desigur, ai din nou dreptate, dacă aşa stau lucrurile. 
Acum ascltă însă cu cea mai mare atenţie ceea ce am să-ţi spun. 

Tu nu ţi-ai dori să îl vezi pe acest tată ceresc, preasfânt şi preaplin 
de iubire? Ei, ce îmi răspunzi la această întrebare a Mea?" 

Purista: „Mda, este cu adevărat o întrebare ciudată! Cine nu şi-ar 
dori să-L vadă pe El, îndeosebi din rândul celor care îl iubesc mai presus de 
orice, aşa cum este cazul meu? 

Pe de altă parte, cel care ar beneficia de o asemenea graţie ar trebui 
să fie incomparabil mai pios decât sunt eu. 

In ceea ce mă priveşte, sunt destul de mulţumită cu faptul că Tatăl 
preasfânt şi preaplin de iubire îmi îngăduie, în bunătatea Lui infinită, să fie 
iubit de o sărmană creatură ca şi mine, revelându-ni-se - mie şi celorlalţi - 
prin lucrările Lui desăvârşite şi prin cuvintele oamenilor foarte sfinţi. 

Crezi că am putea să-i cerem mai mult, noi, oamenii impuri? 

Oare ceea ce primim de la El nu este suficient pentru a nu-i putea 
mulţumi îndeajuns în întreaga eternitate?" 

Abedam: „Da, ai din nou dreptate, şi trebuie să recunosc că Mi-ai 
dat o lecţie importantă. Am totuşi o altă întrebare pentru tine: 

Ai încercat vreodată să vizualizezi cum arată acest Tată ceresc, 
preasfânt şi preaplin de iubire? Răspunde-Mi, te rog!" 

Purista, şocată: „Doamne, ce întrebare! - Cine ar putea să facă 
vreodată acest lucru? Dumnezeu este infinit şi de o sfinţenie absolută! Este 
cumplit numai să te gândeşti la aşa ceva! 

E drept, am avut odată gândul secret că ar putea să arate la fel ca 
primul patriarh, Adam, numai că infinit mai mare. Multă vreme după aceea 
m-am temut însă că un asemenea păcat nu-mi va fi iertat niciodată. 

Nopţi la rând m-am rugat şi am plâns, până când un bătrân pios m-a 
informat că păcatul meu a fost iertat! Această greşeală m-a făcut însă mai 
înţeleaptă, iar acum, la vârsta de 27 de ani, nu mai pot cădea cu aceeaşi 
uşurinţă în capcană". 

Abedam: „Da, Mi-ai dat din nou un răspuns extrem de inteligent, 
dar tot intenţionez să te prind cu ceva! Ce bucurie vei trăi însă atunci. . .". 

Capitolul 19 

O ÎNTREBARE SEMNIFICATIVĂ PUSĂ DE ABEDAM 
PURISTEI 

(28 ianuarie 1842) 

După care, Abedam şi-a continuat tirul întrebărilor adresate Puristei: 
„Mi-ai spus mai înainte că Adam s-a născut direct din mâna Tatălui ceresc, 
preasfânt şi preaplin de iubire, plin de o iubire şi de o compasiune divină. 
Ce ai spune atunci dacă aş afirma în faţa ta şi a celorlalţi că Adam s-a 
născut din mâna Mea? 

Şi dacă Adam ţi-ar confirma acest lucru?" 

Purista: „Oi fii tu atotputernic, dar mă îndoiesc serios că ai putut 
crea vreodată un om, şi încă pe primul nostru patriarh, Adam, decât dacă 
Tatăl nostru preasfânt şi preaplin de iubire ar fi dorit acest lucru. 

Chiar şi în acest caz, nu tu, ci El a fost adevăratul Creator al lui 
Adam, tu nefiind decât unealta Lui atotputernică. 

Cum poţi atunci să te lauzi că eşti tu însuţi un creator? Nu mi se 
pare deloc ceva demn de persoana ta". 

Abedam: „Dar, draga Mea Purista, îl iubesc şi Eu pe Tatăl preasfânt 
şi preaplin de iubire la fel de mult, şi chiar mai mult decât toţi oamenii luaţi 
la un loc. Crezi tu că aş putea să fac întreaga infinitate să asculte de cel mai 

mic semn al Meu dacă nu M-aş supune întru totul în faţa esenţei divine şi 
dacă nu aş iubi-o mai presus de orice? 

Ce ai de spus în această privinţă, de vreme ce Eu - în virtutea legii 
umilinţei - nu pot, nu trebuie şi nu doresc să Mă slăvesc singur?" 

De data aceasta, Purista, tatăl ei şi restul celor de faţă au rămas fără 
replică. Superba perlă a dimineţii a rămas foarte stânjenită, nemaiştiind ce 
să spună. 

In cele din urmă, ea a prins curaj şi 1-a întrebat cu sfială pe Abedam, 
strângându-şi încă şi mai tare de braţ tatăl: „Eşti cu adevărat atât de 
puternic încât nu există nici o limită a măreţiei tale?" 

Abedam: „Doreşti să vezi un semn al puterii şi măreţiei Mele?" 

Purista: „Puternicul fulger, însoţit de tunetul asurzitor, a fost deja o 
dovadă suficient de teribilă pentru mine pentru a nu-ţi mai cere alte dovezi. 

De ce alte semne atotputernice aş avea nevoie eu, sărman vierme 
care mă târăsc prin praf, pentru a mă convinge de atotputernicia ta, de 
vreme ce nu voi putea niciodată să percep infinitatea, la fel ca Dumnezeu? 

De aceea, la ce mi-ar folosi un semn săvârşit de tine în cine ştie ce 
colţ îndepărtat al infinităţii? Crezi că l-aş putea vedea, convingându-mă 
astfel de eficienţa lui? 

Acest lucru este imposibil. La ce mi-ar folosi atunci un asemenea 
semn? Mai bine să lăsăm lucrurile aşa cum sunt, iar tu foloseşte-ţi imensa 
putere pentru chestiuni mai importante decât simpla satisfacere a 
curiozităţii umane. 

Abedam: „Frumos vorbit, draga Mea Purista. Cu adevărat, nici chiar 
soarele nu este la fel de pur ca şi tine. 

Bag seama că va fi dificil să te conving, căci cuvintele tale sunt 
perfect pure, luminoase şi adevărate. Nu doreşti nici un semn de la Mine, 
iar răspunsul tău la întrebarea mea este mai înţelept decât dacă ar fi fost dat 
de un înger. Pe de altă parte, nu pari prea convinsă de autenticitatea Mea. 

înţeleg şi care este motivul: continui să te temi că doresc să te 
despart de părinţii tăi. Acest lucru este însă complet inutil, căci aş prefera 
mai degrabă să le dăruiesc părinţilor tăi încă o mie de asemenea fete decât 
să te despart de un singur fir de păr al lor! de aceea, nu te teme de Mine, ci 
deschide-te plină de credinţă faţă de Mine, căci numai astfel vei putea primi 
de la Mine mai mult decât ai putea primi în caz contrar în o mie de ani. 

Este adevărat: deşi sunteţi foarte ferm ataşaţi de Tatăl ceresc, 
preasfânt şi preaplin de iubire, nici unul dintre voi nu îl cunoaşteţi. Acesta 
este motivul pentru care Eu am venit la voi, pentru a vă ajuta să-L 
recunoaşteţi pe deplin pe acest Părinte ceresc, pe care, deşi îl iubiţi mai 
presus de orice, nu ştiţi încă să-L recunoaşteţi. 

Ascultă, draga şi pioasa Mea Purista, cum de nu ţi-ai dat seama că 
acesta a fost scopul ascuns al tuturor întrebărilor pe care ţi le-am adresat? In 
această privinţă nu te-ai dovedit tocmai înţeleaptă. 

Cu siguranţă trebuie să îţi dai seama că Dumnezeu, Tatăl tău 
preasfânt, nu v-ar trimite niciodată vouă, oameni slabi şi lipsiţi de putere, 
un mesager de felul Meu fără o intenţie plină de iubire, nicidecum 
răutăcioasă - aşa cum ai crezut tu iniţial -, ci de o imensă bunătate şi plină 
de compasiunea cea mai desăvârşită pentru tine. 

Meditează asupra acestor cuvinte şi cere-Mi apoi un semn, astfel 
încât să îl recunoaşteţi cu toţii pe Tatăl ceresc, preasfânt şi preaplin de 
iubire, conştientizând astfel felul în care arată El. acest lucru este valabil 
pentru voi toţi. Amin ". 



Capitolul 20 

PURISTA ŞI NEAMUL EI ÎL RECUNOSC ÎN ABEDAM PE 
TATĂL PREASFÂNT 



Auzind aceste cuvinte, Purista a rămas consternată şi i s-a adresat în 
şoaptă tatălui ei, Gabiei: „Ascultă, tată, cred că avem de-a face cu un 
mesager foarte puternic din ceruri! Ce se va alege de noi dacă am comis 
vreun păcat faţă de el?" 

Gabiei i-a răspuns: „Fata mea, văd că ne priveşte cu o mare 
compasiune. Sunt convins că ne va ierta, chiar dacă am greşit faţă de el. 

Chiar dacă am păcătuit, am păcătuit din pură orbire. Mai bine du-te 
la el şi cere-i iertare în numele nostru, al tuturor. 

O, iată, cu câtă blândeţe ne priveşte acum! Du-te repede şi cere-i 
iertare, şi sunt convins că ne-o va acorda. 

Dar ai grijă să te arunci mai întâi de toate la picioarele lui, căci pare 
foarte sfânt. Haide, du-te, înainte de a fi prea târziu! Amin". 

Purista s-a aruncat pe loc la picioarele lui Abedam şi a început să 
plângă şi să suspine. 

Abedam s-a aplecat însă rapid, a ridicat-o şi i-a pus următoarea 
întrebare: „Purista, ce anume te supără, căci te văd plângând?" 

încă cu ochii în lacrimi, Purista i-a răspuns: „O, dragă prietene, 
ultimele tale cuvinte mi-au revelat faptul că nu eşti un locuitor al acestui 
pământ, ci un mesager atotputernic din ceruri trimis de Tatăl preasfânt 
însuşi, Cel plin de o iubire şi de o compasiune sublimă. Sunt convinsă 
acum că te-am ofensat. 

Vrei să ne ierţi, pe mine şi pe ceilalţi? 

Mi-ai acordat adineauri favoarea unui semn providenţial. îngăduie- 
mi acum să ţi-1 cer, prieten sublim al sărmanei umanităţi şi al lui Dumnezeu 
însuşi". 

Abedam s-a aplecat din nou, a luat-o pe Purista în braţe şi a strâns-o 
la pieptul său sacru, după care i-a spus cu mare blândeţe: 

„Purista, perlă pură a luminii de dimineaţă, ce semn doreşti să 
primeşti de la Mine?" 

Aproape sufocată de fericire, Purista i-a spus cu o voce tremurândă, 
plină de iubire: „O, prieten sublim şi atotputernic! Nu mai doresc să-ţi cer 
nici un semn, căci tu ai anticipat deja ceea ce doream de la tine, împlinindu- 
mi dorinţa dincolo de aşteptările mele, şi ale celorlalţi aici de faţă". 

După care nu a mai putut rosti nici un cuvânt, copleşită de 
sentimentele ei de recunoştinţă. 

Abedam a mai strâns-o odată la piept, după care a trimis-o din nou 
în braţele părinţilor săi, care plângeau la rândul lor de recunoştinţă şi 
fericire. 

In final, Gabiei a spus: „Nu, niciodată un înger nu ar putea fi atât de 
bun!. Draga mea soţie, şi tu, fiica mea, cred că ne aflăm în faţa unui 
moment pe care nici cel mai înalt dintre îngeri nu l-ar putea înţelege!" 

După care nici el nu a mai putut rosti nici un cuvânt. - După o 
vreme, când Purista a îndrăznit din nou să-L privească, Abedam i-a spus: 

„Purista, fiica Mea! încă nu Mă recunoşti pe Mine, Tatăl tău ceresc? 
- Iată, Eu sunt, chiar Eu însumi!" 

La aceste cuvinte, cu toţii L-au recunoscut pe Tatăl, iar Purista s-a 
aruncat cu un strigăt la picioarele Sale divine, strângându-le cu putere, 
ameţită de iubire, rostind la infinit aceleaşi cuvinte: 

„Tată! - Tată! - Tată! - Dragul meu Tată! - Tată preasfânt şi 
preaplin de iubire! - Tată! - mult iubitul meu Tată!" 



Capitolul 21 

URANION ÎL SLĂVEŞTE PE TATĂL PREASFÂNT. 
RĂSPUNSUL DOMNULUI: SLAVA PE CARE DUMNEZEU O 
IUBEŞTE MAI PRESUS DE ORICE ESTE SMERIREA TĂCUTĂ 

(29 ianuarie 1842) 



La rândul lui, aflând cine este puternicul mesager din faţa lui, 
Uranion s-a aruncat la picioarele Domnului şi a exclamat cu voce tare: „O, 
ce graţie sublimă şi inexprimabilă! O, ce graţie mai presus de orice! Cine ar 
fi îndrăznit dă viseze vreodată la aşa ceva?" 

Domnul Dumnezeu Iehova Sabaot, Cel care a creat cerul şi 
pământul, precum şi tot ceea ce există în şi dincolo de ceruri, umplând 
spaţiile infinite! - El, Tatăl preasfânt şi preaplin de iubire, a coborât printre 
noi, luându-şi o formă umană pentru ca noi, oameni nedemni care trăiesc în 
întuneric, să-L putem vedea pe El, Cel mai presus de lumină! 

Soare - cum de îndrăzneşti să-ţi mai trimiţi razele pe pământ, de 
vreme ce pe el păşeşte însuşi Creatorul tău, Părintele nostru al tuturor, a 
cărui sfinţenie este infinită! Dispari, tu şi strălucirea ta, la fel de nedemnă în 
faţa Lui cum suntem şi noi. Căci un singur fir de praf pe care au călcat 
picioarele Lui sfinte străluceşte acum într-o singură clipă mai puternic 
decât ai strălucit tu de-a lungul eternităţilor luate la un loc! Ruşine să-ţi fie 
că îndrăzneşti să străluceşti în continuare! 

Şi tu, pământ neospitalier, mamă îngheţată a morţii, cum îndrăzneşti 
să mai continui să exişti? Dizolvă-te chiar acum, într-un imn solemn, şi 
înfloreşte aşa cum nu ai făcut-o niciodată până acum! 

Iar voi, munţilor, transformaţi-vă cu toţii în altare sacrificiale. Voi, 
ierburi şi copaci, ajutaţi-mă să-L slăvesc pe Tatăl preasfânt! 

Căci numai El este demn să primească întreaga noastră slavă, 
cinstire, iubire, mulţumire şi adoraţie! 

Voi, stele, prăbuşiţi-vă de pe bolta cerească, iar tu, lună, întunecă-te 
şi aruncă-te cu faţa la pământ, pentru a-L adora astfel pe Dumnezeu. Căci 
El, Dumnezeu cel etern, Tatăl preasfânt şi preaplin de iubire al tuturor 
îngerilor şi oamenilor, s-a întrupat acum în faţa noastră! Da, se află chiar în 
mijlocul nostru! Păşeşte şi umblă pe acest pământ, alături de noi, 
învăţându-ne să ne ridicăm din praful în care ne târâm ca viermii şi să 
umblăm din nou drepţi! 

De aceea, slăviţi-L voi, eternităţi! Şi tu, infinitate, transformă-te 
într-un imn mai demn de Tatăl preasfânt decât reuşeşte limba mea slabă! 

Unde sunteţi voi acum, tunete şi fulgere, şi voi, vânturi? 

Oare nu v-a creat şi pe voi acest Părinte preasfânt, atotputernic şi 
preaplin de iubire, la fel cum m-a creat pe mine? Unde sunteţi acum, când 
trebuie să-L lăudăm? - Sau poate tocmai respectul vă face să vă smeriţi în 
tăcere? 

In acest caz, este normal şi firesc să păstraţi tăcerea, la fel cum face 
şoarecele ascuns în gaură atunci când prin faţa sa trece o pisică! 

O, inimă, sărmană inimă a mea, tu doreşti să-1 slăveşti pe El, pe Cel 
Preasfânt, pe Cel Preaînalt, dar nu ai spaţiul necesar pentru a depozita 
măcar o singură scânteie din iubirea Lui părintească, atotputernică şi 
nesfârşită! De aceea, mai bine taci, decât să încerci să exprimi ceea ce este 
imposibil de exprimat! 

Iar tu, sărmană limbă slabă, - taci şi tu; căci sfântă, preasfântă este 
acum atmosfera din jur, inclusiv aerul pe care îl respiră plămânii mei 
impuri atunci când rostesc aceste cuvinte! 

O, Tată preasfânt, de trei ori preasfânt, - ai milă de mine, un vierme 
care se târăşte neobservat în praf la picioarele Tale!" 

Auzind acestea, Abedam cel Mare 1-a ridicat din ţărână pe Uranion, 
care continua să tremure cu faţa la pământ, şi i-a spus: 

„Acum ascultă-Mă, iubitul Meu Uranion: Mi-ai adus cea mai înaltă 
slavă, ai invocat cu curaj până şi soarele şi stelele de pe cer, şi nu ai cruţat 
nici pământul, lăudând până şi bietul fir de praf de sub talpa Mea, fără să 
uiţi de munţi, de copaci şi de ierburi, ca să nu mai vorbim de fulgere, tunete 
şi furtuni, după care ai încheiat cu inima ta. 

Ascultă, marea ta laudă a fost justificată, dar vreau să-ţi spun un 
lucru: mult mai mare a fost slava pe care Mi-a adus-o Purista şi părinţii ei 
prin smerirea tăcută a inimilor lor. 

Cine mai poate vorbi în prezenţa Mea este încă stăpânul propriei 
sale inimi. Dar în inima celui care nu mai poate rosti nici un cuvânt, dintr-o 
prea mare iubire pentru Mine, Eu am devenit stăpânul, umplând-o cu 
dragostea Mea şi cu viaţa eternă care derivă din ea. 

Din fericire pentru tine, şi tu ai primit această viaţă, căci în apologia 
ta, ai respins tot ce nu are valoare pentru Mine: 

Propriul tău soare material, care simbolizează vechea ta iubire şi 
înţelepciune; stelele tale, care reprezintă cunoaşterea ta, şi luna ta, care 
simbolizează fazele trecătoare ale iubirii de sine a umanităţii. 

Tu ţi-ai cucerit munţii, ai dizolvat pământul din tine prin slava pe 
care Mi-ai adus-o Mie, şi Mi-ai sacrificat copacii şi ierburile dorinţelor tale. 
Ai invocat vânturile aspiraţiilor tale sincere şi Mi-ai sacrificat prin lauda ta 
toate fulgerele luminoase ale intelectului tău lumesc şi tunetul zelului tău, 
ca să nu mai vorbim de spiritul tău etern, născut din Mine, şi de sufletul tău, 
care reprezintă un vas viu pentru viaţa eternă derivată din Mine; în acest 
fel, ţi-ai golit inima, lăsându-Mă în cele din urmă să devin Domnul Vieţii în 
ea. 

Iată, abia acum, când inima ta a tăcut, am putut deveni Eu cu 
adevărat Domnul ei. Ai atins astfel viaţa eternă şi nepieritoare, iar de acum 
înainte Eu nu voi mai fi pentru tine un Părinte necunoscut şi străin, ci unul 
bine cunoscut, pururi prezent, gata oricând să-ţi vorbească, atotputernic şi 
omnipotent, pentru a-ţi ghida copiii prin intermediul tău. ceea ce sunt deja 
pentru tine, voi deveni şi pentru cei şase fraţi ai tăi, precum şi pentru toţi cei 
care, la fel ca şi tine, vor respinge cu sinceritate lumea exterioară. 

Voi dispune însă să-Mi fie construit un nou locaş de închinăciune în 
apropierea casei lui Gabiei, pe care îl voi vizita adeseori. Căci pe pământ nu 
există un loc mai pur şi mai solid pentru Mine. 

Gabiei, ascultă, te binecuvântez acum pe tine şi pe copila ta. într-o 
bună zi, îi voi dărui un soţ onorabil, care îi va face o fată, care, la rândul ei, 
va deveni mama unui nou popor pe acest pământ. Iar Lameh îi va dărui un 
soţ care va locui de-a pururi împreună cu Mine în marea Mea casă. 

Acum, primiţi cu toţii binecuvântarea Mea, pentru a vă bucura şi a 
vă întări. Amin ". 



Capitolul 22 

NOUL LOCAŞ DE ÎNCHINĂCIUNE AL DOMNULUI DE 
LÂNGĂ CASA LUI GABIEL ŞI A FAMILIEI SALE. PURISTA, 
PRIMA BUCĂTĂREASĂ A DOMNULUI. CELE TREI VASE DIN 
VATRA NOULUI LOCAŞ 

(31 ianuarie 1842) 



Cei trei au căzut atunci cu faţa la pământ, aducându-i un imn de 
slavă prin smerirea tăcută a inimilor lor, iar locul s-a umezit din cauza 
lacrimilor lor de fericire şi recunoştinţă. Dar Abedam s-a aplecat şi i-a 

ridicat de la sol, întărindu-i şi restabilind curajul şi perseverenţa din inimile 
lor. 

Când şi-au mai recăpătat într-o oarecare măsură receptivitatea, scop 
în care Abedam însuşi a fost nevoit să le mai potolească puţin ardoarea 
inimilor, El li s-a adresat cu o voce plină de iubire şi de blândeţe: 

„Aşa cum sunteţi acum în faţa Mea, uniţi de iubirea pe care Mi-o 
purtaţi şi pe care v-o port, aşa să rămâneţi şi pe viitor, iar Eu nu voi lipsi 
niciodată din mijlocul vostru. Căci dacă voi veţi fi una cu Mine prin iubirea 
pe care Mi-o purtaţi, la fel voi fi şi Eu una cu voi prin iubirea pe care v-o 
port, iar pacea de care vă bucuraţi acum va dura de-a pururi. 

Gabiei, te-am rugat să-Mi înalţi un locaş de închinăciune lângă 
locuinţa ta, pe care Mi-am propus să îl vizitez frecvent. Ascultă, lăcaşul 
este deja construit! Voi Mi-aţi pregătit acest locaş chiar în inimile voastre. 
De altfel, acesta este singurul locaş de închinăciune care Mă satisface pe 
deplin şi pe care prefer să îl vizitez. 

Ce alt locaş Mi-aţi fi putut construi? 

Ca indiciu exterior al graţiei Mele, veţi găsi totuşi atunci când veţi 
ajunge acasă şi un locaş de închinăciune concret, deja înălţat. Nici un 
bărbat nu va avea voie să intre în el cu capul acoperit; în schimb, femeile 
vor trebui să-şi acopere faţa cu un văl atunci când vor intra în el, căci este 
pur şi sacru, şi extrem de solid. în mijlocul acestui locaş veţi găsi un altar, 
pe care va arde un foc nepieritor, care va dărui o mare lumină, zi şi noapte. 
Din această flacără strălucitoare norii de fum se vor înălţa până la cer. 

Tu, draga Mea Purista, îmi vei pregăti pe această vatră ad-hoc o 
masă delicioasă, ori de câte ori voi veni la tine. Tu vei fi singura căreia i se 
va permite să îşi îndeplinească sarcina cu faţa descoperită, căci iubirea ta 
pentru Mine este fără egal. 

Dacă doreşti să-Mi găteşti, adună - împreună cu ceilalţi - lemne de 
foc proaspete şi pure, astfel încât să fie mereu pregătite, căci cele mai multe 
dintre vizitele Mele vor fi neanunţate. 

Semnul după care trebuie să te ghidezi este următorul: flacăra îţi va 
indica întotdeauna starea în care se prezintă inima ta în faţa Mea. 

Grămada de lemne proaspete şi pure va fi un simbol al iubirii din 
inima ta, mereu reînnoită şi în creştere, iar masa pe care o vei pregăti va 
simboliza consacrarea ta desăvârşită şi supunerea ta în faţa voinţei Mele. 

Adevăr îţi spun, dacă vei face toate aceste lucruri, nu voi ezita să fiu 
oaspetele tău frecvent, servind masa împreună cu tine cu cea mai mare 
plăcere. Dar dacă focul din inima ta se va stinge, flacăra altarului iubirii 
pure se va diminua şi ea, iar Eu voi deveni un oaspete tot mai rar printre 
voi! 

Fericiţi sunteţi voi, care mâncaţi deja pâinea din mâna Mea, în 
calitate de copii ei Mei. Dar mult mai fericit va fi acela la a cărui masă voi 
veni ca oaspete, căci îmi va păstra întotdeauna pregătită o masă gustoasă, 
nepermiţând nici o clipă iubirii din inima sa să se stingă, ci dimpotrivă, 
alimentând-o continuu, astfel încât flacăra ei să devină din ce în ce mai 

viguroasă. Şi chiar dacă Eu voi întârzia, el se va ocupa din ce în ce mai 
intens de vatra din lăcaşul vieţii. 

Adevăr vă spun, atunci voi apărea Eu, pe neaşteptate, găsindu-Mi 
gazda ocupată, activând focul de pe altarul din lăcaşul Meu. Adevăr, adevăr 
vă spun, - infinite vor fi bucuria şi răsplata lui! 

Asta doresc să deveniţi voi trei: o gazdă a Mea. Vă dăruiesc în acest 
scop un locaş de închinăciune în inimile voastre şi unul gata construit, pe 
altarul căruia focul va arde continuu, aşa cum doresc să fie credinţa voastră 
neclintită, în care să ardă flacăra iubirii pure pentru Mine. 

De acum înainte, rămâneţi slujitorii Mei credincioşi în acest locaş 
ridicat în ţinutul de dimineaţă şi vă veţi convinge curând de abundenţa 
binecuvântărilor care vor curge din acest locaş asupra întregului ţinut al 
dimineţii, şi chiar a vecinilor săi. 

Cât despre tine, draga Mea Purista, rămâi bucătăreasa Mea în 
bucătăria iubirii şi în lăcaşul vieţii eterne, - iar Eu voi fi oaspetele tău. 

Dacă îi vei dărui cuiva mâncare şi băutură în numele Meu, fă-o ca şi 
cum Mi-ar fi pregătit o masă Mie personal. 

Iar Eu o voi binecuvânta ca şi cum aş fi mâncat-o Eu însumi. 
Oricine va dori însă să beneficieze de graţia revărsată asupra acestui locaş 
va trebui să vină întotdeauna bine aprovizionat cu lemne proaspete. 

Cel care va veni cu mâna goală (şi cu inima la fel de goală) se va 
întoarce acasă aşa cum a venit. 

Draga şi pura Mea Purista, vei găsi în locaş un anumit număr de 
vase curate. Foloseşte-le pentru a găti în ele câte trei fructe din cele pe care 
i le-ai dăruit cu mare uimire lui Adam, în apă curată, rezervându-Mi Mie un 
vas mare, în fiecare zi, dimineaţa, la amiază şi seara, şi câte un vas obişnuit 
pentru toţi cei care doresc să obţină susţinerea Mea într-o chestiune corectă. 
Cât despre tine şi părinţii tăi, veţi folosi cel mai mic dintre vase şi cele mai 
mici fructe. 

Când acestea din urmă vor deveni suficient de fierte şi dulci, începe 
prin a da jos de pe foc vasul pentru străini, apoi vasul vostru, dar pe cel 
destinat Mie nu-1 da jos până când nu îmi voi anunţa venirea sau până când 
nu voi trimite pe cineva în numele Meu; acesta va mânca el însuşi hrana 
destinată Mie sau v-o va împărţi vouă, tuturor, în numele Meu. 

Acum vă binecuvântez pentru această misiune. Fiţi slujitorii Mei 
credincioşi, iar Eu voi rămâne de-a pururi oaspetele vostru binecuvântat, nu 
numai în această lume, ci şi în marea casă a Tatălui, în care veţi ajunge într- 
o bună zi. Amin ". 



Capitolul 23 

FRUMUSEŢEA CEREASCĂ A GHEMELEI ŞI A PURISTEI 

(1 februarie 1842) 

în răstimp, patriarhii se minunau, întrebându-se care dintre cele 
două favorite ale Domnului este mai frumoasă. Poetul Kenan şi-a făcut 
curaj şi a păşit în faţa lui Abedam, cu intenţia de a-L ruga să-i răspundă la 
această întrebare, inclusiv în numele celorlalţi. 

Anticipând întrebarea, Abedam i-a spus: „Kenan, dacă îţi voi 
răspunde la această întrebare, vei fi mulţumit în inima ta?" 

Kenan a răspuns: „Doamne, ce pot spune? Tu vezi deschis în inima 
mea. Natura acestei dorinţe este dublă: am vrea cu toţii să vedem faţa 
Puristei, la fel cum am văzut-o pe cea a Ghemelei - deşi numai de departe - 
dar am dori şi să auzim preferinţa Ta, pentru a afla care din cele două este 
mai mare în ochii Tăi. 

Ne-am stors cu toţii creierul şi inima în legătură cu această 
chestiune, dar nu am ajuns încă la nici un verdict. 

Evident, problema este minoră, nu are nimic de-a face cu salvarea 
umanităţii, dar considerăm că unul din scopurile secundare pentru care 
merită să facem eforturi este acela de a recunoaşte ce anume îţi este Ţie pe 
plac. De aceea, dacă aceasta este voia Ta sfântă, Te rugăm să ne răspunzi la 
această întrebare". 

Abedam: „Bine, adună-i pe toţi cei curioşi să afle verdictul. Amin ". 

Kenan s-a grăbit să-i adune pe cei măcinaţi de curiozitate, care s-au 
prezentat fără întârziere în faţa Domnului. La rândul lui, Abedam le-a 
chemat la El pe Ghemela, pe care le-a îmbrăţişat cu braţul Său stâng, şi pe 
Purista, pe care a îmbrăţişat-o cu braţul Său drept, după care le-a rugat cu o 
voce blândă să îşi dezvăluie chipul în faţa patriarhilor. 

Atunci, cele două fete şi-au dat pe spate părul bogat, privindu-i 
direct pe patriarhi, cu un mare respect şi cu multă iubire şi prietenie. 

De îndată ce au putut privi cele două frumuseţi divine, patriarhii cei 
curioşi au fost loviţi parcă de un trăznet, şi nici unul nu a mai îndrăznit să 
îşi ridice ochii din pământ şi să le compare pe cele două femei. 

Atunci, Abedam 1-a întrebat pe Kenan: „Ei bine, bătrân poet care M- 
ai slăvit în imnurile tale, ce crezi: care dintre cele două este mai frumoasă, 
şi deci mai apropiată de Mine? Acum le-ai văzut pe amândouă, deci 
bănuiesc că îmi poţi da un verdict". 

Tremurând din toate încheieturile, Kenan a răspuns: „O, Tată 
preasfânt, Dumnezeule atotputernic! Ingăduie-mi să mă transform într-un 
măgar! O, ce nebunie am putut comite! 

Deşi orb, mi-am propus să acţionez ca un judecător, punând în 
balanţă cei doi sori divini, la fel de luminoşi, pe care Tatăl mult iubit le ţine 
acum în braţele Sale cu egală ardoare! 

Care soare ar putea fi considerat mai frumos sau mai strălucitor, cel 
din stânga sau cel din dreapta, cel de dimineaţă, de la amiază sau de la 
asfinţit? 

O, ce prostie fără seamăn, pe care am cultivat-o atâta vreme în inima 
mea, altminteri iluminată de Tine! 

O, Tatăl preasfânt, iubire eternă, iartă-mi această aiureală, căci nu 
sunt decât un măgar, un nebun, un nătâng, un vierme care se târăşte prin 
praf şi o molie oarbă. Nu mai răspunde dorinţei noastre nedemne prin 
Cuvântul Tău sfânt, pentru a nu Te complace în nebunia noastră. Căci nu 
suntem demni să auzim vocea ieşită din gura cea sacră, mai ales că am 
cerut un verdict între cei doi îngeri divini, cei mai puri în întregul regat 
celest. 

O, ce frumuseţe fără seamăn, ce strălucire infinită! - O, Credinţă 
eternă, Smerenie supremă, Iubire mai presus de orice, Tatăl preasfânt, - ce 
copii glorioşi ai creat Tu din fiinţa Ta! 

Iar acum taci, limbă rece şi nătângă, căci Cel căruia îi adresezi 
cuvintele tale stupide este prea sfânt pentru tine. De aceea, taci, unealtă 
nedemnă, căci nu ai spus decât prostii până acum! 

O, Tatăl preasfânt, iartă-ne pe noi, sărmani nerozi. Facă-se voia Ta 
sfântă! Amin, Amin, Amin!" 

Abedam le-a rugat pe fete să-şi acopere din nou chipul şi le-a spus: 
„îmi sunteţi la fel de drage amândouă, şi nici una dintre voi nu este mai 
presus de cealaltă în inima Mea. Dacă veţi rămâne aşa cum sunteţi acum, 
veţi fi de-a pururi la fel de apropiate de Mine. Amin ". 

După aceste cuvinte, Abedam le-a pus cu blândeţe înapoi jos. Cele 
două fete s-au aruncat la picioarele Domnului, mulţumindu-i şi slăvindu-1 
pe Abedam în inimile lor, căci erau incapabile să îşi exprime fericirea ţi 
recunoştinţa în cuvinte rostite: 

„Tată preasfânt şi preaplin de iubire, plin de compasiune, bunătate, 
răbdare, şi blândeţe, cum am putea fi vreodată demne de o asemenea 
graţie? 

Tu spui că suntem demne, dar cum putem fi demne de o asemenea 
onoare? 

Din cauza noastră, patriarhii cei mari s-au făcut de ruşine în faţa Ta 
şi a copiilor lor. şi totul, numai din vina noastră, a feţelor noastre, căci 
graţia Ta sfântă ne-a înzestrat cu o frumuseţe mai mare decât a altor fete, 
altminteri la fel de slabe ca şi noi. 

îţi mulţumim însă Ţie, Tată preasfânt, preabun, prea-înţelept şi 
preaplin de iubire, cu o recunoştinţă veşnică şi cu inimile pline de smerenie, 
pentru felul în care ne-ai creat; căci fiecare din darurile Tale nu poate fi 
altfel decât de o înţelepciune supremă. 

Ne pare însă rău pentru părinţii noştri patriarhi, care se tânguie acum 
din cauza noastră, unii plângând chiar cu lacrimi fierbinţi. 

O, Tată adorat mai presus de orice, ai milă de ei şi întăreşte-i din 
nou cu iubirea Ta sacră. De asemenea, iartă-ne şi pe noi, căci numai din 
vina noastră au ajuns sărmanii patriarhi într-o asemenea situaţie în faţa Ta! 
Facă-se voia Ta acum şi de-a pururi". 

Abedam le-a răspuns: „Micuţele Mele dragi, nu vă faceţi griji 
inutile. Vă asigur că cei care se tânguie acum - pe bună dreptate - în faţa 
Mea nu se simt chiar atât de mizerabil precât vă imaginaţi voi. Chiar 

dimpotrivă! Căci nimeni nu este mai apropiat de Mine, aşa cum nici Eu nu 
sunt mai apropiat de el, decât în asemenea momente de mare smerenie în 
faţa Mea. Exact acesta este şi cazul acestor patriarhi, cărora le plângeţi de 
milă în inimile voastre pure, învinovăţindu-vă deşi nu aţi greşit cu nimic. 

Chiar credeţi că cineva pe care Eu îl port în braţe poate fi capabil de 
vreun păcat, chiar împotriva liberului său arbitru? 

De aceea, liniştiţi-vă şi bucuraţi-vă, căci Eu am anticipat acest 
moment încă de la începuturile eternităţii. Nu aţi greşit cu nimic, dar vă 
puteţi duce la patriarhi pentru a le spune să se ridice în numele Meu. 
Amin ". 

Cele două fete au ascultat cu dragă inimă voia Domnului, alergând 
către patriarhi şi spunându-le să se ridice. 

Patriarhii au ascultat, lăudându-L cu voce tare pe Dumnezeu. 

Apoi, Abedam le-a trimis pe fete la familiile lor, după care 1-a 
întrebat pe Kenan: 

„Ei bine, căreia dintre ele te-ai decis să-i dai premiul cel mare?" 

Dar Kenan a preferat să-şi acopere gura cu mâna. 

Atunci, Abedam i-a spus: „Dacă tu nu eşti în stare să dai nici un 
verdict, cu atât mai puţin o voi face Eu, căci le iubesc pe amândouă cu o 
iubire egală şi supremă. 

Există totuşi o diferenţă între ele, dar lumea nu o poate vedea. 

De aceea, întoarceţi- vă la locurile voastre. Amin ". 



Capitolul 24 

CAUZA TEMERII LUI ENOH DE A VORBI: FALSA 
UMILINŢĂ. NOI NU-L PUTEM IUBI PE DUMNEZEU DECÂT ÎN 
FORMA SA UMANĂ 



(3 februarie 1842) 



După satisfacerea curiozităţii patriarhilor şi după ce a trimis-o pe 
Ghemela lângă tatăl ei, Lameh, şi pe Purista alături de părinţii ei, care 
tremurau de fericire, Abedam cel Mare L-a chemat la El pe Enoh, căruia i-a 
spus: 

„Ascultă, mult iubitul şi credinciosul Meu Enoh! Sesizez o temere 
în inima ta nemuritoare, care de la o vreme pare înconjurată de o umbră 
alarmantă, la fel ca un măr proaspăt şi sănătos atacat de o viespe gata de 
împerechere, care îi dă târcoale pentru a găsi locul cel mai potrivit pentru a- 
1 înţepa cu acul său otrăvit, pentru a-şi depozita în pulpa sa sănătoasă ouăle 
sale nedemne, din care vor ieşi cândva viermi ce vor distruge viaţa 
fructului. 

La cel mai foloseşte un asemenea fruct găunos? La ce foloseşte 
teama unei inimi libere? 

în calitate de mare preot al iubirii Mele, tu ar trebui să ţii un discurs 
adresat mulţimii în numele Meu. 

Aceasta a fost de multă vreme dorinţa pioasă a lui Adam, încă 
înainte ca Eu să fi venit la voi în persoană. 

La fel ca şi până acum, v-am înştiinţat încă de ieri să nu vă faceţi 
griji în legătură cu subiectul discursului, căci la momentul potrivit vă voi 
inspira cuvânt cu cuvânt. Cu toate acestea, constat că ţie ţi-e teamă! 

Chiar nu îţi dai seama cât de stupidă este această teamă? Nu are nici 
un rost să te mai temi vreodată de Mine, căci ştii de multă vreme că Eu sunt 
Iubirea supremă. 

Intre timp, ai aflat şi faptul că - prin însăşi esenţa Mea - Eu sunt de 
o blândeţe şi de o răbdare extremă. 

Atunci de ce îţi mai este teamă? Poate de părinţii, fraţii şi copiii tăi? 
Ascultă-Mă, acesta este un act de vanitate. Tu te gândeşti la asemenea 
lucruri în secret şi îţi spui în sinea ta: 'Oare cum mă voi descurca, ştiind că 
trebuie să rostesc în faţa oamenilor discursul de Sabat, şi încă în prezenţa 
Domnului eternităţii şi a Creatorului infinităţii, a înţelepciunii supreme şi a 
Tatăl preasfânt, cel plin de iubire, graţie şi compasiune? 

Cum vor suna cuvintele mele după cele vii, care au curs din gura cea 
sacră precum un şuvoi de lumină adresat nouă, viermilor care ne târâm prin 
ţărână?' 

Spune drept, nu la aşa ceva te gândeai? - La ce îţi folosesc aceste 
temeri? Iţi servesc ele la ceva? - Ascultă şi încearcă să înţelegeţi: de acum 
înainte, nu mai trebuie să te preocupi în legătură cu viaţa ta. Crezi că îmi 
face vreo plăcere să asist la tăcerea ta aparentă, în timp ce cultivi asemenea 
gânduri? 

Adevăr îţi spun: nu-Mi place acest fel de smerenie aparentă, în care 
omul îşi pierde curajul în faţa Mea, a ochilor Mei şi a urechilor Mele. 

Eu îmi găsesc cea mai mare plăcere în comportamentul copiilor 
mici, care nu se tem de părinţii lor, sporovăind vrute şi nevrute în faţa lor, 
ca şi cum ei ar fi stăpânii casei. In schimb, atunci când li se face foame sau 
sete, ei aleargă plini de iubire şi de o supunere copilărească la părinţii lor, 
cerându-le pâine sau apă. Iar atunci când primesc pâinea din mâinile 
părinţilor lor, le mulţumesc cu entuziasm, spre desfătarea celor din urmă, 
nu cu un respect şi cu o teamă excesivă, care nu îşi au locul, şi nici printr- 
un torent de cuvinte pentru a-şi exprima recunoştinţa. 

Există vreun părinte în această lume care să nu prefere de departe 
să-şi vadă copiii bucurându-se fericiţi de ceea ce le oferă ei, arătând 
sănătoşi şi proaspeţi ca nişte flori micuţe după o ploaie de primăvară, în loc 
să tremure de teamă şi de un respect excesiv în faţa părinţilor lor, fără să 
îndrăznească măcar să ia pâinea oferită de aceştia, ca să nu mai vorbim de a 
o mânca, şi arătând precum iarba ofilită care creşte pe un sol arid? 

Nu ţi se pare o nebunie să gândeşti în acest fel? - Tocmai aceasta 
este regula iubirii şi a înţelepciunii care derivă din ea: pentru cel finit, totul 
trebuie păstrat în limitele cuvenite, căci pentru el infinitul înseamnă moarte. 

Tu nu Mă poţi iubi în calitate de Dumnezeu, ci numai ca om. Acest 
lucru este firesc, căci ce inimă limitată ar putea suporta vreodată prezenţa 
infinită a lui Dumnezeu sau focul nesfârşit al iubirii divine? Ce spirit finit 
ar putea suporta înţelepciunea divină, în plenitudinea ei absolută? 

Ce copilaş i-ar putea returna vreodată mamei sale întreaga iubire pe 
care i-o poartă aceasta? Ce s-a alege de el dacă ar încerca să facă acest 
lucru, cu puterea sa limitată? 

Acesta este datul limitării. Ce s-ar întâmpla dacă cel finit ar încerca 
să absoarbă în toate privinţele infinitul? 

Ascultă, Enoh, teama ta este inutilă şi absurdă. Cel care Mă iubeşte 
din toată inima sale, atât cât poate el cu puterea cu care a fost înzestrat, face 
suficient de mult pentru Mine, căci împlineşte măsura care i-a fost acordată. 
Teama şi anxietatea devin astfel inutile. 

Un pom este un pom bun dacă ramurile sale se încarcă în fiecare an 
cu roade dulci. Ar fi însă o nebunie să ne aşteptăm ca el să producă roade 
pentru întregul pământ! 

De aceea, bucură-te în inima ta şi împlineşte voia Mea, iar Eu voi fi 
întru totul mulţumit de tine. 

Nu te mai strădui în zadar să îmi oferi o plăcere infinită, căci acest 
lucru este imposibil chiar şi pentru cel mai înalt dintre îngeri. Este suficient 
să te străduieşti potrivit puterii cu care ai fost înzestrat, astfel încât să îţi 
împlineşti măsura. Cât despre infinitate, las-o pe aceasta în seama Mea, a 
Tatălui cel bun. 

Discursul pe care trebuie să-1 ţii corespunde întru totul măsurii tale. 
De aceea, ridică-te cu curaj şi rosteşte în numele Meu cuvintele pe care ţi le 
voi inspira, în faţa celor prezenţi. Amin ". 



Capitolul 25 

PUTEREA LUI SATAN ŞI ATOTPUTEREA LUI 
DUMNEZEU. DISCURSUL DE SABAT AL LUI ENOH 

(4 februarie 1842) 

După cuvintele lui Abedam, Enoh şi-a contemplat sufletul şi a 
constatat că Domnul are dreptate. 

Continuând să mediteze asupra parabolei cu fructul cel sănătos şi cu 
viespea veninoasă, el L-a întrebat pe Abedam: 

„Tată preasfânt şi preaplin de iubire, i se permite lui Satan să se 
apropie de lăcaşul Tău de rugăciune, la fel cum i se permite viespii să atace 
fructul cel sănătos? 

Mi s-ar părea ciudat ca acest lucru să fie posibil într-o lume a 
luminii şi a vieţii; - ce are a face spiritul întunericului cu toată această 
poveste?" 

Abedam i-a răspuns: „Enoh, de ce te preocupă asemenea lucruri, 
ştiind cât de mare este iubirea şi graţia Mea pentru tine? 

De vreme ce iubirea şi graţia Mea se revarsă chiar şi asupra celor 
mai întunecate dintre spirite, cum îmi poţi pune o asemenea întrebare, ca şi 
cum te-ai teme să nu ţi se întâmple ceva rău, deşi te afli în imediata Mea 
apropiere? 

Priveşte soarele care luminează acest pământ. Ea ajunge până în 
cele mai întunecate colţuri ale universului. Crezi cumva că pământul şi 
celelalte planete vecine se supără pe mama lor luminoasă pentru că îşi 
împarte razele cu atâta generozitate? Şi chiar dacă ar face acest lucru, nu ţi 
s-ar părea firesc ca mama cea luminoasă să îşi certe copiii, spunându-le: 

'Copii, de ce vă faceţi griji inutile? Vi se pare că am mai puţină grijă 
de voi? Oare nu beneficiaţi fiecare în parte de lumina şi căldura de care 
aveţi nevoie?' 

Acelaşi lucru este valabil şi în cazul Meu. De aceea, nu te mai 
preocupa de căile Mele indestructibile, ci ocupă-te de sarcinile mărunte pe 
care ţi le-a încredinţat iubirea Mea. Nu mai vorbi de marele regat al 
întunericului şi te asigur că prinţul morţii - încă puternic la ora actuală - nu 
va avea nimic de-a face cu tine şi cu fraţii tăi, pe care îi iubeşti. 

îţi voi răspunde totuşi, spunându-ţi că nu ţi-ar ajunge o eternitate 
pentru a înţelege întreaga măreţie a puterii sale; chiar şi aşa însă, el este şi 
rămâne un spirit finit, creat, iar acolo unde puterea lui încetează să mai 
existe începe puterea Mea infinită, care nu are nici o limită. 

De aceea, nu-ţi mai fă griji, căci atâta vreme cât te vei afla în 
mâinile Mele, chiar şi o respiraţie a ta va fi mai puternică decât întreaga 
putere a lui Satan. 

Satan este ca un leu flămând, care rage de foame. Vai prăzii care îi 
va cădea în gheare sau pe care a adulmecat-o cu nasul său fin. Adevăr îţi 
spun, nici chiar un mamut nu s-ar putea opune unei asemenea forţe. 

Pe de altă parte, deşi rage cu atâta furie, el nu sperie cu nimic 
muştele care îi bâzâie pe la urechi. 

Iată care este secretul puterii celui slab şi umil. Chiar dacă irită o 
întreagă turmă de lei cu bâzâitul ei, musca nu este deloc preocupată de 
mânia acestora. 

Pe tine, umilinţa te-a transformat de multă vreme într-o muscă. De 
aceea, lasă-1 în pace pe leu, căci acesta nu-ţi va putea face nimic, şi începe- 
ţi misiunea fără griji. Amin ". 

Enoh i-a mulţumit în inima sa lui Abedam cel Mare pentru această 
încurajare şi întărire, după care a luat cuvântul: „Amin. Facă-se voia Ta 
sfântă. 

Aşadar, ascultaţi-mă, părinţi, fraţi şi copii ai mei. 

Ne-am adunat cu toţii în miezul zilei Domnului, în prezenţa sublimă 
a Tatălui preasfânt şi preaplin de iubire, care este chiar Dumnezeu cel 
Atotputernic, Creatorul cerului şi al pământului. 

Ce am putea face noi, având în vedere limitele cu care suntem 
înzestraţi, pentru a face dovada recunoştinţei noastre faţă de o asemenea 
graţie infinită, de care pacientul însuşi este nedemn? 

Ori de câte ori ne facem reciproc un serviciu, beneficiarul îi poate 
face celui care îl ajută un serviciu chiar mai mare. 

Dacă cineva mă conduce preţ de o sută de paşi, eu îl conduc preţ de 
două sute de paşi, o sută pentru că a mers alături de mine, şi încă o sută 
pentru a-i întoarce serviciul. In acest fel, suntem chit şi nici unul dintre fraţi 
nu îi datorează celuilalt nimic, dacă i-a întors întreit serviciul făcut. Dacă 
doreşte totuşi să facă mai mult pentru el, este liber să o facă, dar în acest 
caz, fratele său îi devine dator. 

Dacă cineva îmi dă o bucată de pâine, eu îi voi da înapoi trei bucăţi: 
una pentru bucata pe care am primit-o de la el, alta pentru intenţia sa bună 
şi o a treia pentru efortul pe care 1-a făcut mâna sa. Ar putea cineva să 
aştepte ceva mai mult de la mine? 

Aşa cum spuneam, este uşor să-i întorci cuiva un serviciu, chiar şi 
de o mie de ori, nu doar de două sau de trei ori; de pildă, în cazul în care 
cineva îmi salvează viaţa, împingându-mă din faţa unei stânci pe punctul de 
a se prăbuşi asupra mea şi care m-ar fi putut strivi, căci pot la rândul meu să 
îi salvez de mai multe ori viaţa, la fel cum pot să-1 port în braţele mele 
întreaga viaţă. 

Care este însă situaţia noastră prezentă? - Ce putem face noi pentru 
Tatăl şi Creatorul nostru, cel care ne-a dăruit o cantitate infinită de daruri? 
El ne-a dăruit mai întâi de toate propria noastră fiinţă, apoi pământul pe 
care sălăşluim în prezent, soarele şi lumina sa sublimă, fără de care nu am 
putea trăi, stelele, cu lumina lor discretă care ne iluminează nopţile, şi luna! 
Cine ar putea enumera vreodată toate comorile pe care ni le-a dăruit El? 

Şi peste toate, a venit acum El însuşi la noi, pentru a ne îmbogăţi cu 
noi şi noi comori ale vieţii eterne. 

Pentru a ne îmbogăţi de asemenea cu iubirea, graţia şi compasiunea 
Lui, prin Cuvântul Său viu, dar mai presus de toate prin promisiunile Lui 
indescriptibile. 

Ascultaţi, părinţi, fraţi şi copii ai mei! Ce i-am putea dărui în schimb 
acestui Binefăcător al nostru? - Ce i-am putea oferi noi, fără a fi primit deja 
de la El, de nenumărate ori? 



(5 februarie 1842) 

O, părinţi, fraţi şi copii ai mei, această întrebare este cu adevărat cea 
mai importantă dintre toate, atât de profundă încât pentru a da un răspuns - 
oricât de minor - la această întrebare a tuturor întrebărilor nu ne-ar ajunge 
o întreagă eternitate! 

Dacă cineva ar pune întrebarea: 'Câte fire de nisip sunt pe pământ şi 
câte picături are oceanul aproape infinit, sau câţi sori strălucesc în spaţiile 
vaste ale infinităţii?', oricât de imposibilă ar părea, cel mai neînsemnat 
heruvim din ceruri ar putea răspunde cu uşurinţă la ea. Cu siguranţă, el ar 

calcula numărul firelor de nisip de pe pământ într-o manieră care ne-ar tăia 
respiraţia şi ne-ar demonstra care este numărul exact al picăturilor din 
ocean astfel încât ne-ar face să exclamăm curând: 'Nu mai continua cu 
acest număr uriaş, căci o singură picătură este de ajuns pentru noi! ' 

La fel, un asemenea heruvim ne-ar putea spune numărul precis de 
stele din univers, făcând întregul pământ să se cutremure, la fel ca în cazul 
în care mult iubitul nostru Abedam ar afirma, cu o voce scăzută: 'Ascultaţi, 
voi, oameni necredincioşi! Mâine vă voi purifica în focul mâniei Mele! ' 

O, părinţi, fraţi şi copii ai mei, oricât să măreţe ar putea părea aceste 
răspunsuri la prima vedere, - ele nu sunt deloc imposibil de dat, chiar dacă 
sunt imposibil de rostit de limbile noastre, ale viermilor care ne târâm prin 
praf. 

Spuneţi-mă însă, ce răspuns credeţi că ar putea da chiar şi cel mai 
mare şi mai înţelept dintre arhangheli, mai presus de toţi ceilalţi, şi care să 
fie înainte de toate valabil în faţa lui Dumnezeu, la întrebarea cu care mi- 
am început cuvântul? 

Ascultaţi: în faţa acestei întrebări, întreaga eternitate şi întreaga 
infinitate păstrează dintotdeauna tăcerea, umplându-se de respectul cel mai 
neţărmurit. 

Da, în faţa ei, chiar şi cel mai înalt dintre îngeri va fi nevoit să 
păstreze tăcerea şi să se smerească, prăbuşinu-se la picioarele Celui care 1-a 
creat pentru eternitate. Căci unui înger îi este imposibil să nu-şi iubească 
din toată inima Părintele preasfânt, care 1-a iubit dintotdeauna, încă înainte 
să îl fi creat ca persoană. 

Şi ce credeţi că ar putea face în faţa acestei întrebări toţi sorii 
creaţiei, al căror număr nu îl cunosc nici chiar spiritele angelice, cu toţi 
locuitorii de pe suprafaţa lor înfierbântată? Ascultaţi-mă! Ei nu ar putea 
face nimic mai mult decât arhanghelul primordial de care vorbeam mai 
înainte. In tăcerea lor plină de respect şi de iubire, ei împlinesc voinţa sacră 
a Părintelui suprem, şi nici nu ar putea face altceva. Slava pe care i-o aduc 
ei Creatorului străluceşte în toate colţurile creaţiei, proclamându-şi unii 
altora, în tăcere, prin razele care străbat întregul univers, că nu există decât 
un singur Dumnezeu şi că acest Dumnezeu este Tatăl preasfânt şi preaplin 
de iubire, care i-a creat din iubirea Sa, cu scopul de a-şi răspândi la rândul 
lor iubirea în colţurile cele mai întunecate ale cosmosului, dându-le astfel 
viaţă, prin şi întru iubirea Tatălui preasfânt. 

O, părinţi, fraţi şi copii ai mei, credeţi-mă, întregul pământ este plin 
de iubirea Tatălui preasfânt. In caz contrar, noi nu am avea un sol pe care să 
ne odihnim picioarele obosite, iar trupurile noastre ar fi fost înghiţite de 
mult timp în abisul teribil al eternităţii. 

Priviţi aşadar iubirea pământului şi a sorilor, născută din iubirea 
atotputernică a Tatăl preasfânt, în timp ce îşi poartă pe traseele lor eliptice 
planetele, pe noi înşine; priviţi copilul perpetuu, învăţătorul senin şi amabil 
al tuturor epocilor, luna care străluceşte deasupra noastră, luminându-ne 
nopţile! 

Ce altceva poate însemna căldura dătătoare de viaţă a soarelui decât 
iubire? Da, iubirea Tatălui preasfânt este conţinută în ea. Şi ce poate 
însemna lumina sa glorioasă, dacă nu sublima luminozitate emisă de 
flăcările iubirii divine a Tatălui preasfânt şi preaplin de iubire, pe care o 
conţin? 

O, părinţi, fraţi şi copii ai mei, contemplaţi marea creaţie care ne 
înconjoară, şi veţi regăsi pretutindeni iubirea! Da, adevăr vă spun: oriunde 
veţi privi - indiferent dacă este vorba de un obiect mare sau mic, apropiat 
sau aflat la mare distanţă - veţi regăsi în el iubirea omniprezentă a Tatălui 
ceresc. 

Nu există nimic în creaţie care să nu-L slăvească pe El, adorându-L 
într-un fel sau altul. Nimeni altcineva decât noi nu îşi pune întrebarea: 'Ce 
trebuie să facem? Unde începe şi unde se termină marele imn de slavă 
datorat Tatălui ceresc?' In tăcerea lor beatifică, toate celelalte fiinţe 
împlinesc voia sfântă a Tatălui, iar spaţiile celor mai îndepărtate lumi 
depun mărturie privind activitatea tăcută şi sublimă a unui soare sau altul, 
ori a fiinţelor care trăiesc pe el. 

Noi suntem singurii copii vii ai acestui Părinte preasfânt, şi iată, 
numai noi ne punem - în prezenţa Lui - întrebarea: 'Ce trebuie să facem?', 
o întrebare la care nici un înger nu ne va răspunde vreodată, acum şi de-a 
pururi. 

Trăim în mijlocul miracolelor iubirii, dar continuăm să ne punem 
întrebarea: 'Ce trebuie să facem?', deşi întreaga natură ne răspunde 
instantaneu, printr-o izbucnire încă şi mai mare de iubire. 

Nimic - nimic nu putem face altceva decât să îl iubim pe El cu toată 
puterea cu care am fost înzestraţi, bucurându-ne fericiţi şi cu recunoştinţă 
de toate darurile pe care le-a revărsat asupra noastră iubirea Lui eternă! 



(7 februarie 1842) 

De aceea, preaiubiţii mei părinţi, fraţi şi copii, de vreme ce ne este 
imposibil să răspundem concludent la această întrebare, căci gândurile 
noastre cele mai sublime sunt minore prin comparaţie cu mărimea păcatului 
nostru înaintea şi împotriva Tatălui preasfânt, tot ce putem face este să ne 
dilatăm inimile cât putem de mult, pentru a-L putea iubi mai presus de 
orice pe acest Părinte incredibil de bun, de sfânt şi de plin de iubire, iar 
atunci când iubirea noastră atinge momentul de apogeu, să cădem la 
picioarele Lui sfinte, în praful nimicniciei noastre, smerindu-ne în faţa Lui 
până la cel din urmă atom al fiinţei noastre. In această stare de umilinţă 
deplină, putem să-L adorăm în tăcere, întru spiritul iubirii pure şi al 
adevărului născut din El. 

Nu-i vom putea fi niciodată pe plac Tatălui nostru preasfânt prin 
arderea sacrificiilor animale sau a recoltelor noastre, ci numai prin 
sacrificiile arse în inima noastră, în focul spiritului şi al iubirii pure. 

De aceea, datoria noastră este să-i ridicăm - acolo unde îi place - 
altare vii, în care să ardă de-a pururi flacăra pură a iubirii noastre, la fel ca 
în noul locaş de închinăciune al sublimei Purista, fără a se diminua 

vreodată, ci dimpotrivă, ridicându-se din ce în ce mai sus şi cu mai multă 
forţă, întru slava Lui - Cel care se află acum în mijlocul nostru şi care este 
de o sfinţenie absolută. 

Avem cu toţii această datorie, fiecare după puterile lui; căci, aşa 
cum florile nu sunt toate de acelaşi fel, existând nenumărate varietăţi, astfel 
încât nici măcar ultimii locuitori ai pământului nu vor apuca să le cunoască 
pe toate, şi aşa cum există o varietate atât de mare de plante, animale şi 
stele pe cer, - la fel există în fiecare fiinţă umană, potrivit ordinii pline de 
înţelepciune a lui Iehova, Tatăl nostru preasfânt, o mare diversitate de 
puteri spirituale benefice, precum şi diferite calităţi ale sufletului uman. 

Cel care are o inimă puternică are datoria să fie puternic în iubirea 
sa, pentru ca aceasta să-i întărească şi celelalte energii ale vieţii. 

Cel care are o vedere ascuţită are datoria să-şi focalizeze privirea 
către inima sa, pentru ca ofranda sa de recunoştinţă să se aprindă în focul 
iubirii adevărate pentru Dumnezeu, Tatăl nostru preasfânt, care se află 
acum printre noi, permiţând astfel spiritului său să se trezească la viaţă. 

Cel care are un auz rafinat are datoria să-şi întoarcă urechile către 
inima sa, unicul loc în care toate sunetele percepute se pot uni într-un imn 
de slavă adresat Tatălui ceresc, pe altarul sacrificial al iubirii şi al vieţii care 
derivă din ea. 

Cel care are o minte ascuţită şi o raţiune puternică are datoria să-şi 
focalizeze gândurile asupra inimii sale, acolo unde se află altarul viu al 
iubirii pure, lăsându-le să se aprindă la focul iubirii sale - oricât de slabe - 
pentru ca aceasta să crească şi să devină din ce în ce mai mult pe placul lui 
Dumnezeu, dăruindu-i astfel viaţa. 

Cel care are o mare sensibilitate are datoria să alimenteze cu acest 
ulei bogat flacăra iubiri pure din inima sa, pentru ca aceasta să crească în 
intensitate prin slava adusă numelui sublim şi sacru al lui Iehova, care 
sălăşluieşte în noi. 

Cel care are o capacitate de percepţie foarte ascuţită are datoria să 
folosească aceste vreascuri proaspete ca o ofrandă suplimentară pe altarul 
Puristei; numai în acest fel va putea primi el viaţa eternă. 

Lăsaţi cât mai multe asemenea vreascuri pe altarul viu din templul 
situat în inima voastră, pentru ca flăcările sale să se ridice din ce în ce mai 
sus, întru slava şi lauda Celui care 1-a înălţat. 

Cel cu o mare iubire pentru semenii săi are datoria să îşi conducă 
fraţii şi surorile în lăcaşul sfânt al Domnului, unicul loc în care pot găsi din 
abundenţă viaţa. Nici un alt imn de slavă nu îi este mai plăcut Tatălui 
preasfânt decât încălzirea fraţilor şi surorilor noastre la flacăra sacră a 
iubirii pure din inima noastră, hrănindu-i la masa ospitalieră a glorioasei 
Purista dinlăuntrul nostru. 

O, părinţi, fraţi şi copii ai mei! Adevăr, adevăr, adevăr vă spun: noi 
nu putem face nimic care să-i fie mai mult pe plac Tatălui preasfânt decât 
să-i primim în inima noastră pe fraţii noştri sărmani şi pe surorile noastre, 
plini de bucurie, iubire, generozitate şi dorinţa de a-i servi, chiar dacă au 
venit la noi din ţinuturile de jos, punând în faţa lor vasul mai mare (nu pe 



60 



cel mic, destinat nouă) şi dându-le să mănânce şi să bea înainte de a trece 
noi înşine la masă. 

Repet: înainte de a trece noi înşine la masă! In caz contrar, 
Oaspetele Preaînalt, care a înălţat în noi toţi bucătăria sfântă a Puristei, nu 
va trece decât rareori pe la noi, binecuvântându-ne astfel prin iubirea Sa cu 
viata eternă! 



(8 februarie 1842) 

Părinţi, fraţi şi copii ai mei! Concluzia este că indiferent în ce 
domeniu se simte puternic cineva, el trebuie să-şi canalizeze puterea către 
inima sa vie, căci orice putere nu este altceva decât un dar din partea 
Tatălui nostru preasfânt. 

Ce fel de om îşi utilizează puterea ca şi cum ar fi numai a sa? 

In mod evident, nu există o formă de egoism mai înaltă decât 
aceasta! 

Dacă cineva îşi asumă creditul pentru munca făcută de fratele său, el 
dă dovadă de o mare şi egoistă iubire de sine, dar în acest caz vina sa este 
mai mică, căci el nu greşeşte decât faţă de fratele său, căruia îi fură 
meritele, devenind astfel un hoţ faţă de el. 

Atunci când pretindem însă că un dar primit de la Iehova este al 
nostru, noi vorbim de Dumnezeu, Tatăl nostru preasfânt şi preaplin de 
iubire, singurul căruia îi aparţin toate lucrurile, puterile şi forţele lumii. 

Priviţi, ascultaţi şi urmăriţi să înţelegeţi: o asemenea persoană 
egoistă devine astfel un hoţ faţă de Dumnezeu -, iar aceasta este forma cea 
mai înaltă a iubirii egoiste de sine. 

Adevăr vă spun, un asemenea om încetează să mai fie copilul 
Tatălui preasfânt, devenind o simplă creatură supusă judecăţii. Dacă nici 
acum nu îşi schimbă atitudinea, el poate deveni chiar un copil al şarpelui, al 
morţii, şi implicit al mâniei şi al iadului, care nu este altceva decât un 
mormânt etern, blestemat, în care arde continuu focul mâniei şi plin de cele 
mai cumplite depravări. 

De aceea, aşa cum spuneam, dragii mei părinţi, fraţi şi copii, 
indiferent de puterea pe care consideraţi că o aveţi, nu o priviţi ca fiind 
posesiunea voastră, ci un cadou reînnoit continuu de la Tatăl preasfânt, pe 
care are datoria să-1 depună în altarul sacrificial din lăcaşul Puristei din 
inima sa, alimentând apoi focul slab al iubirii sale pure cu vreascurile 
proaspete ale smereniei sale interioare. In acest fel, focul iubirii pure va 
prinde puteri şi va consuma cadoul depus în altar, întru slava şi gloria Celui 
care face asemenea daruri şi al cărui nume este Iehova, Dumnezeul etern, 
infinit şi mai presus de toţi prin sfinţenia şi atotputerea Sa, Tatăl nostru 
preasfânt, înzestrat cu cea mai înaltă iubire, graţie şi compasiune. 

Căci numai Lui îi datorăm slava şi cinstirea noastră. 

Ce altceva înseamnă iubirea pură şi autentică pentru Dumnezeul 
dinlăuntrul nostru, dacă nu fuziunea cea mai intimă cu putinţă între viaţa 

noastră şi Viaţa supremă a lui Dumnezeu, din care s-au născut cândva toate 
fiinţele şi toate lucrurile. 

„Prin urmare, a-L iubi numai pentru Dumnezeu nu înseamnă altceva 
decât a începe o viaţă nouă, veşnică şi nepieritoare, trăită întru Dumnezeu, 
prin depunerea puterilor noastre - considerate ca un cadou primit din partea 
Tatălui preasfânt - pe altarul din lăcaşul nostru intern de închinăciune, 
înălţat de Dumnezeu în spiritul nostru, iar apoi prin alimentarea micuţei 
flăcări a iubirii pure cu ajutorul vreascurilor proaspete ale umilinţei noastre, 
pentru a cea astfel un foc suficient de mare, care să cuprindă şi să ardă 
puterile noastre sacrificiale, distrugându-le - şi pe noi împreună cu ele - din 
perspectiva lumii exterioare. 

Din această distrugere se va naşte însă o nouă viaţă, trăită întru 
Dumnezeu, Părintele nostru preaiubitor. 

Aceasta este semnificaţia vasului cel mare din lăcaşul divin al 
glorioasei Purista. Dacă fructele gătite în el sunt complet coapte, oaspetele 
sfânt va veni la masa copiilor Săi, pentru a lua masa cu ei, o masă a iubirii 
eterne, a graţiei şi compasiunii, pe scurt, o masă a vieţii eterne. 

Aceasta este singura cinstire justă adusă lui Dumnezeu, cea mai 
înaltă răsplată pentru noi şi singura adoraţie adevărată, trăită prin 
distrugerea naturii noastre finite (limitate) în focul sacru al iubirii pure 
dinlăuntrul nostru. Numai atunci ne vom putea prosterna în faţa lui 
Dumnezeu, în praful nimicniciei noastre depline, unindu-ne - în şi prin 
focul iubirii pure, care ne va consuma pe altarul sacrificial din inimile 
noastre - cu Dumnezeu, Tatăl nostru preasfânt. 

Adevăr vă spun, dragi părinţi, fraţi şi copii, cel care nu este dispus 
să se sacrifice complet pe acest altar - de-acum bine cunoscut nouă - al 
lăcaşului de închinăciune al glorioasei Purista dinlăuntrul nostru, acceptând 
să fie distrus şi redus la cenuşă, sau altfel spus, cine nu doreşte să se supună 
acestui text crucial, nu va scăpa de moarte şi nu va fi răsplătit cu viaţa 
eternă (primind-o de nevastă - metaforic vorbind - pe glorioasa Ghemela)! 

Toţi cei care trăiesc, respiră şi percep binecuvântarea nesfârşită a 
vieţii, inclusiv dulceaţa infinită a acesteia, au datoria de a realiza că această 
viaţă terestră nu este altceva decât o viaţă de încercare, dar mai presus de 
orice, un dar de la Tatăl preasfânt. 

Cei care doresc - în mod prostesc - să pună stăpânire pe ea, o vor 
pierde de-a pururi. In schimb, cei care se vor abandona, prin sacrificiul lor 
de sine, pe altarul vieţii divine, vor deveni una cu Cel-care-dăruieşte, în 
maniera pe care v-am descris-o mai sus, păstrându-şi de-a pururi viaţa întru 
Dumnezeu, Tatăl nostru preaiubitor! 



(9 februarie 1842) 

Acum ştiţi care este datoria noastră în faţa lui Dumnezeu. Nu vă 
mulţumiţi doar să ascultaţi, ci integraţi aceste cuvinte în inimile voastre, 
pentru ca de acolo să treacă în sânge, şi din sânge în toate părţile fiinţei 
voastre, pentru a fi transpuse în practică. Cel care aude Cuvântul viu de la 
Dumnezeu însuşi, indicându-i calea cea mai scurtă şi cea mai sigură către 

destinaţie, dar refuză să păşească din toată inima pe această cale, se 
dovedeşte a fi un mare prost, un bou leneş şi un măgar stupid, căci puterea 
cuvântului viu 1-a întărit deja şi i-a dăruit jumătate din viaţă, fără ca el să 
facă nimic, astfel încât acum i-ar fi cât se poate de simplu să obţină şi 
cealaltă jumătate, prin simpla angrenare a voinţei sale libere. 

De aceea, nu vă mulţumiţi doar cu ascultarea acestor cuvinte, ci 
integraţi-le profund în inimile voastre, transpunându-le apoi în fapte. 
Aceasta este ordinea lui Iehova şi singura cale pe care poate merge cel 
înţelept, căci el va prefera întotdeauna o casă vie, clădită din o mie de cedri 
puternici crescuţi în cerc, unei case moarte, construită din bârne, care, deşi 
sunt îngropate în pământ, sfârşesc rapid prin a putrezi, căci erau moarte de 
la bun început. Nu este de mirare că la orice furtună mai puternică, aceste 
case se prăbuşesc peste locatarii lor, omorându-i pe loc. 

Casa clădită din cedri vii este o casă sigură, în care vom fi protejaţi 
pentru totdeauna. 

Pentru a obţine o asemenea casă vie, noi trebuie să începem mai 
întâi prin a sădi în pământ o sămânţă de cedru, aşteptând apoi ca aceasta să 
crească. Cel care doreşte să trăiască într-un cămin viu trebuie să facă 
dovada răbdării sale, mulţumindu-se să trăiască până la creşterea cedrului 
într-o casă moartă, până când casa cea vie devine gata pentru a se putea 
muta în ea. Odată mutat, cât de fericit va fi el însă, ştiind că are acum o 
casă vie şi solidă, capabilă să îl protejeze împotriva celor mai puternice 
furtuni! 

Sunt şi oameni care îşi stropesc ani de zile copacii micuţi, aşezaţi în 
cerc, pentru ca aceştia să crească mai rapid, după care le unesc trunchiurile 
cu ramuri de mirt, dafin şi palmier, şi umplu golurile cu frunze de levănţică, 
după care folosesc trunchiul principal ca suport pentru acoperişul pe care îl 
ţes din fire de paie aurii, până când acesta devine indestructibil, cu care 
acoperă corolele tuturor copacilor ce formează pereţii casei. 

Numim, pe bună dreptate, asemenea oameni - înţelepţi! Să vedem 
acum cum putem transpune această metaforă în cazul nostru. 

Cea mai bună sămânţă cu putinţă a fost deja semănată din 
abundenţă. Avem la dispoziţie o mare cantitate din apa cea mai bună. 
Constructorul suprem se află în mijlocul nostru, într-o formă vizibilă. Am 
fost cu toţii treziţi. Lumina zilei este strălucitoare. Plantele aromate nu 
aşteaptă decât să le culegem. Paiele aurii se găsesc pretutindeni, din 
abundenţă. 

După cum vedeţi, nu mai avem nevoie decât de foarte puţin pentru a 
intra în posesiunea caselor vii - privite din perspectivă spirituală de data 
aceasta. O, gândiţi-vă cât de puţin mai avem! 

Vă invit pe toţi să transpuneţi în practică Cuvântul divin, care este 
un Cuvânt al vieţii şi al puterii, provenit direct de la Dumnezeu, şi vă 
asigură că veţi primi răsplata lui Lameh, pe Ghemela celestă, care 
simbolizează iubirea blândă şi compasiunea Tatălui preasfânt. Da, această 
răsplată se află deja la îndemâna noastră. Tot ce avem de făcut este să 
întindem mâna şi să ne deschidem inimile, şi vom obţine astfel răsplata pe 
care ne-a promis-o - în imensa Sa iubire şi bunătate - Tatăl preasfânt. 

Acesta trebuie să ne fie ţelul, un ţel cu adevărat sublim: viaţa eternă, viaţa 
perfectă! 

Adevăr vă spun: dacă nu ne vom dovedi demni de acest ideal, 
făcând tot ce ne stă în sărmanele noastre puteri pentru a-1 atinge, atunci, cu 
toată puterea primită de la Dumnezeu întreaga creaţie va sfârşi prin se fi 
redusă la nimicnicia ei iniţială, şi odată cu ea şi noi, copiii ei! 

Fac acum, în faţa voastră, un jurământ şi vă dau un semn mare, în 
numele şi în prezenţa vizibilă a lui Iehova, Cel care a fost, este şi va fi de-a 
pururi martorul meu atotputernic: 

Adevăr, adevăr, adevăr vă spun: întreaga creaţie vizibilă este supusă 
unui proces de distrugere, datorat unei duble căderi dezastruoase, petrecută 
cu mult timp în urmă! întreaga lume este măcinată de vechiul păcat. Am 
moştenit cu toţii moartea, pe de o parte în spirit, iar pe de altă parte 
trupeşte. 

Din cauza sfinţeniei Sale supreme, Dumnezeu nu poate restabili în 
locul nostru viaţa trupească pentru noi, dar şi-a revărsat - în iubirea Lui 
supremă - compasiunea asupra spiritului nostru, făcând din noi copiii 
graţiei şi iubirii Sale nesfârşite, dându-ne astfel şansa de a putea lua din nou 
parte la viaţa eternă. 

Părinţi, fraţi şi copii, în faţa noastră s-a deschis din nou calea către 
El, iar noi am primit din nou şansa vieţii eterne: iubirea este viaţa, iar 
smerenia calea care duce către ea! Haideţi să le acceptăm cu toţii cu curaj şi 
să acţionăm în consecinţă, şi vă asigur că nu vom trece pragul morţii atunci 
când ne vom afla în apropierea marelui Creator şi a Sursei Primordiale a 
întregii vieţi, ci dimpotrivă, vom trece direct în viaţa eternă, care a venit 
acum la noi şi care va rămâne, cu siguranţă, de-a pururi una cu noi! Amin, 
amin, amin". 



Capitolul 26 

DOMNUL ÎL NUMEŞTE PE ENOH PRIMUL PREDICATOR 
AL SABATULUI. UN MESAGER ESTE TRIMIS LA HORED ŞI 
NAEME 



(10 februarie 1842) 



După ce şi-a încheiat discursul inspirat de Mine, Enoh s-a îndreptat 
către Abedam cel Mare şi i-a mulţumit din inimă, integrându-se astfel 
perfect în spiritul autentic al oricărui discurs de Sabat. 

Drept care, Abedam i-a spus: „Cred că te-ai convins acum de 
inutilitatea temerilor tale anterioare. 

La fel ca acum, le vei vorbi oamenilor şi pe viitor - inspirat de Mine 
- adresându-te părinţilor, fraţilor şi copiilor tăi de ambe sexe. 

De acum înainte, aceasta va fi principala ta sarcină de Sabat. Iar 
dacă îţi voi transmite că cineva şi-a întors faţa de la Mine, îndreptându-şi-o 
către lumea exterioară, vei avea datoria să-i vorbeşti în fiecare zi, în numele 

Meu, pentru a reveni pe calea smereniei, a umilinţei şi a iubirii pentru 
Mine. 

Dacă asemenea cazuri se vor înmulţi, iar tu nu vei mai face faţă 
singur acestei sarcini, alege în numele Meu un om potrivit, care a urmat 
şcoala ta, şi trimite-1 în mijlocul lor. nu-ţi face griji pentru el, căci voi fi 
alături de el, la fel cum sunt alături de tine. 

Cel pe care îţi vei pune mâinile în numele Meu va primi instantaneu 
spiritul Meu şi va putea profeţi la fel ca tine, iar iubirea lui pentru Mine va 
deveni ardentă, astfel încât toate plantele, ierburile, tufişurile, copacii, 
munţii, apele, vânturile, focul, pământul şi toate animalele se vor închina în 
faţa lui, aşa cum ţi se închină astăzi ţie, în calitatea ta de preot consacrat. 

Toţi cei care vor dori să se întoarcă la Mine vor fi întâmpinaţi, 
înainte de jumătatea drumului, de graţia, compasiunea şi iubirea Mea. 

In schimb, cei care îşi vor închide inima, ochii şi urechile în faţa ta, 
refuzând să asculte Cuvântul inspirat de Mine, vor fi loviţi de biciul 
nenorocirilor de şapte ori. 

Dacă tot nu vor fi dispuşi să revină la Mine, izgoneşte-i din 
comunitate. In schimb, dacă doresc să revină, plângând cu lacrimi fierbinţi 
de căinţă, ia-i de mână, ridică-i de jos, adu-i aici şi dispune să se 
pregătească o masă şi invită-i pe toţi să ia parte la ea, pentru a vă bucura 
împreună de iubirea Mea părintească, căci un om pierdut s-a regăsit din nou 
pe sine, întorcându-se din nou către Tatăl în inima sa. 

Adevăr îţi spun, dacă un om căzut atât de jos se va întoarce din toată 
inima la Mine, bucuria ta va fi mai mare în cazul lui decât în cazul a 99 de 
oameni drepţi, care nu trebuie să se întoarcă! 

Căci, dacă cineva este viu şi rămâne viu, acest lucru este pur şi 
simplu normal. Cel care se află deja în lumină nu se mai poate rătăci cu 
uşurinţă. 

Conform ordinii lucrurilor, cel slab nu poate duce noaptea pe umerii 
săi decât o povară mică, pe străzile deja luminate. 

în schimb, dacă Eu îi dau unui om puternic o povară mai mare, pe 
care trebuie să o ducă noaptea, iar el nu mai aude strigătul tău şi se 
rătăceşte, fără să vadă nimic şi apropiindu-se de distrugere şi de moarte, 
după care regăseşte dificilul drum de întoarcere acasă şi vine la tine 
plângând, astfel încât să poţi regăsi un frate pe care l-ai crezut pierdut 
pentru totdeauna şi pe care l-ai plâns cu tristeţe, la fel cum Eu Mi-am 
regăsit un fiu pierdut - spune-Mi, nu va fi atunci bucuria ta mai mare decât 
în cazul a 99 de oameni drepţi, care nu s-au rătăcit niciodată? 

Te asigur deci că bucuria ta va fi mai mare în cazul celor care s-au 
pierdut, care au murit, şi care s-au întors apoi la viaţă. 

Cel drept nu are motive să plângă, căci povara lui este uşoară. în 
schimb, când cineva poartă pe umeri o povară grea, cauza căreia cade şi 
începe să plângă, cine ar putea avea o inimă atât de împietrită încât să nu-i 
fie milă de el şi să nu facă tot ce stă în puterile sale pentru a-1 ajuta din nou 
să se ridice? 

Ce ar simţi el în inima sa dacă nu ar face nimic pentru fratele său, 
lăsându-1 să piară sub povara grea? 

Pe de altă parte, dacă fratele căzut se ridică pe neaşteptate de jos, 
cine nu ar alerga fericit la el, strângându-1 la piept pe cel crezut mort, şi 
cine nu s-ar grăbi să-1 conducă în casă, pregătindu-i o masă consistentă, 
care să-1 ajute să îşi refacă puterile? 

De aceea, vă spun tuturor: corectaţi-i cu fermitate pe cei care au 
tendinţa să se rătăcească, dar dacă cineva dispare complet din câmpul 
vostru vizual, căutaţi-1 cu toată iubirea primită de la Mine. 

Nu ridicaţi niciodată biciul asupra fraţilor voştri până când nu vă voi 
striga personal: 'Acum pedepsiţi-i cu focul iubirii voastre. Alungaţi-i din 
comunitate, pentru a nu corupe şi alte suflete, dar însoţiţi-i cu inima voastră 
până la capătul lumii'. 

Privirea voastră de rămas bun (la fel ca toate celelalte priviri ale 
voastre) ar trebui să-i reamintească celui rătăcit că rămâne totuşi fratele 
vostru sărman, şi chiar dacă este fiul căzut al iubirii Mele, nu vă consideraţi 
mai presus de el. 

Nu lăsaţi mânia să vă cuprindă inima şi nu acceptaţi ca limba 
voastră - şi încă şi mai puţin inima voastră - să îl blesteme vreodată. 

Aşa cum vă veţi purta unii cu alţii, la fel Mă voi purta Eu cu voi. Pe 
de altă parte, cine va păcătui în ochii voştri, va păcătui şi în ai Mei. 

Dacă voi îl veţi judeca, la fel voi face şi Eu, dar numai Eu cunosc 
pedeapsa pe care i-o voi acorda. 

Cât despre faptul că l-aţi judecat, nici voi nu veţi scăpa de judecată, 
dar în ce va consta aceasta, la fel, numai Eu ştiu. 

Iar acum, dragul Meu Enoh, pregăteşte un mesager, şi trimite-1 în 
regiunea dintre ţinutul de miazănoapte şi cel de dimineaţă, căci există acolo 
un frate al vostru care se complace într-o relaţie cu o femeie din ţinuturile 
de jos. Numele lui este Hored, iar al femeii Naeme. El nu ştie nimic din 
ceea ce se petrece aici. Trimite-i vorbă şi spune-i că îl aştept să vină în cea 
mai mare grabă. Amin ". 



Capitolul 27 

HORED ŞI NAEME SUNT SALVAŢI DE MESAGERUL 
LAMEL 

(11 februarie 1842) 

Mulţumindu-i lui Abedam cel Mare pentru sarcina primită, Enoh s-a 
grăbit către Gabiei şi i-a spus: 

„Gabiei, trimite-1 pe fratele tău Lamei, căci Domnul are nevoie de 
el". 

Gabiei a ascultat imediat şi a făcut ce i s-a spus. 

Când Lamei a ajuns în cea mai mare grabă în faţa lui Enoh, el s-a 
înclinat adânc în faţa lui Enoh, pe care 1-a întrebat: 

„Venerat părinte şi învăţător, tu, cel înţelept pe care Tatăl preasfânt 
îl iubeşte atât de mult, spune-mi, ce aşteaptă Domnul de la mine? Iată, sunt 
gata să zbor până la capătul lumii pentru a împlini voia sfântă a Domnului". 

Enoh i-a răspuns: „Te-am chemat pentru că ştiam de buna ta 
credinţă. Te-am ales pentru a te trimite în locul în care fratele tău Hored 
trăieşte în secret cu soţia lui, Naeme, din ţinuturile de jos. Naeme este fiica 
regelui Lameh din oraşul lui Enoh, iar căsnicia lor nu a fost binecuvântată 
de Adam şi de ceilalţi patriarhi. 

Spune-i lui Hored că Domnul îl cheamă la El, împreună cu soţia lui, 
Naeme. Dacă opune rezistenţă, spune-i că duşmanii săi din oraşul lui Enoh 
l-au spionat şi nu aşteaptă decât un moment favorabil pentru a-1 captura, 
înarmaţi până-n dinţi, şi a-1 preda împreună cu soţia sa teribilului Lameh, 
care abia aşteaptă să se răzbune pe ei. 

Mai spune-i că până acum a fost protejat de mâna Domnului, dar 
dacă nu va asculta prompt de chemarea Acestuia, Domnul îşi va retrage 
braţul divin şi nu-i va rămâne decât să se descurce cu cei o mie de duşmani 
dornici de răzbunare, care îl vor ataca precum nişte lei, tigri şi hiene 
înfometate. 

Dacă însă este de acord, apucă-i de mâini, pe el şi pe soţia lui, iar 
puterea Domnului care coboară acum asupra ta - în timp ce eu îmi ţin 
mâinile pe trupul tău, în numele Domnului - vă va salva pe toţi de duşmanii 
care vă vor împresura din toate părţile. 

Haide, grăbeşte-te să împlineşti voia sfântă a Domnului, Tatăl 
nostru preasfânt şi preaplin de iubire! 

Graţia, iubirea şi compasiunea Domnului să te însoţească acum şi 
de-a pururi. Amin ". 

Imediat ce Lameh şi-a încheiat discursul, Lamei a pornit la drum ca 
vântul şi ca gândul, întărit şi de puterea coborâtă asupra lui prin graţia lui 
Dumnezeu, ajungând în numai câteva minute în faţa colibei părăginite a lui 
Hored, deşi în mod normal drumul ar fi durat nu mai puţin de o zi de mers. 

De îndată ce 1-a văzut, Hored 1-a prins mânios de braţ şi a strigat la 
el: 

„Nefericitule! Ce te aduce aici? chiar trebuie ca primul blestem 
rostit vreodată de buzele mele să cadă asupra ta, Lamei, altminteri fratele 
meu mult iubit? 

Iată, i-am făcut soţiei mele un jurământ sacru, şi anume să-1 alung 
pe primul venit să tulbure pacea noastră solitară, chiar dacă ar fi vorba de 
Adam însuşi! 

M-am ascuns în cel mai îndepărtat colţ al pământului, în dorinţa de 
a trăi aici neobservat de ochi omeneşti, căci am găsit ceea ce căutam, iar 
fericirea mea este supremă! 

O, nefericitule! Cine ţi-a arătat calea către acest colţ îndepărtat al 
pământului? Vorbeşte, sau îţi voi sfârteca trupul în o mie de bucăţi, cu care 
voi hrăni corbii!" 

Privindu-1 cu fermitate în ochi pe mâniosul Hored, Lamei i-a spus 
cu blândeţe: „Hored, aşa îţi întâmpini tu salvatorul pe care 1-a trimis la tine 
însuşi Dumnezeu cel atotputernic, care păşeşte acum în mijlocul nostru, 
într-o formă vizibilă, învăţându-ne şi acţionând pe înălţimile sacre ale 
munţilor? 

înainte să mă blestemi şi să mă sfârteci în bucăţi, trebuie să te 
avertizez că cei înzestraţi cu putere divină nu se lasă prea uşor călcaţi în 
picioare, oricâte legăminte i-ai fi făcut soţiei tale. 

Pentru a-ţi demonstra că dispun cu adevărat de puterea Domnului, şi 
nu mă mulţumesc doar să fac gălăgie, aşa cum procedezi tu, îţi cer acum să 
smulgi din rădăcini acest cedru bătrân şi gros, şi să-1 arunci dincolo de 
munţi, în faţa celor o mie de duşmani din oraşul lui Enoh care stau la 
pândă, încercând să te prindă într-o ambuscadă. 

Dacă vei putea face acest lucru, nu ai decât să mă sfârteci în bucăţi, 
cu condiţia să mai şi poţi! Dacă nu, priveşte jos, în vale, şi observă cine se 
apropie de coliba ta în această zi de Sabat pentru a te prinde, pe tine şi pe 
soţia ta, predându-vă apoi răzbunării sângeroase a lui Lameh, a cărui furie 
pentru faptul că i-ai răpit fiica depăşeşte orice imaginaţie". 

Hored s-a îndreptat imediat către cedrul bătrân, încercând din 
răsputeri să îl smulgă din rădăcini. Dar trunchiul copacului nu s-a clintit din 
loc. 

Văzând că nu poate face nimic, el i-a strigat furios lui Lamei: 

„Tâlharule! Nu ai decât să-1 smulgi tu din rădăcini!" 

La care, Lamei s-a limitat să atingă copacul, iar solidul trunchi al 
acestuia s-a transformat pe loc în aşchii, ca şi cum cedrul nu ar fi existat 
niciodată. 

In continuare, Lamei a arătat cu degetul în direcţia văii, arătându-i 
lui Hored armata trimisă din oraşul lui Enoh, după care 1-a întrebat: „Ei 
bine, la ce trebuie să mă aştept? Mai doreşti să mă sfârteci în o mie de 
bucăţi?" 

Dar Hored a izbucnit în lacrimi, tânguindu-se: „Doamne, acum sunt 
cu adevărat pierdut! 

Am ştiut de la bun început că se va ajunge aici!" 



(12 februarie 1842) 

Dar Lamei i-a spus lui Hored: „Dacă ai ştiut de mult că se va ajunge 
aici, de ce nu te-ai întors acasă, în ţinutul părinţilor tăi? Ei te-ar fi 
binecuvântat şi pe tine, la fel ca pe ceilalţi, şi chiar mai mult, căci tu ai fost 
emisarul lor şi nu a fost vina ta că Lameh ţi-a dăruit-o pe Naeme. De vreme 
ce darul lui Lameh ţi s-a adresat personal, nimeni nu ţi-ar fi disputat-o pe 
Naeme, chiar dacă ne-ai fi arătat de o sută de ori marea ei frumuseţe. 

Ascultă, frate, tu nu aveai nici un motiv să fugi de noi, şi totuşi ai 
făcut-o. De ce? 

Adevăr îţi spun: atunci când te-ai dus în oraşul lui Enoh din 
ţinuturile de jos, ai fost înzestrat cu o mare putere prin binecuvântarea 
patriarhilor. Văzând că nu-ţi poate face nici un rău, ticălosul Lameh s-a 
folosit de acest vicleşug şi ţi-a dăruit-o pe Naeme, pe de o parte pentru a 
scăpa de tine, iar pe de altă parte pentru a te înlănţui cu teribila putere a 
şarpelui. 

Căci el şi-a spus în sinea sa: 'Dacă este într-adevăr trimis la mine de 
o putere superioară, cum ar fi bătrânul Dumnezeu, a cărui voce 
atotputernică am auzit-o eu însumi atunci când mi-am înjunghiat cei doi 
fraţi, înseamnă că nu va accepta niciodată ceva de la mine, şi cu atât mai 
puţin o femeie promisă deja altcuiva'. 

Din păcate, tocmai când Lameh se aştepta mai puţin, tu te-ai lăsat 
prins în capcana şarpelui, acceptând otrava cea mai cumplită din mâna celui 
mai teribil trădător faţă de Dumnezeu! şi care a fost rezultatul acestei 
otrăvi? Ai fugit în acest loc îndepărtat, urmărit de o întreagă armată de 
spioni din oraşul lui Enoh, fără să-ţi mai pese dacă puterea dăruită ţie prin 
binecuvântarea patriarhilor din înălţimile pure te mai însoţeşte sau nu. 

Evident, Lameh şi urmăritorii tăi au crezut o vreme că ai rămas la 
fel de puternic ca şi înainte. Acum, Lameh i-a făcut însă o mare ofrandă 
şarpelui, dezonorând şi chiar blestemând numele sacru al lui Iehova. De 
aceea, şarpele i-a dezvăluit slăbiciunea ta actuală, iar Lameh şi-a trimis o 
mie din cei mai puternici oameni ai săi, înarmaţi până-n dinţi, pentru a te 
prinde şi a te preda răzbunării sale. La rândul ei, Naeme urma să fie 
prezentată întregului ţinut drept o prostituată de rang comun, căci fără ea, 
ţinutul nu s-ar fî revoltat împotriva lui. 

In fericirea ta efemeră şi prin gelozia ta faţă de noi, fraţii tăi, tu ai 
crezut că este mai bine să te ascunzi în cel mai îndepărtat colţ al 
pământului, astfel încât să te poţi bucura netulburat de fericirea ta. Deşi 
convinşi că nu mai doreşti nimic de la noi, noi am continuat totuşi să te 
binecuvântăm cât de des am putut. 

Dar învăţătorul sacru şi Tatăl nostru preasfânt şi preaplin de iubire, 
care se află şi acum în mijlocul nostru, ne-a deschis ochii şi ne-a arătat cum 
stau lucrurile cu tine şi cu soţia ta. Mai mult, m-a trimis la tine pentru a vă 
salva şi a vă conduce la El, pentru a primi direct de la El binecuvântarea, 
iubirea şi graţia Lui. 

Hored, frate, recunoaşte voia Domnului, cheamă-ţi soţia şi lasă-mă 
să vă duc pe braţele mele, cu puterea gândului, înainte ca armatele lui 
Lameh să vă prindă, pentru a vă salva astfel de la pierzanie, în numele 
Domnului!" 

Auzind aceste cuvinte, Hored a exclamat: „O, frate Lamei, abia 
acum te recunosc! Dacă ne poţi salva într-adevăr, iată braţul meu! Şi uite, 
vine şi Naeme, oferindu-ţi braţul ei, aşa cum ne-ai cerut. Iar acum, facă-se 
voia Domnului! Amin". 

După care, Lamei i-a prins pe cei doi de braţe. Instantaneu, armatele 
lui Lameh au atacat coliba lui Hored, agitându-şi cu sălbăticie armele. 

Văzând acest lucru, Naeme a scos un strigăt de disperare: „Pentru 
numele lui Dumnezeu cel Atotputernic! Auntem pierduţi! - O, bietul meu 
Hored!" 

Hored a început şi el să se tânguiască, dar Lamei le-a spus: „Priviţi 
în jur şi spuneţi-mi unde vă aflaţi. Abia apoi tânguiţi-vă, dacă mai 
consideraţi că acest lucru este necesar!" 

Cei doi şi-au deschis ochii şi au rămas uluiţi să constate că se află, 
vii şi nevătămaţi, în preajma peşterii lui Adam, lângă care stăteau, 
aşteptându-i cu braţele larg deschise, Enoh şi Altcineva. 



Capitolul 28 

INCENDIEREA PĂDURILOR, PORNITĂ DE LAMEH, 
REGELE DIN ŢINUTUL DE JOS 

(14 februarie 1842) 

Văzându-1 pe Enoh, însoţit de Abedam cel Mare, Lamei s-a grăbit 
către ei, lăsându-i din braţe pe cei doi. El s-a aruncat la picioarele lui 
Abedam, mulţumindu-i pentru marea graţie pe care a dovedit-o faţă de 
fratele său, Hored, şi faţă de soţia acestuia, Naeme, precum şi faţă de el 
însuşi, de a-i fi putut salva. 

Când Abedam cel Mare, însoţit de Enoh, a ajuns în faţa celor trei, El 
i-a spus lui Lamei să se ridice de la pământ, apoi i s-a adresat astfel: 

„Lamei, tu Mă cunoşti pe mine, la fel cum îl cunoşti pe Enoh, dar 
fratele tău abia salvat nu îl cunoaşte decât pe Enoh. De aceea, păstrează 
deocamdată tăcerea în ceea ce Mă priveşte şi du-te pe o cărare diferită până 
la colina lui Adam, unde vom veni şi noi, iar Eu îmi voi face cunoscută 
identitatea. Amin ". 

De-abia a terminat Abedam de vorbit, că din ţinuturile de dimineaţă 
şi de miazăzi s-a ridicat până la cer un fum gros, ca şi cum un sfert din 
pământ ar fi fost incendiat. 

Enoh L-a tras atunci deoparte pe Abedam şi L-a întrebat: „Tată 
preasfânt! Priveşte fumul dens care se ridică din ţinuturile de jos către cer! 
Ce înseamnă acest lucru?" 

Abedam i-a răspuns: „Mai ai puţină răbdare şi te vei convinge în 
curând de incredibila răutate a lui Lameh. 

Ascultă, furtuna de ieri a devastat grădinile lui Lameh şi a provocat 
mari daune în turmele lui. De aceea, el şi-a trimis servitorii pentru a da foc 
pădurilor şi a incendia astfel munţii înalţi, inclusiv pe locuitorii acestora. 
Aceasta este explicaţia fumului dens. 

Vino însă cu Mine până la stânca cea albă şi îi vom surprinde pe 
incendiatori chiar asupra faptului. Amin ". 

După care, cei cinci, inclusiv Abedam, s-au îndreptat către marea 
stâncă albă. 

De îndată ce au ajuns, Abedam i-a arătat lui Enoh incendiatorii care 
puteau fi văzuţi dedesubt. 

Văzând acest tablou sfâşietor, Enoh s-a înfuriat atât de tare încât i-a 
strigat cu voce puternică lui Abedam: 

„O, Tu, al cărui nume numai inima mea îndrăzneşte să îl rostească! 
Chiar Ţi-ai terminat ieri toate fulgerele şi trăznetele? Iată, ai putea folosi în 
mod util cîteva mii dintre ele pentru a-i pedepsi pe aceşti diavoli întrupaţi! 

Viermele încearcă să se răzvrătească împotriva lui Dumnezeu! O, 
Doamne! Crede-mă, acum chiar aş dori să mă folosesc de puterea cu care 
m-ai înzestrat! 

O, soare, atelier luminos în care Domnul îşi forjează trăznetele - 
grăbeşte-te şi loveşte-i cu putere pe cei de jos, reducându-i la cenuşă, şi 
însoţeşte aceste trăznete de tunete nemaiauzite, care să zguduie întregul 
pământ din temelii!" 

Dar Abedam 1-a prins pe Enoh de mână şi i-a spus: „Opreşte-te, 
iubitul Meu Enoh, căci nu dorim să lovim şi noi materia cu aceeaşi furie de 
care sunt cuprinşi cei de jos! 

Deocamdată, să lăsăm trăznetele şi tunetele, căci celebrăm astăzi 
Sabatul, care nu este o zi a judecăţii, ci una a liniştii, păcii şi iubirii, a 
graţiei şi compasiunii născute din această iubire şi a tuturor 
binecuvântărilor lui Dumnezeu, Creatorul tuturor lucrurilor şi Părintele 
tuturor îngerilor şi oamenilor. 

Vai celor creaţi dacă Sabatul va deveni vreodată o zi a blestemelor! 

De aceea, îi vom scuti deocamdată pe aceşti diavoli orbi de focul 
judecăţii şi vom lăsa o ploaie mare să cadă asupra operei lor furibunde. Te 
asigur că fiecare picătură de ploaie va fi mai folositoare arborilor care ard 
decât cele o mie de trăznete pe care le-ai invocat tu. 

Ne vom limita deci să stingem focul cu apă, căci nu a sosit încă 
timpul pentru ca focului să i se răspundă prin foc. Când acest timp va veni 
însă, vai munţilor, pădurilor, tufişurilor şi plantelor pământului! 

Să nu mai vorbim însă despre foc. Enoh, întinde-ţi mâinile în 
numele Meu şi porunceşte-le norilor să se adune şi să înceapă o ploaie 
mare, care să stingă incendiul de dedesubt. Cât despre înălţimile munţilor, 
acestea trebuie să rămână ferite astăzi, mâine şi poimâine, căci aceasta este 
perioada de timp cât îmi voi mai păstra această formă vizibilă pentru voi. 
Haide, împlineşte voinţa pe care am transmis-o inimii tale. Amin ". 



Capitolul 29 

STINGEREA INCENDIULUI FORESTIER DE CĂTRE 
PLOAIE. AROGANTA LUI SATAN ÎN FATA DOMNULUI 

Enoh i-a mulţumit din inimă lui Abedam pentru intervenţia lui, după 
care şi-a întins mâinile şi a rostit următoarele cuvinte: 

„Ascultă, aer senin! îndeamnă- ţi spiritele să adune nori grei 
deasupra acestei regiuni, pentru ca torentele revărsate din cer să stingă 
incendiul de dedesubt. în numele lui Iehova, această lucrare a ta nu trebuie 
să se oprească până când nu a murit şi ultima scânteie! Amin ". 

De-abia a rostit Enoh cuvântul Amin că iată, pe cer au început să se 
adune nori grei, din care a coborât o ploaie cum nu s-a mai văzut asupra 
întregii regiuni calamitate. 

Deasupra norilor ieşeau vârfurile munţilor, în care cerul a rămas 
senin şi luminos, cei aflaţi pe platoul de sus au putut vedea atunci la 
suprafaţa norilor un mare vârtej, ca un fel de şarpe care se zvârcolea. 

Vârtejul s-a apropiat din ce în ce mai tare, dovedindu-se în cele din 
urmă a fi însuşi Satan. El şi-a asumat imediat o formă luminoasă, după care 
L-a întrebat pe Abedam: 

„De ce Te bagi pe teritoriul meu? Ai uitat perioada de graţie pe care 
mi-ai acordat-o? 

Mai bine pleacă şi lasă-mă să-mi fac nestingherit de cap în teritoriul 
pe care mi l-ai consacrat; căci eu, şi nu Tu, sunt domnul şi stăpânul acestei 
creaţii!" 

Dar Abedam i-a replicat: „Satan, ajunge! Dacă vei continua să 
încâlci limita sacră dintre Mine şi tine, vei fi judecat şi silit cu forţa să 
recunoşti Cine este adevăratul Domn şi Dumnezeu, de la începutul 
eternităţilor! 

Acum dispari din ochii Mei şi încearcă să înţelegi de ce ţi s-a 
acordat această perioadă de graţie. Amin ". 

Cu un strigăt cumplit, Satan s-a prăbuşit în profunzimile din care a 
apărut, într-o mare de flăcări. 

în final, Abedam a spus: „Iată, focul s-a stins, iar diavolii au fost 
puşi pe fugă. Putem pleca acum împăcaţi. 

Deocamdată, nu trebuie să-i spuneţi nimic despre ceea ce s-a 
întâmplat lui Adam. Amin ". 



Capitolul 30 

CEI CINCI URCĂ PE CALEA ÎNGUSTĂ A UMILINŢEI 
CĂTRE VÂRFUL MUNTELUI. ÎNTREBAREA PLINĂ DE 
SEMNIFICAŢII ADRESATĂ DE ABEDAM CEL MARE LUI 
HORED ŞI LUI NAEME 

(16 februarie 1842) 



Fără altă întârziere, cei cinci au pornit la drum, urcând pe o cărare 
îngustă către vârful muntelui ce începea chiar sub peşteră şi care era urcată 
de regulă de copiii din ţinutul de dimineaţă atunci când doreau să-i viziteze 

pe principalii patriarhi care trăiau pe platourile înalte, evitând astfel din 
respect peştera lui Adam pentru a nu o desacraliza trecând zilnic prin faţa ei 
(întrucât o considerau sacră). 

In acest fel, această cărare a ajuns treptat să fie considerată - pe 
bună dreptate - o cale a umilinţei. Nu întâmplător a ales Abedam această 
cărare: mai întâi, pentru a le arăta noilor veniţi care este calea pe care 
trebuie să meargă pentru a atinge culmea vieţii, iar în al doilea rând, pentru 
a le sugera prin acest semn care este calea prin care îl pot recunoaşte pe El. 

Şi astfel, cei cinci şi-au continuat drumul pe această cărare mai 
dificilă, dar mai scurtă. Din cauza veşmântului său regal, Naeme culegea 
toţi ciulinii din cale, astfel încât era nevoită tot timpul să îşi cureţe hainele. 

Pe măsură ce se apropiau de culme, ciulinii au devenit din ce în ce 
mai deşi, iar biata Naeme aproape că nu mai reuşea să se smulgă din 
mijlocul lor. la un moment dat, ea a rămas complet înţepenită şi a început 
să plângă şi să strige după ajutor. 

întrucât rămăsese însă foarte mult în urma bărbaţilor (chiar din 
cauza ciulinilor respectivi, pe care era nevoită să-i cureţe), aceştia nu i-au 
auzit strigătele de disperare, continuându-şi fără griji drumul. 

Când au ajuns pe culme, Abedam s-a oprit şi le-a cerut celorlalţi să 
verifice dacă toată lumea a ajuns în siguranţă, alături de El, în vârful 
muntelui. După o scurtă pauză, El i-a întrebat: „Ei bine, copii ai lui 
Dumnezeu, suntem toţi şi în deplină putere?" 

Hored, care abia începea să-şi revină din uimirea care îl cuprinsese 
în faţa evenimentelor de pe stânca cea albă, a devenit subit conştient de 
dispariţia iubitei sale soţii, speriindu-se îngrozitor, văzând marea lui 
tulburare, Abedam 1-a chemat la El şi i-a spus: 

„De ce îţi faci griji pentru nimic? Când urcam pe cărarea cea îngustă 
nu te-ai uitat în spate şi nu ai auzit strigătele ei de disperare atunci când a 
fost prinsă în ciulini din cauza veşmintelor sale regale. La momentul 
potrivit, urechile tale au rămas surde. 

In loc să-ţi faci inutil atâtea griji, mai bine te-ai întoarce din drum şi 
ai ajuta-o să scape, mai ales că locul nu este prea departe de noi. 

Aşadar, du-te şi ajut-o să scape din ciulini, iar apoi adu-o aici, vie şi 
nevătămată. Cât despre noi, vă vom aştepta. Amin ". 

Hored s-a întristat însă şi mai tare, s-a aruncat cu faţa la pământ şi a 
rostit următorul discurs: „O, fraţi întru Dumnezeu, ascultaţi-mă, iar dacă 
este cineva de faţă care îmi este precum un tată, să mă asculte şi el! 

Din câte mi-a spus fratele meu, Lamei, Dumnezeu, Tatăl nostru 
preasfânt, se află într-o formă vizibilă printre părinţii de pe înălţimi. 

Dacă aşa stau lucrurile, totul îmi este cât se poate de clar. 

Sfinţenia lui infinită nu va permite niciodată soţiei mele impure să 
urce pe aceste înălţimi sacre. 

La ce mi-ar folosi să mă întorc dacă cineva dintre voi nu ar veni cu 
mine, ajutându-mă să îmi eliberez soţia de miile de spini? 

O, Enoh, o, Lamei, o, tu, prieten necunoscut, dar puternic, nu mă 
părăsiţi şi nu o lăsaţi pe sărmana mea soţie să piară! 

îmi dau seama că nu ar fi trebuit să vă urmez până aici, căci sunt un 
păcătos în faţa lui Dumnezeu, dar şi în faţa voastră, bărbaţi şi copii după 
inima lui Dumnezeu. 

Da, da am comis un mare păcat. Da, trebuie să mă întorc înapoi, şi 
am s-o fac, dar vă implor pe unul dintre voi să veniţi cu mine şi să mă 
ajutaţi să o eliberez pe soţia mea! 

Să-mi indice apoi un loc lângă stânca cea albă. Mă voi retrage acolo, 
împreună cu soţia mea, şi vom deplânge amândoi până la sfârşitul vieţilor 
noastre marele păcat pe care l-am comis împreună. Până atunci, vă rog doar 
să-mi îndepliniţi această ultimă dorinţă. Amin. Facă-se voia voastră. Amin ". 

In timp ce Hored, cu faţa la pământ, îşi deplângea soarta prin acest 
discurs trist, Abedam i-a spus în şoaptă lui Lamei să se ducă şi să o aducă 
pe Naeme. 

Drept urmare, înainte ca Hored să-şi termine lamentările, Naeme se 
afla deja lângă el, vie şi nevătămată. 

Abedam 1-a întrebat: 

„Hored, în timp ce te îţi plângeai de milă, Naeme ar fi putut foarte 
bine pieri. La ce i-ar mai fi folosit atunci căutările noastre? 

Spuneai că sfinţenia lui Iehova nu v-ar permite să vă apropiaţi de 
Cel care păşeşte acum într-o formă vizibilă pe înălţimile sacre ale lui 
Adam. Spune-Mi atunci, cine i-a dat lui Lamei puterea de a vă salva de la 
pierzanie pe tine şi pe soţia ta în izolarea stupidă pe care aţi ales-o? 

De vreme ce însuşi Iehova i-a dat această putere, ce crezi că L-ar 
împiedica pe acesta să vă accepte în preajma Lui şi să vă binecuvânteze 
direct, în măsura în care meritaţi acest lucru? 

Of, nerodule, ridică-te şi vino să-L cunoşti mai bine pe Iehova cel 
sfânt. Amin ". 

Auzind acestea, Hored i-a spus lui Abedam: „Atotputernice prieten, 
sau frate, sau părinte! Atâta vreme cât unul dintre voi nu-mi promite că va 
veni cu mine să o salvez pe soţia mea, nu mă voi ridica din acest loc, chiar 
dacă m-aţi pedepsi cu ajutorul şerpilor. Dacă soţia mea a fost nevoită să 
piară din cauza prostiei mele, îmi voi ispăşi greşeala în faţa lui Dumnezeu 
şi a patriarhilor". 

Abedam a strigat-o însă pe Naeme şi i-a făcut semn să îl ridice de la 
pământ pe nătângul Hored. 

Naeme s-a grăbit să-1 prindă de mână pe Hored, spunându-i 
următoarele cuvinte: 

„Hored, de ce te plângi atâta din cauza mea? Iată, mă aflu deja de 
ceva vreme pe această înălţime sacră, fără să grupului păţit ceva, fiind 
salvată de fratele tău la sugestia acestui străin atât de puternic. 

Haide, ridică-te, aşa cum ţi-a cerut nobilul nostru prieten". 

Auzindu-şi soţia, Hored s-a ridicat plin de bucurie de la sol, 
mulţumindu-i străinului cu lacrimi în ochi pentru ajutorul prompt şi atât de 
neaşteptat pentru el, prin care i-a salvat soţia. 

Dar Abedam i-a spus: „Hored, Hored, eşti încă atât de necopt. 
Spune -Mi, cum îţi imaginezi tu că arată Iehova? 

Poate ca un vânt puternic, sau ca o flacără strălucitoare, ca un soare, 
ori ca un fulger? 

Spune-Mi: cum ţi-L imaginezi? Amin ". 

Hored i-a răspuns: „O, prietene, nu-mi pune o astfel de întrebare, 
căci cine şi L-ar putea imagina vreodată pe Dumnezeu într-o formă 
limitată, finită? 

Dumnezeu este etern şi infinit! Ce formă ar corespunde atunci 
infinităţii?" 

Abedam: „Cu siguranţă, nu forma ta, încă atât de redusă. 

Dar să o lăsăm pe Naeme, copilul acestei lumi, să răspundă la 
întrebare. Spune-Mi, Naeme, cum crezi tu că ar trebui să arate Iehova cel 
sfânt?" 

Naeme a zâmbit, după care a spus: „Prieten glorios, de o bunătate 
divină, iartă-mă, dar nici eu nu-mi pot imagina o formă care să i se 
potrivească lui Iehova. Pe de altă parte, nu-ţi voi ascunde că forma care mi- 
ar plăcea cel mai mult este a ta. 

Iartă-mă dacă am spus o prostie foarte mare". 

Dar Abedam i-a răspuns: „Linişteşte-te, femeie frumoasă. Adevăr îţi 
spun: chiar în forma aceasta îl vei recunoaşte în curând pe Iehova, 
Dumnezeu cel etern, infinit şi atotputernic, iar în El îl vei recunoaşte pe 
Tatăl preasfânt şi preaplin de iubire. Amin ". 



Capitolul 31 

HORED ŞI NAEME PRINTRE PATRIARHI, FĂRĂ A-L FI 
RECUNOSCUT ÎNCĂ PE ABEDAM. PEDEAPSA PRIMITĂ DE 
HORED PENTRU CĂ A FOST GELOS PE ABEDAM 

(17 februarie 1842) 



După aceste cuvinte, cei cinci şi-au continuat drumul, ajungând în 
locul care ne este deja familiar. 

De îndată ce Abedam s-a apropiat de ei, patriarhii s-au aruncat la 
picioarele Lui, profund mişcaţi de marea iubire şi de imensul respect pe 
care i le purtau, unii slăvindu-L cu voce tare, alţii în intimitatea inimilor lor. 

Practic, toţi oamenii aflaţi pe înălţimile sacre, inclusiv pe munţii din 
jur, s-au prosternat la pământ, cu excepţia celor cinci nou veniţi, care au 
rămas în picioare. 

Enoh şi Lamei ar fi urmat cu dragă inimă exemplul celorlalţi, dar 
Abedam le-a interzis să facă acest lucru, pentru a le servi o lecţie celor doi 
soţi. 

într-adevăr, atât Hored cât şi Naeme au rămas cât se poate de uimiţi, 
văzând mulţimea de oameni cu feţele la pământ, fără să-şi dea seama cui se 
adresează acest respect suprem, căci numai ei cinci se mai aflau în picioare. 

De aceea, Naeme şi-a luat inima în dinţi şi L-a întrebat cu sfială: 
„Ascultă, prieten mult respectat, atât de bun şi de puternic! Ce înseamnă 
această prosternare generală şi de ce oftează toată lumea? Cui îi este adresat 
acest respect uriaş? 

Oare se apropie de undeva marele Iehova, fără ca eu să-L pot 
vedea? - Ce înseamnă toate acestea? 

De ce sunt toţi atât de cutremuraţi? - Cu siguranţă, nu poate fi vorba 
decât de sublimul Iehova! 

O, dragă prietene, încă din copilărie am avut dorinţa secretă de a-L 
vedea măcar o dată în viaţă pe marele Iehova, căci mama mea mi-a vorbit 
despre El, învăţată la rândul ei de un anume Farak, se pare frate cu Enoh, 
despre care mi s-a spus că semăna foarte mult cu Iehova. 

Vezi tu, dragă prietene, am avut ghinionul să fiu cea mai frumoasă 
femeie din ţinuturile de jos, motiv pentru care am fost adeseori vândută 
celor desfrânaţi de către mizerabilul meu tată. 

Pe de altă parte, am avut şi norocul ca din cauza acestei frumuseţi 
orbitoare pe care mi-a dăruit-o Iehova, nimeni nu putea să suporte 
îmbrăţişarea mea mai mult de 2-3 clipe. Nici chiar fratele meu Thubalkain, 
născut de mama Zilla, nu a reuşit, deşi a fost soţul meu, să depună în mine 
sămânţa necesară pentru a da rod. 

Pe scurt, cu toate chinurile la care m-a supus mizerabilul meu tată, 
Lameh, nimic nu m-a putut despărţi vreodată de iubitul meu Iehova. 

Hored, primul meu salvator, mi-e martor că în toată perioada cât am 
stat împreună nu am dorit să discut despre nimic altceva decât despre 
Iehova şi că nu i-am permis să convieţuiască cu mine - cu toate insistenţele 
lui - decât după primirea binecuvântării fireşti. Fiind salvatorul meu, nu va 
avea cum să conteste acest lucru. Cât despre apropierea noastră, nu am avut 
de ales, aşa că sper că va fi iertat. 

După cum vezi, puternicul, bunul şi nobilul meu prieten, nu este 
deloc puţin lucru că eu, copilul lumii şi al şarpelui, aflat într-o situaţie 
cumplită, m-am putut agăţa în inima mea de Iehova, despre care aflasem 
extrem de puţine lucruri, şi că în pofida tuturor nenorocirilor care 
ameninţau să mă doboare de vie, am avut totuşi destulă putere pentru a-mi 
păstra inima suficient de pură astfel încât Iehova să mi se reveleze vreodată 
(aşa cum îmi spusese, în secret, mama Zilla). 

Poţi să crezi că ceea ce îţi voi spune în continuare este adevărul 
curat: deşi sunt fiica nefericită a unui părinte cu adevărat mizerabil, a cărui 
nebunie este prea mare pentru a putea fi înţeleasă vreodată de cineva, nu 

am iubit niciodată mai mult pe altcineva decât pe acel Iehova care mi-a fost 
revelat, Creatorul sfânt al tuturor lucrurilor, animalelor şi oamenilor. 

O, prieten drag şi sublim, te rog să mă crezi că acum, când mă pot 
bucura pentru prima dată de aceste înălţimi sacre care îmi evocă măreaţa 
operă a lui Iehova, cu toată nevrednicia mea, inima mea se simte pe deplin 
împlinită! 

Da, simt că aş putea să mor din iubire pentru acest Iehova divin, 
preasfânt şi minunat! 

O, prieten glorios şi drag, mi-aş dori să-ţi spun ceva cu adevărat 
inteligent despre ceea ce simt pentru Iehova, dar acest lucru îmi este 
imposibil. Nu mi-a fost niciodată permis să primesc vreo învăţătură, pentru 
a nu-mi strica astfel frumuseţea fizică ce mi-a adus atâta nefericire. 

Dacă nu aş fi avut-o de partea mea pe mama Zilla, cred că nedemnul 
meu tată mi- ar fi interzis chiar şi să învăţ să vorbesc. 

De aceea, ai răbdare cu mine. Deşi nu mai sunt atât de tânără pe cât 
arăt, inima mea este încă receptivă, ca şi cum nu aş avea decât 30 de ani. 

Om, prieten drag şi glorios! Dacă marele Iehova va apărea de 
undeva, îngăduie-mi săi privesc, fie şi numai pentru o singură clipă. 

O, dacă aş fi demnă de o asemenea graţie!" 

După care, Naeme nu a mai putut vorbi şi lacrimi mari au început 
să-i curgă pe obrajii desăvârşiţi, în timp ce în ochi i se puteau citi iubirea 
cea mai arzătoare şi dorul cel mai nestins. Fericirea şi durerea dădeau o 
luptă cumplită în inima ei, care o făceau să tremure din tot corpul. 

Abedam 1-a chemat atunci pe Hored şi i-a spus: „Hored, fiu al 
dimineţii însorite, iată, în faţa stă această copilă izgonită din ţinuturile de 
jos! Ea tremură de iubire şi de dor, iar inima ei oscilează între fericire şi 
teamă la gândul că-L va vedea pe Iehova, în timp ce tu, fiu al dimineţii, nu 
ai făcut nimic decât să-Mi arunci câteva priviri pline de gelozie! 

De aceea, îţi transmit că în calitatea Mea de Domn, voi lua acum 
această nobilă plantă de sex feminin şi o voi transplanta într-o altă grădină, 
pentru ca tu să nu o mai poţi vedea, căci prin gelozia ta egoistă, ai avut un 
comportament nedemn faţă de Mine, Cel care te-a salvat de la pierzania 
datorată propriei tale nebunii desfrânate. 

Cunoşti legea străveche a patriarhilor, căci ai fost numit învăţător de 
către aceştia, aşa că spune-Mi: cărui fapt se datorează acest comportament 
nedemn? Ce insectă otrăvită te-a muşcat, transformându-ţi inima în inima 
unui tigru? 

Mă cunoşti pe Mine? II cunoşti pe Dumnezeu? - Iată, Naeme, care 
se află în faţa noastră, intuieşte Cine este Acela lângă care se află. 

în schimb, tu stai aici, în faţa Dumnezeului şi Creatorului tău, mai 
gol decât un trunchi de copac. 

Retrage-te în peştera de colo şi încearcă să-ţi dai seama dacă inima 
ta mai este capabilă de căinţă, căci Eu, Cel care îţi vorbesc acum, sunt 
Iehova întrupat într-o formă vizibilă, Dumnezeu cel Etern". 

Auzind aceste cuvinte, Hored s-a prăbuşit ca lovit de trăznet. 

La rândul ei, Naeme a căzut în genunchi, tremurând din toate 
încheieturile, după care a spus cu o voce slabă: 

„O, Iehova, ai milă de mine, sărmană păcătoasă!" 

Capitolul 32 

ABEDAM - SIMULTAN OM ŞI DUMNEZEU. MAREA 
IUBIRE A LUI NAEME PENTRU IEHOVA 

(18 februarie 1842) 



Abedam s-a întors atunci către Naeme şi i-a spus: „Naeme, mi-ai 
cerut mai devreme să ţi-L arăt pe marele Iehova, dacă va apărea de undeva. 
Ce spui, eşti satisfăcută de apariţia Sa în această formă a Mea? Poţi crede tu 
că Eu, un om, sunt în acelaşi timp Iehova, Dumnezeu cel etern?" 

Naeme a rămas mai întâi încurcată de aceste întrebări, dar s-a 
recules în curând şi i-a răspuns lui Abedam cu vocea cea mai gingaşă, o 
voce pe care nu o posedă decât acele femei de o mare nobleţe şi delicateţe, 
în momentele lor cele mai pline de iubire şi de respect: 

„O, Dumnezeule sublim, suprem şi preasfânt! Eu sunt o biată femeie 
păcătoasă, care Te-ar fi crezut inclusiv dacă i-ai fi spus: 'Iată, acest vânticel 
indică prezenţa lui Iehova, pe care numai câţiva patriarhi îl pot vedea într-o 
formă vizibilă'. 

Aceste cuvinte ar fi fost de ajuns pentru ca inima mea să cunoască o 
mare alinare. 

Cu atât mai uşor îmi este să Te cred că Tu eşti marele Iehova, aflat 
în persoană în faţa mea, cea mai nedemnă dintre femei, asumându-ţi - aşa 
cum am precizat deja anterior - cea mai plăcută şi mai sublimă formă 
umană, de o blândeţe, bunătate şi compasiune desăvârşite, pe care numai 
graţia Ta a făcut-o posibilă. 

O, Tată preasfânt, îmi amintesc încă de ce-mi spunea mama mea 
Zilla, şi anume că orice formă ai crea, Tu lucrezi întotdeauna singur, fără ca 
cineva să Te ajute vreodată, nu că ai avea nevoie de altcineva, întrucât Tu 
eşti totul în toate. 

Ştiu de asemenea de la mama mea că, din perspectiva esenţei Tale, 
Tu trebuie să fii considerat un om perfecţiune absolută. De vreme ce noi, 
fiinţe create de Tine, nu ne-am putea forma vreodată o imagine mai 
perfectă decât forma glorioasă a omului, orice alt concept mi-aş forma 
despre Tine ar fi cu atât mai inferior cu cât ar devia mai mult de la forma 
umană. 

O, Tatăl preasfânt, mai sunt multe alte indicii care îmi permit să Te 
recunosc şi să cred cu convingere că nimeni altcineva nu este şi nu poate fi 
Iehova cel sfânt. 

Nu vreau însă să mă las dusă de val, căci mă tem că Te-ai putea 
supăra în secret! Probabil că nici nu ar fi normal în faţa Ta şi a atâtor 
patriarhi mult mai vrednici decât mine să afişez tot ceea ce există în inima 
mea. 

Pe de altă parte, sunt convinsă că Tu îmi poţi testa inima mai bine 
decât aş putea-o face eu. Cu siguranţă, ea îţi va spune tot ceea ce limba mea 
slabă nu reuşeşte să rostească. 

O singură rugăminte Te implor să nu o laşi neîmplinită: nu-1 pedepsi 
prea aspru pe sărmanul Hored pentru greşeala pe care a comis-o în faţa 
sfinţeniei Tale. Revarsă-ţi mila şi graţia asupra lui, dar şi asupra mea, şi nu 
ne alunga de lângă Tine. 

Chiar dacă a păcătuit, eu am fost singura cauză a acestei ofense. De 
aceea, pedepseşte-mă pe mine în locul lui, căci sunt, oricum, fructul trist al 
nopţii şi al păcatului, şi port deja în mine moartea eternă, ca rezultat sigur al 
acestui păcat. 

Cum ar fi putut să rămână într-o stare pură bietul Hored, alături de 
mine, la fel ca şi ceilalţi patriarhi care nu au fost niciodată supuşi tentaţiei, 
la fel ca şi el? 

Aşadar, preabunule Iehova, eu sunt singura responsabilă în faţa Ta 
pentru căderea lui! 

O, revarsă-ţi graţia şi mila faţă de el şi de mine, sărmana păcătoasă! 
Dar mai presus de orice, facă-se voita Ta! Amin ". 

Abedam i-a răspuns: „Naeme, Mi-ai devenit foarte dragă! In ceea ce 
priveşte rugămintea ta, te asigur că i-am răspuns încă înainte să Mi-o fi 
făcut. De aceea, inima ta poate fi întru totul liniştită. 

Spuneai mai devreme că mai sunt multe indicii prin care Mă poţi 
recunoaşte şi care te-au condus la credinţa fermă în Mine şi la convingerea 
că în afară de Mine nu mai există un alt Iehova. 

Nu te teme că ai vorbi prea mult, chiar dacă ai sta de vorbă cu Mine 
o zi întreagă, un an întreg, o viaţă, sau - de ce nu? - o întreagă eternitate. 
Te asigur că nu Mă vei plictisi vreodată. Mai mult, tot ceea ce îmi 
dezvăluie iubirea ta nu poate fi altfel decât just în faţa Mea şi a celorlalţi 
patriarhi. Haide, mărturiseşte-Mi ceea ce Mi-ai ascuns cu atâta tenacitate. 

Că îţi pot citi în inimă, la fel cum pot citi în întreaga infinitate - 
dintr-o singură privire, de la cele mai mici lucruri până la cele mai mari - 
de acest lucru nimeni din cei care Mă cunosc cu adevărat, mai ales în 
inimile lor, nu se poate îndoi. Tocmai acest lucru Mă ajută să cunosc şi 
întrebările din mintea ta. De aceea, de dragul patriarhilor, doresc să-Mi spui 
deschis şi fără stânjeneală ce anume te preocupă. 

Draga Mea Naeme, dacă Mă iubeşti cu adevărat, haide, goleşte-ţi 
inima în faţa Mea, a mult iubitului tău Iehova. Amin ". 

Auzind aceste cuvinte, Naeme s-a luminat toată, strălucind orbitor 
de frumuseţe, gingăşie şi de iubirea cea mai arzătoare cu putinţă. Ea L-a 
întrebat pe Abedam cu o voce melodioasă, tremurând de iubire şi de teamă, 
aşa cum numai o fecioară cu adevărat castă ştie să vorbească: 

„O, dulcele, blândul, mult iubitul şi preasfântul meu Iehova! - îmi 
este îngăduit şi mie să Te iubesc la fel cum Te iubesc fiii şi fiicele tale aici 
prezente? O, aş putea face şi eu acest lucru? - Eu, un copil al lumii şi al... 
vai nici nu pot rosti aceste cuvinte. . . Te pot iubi şi eu la fel ca ceilalţi? - O, 
mult iubitul meu Iehova!" 

După care s-a prăbuşit la pământ, zguduită de plâns, căci se simţea 
prea nevrednică de iubirea Mea. 

Dar Abedam s-a aplecat imediat şi, prinzând-o de braţ, a ridicat-o de 
jos, strângând-o cu putere la piept, în văzul tuturor patriarhilor. După ce a 
ţinut-o astfel la piept o vreme, el i-a dat cu blândeţe drumul, după care a 
întrebat-o: „Ei bine, draga Mea Naeme, mai eşti dispusă să Mă întrebi dacă 
ai dreptul să Mă iubeşti, la fel ca ceilalţi?" 

Din nou, Naeme a căzut la picioarele Domnului, udând solul cu 
lacrimile ei. Picioarele preasfânte ale lui Iehova s-au umezit astfel datorită 
lacrimilor ei născute dintr-o iubire plină de ardoare. 

Puternic mişcat, Abedam a rostit cu o voce de tunet: „Priviţi, copii 
ai Mei! La picioarele Mele se află cineva care îmi este mai drag decât 
soarele, luna şi toate stelele! Priviţi această fiică a penitenţei, a remuşcării 
şi a celei mai sublime iubiri! 

Este mult mai uşor ca omul să Mă găsească şi să Mă iubească în 
regatul vieţii decât în cel al morţii. Dar această fiică M-a căutat şi M-a 
găsit, dăruindu-Mi iubirea ei, deşi se afla în plină împărăţie a morţii. 

De aceea, ea merită întru totul răsplata iubirii Mele, a unei iubiri pe 
care nici o inimă ce a trăit vreodată pe pământ nu şi-o poate imagina. 

Da, mult iubita Mea Naeme, am păstrat numai pentru Mine mâna ta, 
căci tu M-ai iubit cu credinţă o perioadă atât de lungă de timp. 

Naeme, acum nu îmi mai aparţii decât Mie. Iată, aceasta este 
maniera în care Mă răzbun Eu pe duşmanii Mei: prin iubirea Mea 
părintească". 

Capitolul 33 

INTROSPECŢIA LU HORED, RECUNOAŞTEREA 
VINOVĂŢIEI SALE ŞI NOUA SA GREŞEALĂ 

(19 februarie 1842) 

După ce L-a recunoscut pe Domnul, lucrurile au început să se 
limpezească pentru Hored. Iată dialogul său interior: 

„Oare ce ar trebui să fac de acum înainte? Nu sunt decât un vierme 
mizerabil şi slab, care se târăşte prin ţărână, incapabil să mai facă ceva. In 
schimb, El este un Dumnezeu atotputernic şi etern, puterea nesfârşită şi 
primordială! Eu sunt un păcătos îngrozitor; - El este sfinţenia supremă! 

Eu sunt alcătuit doar din egoism şi iubire de sine, în timp ce El este 
iubirea, graţia şi compasiunea supremă! 



80 



Eu sunt plin de gelozie, mânie, invidie şi dorinţă de răzbunare. El 
întruchipează blândeţea, bunătatea, răbdarea şi generozitatea! 

Pe scurt, în orice fel aş privi lucrurile, constat că eu sunt opusul Lui 
în toate privinţele. 

Oare ce ar trebui să fac de acum înainte? 

El m-a trimis în această peşteră pentru a face această introspecţie şi 
a vedea dacă inima mea mai este capabilă de vreun pic de căinţă, dar la ce 
mi-ar folosi aceasta? 

Oare nu îmi cunosc suficient de bine răutatea inimii, la fel de 
înclinată către căinţă cum este o piatră către presiune, căreia i se opune 
constant, rămânând aceeaşi piatră insensibilă şi dură? 

O, Naeme, Naeme, sărmană fiinţă inocentă, de care inima mea 
egoistă a abuzat atât de mult, abia acum îmi dau seama că singurul care se 
poate apropia de tine fără a păţi nimic este Domnul, Dumnezeul şi 
Creatorul tău! 

Da, acum lucrurile încep să se lege în mintea mea: Naeme mi-a fost 
dăruită ca pedeapsă pentru că nu am rezolvat nimic în ţinuturile de jos, cu 
toată puterea de sus pe care am primit-o. 

Da, da, aşa trebuie să stea lucrurile, iar eu am fost suficient de orb 
pentru a nu realiza că ceea ce mi se părea o relaţie de cuplu atât de dulce nu 
era altceva decât o pedeapsă cumplită. 

Toată viaţa mea am fost o fiinţă nevrednică şi desfrânată, ca un 
berbec în călduri şi ca un cerb în perioada rutului, mândru de marea mea 
putere şi de forma mea fizică excelentă. Ce putea fi atunci mai firesc decât 
ca Domnul, sătul de prostia mea incorigibilă, să mă pedepsească în acest 
fel, pe bună dreptate? 

Oare nu m-am consumat cu atâta ardoare în faţa lui Naeme, care nu 
mi-a cedat deşi ardeam de dorul ei, precum o ramură de măslin încărcată de 
fructe zemoase? 

Am fost nevoit însă să mă mulţumesc doar cu contemplarea 
frumuseţii ei, care îmi dădea ameţeli şi îmi întuneca lumina ochilor. 

Faţa ei este ca o dimineaţă frumoasă. Ochii ei sunt precum doi sori 
la răsărit. Gura ei este precum un trandafir abia înflorit. Părul ei magnific 
străluceşte ca o nestemată preţioasă. Braţele ei sunt mai albe decât zăpada 
şi mai moi decât lâna înainte de a fi toarsă. Frumuseţea sânilor ei nu poate 
fi comparată cu nimic. Iar eu am fost nevoit să-i contemplu această natură 
desăvârşită, fără a mi se permite să mă bucur de ea. Nu mi-a îngăduit nici 
măcar să o sărut. Ori de câte ori mă lamentam în faţa ei, plângând cu 
lacrimi amare, ea se limita să îmi ţină lecţii severe, pe care nici chiar Kenan 
sau Enoh nu le-ar fi rostit mai inspirat şi care m-au reţinut alături de ea, 
deşi de mii de ori mi-aş fi dorit să o părăsesc şi să mă răzbun astfel pe ea. 
Dimpotrivă însă, comportamentul ei m-a făcut să mă îndrăgostesc din ce în 
ce mai mult de ea. 

O, Pedeapsă a tuturor pedepselor! Cumplită pedeapsă! - O, părinte 
Adam, abia acum înţeleg de ce te-a divizat Dumnezeu, care a luat jumătate 

din tine şi a creat-o pe Eva, dăruindu-ţi-o ca o pedeapsă continuă. într- 
adevăr, ea ţi-a slăbit puterea anterioară, reducând-o la slăbiciunea unui 
vierme, fără ca tu să opui vreo rezistenţă. In acest fel, aţi fost izgoniţi 
amândoi din Paradis, fără ca tu să îţi dai seama că rolul ei nu este altul 
decât acela de a te pedepsi pe tine. 

O, Doamne, Dumnezeule atotputernic şi preasfânt! Cine poate 
scăpa de biciul pedepsei Tale? 

Tu m-ai pedepsit cu severitate, iar eu nu mi-am dat seama de acest 
lucru. Iar atunci când Ţi-ai revărsat graţia asupra mea, luându-mi greaua 
povară a pedepsei, tot ce am făcut eu - cel mai mare măgar între toţi - a 
fost să mă jelesc şi să sufăr. 

Abia acum îmi dau seama de nebunia mea şi îţi mulţumesc din toată 
inima, aşa cum nici un muritor nu a făcut-o înaintea mea, pentru marea Ta 
graţie revărsată asupra unui nerod ca mine. 

Iţi mulţumesc, îţi mulţumesc, îţi mulţumesc! Căci Tu m-ai eliberat, 
iar acum sunt pe deplin liber, aparţinându-Ţi în exclusivitate Ţie. 

Nu mai doresc să adaug la această rugăciune de recunoştinţă decât o 
singură rugăminte: pe viitor, scuteşte-mă de-a pururi de asemenea pedepse 
aspre! Dacă pe viitor vei mai fi nevoit să mă pedepseşti vreodată pe mine 
sau pe altcineva, pedepseşte-ne prin puterea focului, a otrăvii sau a 
scorpionilor, dar nu ne mai ademeni în preajma unor fiinţe ca Naeme, nici 
chiar dacă ar fi să piară pământul sub picioarele noastre! 

Nu ne strivi atât de mult pe noi, viermii, astfel încât să nu ne mai 
putem reveni vreodată! Amin". 

Capitolul 34 

ADEVĂRUL FĂRĂ IUBIRE NU CONDUCE LA VIAŢĂ. 
DESPRE IUBIRE ŞI VIAŢĂ. MISIUNEA FEMEII 

(21 februarie 1842) 

După acest monolog mental, Hored s-a ridicat şi s-a îndreptat cu 
curaj către Abedam, dornic să-şi exprime cu glas tare recunoştinţa în faţa 
patriarhilor. Dar Abedam i-a luat-o înainte şi i-a spus: 

„Hored, crezi cumva că nu am auzit discursul tăcut al inimii tale? - 
Nu mai cultiva asemenea gânduri! 

Ascultă, tu nu te-ai recules şi nu te-ai reorientat către Mine decât 
atunci când te-ai convins că Naeme este iremediabil pierdută pentru tine. 

Introspecţia ta a fost sinceră, dar întoarcerea ta la Mine a fost 
ezitantă, iar calea pe care ai apucat-o nu a fost cea mai justă. La sfârşitul 
discursului tău interior, tu Mi-ai cerut agitat să îl pedepsesc pe cel deja 
pedepsit cu puterea focului, a otrăvii şi a scorpionilor, mai degrabă decât 
prin ademenirea sa în preajma unor fiinţe precum Naeme, - şi ţi-ai exprimat 
dorinţa să nu te mai pedepsesc deloc. 

Această viziune nu demonstrează altceva decât iubirea ta încă foarte 
redusă pentru Mine şi pentru semenii tăi. 

Deşi ai avut acces la adevărul plenar, acest lucru nu-ţi foloseşte prea 
mult dacă nu îl asociezi cu iubirea. 

Adevăr îţi spun: aş fi fost mult mai plăcut impresionat dacă ai fi 
plâns după Naeme, căci atunci Mi-ai fi demonstrat că inima ta este plină de 
iubire, chiar dacă direcţia în care a apucat-o a fost greşită. Din fericire, 
direcţia inimii poate fi schimbată uşor. 

Aşa cum ai procedat însă, nu Mi-ai arătat decât că ţi-ai deschis 
ochii, dar nu şi inima. Din păcate pentru tine, ochii nu sunt un organ 
potrivit pentru a primi viaţa, ci numai inima. Vai ţie, căci tocmai ceea ce ar 
fi trebuit să fie viu în fiinţa ta este mort! 

însăşi gândirea ta este numai pe jumătate adevărată, căci este lipsită 
de iubire. Dacă ar fi fost dublată de iubire, cu siguranţă ar fi ales o altă cale. 
Ce prostie să crezi că Eu, Tatăl ceresc, nu cunosc altă plăcere decât să vă 
pedepsesc pe voi, copiii Mei! 

Confundând ordinea Mea eternă, născută din cea mai sublimă şi mai 
pură iubire, cu dorinţa de a pedepsi, tu Mi-ai cerut să încetez cu această 
pedeapsă. 

Ce crezi însă că s-ar întâmpla cu fiinţele create dacă ţi-aş îndeplini 
cererea prostească? 

Ca să te fac să-ţi înţelegi mai bine prostia, îţi voi îndeplini cererea 
folosindu-mă de acel cedru bătrân şi puternic. 

Ei bine, ce ai de spus? Unde a dispărut bătrânul cedru? Iată, nici o 
urmă nu a mai rămas din el. 

înţelegi acum unde ar conduce împlinirea dorinţei tale fiinţele 
create, cât de mare este nebunia ta şi cât de mult pierzi datorită ei din 
perspectiva vieţii adevărate dinlăuntrul tău? 

Să nu te mai ademenesc în preajma unor fiinţe precum Naeme, şi să 
te pedepsesc cu ajutorul focului, al otrăvii şi al scorpionilor? - Ascultă, este 
adevărat că i-am dăruit bărbatului femeia cu scopul de a-1 ajuta să se 
smerească, căci ştiam încă de la începuturile eternităţii cum stăteau 
lucrurile cu inima sa singuratică. 

Privind lucrurile din această perspectivă, femeia poate fi considerată 
într-adevăr o pedeapsă acordată bărbatului, dar numai pe jumătate şi 
adresată exclusiv inimii orgolioase a acestuia, cel care merge însă un singur 
pas mai departe îşi dă imediat seama că această pedeapsă aparentă 
reprezintă în realitate unul din cele mai importante instrumente pentru 
atingerea vieţii eterne, perfecte şi beatifice întru Mine. 

v-am spus deja de cel puţin o mie de ori că numai iubirea pentru 
Mine şi pentru semenii voştri vă poate conduce la viaţa eternă, căci Viaţa 
primordială din care v-aţi născut cu toţii şi care sălăşluieşte în Mine nu este 
altceva - în esenţa ei aflată într-o continuă expansiune - decât iubire pură. 

Dacă nu ar fi existat această iubire, de unde crezi că s-ar fi născut 
viaţa? 

Cum poate trăi cu adevărat acela care nu Mă acceptă pe Mine - 
Esenţa supremă a viţeii - în inima sa? 

Eu sunt iubirea eternă. De aceea, cel a cărui inimă este lipsită de 
iubire nu poate beneficia de viaţă. 

Intoarce-te aşadar în peştera ta şi meditează asupra acestei întrebări: 
cine este aceea care învaţă - prin iubirea sa - inima copilului să iubească, 
trezind-o astfel la viaţă? 

Cine hrăneşte copilul slab la pieptul ei? Cine ţi-a dat prima ta hrană 
şi cine te-a purtat în braţele sale gingaşe, ajutându-te să faci primii paşi în 
viaţă? - Despre mama ta vorbesc, nerodule! 

Când ai atins pragul adolescenţei şi ai devenit conştient de 
masculinitatea ta, ridicându-te cu mândrie, gata să te iei la trântă cu soarele, 
luna şi stelele, atrăgându-ţi astfel pedeapsa eternă - cine ţi-a ieşit în 
întâmpinare, trezindu-ţi inima către iubire şi viaţă, cine a fost aceea care ţi- 
a condus paşii, îndreptându-i din nou către sfera ta personală de viaţă, cine 
ţi-a vorbit din nou despre iubirea pe care ţi-a predat-o cândva mama ta, dar 
pe care ai dat-o uitării? 

Spune-Mi, cine a fost îngerul care ţi-a strigat cu voce puternică şi 
din toată fiinţa: 'Hored, iubeşte, iubeşte, iubeşte - şi bucură-te astfel de 
viaţă; dar iubeşte în puritatea inimii, iubeşte întru Dumnezeu şi dobândeşte 
astfel viaţa eternă; trăieşte de dragul meu şi nu mai bate la porţile morţii?' 

Iată, acest înger se odihneşte acum la picioarele Mele, plin de iubire 
şi de viaţă, iar tu doreşti să îl schimbi cu focul, otrava şi scorpionii! De 
Naeme îţi vorbesc! 

Acum du-te şi căieşte-te pentru prostia ta. Iar atunci când vei simţi 
în inima ta o iubire puternică şi autentică pentru Mine, Tatăl tău preasfânt şi 
preaplin de iubire, atunci întoarce-te la Mine ca să te binecuvântez cu viaţa 
eternă. Amin ". 



Capitolul 35 

NOUA INTROSPECŢIE ŞI LAMENTĂRILE LUI HORED ÎN 
PEŞTERA LUI ADAM 

(22 februarie 1842) 



Auzind cuvintele lui Abedam, Hored a căzut la picioarele acestuia şi 
s-a rugat cu ardoare să-i transforme inima, căci se simţea prea slab şi 
absolut incapabil să realizeze ceva de unul singur. Iar Abedam şi-a revărsat 
graţia şi compasiunea asupra lui, adăugând însă: 

„Fă ce ţi-am cerut şi vei fi ajutat, căci ţi-am pregătit un remediu! 
Haide, du-te şi meditează, dacă pui vreun preţ pe viaţa ta, dar şi pe iubirea, 
graţia şi compasiunea Mea. Amin ". 

Hored s-a ridicat atunci de la sol, i-a mulţumit lui Abedam cu inima 
tremurândă şi s-a retras din nou în peştera situată la circa două mii de paşi. 

Ajuns aici, el a privit o vreme pereţii peşterii, bogaţi în formaţiuni 
viu colorate, şi a început să se gândească la cauza acestei splendori; dar nu 
a reuşit să ajungă la o explicaţie satisfăcătoare. 

Până la urmă, prin minte i-a trecut şi gândul cel bun: „Când razele 
puternice ale soarelui sunt refractate de suprafaţa transparentă şi 
multicoloră a acestor pietre preţioase, ea dă naştere splendidelor culori ale 
stâncii, la fel de vii şi de maiestuoase ca şi viaţa. 

Se poate spune însă că aceste culori sunt proprietatea pietrei? - O, 
nici vorbă! De îndată ce soarele se ascunde dincolo de munţi, întreaga 
splendoare dispare împreună cu el, fiind înlocuită de noaptea adâncă. 

Ce diferenţă mai există atunci între tine, sărmană piatră preţioasă, şi 
nisipul cel mai comun, pe care chiar şi furnica se grăbeşte să-1 traverseze, 
pentru a nu muri din cauza aridităţii sale excesive? 

Rezultă astfel că întreaga frumuseţe derivă din lumină. Da, da, 
numai lumina poate fi cauza! Ce se poate spune însă de splendoarea 
lucrurilor iluminate de ea? Că este doar o minciună şi o amăgire! 

Abedam, după cum îi spun patriarhii, mi-a spus ceva despre o 
jumătate de adevăr. Hm, se pare că zorii înţelegerii încep să apară şi în 
mintea mea! Intr- adevăr, nu este deloc greşit să vorbeşti de jumătăţi de 
adevăr. 

Cine ar putea contesta vreodată splendoarea formei lucrurilor, spre 
exemplu a florilor, pietrelor preţioase, fructelor, animalelor şi a oamenilor, 
ca să nu mai vorbim de nenumărate alte lucruri? Fără lumină, splendoarea 
lor nu reprezintă însă decât o jumătate de splendoare. 

La ce foloseşte însă lumina glorioasă dacă razele ei străbat spaţiile 
infinite fără a întâlni în cale o formă pe care să o lumineze? 

Poate fi numită în sine lumina, în forma ei vizibilă, cu adevărat 
frumoasă? 

Cine ar putea spune că soarele, luna, stelele sau o simplă torţă 
aprinsă - sunt cu adevărat frumoase? O simplă floricică este infinit mai 
frumoasă decât întreaga sferă luminoasă, dar cam monotonă, a soarelui, ca 
să nu mai vorbim de acele simple puncte luminoase de pe cer - stelele! 

Da, da, pretutindeni nu există decât jumătăţi de adevăruri. Forma 
fără lumină nu are decât pe jumătate valoare. La fel stau însă lucrurile şi cu 
lumina fără formă. 

într-adevăr, acelaşi lucru s-ar întâmpla şi cu omul, dacă inima lui, 
lipsită de iubire şi de formă, ar rătăci în izolare. 

La fel ca şi soarele, intelectul nostru îşi trimite pretutindeni razele. 
La ce i-ar folosi acestea dacă nu ar întâlni în cale nici o formă? La ce poate 
folosi o rază care nu întâlneşte nimic în cale? 

într-adevăr, în inima mea nu există nimic, absolut nimic: nici iubire, 
nici smerenie, nici bucurie, tristeţe sau plăcere. Nici chiar dorinţa nu se mai 
agită acum în interiorul ei. 

Mai am vreo bucurie în viaţă? Vai, nu, pentru mine viaţa a ajuns 
precum strălucirea culorilor sale splendide pentru piatra lipsită de simţire! - 
Mai simt măcar foamea ori setea? Nici măcar în legătură cu acestea nu mai 
simt nimic! 

Mi s-a spus că trebuie să mă căiesc pentru nebunia mea. Care 
nebunie? Poate că Domnul se referea tocmai la acest gol din inima mea, 
care face ca lumina raţiunii să nu poată fi absorbită de nici o formă 
interioară. 

Căinţa este fiica nefericită a iubirii, dar dacă n o găsesc pe mamă, 
cum aş putea găsi vreodată fiica? 

Abedam Iehova mi-a spus că sunt un prost. Acelaşi lucru îl cred şi 
eu. Dacă El, Adevărul etern, mi-a spus că sunt un prost, cu siguranţă că aşa 
sunt! 

Dar de ce sunt un prost? Deoarece inima mea este golită de formă şi 
de iubire! Dar dacă este goală, cu ce aş putea să o umplu? 

Cu siguranţă, nu cu lumină, căci dacă nu întâlneşte nimic în cale, 
lumina poate parcurge o întreagă infinitate fără a se întoarce vreodată 
înapoi. 

Cu ce să-mi umplu deci acest gol interior? - Dar, linişte, linişte! Ce 
se aude? Ce este acest sunet glorios? O, Dumnezeule, o, slăvit Iehova! 
Ingăduie-mi să mor! Ba nu, lasă-mă să trăiesc! 

Aud sunete, o, ce sunete divine! Nu este vorba de cuvinte, căci nu le 
înţeleg, dar sunt totuşi infinit mai glorioase decât orice cuvânt inteligibil. 

O, Doamne, măcar un lucru mi-a devenit cu adevărat clar - şi 
anume că sunt un mare prost! 

Oare nu este cuvântul forma sunetului? In cazul de faţă însă, sunetul 
este mai glorios în sine decât în formă. 

Nu mai înţeleg nimic. In faţa acestui fenomen, principiile mele nu 
mai valorează doi bani! 

Doamne, iată, cel păcătos se aruncă la pământ în faţa Ta şi nu mai 
poate spune altceva decât: 'O, dragă tată, revarsă-ţi graţia şi compasiunea 
inclusiv asupra mea, sărman păcătos! Facă-se voia Ta sfântă! Amin ". 



Capitolul 36 

MIRACOLUL SUNETULUI DIN PEŞTERĂ ŞI EFECTUL 
SĂU BENEFIC ASUPRA LUI HORED 

(23 februarie 1842) 

Era ceva deosebit în legătură cu această peşteră. Un fenomen aparte 
se petrecea în jurul orelor 3.00 după-amiaza, întâmplător sau nu, chiar ora 
la care se afla în ea Hored. Când vântul se potolea şi în peşteră se făcea o 
linişte perfectă, putea fi auzit un sunet asemănător unei harpe eoliene bine 
acordate, dar mult mai sublim şi mai puternic, atât în ceea ce priveşte 
creşterea sau scăderea sa în intensitate, cât şi în ceea ce priveşte modulaţia 
sau schimbarea cheii muzicale. 

Deşi miracolul nu se petrecea prima oară, cel dintâi care 1-a 
descoperit a fost Hored. Oricum, timpul nu are nici un efect asupra unui 
miracol, şi cu atât mai puţin asupra utilităţii sale. 

Nimeni nu poate nega că soarele, la fel ca şi întreaga creaţie, este un 
miracol perpetuu, deşi străvechi. Cine poate spune că trecerea timpului 
afectează în vreun fel acest miracol, deşi experimentat constant? 

Nimeni, căci străvechiul soare străluceşte astăzi la fel cum strălucea 
pe vremea lui Adam. 

Acelaşi principiu se aplică şi în cazul sunetului miraculos, 
predestinat încă de la începuturile eternităţii să joace un rol esenţial în viaţa 
lui Hored. 

Am dorit să subliniez acest lucru pentru ca nimeni să nu se 
grăbească să spună că „A fost vorba de un fenomen absolut natural". 

O asemenea afirmaţie ar conduce la concluzia că un fenomen 
natural ar fi mai puţin miraculos decât dacă un munte strălucitor ar cădea 
subit din cer. 

Cert este că sunetul miraculos a avut un asemenea efect asupra lui 
Hored încât acesta s-a interiorizat spontan, transformându-se instantaneu şi 
denvenind plin de smerenie, căinţă, iubire şi viaţă. 

Cum s-a produs acest al doilea miracol? Vă voi explica în 
continuare: 

încă de la naştere, acest Hored a fost un spirit plin de iubire. Pe când 
era copil, copleşit de acest sentiment neobişnuit de puternic de iubire din 
inima sa, obişnuia să culeagă pietre şi să le strângă la piept cu ardoare. 

Din această iubire s-a dezvoltat treptat o anumită dragoste faţă de 
natură, care a sfârşit prin a deveni mai puternică decât iubirea pentru Mine 
şi pentru părinţii, fraţii şi surorile sale. Care putea fi consecinţa naturală a 
acestei forme nefireşti de iubire? 

Din câte vi l-am descris pe Hored, cred că v-aţi dat seama că a 
sfârşit prin a deveni un om rece, cu o înţelepciune aplecată către cele 
lumeşti! 

Treptat, a început să examineze fenomenele naturii din ce în ce mai 
atent. A studiat plantele, fără a le considera însă forme vii, lucru care i-ar fi 
putut dărui în viitor o anumită căldură sufletească. Obişnuia să taie copaci, 
fără a găsi nici în ei vreo formă de viaţă. Dacă intra în apă, aceasta i se 
părea rece. Se juca cu lutul, care i se părea moale şi maleabil, aşa că a 
început să modeleze din el tot felul de forme. S-au produs atunci două 
fenomene neplăcute: el a observat că dacă rămâneau umede, aceste obiecte 

pe care dorea să le strângă la piept erau moi şi reci, din cauza umezelii 
naturale pe care o păstrau. Pe de altă parte, dacă le încălzea la soare, ele 
deveneau din ce în ce mai tari, astfel încât se spărgeau la pieptul său. 

De aceea, a început să culeagă din nou pietre, ciocnindu-le până 
când acestea începeau să scoată o cantitate foarte mare de scântei. Acest 
fenomen 1-a intrigat atât de mult încât a spart o cantitate uriaşă de pietre, 
încercând să găsească focul ascuns în ele. Evident, acest lucru nu s-a 
întâmplat, aşa că Hored a ajuns la următoarea concluzie: întreaga lume nu 
este altceva decât un tigru înfometat, care nu doreşte altceva decât să 
mănânce continuu, fără să-i lase nimic vecinului său - exceptând poate 
câteva oase golite de carne. 

Hored a tras numeroase asemenea concluzii din contemplarea 
naturii, care i-au atras o faimă considerabilă, ajungând să fie considerat 
chiar un înţelept al ţinutului de dimineaţă, lucru care i-a flatat foarte tare 
orgoliul. El şi-a luat atât de tare nasul la purtare din cauza pretinsei lui 
înţelepciuni încât nici chiar patriarhii nu mai îndrăzneau să vorbească în 
faţa lui. Dimpotrivă, toată lumea îl asculta şi îl binecuvânta, astfel încât - 
treptat - el a devenit extrem de puternic, fiind considerat demn de a fi 
trimis ca apostol în ţinuturile de jos, unde nimeni nu îndrăznise să meargă 
înaintea lui. 

Ajuns în oraşul lui Enoh, el a ştiut să câştige, în numele Meu, un 
mare respect prin cuvintele şi faptele sale, primind în schimbul înţelepciunii 
sale o mare răsplată (pe Naeme) şi foarte multă putere. Răsplata primită a 
compensat din plin dorinţa lui de iubire, risipită în van până atunci asupra 
naturii moarte. De aceea, el a iubit-o pe Naeme în aceeaşi manieră 
excesivă, spunând adio înţelepciunii, până când a devenit un om extrem de 
senzual. Aşa se explică de ce a considerat-o el pe Naeme o pedeapsă 
primită de la Mine, într-o perioadă în care iubirea lui s-a diminuat din nou, 
în favoarea aceleiaşi înţelepciuni aride de dinainte. 

In acest fel, el a ajuns în faţa Mea, redevenind înţeleptul de dinainte, 
plin de răceală sufletească. 

Ce era de făcut cu el? Un miracol prea elocvent 1-a fi ucis. De aceea 
am creat - încă de la începutul timpurilor - acest sunet melodios, cu efect 
de balsam asupra sufletului, pentru a-la ajuta să înţeleagă că iubirea Mea 
umple întreaga natură, nu numai inima omului, ci chiar şi piatra cea mai 
dură! 

Ca să înţelegem mai bine felul în care acest fenomen 1-a afectat pe 
Hored, vă propun să-i facem o vizită şi să ascultăm propriile sale cuvinte, 
din care vom învăţa şi vom înţelege încă multe alte lucruri. Amin. 



Capitolul 37 

MONOLOGUL ŞI CĂINŢA LUI HORED 

(24 februarie 1842) 



Hored a rămas timp de o oră într-un colţ inaccesibil, ascultând 
vrăjit, până când dinspre regiunea de dimineaţă a început să sufle un 
vânticel care a pus capăt glorioaselor sunete. 

Când sunetele sacre (aşa i se păreau lui Hored) au încetat complet, 
el s-a ridicat şi a început următorul monolog mental: 

O, creaţie miraculoasă a lui Dumnezeu, cât de sublimă poţi fii tu 
dacă eşti privită prin ochii iubirii şi cu un sentiment profund într-o inimă 
deschisă, da, îndeosebi dacă inima este purificată în faţa lui Dumnezeu! 

Ce diferenţă s-a produs în mine! Nu cu mult timp în urmă, tot ce mă 
înconjura mi se părea rece şi mort. Da, chiar şi inima mea era rece, iar ochii 
mei erau incapabili să verse o lacrimă. Acum, totul mi se pare viu. Piatra 
cea dură îmi vorbeşte, iar iarba pare să îi ridice un imn de slavă lui 
Dumnezeu prin mirosul ei înmiresmat. 

Ramurile verzi ale sublimilor copaci îmi vorbesc, rostind cu o voce 
pură şi sfântă: 'Dumnezeu este iubire! Şi totul este iubire în jurul Lui, căci 
totul s-a născut din El! ' 

O, cât de sublim, de frumos, de sfânt şi de viu este totul în jurul 
meu! Cât de glorioase mi se par acum aceste înălţimi sacre ale munţilor, 
începând cu colina dimineţii, acolo unde locuieşte Adam, şi unde... o, câtă 
măreţie, nici măcar nu pot rosti aceste cuvinte! 

O, inimă, inimă! Deschide-te la maxim. Dilată-te dincolo de 
graniţele creaţiei infinite şi încearcă să înţelegi Cine se află acum pe colina 
cea sfântă! 

Da, încearcă să înţelegi, căci este vorba de Dumnezeu, de Creatorul 
suprem al infinităţii. O, încearcă să înţelegi acest lucru! Este vorba de Tatăl 
preasfânt şi preabun! Da, de Tatăl nostru, al tuturor, care se află aici, pe 
pământ, într-o formă vizibilă pentru copiii Lui! 

O, natură, şi voi, vânturi şi izvoare zburdalnice, tăceţi. Păsărelelor 
zgomotoase care ciripiţi pe crengile copacilor şi voi, greieri, nu mai scoateţi 
nici un sunet, pentru a nu spulbera senzaţia sacră din inima mea! 

Tatăl preasfânt, plin de o iubire sublimă, se află acolo, pe colina cea 
sacră, printre copiii Săi! El, Creatorul atotputernic, Dumnezeu cel etern şi 
Domnul tuturor lucrurilor, a venit la noi, în calitate de Părinte al nostru! O 
minte, cum ai putea înţelege tu infinitatea, cum ai putea pătrunde tu 
adevărul cel mai plenar? 

Da, numai tu poţi înţelege acest lucru, sărmană inimă a mea; este 
suficient ca acest gând să pătrundă în tine! Tatăl preasfânt se află printre 
copiii Săi! O, când gând incredibil... Cine ar putea cuprinde cu mintea sa 
această măreţie nesfârşită? 

Tatăl se află printre copiii Săi, învăţându-i El însuşi să îl recunoască 



pe El, pe Tatăl preasfânt! 



Chiar şi urechea mea moartă a fost martora vocii Lui divine, dar eu 
nu am înţeles-o! Ochii mei L-au văzut, dar nu L-au recunoscut! Cuvântul 
Lui m-a condus apoi în acest loc. da, am ajuns aici la sugestia Tatălui! 

O, loc sacru, în care inima mea s-a transfigurat şi spiritul meu a fost 
transformat, - ce monument etern să-ţi ridic, ce nume sacru să-ţi atribui, 
pentru a-mi manifesta recunoştinţa în faţa Tatălui? 

O, ce înseamnă omul, acest sărman locuitor al pământului, pentru ca 
Dumnezeu însuşi să aibă milă de el şi să îl accepte ca şi copil al Lui? 

Este omul bun? Vai, nu! - Este el de o frumuseţe atât de mare încât 
să-L determine pe Dumnezeu să vină la el? Nici pe departe. Ii lipsesc 
deopotrivă bunătatea şi frumuseţea. 

Să fie atunci vrednic de iubire, pentru ca Domnul să coboare la el? 
Nici nu se pune problema, căci pentru a fi vrednic de iubire, trebuie să fii 
mai întâi bun şi frumos! 

Este omul înzestrat cu calităţi ieşite din comun, care să-L 
impresioneze pe Dumnezeu? O, ce gând nebunesc! Cum de mi-o fi ieşit pe 
gură? 

Atunci, ce anume posedă omul, pe care să nu-1 fi primit deja 
dinainte? 

Ce poate avea acest sărman locuitor al pământului pentru ca 
Dumnezeu să vină la el, pentru a-1 învăţa şi alina personal? 

O, ce mister impenetrabil! Faptul că noi ne putem numi copiii lui 
Dumnezeu se datorează exclusiv compasiunii Lui nesfârşite, fără de care 
am fi şi noi - la fel ca pietrele - nişte simple creaturi, şi încă nişte creaturi 
dintre cele mai neascultătoare, spre deosebire de pietre, care nu se mişcă 
fără voinţa Domnului, rămânând mii de ani în locul în care le-a plasat mâna 
sfântă a Tatălui. 

Să fi fost gândul divin din care s-a născut omul mai important decât 
cel din care s-au născut anterior (sau poate în acelaşi timp) pietrele, în 
mintea aceluiaşi Dumnezeu unic? 

Cu siguranţă, omul nu înseamnă nimic şi nu dispune de nici o 
calitate în faţa lui Dumnezeu, toate calităţile sublime cu care este înzestrat 
derivă exclusiv din graţia divină cea mai pură! 

O, iubire inexprimabilă, graţie nesfârşită a Tatălui preasfânt, - cum 
ar putea inima mea să-ţi mulţumească, prin ce cuvinte să te slăvească ea, 
recunoscând bunătatea infinită care te-a determinat să cobori printre noi, 
oameni nevrednici care îşi spun pe nedrept copiii Tăi?! 

O, Tată, îngăduie-mi să intru în pământ, căci ochii mei nu sunt 
vrednici să privească nici măcar în direcţia în care ştiu că te afli Tu, printre 
copiii Tăi! 

Tatăl preasfânt - printre copiii Tăi! Acest gând este prea sacru 
pentru mine, sărman vierme care mă târăsc pe pământ! 

De aceea, tăcere, voi, fiinţe din jurul meu, pentru a mă putea linişti 
eu însumi, păstrând o tăcere desăvârşită în faţa imensei sfinţenii a Tatălui! 

Căci ce mai poate spune un vierme al pământului atunci când 
întreaga creaţie infinită păstrează o tăcere plină de respect? Aşadar, 

linişteşte-te inimă, şi tu, liumbă; căci totul în jurul meu s-a liniştit. Tăcere 
căci Tatăl este aproape!" 



Capitolul 38 

ABEDAM ÎL ÎNTÂLNEŞTE ÎN PEŞTERĂ PE HORED, CARE 
S-A SMERIT. HORED LA PIEPTUL SFÂNT AL LUI ABEDAM 



(25 februarie 1842) 



După acest monolog, limba lui Hored a tăcut, dar nu şi inima sa, 
care continua să caute cele mai potrivite cuvinte de laudă şi recunoştinţă 
pentru a exprima iubirea supremă a omului faţă de Dumnezeu. în zadar 
însă; cu cât se afunda mai tare în inima sa, interiorizându-se, cu cât căuta 
mai aprins în ascunzişurile acesteia, cu atât mai puţin găsea el ceea ce căuta 
cu atâta ardoare. 

In timpul acestui proces, Abedam i-a chemat la El pe Enoh, Lamei, 
Gabiei împreună cu Purista şi pe Lameh şi Ghemela. 

Auzind numele tatălui ei, Naeme s-a speriat, convinsă că acesta a 
ajuns pe înălţimile sacre, condus de spionii săi. 

Dar Abedam a liniştit-o, spunându-i: „Naeme, cum poţi să te temi 
atunci când eşti alături de Mine? Nu sunt Eu Domnul tuturor lucrurilor, 
fiinţelor, eternităţii şi infinităţii? 

Din acest punct de vedere, teama ta este cu totul absurdă. De altfel, 
singurul lucru pe care îl au în comun Lameh cel pe care l-am chemat Eu şi 
tatăl tău sunt numele lor. 

Acestui Lameh i-am dat personal acest nume, care înseamnă: Acesta 
aparţine iubirii Mele, îmi aparţine Mie, căci poartă comoara Mea în fiinţa 
lui. ' 

In ceea ce îl priveşte pe tatăl tău, el poartă acelaşi nume, pe care i 1-a 
dat însă Satan, duşmanul Meu suprem. 

Nu trebuie să-ţi mai faci însă griji în legătură cu tatăl tău, căci Eu 
sunt stăpânul atotputernic al celui căruia îi slujeşte el, ca un servitor 
credincios, deşi nefericit, iar la momentul potrivit voi avea grijă să-i 
deschid şi lui ochii. 

De aceea, linişteşte-te, fiica Mea, născută din adevărata căinţă, 
penitenţă şi iubire, şi urmează-Mă îndeaproape, la fel ca şi ceilalţi pe care i- 
am convocat, căci ne vom duce în locul în care se află Hored, a cărui iubire 
pentru Mine, recent dobândită, 1-a făcut să îşi piardă abilitatea verbală. 

Cât despre voi, Set, Enos, Kenan, Mahalaleel, Jared şi Methuselah, 
mergeţi acasă la soţiile şi copiii voştri şi pregătiţi alimente şi băutură în 
cantităţi suficiente; căci astăzi, mâine şi poimâine, toţii copiii vor mânca la 
masa Tatălui. 

Veţi găsi aceste alimente deja pregătite în casele voastre; tot ce aveţi 
de făcut este să le aduceţi aici. 

în ceea ce priveşte, noi ne vom îndrepta către locul în care ne 
aşteaptă noul nostru frate credincios şi cu inima trezită. Amin ". 

Hored a observat că un întreg alai se îndreaptă dinspre colina lui 
Adam către peştera lui, dar din cauza distanţei, nu şi-a dat seama cine face 
parte din el. 

Abia când grupul s-a apropiat şi-a dat seama el că el este condus de 
Abedam cel Mare. 

Copleşit de iubire mai presus de limita suportabilităţii, el a strigat: 
„Nu, nu, nu, este imposibil, niciodată! 

Eu - un păcătos, care aproape am devenit ucigaşul fratelui meu... 
Eu - o fiinţă desfrânată, plină de gânduri dintre cele mai impure, mai rea 
decât câinii şi taurii... Eu - cel mai prost dintre oameni, să mă prezint în 
faţa Lui, a Celui care m-a creat, în faţa lui Dumnezeu, Tatăl preasfânt! 

Pământule, nu ai ascunsă pe undeva pe aproape o prăpastie în care 
să mă ascunzi de-a pururi în profunzimile tale cele mai adânci? 

Peşteră întunecată, nu poţi să laşi să cadă o piatră grea, care să-mi 
strivească trupul, reducându-1 la ţărâna din care s-a născut? 

Cum mă mai pot prezenta în faţa Lui, eu, cel mai depravat om de pe 
pământ, cu inima şi spiritul cele mai împietrite? 

El este sfinţenia supremă! O, limbă, o, inimă, ce vă veţi face când vă 
veţi afla âîn faţa Lui? Şi va ajunge în curând. . . 

Cum îl veţi privi în faţă, ochi păcătoşi, pe Dumnezeu, Tatăl 
preasfânt, iubirea cea mi pură şi mai sacră, - 

Cum veţi auzi voi, sărmane urechi, vocea Sa sacră, pe care mai 
devreme nu aţi fost în stare să o recunoaşteţi? 

Iar acum, inimă, pregăteşte-te pentru ultima bătălie; alege viaţa 
eternă - sau moartea! 

Acum nu mai am nimic decât o inimă mare, plină de cea mai 
arzătoare iubire pentru El, pentru Tatăl preasfânt! Dacă inima mea s-a 
purificat, Tată, nu am de unde să ştiu; dar orice mi-ai face - indiferent dacă 
mă vei accepta sau dacă mă vei respinge, - facă-se voia Ta sfântă, care este 
întotdeauna justă, mai presus de orice! Aşadar, facă-se voia Ta!" 

Nici nu a pronunţat bine aceste cuvinte, că Abedam cel Mare 1-a şi 
apucat de mână, spunându-i: „Hored, te-ai transformat într-un om puternic, 
într-o adevărată stâncă a iubirii. Haide, vino lângă inima Tatălui tău etern şi 
preasfânt, şi află - pentru prima dată în viaţa ta - ce înseamnă să te 
odihneşti aici, în conştiinţa supremă a vieţii eterne. 

Dragul Meu Hored, Eu nu vin printre voi decât pentru a câştiga 
iubire, nu pentru a împărţi moartea! 

De aceea, de acum înainte de vei bucura de-a pururi de viaţă. - Iată, 
de faţă este şi credincioasa Mea Naeme. Abia acum ai devenit binecuvântat 
pentru a o primi de soţie, la fel cum ea a devenit binecuvântată pentru a te 
lua drept soţ; căci am ales-o pentru tine chiar cu propria Mea mână. De 
aceea ti-o dăruiesc acum, căci tocmai ai devenit mâna Mea. 

Iar acum, urmează-Mă ţinându-Mă de mână, alături de ceilalţi, căci 
vom lua împreună marea masă de Sabat pe înălţimile sacre. Amin ". 

Capitolul 39 

MASA DE SABAT DE PE COLINA DIMINEŢII 

(26 februarie 1842) 



La început, Hored a rămas fără grai de fericire, căci această întâlnire 
cu Abedam era un eveniment atât de sfânt şi de măreţ încât i-a împlinit pe 
deplin sentimentele. Aproape literalmente, era mort de fericire; numai 
obedienţa faţă de voinţa Domnului îi mai punea în mişcare membrele. 

Abia pe la jumătatea distanţei parcurse a început el să-şi mai revină 
din şocul iniţial provocat de această stare de supra-fericire. Trăgând aer în 
piept, el s-a pregătit să rostească un discurs pentru a-şi exprima starea, dar 
Abedam i-a luat-o înainte: „Mult iubitul Meu Hored, lasă-ţi limba să se 
odihnească. Oricât de frumos ţi-ar exprima ea sentimentele, te asigur că 
limbajul inimii tale este mult mai elocvent pentru Mine şi mai plăcut 
auzului Meu. De altfel, te asigur că nu ai face decât să-i reduci farmecul 
natural trecându-1 prin asprimea limbii, deşi în sine, adevărul nu poate fi 
afectat. Iată, oriunde ai privi, natura îţi vorbeşte continuu, deşi în tăcere, 
despre adevărul etern. Viaţa interioară, invizibilă, a tuturor fiinţelor create 
rămâne însă iubirea. 

De aceea, rămâi în această stare de interiorizare şi nu risipi inutil 
comoara pe care a adunat-o inima ta. De altfel, va veni o vreme când vei fi 
chemat pe câmpurile Mele. De aceea, păstrează sămânţa glorioasă a vieţii - 
primită de la Mine - pentru momentul când vei primi această chemare. 

Deocamdată, haide să ne continuăm drumul în pace, căci mai ai încă 
multe lucruri de învăţat. Amin ". 

Şi astfel, micul grup, printre care şi Tatăl, şi-a continuat drumul 
către colina dimineţii. Când au ajuns în vârf, au găsit aici, aşteptându-i, 200 
de coşuri cu alimente, pline cu mâncăruri gustoase, rafinate, proaspete, 
precum fructe, miere şi pâine, şi tot atâtea oale cu un suc delicios de mure. 

Văzând că totul este în ordine, Abedam a binecuvântat mâncarea şi 
băutura, după care s-a adresat patriarhilor care au adus alimentele: 
„Chemaţi-vă copiii şi puneţi-i să distribuie imediat mâncarea tuturor celor 
de faţă, pentru ca toată lumea să mănânce şi să bea, bucurându-se în numele 
Meu. Transmiteţi din gură în gură că Eu, Tatăl suprem, Mă aflu aici, într-o 
formă vizibilă. 

Lăsaţi trei coşuri aici, pentru noi. Iar acum plecaţi şi împliniţi 
această sarcină. 

Tu, Lamei, priveşte către apus. Acolo, sub cei trei cedri care 
împodobesc vârful colinei, vei găsi un părinte sărman, pe soţia sa şi pe cei 
şapte copii ai lor, trei băieţi şi patru fete. Această familie este încă tributară 
unui respect exagerat, servil şi deprimant. De aceea, nimeni nu îndrăzneşte 

să facă vreun pas în plus dincolo de punctul din care începe să se zărească 
coliba lui Adam. 

Haide, du-te repede la ei şi adu-i încoace. 

Iar tu, Lameh, i-a acest coş de mărime medie şi du-i-1 lui Adam. 
Gabiei, ia cel de-al doilea coş şu du-1 familiei tale. Cel de-al treilea va 
rămâne aici, pentru Mine şi pentru Enoh, Jared, Lameh şi soţia lui, pentru 
tizul Meu, pentru Kisehel, Sethlahem şi fraţii săi, pentru soţia lui Zuriel, 
pentru tine, dragul Meu Hored, şi pentru Naeme, pentru Jura, Bhusin şi 
Ohorion, precum şi pentru familia pe care o va aduce în curând Lamei. 

Ceilalţi se vor aşeza fie în jurul coşului lui Adam, fie, dacă sunt din 
ţinutul de dimineaţă, în jurul coşului lui Gabiei". 

Adam se simţea însă rănit în inima sa pentru că Abedam nu a 
acceptat să mănânce din coşul lui. 

Abedam i-a spus însă prompt: „Adam, crezi că există vreo diferenţă 
între coşuri? - Nu mai fi trist şi invidios pe iubirea Mea, căci Eu îi strâng în 
jurul Meu pe cei mai slabi. 

Oricum, cele trei coşuri sunt unul lângă altul, astfel încât formăm 
practic un mare grup. De ce eşti atunci atât de preocupat de rangul tău? 

Nu sunt Eu Tatăl vostru, al tuturor, şi nu Mă aflu aici, în mijlocul 
vostru? - Haide, înveseleşte-te şi nu mai atribui coşurilor o importanţă 
diferită, ci gândeşte-te mai degrabă la iubirea Mea părintească universală. 
Veţi înţelege atunci că nu are nici o importanţă din care coş mâncăm Eu sau 
tu. 

Crezi cumva că mâncarea din coşul tău este mai puţin 
binecuvântată? - Haide, renunţă la acest comportament prostesc. Amin ". 

Căldura şi lumina au invadat din nou inima lui Adam, care i-a cerut 
iertare lui Abedam. Dar acesta i-a răspuns: 

„Adam, cum aş putea să te iert pentru faptul că Mă iubeşti, de parcă 
iubirea ar fi un păcat? Haide, linişteşte-te, căci ştiu că durerea ta a fost 
provocată numai de iubirea ta pentru Mine. Linişteşte-ţi mintea şi bucură-te 
cu seninătate de hrană. Amin ". 

După aceste cuvinte, Lamei cel harnic se afla deja înapoi, aducându- 
i cu el pe cei trei captivi exagerat de pioşi. 

Abedam le-a ieşit în întâmpinare, căci erau încă plini de teamă, şi le- 
a spus: „Veniţi la Mine, dragii Mei copilaşi, şi nu vă temeţi de Mine, Tatăl 
vostru preasfânt, etern şi preaplin de iubire!" 

Recunoscându-L, cei nouă s-au prosternat la picioarele Lui, 
slăvindu-L cu voce tare. 



Capitolul 40 

DOMNUL ŞI LAUDELE NEPOTRIVITE. ÎN JOCUL 
CREAŢIEI, AL IUBIRII ŞI AL VIEŢII, EXISTĂ NENUMĂRATE 

IERARHII. ADAM MULŢUMEŞTE PENTRU HRANA PRIMITA. 
BINECUVÂNTAREA DOMNULUI 

(3 martie 1842) 



Abedam le-a cerut însă să renunţe la laudele cu voce tare şi prea 
excesive, dar ei au început să strige şi mai tare: „Slavă Ţie, Tată preasfânt, 
şi slavă numelui Tău sacru! Slavă Ţie, Dumnezeu atotputernic, etern şi 
infinit! Iţi consacram Ţie întreaga noastră iubire, adoraţie, recunoştinţă, 
respectul nostru şi toată smerenia de care dispunem! Căci numai Tu eşti 
vrednic să primeşti aceste comori ale sufletului nostru!" 

Şi au continuat să strige în acest fel, căci era imposibil să-i reduci la 
tăcere într-o manieră naturală. 

Săturându-se de atâtea laude, mai ales că nici patriarhii nu mai ştiau 
ce să facă pentru a-i reduce la tăcere pe gălăgioşi, Abedam cel Mare şi-a 
ridicat mâna şi a făcut un semn celest. întregul cer s-a iluminat atunci de un 
fulger uriaş, dublat de un tunet care a zguduit întregul pământ. 

Acest fenomen i-a redus pe gălăgioşi la tăcere, iar patriarhii au 
început să se lovească în piept, convinşi că Abedam s-a mâniat îngrozitor. 

De aceea, Adam a început să-i certe pe gălăgioşii nou veniţi, pe 
motiv că nu au ascultat Cuvântul Domnului. 

Abedam a intervenit însă imediat, spunându-i lui Adam: „Adam, de 
ce eşti atât de agitat, deşi vezi că sunt încă aici, printre voi? 

Lasă-Mă pe Mine să rezolv această chestiune, căci Eu sunt singurul 
care ştiu de ce au fost necesare toate acestea. Cât despre tine, aşează-te la 
loc lângă coşul cu mâncare şi bucură-te de ea împreună cu copiii. 

Tu nu M-ai lăudat niciodată aşa cum au fâcut-o aceştia nouă, deşi 
Mă cunoşti de mult mai multă vreme decât ei. De ce te-a supărat faptul că i- 
am redus la tăcere printr-un fenomen natural, marcând astfel în infinitate şi 
indicându-vă vouă, tuturor, măreţia slavei lor? 

Adevăr vă spun, celor care aţi crezut că sunt plin de mânie: fericit 
este cel care va fi lovit de această mânie a Mea, căci ea vă va trezi curând la 
viaţa eternă. 

Cum vă puteţi imagina că Tatăl, în marea Sa iubire, şi-ar putea 
revărsa mânia asupra copilaşilor Lui, care îl iubesc mai presus de orice şi 
care, copleşiţi de sentimentele lor de fericire, nu se mai pot opri din laudă, 
comiţând astfel un exces faţă de Mine, dar unul sacru? 

Adevăr, adevăr vă spun: cine nu devine excesiv în iubirea lui faţă de 
Mine, încălcând toate regulile acceptate, nu va avea numele scris pe 
firmamentul ceresc, dincolo de stele, aşa cum se întâmplă cu aceşti sărmani 
ai pământului, extrem de bogaţi însă în iubire. 

Adam, înţelegi acum semnificaţia gestului Meu şi a aşa-zisei Mele 
mânii? 

Haide, linişteşte-te şi continuă-ţi masa alături de copii. Amin ". 

Aceste cuvinte au atins atât de profund inima lui Adam încât acesta 
a oftat din rărunchi, exclamând: 

„O, Tată, dacă aşa stau lucrurile, cine va putea atinge vreodată viaţa 
eternă?" 

Dar Abedam i-a răspuns: „De ce oftezi şi te plângi, fără să înţelegi 
căile Mele? 

Sunt oare la fel stelele de pe cer? Sunt plantele şi animalele 
pământului identice? Indiferent dacă este mare sau mică, atunci când o stea 
străluceşte pe bolta cerească, ea stimulează în egală măsură lumina din 
ochii tăi, reflectându-se în ei. Ai văzut vreodată o plantă care să crească 
moartă din solul pământului? 

In mod similar, cel care iubeşte cu o iubire mai mică va trăi şi el, dar 
viaţa lui va fi întotdeauna la înălţimea iubirii sale, astfel încât va exista o 
diferenţă infinită de la o viaţă la alta. 

Ascultă, chiar şi un fir de nisip are viaţă, dar ce diferenţă există între 
ea şi viaţa ta! 

De aceea, nu-ţi mai face probleme în legătură cu fructele iubirii, ci 
preocupă-te direct de iubirea însăşi. Căci fructele nu vor fi cu nimic diferite 
de iubire. Meditează asupra acestor cuvinte. Amin ". 

înseninat şi plin de recunoştinţă, Adam i-a chemat pe copii la masă, 
spunându-i lui Gabiei să facă acelaşi lucru, în numele Domnului. 

Când toasta lumea s-a adunat în jurul coşurilor cu mâncare, Adam 
şi-a ridicat mâinile şi a spus: 

„Copii, să începem prin a-L slăvi plini de recunoştinţă pe Cel care 
ne-a dăruit această mâncare savuroasă, rugându-L apoi să ne dea 
binecuvântarea Lui. 

O, Tată preasfânt, Abedam Iehova, îţi aducem plini de recunoştinţă 
mulţumirile noastre. Slăvim numele Tău şi îţi consacram Ţie întreaga 
noastră iubire, cinstire, smerenie şi adoraţie, în spiritul cel mai profund al 
iubirii şi al adevărului ce derivă din ea. 

O, Tatăl preasfânt, binecuvântează-ne pe noi şi binecuvântează 
această masă, dacă aceasta este voia Ta sfântă. Amin ". 

Abedam s-a ridicat şi a binecuvântat pe rând coşul lui Adam şi pe 
cel al lui Gabiei, după care s-a întors la propriul Lui coş şi s-a aşezat, 
împreună ci ceilalţi invitaţi, în jurul acestuia, el nu a binecuvântat şi acest 
coş, dar a spus: 

„Acolo unde sunt prezent Eu, este prezentă şi cea mai sublimă 
binecuvântare între toate. 

De aceea, mâncaţi şi beţi fără teamă, căci Eu, Tatăl vostru, mănânc 
şi beau cu voi, alături de voi şi în interiorul vostru. Amin ". 



Capitolul 41 

MASA BINECUVÂNTATA. AMBIŢIA ŞI EGOISMUL LUI 
ADAM. MUSTRAREA DOMNULUI 

(4 martie 1842) 



Cei din jurul coşului lui Abedam i-au mulţumit din nou Domnului 
pentru graţia inestimabilă de a-i fi ales pentru a sta şi a mânca alături de El 
din acelaşi coş fructele glorioase ale iubirii divine şi de a bea din acelaşi 
vas sucul cel dulce al vieţii eterne. 

Ei au continuat astfel să-L slăvească pe Abedam pentru graţia 
sublimă pe care a revărsat-o asupra lor, şi în timp ce celelalte două coşuri 
din vecinătate erau deja aproape golite de hrană, nimeni nu îndrăznise încă 
să se atingă de mâncarea din coşul lui Abedam. 

Văzând că laudele par să nu se mai termine, Abedam le-a spus 
oaspeţilor Săi să înceapă să mănânce, dar ei l-au invitat să fie primul care să 
guste din mâncare şi din băutură. După ce le-a satisfăcut dorinţa, au căpătat 
şi ei curaj, începând să mănânce şi să bea. 

Şi astfel, masa a durat aproape o oră, dar coşurile şi vasele cu 
băutură păreau să nu se mai golească. Mai mult, fructele păreau să devină 
din ce în ce mai aromate, iar sucul din ce în ce mai dulce şi mai delicios. In 
acest fel, la sfârşitul mesei, coşurile erau la fel de pline ca şi la început. 
Exact ca atunci, când nimeni nu dorea să fie primul care să-şi bage mâna în 
coş, acum nimeni nu dorea să fie primul care să şi-o retragă. Văzând că 
Abedam continuă să se servească din coş, nimeni nu îndrăznea să se 
oprească. Doar Adam a remarcat că soarele se apropie de asfinţit şi L-a 
întrebat pe Abedam ce trebuie să facă, întrucât se apropia momentul arderii 
rituale preliminare. 

Dar Abedam cel Mare s-a întors către Adam, spunându-i: „Adam, 
spune-Mi: în a Cui onoare este executată această ardere rituală, în onoarea 
Mea sau a cerului înstelat? Sau poate în onoarea oamenilor, ori chiar a ta? 

Ascultă, nici chiar Eu nu mai ştiu ce semnificaţie acorzi tu acestui 
ritual. De aceea, aş dori să-Mi spui chiar tu acest lucru. 

îmi vine extrem de greu să cred că această înaltă onoare îmi este 
rezervată Mie, căci dacă Mi-aş fi dorit aşa ceva, ţi-aş fi cerut-o cu mult 
timp în urmă. de vreme ce Eu nu doresc o asemenea onoare, spune-Mi cu 
sinceritate: în a cui onoare doreşti să se facă acest ritual?" 

Limba lui Adam a rămas însă ca paralizată. 

Atunci, Abedam a continuat: „Adam, spune-Mi drept, nu este 
adevărat că atunci când s-a făcut prima ardere preliminară, ai trăit o mare 
bucurie secretă, asociind-o cu tine însuţi şi considerând că drumul către 
poarta vieţii nu poate trece decât prin tine? Altfel spus, arderea în onoarea 
ta trebuia să preceadă arderii în onoarea Mea, ceea ce te-a făcut să acorzi o 
importanţă mai mare arderii preliminare decât arderii propriu-zise care îi 
urma şi care avea loc efectiv în onoarea Mea. 

Acesta este motivul pentru care am dispus ca ritualul arderii 
ofrandei pentru Mine să fie executat dimineaţa, pentru a te elibera de 
această nebunie absurdă. Văd însă că nu pari deloc convins să renunţi la ea. 

Sau poate nu consideri masa alături de Mine mai valoroasă decât 
arderea preliminară în onoarea ta? De aceea, Eu îi invit pe toţi să îşi 
continue masa şi să se bucure de ea, lucru pe care poţi să-1 faci şi tu. dacă 
totuşi preferi să execuţi arderea preliminară în locul acestei mese vii, nu ai 
decât să-ţi satisfaci plăcerea. Ai grijă totuşi ca focul să nu crească prea tare, 
prinzându-te şi pe tine în flăcările lui! - înţelegi ce-ţi spun? 

Mai vreau să adaug un lucru: interiorul pământului este gol şi în el 
arde focul mâniei cele mai cumplite. încearcă să înţelegi ce vreau să spun 
prin aceste cuvinte, după care alege: moartea sau viaţa. Amin ". 

Copleşit de aceste cuvinte, Adam s-a înspăimântat. Tremurând, el a 
îngăimat: 

„O, Abedam, Tată preasfânt şi preaplin de iubire, plin de graţie şi 
compasiune! Vai celui care îndrăzneşte să depăşească chiar şi cu o singură 
lăţime a unui fir de păr voinţa Ta, - căci îşi şi predestinezi morţii. Pentru 
Tine nu există cale de mijloc, ci numai două extreme: polul vieţii şi cel al 
morţii. 

La fel acţionează şi Cuvântul Tău, care nu ştie ce înseamnă 
mustrarea blândă, construind lumi întregi prin bunătatea lui care depăşeşte 
orice imaginaţie, sau dimpotrivă, distrugându-le cu aceeaşi putere. 

De aceea, te implor să mă ierţi pe mine, care nu sunt decât o fiinţă 
slabă în faţa Ta, căci ceea ce s-a întâmplat cândva nu poate fi şters cu atâta 
uşurinţă. De aceea, ai milă de mine şi nu mă arunca chiar mai jos decât mă 
situez acum. Facă-se voia Ta sfântă. Amin ". 

Abedam s-a limitat însă să-i răspundă scurt: „Adam, Adam, vorbeşti 
foarte mult despre tine, dar M-ai uitat complet pe Mine. 

Chiar nu înţelegi ce înseamnă prezenţa Mea aici, în cel mai 
mizerabil loc din creaţia Mea infinită? 

Ce ştii tu despre sfinţenia absolută a lui Dumnezeu? 

Haide, schimbă-ţi dispoziţia şi nu te scufunda încă şi mai mult în 
regatul morţii, ci apropie-te de iubirea Mea şi de imensa Mea compasiune şi 
graţie. 

Dacă până acum nu ai descoperit decât cei doi poli extremi ai fiinţei 
Mele, acest lucru se datorează numai limitărilor tale. Intreabă-i însă pe 
aceşti nou veniţi, iar ei îţi vor descrie miracolul celui de-al treilea pol, cel 
intermediar. Amin ". 



Capitolul 42 

PARIHOLI ÎL MUSTRĂ PE ADAM ÎN NUMELE 
DOMNULUI 

(5 martie 1842) 

După acest scurt discurs, Abedam s-a întors către capul de familie al 
micului grup venit din regiunea de asfinţit. Numele acestuia era Pariholi, iar 
cel al familiei sale Pariholi Garthilli, ceea ce înseamnă sărmanii nenorociţi 
care nu au nimic, nici măcar vreo ambiţie, şi care trăiesc la fel ca şi 
păsările, plini de bucurie şi credinţă, mergând încolo şi încoace fără să 
aştepte nimic de la viaţă. Iată ce i-a spus Abedam: 

„Ascultă, sărmanul Meu Pariholi, îndrăzneşte - căci aceasta este 
voia Mea sfântă - şi spune-i patriarhului Adam care este calea de mijloc pe 
care el nu a descoperit-o încă şi care este calea cea mai uşoară către iubirea 
Mea eternă?" 

Pătruns de un imens respect, Pariholi a răspuns: „O, preasfântule 
Iehova, Dumnezeu şi Creator al tuturor lucrurilor şi Părinte al îngerilor şi al 
oamenilor care îţi sunt pe plac! 

Ce voinţă proprie poate avea viermele din praf, alta decât aceea pe 
care o primeşte de la Tine? De aceea, voi răspunde cu cea mai mare 
solicitudine voinţei exprimate de Tine. 

Calea de mijloc reprezintă una din marile Tale graţii pentru noi, 
constând în faptul că deşi ai putea să ne impui orice prin voinţa Ta 
atotputernică, Tu preferi doar să ne rogi cu blândeţe. 

Deşi noi, oamenii, suntem în marea noastră majoritate, complet 
nevrednici în faţa Ta, Tu ai dorit să Te manifeşti într-o formă vizibilă 
pentru noi, pentru a ne arăta care este această cale de mijloc şi cum poate 
conduce ea pe orice om de bună credinţă către inima Ta, o, Tată preasfânt, 
- singura formă de viaţă eternă, atât cât poate înţelege puterea mea încă 
foarte slabă de cunoaştere. 

In imensa Ta graţie, o, Tată preasfânt, Tu nu ne sileşti prin voinţa Ta 
să împlinim voia Ta sfântă, deşi noi nu reprezentăm nimic în faţa Ta, ci Te 
mulţumeşti doar să ne dai o poruncă, fiecăruia în funcţie de posibilităţile 
lui, astfel încât să poată fi dusă cu uşurinţă la îndeplinire". 

Abedam i-a spus atunci lui Pariholi: „De vreme ce ai înţeles acest 
lucru, te trimit ca mesager al iubirii şi al vieţii născute din Mine. Du-te la 
Adam, în numele Meu, iar când te va întreba de ce ai venit la el, spune-i ce 
ştii despre Mine. 

Poţi să pleci acum, iar între timp, Eu îţi voi trezi familia la viaţa 
eternă! 

Astfel încât, atunci când te vei întoarce, copiii tăi te vor primi cu 
braţele pregătite. - Haide, du-te şi împlineşte-ţi misiunea! Amin". 

Pariholi s-a ridicat imediat şi s-a îndreptat către Adam. Ajuns în faţa 
lui, el a rămas ca o stană de piatră, din cauza respectului pe care i-1 purta 
primului patriarh al umanităţii, dar şi faptului că era de felul lui un taciturn 
care se exprima foarte greu în cuvinte. 

A rămas astfel în faţa patriarhului, aşteptând cu sufletul la gură ca 
acesta să-i pună întrebarea cuvenită. Când Adam 1-a privit în sfârşit, 
punându-i întrebarea mult aşteptată, fosta stană de piatră s-a transformat 

într-un fel de trestie, tremurând din toate încheieturile şi incapabilă la 
început să scoată vreun sunet. Abia când Adam a repetat cu o voce de tunet 
întrebarea, spiritul lui s-a trezit. întărit de Mine, el şi-a pierdut complet 
teama şi a rostit în faţa patriarhului Adam următorul discurs, pe care merită 
cu siguranţă să-1 reţinem: 

„Ascultă, părinte Adam. Tu - prim om al acestui pământ, nenăscut 
şi desăvârşit, ne-ai învăţat pe noi prin intermediul copiilor tăi că Iehova, 
Dumnezeul suprem şi Părintele nostru preaplin de iubire, este singurul care 
merită întregul nostru respect, iubirea, slava şi adoraţia noastră, mergând 
până la sacrificiul suprem. Cum poţi atunci - în faţa copiilor tăi, pe care îi 
iubeşti mai presus decât ne iubim noi copiii - să îţi schimbi 
comportamentul la 180 de grade, arătându-ne o altă faţă a ta decât cea pe 
care suntem îndreptăţiţi s-o vedem, chiar în lumina învăţăturilor primite de 
la tine şi pe care tu le-ai primit într-o vreme când nici un alt ochi muritor nu 
L-a văzut la faţă pe Iehova? 

Acum, când El - miracolul suprem, graţia, bunătatea şi compasiunea 
absolută - păşeşte alături de noi într-o formă vizibilă, ghidându-ne, 
învăţându-ne şi chiar hrănindu-ne personal cu iubirea Lui părintească 
infinită - acum, când în imensa Lui bunătate, a venit la noi, copiii Lui 
nevrednici, dăruindu-ne nouă, celor morţi, suprema promisiune a vieţii 
eterne, cu singura condiţie ca noi să o acceptăm -, cum se face că tocmai 
acum ai prins curaj să ne arăţi cealaltă faţă a ta, indicându-ne cât de goală a 
fost învăţătura ta şi cât de mic respectul tău faţă de Dumnezeu, căci refuzi 
să accepţi imensa graţie pe care ne-a adus-o în persoană? 

O, tată al nostru, transformă-ţi inima, căci ţi-ai întors privirea de la 
Cel care a venit la noi cu cea mai mare iubire şi compasiune, pentru a ne 
mântui de noaptea eternă a morţii. 

Ascultă, tată, atunci când eram slabi, tu ne-ai sprijinit pe toţi prin 
puterea ta. De aceea, nu respinge ajutorul dat de braţele noastre acum, în 
această clipă de slăbiciune a ta, căci nu dorim decât să te ajutăm şi să te 
punem din nou pe picioare, conform voinţei sfinte a Tatălui. 

Te implor, întoarce-te la El, căci acum se află în mijlocul nostru, şi 
nu este undeva, la o mare distanţă de noi. 

O, tată, iată-L! Este atât de aproape de noi! întoarce-te repede la El, 
amin; da, da, cât mai repede, amin, amin, amin!" 



Capitolul 43 

INTROSPECŢIA, SMERIREA ŞI TRANSFORMAREA LUI 
ADAM 



(7 martie 1842) 



Auzind cuvintele lui Pariholi, Adam a început să se gândească la 
propria sa persoană, realizând rapid cât de mare este încă păcatul său în faţa 
lui Dumnezeu, motivul principal pentru care Abedam cel Mare nu a 
acceptat să se aşeze lângă coşul său. Şi-a dat de asemenea seama de imensa 

distanţă pe care a pus-o între el şi Dumnezeu prin încercarea sa de a 
dobândi pentru sine, singurul om necreat, adoraţia oamenilor înaintea lui 
Dumnezeu. 

De îndată ce a înţeles toate aceste lucruri, Adam şi-a întrebat inima: 
„Cum aş mai putea acum să şterg această pată a vieţii mele din ochii 
Domnului? 

Cine mă mai poate salva şi cine mă poate împiedica să mă sufoc în 
mlaştina adâncă a dezonorării, deopotrivă în faţa lui Dumnezeu şi a copiilor 
mei?" 

Meditând asupra acestor gânduri amare, el s-a întors către mesagerul 
Pariholi şi i-a spus: „Pariholi, vorbeai mai devreme de o transformare 
rapidă a inimii mele. Te-aş întreba însă cum crezi tu, cu lipsa ta de 
experienţă, că s-ar mai putea întoarce la Dumnezeu cineva care s-a 
îndepărtat atât de mult de El? 

Poţi să-mi dai un răspuns satisfăcător la întrebarea mea? Dar înainte 
să începi, gândeşte-te bine la profunzimea căderii mele. 

O, gând nefericit, care m-ai făcut nevrednic în faţa Dumnezeului 
meu! 

O, cine mi-a inspirat inima să invoc această ardere preliminară care 
a devenit cauza actualei mele căderi? 

O, soare, grăbeşte-ţi cursul, pentru ca razele tale strălucitoare să nu 
mai lumineze imensa mea ruşine în faţa întregii lumi! 

O, Pariholi, cum mi-ai putea alina tu durerea? Ce mi-ai putea spune 
pentru a mă ridica din nou în faţa lui Dumnezeu? Cum să realizez acea 
transformare rapidă a inimii de care vorbeai? Singura soluţie mi se pare a fi 
dispariţia mea imediată de pe suprafaţa pământului, pentru a scăpa astfel de 
imensa dezonoare în care m-am scufundat singur. 

Haide, Pariholi, vorbeşte, dacă ai ceva de spus! 

Lasă-ţi inima să vorbească şi spune-mi unde să-mi ascund chipul, 
pentru a nu mai apărea în faţa Celui care se află acum printre noi!" 

Iată răspunsul lui Pariholi adresat lui Adam: „O, părinte Adam, 
ascultă cuvintele mele, rostite în numele lui Dumnezeu Iehova, al Tatălui 
preasfânt, aflat acum într-o formă vizibilă printre noi, copiii Lui: 

Cum poţi să pui la îndoială posibilitatea unei transformări rapide a 
inimii, deşi eşti prima fiinţă creată de El şi ai fost martorul atâtor miracole 
ale graţiei Sale, cunoscând astfel mai bine decât noi toţi iubirea nesfârşită a 
lui Iehova. Ai asistat la aceste miracole câteva sute de ani în plus faţă de 
mine, şi totuşi te mai poţi îndoi?! 

Cu siguranţă, arderea preliminară instituită de tine, prin care ne-ai 
silit pe noi, copiii tăi, să te cinstim timp de 300 de ani, a fost o nebunie 
secretă a inimii tale în faţa lui Dumnezeu. Văzând greaua povară care îţi 
apasă inima, El s-a milostivit de tine şi te-a eliberat acum de ea. 

Cum se face atunci, părinte Adam, primul nostru învăţător, că te 
îndoieşti de posibilitatea unei transformări rapide a inimii, ştiind că El ţi-a 

transformat deja inima, de vreme ce te gândeai adineauri ce forţă malefică 
te-a făcut să institui această ardere preliminară? 

De ce te mânii atunci că Domnul, Tatăl preasfânt, te-a forţat să te 
eliberezi în inima ta de acest rău ascuns şi puternic? 

Crezi cumva că dorinţa Lui este să te distrugă, deşi este evident 
pentru noi toţi că El nu face decât să te ajute să te ridici din nou în picioare 
prin graţia Lui? 

O, tată, priveşte în colţul acela sacru; priveşte-i braţele larg deschise 
pentru a te primi la pieptul lui plin de iubire părintească şi de bunătate! Cât 
de sublimă este iubirea care îi străluceşte în ochi atunci când te priveşte, 
părinte Adam! Cum poţi atunci să pui la îndoială posibilitatea unei 
transformări rapide a inimii tale? 

O, tată, nu-ţi pot transmite mai mult decât am făcut-o în prezenţa 
Celui care te strigă cu voce tare să vii la El, spunându-ţi atât de evident: 

'Adam, fiul Meu, de ce întârzii atât de mult şi nu te grăbeşti să vii în 
braţele larg deschise ale Tatălui tău etern şi preasfânt, a cărui iubire 
nesfârşită s-a ocupat de tine încă de la începuturile eternităţii?' 

O, părinte Adam, chiar nu înţelegi aceste cuvinte?" 

Fără să mai ezite, Adam a sărit în picioare, cu faţa strălucind de 
fericire, şi 1-a îmbrăţişat pe Pariholi, spunându-i: „O, Pariholi, cine a pus 
aceste cuvinte în gura ta? 

Cu siguranţă, nu înserarea a copt acest fruct divin în inima ta. 

Haide deci să ne grăbim amândoi către El şi să-L îmbrăţişăm cu 
flacăra arzătoare a iubirii noastre. Abia acum a aprins El în inima mea atât 
focul preliminar cât şi pe cel care îi urmează. Nu am simţit niciodată până 
acum o nevoie atât de copleşitoare a de iubi. Haide deci să ne grăbim către 
El, către Tatăl preasfânt şi preaplin de iubire! Amin ". 

Capitolul 44 

DISCURSUL LUI ABEDAM REFERITOR LA CELE DOUĂ 
ASPECTE ALE SALE: ACELA DE „TATĂ" ŞI ACELA DE 
„JUDECĂTOR" 

(8 martie 1842) 



Şi Pariholi 1-a însoţit pe Adam la Abedam cel Mare. Acesta 1-a 
primit pe smeritul Adam cu cea mai mare prietenie, spunându-i: „Adam, va 
veni vreodată vremea când Mă vei recunoaşte drept Părinte şi nu Mă vei 
mai considera doar un judecător? 

Ieri M-ai privit cu smerenie, iar Eu M-am lăsat recunoscut treptat de 
către tine şi de copiii tăi, pentru ca prezenţa Mea vizibilă să nu lezeze 
libertatea inimii nimănui. 

După ce M-ai recunoscut, gura ta a acceptat prezenţa printre voi a 
Tatălui preasfânt şi preaplin de iubire, dar inima ta nu s-a dăruit nici o clipă 

cu adevărat acestui Tată, căci în ea a intrat nu numai Tatăl, ci şi judecătorul, 
care ţi-a silit inima să Mă iubească, teama ta de Mine fiind de trei ori mai 
mare decât iubirea faţă de Mine. 

Ai continuat să Mă priveşti în acest mod ambiguu până acum, 
incapabil să îmi dăruieşti întreaga ta iubire, căci teama ta de Mine era prea 
mare şi tu nu îl puteai vedea în Mine pe Tatăl, ci numai pe judecător. 

Ţi-am trezit atunci treptat inima, iar acum ai venit la Mine ca un fiu 
iubitor, dar nici iubirea arzătoare care ţi-a cuprins acum inima nu îţi 
aparţine, căci Eu sunt cel care a aprins-o în tine, fără să încalc cu nimic 
liberul tău arbitru, pe a te trezi complet. Adevăr îţi spun: Tatăl şi 
judecătorul nu sunt încă separaţi în sufletul tău. De aceea, încearcă acum să 
îl înţelegi pe Tatăl din inima ta cu toată puterea inimii tale. Da, încearcă să- 
L înţelegi plenar, separându-L de judecătorul cel sever, adică de cel care te- 
a împiedicat întotdeauna să sesizezi iubirea infinită a Tatălui în toată 
splendoarea ei luminoasă, în inima ta şi în faţa copiilor tăi. 

încearcă să înţelegi că nu am venit la voi în calitate de judecător, ci 
de Părinte preasfânt şi preaplin de iubire, pentru a vă împărţi direct din 
mâna Mea sămânţa glorioasă care poate conduce la viaţa eternă. Numai 
dacă vei înţelege acest lucru Mă va putea inima ta să înţeleagă că Tatăl şi 
judecătorul nu pot fi niciodată reconciliaţi în inimile pline de iubire ale 
copiilor, căci numai unul dintre ei poate fi stăpânul unei inimi: ori Tatăl, ori 
judecătorul. Tatăl orientează inima către viaţa eternă, iar judecătorul către 
moartea eternă a spiritului iubirii. 

Haide, separă-L acum în inima ta pe Tatăl atât de blând şi de bun de 
judecătorul sever şi nemilos, complet lipsit de iubire, căci numai astfel vei 
înceta să mai tremuri în faţa Mea şi vei începe să sari de bucurie, la fel ca 
un copilaş care îşi vede tatăl, fără să se teamă nici un pic de el. 

Te asigur că nici o fiinţă care îmi va adresa o rugăminte în calitatea 
Mea de Părinte nu va întâlni în Mine un judecător, dar cei care nu reuşesc 
să îl vadă în Mine decât pe judecător vor avea parte de judecata nemiloasă 
şi severă a acestuia. Dacă şi-ar fi deschis inima faţă de iubirea Tatălui, 
aceştia L-ar fi putut descoperi cu uşurinţă. 

Ascultă-Mă cu cea mai mare atenţie, Adam, fiul Meu: ceea ce cauţi 
vei găsi - fie pe Tatăl preasfânt şi preaplin de iubire, Iubirea eternă, şi 
implicit viaţa eternă care derivă din aceasta, fie pe judecătorul etern şi 
imuabil, care îi va condamna întotdeauna pe cei morţi, adică pe cei care au 
refuzat pe acest pământ, locul încercării lor, să se întoarcă spre Mine cu 
inima lipsită de teamă şi plină de iubire, descoperind în Mine pe Tatăl 
preasfânt şi permiţându-Mi astfel să-i trezesc rapid la viaţa eternă a 
spiritului. 

încercaţi să cu toţii să înţelegeţi acest lucru în inimile voastre pline 
de iubire, iar judecătorul va dispărea complet, fiind înlocuit de Tatăl 
preasfânt şi preaplin de iubire, care îşi va instala sălaşul Său beatific în 
aceste inimi. 

Adam, ai înţeles cuvintele pe care ţi le-am adresat cu credinţă? 

încearcă să le integrezi în profunzimile inimii tale plină de iubire, 
căci numai acolo vei găsi viaţa supremă născută din Mine şi trăită întru 
Mine. Ascultă-le şi integrează-le de-a pururi în viaţa ta. Amin ". 

După acest discurs, Adam s-a repezit la pieptul liu Abedam, 
plângând cu lacrimi de fericire supremă şi trăind o iubire arzătoare. Căci 
abia acum L-a recunoscut el pe Tatăl preasfânt cu toată claritatea, devenind 
incapabil să mai scoată vreun cuvânt, copleşit de sentimentul profund de 
extaz pe care îl trăia. 

Abedam l-a strâns cu putere la pieptul Lui, pentru ca toată lumea să 
înţeleagă şi să recunoască faptul că Iehova este un adevărat Părinte pentru 
toţi oamenii. Drept urmare, s-au adunat cu toţii în jurul Lui, plini de 
încredere, şi întregul munte sacru a devenit înconjurat de flăcările blânde 
ale iubirii copiilor faţă de Tatăl preasfânt. 

In acest moment sacru şi solemn, Abedam a remarcat: „Priveşte, 
Adam, aceasta este adevărata ardere preliminară pe pământ, care o precede 
pe cea principală care va urma cândva, după această viaţă terestră, în 
împărăţia Mea supremă, a vieţii eterne. 

De acum înainte, limitează-te la această ardere, căci ea este singura 
autentică şi plăcută Mie, Tatălui preasfânt. - Urmăriţi să înţelegeţi acest 
lucru, voi toţi! Amin". 



Capitolul 45 

RĂSPLATA SUPREMĂ A OMULUI: SĂ-I FIE PERMIS SĂ 
ÎL IUBEASCĂ PE DOMNUL 

(9 martie 1842) 

După aceste cuvinte, Abedam s-a întors către Pariholi şi i-a spus: 
„Ascultă, Pariholi, fiecare lucrător corect şi cinstit merită să fie răsplătit. 

Cât timp ai lipsit, ţi-am trezit familia, lucru de care cred că te-ai 
convins deja, de vreme ce soţia şi cei şapte copii ai tăi te-au primit cu 
braţele deschise, care aparţin deja împărăţiei Mele nemuritoare, atunci când 
ai ajuns aici împreună cu fiul Meu (adică cu Adam). - Această răsplată nu 
poate avea decât un efect benefic asupra capului de familie, dar acesta este 
întru totul îndreptăţit să întrebe: 'Cum pot beneficia eu cu adevărat de pe 
urma faptului că membrii familiei mele au atins nemurirea, îmbrăţişându- 
mă cu braţele lor nepieritoare, când eu îmi mai simt încă trupul şi braţele 
muritoare?' 

Această întrebare este cât se poate de corectă. De altfel, ea nu a fost 
pusă de inima ta, ci de Mine - cel din inima ta. De aceea, vei primi şi tu 
ceea ce a primit deja familia ta, lucru care s-a şi întâmplat deja atunci când 
ai fost îmbrăţişat de soţia şi de copiii tăi. Mai mult, tu ai devenit nemuritor 
chiar în clipa când ai primit de la Mine chemarea de a duce Cuvântul Meu 
acolo unde te va trimite iubirea Mea. Consider însă că - în calitatea ta de 
mesager credincios al voinţei Mele în faţa lui Adam - meriţi o răsplată în 
plus. 

Doresc să las această răsplată la latitudinea voinţei tale libere. 
Haide, întreabă-ţi inima, şi vei primi orice doreşti. 

Dacă vei dori să ai soarele la picioarele tale, adevăr îţi spun: acesta 
va fi nevoit să asculte de voinţa Mea şi va coborî la picioarele tale. 

Dacă vei dori luna de pe cer, aceasta va asculta imediat semnul 
Meu. 

Dacă vei dori stelele nopţii, acestea vor cădea la picioarele tale 
precum fulgii de zăpadă. 

Dacă vei dori măruntaiele pământului, te asigur că acestea se vor 
desfăşura precum un şarpe uriaş la picioarele tale. 

Orice vei dori, vei primi. Amin ". 

Pariholi s-a aruncat însă la picioarele Domnului, implorându-L cu 
lacrimi în ochi: „O, Tată preasfânt şi preaplin de iubire, Dumnezeul meu, 
Iehova! Cât de mare ar trebui să fie nebunia inimii mele pentru a-Ţi mai 
cere ceva peste ceea ce mi-ai dăruit deja, în imensa Ta graţie: nemurirea? 

O, Tată preasfânt şi preaplin de iubire, nu voi putea niciodată să-Ţi 
mulţumesc îndeajuns pentru toate cadourile pe care mi le-ai făcut mie, celui 
nevrednic, căci până şi aerul pe care îl respirăm este un act de graţie din 
partea Ta pentru noi, oamenii, pe care nici chiar îngerii nu l-ar putea slăvi 
pe deplin! 

Cum aş putea eu, un biet vierme nedemn târându-se prin praf la 
picioarele Tale, să-Ţi cer ca răsplată pentru faptul că am executat voinţa Ta 
sfântă, susţinut de Tine, toate minunăţiile pe care le-a menţionat limba Ta 
sacră, sau alte lucruri nemaivăzute şi nemaiauzite? 

Nu, nu, Tată preasfânt! Dimpotrivă, dacă Ţi-aş cere ceva în plus faţă 
de ceea ce a revărsat asupra mea - cel mai nedemn între oameni - graţia Ta 
infinită, atunci aş merita cu adevărat să fiu sfârtecat în bucăţi de toate 
viperele şi de toţi şerpii acestui pământ! 

O, Tată preasfânt, acceptă slaba mea recunoştinţă pentru toate 
binecuvântările pe care le-am primit de la Tine şi îngăduie-mi un singur 
lucru: să Te iubesc mai presus de orice! Aceasta este singura dorinţă după 
care tânjeşte inima mea, Tată. Dar mai presus de orice, facă-se voia Ta 
sfântă". 

In timp ce Pariholi rostea aceste cuvinte, Abedam şi-a dus mâinile la 
ochi, pentru a-Şi ascunde lacrimile în faţa celorlalţi patriarhi. Profund 
mişcat, el s-a aplecat asupra lui Pariholi, care continua să plângă la 
picioarele Lui, 1-a ridicat şi i-a spus: 

„Pariholi, aparent Mi-ai cerut un lucru minor, dar în realitate, te 
asigur, este cel mai mare lucru pe care puteai să Mi-1 ceri. 

In acest fel, ai dobândit măsura plenară a iubirii Mele, nu numai tu, 
ci şi familia ta, nu numai temporar, ci în eternitate. 

Fiicele tale vor fi la fel de frumoase ca şi luceafărul de dimineaţă, 
iar fiilor tăi le voi dărui puterea de a citi în stele mesajul lor ascuns. 

Soţia ta va avea şi ea partea ei în inima Mea, dar tu ai dobândit 
măsura supremă a iubirii Mele, pe care nu o vei mai putea pierde în 
eternitate. 

Veniţi, voi toţi, la pieptul plin de iubire al Tatălui. Amin ". 



Capitolul 46 

CUM TREBUIE SĂ NE RUGĂM. DESPRE ESENŢA LUI 
DUMNEZEU ŞI A VIEŢII 

(10 martie 1842) 



S-au adunat cu toţii în jurul lui Abedam, plini de iubirea cea mai 
arzătoare; iar El i-a îmbrăţişat pe fiecare în parte, binecuvântându-1 şi 
strângându-1 lângă inima Lui, după care le-a spus: „Copii, priviţi! Aşa cum 
Adam şi familia Garthilli se află acum la pieptul Meu, respirând viaţa 
eternă datorită marii lor iubiri şi smerenii, alături de Enoh, Jared, Lameh, 
Seth, Methuselah, Enos, Kenan, Mahalaleel, Abedam cel Cunoscut, 
Sethlahem, Kisehel şi fraţii săi, Jura, Bhusin, Ohorion, Zuriel, Uranion, 
Gabiei şi fraţii săi Lamei şi Hored, împreună cu soţiile şi copiii lor, la fel, 
toţi cei care Mă vor iubi mai presus de orice vor cunoaşte viaţa eternă şi 
adevărul care derivă din ea! 

Căci adevăr vă spun: nu există nici o fiinţă care să nu fie chemată de 
Mine. Dar vă mai spun: în viitor, nimeni din cei chemaţi nu va fi primit la 
pieptul Meu dacă nu va veni din propria sa voinţă, cu toată iubirea şi 
smerenia, depunând mărturie în inima sa că Eu sunt Tatăl său! 

Adevăr vă spun: cine nu Mă mărturiseşte în inima sa ca fiind Tatăl 
lui - unicul Părinte pe care îl are - nu va ajunge la pieptul Meu! 

In schimb, cel care va striga în inima sa, plin de iubire şi de 
smerenie: 'Abba!', va fi ascultat. 

Cât despre cei care se vor limita să strige: 'Doamne, Doamne, 
Dumnezeule al justiţiei supreme, al graţiei, iubirii şi compasiunii', deşi nu 
îi voi respinge şi nu le voi lua viaţa, - acestora le va fi foarte dificil să 
ajungă vreodată în acest loc al beatitudinii şi al libertăţii supreme. 

Căci Dumnezeu nu poate fi îmbrăţişat, şi datorită sfinţeniei sale 
universale şi supreme, Domnul Justiţiei nu poate accepta o asemenea 
apropiere de El, la fel ca Tatăl, care în iubirea Sa infinită pentru copiii săi îi 
încurajează în permanenţă să se apropie de El, sufleteşte, dar mai ales în 
spirit, unde fuziunea este chiar mai profundă decât cea pe care o vedeţi aici, 
pentru a se bucura lângă inima Tatălui de tot ce îi aparţine Acestuia. 

Aflaţi acum şi nu uitaţi niciodată că numai Tatăl dispune de viaţă şi 
o poate dărui; căci El este viaţa eternă trăită întru Dumnezeu. 

In Sine, Dumnezeu nu este tot una cu viaţa. El nu este decât lumina 
Tatălui, la fel cum Tatăl este singura viaţă a acestei lumini. Domnul 
Justiţiei nu dispune nici El de viaţă, care este exclusiv a Tatălui, - căci 
Domnul este doar puterea nesfârşită a Tatălui, care îi aparţine numai Lui. 

De aceea, cine nu se va întoarce complet către Tatăl nu va ajunge 
vreodată la Acesta, iar cel care nu va ajunge la Tatăl nu va percepe mare 
lucru din viaţa sa interioară! Căci există o mare diferenţă de la o viaţă la 
alta! 

De pildă, piatra este înzestrată şi ea cu viaţă, de vreme ce există; 
căci existenţa şi viaţa sunt unul şi acelaşi lucru. Orice formă de viaţă 
reprezintă un conflict perpetuu între două forţe opuse, între care una 
conduce către distrugere, iar cealaltă către prezervare. Nici una dintre ele 
nu poate descoperi însă singură starea supremă de odihnă - decât numai 
dacă omul aspiră către Mine, Tatăl. 

Aşadar, piatra este vie, dar ce diferenţă uriaşă există între viaţa unei 
pietre şi cea a unui vierme, ca să nu mai vorbim de diferenţa care există 
între aceasta din urmă şi viaţa celui mai liber dintre îngerii Mei! 

Cei care cred doar în Dumnezeu şi în Domnul vor avea la rândul lor 
o viaţă, căci există o asemenea viaţă trăită întru Dumnezeu şi întru Domnul. 
Dar singura viaţă autentică, trăită într-o conştiinţă perfectă de sine, este 
viaţa trăită întru Tatăl. Prin comparaţie cu aceasta, toate celelalte forme de 
viaţă nu sunt diferite de moarte. 

Meditaţi profund la aceste cuvinte şi întoarceţi-vă către Tatăl ceresc, 
dacă doriţi să dobândiţi viaţa eternă. 

Sunteţi cu toţii chemaţi la această viaţă a Mea. De aceea, veniţi cu 
toţii la Mine, primiţi-o de la Mine şi lăsaţi-vă aleşi de Mine, căci va veni o 
zi când Cineva va spune: 'Mulţi chemaţi, puţini aleşi!' 

Urmăriţi să înţelegeţi aceste cuvinte în inimile voastre încă atât de 
reci! Amin". 



Capitolul 47 

UMILIREA ŞI STÂNJENEALA MESAGERILOR 
NERUŞINAŢI 

(11 martie 1842) 



După aceste cuvinte, soarele a apus complet, iar Sabatul s-a 
încheiat. întrucât toate triburile ştiau din proclamaţia de dimineaţă că 
sacrificiile nu trebuie făcute niciodată seara, astfel încât nu ştiau dacă 
trebuie să mai rămână sau să se întoarcă acasă, - ele şi-au trimis din toate 
direcţiile mesagerii pentru a afla de pe înălţimile sacre ce trebuie făcut. 

Ajunşi pe înălţimile sacre, aceşti mesageri au încercat să se apropie 
de Adam, care se afla încă la pieptul lui Abedam. Abedam i-a întrebat 
imediat: 

„Copii, care este semnificaţia intenţiei voastre? De ce aţi venit 
aici?" 

Mesagerii nu îl cunoşteau încă pe Abedam. Marile semne care s-au 
produs nu i-au putut trezi, căci ei îi văzuseră realizând asemenea miracole 

şi pe Enoh, Jared, Kenan, Enos şi Seth. De aceea, răspunsul lor a fost mai 
degrabă obraznic şi cam neruşinat: 

„De ce ne întrebi? Tu nu eşti nici Adam, nici Seth sau Enos, ori 
vreun alt patriarh din linia principală, iar noi nu ţi- am adresat cuvântul! 
Căci noi, mesagerii, suntem cei care punem întrebări aici! 

Unde te-ai născut şi ce educaţie ai primit, de vreme ce nu ştii că este 
complet nepotrivit să pui întrebări în prezenţa marilor patriarhi, înainte ca 
aceştia să fi avut posibilitatea să se exprime? 

Şi cum îndrăzneşti să ne numeşti 'copii', - deşi privindu-te, am 
înclina să credem că îţi putem fi bunici? 

De altfel, ce întrebare prostească: 'Care este semnificaţia intenţiei 
noastre şi de ce am venit aici?' Oare nu este intenţia noastră identică cu 
motivul pentru care am ajuns aici? Ce prostie! 

Se ştie însă că tinerii nu mai au echilibrul de altădată şi că nu-şi dau 
seama de prostiile pe care le debitează una după alta. De aceea, pe viitor 
încearcă să fii mai sensibil şi ţine-ţi limba în frâu! - Reţine acest lucru pe 
viitor!" 

După aceste cuvinte, ei au plecat în căutarea lui Adam, dar nu l-au 
putut găsi. 

Toţi cei aflaţi pe înălţimile sacre fuseseră instruiţi de Abedam - în 
inimile lor - să nu îi reveleze identitatea, ci doar să le arate unde se găseşte 
acesta. 

Mesagerii s-au dus mai întâi la Seth, pe care l-au întrebat unde se 
află Adam. Acesta le-a indicat imediat locul. 

Străinii au rămas uimiţi să constate că nu l-au observat de la bun 
început, deşi Adam era cât se poate de vizibil. 

Drept care, Seth le-a spus, pe un tom destul de tăios: „într-adevăr, 
copii, trebuie să fii extrem de orb ca să nu vezi ceea ce este perfect vizibil, 
şi absolut surd ca să nu auzi imnul de slavă al acestei zile! Mergeţi aşadar 
acolo, şi îl veţi găsi pe patriarhul suprem al tuturor patriarhilor. Amin ". 

Acest răspuns i-a înspăimântat la culme pe cei 12 mesageri, care au 
rămas ca nişte stane de piatră, neştiind ce să mai înţeleagă. 

Atunci, Seth i-a apostrofat din nou, spunându-le: „De ce aţi rămas 
blocaţi, nemernicilor? Oare nu v-am indicat locul în care se află Adam? 

Haide, nu mai aşteptaţi aici, căci solul nu vă va transporta automat 
la el, şi oricum, doresc să dispăreţi din privirile mele". 

Auzind aceste cuvinte dure, mesagerii s-au risipit ca potârnichile, 
neştiind încotro să se îndrepte, căci erau cuprinşi de o mare teamă şi şi-au 
pierdut complet curajul de a se apropia de Adam, de vreme ce părintele 
Seth, care era de obicei atât de blând, le-a vorbit pe un asemenea ton tăios. 

Pe de altă parte, nu îndrăzneau nici să se întoarcă acasă fără să 
obţină informaţiile pentru care au fost trimişi. 

Ce era de făcut? - în cele din urmă, unul dintre ei a spus: „Ce rost 
are să ne învârtim pe aici, la câteva sute de paşi de părinţii patriarhi? 

Eu zic ori să dispărem complet din privirile patriarhilor, ori să 
alegem pe unul dintre noi şi să-1 trimitem la omul cu părul lung şi blond 
care ne-a vorbit prima dată, pentru a-1 întreba ce avem de făcut, de vreme 
ce el a fost primul care s-a interesat de intenţiile noastre. 

Oricum, cred că ar fi bine să îl cunoaştem mai îndeaproape, căci 
trebuie să aibă ceva special, de vreme ce Adam - de care nu te poţi apropia 
prea uşor - pare atât de captivat de el, strângându-1 la pieptul său! 

Cine îşi asumă această sarcină neplăcută?" 

(12 martie 1842) 

Un alt membru al grupului, complet de acord cu primul, a spus: 
„Mda, neplăcută sarcină! Aş prefera să fac orice altceva! 

Adevăr vă spun: aş prefera de o mie de ori să mă loviţi cu pumnii 
voştri, până când mă voi înnegri precum cerul după asfinţitul soarelui, decât 
să fiu obligat să mă prezint din nou în faţa marilor patriarhi. 

Fraţilor, trăiesc un sentiment foarte ciudat, ca şi cum aş fi primit o 
pedeapsă stupidă pentru prostiile pe care obişnuiam să le fac pe vremea 
când eram doar un puşti. 

Şi în această stare de spirit ar trebui să mă apropii de patriarhi, care 
trăiesc de regulă acele stări sublime imediat după Sabat!? 

Nu, acesta ar fi ultimul gând din viaţa mea, chiar dacă aş trăi o 
eternitate pe pământ cu perspectiva de a nu avea nimic altceva de mâncat 
decât mere acre. 

De aceea, eu unul voi aştepta până când se va întuneca mai tare, 
după care îmi voi scutura acest praf supărător de pe picioare şi o voi şterge 
pe neobservate în ţinutul meu. 

Acesta este planul meu. Nu doresc însă să vă influenţez şi pe voi. 
Fiecare să facă aşa cum crede de cuviinţă. în ceea ce mă priveşte, eu voi 
rămâne deocamdată la planul meu!" 

Un al treilea om s-a adresat atunci antevorbitorului: „Trebuie să 
recunosc, dragă prietene şi frate, că ideea ta îmi face cu ochiul şi mi-ar 
plăcea să pot face acelaşi lucru, dar există ceva ce mă reţine, şi anume 
părinţii, fraţii şi copiii care ne-au trimis aici şi care aşteaptă acum în zadar 
răspunsul nostru. 

întrucât nu pare probabil că cineva dintre noi va avea curajul să se 
apropie de Adam, eu zic că cel mai bine este să rămânem fideli adevărului 
şi să ne întoarcem pe loc la cei dragi, spunându-le ce s-a întâmplat aici. 
Cunosc şi ei la fel de bine comportamentul ciudat al patriarhilor în zilele 
sacre de Sabat, aşa că nu cred să fie prea surprinşi dacă le vom spune că nu 
am reuşit să obţinem răspunsul dorit. 

La fel ca şi tine, frate, nici eu nu doresc să influenţez pe nimeni cu 
opinia mea, lăsând pe fiecare să acţioneze conform propriei sale 
conştiinţe". 

In sfârşit, un al patrulea om s-a ridicat să vorbească, spunând ca şi 
cum ar fi vorbit cu sine însuşi: „Ideile pe care le-am auzit nu sunt rele. Cea 
mai bună mi s-a părut însă cea dintâi, deşi este cu siguranţă cea mai 
neplăcută. 

La urma urmei, ce s-ar putea întâmpla dacă am încerca să ne 
apropiem încă o dată de Adam, cu toată umilinţa? Cu siguranţă, nu ne va 
lua viaţa din acest motiv! 

Indiferent de răspunsul primit de la el, pozitiv sau negativ, - cel 
puţin cei de acasă nu ne vor considera vinovaţi de eşecul nostru. Căci până 
şi un copil de şapte ani ştie că nimeni nu poate obţine un răspuns simplu şi 
clar de la Adam. 

Dacă ne va răspunde la întrebare, bine; dacă nu, cu siguranţă 
pământul-mamă nu se va cutremura de la est la vest pentru atâta lucru! 

In acel caz, ne vom înclina până la pământ, cu tot respectul, şi ne 
vom continua drumul. 

In ceea ce îl priveşte pe tânărul acela pe care Adam îl ţine strâns 
îmbrăţişat, nici acela nu pare să fie chiar un tigru însetat de sânge, deşi 
trebuie să recunosc că seamănă teribil de bine cu străinul pe care l-am văzut 
ieri - ciudat lucru - călărind un tigru! 

Pe scurt, mă voi duce la el, convins că acest lucru nu mă va costa 
viaţa! Probabil că mă va certa puţin la început, dar altminteri, ce alte 
consecinţe neplăcute ar putea avea gestul meu? 

Cine nu 1-a cunoscut pe Adam de o viaţă întreagă? Este un om sever 
- şi toată lumea ştie ce se întâmplă îndeosebi de Sabat atunci când cineva 
vine la el cu o cerere într-un moment nepotrivit. 

De aceea, ştiţi ce? - Fraţi şi surori, mă simt pregătit să merg la 
Adam şi să-mi încerc norocul! Dacă doreşte cineva să vină cu mine, cu 
siguranţă eu unul nu mă voi opune! 

Pe de altă parte, cred că dacă ne-am duce într-un grup alcătuit din 
doi sau trei dintre noi, am putea suporta mai bine un eventual al doilea atac 
de genul celui la care ne-a supus Seth, decât dacă s-ar duce unul singur! 
Aşadar, haideţi să ne încercăm din nou norocul! Cine ştie, poate că de data 
aceasta vom obţine ceva bun! 

Cunoaştem cu toţii vechiul proverb care spune că orice lucru bun 
are şi o parte rea, la fel cum orice lucru rău are şi o parte bună, la fel cum 
ziua nu ar putea exista fără noaptea, şi noaptea fără zi. 

De aceea, haideţi să nu mai aşteptăm; dacă cineva dintre voi are 
curaj, să mă urmeze!" 

Colegii vorbitorului au început însă să se scarpine după urechi, 
făcând - unul după altul - remarci de genul: „Cu siguranţă, ai dreptate. Dar 
dacă Adam ne va blestema pe toţi - şi ştim cu toţii că vocea lui Adam poate 

căpăta accente de tunet, semănând întru totul cu a lui Iehova, ce ne vom 
face atunci?" 

După o vreme, primul vorbitor a răspuns: „Mda, da, am uitat de 
lucrul acesta. 

Da, acum văd lucrurile într-o lumină complet diferită. Cu adevărat, 
dacă nu ne aflăm acum într-o situaţie dificilă, probabil că nu ne vom afla 
niciodată! - 

Priviţi însă, doi oameni coboară dealul, şi mi se pare că vin chiar în 
direcţia noastră. 

Să vedem dacă nu putem obţine ceva de la ei. Dacă vă este frică, 
lăsaţi-mă pe mine să vorbesc". 



Capitolul 48 

LINIŞTIREA MESAGERILOR SPERIAŢI DE CĂTRE 
ABEDAM ŞI ADAM. MAREA IUBIRE A LUI GARBIEL PENTRU 
ABEDAM 

(15 martie 1842) 



După câteva momente, vorbitorul s-a întors din nou către fraţii săi şi 
le-a spus, vizibil stânjenit: 

„Fraţi şi prieteni! Dacă ochii mei nu mă înşeală, fâcându-mă să 
confund o pisică cu un munte, parcă mi se pare că îi văd, Doamne, cred că 
am să rămân fără nici un dinte în gură. . . Da, da, acum este clar - nu vedeţi? 
Cei doi care se îndreaptă către noi sunt chiar Adam şi străinul de care 
vorbeam mai devreme! 

Acum să vedem cine ne mai poate ajuta! Este prea târziu să mai 
putem scăpa prin fugă, şi chiar dacă aş vrea, nu aş mai putea face acest 
lucru. 

Ne aflăm într-o situaţie cu adevărat teribilă. Fraţilor, ştiţi ce? Eu zic 
să ne aruncăm cu feţele la pământ, fără nici cea mai mică întârziere, ca să 
nu comitem un mare sacrilegiu! 

Căci ştim cu toţii că Adam nu prea este înzestrat cu simţul umorului. 
In cel mai rău caz, ne vom alege cu un exil prelungit care va dura minimum 
zece ani. 

Aveţi grijă să îi imploraţi din răsputeri graţia, căci altminteri vom fi 
pierduţi! 

Da, priviţi, vin chiar în direcţia noastră! Sunt deja foarte aproape, 
aşa că, repede, aruncaţi-vă la pământ!" 

Şi toată lumea s-a aruncat imediat cu feţele la pământ, strigând din 
răsputeri: „O, Adam, părinte suprem, ce graţie şi câtă compasiune reverşi tu 
asupra noastră, cumpliţi blasfemiatori! O, părinte patriarh, mai presus de 
toţi ceilalţi, nu-ţi revărsa mânia asupra noastră! O, prim om de pe acest 

pământ, nenăscut, desăvârşit şi atotputernic, nu lăsa mânia ta să cadă asupra 
noastră! 

O, imagine vie a lui Iehova, fiu al lui Iehova, ai milă de noi şi ne 
iartă nebunia nesfârşită!" 

Şi au continuat să se lamenteze astfel, deşi Abedam şi Adam se 
aflau deja de o bucată de vreme în mijlocul lor. 

Abedam 1-a întrebat atunci pe Adam în şoaptă: „Ascultă, cum îţi 
place acest respect, dublat de teamă faţă de tine?" 

Adam i-a răspuns: „O, Tată! Din păcate, eu sunt vinovat pentru 
toate aceste lamentări exagerate. 

Nu mai departe de ieri dimineaţă, mi-ar fi făcut mare plăcere să aud 
asemenea cuvinte de respect, dar acum îmi vine să le plâng de milă! 

Bieţilor oameni le este teamă de mine, în timp ce eu nu mai ştiu ce 
să fac pentru ei din iubirea pe care le-o port! 

O, Tată preasfânt şi preaplin de iubire, revarsă-ţi din nou graţia şi 
compasiunea şi îndreaptă Tu marea nebunie a inimii mele!" 

Abedam i-a spus: „Ascultă-Mă şi crede-Mă: nu aceasta este ultima 
nebunie pe care ai comis-o în faţa Mea şi pe care trebuie să o corectez Eu. 
Tu M-ai silit să fac nişte eforturi atât de mari din cauza orbirii tale auto- 
cultivate încât până la sfârşitul timpului încă voi mai avea foarte multe de 
făcut pentru a restaura întreaga creaţie la nivelul ordinii primordiale! 

La fel ca cei de faţă, mai există încă foarte mulţi alţii care se 
lamentează şi care au nevoie de Mine. 

Ia exemplul familiei Garthilli. Cum a reuşit Uranion şi familia sa să 
ajungă pe înălţimile sacre? Şi totuşi, casa lor este cea mai luminoasă din 
întregul ţinut al dimineţii. 

Oricum, de acum înainte nu voi mai pune în cârca ta pagubele 
comise de tot răul pe care l-ai făcut, trecându-le în propriul Meu catastif. Eu 
ştiu foarte bine ce am de făcut de acum şi până la sfârşitul timpurilor. 

A sosit acum vremea să faci şi tu ceva. Strigă-1 pe nume pe cel de 
lângă noi şi spune-i să se ridice, după care vom vedea ce este de făcut. 
Amin ". 

Adam s-a aplecat imediat, 1-a prins de mână pe omul culcat la 
pământ şi i-a spus cu voce tare la ureche: 

„Garbiel! Ridică-te, - şi termină odată cu aceste lamentări inutile!" 

Fără să îndrăznească însă să se ridice, Garbiel le-a transmis 
colegilor săi de suferinţă: „Fraţilor, nu vă mai lamentaţi, căci este inutil, ci 
ridicaţi- vă împreună cu mine, şi pregătiţi-vă pentru judecata cea mai severă 
şi cea mai cumplită. Ştim cu toţii că atunci când patriarhul suprem prinde 
pe cineva de mâna sa stângă, cerându-i să se ridice, asta înseamnă un exil 
de 20 de ani în regiunile îndepărtate de la miazănoapte". 

O, vai nouă, vai nouă! Nici măcar nu ni se va permite să ne luăm cu 
noi soţiile şi copiii! O, vai nouă, căci suntem pierduţi!" 

Adam i-a spus însă lui Garbiel: „Garbiel! Eşti un netot, şi aşa vei 
rămâne de-a pururi. 

Nu te mai teme atâta, căci nici unul dintre voi nu va pleca în exil. 
Nu am venit la voi împreună cu acest necunoscut (pentru voi) pentru a vă 
pedepsi în vreun fel, ci pentru a vă ridica şi - în măsura posibilului - pentru 
a vă trezi pe deplin. De aceea, ridicaţi-vă! Amin ". 

Auzind aceste cuvinte din gura atât de severă de obicei a lui Adam, 
Garbiel a sărit în picioare, nemaiştiind ce să facă de bucurie. El 1-a 
îmbrăţişat cu elan pe Adam, sărutându-i pieptul de şapte ori. L-a îmbrăţişat 
de asemenea şi pe străin, spunându-i: 

„Oricine ai fi, eşti întru totul demn de marea iubire pe care o simt 
acum! Iehova iubeşte până şi muştele. De ce te-aş exclude atunci pe tine, 
noul meu frate, încă necunoscut pentru mine, de la iubirea universală şi 
arzătoare pe care o simt acum?" 

Şi astfel, Abedam a primit şi el cele şapte săruturi pe piept. 

După ce i-a sărutat pe amândoi, Garbiel le-a strigat fraţilor săi: 
„Fraţilor, veniţi aici! o, dacă aţi şti ce senzaţii am trăit la pieptul acestui 
străin! 

îmi este imposibil să le descriu în cuvinte! - Haideţi, veniţi, fraţilor, 
şi descoperiţi pe propria voastră piele cât de mare este beatitudinea de a sta 
alături de el! 

Adevăr vă spun, fraţilor, aş fi în stare să mă las jupuit de viu dacă 
mi-ar demonstra cineva că acest străin este născut pe pământ! 

Iar noi am fost atât de obraznici cu acest om ceresc! 

Oare nu există nici un tigru înfometat prin apropiere care să ne 
devoreze pentru neruşinarea noastră? 

O, veniţi şi simţiţi ce vă spun pe propria voastră piele!" 



Capitolul 49 

INTENŢIA REALĂ ŞI PROFUNDĂ A MESAGERILOR, 
DEZVĂLUITA LUI ABEDAM 

(16 martie 1842) 



Cei unsprezece s-au ridicat imediat şi s-au dus pe rând, mai întâi la 
Adam, apoi la străin, făcând ce făcuse mai devreme Garbiel, deşi cu ceva 
mai puţină exaltare şi cu ceva mai multă teamă în suflet. La pieptul lui 
Abedam au trăit cu toţii miracolul promis de Garbiel. 

In timp ce se întrebau în sinea lor ce se întâmplă, Abedam l-a 
chemat la El pe Garbiel şi l-a întrebat: 

„Garbiel, îţi mai aminteşti întrebarea pe care v-am pus-o atunci când 
aţi ajuns pe înălţimile sacre?" 

Puţin uimit, Garbiel s-a gândit o vreme, după care a răspuns: „Da, 
da, ne-ai pus o întrebare cam ciudată în legătură cu aceste înălţimi, la care 
şi noi ţi-am dat un răspuns la fel de ciudat şi din păcate foarte obraznic. 

îmi amintesc cu claritate cea de-a doua parte a întrebării, şi anume: 
'De ce aţi venit aici?', dar prima parte a ei nu reuşesc deloc să mi-o aduc 
aminte. 

Era ceva în legătură cu semnificaţia şi cu intenţia noastră, dar nu 
reuşesc deloc să le pun cap la coadă. 

Ce ciudat! Am discutat între noi mai devreme despre această 
întrebare, iar acum nu mai reuşesc deloc să mi-o aduc aminte, nici dacă 
cineva mi-ar trage una peste ceafă! 

Niciodată în viaţă nu am dat dovadă de o asemenea prostie ca acum! 
Să nu reuşesc să-mi amintesc o întrebare! 

Dragul meu prieten, încă necunoscut pentru mine! De regulă nu sunt 
atât de prost, dar teama cumplită prin care am trecut m-a făcut să îmi uit 
până şi numele. De aceea, sunt convins că mă vei ierta pentru faptul că îmi 
este imposibil să îţi răspund la prima ta întrebare. 

Cu siguranţă, tu ţi-o mai aminteşti. Nu vrei să fii atât de bun şi să 
ne-o repeţi? 

Poate că acum vom reuşi să găsim un răspuns mai smerit la ea, nu 
ca acela pe care ţi l-am dat în vârful colinei, de o aroganţă soră cu nebunia 
supremă. 

Nu te supăra pentru această cerere a mea, şi dacă asta este voia ta, 
repetă-ne, te rog, întrebarea". 

Abedam i-a repetat imediat întrebarea în integralitatea ei. 

Fericit că ştie din nou întrebarea, Garbiel a sărit în sus şi a răspuns 
imediat: „Da, da, asta era: 'Care este semnificaţia intenţiei voastre; şi de ce 
aţi venit aici?' 

Ei bine, dragă prietene, de vreme ce m-ai întrebat, iar apoi m-ai 
ajutat să îmi amintesc întrebarea, ce trebuie să fac mai departe?" 

Abedam i-a răspuns imediat: „Păi, de vreme ce cunoşti din nou 
întrebarea, ce-ar fi să-mi dai răspunsul la ea? De altfel, acesta a fost unicul 
motiv pentru care te-am întrebat dacă îţi mai aminteşti întrebarea". 

Garbiel a început să mediteze mai profund la întrebarea pusă, după 
care a spus: „Da, în ceea ce priveşte cea de-a doua parte a întrebării, pot să- 
ţi spun că am fost trimişi pe înălţimile sacre de către semenii noştri pentru a 
afla dacă trebuie să mai rămânem aici peste noapte - aşa cum se obişnuieşte 
-, căci astăzi toate evenimentele s-au petrecut altfel decât eram noi 
obişnuiţi, iar sacrificiul de seară nu a mai avut loc. 

Iată, aceasta este unica semnificaţie a venirii noastre aici, fiind 
probabil şi semnificaţia intenţiei noastre. 

Ce altă semnificaţie ar putea sta în spatele acestei intenţii? Dacă mai 
există cumva vreo altă semnificaţie ascunsă, dragul meu prieten, eu nu ţi-o 

pot spune, căci nu o cunosc. De aceea, fii atât de bun şi explică-ne unde 
doreşti să ajungi?" 

Abedam: „Ascultă-Mă. Ai răspuns corect la întrebarea privind 
venirea voastră pe înălţimi, dar nu acesta a fost scopul vostru profund. Eu 
ştiu că inimile voastre erau pline de o mânie ascunsă. Sub protecţia celei 
de-a doua întrebări, voi aţi dorit să aflaţi de ce s-au făcut asemenea 
schimbări în celebrarea Sabatului, fără ca voi să fiţi înştiinţaţi sau 
consultaţi. Nu am dreptate? 

Văzând că recunosc intenţia voastră profundă, voi Mi-aţi confirmat- 
o pe loc, vorbindu-Mi urât. N-am dreptate? 

Voi nu doreaţi să întrebaţi cu voce tare decât dacă trebuie să 
rămâneţi sau puteţi pleca acasă, dar în ceea ce priveşte semnificaţia ascunsă 
a intenţiei voastre, voi doreaţi să aflaţi mai multe despre motivele acestor 
schimbări care v-au trezit mânia, astfel încât a doua zi să le puteţi reproşa 
patriarhilor (ştiut fiind că după Sabat, aceştia sunt mai dispuşi să îşi plece 
urechea la plângerile şi nemulţumirile voastre). N-am dreptate?" 

De data aceasta, Garbiel a păstrat tăcerea, la fel ca şi colegii lui, 
incapabil să mai scoată un cuvânt. 

De aceea, Abedam li s-a adresat tuturor: „Acum urmaţi-ne cu toţii, 
pe Mine şi pe Adam pe vârful colinei. Acolo veţi începe prin a vă întări 
trupurile cu hrană şi cu băutură, căci nu aţi avut parte astăzi de aşa ceva, 
după care vom purta o discuţie amicală şi plăcută despre semnificaţia 
intenţiei Mele. Amin ". 

Capitolul 50 

OMNISCIENŢA ŞI ÎNŢELEPCIUNEA STRĂINULUI. 
PRESENTIMENTUL ULUITOR AL LUI GARBIEL 

(17 martie 1842) 

Uimit de această invitaţie, Garbiel şi-a luat inima în dinţi - căci nu 
putea înţelege de unde ştia acest străin toate acele amănunte, până la 
ultimul detaliu - şi i-a dat lui Abedam următorul răspuns: 

„Ascultă, prieten uimitor, tu eşti o enigmă vie pentru mine! Cum 
poţi citi gândurile cele mai ascunse din inimile noastre? Cum poţi vedea cu 
atâta claritate ce se petrece în ele? 

Nu, acest lucru este prea mult pentru mine! 

Ascultă, prietene care ai devenit pentru mine mai presus de oricine 
altcineva, încep să cred că nu eşti ceea ce pari. 

Cea mai importantă dovadă a acestei convingeri pe care o am a fost 
senzaţia extraordinară pe care am trăit-o la pieptul tău. Un al doilea 
argument este cel referitor la ascuţimea privirii tale, care poate citi chiar şi 
în cele mai secrete unghere ale inimilor noastre. 

Eu ştiu că există oameni cu o vedere foarte ascuţită, precum Enoh, 
Kenan, Jared, Enos şi Seth, care au primit acest har prin dispensă divină şi 
care au săvârşit numeroase miracole, precum trăznetul de astăzi - dacă nu 
cumva şi acesta a fost tot opera ta! - sau restaurarea instantanee a peşterii 
lui Adam - la fel, dacă nu cumva ai avut şi aici un cuvânt de spus! - ori 
calmarea bruscă a furtunii de ieri - dacă nu cumva ai avut vreun amestec. 

Aşa cum spuneam, se ştie că atunci când Dumnezeu îşi revarsă 
graţia supremă asupra unui om extrem de pios, acesta poate săvârşi fapte 
foarte mari. 

Dar mai este ceva: până acum, inima mea nu a simţit nimic 
asemănător pentru cineva şi nici chiar cei mai presus dintre patriarhi nu au 
reuşit să pătrundă atât de adânc în inima mea. 

De aceea, trebuie să mărturisesc că nu prea ştiu cum să înţeleg toate 
acestea. 

De vreme ce eşti capabil să pătrunzi în inimile noastre, cu siguranţă 
cunoşti deja şi răspunsul la întrebarea pe care ne-ai pus-o. 

Simt cum mă cuprinde o teamă din ce în ce mai mare de tine; de 
aceea, te implor să ne scuteşti de invitaţia de a vă urma pe vârful colinei, 
pentru a ne bucura acolo - în nevrednicia noastră - de bucatele lui Adam. 

In ceea ce priveşte mânia noastră secretă, aceasta s-a lămurit. La fel 
şi semnificaţia intenţiei noastre, căci ne-ai demonstrat cu claritate cât de 
ticăloşi am fost. Te asigurăm însă că pe viitor nu vom mai face vreodată 
dovada unei netrebnicii atât de mari. De vreme ce pari a fi cel mai puternic 
om de pe aceste înălţimi, chiar şi patriarhul suprem Adam părând să-ţi fie 
extrem de devotat, fii atât de bun şi dă-ne informaţiile pentru care am venit 
aici, astfel încât să le putem duce celor dragi înainte ca ultimele raze ale 
apusului de soare să dispară. 

Mult iubitul meu prieten, te implor să nu consideri această cerere ca 
un ultimatum adresat ţie şi marelui patriarh Adam, ci doar ca pe o 
rugăminte umilă, născută în modestia inimilor noastre. Dacă cererea noastră 
îţi displace, suntem gata să te urmăm până la capătul lumii, mai degrabă 
decât să ne opunem voinţei tale! Te asigurăm cu toţii că voia ta 
atotputernică va fi întru totul respectată de noi". 

Iată răspunsul pe care 1-a dat Abedam atât de vorbăreţului Garbiel: 
„Ascultă ce îţi voi spune în continuare, căci este important pentru tine. 
Limba ta este o adevărată capodoperă, căci reuşeşte să vorbească în orbirea 
ei, ignorând cu totul ceea ce îţi strigă cu voce tare inima, care nu este deloc 
rea. Tot ce ai spus până acum nu are nici cap, nici coadă, şi nici un pic de 
substanţă. 

Au fost doar vorbe goale, cu vânticel lipsit de conţinut, prin care ai 
dorit să scapi de teama care ţi-a cuprins trupul. 

Spuneai mai devreme: cine ar putea ascunde vreun secret de Mine, 
de vreme ce Eu pot citi chiar şi în cele mai secrete unghere ale inimii? 

Ei bine, citesc în inima ta o mare teamă. Dar îţi mai spune ceva: 
ţine-ţi limba între dinţi şi strânge-ţi strâns buzele, ca să nu-ţi mai amăgească 



116 



inima, crezând că ai descoperit semnificaţia intenţiei Mele în ceea ce vă 
priveşte. 

Acest lucru este absurd, căci va veni curând clipa când tu şi fraţii tăi 
veţi înţelege că nici chiar cel mai înalt dintre îngerii cerului nu va putea 
realiza vreodată până la ultimele ei profunzimi semnificaţia intenţiei Mele 
faţă de voi. 

Cât despre datoria voastră ca mesageri trimişi de fraţii voştri, te 
asigur că aceştia au primit deja răspunsul aşteptat, ştiind că trebuie să 
rămână aici astăzi, mâine şi poimâine, de ziua controverselor. 

De aceea, nu aţi avea nici o scuză să rămâneţi în urma Mea şi să nu 
urmaţi invitaţia pe care v-am făcut-o. 

Ce zici, acum că ţi-am demonstrat inutilitatea temerilor tale şi ai 
aflat că cei dragi au fost informaţi ce trebuie să facă, Mă vei urma?" 

Cu lacrimi de fericire în ochi, Garbiel a răspuns: „Da, cu siguranţă, 
acum Te voi urma până la capăt, oriunde vei dori. 

Căci am un mare presentiment, de când ne-ai spus cât de 
insondabilă este semnificaţia intenţiei Tale. 

Limba mea nu îndrăzneşte să rostească ceea ce intuiesc, dar inima 
mea strigă cu voce tare - prin iubirea ei, de o intensitate niciodată simţită 
anterior - că Tu eşti Tatăl! 

De aceea, Te voi urma de-a pururi, oriunde vei dori, da, de-a pururi. 
Amin ". 



Capitolul 51 

DISCURSUL LUI ABEDAM REFERITOR LA LUMINĂ. 
MANIFESTAREA LUI DUMNEZEU CEL ATOTPUTERNIC ŞI A 
TATĂLUI PRIN ABEDAM 

(18 martie 1842) 

Abedam s-a pregătit atunci de plecare, spunându-i lui Garbiel: 
„Bine, urmează-Mă! Adevăr îţi spun: cel care Mă urmează păşeşte pe calea 
adevărului, care conduce către viaţă! 

Cui i-ar plăcea să meargă fără lumină pe o cărare prin pădure, în 
întunericul nopţii? 

Lumea în care trăiţi voi este pădurea, iar viaţa terestră a omului este 
cărarea, durata vieţii sale trupeşti fiind întunericul nopţii. 

Cum poate urma cel lipsit de lumină cărarea îngustă, singura care îl 
poate conduce pe călător la destinaţia dorită, care este viaţa eternă? 

Eu sunt deopotrivă lumina supremă, infailibilă, calea şi viaţa eternă. 

De aceea, dacă doreşti într-adevăr să Mă urmezi, vei avea lumină 
din abundenţă şi nu te vei mai rătăci niciodată, căci aceasta este menirea 
luminii. In acest fel, nu vei putea rata destinaţia dorită, care este viaţa 

eternă, căci calea şi lumina conduc direct către ea, fiind una cu adevărata 
viaţă eternă. 

De aceea, urmaţi-Mă cu toţii, fără să Mă întrebaţi unde vă voi 
conduce! Căci acolo unde Mă aflu Eu, acolo este destinaţia şi viaţa eternă. 

Să spunem că cineva ţine în mână un felinar luminos, plimbându-se 
cu el mai întâi pe vârful unui munte, apoi printr-o vale adâncă, şi prin 
diferite alte locuri. Va lumina felinarul altfel, în funcţie de locul ales, sau 
dimpotrivă, locul luminat în noapte va fi considerat just? 

Adevăr vă spun: lumina este la ea acasă oriunde s-ar afla. Căci cine 
ar putea spune vreodată: cutare loc nu este potrivit pentru lumină, iar razele 
soarelui ar trebui să-1 evite? 

Acelaşi principiu este valabil şi în ceea ce priveşte lumina spiritului. 
De aceea, dacă această lumină coboară asupra voastră, nu ar trebui să 
întrebaţi dacă locul pe care a căzut este potrivit sau nu pentru ea şi dacă 
sunteţi sau nu vrednici de ea. 

Atunci când lumina coboară, deschideţi-vă complet în faţa ei şi 
lăsaţi-o să vă servească! Căci aceasta este menirea luminii: să vă servească 
tuturor. Dacă lumina dispare, atât cel vrednic cât şi cel nevrednic o vor 
regreta. 

Şi amândoi vor implora ivirea zorilor, dar aceştia vor veni cu 
întârziere, iar sufletul nu va suporta decât cu mare greutate această 
întârziere. 

în schimb, vai celor care cad în timpul zilei, nelăsându-se ridicaţi de 
lumina care umblă în mijlocul lor! 

Adevăr vă spun: când noaptea va coborî din nou asupra lor, le va fi 
infinit mai greu să se ridice! 

Pe de altă parte, dacă cineva cade în timpul nopţii, cum ai putea să 
nu-1 ierţi? 

Da, adevăr vă spun: cei care cad în timpul nopţii se vor ridica mult 
mai uşor atunci când va sosi ziua decât cei care cad în plină zi, fiind prea 
leneşi pentru a se ridica, continuându-şi drumul în lumină către destinaţia 
dorită. 

De aceea, vă invit din nou: deschideţi-vă complet inimile în faţa 
luminii, atât timp cât aceasta se află în mijlocul vostru; căci timpul luminii 
este scurt, - în timp ce noaptea va dura infinit de mult. 

Cel care se deschide acum în faţa luminii nu o va mai putea pierde 
vreodată. 

Realizaţi acum, plenar, că Eu sunt lumina vieţii şi însăşi viaţa 
primordială şi eternă! 

Dacă veţi realiza plenar acest lucru în inimile voastre, veţi putea 
spune că aţi absorbit deja, complet, lumina şi viaţa eternă. 

Dar ce anume este lumina şi ce este viaţa eternă? 

Lumina este Dumnezeu însuşi, iar iubirea eternă care se manifestă 
în această lumină este viaţa eternă, adică Tatăl, Cel pe care L-ai mărturisit 
tu, Garbiel, atunci când ai vorbit despre presentimentul tău. 

Adevăr, adevăr vă spun: Eu sunt unicul Tată, iar voi sunteţi copiii 
Mei, dacă Mă veţi recunoaşte ca Tată! 

Cât despre cei care nu acceptă să Mă recunoască - din toată inima 
lor - în această calitate de Tată, pentru aceştia voi fi ceea ce sunt şi pentru 
piatra cea insensibilă, respectiv un Dumnezeu şi un Creator care îi va 
judeca de-a pururi! 

Puterea Mea este nesfârşită - astfel vorbeşte Dumnezeu pentru Sine 
- şi cine i se poate opune? 

Dar Tatăl îşi ţine copiii la piept, ascunzându-L de ochii lor speriaţi 
pe Dumnezeu cel atotputernic, pentru ca toţi să-L primească în inimile lor, 
urmând chemarea Lui părintească. 

Ascultaţi: Eu sunt Tatăl şi vă chem pe toţi să Mă urmaţi! 

Nu ezitaţi, dragii Mei copilaşi, şi urmaţi-Mă, căci Eu sunt cu 
adevărat Tatăl vostru preasfânt şi preaplin de iubire! 

Asultaţi-Mă şi urmaţi-Mă! Amin, Amin, Amin ". 

Capitolul 52 

DISCURSUL INSPIRAT AL LUI GARBIEL REFERITOR LA 
SPIRITUL PĂRINTESC ŞI DIVIN PE CARE L-A SIMŢIT ÎN 
CUVINTELE LUI ABEDAM 

(21 martie 1842) 

După ce Abedam şi-a încheiat discursul, Garbiel şi ceilalţi de faţă au 
căzut cu feţele la pământ, la picioarele Tatălui. 

Când şi-a mai revenit în simţiri, Garbiel a început un discurs adresat 
fraţilor şi prietenilor săi, pe care merită întru totul să-1 relatăm. Adam însuşi 
avea să depună mărturie în acest sens, spunând: 

„Garbiel, am ascultat la viaţa mea multe discursuri rostite de limba 
omului, dar niciodată nu mi s-a întâmplat să aud asemenea cuvinte rostite 
de o fiinţă netrezită. 

Bucură-te, căci Abedam a făcut deja foarte mult pentru tine! Mă 
întreb ce te va mai aştepta atunci când inima ta se va uni pe deplin cu El, în 
iubirea cea mai pură?" 

Acestea aveau să fie cuvintele lui Adam la încheierea discursului lui 
Garbiel. Dar să vedem care a fost acesta: 

„Prieteni şi fraţi! Aţi auzit, aţi înţeles ce s-a spus înainte? 

Cine este capabil să rostească asemenea cuvinte atotputernice nu 
numai pentru urechile, ci mai ales pentru inimile noastre? 

A mai auzit cineva asemenea cuvinte, începând cu patriarhul nostru 
suprem şi terminând cu cel din urmă dintre copiii noştri, care nu ştiu încă să 
vorbească? 

'Nu, nu, nu!' îmi veţi răspunde cu toţii, căci aceste cuvinte nu s-au 
născut din înţelepciunea umană, şi nici măcar a celui mai perfect dintre 
îngeri. 

Unde am putea găsi, în întreaga infinitate, o fiinţă creată capabilă să 
rostească prin ea însăşi asemenea cuvinte? 

Prieteni şi fraţi, gândiţi-vă, imaginaţi- vă! Cine poate fi Acela care 
spune: 'Eu sunt lumina, calea şi destinaţia sfântă!'? Cine poate fi această 
fiinţă dacă nu însăşi Cauza primordială, eternă şi unică? 

Prieteni, fraţilor! Tot nu aţi înţeles încă Cine este străinul care ne-a 
vorbit? 

O, în acest caz trebuie să fiţi mai orbi decât centrul pământului, cu 
întunericul său deplin., şi mai surzi decât piatra cea dură de pe fundul 
oceanului. 

Adevăr, adevăr vă spun, acum sunt pe deplin convins că dacă cineva 
dintre noi ar îndrăzni să rostească asemenea cuvinte prin el însuşi, înainte 
chiar de a apuca să rostească al doilea cuvânt din acest blasfemiator nu ar 
mai rămâne nici cea mai mică urmă. 

Da, dacă pământul însuşi ar avea o gură cu care să vorbească şi ar 
rosti asemenea cuvinte, el ar fi distrus instantaneu! 

Nici soarele nu ar avea parte de o soartă mai bună! 

Chiar nu puteţi înţelege acest lucru? - Dacă nu puteţi înţelege, 
gândiţi-vă ce ar însemna să fiţi voi Lumina primordială şi eternă, mai sacră 
decât orice altceva, Lumina tuturor luminilor, Calea tuturor căilor şi scopul 
suprem al tuturor lucrurilor. Da, gândiţi-vă ce ar însemna să fiţi Puterea 
supremă a tuturor forţelor - gândiţi-vă dacă aţi mai putea trăi în asemenea 
condiţii! 

Personal, nu am fost niciodată un profet. Acum am devenit însă 
profet şi pot să prezic în faţa voastră că cel care ar îndrăzni să spună, cu cea 
mai mare certitudine şi cu o convingere deplină: 'Eu sunt Puterea supremă 
a tuturor puterilor!', şi-ar pierde complet orice putere, astfel încât nu ar mai 
fi capabil să rupă nici măcar o pânză de păianjen. 

Dacă ar spune: 'Eu sunt forţa tuturor forţelor!', chiar şi o molie l-ar 
putea doborî la pământ cu fâlfâitul aripilor sale. 

Dacă ar spune: 'Eu sunt Principiul tuturor principiilor!', un simplu 
ţânţar ar fi de ajuns să-i zdrobească toate oasele şi să-i sfârtece toţi muşchii. 

Iar dacă ar spune: 'Eu sunt scopul suprem al tuturor lucrurilor!', 
abisul etern 1-a înghiţi pe loc, consumându-1 instantaneu în focul pierzaniei. 

La fel, dacă ar spune: 'Eu sunt Calea tuturor căilor!', pământul 1-a 
înghiţi chiar în acea clipă în focul mâniei sale. 

Dacă ar spune: 'Eu sunt Lumina tuturor luminilor!', ar fi nevoit să 
trăiască de-a pururi în întunericul cel mai deplin cu putinţă. 

în sfârşit, dacă ar îndrăzni să meargă atât de departe încât să spună: 
'Eu sunt Viaţa supremă, primordială şi eternă a tuturor vieţilor!', cine ar 
putea estima vreodată rapiditatea cu care viaţa lui ar fi anihilată, ca şi cum 
nu ar fi existat niciodată? 

O, prieteni şi fraţi, cred că acum aţi înţeles acest lucru şi, după cum 
puteţi vedea, străinul care a făcut toate aceste afirmaţii cu privire la 
persoana sa continuă să stea în faţa noastră, viu şi nevătămat şi cu puterea 
intactă, continuând să ne cheme la el aşa cum un tată îşi cheamă copiii. Mai 
mult, simţim cu toţii bubuitul inimilor noastre, care ne strigă: 'Tu, Tu 
singur eşti Tatăl nostru, şi vai celui care ar îndrăzni vreodată să hulească 
împotriva acestui nume sfânt, autonumindu-se 'tată'. - Cine, cine poate fi 
acest străin, şi de unde a venit el la noi? 

Ascultaţi: cerul infinit, cu toate minunile sale nesfârşite, pământul şi 
minunile sale, şi cel mai mare miracol între toate, inima noastră, toate ne 
strigă şi proclamă cu voce tare: 'Este Iehova, Dumnezeu, Creatorul suprem 
al tuturor lucrurilor, Tatăl preasfânt, care a coborât în mijlocul copiilor Săi 
pe pământ!' 

Fraţilor, înţelegeţi acum acest lucru?" 



(22 martie 1842) 

După discursul lui Garbiel, Abedam le-a cerut tuturor să se ridice de 
jos şi le-a spus: „Copii, a sosit timpul să Mă urmaţi pe culmea colinei, 
pentru a vă arăta acolo, în prezenţa tuturor patriarhilor, o altă semnificaţie a 
intenţiei Mele legate de voi. 

Căci iată, pământul este un ţinut întins, pe care cresc tot felul de 
ierburi, de tufişuri şi de copaci. La sol se târăsc cele mai variate reptile, iar 
pădurile sunt pline cu animale din toate speciile. La fel, aerul şi apele. 

Cine le poate cunoaşte pe toate? In ce inimă există ordinea necesară 
pentru a integra toate aceste lucruri? Şi totuşi, inima aparţine acestei ordini. 

De aceea, urmaţi-Mă, pentru a afla o altă latură a intenţiei Mele 
legate de voi! Amin". 

Capitolul 53 

PE DRUMUL SPRE CULME. REFLEXIILE TĂCUTE ALE 
LUI BESEDIEL REFERITOARE LA NATURĂ ŞI OBSERVAŢIILE 
SALE CU PRIVIRE LA ASPECTUL UMAN AL DOMNULUI. 
RĂSPUNSUL CORECT AL LUI GARBIEL 



Plini de cel mai mare respect, s-au ridicat atunci cu toţii şi L-au 
urmat pe Abedam şi pe Adam pe culmea colinei, pe care de-acum o 
cunoaştem deja. Tremurau cu toţii, în parte de fericire, iar în parte din 
cauza fricii faţă de sfinţenia şi atotputerea lui Dumnezeu care păşea în 
mijlocul lor; în bună parte însă şi din cauza iubirii în creştere pe care 
începeau să o simtă faţă de El. 

Fratele lui Garbiel, care mergea alături de acesta, i-a şoptit: 
„Ascultă, frate! Când privesc cerul înstelat şi îmi amintesc de ce ne spuneau 
Seth, Enbos şi mai ales Enoh, cum că toate aceste stele minuscule sunt în 
realitate sori uriaşi, extrem de luminoşi, prin minte îmi trece următorul 
gând: 'Iată, Besediel, în faţa ta păşeşte Creatorul omnipotent şi preasfânt al 
tuturor acestor lumi pline de cele mai incredibile minuni! Un singur gând 
divin al Său şi o întreagă lume poate dispărea instantaneu, îngropată în 
propria sa noapte eternă. Şi un alt gând sfânt al Celui care păşeşte în faţă ar 
fi suficient pentru ca o nouă creaţie glorioasă să înceapă să strălucească în 
infinitate!' - O, frate, ce senzaţie incredibilă creează aceste gânduri în 
inima mea! 

Ne-ai întrebat mai devreme dacă tot nu ne dăm seama cine este 
străinul. 

O, vreau să-ţi spun că L-am remarcat încă de la bun început, convins 
fiind că în spatele Lui se ascunde ceva imposibil de exprimat în cuvinte. 
Căci ochii Săi mi-au vorbit încă înainte ca gura Lui să rostească acele 
cuvinte de o sfinţenie absolută. 

Ai mai văzut vreodată asemenea ochi şi o asemenea gură? 

Câtă demnitate, câtă sfinţenie, ce putere şi câtă autoritate exprimă 
ele! Este suficient să-i arunci o singură privire pentru a-ţi dori din toată 
inima accesul la beatitudinea supremă. Şi cât de mare este iubirea pe care o 
emană, dacă îi priveşti faţa de aproape! 

Dacă îl priveşti de la o distanţă mai mare, faţa Lui capătă o alură din 
ce în ce mai sfântă şi oarecum inexprimabilă. 

Nu-mi dau seama dacă ceea ce trezeşte în inima mea este mai 
degrabă un respect sublim şi sacru, sau smerenia cea mai profundă cu 
putinţă şi dorinţa de a mă apropia de El, pentru a deveni, dacă acest lucru ar 
fi posibil, una cu El! 

Şi cu cât te apropii mai mult de El, cu atât mai tare îţi pierzi senzaţia 
de nefamiliaritate, simţind o iubire sacră, aşa cum nu ai mai simţi vreodată 
în viaţă, până când te topeşti complet într-un ocean de fericire. 

O, frate, aş vrea să te întreb pe tine, care eşti mult mai înţelept decât 
am fost vreodată eu: tu nu simţi la fel? 

Spune-mi, cât de mult trebuie să am încredere în aceste sentimente 
şi cât de tare pot greşi. Dacă ai un răspuns la această întrebare, te, rog, dă- 
mi-1 chiar acum!" 

Garbiel i-a răspuns după cum urmează fratelui său Besediel: „O, 
frate! Poţi să ai o încredere deplină în sentimentele din inima ta, dar trebuie 
să ştii că ele nu îţi aparţin ţie, ci Celui care ne conduce acum către vârful 
sacru al colinei. Da, frate Besediel, această culme nu este sacră numai din 
perspectiva terestră, ci infinit mai mult. Ea reprezintă o culme a vieţii 
eterne interioare, născută din El. Aşa simt eu. 

O, frate şi voi, ceilalţi fraţi ai mei, deschideţi-vă cât mai complet 
inimile. Renunţaţi la balastul terestru, care este inutil, şi goliţi-vă inimile 

pentru ca ele să poată primi marile comori care se revarsă asupra noastră 
din abundenţă, şi vor continua să se reverse! 

Dar, dragul meu frate, deocamdată nu este momentul să ne gândim 
la asemenea lucruri minunate, căci gândurile prea exaltate pot fi uneori 
greu de digerat de inimile care nu sunt încă suficient purificate. 

Cine doreşte să se ocupe de asemenea gânduri trebuie mai întâi să 
îşi purifice activ inima printr-o căinţă reală şi prin iubirea - mai presus de 
orice altceva - a Celui care ne conduce acum pe cărare. 

Iată, aproape că am ajuns la destinaţie. Văzându-L pe Cel care ne 
conduce, patriarhii au căzut deja cu feţele la pământ. 

O, priviţi, priviţi: ei au fost înconjuraţi de o lumină sacră! întreaga 
culme străluceşte datorită acestei lumini! 

O, fraţilor, lăsaţi lacrimile să vă curgă în voie şi rugaţi-vă, căci ceea 
ce se petrece aici este sacru! 

O, sărmană inimă păcătoasă, - cum vei putea suporta tu revelaţiile 
care vor urma, lumina lui Dumnezeu cel etern, a Tatălui preasfânt?" 

Capitolul 54 

CEI DOISPREZECE SUNT PRIMIŢI DE PATRIARHI. 
DEFECTUL DE VORBIRE AL LUI SETH ESTE VINDECAT PE 
LOC DE ABEDAM. HRĂNIREA CELOR DOISPREZECE. 

(28 martie 1842) 

La fel ca şi Garbiel şi Besediel, ceilalţi membri ai grupului au 
discutat între ei tot drumul. Conduşi de Mine, au ajuns cu toţii pe vârful 
colinei, cu inimile pregătite şi pline de ardoare. 

Odată ajunşi aici, Abedam le-a cerut patriarhilor să se ridice şi să-i 
întâmpine pe cei 12, conduşi personal pe colină de El şi de Adam. 

Auzind dorinţa lui Abedam, patriarhii, soţiile şi copiii lor şi-au 
deschis braţele şi i-au primit plini de iubire pe cei 12. 

Numai Seth a rămas undeva în spate, căci acum se temea de cei pe 
care îi respinsese anterior atât de brutal. 

Adam 1-a chemat însă la el pe Seth şi 1-a întrebat: „Abbel-Seth, de 
ce ai rămas deoparte, când tot ceea ce respiră pe colină ascultă de vocea 
Tatălui preasfânt? 

Ţi-au înţepenit braţele de nu vrei să le deschizi în faţa celor pe care 
i-a adus aici Părintele Abedam însuşi? - Sau poate nu ai auzit chemarea 
Sa?" 

Seth a căzut imediat în genunchi în faţa lui Adam şi a lui Abedam, 
rugându-i: „O, iertaţi-mi nebunia şi prostia! Ce am făcut eu...". 

în acest moment, Abedam 1-a întrerupt şi i-a spus: „Acelaşi lucru 1- 
am făcut şi Eu, de aceea a fost corect! 

Teama ta din prezent este însă nepotrivită, la fel ca şi refuzul tău de 
a-i întâmpina pe cei pe care i-am condus personal aici, în pofida apelului 
Meu. 

De aceea, alungă-ţi această teamă stupidă şi urmează exemplul 
celorlalţi, eliberându-ţi astfel inima şi ferind-o de eventualele reproşuri pe 
care ţi le-ar putea face însăşi conştiinţa ta, - ştiut fiind că te afli în faţa Mea 
ca un om complet lipsit de păcate. încearcă să înţelegi ce ţi-am spus şi 
acţionează în consecinţă. Amin ". 

După care, Seth s-a ridicat imediat şi şi-a deschis braţele plin de 
iubire în faţa celor 12. 

Văzând că părintele Seth - atât de mânios pe ei mai devreme - îşi 
deschide braţele şi îi întâmpină plin de iubire, cei 12 au căzut imediat la 
picioarele lui, cerându-i iertare, convinşi că mânia lui a fost stârnită de 
nebunia şi de obrăznicia lor. 

Intrat într-o veritabilă stare de transă a iubirii, Seth era însă 
incapabil să rostească vreun cuvânt. Incapacitatea temporară a limbii sale a 
fost însă pe deplin suplinită de braţele şi de pieptul său, căci el i-a ridicat de 
joc pe fiecare în parte, strângându-i la piept, dar mai ales îmbrăţişându-i în 
inima sa. 

El le-a arătat astfel că în realitate nu a fost niciodată mânios pe ei şi 
că atitudinea sa anterioară a avut drept unică motivaţie impulsul superior de 
a-i atrage către beatitudinea vieţii eterne. Văzând însă că cei 12 nu înţeleg 
pe deplin limbajul subtil al inimii sale, el s-a întors către Abedam şi a arătat 
către limba şi către pieptul său. 

Realitatea este că Seth avea un defect din naştere, şi anume: ori de 
câte ori sufletul său era profund mişcat, el nu mai putea rosti nici un cuvânt 
o vreme destul de îndelungată. 

Abedam a atins însă gura şi pieptul lui Seth, spunându-i: „Seth, 
ascultă chemarea Mea: deschide-ţi gura, căci limba ta nu te va mai trăda 
vreodată. Şi astfel, eliberează-ţi inima. Amin ". 

Instantaneu, gura lui Seth s-a deschis şi din ea au ieşit următoarele 
cuvinte, de o mare profunzime: 

„O, copii, o, copii ai iubirii Tatălui preasfânt, dacă - mânat de un 
impuls sacru şi just - nu v-aş fi respins mai devreme de lângă inima mea 
plină de cea mai profundă iubire, prin cuvinte aspre şi dure, adevăr vă spun, 
prieteni, inima mea v-ar fi devorat tocmai datorită marii sale iubiri pentru 
voi! 

Copii, prieteni, după ce v-aţi speriat de cuvintele mele şi v-aţi retras 
de pe înălţimile sacre, am plâns pentru voi, căci aţi refuzat să urmaţi sfatul 
meu înţelept şi nu v-aţi dus la Adam ca să îi cereţi sfatul, motiv pentru care 
aţi fost nevoiţi să treceţi prin momente atât de pline de teamă! 

Până când Tatăl preasfânt şi Adam nu au ajuns la voi, m-am temut 
foarte tare pentru voi în inima mea plină de iubire! 

Când L-am văzut însă pe Tatăl preasfânt strângându-vă în braţele 
Sale, lângă inima Sa, o povară mai grea decât pământul a căzut de pe inima 

mea, care suferea încă din cauza faptului că voi, copiii mei, aţi fugit speriaţi 
de cuvintele mele, tatăl vostru. 

Să uităm însă de toate acestea. Aceasta a fost voinţa Tatălui 
preasfânt; de aceea, lui îi datorăm cu toţii mulţumirile noastre eterne şi 
iubirea cea mai pură de care sunt capabile inimile noastre! 

Iar acum, copii şi prieteni, după cum pot constata, astăzi nu aţi avut 
ocazia să vă întăriţi trupurile cu mâncare şi băutură. De aceea, veniţi lângă 
aceste coşuri şi mâncaţi şi beţi după pofta inimii. Căci bucatele din coş au 
fost binecuvântate de Tatăl preasfânt! 

Haide, veniţi şi serviţi această hrană a vieţii eterne!" 

Iar Abedam a întărit cuvintele lui Seth, invitându-i să urmeze sfatul 
acestuia. 



Şi astfel, urmându-1 pe Seth, cei 12 au mâncat şi au băut după pofta 



inimii. 



Capitolul 55 

RECUNOŞTINŢA LUI GARBIEL PENTRU MASA PRIMITĂ. 
DISCURSUL LUI ABEDAM REFERITOR LA RECUNOŞTINŢA 
EXCESIVĂ 

(29 martie 1842) 



După ce au mâncat pe săturate, întărindu-şi trupurile şi sufletele, cei 
12 s-au ridicat şi s-au îndreptat către Abedam, Adam şi Seth, cărora le-au 
mulţumit din inimă pentru imensa graţie de a-şi fi putut potoli foamea cu 
bucatele delicioase din coşul lui Adam. 

Garbiel a luat atunci cuvântul şi a spus cu voce tare: „Fraţilor, eu 
cred că avem cu toţii un palat. Din ceea ce am simţit însă cu palatul meu, 
cred că veţi fi de acord cu mine atunci când spun că: 

Acest pământ sărac nu poate produce roade atât de glorioase, a căror 
formă depăşit tot ce am văzut vreodată, la fel cum lumina soarelui 
depăşeşte lumina palidă a lunii. 

In ceea ce priveşte aromele delicioase pe care le-am simţit, nu cred 
că există pe pământ ceva comparabil, diferenţa fiind la fel de mare ca şi cea 
dintre cuvintele sacre ale Celui care păşeşte acum în mijlocul nostru (Tatăl 
preasfânt şi preaplin de iubire!) şi bâlbâielile mele penibile. Pe scurt, este o 
diferenţă ca de la cer la pământ. 

Rezultă, dragii mei fraţi şi prieteni, că aceste fructe trebuie să aibă o 
origine mult superioară celei pe care o cunoaştem cu toţii. 

De vreme ce acest lucru nu poate fi contestat, care este datoria 
noastră eternă? 

Priviţi-mă: doresc ca inima care îmi bate în piept să fie aprinsă de 
focul celei mai sublime iubiri, consacrând-o în semn de recunoştinţă eternă 
Celui Suprem care dăruieşte asemenea daruri. Doresc de asemenea să îl 

slăvesc pe El, pe Tatăl preasfânt, în fiecare zi, în fiecare ceas şi în fiecare 
clipă, de acum înainte. 

Căci dulci au fost aceste fructe şi mai presus de orice savoarea lor. 
De aceea, haideţi să-L slăvim pe Tatăl preasfânt întreaga noastră viaţă; căci 
bunătatea şi iubirea Lui sunt supreme, la fel ca şi graţia şi compasiunea Sa. 
Numele Lui fie lăudat, acum şi de-a pururi! Amin ". 

Iar ceilalţi i-au răspuns în cor: „Da, numele preasfânt al Tatălui 
ceresc fie lăudat, acum şi de-a pururi! Amin ". 

După care s-au prosternat cu toţii la picioarele sfinte ale lui 
Abedam, slăvindu-L din toată inima, plini de recunoştinţă. 

Dar Abedam cel Mare le-a cerut să se ridice şi le-a spus: 

„Copii, orice părinte este fericit atunci când copiii lui îl privesc plini 
de recunoştinţă şi iubire. 

Gândiţi-vă însă ce poate simţi un părinte dacă îi dă copilului său un 
măr copt, iar acesta rămâne atât de mişcat de darul tatălui său încât nu mai 
încetează să-1 laude zi şi noapte, cu toate încercările sale de a-1 potoli. Cum 
v-aţi simţi voi într-o asemenea situaţie? 

Cât de grea trebuie să fie inima unui asemenea părinte la următorul 
dar, ştiind martiriul la care îşi va supune copilul iubit, care nu se va mai 
ocupa de nimic altceva decât de slăvirea lui! 

Ştiind că are pregătit un dar mult mai important, cât de mare trebuie 
să fie durerea inimii sale văzând că darul neînsemnat de dinainte aproape că 
1-a costat viaţa pe copilul său, care şi-a pierdut suflul tot lăudându-1?! 

De altfel, în clipa când copilul va primi noul dar, mult mai 
important decât primul, ce cuvinte ar mai găsi el pentru a-i mulţumi tatălui 
său, de vreme ce şi-a epuizat toate rezervele în semn de recunoştinţă pentru 
darul anterior, complet lipsit de însemnătate? 

Dacă doriţi să-Mi mulţumiţi acum de-a pururi - cu cea mai mare 
iubire posibilă - pentru un banal bâzâit de ţânţar sau pentru un fir de păr de 
pe corpul vostru, oare cum o să-Mi mai mulţumiţi atunci când vă voi dărui 
comoara supremă - viaţa eternă şi preafericirea?! 

Dacă pentru o simplă nucă doriţi să-Mi consacraţi luna şi soarele de 
pe cer, împreună cu toate stelele nopţii, în semn de sacrificiu de sine, Mă 
întreb ce-o să-Mi mai oferiţi atunci când veţi primi acel dar, care constă el 
însuşi într-un întreg univers? 

Aşadar, copiii Mei pe care vă iubesc mai presus de orice, nu uitaţi 
că orice trebuie să aibă măsura sa justă, inclusiv recunoştinţa, care nu este 
altceva decât mărturisirea plină de iubire a bucuriei produse de darul primit. 

Dacă cineva mulţumeşte pentru o simplă frunză ca şi cum ar fi 
primit un cedru, el face dovada naivităţii sale, depunând mărturie pentru 
ceva ce nu a primit încă. 

De aceea, terminaţi cu laudele şi mai bine pregătiţi-vă inimile pentru 
a primi din mâna Mea o comoară mult mai presus de aceste fructe. 

Dar mai întâi de toate pătrundeţi în inimile voastre, contemplaţi-le şi 
spuneţi-Mi ce aţi găsit în ele. Amin ". 



Capitolul 56 

INSTRUCŢIUNILE LUI ENOH REFERITOARE LA 
MANIERA ÎN CARE TREBUIE TESTATĂ INIMA. DIFERENŢA 
DINTRE LUMINA INTELECTULUI ŞI LUMINA INIMII. IUBIREA 
TEMPORARĂ ŞI IUBIREA ETERNĂ 



(30 martie 1842) 



După discursul lui Abedam, cei 12 au făcut câţiva paşi înapoi, 
urmând instrucţiunile lui Enoh, care i-a condus pe calea spirituală - prin 
interiorizare - către inimile lor, indicându-le printr-un discurs scurt în ce 
constă testarea propriei inimi şi ce trebuie să facă pentru a deveni conştienţi 
de ceea ce se petrece în aceasta. Iată discursul lui: 

„Ascultaţi-mă, dragii mei fraţi. După ce a fost nevoit să asculte 
laudele voastre de slavă, sincere, dar extrem de copilăreşti, Tatăl nostru 
preasfânt şi preaplin de iubire, Abedam Iehova Emmanuel Abba, v-a dat 
următorul sfat: 

'Testaţi- vă inimile şi spuneţi-Mi cu credinţă ce aţi găsit în ele!' 
Aceasta a fost semnificaţia discursului Său sacru. 

Tatăl preasfânt şi-a dat însă seama că nu veţi şti să pătrundeţi 
această semnificaţie, de aceea, m-a instruit în secret să vă ghidez către 
inimile voastre, ajutându-vă implicit să pătrundeţi semnificaţia profundă a 
cuvintelor Sale. 

Probabil că spusele mele vă surprind, dar veţi constata în curând că 
nu este deloc simplu să îţi întorci privirea către propria inimă pentru a 
vedea ce se află în ea. 

Până acum, lumina predominantă a sufletului vostru a fost 
intelectul, dar spiritul viu, care locuieşte în inima sufletului şi reprezintă 
unica lumină a vieţii, nu a fost niciodată trezit în voi până acum. 

Pe de altă parte, dacă spiritul nu este trezit, este inutil să îţi 
contempli inima, căci ce ai putea vedea într-un loc în care întunericul este 
deplin? Poate cineva să vadă măcar la câţiva paşi înainte într-o beznă 
deplină? 

Acest lucru este cu atât mai mult valabil în ceea ce priveşte vederea 
spirituală din inima omului, căci nimeni nu poate vedea ceva în inima sa 
dacă spiritul său nu a fost trezit în interiorul acesteia. 

Mă veţi întreba acum: cum poate fi trezit acest spirit? 

Acesta este motivul pentru care am fost instruit să vă ghidez 
personal. După ce vom ajunge în interiorul inimii, vom cunoaşte - cu 
ajutorul Celui care ne-a oferit, tuturor, aceste instrucţiuni sacre - ţelul la 
care trebuie să ajungem, potrivit voinţei Sale sacre, supreme şi perfecte. 

Singura modalitate prin care poate fi trezit spiritul este următoarea: 
interiorizarea plină de iubire şi focalizarea privirii interioare către inimă, 
pentru a-L găsi acolo pe Tatăl preasfânt, plini de încredere, de sinceritate şi 
de altruismul cel mai desăvârşit. 

Pe parcursul acestui proces, veţi constata că inimile voastre se vor 
înfierbânta din ce în ce mai tare. Acesta este momentul în care focalizarea 
voastră trebuie să devină maximă, căci acum se va produce aprinderea şi 
izbucnirea luminii. Iar atunci când inimile voastre se vor aprinde de iubire 
pentru Dumnezeu, pentru Tatăl preasfânt şi preaplin de iubire, deschideţi- 
vă ochiul spiritual şi veţi vedea minunile vieţii eterne dinlăuntrul vostru. 

Şi mai există un aspect important: nu trebuie să-L iubiţi niciodată pe 
Tatăl preasfânt numai de dragul acestor minuni, căci El doreşte să fie iubit 
pentru El însuşi. în plus, aveţi grijă ca iubirea voastră să nu fie una 
temporară, care nu durează mai mult de o zi sau două, căci nici chiar o 
femeie slabă nu se mulţumeşte cu o asemenea iubire, ca să nu mai vorbim 
de Dumnezeu cel etern! 

Viaţa pe care o veţi trăi de acum înainte va fi pe măsura iubirii din 
inima voastră. Dacă iubirea este temporară, viaţa este şi ea trecătoare, căci 
iubirea este singura premisă a vieţii, iar iubirii temporare îi lipseşte lumina. 

în schimb, dacă iubirea are o natură eternă, viaţa pe care o 
generează ea va dura de-a pururi. Mai mult, această iubire eternă nu este 
altceva decât trezirea luminoasă a spiritului etern, căci acesta nu înseamnă 
nimic altceva decât iubirea cea mai pură. 

Acum ştiţi tot ce era de spus. Acţionaţi în consecinţă şi în curând 
veţi deveni capabili să vă contemplaţi inima. Amin ". 

Emoţionat la culme, Besediel 1-a prins pe Enoh de mână şi i-a spus: 
„Mult iubitul meu frate Enoh, cum ţi-ar putea mulţumi vreodată inima mea 
pentru această învăţătură glorioasă, mai presus decât oricare alta, prin care 
ne-ai deschis calea către inimile noastre? 

Până acum am fost complet orb, căci, aşa cum ai precizat foarte 
bine, cel puţin în ceea ce mă priveşte, până acum nu mi-am antrenat decât 
intelectul, urmărind să analizez tot ce îmi ieşea în cale. 

Am fost convins că perfecţiunea lui Dumnezeu diferă de 
imperfecţiunea noastră numai în ceea ce priveşte perfecţiunea intelectului, 
- şi că nu te poţi apropia de El decât prin dezvoltarea continuă a acestuia. 

Nu trebuie să-ţi mai spun că din cauza acestei erori de gândire, mi- 
am ignorat până acum complet inima, lucru pe care tu l-ai remarcat încă de 
la început, observând înclinaţia din inimile noastre. 

Abia acum îmi dau seama cât de inutil a fost tot acest efort uriaş, 
căci la ce ne-ar putea folosi vreodată această imensă cunoaştere? 

Spiritul viu nu are nevoie de cunoaşterea lumească. 

La ce i-ar folosi celui orb ca noaptea lumina soarelui, ca să nu mai 
vorbim de cea a spiritului, care este infinit mai strălucitoare? 

Ascultă, frate, toate aceste lucruri îmi erau necunoscute, dar acum, 
când - prin graţia Tatălui preasfânt - ai bătut la pieptul meu, inima mea ţi-a 
deschis şi a spus: 

Iubirea, iubire, iubirea - acesta este cuvântul suprem al întregii 
existenţe. Cine dispune de iubirea veşnică întru Dumnezeu dispune 
simultan şi de viaţa eternă, trăită întru Dumnezeu şi care integrează tot ce a 
creat Acesta. 

Cine nu dispune de această iubire, nu are parte de altceva decât de 
moartea cea mai deplină în inima sa. 

O, frate, iată, acum moartea m-a părăsit. Ce dar suprem ai revărsat 
asupra mea, şi a celorlalţi fraţi ai mei, dezvăluindu-ne cauza principală a 
morţii! 

O, cât de mare este recunoştinţa pe care ţi-o datorăm! 

Dar acum ştiu Cine este Acela căruia îi datorăm întreaga noastră 
recunoştinţă. De aceea, lăsaţi-mă să mă grăbesc în braţele Tatălui 
preasfânt". 

Enoh 1-a atenţionat însă: „Ai puţină răbdare, până când şi ceilalţi se 
vor trezi, la fel ca tine, şi până când inima ta va deveni perfect luminoasă. 
Amin ". 



Capitolul 57 

ENOH VORBEŞTE DESPRE LIMBA PREGĂTITĂ A LUI 
GARBIEL. CONTEMPLAREA INTERIOARĂ A ACESTUIA 

(31 martie 1842) 



La scurt timp, Garbiel s-a îndreptat şi el către Enoh, dorind să 
schimbe câteva cuvinte cu el, mai mult din dorinţa de a face conversaţie 
însă decât dintr-o necesitate reală. 

Intuind acest lucru, Enoh i-a luat-o înainte: „Ascultă, Garbiel, 
Domnul şi Tatăl nostru preaplin de iubire îţi trimite vorbă că dacă doreşti să 
fii trezit, trebuie să păstrezi tăcerea. 

Ţi-am recomandat vreodată, în numele Lui, să îţi laşi limba să 
sporovăiască veselă - ca instrument de trezire? 

Adevăr îţi spun: meditează la cele spuse până acum şi vei găsi calea 
către inimă. Acest lucru nu va fi însă niciodată posibil prin agitaţia limbii, 
care mai degrabă blochează decât deschide calea către viaţa eternă. 

Până acum ai fost primul între fraţii tăi, sau cel puţin aşa îţi 
imaginezi tu, care te consideri un fel de şef al lor. în faţa Domnului 
sfinţeniei, iubirii, blândeţii şi răbdării, această atitudine nu are însă nici un 
fel de valoare, căci în ochii Lui nu contează decât o inimă plină de smerenie 
şi de iubire. 

Tot ceea ce iese în evidenţă în această lume, în ochii lui Dumnezeu 
rămâne la urmă. In schimb, cel care trece neobservat prin această lume, 

considerându-se ultimul între semenii săi, are o mare preţuire în faţa lui 
Dumnezeu. 

Nu trebuie însă să-ţi doreşti să devii ultimul din egoism, ci pentru a- 
L iubi cu o putere încă şi mai mare pe Tatăl preasfânt şi preaplin de iubire 
în această izolare interioară, aspirând cu şi mai multă putere în inima ta 
pentru a reveni în căminul etern în care sălăşluieşte în permanenţă Tatăl 
preasfânt, în calitatea Sa de Dumnezeu atotputernic. 

Dragul meu frate, dacă nu ai ştiut toate aceste lucruri până acum, 
reflectează intens asupra lor, pentru a avea şi tu parte de trezirea care se va 
produce în curând! 

Căci nu te vei putea apropia niciodată de Tatăl preasfânt şi preaplin 
de iubire până când nu vei trece testul suprem al inimii. 

Ştii la fel de bine ca şi mine ce diferenţă uriaşă există între un fruct 
copt şi unul smuls prematur din pom. Ai grijă să nu fi considerat printre 
fructele necoapte, smulse prematur! 

Adevărul sacru este că învăţătorul perfect se află în mijlocul nostru, 
ghidându-ne în persoană, - dar cel care vine la El cu inima imatură nu va fi 
acceptat, până când inima sa nu se va fi maturizat. Abia atunci se va putea 
produce trezirea spiritului. 

Nu este suficient să fii trezit timp de un an, o zi sau o oră. Este 
necesar ca trezirea să se producă pentru eternitate. 

Spiritul nu sălăşluieşte în interiorul limbii, ci în inimă. Există 
oameni cu limba trezită, dar acest lucru nu este neapărat sinonim cu trezirea 
inimii, căci limba face parte integrantă din cap, fiind un fel de braţ 
(instrument) al acestuia. 

Când spiritul este trezit, limba preferă să rămână tăcută. Abia atunci 
înţelege intelectul - această lumină natural-spirituală a sufletului - ce 
diferenţă uriaşă există între limba spiritului şi cea a trupului. 

De aceea, dragul meu frate Garbiel, urmează şi tu instrucţiunile 
Tatălui preasfânt şi ţine-ţi limba în frâu. In schimb, îţi poţi lăsa în voie 
inima să rostească şoaptele ei de iubire, căci acestea vor contribui la 
trezirea spiritului tău, şi implicit la câştigarea vieţii eterne. Reflectează la 
aceste cuvinte! Amin". 

Auzind acest discurs neaşteptat, Garbiel s-a înspăimântat în inima 
sa, şi neştiind ce să facă, a început să mediteze asupra cuvintelor lui Enoh. 
Cu cât medita mai intens, cu atât mai uşoară devenea inima sa, până când a 
atins o stare de pace interioară perfectă. Aflat în această stare de linişte, el a 
putut contempla luminile din inima sa aprinzându-se una după alta, iar 
inima sa s-a dilatat atât de mult încât a integrat întreaga lume. In interiorul 
acestei lumi aparent nesfârşite, el a văzut un altar uriaş, pe care stătea un 
tânăr maiestuos îmbrăcat într-un veşmânt alb. 

Tânărul privea către cer. De sus a coborât o lumină divină, din care 
s-au auzit aceste cuvinte: 

„Garbiel, Garbiel, priveşte semnele de pe mâna ta, care este alături 
de inima ta, şi notează-le pe tăbliţe din piatră. Predă apoi această învăţătură 
fraţilor tăi!" 

După care tânărul s-a transformat într-un bărbat matur, şi-a privit 
mâna şi a văzut scrise pe ea 25 de semne (n.n. literele alfabetului), inclusiv 
explicaţiile referitoare la originea şi semnificaţia lor. 

Şi toţi ceilalţi au descoperit aceleaşi semne prin contemplaţia lor 
interioară. 

După aproape o oră şi jumătate, Enoh a primit instrucţiuni să-i 
trezească din contemplaţia lor interioară. 

Ceea ce Enoh a şi făcut, după care i-a conduc cu prietenie înapoi la 
Abedam. 



Capitolul 58 

VIZIUNEA LUI VRATAH REFERITOARE LA NATURA 
LITERELOR 

(1 aprilie 1842) 

După ce s-au întors la Abedam, mulţumindu-i din inimă, acesta s-a 
adresat unuia din membrii grupului, spunându-i: 

„Ei bine, dragul Meu Vratah, spune-mi pe scurt ce ai descoperit în 
inima ta şi ce ai înţeles din ceea ce ai văzut acolo". 

Copleşit de smerenie şi de emoţie, Vratah şi-a luat inima în dinţi, 
după care i-a răspuns Domnului: 

„O, Dumnezeule şi Tată preasfânt şi preaplin de iubire, atotputernic, 
blând şi răbdător, plin de graţie, compasiune şi iubire, Creator al tuturor 
lucrurilor, chiar trebuie să las limba mea să rostească în faţa Ta ceea ce Tu 
ai ştiut încă de la începutul eternităţilor, cu mai multă claritate decât îmi 
apare mie lumina soarelui într-o zi senină?" 

Abedam i-a replicat: „Cum îmi poţi pune o asemenea întrebare? 

Oare nu am fost chiar Eu cel care ţi-a cerut acest lucru? Ştiind că Eu 
am fost dintotdeauna conştient de ceea ce vei vedea prin contemplaţia ta 
interioară, cum de nu-ţi dai seama că tot Eu am ştiut dintotdeauna şi că îţi 
voi cere să relatezi ceea ce ai perceput, deşi cunosc până la ultimele detalii 
viziunea pe care ai avut-o. 

De aceea, nu mai pune întrebări şi răspunde la ceea ce ţi-am cerut, 
ca şi cum aş ignora complet răspunsul pe care urmează să mi-1 dai. 

Acelaşi lucru este valabil şi pentru voi, ceilalţi, iar cei care vor fi 
întrebaţi, să răspundă! 

Pe de altă parte, nu doresc să vorbesc cu voi ca şi cum m-aş adresa 
unor pietre, ci ca un tată cu copiii lui care au învăţat să vorbească. 

Haide, Vratah, răspunde acum la întrebarea Mea. Amin ". 

După care, Vratah şi-a făcut curaj şi a început să povestească, cu 
inima plină de recunoştinţă, ce a perceput în inima sa. 

Şi iată care au fost cuvintele prin care şi-a descris el viziunea avută: 

„O, Tu, al cărui nume limba mea aproape că nu mai îndrăzneşte să-1 
pronunţe, - dacă aceasta este voia Ta, celelalte voinţe trebuie să se închine 
în faţa ei, iar a mea mai presus de oricare alta! 

Am văzut în inima mea o lumină puternică, mai strălucitoare decât 
soarele. Simultan, pe pământ s-a făcut întuneric, astfel încât nu am mai 
putut percepe altceva în afara acestei lumini. 

Lumina devenea din ce în ce mai puternică, sfârşind prin a-mi 
ilumina toate părţile fiinţei, astfel încât pielea mea a devenit luminoasă ea 
însăşi, răspândind această lumină pe întregul pământ. 

Când lumina a căzut pe pământ, obiectele acestuia mi-au apărut din 
nou în faţa viziunii interioare, dar cu totul altfel decât le ştiam atunci când 
priveam cu ochii trupului. 

Spre exemplu, am văzut frunza unui copac care a căzut în palma 
mea dreaptă, şi pe ea se aflau inscripţionate câteva semne curioase. 
Frumuseţea acestora mi-a atras atenţia, astfel încât am prins frunza şi cu 
mâna stângă, pentru a le putea examina mai îndeaproape. 

In timp ce le studiam, am observat imediat că semnele de pe frunză 
sunt identice cu cele de pe mâna mea, cu singura diferenţă că pe mâna mea 
se aflau exact 25 de semne individuale, în timp ce pe frunză ele se 
combinau într-o multitudine de variante. 

După care frunza a devenit din ce în ce mai mare, ca şi cum ar fi 
acoperit întregul pământ. 

Odată cu acest proces, combinaţiile de semne de pe ea deveneau din 
ce în ce mai complexe, astfel încât era imposibil să mai observ în 
ansamblul lor toate rândurile şi grupurile de semne astfel alcătuite. 

Imaginea era atât de sublimă încât m-a captat cu desăvârşire, dar 
tocmai atunci lumina divină a dispărut, la fel ca şi sunetele ei glorioase, iar 
vocea lui Enoh ne-a convocat pe toţi să ne întoarcem la Tine, Tată 
preasfânt". 

Acesta a fost tabloul pe care l-am văzut, cu permisiunea Ta sfântă şi 
prin graţia Ta. Pentru acest lucru, îţi consacru Ţie întreaga mea 
recunoştinţă, slavă, preţuire, iubire şi adoraţie, acum şi de-a pururi! Amin". 

Abedam a lăudat acurateţea relatării lui Vratah, după care i-a spus: 

„Ascultă, mult iubitul Meu Vratah, ceea ce ai văzut tu a fost 
împărăţia Graţiei Mele instaurată pe pământ! 

Eu nu voi rămâne de-a pururi printre voi în forma Mea actuală 
vizibilă. De altfel, dacă ar fi să rămân, acest lucru nu v-ar ajuta cu nimic să 
dobândiţi viaţa eternă. 

Vă voi lăsa în schimb mai multe semne precum cele văzute de tine 
şi de fraţii tăi, pentru a înregistra cu ajutorul Spiritului Meu fiecare cuvânt 
ieşit din gura Mea şi adresat vouă, pentru ca şi descendenţii voştri din urmă 

să se poată bucura de ele. Prin acest cuvânt scris, Eu voi rămâne de-a pururi 
printre voi, iar graţia şi atotputerea Mea nu vă vor părăsi niciodată! 

Maniera în care trebuie să vă folosiţi de aceste semne vă va fi 
indicată de Spiritul Meu, prin intermediul lui Garbiel! Amin". 



Capitolul 59 

VIZIUNEA TIMIDULUI SEHEL ŞI CORESPONDENŢA EI 
CU POTOPUL DIN TIMPUL LUI NOE 



(5 aprilie 1842) 



După ce Vratah a împlinit voia lui Abedam, iar acesta i-a explicat pe 
larg viziunea sa interioară, şi după ce Vratah i-a mulţumit din inimă, 
Abedam 1-a strigat pe un alt membru al grupului, Sehel, cerându-i acelaşi 
lucru: 

„Sehel, spune -Mi şi tu ce ai perceput în inima ta". 

Auzind cererea Domnului, Sehel a rămas ca lovit de trăznet, 
incapabil să rostească vreun cuvânt, căci avea o natură extrem de timidă şi 
nu era prea vorbăreţ de felul lui. Nu era însă vorba de nici o coincidenţă, 
aşa cum se crede în mod stupid în zilele noastre, căci puţini oameni ştiu să- 
Mi glorifice numele la fel ca cei taciturni. 

Văzând că în pofida eforturilor sale disperate, Sehel era incapabil să 
rostească vreun cuvânt, fiind curând cuprins de o anxietate tot mai mare, 
Abedam s-a îndreptat către el şi i-a spus: 

„Sehel, cum îţi explici că le poţi vorbi fără nici un fel de teamă 
fraţilor tăi, care, prin comparaţie cu Mine, nu te iubesc aproape deloc? 

Ascultă, iubirea Mea pentru tine - la fel ca şi pentru ceilalţi - este 
atât de mare încât din focul ei au fost create spaţiile infinite ale creaţiei, 
care s-au umplut astfel cu nenumărate sisteme solare. Chiar şi aceşti sori nu 
sunt altceva decât o scânteie minusculă prin comparaţie cu iubirea pe care 
ţi-o port! Şi tu ce faci? Te temi atât de tare de Mine încât nu îndrăzneşti să- 
Mi dai răspunsul dorit la întrebarea pe care ţi-am pus-o! Cum îţi explici 
acest lucru? 

Spune -Mi dacă vreunul din fraţii tăi te-a lovit vreodată peste gură 
pentru faptul că i-ai răspuns la întrebări? 

înţeleg din cuvintele inimii tale că acest lucru nu s-a întâmplat 
niciodată. 

Ei bine, dacă fraţii tăi, care nu sunt decât nişte oameni slabi, nu te- 
au lovit niciodată, cu atât mai puţin o voi face Eu, Dumnezeu cel 
atotputernic şi etern şi Tatăl tău preasfânt şi preaplin de iubire! 

Haide, înfrânează-ţi teama stupidă şi emoţia absurdă şi vorbeşte cu 
inima deschisă în faţa Mea şi a patriarhilor! 

Nu-ţi bate capul să găseşti cuvintele cele mai potrivite pe a te adresa 
Mie - căci acest lucru nu-Mi este deloc pe plac -, ci rosteşte ceea ce îţi 
transmite inima, iar Eu voi fi pe deplin satisfăcut de discursul tău. amin ". 

Cuvintele rostite de gura sfântă a lui Abedam l-au încurajat pe 
Sehel, a cărui teamă şi anxietate au dispărut complet, la fel ca şi 
rigiditatea limbii sale. Şi astfel, el a început să relateze minunile pe care 
le-a contemplat în timpul meditaţiei în inima sa. 

„O, Tată etern, adorat şi preasfânt! Cu adevărat, am fost un mare 
prost! 

O, Tată, Tu eşti iubirea, bunătatea, compasiunea şi graţia nesfârşită, 
iar în prostia mea, eu m-am temut de Tine! Iartă-mă, Tată mult iubit! 

In cazul meu, nu numai prezenţa Ta vizibilă a fost aceea care m-a 
împiedicat să vorbesc, ci şi miraculoasa viziune pe care am trăit-o în inima 
mea, care mi-a paralizat complet limba. 

Cuvântul Tău atotputernic a fost însă suficient pentru a mă întări, 
astfel încât acum orice teamă mi-a dispărut complet, căci este pentru prima 
oară când am aflat că Tu eşti nu numai un Dumnezeu atotputernic, ci şi un 
Părinte preaplin de iubire pentru noi. De aceea, sunt pregătit acum să 
relatez imaginile pe care le-am experimentat, şi care îmi mai trec încă prin 
faţa ochilor mei uluiţi. 

Imediat ce am închis ochii, inima mea a început să strălucească într- 
o lumină roşie, la fel de frumoasă ca a unui trandafir de primăvară atunci 
când este întâmpinat de primele raze ale soarelui de dimineaţă. Dar acest 
lucru nu a fost totul, căci lumina roşie a devenit din ce în ce mai puternică, 
aşa cum se întâmplă în dimineţile de primăvară atunci când răsare soarele. 

în curând s-a petrecut un lucru pe care nu mi l-aş fi putut imagina 
niciodată: un soare glorios a răsărit cu adevărat în inima mea, strălucind 
mai presus de orice descriere. 

Inima mea s-a dilatat atât de mult încât am putut zări în ea un întreg 
univers, luminat de nenumărate stele combinate în cele mai glorioase 
constelaţii. In faţa ochilor mei uluiţi a apărut atunci un nou pământ, absolut 
sublim, acoperit cu ape, pe care plutea o casă mare, în care toate trăia în 
pacea cea mai deplină o familie. 

Dar lucrurile nu s-au oprit aici: 

Cuplul uman din casa cea mare a coborât la un moment dat pe 
pământ, aducându-Ţi Ţie un sacrificiu plin de devoţiune. Fumul rugului 
sacrificial s-a ridicat în aer, formând în curând un arc glorios de boltă 
deasupra pământului care strălucea. 

Din acest arc de boltă s-a auzit atunci o voce, care semăna întru totul 
cu vocea Ta, care s-a adresat părintelui noii generaţii de pe pământ. Vocea 
i-a promis acestuia pacea şi i-a făgăduit că inundaţiile care acopereau 
întregul pământ nu se vor mai repeta vreodată. 

După care a adăugat foarte multe lucruri, pe care nu le-am putut 
înţelege însă. 

Casa cea mare a fost acoperită cu semne, pe care bătrânul le-a copiat 
pe o tăbliţă din piatră roşie. Când a terminat de copiat, el s-a dus la copiii 
săi, le-a arătat tăbliţa şi le-a spus: 

'Copii, am notat pe această tăbliţă cuvintele pe care Dumnezeu le-a 
inscripţionat pe casa noastră plutitoare: De acum înainte nu voi mai purta 
un război cu omul. Acesta a fost ultimul. 

ACEIA DINTRE VOI CARE ÎMI VOR DEVENI 
NECREDINCIOŞI VOR FI NEVOIŢI ÎNSĂ SĂ SUPORTE POVARA 
JUDECĂŢII, PÂNĂ CÂND VA VENI MARELE MOMENT. DE 
ACEEA, PACE PĂMÂNTULUI ŞI LOCUITORILOR SĂI CU INIMA 
DESCHISĂ ŞI LOIALĂ MIE! AMIN'. 

Cam atât am perceput în viziunea mea. 

O, Tată preasfânt, primeşte recunoştinţa mea veşnică, acum şi de-a 
pururi. Amin ". 

După care, Abedam i-a spus: „Sehel, ai descris perfect ceea ce ai 
văzut, dar adevărata semnificaţie a viziunii tale nu va putea fi revelată decât 
de trecerea timpului cel rău. 

Personal, aş prefera ca acest război să nu fie dus deloc, dar lucrurile 
nu se vor petrece în acest caz după voia Mea, ci după voia umanităţii! 

Cât despre semnificaţia semnelor, cât de curând o vei înţelege mai 
bine! Amin". 



Capitolul 60 

SETEA DE CUNOAŞTERE ESTE JUSTIFICATĂ. HRANA 
SPIRITULUI ESTE ADEVĂRUL. FUNDAMENTUL TUTUROR 
ADEVĂRURILOR ESTE IUBIREA 

(6 aprilie 1842) 



Sehel a ascultat fericit cuvintele lui Abedam despre semne, 
aşteptând cu nerăbdare ca semnificaţia acestora să îi fie revelată. în ceea ce 
priveşte însă războiul cu oamenii pe care urma să îl reveleze timpul cel rău, 
el nu a înţeles mare lucru, la fel cum nu a înţeles de ce nu era posibil ca 
această revelaţie să coboare asupra lui. 

Absorbit de aceste întrebări, el a uitat chiar de mulţumirile pe care i 
le datora lui Abedam. 

După câteva asemenea momente de stânjeneală, Abedam 1-a 
întrebat: „Ce gânduri inutile cultivi în inima ta? La ce îţi folosesc ele? 

Crezi că vei deveni mai viu dacă setea ta insaţiabilă de cunoaştere 
va fi potolită? 

Dacă eşti atât de preocupat de ceea ce se va întâmpla cu pământul 
din cauza unei simple viziuni, Mă întreb ce ai fi făcut dacă ai fi trăit 
viziunea lui Kenan referitoare la cei zece stâlpi? 

Adevăr îţi spun: du-te la Kenan şi roagă-1 să-ţi descrie viziunea pe 
care a avut-o. Fii cu deosebire atent la ultimul stâlp. Vei primi în acest fel o 
mare lumină, dar aceasta te va întrista, căci Tatăl care îţi vorbeşte acum se 
va transforma atunci într-un judecător nemilos, iar ochiul tău va încerca în 
zadar să străpungă întunericul cel dens. Vei căuta atunci faţa Mea, dar nu o 
vei mai putea zări. 

Oriunde îţi vei îndrepta privirile, nu vei avea parte decât de mânia 
Mea infinită. 

De aceea, dacă vrei să afli asemenea amănunte, grăbeşte-te la Kenan 
şi roagă-1 să-ţi povestească ce a văzut. încearcă să înţelegi ce ţi- am spus! 
Amin ". 

După această mustrare, Sehel a căzut imediat la picioarele lui 
Abedam, începând să plâng şi implorându-Mă cu lacrimi în ochi să-1 
scutesc acum şi de-a pururi de asemenea revelaţii; căci decât să se lipsească 
fie şi numai pentru o singură clipă de Tatăl preasfânt şi preaplin de iubire, 
ar prefera mai degrabă să piară pentru întreaga eternitate. 

I-am spus atunci (prin glasul lui Abedam): „Ascultă, dragul Meu 
Sehel, dacă aşa stau lucrurile, atunci totul este în regulă. Dacă Eu sunt mai 
important pentru tine decât o revelaţie teribilă, atunci rămâi alături de Mine, 
şi adevăr îţi spun, nu vei mai simţi niciodată nevoia de a Mă căuta, căci nu 
voi mai sta niciodată departe de tine. Astfel îţi vorbeşte Tatăl preasfânt şi 
preaplin de iubire, al tău şi al vostru, al tuturor! 

In ceea ce priveşte însă setea ta de cunoaştere, te asigur că nu o 
consider nerezonabilă sau nepotrivită, căci ea reprezintă primul semn al 
unei vieţi spirituale superioare în cazul oamenilor. 

Cine nu dispune de această sete de cunoaştere este precum un 
trunchi găunos în care nu mai există viaţă, ci numai degradare. Această 
degradare distruge totul în jurul ei, precum un polip în apa mocirloasă a 
oceanului, care consumă totul în jurul lui cu nenumăratele sale braţe, 
fiecare înzestrat cu propria sa gură, până când nu îi mai rămâne nimic de 
mâncare, caz în care se scufundă el însuşi în mâlul de la fund, servind cel 
mult drept adăpost pentru un alt prădător. 

Da, adevăr îţi spun: omul lipsit de setea pentru cunoaşterea 
superioară nu a atins încă statutul propriu-zis de om - în adevăratul sens al 
cuvântului - nefiind decât un animal într-o formă umană, incapabil să se 
gândească la altceva decât la hrană, iar apoi la somn sau la împerechere. El 
este complet lipsit de alte preocupări, cu excepţia celor care privesc 
funcţiile sale naturale şi confortul material, cum ar fi procurarea hranei şi a 
unui loc călduţ şi moale în care să se odihnească. 

Da, ar trebui să evitaţi asemenea oameni, căci ei nu trăieşte decât 
sufletul animal, care nu aspiră să îşi transceandă statutul său pre-existanţial, 
preferând să mănânce decât să facă vreo muncă sau vreun efort pentru 
trezirea ulterioară a spiritului nemuritor din interiorul său. 

Asemenea oameni nu au nimic sfânt în ei, cu excepţia stomacului 
lor! 

Pe de altă parte, deşi am vorbit până acum în favoarea setei de 
cunoaştere, există o altă perspectivă din care Mă opun cu vehemenţă 
acesteia, dintr-un motiv foarte precis, fără de care stelele, pământurile şi 
lunile lor nu ar putea deveni lumi divine. 

Iată care este acest motiv: dacă cineva este însetat de cunoaştere, 
spiritul lui este deja trezit, la fel cum copilul care suge la sânul mamei sale 
este deja trezit la viaţă! Ce îşi doreşte însă un asemenea copil? Pentru ce 
plânge el? 

Pentru hrană! El nu-şi doreşte altceva decât să mănânce! 

Trezit din lungul său somn, spiritul face acelaşi lucru: el plânge de 
foame, strigându-şi setea de cunoaştere. 

Răspundeţi-Mi însă cu toată sinceritatea: se va simţi copilul hrănit 
dacă mama îi va da degetul să-1 sugă, sau un alt biberon, care nu-i oferă 
substanţele nutritive de care are nevoie? 

Eu vă spun: oricât de mult i-ar da copilului să sugă, dacă mama nu-i 
asigură şi adevărata hrană de care acesta are nevoie, mai devreme sau mai 
târziu copilul va pieri, căci viaţa lui nu poate fi prezervată fără substanţa 
necesară. 

înţelegeţi acest adevăr? - Văd că daţi din umeri! Vă asigur însă că 
veţi înţelege imediat! 

Nu este laptele hrana reală de care are nevoie copilul, şi deci unicul 
adevăr care îi poate potoli foamea, respectiv cererea stomacului săi? Cred 
că nimeni nu se poate îndoi de acest adevăr. 

Pe de altă parte, oare nu-şi duce mama copilul la sânul care arde de 
iubire faţă de el şi în flăcările căruia este pregătit laptele cu care îl hrăneşte? 

Numai în acest fel poate fi stinsă cu adevărat foamea copilului. In 
mod similar, spiritul este însetat de adevăr, singura sa hrană reală. 

Dacă nu faceţi altceva decât să vă potoliţi spiritul cu o cunoaştere 
goală, lipsită de orice substanţă spirituală, spuneţi-Mi - cum ar putea 
progresa spiritul vostru? 

Aşa cum iubirea mamei reprezintă esenţa hranei reale a copilului, la 
fel, iubirea spirituală reprezintă pentru spirit esenţa oricărui adevăr, hrana 
eternă a acestuia. 

Dar unde poate fi găsită această iubire şi Cine este posesorul ei? - 
Priviţi-Mă în faţă şi priviţi pieptul Meu, căci aici curge acest lapte din 
abundenţă! 

Rămâneţi aşadar alături de Mine, căci este mai bine să sugeţi la 
pieptul Meu decât să căutaţi în zadar semnificaţia unor viziuni care vă 
depăşesc, înfometându-vă spiritul şi sfârşind prin a pieri odată cu revelaţia 
recent dobândită. 

înţelegeţi acum diferenţa dintre adevărata hrană şi cea falsă, precum 
şi semnificaţia expresiei 'sete de cunoaştere'? 

Dacă aţi înţeles, acţionaţi în consecinţă şi veţi dobândi viaţa eternă. 
Amin ". 



Capitolul 61 

SEHEL COMITE O GREŞEALĂ. MĂRTURIA 

CUTREMURĂTOARE A LUI ABEDAM ÎN FAŢA LUI SEHEL 

(7 aprilie 1842) 

Auzind aceste cuvinte, asupra lui Sehel a coborât o mare putere, 
căci cuvintele Domnului reprezintă puterea, spiritul şi viaţa izvorâtă din 
Dumnezeu, iar Dumnezeu reprezintă fiecare cuvânt care iese din gura 
sfântă a Tatălui, căci El este puterea Iubirii numită Tatăl, la fel cum iubirea 
reprezintă puterea şi autoritatea nesfârşită a lui Dumnezeu. 

In această stare, împlinit de puterea Spiritului lui Dumnezeu, Sehel a 
rămas alături de Abedam, refuzând să-i cedeze locul următorului chemat să 
depună mărturie. 

Trebuie să precizăm totuşi că în cazul lui, nu orgoliul sau ambiţia au 
stat la baza acestei atitudini, ci iubirea lui copilărească faţă de Mine. De 
aceea, am fost nevoit să intervin din nou, prin gura lui Abedam: 

„Ascultă, Sehel, mai sunt şi alţii care trebuie să vină la Mine, aşa 
cum ai făcut tu atunci când te-am chemat. Sunt convins că - dacă ai vrea - 
ai putea să le faci puţin loc; căci acum nu mai ai a te teme că M-ai putea 
pierde. 

Haide, vino aici şi bucură-te, căci ai venit la Mine din propria ta 
voinţă, atât cât ţi-a permis puterea pe care o ai. 

Iar când te-ai apropiat de Mine, Eu M-am grăbit să îţi ies în 
întâmpinare (la fel ca şi în cazul celorlalţi)! 

Acum te afli însă chiar lângă Mine, aşa că nu mai trebuie să forţezi 
această apropiere, ci este suficient să Mă urmezi oriunde M-aş duce. 

Ceea ce ţi-am spus mai înainte se referea îndeosebi la inimă şi la 
spirit, şi mai puţin la trup. Din punct de vedere fizic, nu contează prea mult 
unde te afli. Important este ca inima ta să rămână cu Mine prin iubirea 
spiritului tău, şi în acest fel vei fi la fel de apropiat de Mine ca acum. 

Acelaşi lucru este valabil şi invers: chiar dacă te-aş duce în cârcă, 
dar mintea ta ar rătăci prin cine ştie ce unghere îndepărtate ale oceanului 
sau ale cosmosului, te-ai afla la fel de departe de mine ca şi inima ta (sau 
iubirea spiritului tău). 

Aşadar, dragul Meu Sehel, te poţi îndepărta puţin de Mine din punct 
de vedere trupesc, pentru a da astfel o şansă şi fraţilor tăi să se apropie de 
Mine, mai întâi trupeşte, iar apoi şi spiritual. - înţelegi ce îţi spun, dragul 
Meu Sehel?" 

Sehel i-a răspuns Domnului în inima sa, fiind întru totul de acord. 
Atunci, Abedam i-a sugerat: „Atunci acţionează în consecinţă. Amin ". 

Sehel a simţit un val de căldură care i-a invadat inima, i-a acordat 
lui Dumnezeu slava cuvenită şi i-a mulţumit Tatălui Abedam, după care s-a 
dat la o parte. 

Nedorind însă să-L scape din ochi pe Abedam, el a făcut câţiva paşi 
în spate, fără să se uite, drept care 1-a călcat din greşeală pe picior pe 
Garbiel. 

Garbiel nu i-a iertat acest lucru, spunându-i arţăgos: 

„De ce nu umbli în maniera firească? 

Nu-ţi dai seama că dacă umbli cu spatele, îţi poţi călca fraţii pe 
picioare ca şi cum ar fi simple pietre de pavaj, întrucât genunchii tăi se 
îndoaie înainte, şi nu înapoi? 

De altfel, se pare că încurci în continuare locul! 

Of, Sehel, iar te-ai comportat prosteşte! Mi-am dat seama mai 
devreme după faţa lui Abedam, care este Tatăl nostru preasfânt şi preaplin 
de iubire, mai presus de oricine, că L-ai supărat deja cu prostia ta, - lucru 
pe care nu mă îndoiesc că ţi 1-a indicat prin ultimele sale cuvinte. 

Se pare însă că nu ţi-ai dat seama şi continui să acţionezi ca şi cum 
ai avea ceva probleme psihice, mergând cu spatele fără să ţii seama de Cel 
care se află înaintea noastră sau de picioarele celor din spatele tău. 

Frate Sehel, te rog să te aduni şi să devii un alt om, cel puţin în faţa 
lui Dumnezeu, dacă nu vrei să ţii deloc seama de fraţii tăi, - pe scurt, un om 
ceva mai simpatic! Cu adevărat, îmi este ruşine de tine!" 

Complet stânjenit, bietul Sehel nu mai ştia ce să facă, căci nu ştia 
cui să îi ceară iertare mai întâi. 

Deşi a încercat să spună ceva, limba sa a refuzat să-1 asculte. După 
câteva momente, când a reuşit să se adune cât de cât, el s-a repezit la 
picioarele lui Abedam, dorind să îi ceară iertare pentru faptul că a uitat în 
prezenţa Cui se găseşte şi pentru că L-a supărat. Dorea de asemenea să îl 
roage pe Domnul să-i vindece piciorul lui Garbiel, în cazul în care acesta 
continua să-1 doară. 

Abedam l-a ajutat însă să se ridice de jos, după care l-a strâns la 
pieptul lui şi i-a spus, astfel încât să audă şi ceilalţi: 

„Sehel, adevăr îţi spun, tu nu mai eşti un om, ci un înger în cel mai 
sublim dintre ceruri! 

Da, adevăr îţi spun: ai devenit acum ceea ce ai fost în pântecul 
mamei tale, un descendent primordial nemuritor coborât din cerul cel mai 
înalt, în care nu există altceva decât iubirea inocentă a spiritelor cele mai 
smerite, care sunt totodată cele mai puternice şi mai înţelepte, căci sunt la 
unison cu aspectele cele mai profunde ale inimii Mele! 

O, Sehel, mult iubitul Meu, Mă recunoşti acum drept Tatăl tău 
adorat şi preasfânt, aşa cum M-ai cunoscut încă de la începutul eternităţii? 

Iţi aminteşti cum pluteai alături de Mine în spaţiul nesfârşit, încă gol 
la vremea aceea, şi când ţi-am spus: 'Frate credincios al iubirii Mele! Iată, 

un frate al nostru a căzut în hăurile nesfârşite ale abisului, în care nu mai 
există decât focul etern al Divinităţii Mele infinite! 

Haide să creăm împreună din această lacrimă a Mea primul soare 
existenţial! ', iar tu Mi-ai răspuns: 'Tată preasfânt! Facă-se voia Ta! ' 

Iţi aminteşti apoi că şi din ochii tăi a căzut o lacrimă, pe care Eu am 
binecuvântat-o, spunându-ţi: 'Iubite frate al iubirii Mele eterne, această 
lacrimă a ta va face posibilă naşterea din primul soare primordial - cel 
născut din lacrima Mea - cel mai mare şi mai strălucitor între toţi, a 
nenumăraţi alţi sori care vor umple creaţia până acolo unde începe focul 
nestins al Divinităţii Mele!'? 

Dar haide să nu mai vorbim de aceste lucruri acum, dragul Meu 
frate Sehel! Nu te mai teme aşadar de Mine, căci ne cunoaştem 
dintotdeauna, iar iubirea noastră îşi are originile la începuturile creaţiei. 
Acum cred că ai înţeles de ce nu te-ai putut abţine să mergi cu spatele, 
pentru a nu-ţi lua ochii de la Mine. 

Sehel, aceasta a fost ultima ta încercare, cu excepţia uneia singure 
care va urma în viitor, de scurtă durată, urmată apoi de încă una, cu 
adevărat ultima, când te voi trimite ca antemergător al Meu. Te asigur 
constă în oricât de mult ţi-ai păstra corpul în această viaţă, tu nu vei mai 
pierde vreodată din priviri înfăţişarea Mea. 

Pentru că l-ai călcat pe Garbiel pe picior, el va deveni un învăţător al 
semnelor, dar tu vei fi maestrul lui. Aceasta va fi şi o mare lecţie a 
smereniei pentru el, la fel ca şi pentru ceilalţi care s-au grăbit să îl considere 
un prost pe cel care este cel mai vechi frate al iubirii Mele eterne şi care a 
existat înaintea tuturor stelelor, sorilor, pământurilor şi lunilor! Intre timp, 
dragă frate, haide să vedem ce viziuni au avut ceilalţi fraţi ai noştri în 
inimile lor. Amin ". 



Capitolul 62 

TRANSFIGURAREA LUI SEHEL ŞI DISCURSUL LUI DE O 
PROFUNZIME ŞI DE O ÎNŢELEPCIUNE SUBLIMĂ 

(8 aprilie 1842) 



După discursul lui Abedam, Sehel a trăit un moment de 
transfigurare atât de sublimă încât toţi patriarhii au alergat la el - inclusiv 
Adam - pentru a-1 saluta pe înaltul oaspete, al doilea în ierarhia divină, 
după Abedam. 

Seth însuşi, tatăl lui Sehel, care era cel mai mic dintre copiii lui, 1-a 
luat de mână şi i-a spus: 

„Fiul meu, Sehel, atunci când tu te-ai încăpăţânat să rămâi celibatar, 
refuzând să-ţi întemeiezi o familie şi să îmi dăruieşti moştenitori, eu m-am 
mâniat pe tine şi te-am exilat în ţinuturile de la miazăzi. Oare ai să mă ierţi 
vreodată pentru teribilul păcat pe care eu, tatăl tău orb, l-am comis 
împotriva ta? 

Ce înseamnă Enos şi întreaga linie ancestrală prin comparaţie cu 
tine? 

O, Iehova, o, preasfântul meu Abedam, de ce au trebuit ochii acestui 
biet părinte să se deschidă atât de târziu? 

O, Sehel, simt că înnebunesc de durere că nu te-am recunoscut mai 
devreme! 

O, iartă-mă, iartă-mă şi îngăduie-mi să te numesc în continuare fiul 
meu, chiar dacă numai din punct de vedere trupesc. Dar nu voia mea, ci 
voia sfântului Abedam facă-se, precum şi a ta! Amin ". 

Auzindu-şi părintele lamentându-se astfel în faţa lui, Sehel şi-a 
revenit din starea sa de transă, şi-a luat inima în dinţi şi i-a spus tatălui său 
Seth: 

„O, dragă tată Seth, nu-ţi mai fă atâtea probleme! Fii convins că nu 
voi încălca niciodată porunca Tatălui preasfânt, în urma căreia am primit 
acest corp fizic pe care le-am purtat pe pământ timp de mai multe sute de 
ani. Iar cel care a conceput acest corp ai fost tu. 

Ce motive am avea să nu ne mai considerăm tată şi fiu? 

O, rămâi ceea ce ai fost întotdeauna pentru mine: iubitul meu 
părinte, în numele Celui care ne-a creat pe toţi încă de la începuturile 
eternităţii şi ai Cărui copii suntem încă înainte de crearea lucrurilor vizibile! 

Iată, începem acum cu toţii o viaţă nouă, de dragul celui care a căzut 
cândva, din propria sa voinţă. De altfel, ceea ce suntem - sau mai bine zis, 
ceea ce am fost cândva - din perspectiva spiritului nostru, nu contează atât 
de mult în această viaţă terestră, în care tu eşti şi vei continua întotdeauna 
să fii tatăl meu Seth, iar eu fiul tău Sehel! 

Nici tu, nici ceilalţi, nu ar trebui să mă priviţi cu alţi ochi decât până 
acum. 

De vreme ce Tatăl preasfânt şi preaplin de iubire ni s-a arătat într-o 
formă vizibilă, mâncând şi bând alături de noi, vorbindu-ne ca un frate 
înţelept şi învăţându-ne arta secretă a vieţii eterne, deşi noi nu însemnăm 
nimic - la fel ca şi întreaga creaţie - în faţa Lui, - ce rost are să facem 
distincţii între noi, deşi ne-am născut cu toţii la fel, din iubirea Lui, prin 
voinţa Lui sfântă? 

Ce importanţă are dacă eu am fost creat ca un înger primordial, la 
începuturile creaţiei, sau ceva mai târziu, de vreme ce am fost creaţi cu toţii 
din aceeaşi iubire? 

Atâta vreme cât Dumnezeu, în înţelepciunea Lui supremă, a dorit ca 
tu să-mi fii părinte, şi nu invers, de ce m-aş considera acum superior ţie, 
numai pentru motivul că Tatăl preasfânt şi preaplin de iubire mi-a revelat 
starea spirituală primordială, ce-i drept, extrem de elevată? 

O, dragă tată Seth, departe de mine acest lucru! 

Numai Tatăl este sfânt; noi nu suntem decât copiii Lui, pe care îi 
iubeşte la infinit, cu condiţia ca ei să se poarte aşa cum trebuie. 

Chiar dacă deviază de la calea cea dreaptă, El le iese în întâmpinare 
prin graţia şi compasiunea Lui nesfârşită. 

Cât despre cei complet împietriţi, singurul lucru care îi aşteaptă pe 
aceştia este judecata lui dreaptă, care îi poate conduce către viaţă sau către 
moarte - numai El ştie acest lucru! 

De vreme ce suntem cu toţii copiii Lui, noi avem datoria să 
respectăm regulile jocului în care am intrat, trăindu-ne viaţa pe pământ în 
conformitate cu ele. 

Această viaţă terestră nu durează, oricum, prea mult, dar El a 
pregătit de mult condiţiile care ne aşteaptă în lumea de dincolo. 

Cât despre întoarcerea mea acasă, îl vom lăsa pe El să decidă, căci 
voinţa Lui este sacră, iar El se află acum în mijlocul nostru. 

Un singur lucru îmi permit să vi-1 cer, tuturor, cu toată stricteţea: de 
dragul mântuirii voastre şi a vieţii eterne pe care urmează să o câştigaţi, să 
nu-mi arătaţi nici cea mai mică veneraţie numai pentru că Tatăl preasfânt 
m-a numit fratele Său! 

Căci ştiţi foarte bine Cine este Acela căruia îi datorăm cu toţii 
întreaga slavă şi adoraţie! 

Toate gândurile noastre de veneraţie trebuie să se îndrepte asupra 
Tatălui preasfânt, prin împlinirea voinţei lui sacre. 

De aceea, vă cer tuturor să mă priviţi cu aceiaşi ochi ca şi până 
acum, ca pe Sehel al vostru! Amin. 

Te rog de asemenea pe tine, frate Garbiel, în numele Celui care se 
află acum atât de aproape de mine, să te ridici de la sol, căci nu sunt decât 
un om, la fel ca şi tine. Seth este tatăl nostru, al amândurora. De ce 
acţionezi ca şi cum eu aş fi Dumnezeu? 

Ascultă, un om nu trebuie să se închine niciodată în faţa altor 
oameni, iar pe viitor te asigur că toţi cei care vor accepta - în egoismul lor 
- ca fraţii lor să cadă la pământ în faţa lor se vor face vinovaţi de cel mai 
cumplit păcat în faţa lui Dumnezeu! 

De altfel, dragă frate, tu nu m-ai ofensat niciodată, astfel încât nu 
am ce să-ţi iert. Tot ce pot face pentru tine este să-ţi dăruiesc inima mea de 
frate, întru totul deschisă în faţa iubirii. 

Dacă există totuşi ceva care îţi apasă inima, iată-1 acolo pe Cel 
căruia îi suntem cu toţii îndatoraţi. 

Du-te la El, iar El te va elibera cu siguranţă de greaua povară care îţi 
apasă inima! Amin". 



Capitolul 63 

UMILINŢA, GLORIA SUPREMĂ A OMULUI. PREŢUIREA 
PRIN IUBIRE. ORGOLIUL LUI GARBIEL 

Abedam a întărit Amin-ul lui Sehel, după care a spus: 

„Da, fiul Meu mult iubit, Sehel, a rostit adevărul! între toate 
păcatele, iubirea de sine este cel mai mare. Gloria supremă şi cea mai 
sublimă a omului este umilinţa şi slăvirea numelui Meu în faţa acestei lumi. 

Cel care are inima tulburată să vină întotdeauna la Mine, căci adevăr 
vă spun, întărind cele spuse de mult iubitul Meu Sehel: nicăieri nu va găsi 
el alinare decât numai la Mine! 

Garbiel, tu nu ai greşit atunci când ţi-ai cerut iertare marelui tău 
frate. La fel, Seth nu a greşit atunci când şi-a recunoscut vechea sa eroare, 
mâniindu-se pe fiul său Sehel, care, dintr-un impuls interior, a refuzat să 
calce pe urmele patriarhului Adam, întemeindu-şi o familie, şi preferând să 
îşi consacre întreaga viaţă purităţii primordiale divine a inimii sale, din 
iubirea secretă pe care Mi-o purta. 

Aşa cum spunea însă Sehel, atunci când un frate să prosternă la 
pământ în faţa altui frate, lucrurile au mers prea departe. 

Nici chiar Eu nu vă cer acest lucru. Cum puteţi să-1 slăviţi atunci pe 
un frate al vostru ca şi cum ar fi însuşi Dumnezeu? 

Nu vreau să spun prin aceasta că nu trebuie să vă acordaţi reciproc 
respect şi preţuire, ci doar că nu trebuie să vă târâţi ca viermii în faţa 
fraţilor voştri. 

Dacă vă preţuiţi reciproc, faceţi-o prin iubirea pe care v-o purtaţi. 
Nu acceptaţi ca unii să se simtă superiori, ci fiţi fraţi adevăraţi, în numele 
iubirii Mele. 

Aceasta este singura preţuire autentică, pe care v-o datoraţi unii 
altora. Orice alte semne de veneraţie încalcă deja ordinea Mea. De aceea, 
nu trebuie acceptate. 

Preţuirea prin iubire este suficientă în orice relaţie dintre voi, fie ea 
între doi fraţi, sau între tată şi fiu, soţ şi soţie, soră şi soră, frate şi soră, fiică 
şi mamă, mamă şi fiu, fiică şi tată, etc. - pe scurt, iubirea este suficientă în 
orice tip de relaţie, căci nici chiar Eu nu cer nimic în plus de la voi decât 
iubirea voastră spirituală. 

Adevăr vă spun: chiar dacă v-aţi ruga zi şi noapte, târându-vă prin 
praf şi noroi precum porcii, - nu vă voi îndeplini cererea dacă nu vă veţi 
întoarce inima către Mine, cu toată iubirea şi sinceritatea, ca în faţa Tatălui 
preasfânt şi preaplin de iubire! 

De vreme ce Eu, Cel sfânt mai presus de orice, consider că iubirea 
voastră filială este tot ce îmi datoraţi, ce rost are să vă prosternaţi la pământ 
unii în faţa altora? 

De aceea, vă repet acum pentru totdeauna: iubirea este singura 
manieră în care ar trebui să vă arătaţi preţuirea şi respectul unii faţă de 
ceilalţi. 

Cât despre tine, mult iubitul Meu Sehel, înscrie această poruncă pe 
piatră, pentru ca pe viitor toţi să ştie care este centrul universal al tuturor 
lucrurilor. 

Iar tu, gelosule Garbiel, renunţă la invidia ta pentru faptul că nu te- 
am chemat primul pentru a-Mi relata viziunea ta. 

Crezi că am făcut acest lucru în mod deliberat, pentru a te enerva, 
dovedindu-ţi astfel nimicnicia în faţa Mea, numai pentru că tu îţi doreşti 
ceva ce nu poţi fi? O, Garbiel, te asigur că te înşeli foarte tare! 

Adevăr îţi spun: ordinea Mea eternă, iubirea şi înţelepciunea Mea, 
merg în direcţii diferite de cele pe care le cultivă naivitatea ta! 

De aceea, smereşte-ţi inima şi renunţă la acest orgoliu. Nu te mai 
gândi la ordinea în care vă chem la Mine, ci bucură-te dacă ai fost chemat. 

Ascultă, motivul pentru care banalul ghiont al fratelui tău Sehel te-a 
durut atât de tare are direct legat de acest orgoliu, care te face să-ţi doreşti 
să fii chemat mai întâi. In mod normal nici nu ar fi trebuit să simţi lovitura. 

Acum purifică-ţi inima, iar apoi vino la Mine atunci când te voi 
chema. Acum întoarce-te la Enoh şi roagă-1 să-ţi arate din nou calea către 
Mine. Amin. 

Horidael, a sosit rândul tău să te ridici şi să vii la Mine, pentru a-Mi 
relata, la fel ca şi ceilalţi, ce ai perceput în inima ta. Amin ". 



Capitolul 64 

VIZIUNEA LUI HORIDAEL. GHIDUL OMULUI - VOCEA SA 
INTERIOARĂ 



(11 aprilie 1842) 



Chemat de Abedam, Horiadel a păşit înainte şi - ca un leu curajos - 
a început să vorbească. Trebuie să menţionăm că era într-adevăr un om 
curajos, dar lipsit de orgoliu, curajul său fiind născut din iubirea lui pentru 
Mine, la fel ca o mamă care îşi alăptează la sân copilul şi care aleargă plină 
de curaj pentru a-1 salva dacă acesta este pus în pericol, cu singura diferenţă 
că în exemplul de mai sus, curajul mamei ar fi născut din teamă, durere şi 
panică. în cazul lui Horiadel nu se punea problema, căci curajul lui era 
născut din iubirea cea mai pură, fiind comparabil mai degrabă cu curajul 
unui general care trăieşte gustul victoriei. 

Susţinut de acest curaj dublat de iubire, Horiadel a rostit 
următoarele cuvinte: 

„O, Tatăl preasfânt şi preaplin de iubire! In graţia Ta infinită, Tu m- 
ai chemat şi pe mine, sărman păcătos, pentru a rosti în faţa Ta ce am 
perceput în viziunea mea interioară. 

Eu ştiu foarte bine că tot ce am perceput a venit de la Tine. Oare 
merită să-Ţi mai relatez ceea ce Ţie îţi era clar încă de la începutul 
eternităţii, mai clar decât lumina soarelui la amiază? 

Nu., nu, acest lucru ar însemna doar să torn o picătură de apă în 
marele ocean pentru a mări volumul acestuia, sau să aprind o lumânare în 
plină zi pentru a spori lumina soarelui. 

De aceea, a-Ţi relata Ţie despre viziunea pe care am avut-o, numai 
de dragul Tău, ar însemna - din câte îmi dau seama - o prostie fără seamăn, 
căci nu aş face decât să-mi descarc inima în faţa Ta, ca şi cum nu ai 
cunoaşte deja ce se află ascuns în ea. 

Acum, când mă aflu în faţa Ta, un singur lucru mi se pare potrivit, şi 
anume să îmi lovesc pieptul în autoflagelare, spunând: 

O, Dumnezeule atotputernic, Tatăl preasfânt şi preaplin de iubire, ai 
milă de mine, sărman păcătos! 

Căci toate păcatele şi greşelile mele îţi sunt cunoscute Ţie, ca şi cum 
ar fi expuse privirilor într-o zi senină şi luminoasă. Tu îmi cunoşti 
gândurile şi toate dorinţele mele sunt numărate în faţa Ta. 

Pe de altă parte, ştiu foarte bine că Tu doreşti ca noi să vorbim cu 
Tine ca şi cum nu ai fi ştiut nimic despre noi, cu toată sinceritate, aşa cum 
ar face orice copil cu părintele său plin de iubire. 

De aceea, îţi voi relata şi eu viziunea minunată şi profetică pe care 
am trăit-o în timpul meditaţiei. Aşadar, vă cer tuturor să mă ascultaţi cu 
atenţie. 

La început am simţit ceva ca nişte lovituri puternice în pieptul meu. 
Dacă nu mă înşel., cred că au fost şapte asemenea lovituri. Nu erau deloc 
dureroase, dar fiecare dintre ele m-a zguduit până în străfundurile fiinţei 
mele, drept pentru care m-am umplut de teamă, neştiind la ce trebuie să mă 
aştept. 

După cea de-a şaptea lovitură, teama mea a devenit atât de 
copleşitoare încât simţurile mele exterioare au îngheţat complet, iar eu m- 
am interiorizat pe deplin în inima mea. 

Am văzut mai întâi numeroase lumini, ca nişte fulgere fără tunete. 
Luminile au devenit din ce în ce mai rapide şi mai violente, până când 
întreaga mea inimă a fuzionat cu ele. 

Atunci, lumina a început să îmi dilate inima, care şi-a extins 
hotarele dincolo de toate cerurile vizibile. 

In timp ce se expansiona în acest fel, fulgerele şi luminile au început 
să se dizolve treptat, concentrându-se până când au devenit stele 
individuale fixe, strălucind mai puternic ca luceafărul de dimineaţă pe un 
cer senin de primăvară. 

Când totul s-a liniştit nu mi-am mai putut da seama dacă inima mea 
continuă să se dilate sau nu, dacă a rămas liniştită sau, dimpotrivă, dacă a 
început să se contracte la loc, - m-am recunoscut subit pe sine. Am 
descoperit astfel că sunt un om complet şi m-am întrebat: oare unde mă 
aflu? 

Şi iată, trei dintre cele mai glorioase stele au coborât din cerul imens 
al inimii mele - acum expansionată la infinit - care s-au dovedit a fi trei 
sfere perfect rotunde şi extrem de luminoase, la fel ca şi soarele. 

M-am întrebat atunci: ce înseamnă acest lucru? Unde mă aflu, şi 
cine sunt eu? 

Nici nu mi-am pus bine aceste întrebări, că cele trei sfere au 
explodat, astfel încât în final nu am mai putut vedea nimic altceva în faţa 
mea decât aceste trei sfere luminoase. 

Atunci, sfera din mijloc s-a deschis şi le-a absorbit în ea pe celelalte 
două, după care s-a apropiat de mine. Am auzit atunci o voce de tunet care 
mi-a spus: 

'Te afli acum în interiorul spiritului tău. Tot ceea ce percepi se află 
înlăuntrul tău şi nimic nu există în afara ta. 

Pe viitor, datoria ta este să contempli comorile din interiorul tău, 
fără a mai fi preocupat vreodată de murdăria lumii exterioare. 

Căci tot ceea ce îţi apar în lumea exterioară ca fiind mort poate fi 
regăsit în interiorul tău în nenumărate forme vii. De aceea, toate 
preocupările tale trebuie să se îndrepte exclusiv către viaţa interioară. Vei 
regăsi aici toate formele cu care te-ai intersectat vreodată în lumea 
exterioară, inclusiv pe cele cu care nu te-ai intersectat! 

Iată, aceasta este lumea interioară a lui Dumnezeu, Tatăl etern şi 
preasfânt. Numai în ea vei putea trăi de-a pururi! Amin '. 

După aceste cuvinte, marea sferă luminoasă a început să se 
contracte, până când a dispărut complet, iar eu m-am trezit din nou aici, pe 
pământ, iar din întreaga viziune nu a mai rămas nimic altceva decât o 
amintire puternică. 

O, Tată adorat, acceptă - în graţia Ta infinită - relatarea mea 
incompletă şi, aşa cum spuneam, ai milă de mine, sărmanul păcătos. Căci 
eu nu sunt la fel ca Sehel cel pur, ci sunt plin de păcate! 

O, Tată, facă-se voia Ta sfântă! Amin". 



Capitolul 65 

HORIADEL ESTE NUMIT SCRIB AL SEMNELOR ŞI 
MAESTRU AL ŞTIINŢEI CORESPONDENŢELOR 

(12 aprilie 1842) 



Abedam i-a oferit însă mâna Sa lui Horiadel, care a prins-o între 
cele două mâini ale sale, ducând-o la piept, de care a apăsat-o cu toată forţa 
de care era capabil. 

Atunci, Abedam i-a adresat următoarele cuvinte: „Horiadel, ai 
relatat cu credinţă ceea ce ai văzut în interiorul tău. De aceea, voi face din 
tine un căutător al comorilor ascunse ale vieţii lăuntrice. 

Iată acum care este semnificaţia viziunii tale: iubirea pentru Mine 
trebuie să umple din ce în ce mai mult inima omului, expansionând-o prin 
căldura ei spirituală, în maniera pe care ai descris-o foarte bine atunci când 
ai vorbit de fulgerele luminoase, care au fuzionat mai întâi între ele, iar apoi 
cu inima ta. 

Când fuziunea a fost completă, inima ta s-a liniştit, iar tu ai putut 
vedea din nou stelele, în lumina cărora ţi-a apărut lumea ta interioară în 
care te-ai descoperit pe sine, ca un om perfect. Deşi te-ai descoperit pe sine, 
nu ştiai totuşi unde te afli, aşa că ai întrebat acest lucru. 

Atunci, cele trei stele ale cerului tău interior s-au desprins şi s-au 
apropiat de tine, devenind extrem de strălucitoare. Acest semn nu a fost 
însă suficient pentru înţelegerea ta, aşa că ai continuat să pui întrebări. 

In acest moment, cele trei stele s-au îndepărtat puţin, iar cea din 
mijloc le-a înghiţit pe celelalte două. Abia atunci ai putut percepe tu vocea 
ta interioară, ca de tunet, care ţi-a oferit primele elemente ale cunoaşterii de 
sine, indicându-ţi ce trebuie să faci şi încotro trebuie să te îndrepţi. 

Văd că doreşti în continuare să mai primeşti câteva răspunsuri, căci 
continui să îţi pui întrebări: 'Bine, dar stelele, ce semnificaţie aveau aceste 
stele din interiorul meu? Şi de ce a fost lumina lor iniţială atât de violentă? 
Cum au devenit ele una şi de ce s-au despărţit din nou în final?' 

Ascultă: la început, stelele nu semnifică altceva decât cunoaşterea 
absorbită de suflet din lumea exterioară, pe scurt, cunoaşterea intelectuală 
în înţelesul ei cel mai limitat. 

Cât despre fulgerele din jurul stelelor, acestea simbolizează căutarea 
de sine a sufletului pe cărările adevărului şi vieţii. 

Fuzionarea luminii stelelor se referă la sufletul M-a găsit în sfârşit 
pe Mine, aspirând cu toată ardoarea să devină una cu Mine. 

Când din lumina iniţială au apărut stelele şi totul s-a scufundat în 
marea tăcere, se poate spune că viaţa s-a găsit pe sine - prin iubirea ei 
pentru Mine - în Sursa ei Primordială, care este la fel de infinită ca şi viaţa 
care s-a regăsit pe sine în Ea şi prin Ea. 

Aşa se explică de ce în acest moment, tu te-ai recunoscut pe sine, 
punându-ţi întrebarea fundamentală: 'Cine sunt eu?' 

Iar cele trei stele ţi-au dat răspunsul aşteptat, dar tu tot nu l-ai 
înţeles. Ele doreau să-ţi spună că te afli acum în interiorul propriei tale 
iubiri, că ai devenit una cu iubirea şi cu viaţa, pregătit să absorbi întreaga 
Mea lumină. Ţi-ai fi putut da seama de acest lucru după faptul că la cea de- 
a doua întrebare a ta, stelele - infinit dilatate - s-au îndepărtat puţin de tine, 
pentru ca tu să le poţi contempla măreţia nesfârşită. Steaua din mijloc 
semnifica iubirea cea mai pură; de aceea, ea le-a absorbit pe celelalte două, 
care semnificau credinţa şi înţelepciunea ta. 

Când cele trei stele au devenit una, ai putut percepe în sfârşit 
cuvântul cel viu din interiorul tău, iar acesta te-a ajutat să înţelegi viziunea 
pe care ai avut-o, referitoare la viaţa dinlăuntrul tău. 

Acest cuvânt era însuşi Cuvântul Meu, adică acel cuvânt esenţial 
care a permis crearea întregii lumi, inclusiv a ta. El te-a ajutat să înţelegi 
marile corespondenţe interioare care există între lumea exterioară şi cea 
interioară, eternă şi vie. 

De aceea, vei deveni şi tu un scrib, dar nu la fel ca ceilalţi, ci un 
scrib al semnelor corespondente ale vieţii din interiorul omului, ale tuturor 
lucrurilor vizibile şi invizibile, mari şi mici, din întreaga creaţie. 

Iţi voi mai da şi alte semne, care te vor ajuta să înţelegi ce trebuie să 
faci cu semnele celorlalţi şi cum poţi separa ceea ce aparţine spiritului, 
adică vieţii eterne, de elementele profane, exterioare. Altfel spus, ceea ce 
ceilalţi vor vedea numai cu ochi trupeşti, şi din când în când, şi cu cei ai 
sufletului, tu vei vedea cu ochii spiritului, sesizând adevărul cel mai 
lăuntric al lucrurilor. 

Ai primit aşadar semnele libere ale ştiinţei corespondenţelor! 
Deocamdată nu ştii cum să le foloseşti, şi nu ştii nici măcar care sunt aceste 
semne, dar nu-ţi fă griji! 

Ascultă, vei afla tot ce trebuie să ştii la şcoala inimii tale, pe care ai 
cunoscut-o astăzi pentru prima dată. Spiritul iubirii din tine te va călăuzi, 
dezvăluindu-ţi toate secretele şi revelându-ţi tot ceea ce este încă ascuns în 
fata ochilor tăi. Fii convins de acest lucru!" 



Capitolul 66 

DISCURSUL LUI ABEDAM REFERITOR LA ADEVĂRATA 
ADORAŢIE A LUI DUMNEZEU. EVANGHELIA DĂRUIRII JUSTE 

(13 aprilie 1842) 



După ce a primit explicaţiile sacre din partea lui Abedam, Horiadel 
a căzut la picioarele acestuia, copleşit de un sentiment imens de 
recunoştinţă, plângând cu lacrimi de bucurie şi de iubire. Şi ochii nici unuia 
dintre fraţii săi aflaţi pe înălţimile sacre nu au rămas uscaţi. 

Abedam i-a cerut însă lui Horiadel să se ridice, spunându-i: 

„Horiadel, ridică- te! Dacă inima ta este plină de smerenie şi de 
iubire, acest lucru este suficient pentru a-ţi arăta recunoştinţa. Nu este 
necesar să rămâi cu faţa la pământ pentru acest lucru. 

Te asigur că orice formă exterioară de devoţiune este mai degrabă o 
oroare în faţa Mea decât o virtute pe placul Meu. Acest lucru este cu 
deosebire valabil în ceea ce priveşte lacrimile de durere care apar în ochii 
celor ale căror inimi nu s-au ocupat până atunci mai deloc de Mine, sau alte 
gesturi pioase, dar pur fizice, de care inima spirituală şi spiritul care 
locuieşte în ea nici măcar nu sunt conştiente. Singurele gesturi pioase care 
contează în faţa Mea sunt cele născute din spiritul interior. 

Adevăr îţi spun ţie, şi vouă tuturor: Eu sunt Spiritul cel mai perfect. 

De aceea, cine nu vine la Mine întru spiritul iubirii sale, 
mulţumindu-Mi din inima sa spirituală, nu va primi din partea Mea un 
răspuns la cererea sa până când nu se va smeri complet, intrând în lumea sa 
interioară şi aducându-Mi sacrificiul viu al iubirii pure din inima sufletului 
său, acolo unde rezidă spiritul cel viu, descendentul străvechi al iubirii 
Mele eterne! 

Acum nu mai eşti un spirit ignorant, ci unul trezit, care înţelege 
lucrurile şi îşi controlează perfect casa (trupul), iubindu-Mă cu toate 
componentele sale. De aceea, ce rost are să rămâi cu faţa la pământ? 

Adevăr îţi spun, iubitul Meu frate Horiadel, renunţă la aceste 
obişnuinţe desuete, specifice mai degrabă celor din ţinuturile de jos, şi 
ridică-te ca un om liber! 

Cel care îşi pleacă genunchii în faţa Mea să şi-i plece întru spirit şi 
adevăr, prin smerenia justă a inimii sale, nu îndoindu-şi genunchii trupeşti, 
căci acest gest este lipsit de însemnătate pentru Mine! 

Căci orice om poate să-şi îndoaie genunchii dacă doreşte, şi oricum 
face acest lucru atunci când merge. Dacă simpla îndoire a genunchilor ar fi 
suficientă pentru a-Mi fi pe plac, mersul pe jos fără nici o destinaţie ar fi o 
rugăciune perfectă. 

Ce poate să însemne însă pentru Mine îndoirea genunchilor fizici 
sau prosternarea la pământ a copiilor Mei, adică a celor cărora le-am dăruit 
cândva un spirit viu? 

Până şi animalele îşi îndoaie cu cea mai mare uşurinţă genunchii, 
aşezându-se fără probleme la sol. 

Dacă slava pe care Mi-o aduceţi nu diferă cu nimic de gesturile 
animalelor, care mai este diferenţa dintre voi şi aceste animale? 

Iată deci, dragul Meu Horiadel şi voi, ceilalţi, cât de stupide sunt 
asemenea gesturi exterioare în ochii Mei. Ele indică o adoraţie moartă a lui 
Dumnezeu cel pururi viu, a Tatălui preasfânt şi preaplin de iubire care v-a 
dăruit un suflet viu, în cadrul căruia sălăşluieşte spiritul etern al iubirii şi 
adevărului! 

De aceea, pe viitor renunţaţi la asemenea gesturi inutile şi folosiţi-vă 
cu înţelepciune de membrele trupului, numai atunci când aveţi cu adevărat 
nevoie de ele. In ceea ce Mă priveşte însă, lăsaţi-le să se relaxeze, ca şi cum 
nu aţi avea membre deloc! 

Nu veţi putea face niciodată ceva pe placul Meu numai cu ajutorul 
trupului, căci Eu sunt Spirit pur. 

Dacă doriţi totuşi să vă elevaţi deopotrivă trupul şi spiritul, folosiţi- 
vă membrele pentru a le fi de folos fraţilor voştri, căci aceste servicii îmi 
sunt întru totul pe plac, iar lucrările trupului vor deveni lucrări ale spiritului 
vostru, pentru care veţi primi răsplata cuvenită. 

Subliniez din nou acest aspect extrem de important: nu veţi putea 
face niciodată ceva pe placul Meu servindu-vă exclusiv de membrele 
trupului vostru, ci numai acţionând din interiorul inimii sufletului, şi 
implicit al spiritului cel viu. 

Adevăr vă spun: cel care îi va da fratelui său o bucată de pâine sau 
un măr, o nucă, o pară, un strugure, ori o vacă, o oaie, un cal sau un măgar, 
o haină sau o casă, dar nu îi va face acest dar din inimă, ci dintr-un simţ al 
datoriei, - în ochii Mei este ca şi cum el nu i-ar fi dăruit nimic fratelui său, 
iar Eu nu-1 voi considera un dar, chiar dacă ar fi la fel de mare ca şi un 
munte! 

Cel care nu dispune însă de aproape nimic, dar din puţinul lui îi 
dăruieşte ceva fratelui său, plin de iubire, adevăr vă spun: chiar dacă nu este 
vorba decât de o jumătate de nucă, în ochii Mei aceasta valorează mai mult 
decât întregul pământ! 

Acum ştiţi cum trebuie să Mă slăviţi. Acţionaţi în consecinţă şi nu 
veţi mai avea motive să vă plângeţi că nu răspund cererilor voastre. 

Haideţi să-1 chemăm aşadar pe Purhal, pentru a afla de la el ce 
anume a perceput în timpul meditaţiei. Amin ". 

Capitolul 67 

VIZIUNEA INTERIOARĂ A LUI PURHAL 

(14 aprilie 1842) 



Imediat după aceste cuvinte, Abedam 1-a chemat pe Purhal şi i-a 



spus: 



„Purhal, a sosit rândul tău în marea ordine! Spune-ne şi tu ce ai 
văzut, ce ai simţit şi ce ai perceput în interiorul tău, - dar fără teamă şi fără 
timiditate, căci nu ne-am adunat aici pentru a ne teme, ci pentru a ne iubi 
unii pe alţii. 

Haide, spune-ne fără teamă ce ai experimentat în timpul scurtei tale 
viziuni interioare. Amin ". 

Astfel încurajat, timidul Purhal şi-a pierdut orice urmă de teamă şi a 
simţit chiar o putere interioară atât de mare, încât dacă i s-ar fî cerut acest 
lucru, s-ar fi luat la trântă cu toţi tigrii, leii, hienele şi leviatanii din lume. 

Ştiind însă că această putere este destinată altui scop, el a început să 
relateze cu credinţă despre ceea ce a simţi în timpul meditaţiei. Iată 
cuvintele sale: 

„O, Tată preasfânt şi preaplin de iubirea cea mai înaltă din lume! 
Dumnezeule atotputernic şi etern; Doamne şi Maestru înţelept al tuturor 
lucrurilor care există în infinitate! 

înaintea mea, aproape toţi cei care au vorbit s-au folosit de o scuză 
umilă pentru că nu îndrăzneau să vorbească, descriind ce au văzut în 
interiorul lor, întrucât ştiau foarte bine - la fel cum ştiu şi eu - că în faţa Ta 
chiar şi cele mai ascunse gânduri ale noastre apar mai clar decât soarele la 
amiază. 

De aceea, Tatăl preasfânt şi preaplin de iubire, doresc să fiu eu 
excepţia în această privinţă, aşa că nu voi mai lungi povestea şi voi vorbi 
direct din inimă. 

La fel ca şi ceilalţi, ştiu şi eu că tot ce am văzut şi tot ce am auzit a 
venit de la Tine, aşa că este imposibil să nu-Ţi cunoşti propria lucrare. 

Oare nu mai produce mărul fructe numai pentru că Tu şi cu mine 
ştim cum arată acestea? 

Ar fi o nebunie să contestăm acest lucru. 

De aceea, îmi voi prezenta fără timiditate şi fără teamă fructele care 
au crescut în inima mea - altminteri atât de aridă - prin graţia Ta, o, Tatăl 
preasfânt şi preaplin de iubire! 

Iată aşadar ce am perceput: 

La început am sărit de la un gând la altul, gândindu-mă la tot ce-mi 
trecea prin cap; de pildă: 'Deci trebuie să mă uit în inimă şi să contemplu 
ceea ce se află aici? 

Foarte bine, dar cum să fac acest lucru? Aceasta este întrebarea! ' 

Apoi m-am gândit: 'Ai puţintică răbdare, căci Cel care ţi-a cerut 
acest lucru va şti - dacă aceasta este voia Lui sfântă - să îţi arate calea pe 
care trebuie să mergi, fie deschis, fie în secret, în plan spiritual. 

Iar dacă nu este voia Lui sfântă - cu siguranţă că doreşte să rămâi 
ceea ce eşti şi ai fost dintotdeauna: un sărman orb, legat la ochi! ' 

Tocmai când ajungeam la această concluzie, s-a auzit un zgomot 
puternic. Pământul a dispărut subit de sub picioarele mele, şi am simţit că 
plutesc în centrul unei nopţi eterne, în care îmi era imposibil să văd ceva şi 
în care nu mai aveam deloc conştiinţa de sine, astfel încât abia am mai 
reuşit să leg câteva cuvinte: 'Deci aşa arată inima mea! 

O, Tatăl preasfânt, priveşte în jos, către mine, în marea Ta 
compasiune, şi cheamă-mă înapoi, căci în această noapte voi pieri!' 

De-abia s-a terminat acest gând că s-a produs un al doilea mare 
tunet, - şi am putut vedea flăcări mari, născute din profunzimile hăului şi 
întinse în toate direcţiile. In lumina acestor flăcări mi-am putut da seama că 
noaptea pe care am perceput-o anterior era de fapt noaptea propriei mele 
inimi, în timp ce flăcările născute din cel de-al doilea tunet nu reprezentau 
altceva decât iubirea mea, care fusese până atunci adormită. 

S-a produs în continuare un al treilea tunet, încă şi mai înfricoşător 
decât primele două. 

Flăcările s-au ridicat acum mai sus, concentrându-se şi dând naştere 
unui soare arzător, în căldura căruia sunt convins că nimic nu poate rezista! 

In lumina acestui soare totul a prins substanţă. Flăcările iubirii mele 
au devenit fiinţe la fel ca mine, şi se părea că numărul lor era nesfârşit. Iar 
aceste fiinţe s-au îndreptat către mine şi au fuzionat cu mine. Fuziunea mi-a 
generat un extaz atât de puternic încât mi-e imposibil să-1 compar cu ceva. 

Starea nu a durat însă prea mult. In curând, am rămas singura fiinţă 
umană care mai exista, dar am auzit în schimb numeroase voci care veneau 
din interiorul meu, la fel de glorioase ca şi cântecele de dimineaţă ale 
păstorilor fericiţi. Iar aceste voci au alcătuit următoarele cuvinte: 

'Iată, Eu sunt totul în toate, şi totul se află în Mine şi s-a născut din 
Mine! Tu eşti creat însă după chipul şi asemănarea Mea; de aceea, 
cunoaşte-te pe tine însuţi, află cine eşti şi Cine este Tatăl, Creatorul şi 
Dumnezeul tău!' 

După aceste cuvinte s-a făcut din nou noapte, iar conştiinţa mea a 
revenit pe pământ. 

Asta este tot ce am perceput în timpul meditaţiei, Tată preasfânt; 
depun la picioarele Tale, ca o consacrare, viziunea pe care am avut-o, şi Te 
implor - în marea Ta graţie - să o primeşti. Facă-se voia ta sfântă. Amin ". 

Capitolul 68 

MUSTRAREA LUI ABEDAM ADRESATĂ NESINCERITĂŢII 
LUI PURHAL. EXPLICAREA VIZIUNII LUI PURHAL 

(15 aprilie 1842) 

După ce Purhal şi-a încheiat relatarea, Abedam cel Mare a privit în 
jur cu prietenie, după care s-a adresat tuturor, inclusiv lui Purhal: 

„Trebuie să recunosc că ne-ai dăruit toate fructele tale, fără teamă şi 
fără timiditate, fără să laşi nici măcar un singur măr în pomul cunoaşterii 
tale interioare şi fără să renunţi la vechiul tău obicei de a dărui mai întâi 
fructele necoapte şi lipsite de gust, şi păstrându-le la urmă pe cele coapte şi 
gustoase. 

După cum spuneam, ne-ai făcut o relatare corectă, dar doresc să-ţi 
atrag atenţia asupra câtorva chestiuni importante: ceea ce ne-ai relatat tu nu 
a reprezentat propriu-zis un păcat, căci nu ai făcut decât să rosteşti tot felul 
de vorbe, lipsite de orice semnificaţie, nici pozitivă, nici negativă. Cam la 
fel se petrec lucrurile într-un măr putred, care nu este nici bun, nici rău. Ce 
crezi însă, să doreşti să savurezi un măr putred nu este - în sine - ceva rău? 

Cam aşa au stat de pildă lucrurile atunci când ai insistat puţin cam 
prea mult asupra părţii cu curajul de care dădeai dovadă. 

Purhal, înţelegi ce doresc să-ţi comunic? 

Răspunde-Mi în inima ta! - Ei bine, constat că nu înţelegi pe deplin 
cuvintele Mele. De aceea, îţi voi explica mai pe larg, aşa că te rog să fii cât 
se poate de atent. 

După ce ai menţionat scuzele umile ale celor care au vorbit înaintea 
ta, ai spus că vei reprezenta o excepţie în această direcţie. 

Acest lucru ar fi adevărat dacă ar putea exista vreo excepţie, căci Eu 
nu v-am cerut niciodată mai mult decât puteţi face, în acord cu voinţa Mea, 
dacă doriţi cu adevărat viaţa eternă. 

Au existat însă unii care, în marea lor devoţiune faţă de Mine, şi-au 
pierdut graiul şi nu au putut relata ceea ce le-am cerut. 

Observând atitudinea vorbitorilor dinaintea ta, tu ai privit-o ca pe o 
prostie şi ţi-ai pus în gând să vorbeşti despre acest lucru încă înainte de a-ţi 
cere să ne relatezi experienţa trăită în meditaţie. 

Când ţi-am cerut într-adevăr acest lucru, primul lucru pe care l-ai 
făcut, înainte de orice altceva, a fost tocmai acela de a te diferenţia de fraţii 
tăi, pentru a le crea o anumită stare de inferioritate. 

De altfel, crede-Mă, în relatarea ta ţi-ai lăudat curajul ceva mai mult 
decât îl poţi dovedi în realitate. 

Pe de altă parte, ai afirmat că eşti la fel de conştient ca şi ceilalţi că 
toate lucrurile îmi sunt cunoscute, astfel încât dacă îi cer să relateze o 
experienţă el poate să facă acest lucru fără teamă, întrucât Eu ştiu deja 
dinainte ce anume a trăit, - lucru pe care l-ai confirmat printr-o parabolă 
justă. 

Cum se face atunci că nu ţi-ai dat seama inclusiv de faptul că Eu 
cunosc slăbiciunile inimii tale, care nu îmi sunt deloc pe plac. 

In această privinţă, ai făcut o mare greşeală. 

Aşa cum ţi-am spus la început, de această dată nu voi considera 
comportamentul tău drept un păcat, dar ai grijă ca pe viitor să ţi-1 schimbi, 
căci în caz contrar, noaptea întunecată a spiritului tău nu va fi multă vreme 
luminată de flăcările iubirii, iar soarele glorios al dimineţii care a răsărit 
înlăuntrul tău nu va mai răsări curând. 

Aşa că, dragul Meu Purhal, tu nu ai secrete în faţa Mea. De aceea, ar 
fi bine să nu mai încerci asemenea manevre pe la spatele Meu. 

Fă din acest sfat un principiu director al vieţii tale, iar în viaţa 
viitoare pe care o vei trăi pe această planetă îţi va fi mult mai uşor. 

Aceasta este semnificaţia viziunii pe care ai avut-o, care a fost de la 
început şi până la sfârşit un avertisment continuu, indicându-ţi mai presus 
de orice că iubirea ta pentru Mine şi pentru fraţii tăi nu este pură, şi nici 
desăvârşită. 

Flăcările care au ţâşnit în toate direcţiile din hăurile sufletului tău 
pot depune mărturie în acest sens, avertizându-te cu o voce de tunet: 
'Priveşte cât de slabă este încă iubirea ta, şi implicit cât de penibilă viaţa pe 
care o trăieşti!' 

Când am lăsat totuşi soarele graţiei Mele să răsară în tine, tu ţi-ai dat 
seama că aceste flăcări fără lumină sunt în realitate şinele tău divizat 
datorită numeroaselor tale dorinţe, pofte şi pasiuni. 

Cum ar putea deveni o fiinţă atât de divizată o unitate? 

Acesta a fost mesajul pe care l-ai primit în lumina iubirii şi graţiei 
Mele atunci când toate acele fiinţe s-au îndreptat către tine, devenind una 
cu tine. Această fuziune ţi-a permis să anticipezi ce înseamnă să devii un 
om perfect, motiv pentru care ai perceput din nou vocea Tatălui, adică a 
Spiritului Meu, spunându-ţi: 'Află cine eşti, unde te afli şi încotro te 
îndrepţi'. 

Conform experienţei trăite, sfatul Meu este să te concentrezi asupra 
iubirii pure şi altruiste faţă de Mine şi de semenii tăi, căci numai astfel vei 
putea trăi, regăsind în inima ta marile semne pe care ţi le-am dezvăluit în 
această meditaţie, şi devenind astfel pentru Mine un interpret al semnelor 
de iubire din inimile fraţilor tăi, acum şi de-a pururi. Amin ". 

EFECTUL MUSTRĂRII LUI ABEDAM ASUPRA LUI PURHAL 
ASUPRA CELOR PREZENŢI. ABEDAM ÎNTĂREŞTE INIMILE 
ÎNSPĂIMÂNTATE 

(16 aprilie 1842) 



Auzind aceste cuvinte din partea lui Abedam, Purhal - dar şi o bună 
parte din ceilalţi de faţă - şi-au pierdut aproape complet simţul vorbirii, 
astfel încât, cu excepţia lui Adam şi a lui Enoh, aproape nimeni nu ar mai fi 
îndrăznit să-i adreseze un singur cuvânt lui Abedam, în ciuda faptului că 
acesta îşi privea copiii cu cea mai mare prietenie posibilă, ca un Părinte 
adevărat, plin de iubire. 

Căci toată lumea se gândea: „Arată într-adevăr ca un om foarte bun, 
dar cum putem avea încredere în El? într-o singură clipă, El poate sesiza tot 
ce există în inima noastră! Evident că tot ce spune este adevărat, dar la ce 
ne foloseşte? Cine poate scăpa de urmărirea Lui? 

Cu siguranţă, are cele mai bune intenţii în ceea ce priveşte. Dacă nu 
ne-ar impune drept ideal puritatea cea mai desăvârşită, ar fi destul de 
simplu să rămânem în jurul lui; dar cum să facem faţă acestei cerinţe? Ah, 
puritatea, puritatea este ceva oribil! 

Dacă ne lipseşte această puritate perfectă, este imposibil să ne 
apropiem de El cu conştiinţa curată, căci El nu trece cu vederea nici cea 
mai mică greşeală a inimii. 

Ce este de făcut? Pe El nu-L poate schimba nimeni, - acum şi de-a 
pururi va rămâne Acelaşi, la fel de pur şi de sfânt cum este acum. de aceea, 
tot ce ne rămâne de făcut este să-L ascultăm". 

Perfect conştient de aceste gânduri ale copiilor Săi, Abedam s-a 
întors către Purhal şi i-a spus: 

„Purhal, Spune-Mi: ţi-am tăiat capul atunci când ţi-am oferit - în 
cuvintele cele mai blânde cu putinţă - aceste instrucţiuni, purificându-te 
astfel încât să poţi primi, la fel ca şi ceilalţi, iubirea şi viaţa eternă, precum 
şi libertatea cea mai deplină care izvăreşte din acestea? 

Spune-Mi: te-a tratat vreodată tatăl tău fizic cu aceeaşi blândeţe cu 
care am făcut-o Eu? 

Arătaţi-Mi-1 pe acel părinte dintre voi care nu a fost nevoit niciodată 
să îşi mustre copiii cu toată asprimea! 

Este evident că nu cunoaşteţi nici un asemenea părinte. De altfel, aţi 
fost cu toţii părinţi şi ştiţi cum trebuie crescuţi copiii. 

Spuneţi-Mi atunci cum arată biciul Meu? Cine a căzut la pământ sub 
loviturile lui? 

Eu nu fac altceva decât să vă educ, să vă învăţ şi să vă eliberez prin 
iubirea Mea părintească, supremă şi perfect autentică, iar voi spuneţi în 
inimile voastre că nu puteţi avea încredere în Mine! 

O, oameni orbi şi nesinceri! Dacă în Mine nu puteţi avea încredere, 
Părintele vostru credincios, blând, răbdător şi plin de iubire, Mă întreb în 
cine puteţi avea încredere? 

Dacă vă simţiţi atât de stingheri şi de înspăimântaţi în prezenţa Mea, 
Părintele vostru cel pur şi sfânt, plin de cele mai bune intenţii părinteşti, 
născute din iubirea Mea eternă şi altruistă pentru voi, Mă întreb cum vă 
simţiţi unii în compania celorlalţi, voi, care sunteţi prin comparaţie cu 
Mine, plini de cele mai rele şi mai egoiste intenţii? Cum puteţi fi atât de 
descurajaţi pentru simplul motiv că am rectificat o greşeală în inima lui 
Purhal? 

O, oameni orbi! Tremuraţi de teamă atunci când Eu, Tatăl vostru 
etern şi viu, încerc să vă ridic şi pe voi din moartea în care vă aflaţi către 
viaţa eternă. 

In schimb, lumea exterioară, care este sinonimă cu moartea, nu vă 
produce nici cea mai mică teamă! 

Priviţi cât de mare este eroarea voastră de gândire! 

Cine v-a învăţat să vă fie teamă de Cel pe care ar trebui să-L iubiţi 
mai presus de orice, în timp ce vă deschideţi inimile şi vă simţiţi perfect 
confortabil în prezenţa celui pe care ar trebui să-1 respingeţi înainte de 
toate?! 

Purhal, spune-Mi: ce rău ţi-am făcut atunci când te-am purificat prin 
marea iubire pe care ţi-o port? 

Ştii tu ce este viaţa şi cum poate fi trăită ea în eternitate? 

Nici un spirit creat nu cunoaşte acest secret, dar Eu, Stăpânul infinit 
şi etern al Vieţii - îl cunosc! Dacă Eu - Tatăl vostru preasfânt şi preaplin de 
iubire - am coborât printre voi pentru a vă instrui personal cum poate fi 
trăită această viaţă, imposibil de înţeles în alte condiţii de către voi, cum de 
v-a putut trece prin minte faptul că nu puteţi avea încredere în Mine? 

Purhal, spune-Mi: dacă nu aş fi dorit să te ajut, cine altcineva te-ar fi 
putut ajuta să ieşi din moarte şi să cunoşti viaţa eternă? 

Iar ca să te pot ajuta, nu este firesc ca gândurile tale cele mai secrete 
să-Mi fie perfect cunoscute, pentru a-ţi putea sări în ajutor ori de câte ori te 
ameninţă un pericol de moarte? 

Spune-Mi, Purhal, merit Eu neîncrederea ta pentru acest simplu 
motiv?" 

Auzind aceste cuvinte, toţi cei de faţă au început să plângă şi să se 
tânguiască. Adam însuşi a plâns în hohote, la fel ca un copil, după care, 
profund mişcat de marea Mea iubire părintească, a spus: 

„O, Tată preasfânt şi preaplin de iubire, abia acum înţeleg cât de 
infinit de bun eşti tu! 

Cine este acela care ar putea să respingă această iubire a Ta, 
răspunzându-Ţi cu o iubire pe măsură? 

O, iartă-ne pe noi, cei orbi, pentru marea nedreptate pe care am 
comis-o fată de Tine!" 

Abedam i-a răspuns: „O, micuţii Mei copilaşi! Liniştiţi-vă şi nu vă 
mai temeţi, căci nici unul dintre voi, cei care vă aflaţi acum la pieptul Meu, 
nu va fi pierdut. Eu, care sunt însăşi Viaţa Eternă, Mă aflu acum în mijlocul 
vostru, alungând orice pericol de moarte de la voi. 

Chiar dacă voi mai mustra pe unii, aşa cum am făcut cu Purhal, nu 
vă pierdeţi încrederea în Mine, ci amintiţi-vă în inimile voastre că cel care 
pedepseşte cu atâta blândeţe sunt Eu, Părintele vostru preaplin de iubire! 

Copilaşii Mei, urmăriţi să înţelegeţi pentru totdeauna acest lucru! 
Amin ". 



Capitolul 70 

DISCURSUL LUI JURIBAEL REFERITOR LA MĂREŢIA 
OMULUI ÎN CALITATEA SA DE COPIL AL LUI DUMNEZEU. 
VIZIUNEA LUI JURIBAEL: CERCURILE DIN CE ÎN CE MAI MARI 
NĂSCUTE DINTR-UN CERCUL UNIC AL VIEŢII 



(18 aprilie 1842) 



După aceste cuvinte, Abedam 1-a chemat la El pe Juribael: 

„Juribael, a sosit rândul tău să ne spui ce ai simţit în timpul 
meditaţiei". 

Plin de respect, Juribael a făcut câţiva paşi înainte şi a început să 
vorbească, inspirat de iubirea lui profundă pentru Mine: 

„O, Tată sublim, mai bun decât oricare altul! Mă aflu acum în faţa 
Ta ca un sărman vierme, purtându-Ţi însă, Tată preasfânt, respectul cel mai 
deplin şi consacrându-Ţi smerenia absolută a inimii mele. 

Iubirea Ta părintească şi infinită m-a chemat de la moarte la viaţa 
liberă şi perfectă, transformând viermele slab şi orb din ţărână într-un om 
liber, care poate privi întreaga infinitate, ce îi apare ca un număr infinit de 
sfere ce îmbracă alte sfere, alcătuind o imagine nemuritoare, şi percepându- 
se pe sine în fiecare din aceste sfere infinite, după chipul şi asemănarea Ta, 
o, Tată preasfânt! 

M-ai transformat nu doar într-un om nemuritor, ci chiar mai mult. 
Ai transformat sărmanul vierme târându-se prin praful pământului-mamă în 
ceva infinit mai mult decât un om nemuritor. 

O, cine poate cuprinde măreţia iubirii Tale părinteşti infinite? 

Căci T i-ai permis viermelui din praf, omului slab şi păcătos, să Te 
strige pe Tine, Dumnezeul etern şi preasfânt: 'Dragă Tată' ! 

O, Tată, - Tu ai făcut din nou copiii Tăi! 

Tatăl preasfânt, nu doresc nimic altceva decât să te slăvesc; să îmi 
consacru întreaga viaţă pe care mi-ai dăruit-o şi întreaga putere cu care m- 
ai înzestrat Ţie; să Te respect atât de mult încât, în faţa Ta, spiritul meu să 
simtă nevoia să se ascundă printre cele din urmă creaţii ale Tale; să Te 

iubesc mai presus de orice. Da, aş putea să fac oricând acest lucru, 
Creatorul şi Dumnezeul meu atotputernic! 

Căci atâta vreme cât ai rămâne pentru mine doar un Creator infinit, 
un Dumnezeu atotputernic, relaţia dintre mine şi Tine nu poate fi decât 
aceea dintre nimic şi esenţa Ta universală şi infinită, dublată de 
omnipotenţa Fiinţei Tale divine. 

In schimb atunci când Te numesc: 'Tată', relaţia dintre noi se 
schimbă complet: inima mea devine beatifică, iar spiritul meu începe să 
tremure, cuprins de o intuiţie cutremurătoare, iar eu trăiesc o senzaţie 
omniprezentă, aceea a iubirii pure născute din Tine, o, Tată, - o iubire pură 
care nu s-ar putea dărui nimănui altcuiva decât Ţie! 

Acesta este singurul lucru pe care Ţi-1 pot oferi. In această stare de 
iubire uit chiar şi de adoraţie, de slăvirea Ta, de sacrificiile pe care Ţi le 
datorez, în calitatea Ta de Dumnezeu atotputernic, întru cinstirea măreţiei 
Tale infinite; nimic nu mai rămâne atunci în faţa mea decât Tu, Tată 
preasfânt, căci nu mă mai pot gândi la nimic altceva! 

De aceea, iartă-mă, adoratul meu Tată preasfânt, pentru că nu 
reuşesc să Te slăvesc în cuvinte aşa cum ai merita, căci inima mea este 
plină de iubirea cea mai profundă pentru Tine şi nu aş mai putea iubi 
vreodată pe altcineva la fel cum Te iubesc pe Tine! 

O, Tată, din cauza iubirii excesive a inimii mele pentru Tine, limba 
mea nu se mai simte în stare să-Ţi vorbească, rugându-se Ţie sau oferindu- 
Ţi slava pe care o merită numele Tău, căci întreaga putere de care dispun s- 
a concentrat în inimă, în iubirea pe care Ţi-o port. De aceea, îţi cer iertare 
anticipat, convins fiind că relatarea mea va fi destul de încâlcită. 

Din fericire, am apucat să relatez deja până acum cea mai mare 
parte din ceea ce am perceput în timpul meditaţiei, senzaţie pe care am 
păstrat-o până acum şi pe care sper să nu o mai pierd niciodată. Voi mai 
adăuga la această senzaţie doar următoarea viziune pe care am avut-o: 

Pe când mă gândeam că Tu eşti Părintele nostru preasfânt, făcând 
din noi - în iubirea Ta infinită - copiii Tăi, în mine a apărut o lumină 
incredibil de strălucitoare, care m-a proiectat în sinea mea, la fel cum 
cineva poate privi fundul unei ape extrem de curate. 

Această contemplare nu a durat însă prea mult, căci foarte curând 
mi-am descoperit inima. In interiorul acesteia se afla un inel extrem de 
luminos, aflat într-o continuă rotaţie. Mi-a trecut atunci prin minte: 'Oare 
care este semnificaţia acestui inel?' 

De-abia mi-a trecut prin minte acest gând că inelul a şi început să se 
dilate, la fel ca cercurile de la suprafaţa apei, extinzându-se mult dincolo de 
limitele fiinţei mele, până când a alcătuit un cerc aproape infinit, în centrul 
căruia mă aflam eu, absolut singur. 

Nici această stare nu a durat însă foarte mult, căci în curând cercul 
s-a dizolvat într-un număr nesfârşit de cercuri mai mici, concentrice, care 
deveneau din ce în ce mai mari şi mai luminoase. Iar în centrul fiecărui cerc 
mă aflam tot eu, devenind la rândul meu din ce în ce mai puternic şi mai 
luminos. In profunzimile insondabile ale acestui tablou terifiant, alcătuit din 

nenumărate cercuri concentrice, aparent nesfârşite, am zărit o lumină 
uluitor de puternică şi de strălucitoare. Am privit această lumină cu cea mai 
mare atenţie, până când am devenit conştient de faptul că în centrul ei Te 
aflai Tu, Tată preasfânt, Lumina tuturor luminilor! 

Iar din nenumăratele cercuri s-a auzit atunci un zumzet uşor, care s- 
a transformat într-o voce blândă, iar această voce era a Ta. 

Şi am înţeles acel zumzet, care s-a transformat în cuvinte. 

Iar aceste cuvinte spuneau: 'Iată, aceasta este calea iubirii care duce 
către viaţa eternă, şi implicit către Mine, Dumnezeul etern şi preasfânt şi 
Tatăl tău preaplin de iubire! ' 

După care totul s-a redus la tăcere, iar viziunea mea s-a sfârşit. 

Aici s-a încheiat experienţa pe care am trăit-o în timpul meditaţiei. 

O, Tată, o, mult iubitul meu Tată preasfânt, îţi consacru Ţie această 
experienţă a mea şi te implor să nu respingi inima mea imperfectă, 
revărsând - dimpotrivă - asupra mea puterea de a Te iubi din ce în ce mai 
mult, acum şi de-a pururi! Amin ". 

Capitolul 71 

INTERPRETAREA DATĂ DE ABEDAM CEL MARE VIZIUNII 
LUI JURIBAEL. SECRETUL VIU AL SMERENIEI ŞI IUBIRII DE 
DUMNEZEU 

(20 aprilie 1842) 

După aceste cuvinte, Juribael a căzut cu faţa la pământ, la picioarele 
sfinte ale lui Abedam, manifestându-şi în acest fel devoţiunea şi iubirea 
nesfârşită faţă de Acesta. 

Aşa ar trebui să se aşeze toţi cei care îl iubesc pe Dumnezeu cu toată 
ardoarea, smerenia şi recunoştinţa inimii lor: la picioarele Creatorului şi 
Părintelui lor. 

Tatăl s-a aplecat însă rapid şi 1-a ridicat pe Juribael, strângându-1 la 
pieptul Său, pentru a respira aici viaţa eternă de la sursa primordială din 
care s-au născut toate universurile şi din care îşi va extrage de-a pururi 
fiinţa şi viaţa întreaga creaţie. 

La acest piept preasfânt 1-a strâns Tatăl preaplin de iubire pe 
Juribael, astfel încât până şi trupul acestuia s-a umplut de iubire pentru 
Dumnezeu. 

In timp ce îl ţinea astfel strâns îmbrăţişat în iubirea Sa părintească, 
eternă şi infinită, Tatăl preasfânt i-a adresat lui Juribael următoarele 
cuvinte: 

„Ascultă, Juribael, abia acum poţi spune că trăieşti cu adevărat, iar 
această viaţă nu-ţi va mai putea fi luată niciodată, căci ţi-am dăruit-o acum 
definitiv, iar tu ai acceptat-o de la Mine, Tatăl tău preasfânt, etern şi 
preaplin de iubire. 

Acesta este inelul etern al luminii din inima ta - viaţa trăită în 
iubirea Mea dinlăuntrul fiinţei tale! Căci iubirea Mea în inimile copiilor 
Mei este ca un cerc care creşte continuu, multiplicându-se la nesfârşit. Iar 
aceste cercuri, născute din această multiplicare infinită, sunt legate între ele 
precum verigile aceluiaşi lanţ sau precum spirele unei spirale, fiecare 
devenind din ce în ce mai mare şi mai liberă, mai apropiată de celelalte, dar 
şi de sursa din care s-a născut în spaţiul etern şi infinit. In plan spiritual, 
acest lucru înseamnă bucuria supremă resimţită la unison cu iubirea Mea 
părintească şi cu graţia şi înţelepciunea care derivă din ea. 

Această bucurie supremă este viaţa eternă şi eliberarea spirituală, a 
căror sursă este înţelepciunea primordial- eternă născută din Mine. Orice om 
care va deveni un copil autentic al iubirii Mele, prin propria sa viaţă trăită 
în iubire, se va putea bucura de această fericire supremă. 

Altfel spus, mult iubitul Meu Juribael, viziunea pe care ai avut-o ţi-a 
arătat calea care duce către Mine, Tatăl tău preasfânt şi al fraţilor tăi! Toţi 
cei care vor urma această cale vor cunoaşte mai devreme sau mai târziu 
destinaţia sublimă şi menirea pentru care v-am creat pe toţi, şi nu vor mai fi 
nevoiţi să se întrebe: 'Oare de ce?' sau 'încotro mă îndrept?', căci vor găsi 
în ei înşişi aceste răspunsuri, revelate de iubirea şi de spiritul lor - care este 
un purtător al iubirii. Vor înţelege astfel semnificaţia sublimă a intenţiei 
Mele, iar din această înţelegere se va naşte libertatea cea mai perfectă, 
derivată din înţelepciunea Mea infinită şi eternă, care reprezintă ordinea 
primordială a tuturor lucrurilor. 

Cel care nu va accepta însă să păşească pe această cale va continua 
să caute până la moarte fără a găsi vreodată ceea ce caută, nici o cale mai 
scurtă sau mai rapidă, căci aceasta este o cale a iubirii şi a vieţii care derivă 
din ea, nicidecum a încăpăţânării lipsite de cea mai mică scânteie din 
iubirea Mea. 

Şi chiar dacă în anumite cazuri există o urmă de iubire, aceasta este 
o iubire furată, iar cel care o trăieşte este un hoţ care dă dovadă de egoismul 
cel mai cras cu putinţă. 

Viaţa acestui tip de iubire este întotdeauna de scurtă durată, căci ea 
se autoconsumă, fiind separată de iubirea Mea părintească, şi deci lipsită de 
suport. 

Da, o asemenea iubire este precum o lampă cu petrol. Dacă petrolul 
din ea se consumă, mai poate funcţiona ea dacă nu este alimentată cu o 
nouă cantitate de petrol? 

Nicidecum. Odată cu terminarea petrolului se stinge şi flacăra 
lămpii, care devine întunecoasă, rece şi moartă. 

Dacă aprinzi însă petrolul direct de la sursa sa (din pământ) şi 
protejezi gaura prin care ţâşneşte pentru ca flacăra să nu fie stinsă de 
vânturi sau de ape, ea nu se va stinge niciodată, ci va continua să ardă, şi 
încă din ce în ce mai glorios, căci va încălzi treptat zona din jur, lărgind 
gaura, prin care va ţâşni o cantitate din ce în ce mai mare de petrol din sursa 
primordială. 

Aşadar, mult iubitul Meu Juribael, cei care îşi vor aprinde iubirea 
din inimă şi îşi vor orienta această iubire către Mine, îşi vor aprinde în acest 
fel petrolul vieţii direct la sursă, iar flacăra lor nu se va stinge niciodată, 
luminându-le de-a pururi viaţa. 

Tu ai aprins această sursă a vieţii tale direct la sursă. De aceea, 
bucură-te, căci în lumina ei L-ai găsit pe Tatăl, sursa primordială a oricărei 
lumini! 

Să trecem acum mai departe şi să ascultăm ce are de zis Oalim. 
Amin ". 



Capitolul 72 

VIZIUNEA LUI OALIM: CELE TREI INIMI, FIECARE ÎN 
INTERIORUL CELEILALTE 

(22 aprilie 1842) 

Abedam 1-a chemat la El pe Oalim, căruia i-a adresat următoarele 
cuvinte: „Oalim, copilul Meu plin de recunoştinţă faţă de iubirea Tatălui 
tău, vino şi povesteşte-ne ce ai trăit în timpul meditaţiei tale. Dar vorbeşte 
fără teamă şi fără timiditate, pentru ca nimic să nu rămână nespus; căci 
fiecare detaliu este important, deopotrivă pentru tine şi pentru fraţii tăi. 
Haide, începe! Amin". 

Oalim a păşit în faţă şi Mi-a mulţumit din inimă pentru marea graţie 
de a fi fost chemat să vorbească, la fel ca fraţii săi, după care a început să 
povestească ce a experimentat în viziunea sa, de o importanţă cu totul 
aparte pentru orice fiinţă umană. Iată ce a relatat el: 

„Tatăl preasfânt şi preaplin de iubire, de o bunătate absolută, şi voi, 
dragii mei fraţi şi surori, părinţi, mame şi copii! In marea Lui graţie, Cel 
Preaînalt m-a chemat să vorbesc în faţa Lui şi a voastră, a tuturor, dar este 
extrem de greu să relatezi în cuvinte ceva ce nu poate exista pe pământ. 

Nu-mi fac însă probleme, căci Cel care m-a inspirat să trăiesc 
această experienţă lăuntrică va şti cu siguranţă să îmi înzestreze limba 
greoaie cu agilitatea necesară pentru a exprima ceea ce în mod normal este 
inexprimabil, în termeni cât mai accesibili vouă, tuturor. 

Cu adevărat, recunoştinţa mea faţă de Tine, Tatăl preasfânt şi 
preaplin de iubire, nu se va stinge niciodată; căci iată, limba mea a fost deja 
dezlegată prin puterea Ta. 

O, ascultaţi ce am de spus, dragii mei fraţi şi surori, părinţi fizici, 
mame şi copii, şi bucuraţi-vă alături de mine, căci Domnul, Dumnezeul 
nostru suprem şi Tatăl preasfânt şi preaplin de iubire, este bun, blând şi mai 
răbdător decât ne-am putea imagina vreodată noi, motiv pentru care a 
dezlegat limba mea şi aşteaptă acum să afle direct din gura mea ceea ce ştia 
deja dinainte, căci el este Cel care a trezit inima mea! 

De vreme ce aceasta este voia Ta, voi vorbi, bucurându-mă deja în 
inima mea că fac ceva pe placul Tău, dragul şi iubitul meu Tată! 

Aşadar, ascultaţi cu toţii miracolul pe care l-am trăit! 

La început mi s-a părut foarte ciudat faptul că trebuie să privesc în 
inima mea şi m-am gândit că este imposibil să îmi plasez vreodată capul - 
locul în care se află cei doi ochi cu care văd în mod obişnuit - undeva la 
mijlocul trupului, pentru a-mi putea contempla astfel inima. 

Pe când reflectam astfel la posibilitatea sau la imposibilitatea de a- 
mi orienta ochii către o parte interioară a corpului, mi-am pierdut subit 
vederea ochilor. Aproape simultan, în mine s-a făcut din nou lumină, şi am 
constatat că pot privi în interiorul meu la fel cum privesc de regulă în 
exterior, în lumina soarelui. 

Nu am înţeles atunci cum de este posibil acest lucru, căci nu mai 
experimentasem niciodată ceva asemănător. In timp ce îmi exprimam astfel 
uluirea, inima mea a devenit transparentă şi am constatat în curând că în 
interiorul ei se află alte două inimi, ceea ce dădea un total de trei, la fel ca 
un sâmbure alcătuit din trei straturi în interiorul cojii dure şi ţepoase a unei 
castane, respectiv pieliţa maronie exterioară, mai grosieră, urmată de 
miezul propriu-zis al castanei, şi în sfârşit de sămânţa minusculă care 
reprezintă viaţa castanei, care va da cândva naştere unei multitudini de 
asemenea fructe. 

In curând, inima exterioară s-a dezintegrat şi a căzut într-un fel de 
hău nesfârşit, în care a sfârşit prin a fi complet distrusă. Aceasta era inima 
materială exterioaă a corpului meu fizic. 

Inima interioară, substanţială 1 , a rămas însă, continuând să se dilate 
sub influenţa inimii din interiorul ei, extrem de luminoasă, care dorea să 
crească la rândul ei, aşa cum creşte o sămânţă aruncată pe un sol fertil, care 
sfârşeşte prin a deveni în cele din urmă un copac puternic. 

La fel s-au produs lucrurile şi cu această inimă-sămânţă a mea, cea 
mai interioară între toate. La început părea să fie o simplă inimă, dar 
treptat, ea s-a dilatat din ce în ce mai mult, asumându-şi o formă umană, în 
care m-am recunoscut pe mine. 

Văzându-1 pe acest om, m-am gândit: 'Oare este acest om- inimă din 
interiorul meu tot o inimă?' 

Şi iată, am înţeles atunci că noul om avea la rândul lui o inimă în 
interiorul lui! 

Iar această inimă semăna cu un soare, dar lumina ei era de o mie de 
ori mai puternică decât a soarelui nostru la amiază. 

In timp ce contemplam această inimă solară, am descoperit subit că 
în centrul ei o imagine minusculă, dar vie, a Ta, Tată preasfânt, - dar nu am 
reuşit să înţeleg cum de era posibil aşa ceva! 

Pe când mă minunam astfel, m-a cuprins pe neaşteptate o stare 
incredibilă de extaz, iar imaginea Ta vie dinlăuntrul meu mi-a spus 



1 N. Tr. în limbajul lui Lorber, termenii „material" şi „substanţial" diferă ca semnificaţie, primul 
referindu-se la materia grosieră, iar cel de-al doilea la materia subtilă (numită de unele tradiţii şi 
„astrală"). 

următoarele cuvinte din interiorul inimii solare a noului om pe care l-am 
descoperit în mine: 

'Priveşte în sus şi vei înţelege curând cum se face că locuiesc în 
inima ta! ' 

Mi-am orientat imediat privirea în sus şi am văzut acolo, dincolo de 
abisul infinităţii, un soare de o măreţie indescriptibilă, în centrul căruia Te 
aflai Tu, Tatăl preasfânt! 

Şi din Tine ieşeau nenumărate raze de o strălucire uluitoare, din care 
una a căzut în inima solară a noului om dinlăuntrul meu, dând astfel naştere 
imaginii Tale vii în mine. 

La scurt timp, omul cel nou din inima-sămânţă şi-a întins braţele, 
încercând să pună stăpânire pe mine, adică pe omul exterior. 

Acest lucru m-a înspăimântat, iar acest şoc m-a trezit din nou la 
realitate. 

Inima materială s-a refăcut la loc din abisurile ei şi s-a plasat din 
nou la locul ei, înconjurând cele două inimi interioare, după care lumea 
exterioară mi-a devenit din nou vizibilă, iar cea interioară a dispărut 
complet. 

Aceasta a fost experienţa pe care am trăit-o. 

O, Tată preasfânt, îţi consacru Ţie această relatare cu totul 
imperfectă a mea, pentru ca Tu să completezi scăpările mele, conform 
voinţei Tale preasfinte! Facă-se voia Ta! Amin". 



Capitolul 73 

DIVERSITATEA INFINITĂ A INDIVIDUALITĂŢILOR 
SPIRITUALE. VIAŢA ÎN LUMEA SPIRITUALĂ 

(23 aprilie 1842) 



După încheierea relatării lui Oalim, patriarhii s-au minunat foarte 
tare şi au început să-şi şoptească reciproc: „E prea greu de crezut! De data 
aceasta, miracolul spiritual transcende înţelegerea noastră! 

Ai fi zis că omul este unul singur, dar iată, ce diversitate incredibilă 
există în interiorul lui!" 

Abedam cel Cunoscut s-a dus chiar la Enoh şi i-a spus: 

„Ascultă, dragul meu frate Enoh, cu toată iluminarea şi chemarea de 
care am avut parte, simt că s-a făcut întuneric în mintea mea! 

Spune-mi, te rog, dacă tu ai înţeles ceva din ce s-a spus mai înainte, 
îmi vine să intru în pământ. Până acum, şase din descendenţii lui Seth şi-au 
expus viziunile, şi nici una nu seamănă cu cealaltă! 

Ce să mai înţelegem atunci din această viaţă spirituală şi din lumea 
spirituală care îi corespunde? 

Oare oamenii spirituali nu mai trăiesc unii alături de ceilalţi, aşa 
cum facem noi pe pământ? 

Căci dacă fiecare îşi poartă propria sa lume lăuntrică, se pune 
întrebarea: va mai fi oare vreun loc, în lumea interioară a fiecăruia, pentru 
fraţii săi şi se vor putea apropia aceştia de el, venind cu propriile lor lumi 
interioare foarte vaste? 

Văzând că se apropie cineva, oare nu se vor retrage ei în propria lor 
lume interioară, la fel cum procedează melcul, care îşi retrage antenele şi se 
ascunde în cochilia lui atunci când întâlneşte în cale un obiect străin? 

Crede-mă, dragă frate Enoh, toate aceste lumi interioare îmi par la 
fel de puţin legate între ele ca şi un vulcan în acţiune cu un vas plin cu lapte 
prins! 

Cu cât încerc mai mult să pun lucrurile cap la coadă, cu atât mai 
mare devine confuzia în care mă zbat, şi implicit cu atât mai ignorant mă 
simt! 

Dacă deţii vreo explicaţie legată de aceste chestiuni pur spirituale, te 
rog, transmite-mi măcar o mică scânteie din lumina ta, căci nu îndrăznesc 
să mă apropii de Cel care este atât de ocupat cu ascultarea celor 12. 

Deşi mă simt extrem de atras de El, mi se pare totuşi riscant în cazul 
de faţă! Având în vedere ignoranţa mea de pomină, m-aş putea alege cu o 
mustrare pe cinste, şi crede-mă, sentimentul pe care îl trăieşti atunci când 
eşti mustrat de El nu este tocmai o plăcere! 

De aceea, spune-mi măcar trei cuvinte, ca să nu mai ascult orbeşte, 
fără să înţeleg nimic, ceea ce se spune acolo. Facă-se însă voia ta! Amin ". 

înainte însă ca Abedam cel Cunoscut să-şi fi încheiat cererea, 
Abedam cel Mare se afla deja în faţa lui, adresându-i-se lui Enoh: 

„Spune-Mi, iubitul Meu Enoh, ce răspuns intenţionezi să-i dai 
tizului meu la întrebarea încuietoare pe care ţi-a pus-o?" 

Enoh i-a răspuns: „Tată preasfânt, părerea mea este că dacă nu 
există nici un copac, vântul nu are de ce să se agate. 

Consider că întrebările lui Abedam sunt prea complicate, astfel încât 
nimeni nu le poate da un răspuns decât numai Tu, Tată preasfânt şi preaplin 
de iubire". 

Abedam cel Cunoscut a căzut însă la picioarele lui Abedam cel 
Mare şi L-a implorat: 

„O, Tată adorat! Iartă-1 pe netotul care s-a făcut de râs în faţa Ta şi a 
părinţilor săi, a fraţilor, surorilor şi copiilor săi de ambele sexe. Sunt 
convins că am făcut o mare greşeală punând asemenea întrebări stupide. 

Ce altceva aş fi putut însă să fac auzind asemenea relatări fabuloase, 
imposibil de înţeles şi nemaiauzite, petrecute prin graţia şi bunătatea Ta 
infinită?" 

Abedam cel Mare l-a calmat însă, spunându-i: „Abedam, ridică-te şi 
linişteşte-te! Evident, întrebările tale sunt nelalocul lor, fiind născute din 
mintea ta materială. Dar chiar şi buruienile au fost create de Mine cu scopul 

de a vă trezi prin spinii lor atunci când alergaţi orbeşte şi la întâmplare cu 
picioarele goale, fără să ştiţi încotro vă îndreptaţi şi ce aşteptaţi de la viaţă. 

Cam aşa sunt şi întrebările tale! De altfel, nu trebuie spiritual crezi 
că ele au crescut direct pe solul tău. Eu sunt Cel care le-am plantat acolo 
pentru a te trezi din vechiul tău somn, în care cazi mereu, din nou şi din 
nou, conştientizând cel puţin necesitatea ca omul interior să se trezească în 
tine, luminându-te şi alungând noaptea din fiinţa ta. 

Pentru ca să înţelegi cu adevărat cât de mare este nebunia întrebării 
tale, răspunde-Mi la o singură întrebare: ce crezi tu că sunt în esenţă 
lucrurile create?" 

Abedam cel Cunoscut s-a gândit o vreme, după care a răspuns: „Ei 
bine, din câte ne-ai povestit chiar Tu, dragul meu Tată preasfânt, ele nu 
sunt altceva decât gândurile Tale fixe". 

Abedam cel Mare: „Ai răspuns corect. Spune-Mi acum altceva: 
crezi că Eu trebuie să retrag aceste gânduri, la fel cum îşi retrage melcul 
antenele, pentru a Mă putea apropia de voi, copiii Mei, păşind într-o formă 
vizibilă în faţa voastră?" 

De data aceasta, Abedam cel Cunoscut a rămas foarte încurcat şi a 
preferat să păstreze tăcerea. 

Drept urmare, Abedam cel Mare 1-a întrebat din nou: „Cu toate 
gândurile şi dorinţele voastre inferioare, care alcătuiesc lumea voastră 
interioară, spune-Mi: în ce fel M-au împiedicat acestea să vă apropiaţi unii 
de alţii? Şi totuşi, aceste gânduri inferioare reprezintă însăşi lumea voastră 
spirituală actuală, căci atunci când te gândeşti la cineva, el se află deja 
alături de tine, în spirit". 

Smerit, Abedam cel Cunoscut a răspuns: „O, Tatăl preasfânt, iartă- 
mă pe mine, căci prostia mea depăşeşte orice imaginaţie! 

Acum totul s-a clarificat în mintea mea". Iar Abedam cel Mare i-a 
spus: 

„Atunci du-te la locul tău şi ascultă cu atenţie ceea ce va urma, căci 
în acest fel îţi vei clarifica şi mai mult lucrurile şi nu va mai fi necesar să 
pui asemenea întrebări lipsite de rost. 

La urma urmei, tocmai de aceea le-am permis celor 12 să îşi 
reveleze viziunile, pentru ca pe viitor să nu mai aveţi nici un fel de îndoieli, 
acum şi de-a pururi. Amin ". 

încearcă să înţelegi ce ţi-am spus. Amin ". 

Capitolul 74 

ÎNVĂŢĂTURA DIVINĂ TREBUIE VERIFICATĂ PRIN 
MĂRTURIA SPIRITULUI DIN INTERIORUL INIMII UMANE 

(25 aprilie 1842) 

După ce a primit această lecţie, Abedam cel Cunoscut a rămas 
satisfăcut, prosternându-se în faţa lui Abedam cel Mare şi mulţumindu-i din 
toată inima, după care s-a ridicat şi s-a dus la locul lui. 

Cât despre Abedam cel Mare, acesta 1-a privit din nou pe Oalim, 
căruia i-a spus (şi implicit celorlalţi patriarhi): 

„Acum ascultă, iubitul Meu Oalim, şi toată lumea să fie cât se poate 
de atentă la ceea ce voi spune în continuare! 

Căci este vorba de un subiect extrem de important, pe care ar fi bine 
să îl înţelegeţi corect în inimile voastre! 

Deşi voi Mă vedeţi cu ochii şi Mă auziţi cu urechile voastre, voi nu 
mai aveţi acum nevoie de aceste simţuri fizice pentru a Mă percepe, dar 
după voi vor veni mulţi care vor avea nevoie de ele pentru a crede în Mine 
şi pentru a Mă cunoaşte în inimile lor. 

Cei care vor neglija această învăţătură vor uita însă de Mine şi îşi 
vor confecţiona zei materiali, închinându-se lor, în locul Meu. Unii dintre ei 
vor proceda chiar la fel ca Lameh cel din ţinuturile de jos. 

De aceea, fiţi atenţi şi aderaţi la doctrina sfântă pe care am să v-o 
predau în continuare! 

Dar mai întâi doresc să vă explic viziunea lui Oalim: 

Ascultaţi-Mă! Tot ceea ce ştie cu adevărat omul, fără să îl fi auzit 
direct de la Mine, aşa cum este cazul vostru acum, nu poate şti decât de la 
strămoşii săi. 

La fel au stat lucrurile şi cu voi până la apariţia Mea actuală, căci în 
afară de Adam şi de Eva, nimeni nu M-a văzut şi nu M-a auzit direct - 
ştiind tot ce ştia de la Adam şi Eva, precum şi de la unii contemporani ai lui 
Abel, care Mi-au putut auzi vocea prin intermediul îngerului Meu. 

Aşa cum v-aţi descurcat voi până acum, la fel vor trebui să se 
descurce şi descendenţii voştri, ascultând din gura voastră mesajul Meu, dar 
mai ales deschizându-şi inimile în faţa voastră. 

Ce dovezi le-aţi putea oferi voi copiilor voştri dacă Eu nu Mă voi 
arăta în formă vizibilă în faţa lor, aşa cum se întâmplă acum? 

Nu veţi putea face altceva decât să le repetaţi suficient de des că, 
deşi exist pretutindeni, într-o formă invizibilă, în realitate sălăşluiesc 
undeva, deasupra tuturor stelelor, la o înălţime inimaginabilă, şi că voi M- 
aţi văzut în persoană. 

Dar vor putea oare copiii voştri să fie la fel de credibili în faţa 
copiilor lor, de vreme ce ei nu M-au cunoscut direct, la fel ca voi? 

Dacă le-ar spune că M-au cunoscut direct, ar fi nevoiţi să roşească 
de ruşine, iar copiii lor şi-ar da curând seama că li s-a spus o minciună. 

De aceea, ei vor trebui să apeleze în mod necesar la voi ca unici 
martori ai prezenţei Mele, - transmiţând astfel din generaţie în generaţie 
acest mesaj. 

Pe măsură ce trece timpul, aceste amintiri vor deveni din ce în ce 
mai îndepărtate, iar descendenţii voştri vor ajunge să se îndoiască până şi 
de existenţa voastră, nemaivorbind de a Mea. Ce se va alege atunci de 
învăţătura Mea? 

Nu vor ajunge oare acei descendenţi îndepărtaţi să se îndoiască, în 
mod natural, şi de ea? 

Şi ce vor face ei atunci când nimeni nu le va mai putea oferi o 
dovadă palpabilă şi autentică a învăţăturii Mele actuale? 

Adevăr vă spun: în acele vremuri, orice om mai influent îşi va putea 
crea propriul zeu natural, venerându-1 prin pasiunile sale, şi sfârşind prin a- 
şi sili fraţii să se închine lui şi să-i aducă sacrificii. 

Când această idolatrie se va generaliza pe pământ, umanitatea se va 
scufunda în cea mai cumplită noapte a pierzaniei şi a morţii eterne, 
forţându-Mă astfel să trec prin foc şi sabie întreaga lume, pentru a o întări 
în acest fel, făcând-o receptivă pentru un alt tip de judecată. Din miile de 
oameni existenţi la acea vreme, abia dacă se va găsi câte unul care să poată 
fi mântuit. Cu alte cuvinte, cei mai mulţi dintre ei nu vor cunoaşte libertatea 
individuală, căci templul lor va fi 'materia'. 

Cred că aţi înţeles acum că transmisia unei învăţături din gură în 
gură, şi chiar şi aceea de la inimă la inimă, nu poate fi de mare folos dacă 
nu poate fi verificată în mod eficient prin intermediul martorului interior. 

Da, adevăr vă spun: oricât de bună, de frumoasă şi de corectă ar fi o 
învăţătură, ea devine inutilă dacă depinde exclusiv de credinţă, al cărei 
fundament nu rezidă decât în tradiţia străveche şi al cărei unic martor al 
autenticităţii sale este inima oarbă. 

Voi înşivă aţi devenit incredibil de slabi, deşi învăţătorii voştri 
primordiali sunt încă în viaţă. Ce credeţi că se va întâmpla atunci cu 
descendenţii voştri, care se vor lupta orbeşte unii cu alţii, punând la 
îndoială însăşi existenţa voastră? 

De aceea, vă repet: nici o învăţătură nu poate fi de folos dacă esenţa 
ei nu poate fi realizată prin mărturia Mea vie din inima omului! 

Oalim reprezintă un asemenea exemplu viu al acestei mărturii. In 
acest fel va trebui să predaţi învăţătura referitoare la numele Meu şi la 
natura Mea plină de iubire, de graţie şi de sfinţenie, atunci când le veţi 
vorbi copiilor voştri despre Mine. Nu vă limitaţi aşadar numai la predarea 
verbală a învăţăturii, ci aveţi mare grijă să deveniţi un model viu pentru ei, 
exemplificând această învăţătură prin comportamentul vostru exemplar. 
Aceasta este singura manieră în care vă puteţi asigura că toţi cei care 
acceptă cu inima curată această învăţătură vor descoperi în curând în 
inimile lor martorul viu şi sfânt pe care 1-a văzut Oalim, cu lumina sa 
orbitoare, singurul capabil să depună mărturie pentru autenticitatea deplină 
a Cuvântului Meu, transmis lor prin intermediul vostru 2 . 

Oalim a descoperit în cea de-a treia sa inimă, cea mai interioară, 
după ce aceasta s-a structurat într-o formă umană, o altă inimă solară, în 



; N. Tr. A se compara cu loan 7; 1 7. 

interiorul căreia Mă aflam Eu, la fel cum voi puteţi percepe imaginea 
sublimă a soarelui reflectată în fiecare picătură de apă. Iar această imagine 
a Mea i-a vorbit, la fel cum Eu vă vorbesc acum vouă, iar cuvintele sale i- 
au demonstrat că Eu sunt şi voi rămâne de-a pururi Tatăl preasfânt şi etern, 
stăpân peste divinitatea Mea sacră, sublimă şi infinită. 

Omul interior al lui Oalim a reuşit să se unească aproape complet cu 
omul său substanţial exterior (n.n. cu sufletul său), şi parţial chiar cu omul 
material, cel pe care îl vedeţi în faţa voastră. Pentru ca fuziunea să fi fost 
completă, Oalim ar fi trebuit să atingă un nivel de maturitate pe care nu îl 
are încă. 

Nu veţi cunoaşte nici voi acest proces încă, decât mai târziu, când 
veţi atinge o maturitate perfectă, dar atunci veţi trăi această fuziune de-a 
pururi. 

De aceea, acţionaţi şi învăţaţi-vă descendenţii în consecinţă, 
transmiţându-le mărturia voastră privind autenticitatea învăţăturii Mele 
actuale, iar această mărturie va fi răsplata lor veşnică pentru integrarea 
acestor cuvinte în inimile lor. 

Toţi cei care vor descoperi această mărturie în inimile lor vor fi deja 
beneficiarii vieţii Mele eterne, care nu le va mai fi luată vreodată, în 
întreaga eternitate. 

Iată deci care a fost semnificaţia viziunii lui Oalim. Lucrurile pe 
care nu le-aţi înţeles încă vă vor fi revelate odată cu explicarea viziunilor 
celor care vor urma. De aceea, haideţi să-1 ascultăm acum pe Thuarim! 
Amin ". 



Capitolul 75 

VIZIUNEA LUI THUARIM: TESTUL FOCULUI IUBIRII 

(26 aprilie 1842) 

După care Abedam cel Mare 1-a chemat la El pe Thuarim şi i-a spus: 
„Thuarim, a sosit rândul tău să fii chemat. Cred că nu trebuie să-ţi spun mai 
multe. De aceea, începe să vorbeşti, fără teamă şi fără timiditate. Amin ". 

Ezitând, Thuarim a păşit către Abedam, i-a mulţumit cu toată 
ardoarea inimii sale şi a început să-şi relateze viziunea avută înaintea Mea 
şi a patriarhilor. 

Iată care a fost această viziune: 

„O, Tată preasfânt, plin de iubire şi de compasiune, a fost o grea 
încercare pentru mine, sărman păcătos orb în faţa Ta, o, Iehova! 

Tu ştii foarte bine cât de tare m-am temut în acele momente, dar 
patriarhii nu ştiu. De aceea, voi relata cu credinţă - conform voinţei Tale 
sfinte - tortura insuportabilă pe care am trăit-o în acele clipe, care mi s-au 
părut interminabile, care şi cum eternităţile m-ar fi ţinut captiv în palma lor. 

Iată teribila stare pe care am trăit-o. Pe când mă întrebam, într-o 
stare de confuzie deplină: 'Ce înseamnă să priveşti în interior? Sună cam 
stupid. Cred că nu ne-ai înzestrat întâmplător cu ochi, de vreme ce Tu eşti 
Creatorul nostru! 

Până acum, toată lumea s-a folosit de aceşti ochi privind în exterior. 
Cum le-aş putea schimba atunci direcţia - lucru care mi se pare imposibil -, 
contemplându-mă din interior, pentru a afla astfel cum arată trupul meu pe 
dinăuntru?' 

Am încercat apoi din răsputeri să-mi întorc privirile în toate 
direcţiile, până când din ochi au izbucnit literalmente flăcări aprige, ca nişte 
sfere de foc, lucru care m-a înspăimântat de moarte. Altminteri, nu s-a 
schimbat nimic, căci deşi mi-am păstrat apoi privirile liniştite, nu vedeam 
decât ceea ce se afla în jurul meu. 

Mi-am privit de pildă fraţii, dar nu am reuşit să observ nimic 
deosebit pe feţele lor. 

Văzând că nu se întâmplă nimic, am început să mă îndoiesc, 
gândindu-mă furios: 'Cu siguranţă, acesta nu este decât un test pentru 
intelectul meu! 

Dar eu nu sunt un prost, aşa cum le-ar place unora să creadă! 

De aceea, fiind în mod evident cel mai inteligent om de pe aici, am 
să renunţ primul, lăsându-i pe ceilalţi să se bucure de nebunia lor, dacă le 
face plăcere acest lucru. Cât despre mine, am de gând să rămân la vechea 
ordine, pe care o cunosc foarte bine. 

Să privească în interior cine poate. Eu îmi voi folosi în continuare 
ochii în scopul pentru care m-a înzestrat Creatorul cu ei'. 

Şi astfel, mânia mea a dispărut, iar eu mi-am redobândit liniştea. 

Această stare de aparentă pace nu a durat însă prea mult, căci 
pământul de sub picioarele mele a devenit în curând la fel de moale ca 
nisipul sau ca zăpada proaspăt căzută, iar eu m-am scufundat în el. înainte 
să-mi dau seama ce se petrece, m-am trezit îngropat în măruntaiele 
pământului! 

întunericul era deplin, iar spaţiul în care mă aflam era atât de strâmt 
încât aproape că nu puteam respira. 

Chiar şi în această stare catastrofală în care mă aflam, m-am gândit 
imediat la Tine, Tată preasfânt, şi Ţi-am invocat ajutorul şi graţia. 

Se pare însă că rugăciunile mele s-au pierdut undeva, prin nisip, căci 
în loc să fiu salvat, am continuat să mă scufund tot mai tare, într-un hău 
fără fund. într-o disperare totală, am simţit atunci un miros insuportabil, cu 
mult mai pestilenţial decât tot ce au experimentat vreodată nările mele pe 
pământ! 

Apoi, subit, nisipul în care mă scufundam s-a terminat. Fericit, m- 
am gândit: 'Cu siguranţă, aceasta este salvarea mea'. 

Cât de cumplit aveau să-mi fie însă înşelate aceste aşteptări 
optimiste! 

Căci abia acum a început adevărata suferinţă, pe care nu o voi putea 
descrie niciodată pe deplin, neexistând cuvinte potrivite pentru acest lucru! 

Tot ce pot spune este că deşi nisipul s-a terminat, am continuat să 
mă scufund într-un fel de mâl arzător, care devenea din ce în ce mai 
fierbinte pe măsură ce mă scufundam în el, mirosind din ce în ce mai 
cumplit. 

O, Tată preasfânt! Dacă ai şti cât de mare a fost anxietatea şi 
nefericirea mea când mi-am dat seama că nici noroiul urât mirositor nu are 
fund, transformându-se treptat într-o cenuşă incandescentă, de un roşu 
aprins, care s-a devenit apoi un haos încins, de un alb strălucitor, la fel ca 
substanţa pe care o aruncă afară vulcanii activi. O, limbii mele îi este 
imposibil să descrie groaza care m-a cuprins atunci! 

Această masă lichidă şi încinsă mi-a provocat durerea cea mai 
îngrozitoare cu putinţă, absolut insuportabilă, care nu a făcut decât să îmi 
sporească suferinţa psihică pe care o simţeam deja, căci în mod paradoxal, 
acest foc etern nu reuşea să mă consume, nedorind sau fiind incapabil să 
îmi ardă măcar un fir de păr. 

In acest moment nu am mai reuşit să mă rog, căci întreaga mea 
fiinţă a devenit un blestem continuu la adresa cauzei care a stat la baza 
acestei existenţe mizerabile. 

Am constatat însă că cu cât mânia mea se aprindea mai tare, cu atât 
mai adânc mă scufundam în marea încinsă de foc. 

Când experienţa a trecut dincolo de limitele ultime ale 
suportabilităţii, am strigat către Tine, din străfundurile disperării pe care o 
simţeam: 

'Dumnezeule absurd, teribil şi crud! Dacă exişti pe undeva, 
distruge-mă, căci pentru această existenţă nu Te pot nici măcar blestema, ce 
să mai vorbim de mulţumiri! 

Dumnezeu mizerabil, demn de întregul meu dispreţ! Ce fel de 
satisfacţie perversă îţi poate da faptul că m-ai creat pentru a suferi atât de 
mult în chinurile inventate de Tine?' 

Şi iată, pe când îmi strigam astfel blestemele teribile, am auzit subit 
un mare tunet, care mi-a spus pe nume şi mi-a vorbit: 

'Om nefericit şi neajutorat! De ce Mă blestemi pe Mine, Tatăl tău? 

Iată, te procreez acum în focul iubirii Mele infinite, ca o fiinţă 
veşnic nemuritoare, care va fi cândva întru totul asemănătoare Mie, şi te 
susţin cu mâna Mea părintească, pentru ca nici un fir de păr de pe capul tău 
să nu poată fi distrus. Ţi-am dat un mic test al focului iubirii, care în 
termeni tereştri nu durează mai mult de trei clipe, iar tu proferezi deja cele 
mai cumplite blesteme la adresa Mea! Ce să Mă fac cu tine?' 

Am răspuns: 'Tată preasfânt, distruge-mă, căci nu mai sunt demn de 
existenţă, de vreme ce Te-am blestemat! ' 

Subit, marea de foc s-a transformat într-o lumină blândă, iar eu am 
auzit din nou Vocea vorbindu-mi: 

'Ascultă, Eu, Tatăl tău, nu te blestem şi sunt chiar dispus să uit ce 
Mi-ai făcut; căci ceea ce ai văzut a fost doar o analogie a relaţiei tale cu 
Mine pe pământ. Recunoaşte-Mă pe Mine, Tatăl tău, şi retrage-te din 
nisipurile mişcătoare ale vieţii tale pământeşti, din noroiul înţelepciunii tale 
terestre şi din focul malefic în care te complaci. Indreaptă-te către realitatea 
eternă, către focul purificator al iubirii Mele părinteşti, şi prin intermediul 
acesteia, către lumina pură a vieţii eterne, trăită la unison cu Mine! 

Aceasta este menirea pe care o ai; şi acum, revino pe pământ, unde 
continui să te aştept! Amin". 

După care m-am trezit din nou aici. 

O, Tată preasfânt, mă aflu din nou aici, - dar nu ştiu încă în ce 
poziţie mă găsesc în faţa Ta! 

O, dacă ar fi posibil să îmi ierţi imensa ofensă pe care Ţi-am adus-o, 
aş fi dispus să suport cu stoicism focul iubirii tale încă o mie de ani! 

O, iartă- mă, iartă-mă pe mine, cel mai mare dintre păcătoşi! - Nici 
nu ştiu de ce mă mai rog Ţie, căci sunt conştient că nu voi mai fi demn de 
Tine în întreaga eternitate!" 



Capitolul 76 

INTERPRETAREA TERIBILEI VIZIUNI A LUI THUARIM: 
MARELE CONFLICT DINTRE INTELECT ŞI INIMĂ 

(28 aprilie 1842) 

Când Thuarim şi-a încheiat relatarea şi ce a început să plângă cu 
lacrimi fierbinţi de căinţă pentru aparentul lui păcat major în faţa Mea, 
Abedam cel Mare 1-a prins de mână şi i-a spus: 

Ascultă şi încearcă să înţelegi, dragul Meu Thuarim. Felul în care ai 
procedat în viziunea ta reprezintă un păcat la fel de insignifiant ca şi 
pagubele provocate de o piatră care cade la vale din vârful unui munte. 

Linişteşte-te, căci viziunea ta are o cu totul altă semnificaţie, iar 
cuvintele pe care le-ai auzit nu se refereau exclusiv la tine, având o 
semnificaţie universală. 

Tu ai fost chemat de Mine cu unicul scop de a fi martorul Meu, 
trăind această experienţă în plan spiritual, nicidecum cu scopul de a te 
provoca să comiţi o ofensă în faţa Mea. 

Pentru ca viziunea ta să le fie însă cu adevărat de folos urmaşilor 
voştri, ascultaţi cu toţii interpretarea ei! 

Tentativa ta iniţială de a privi cu ochi fizici în interiorul fiinţei tale a 
reprezentat efortul stupid al intelectului lumesc care încearcă să pătrundă 
chestiunile spirituale, deşi el a fost conceput exclusiv pentru a opera cu 
concepte materiale, nefiind decât un organ receptor al sufletului, care îi 
foloseşte acestuia pentru a înţelege lumea exterioară. 

Cum ar putea el să privească şi să înţeleagă vreodată planurile 
spirituale, pătrunzându-le esenţa? 

Cercurile de foc care ţi-au silit ochii să privească în toate direcţiile 
simbolizează scânteile intelectului lumesc. Ele îi folosesc la fel de puţin 
înţelepciunii spirituale pe cât le-au ajutat cercurile de foc ochilor tăi fizici. 
Altfel spus, înţelepciunea spirituală nu va deveni nici mai ascuţită, nici mai 
sănătoasă decât ochii fizici supuşi unor asemenea tensiuni inutile. 

Acesta a fost începutul viziunii tale, care nu a avut nimic de-a face 
încă cu starea ta interioară, ci exclusiv cu lumea exterioară, căreia îi 
dăruiesc acum un profet în persoana ta, pentru a experimenta ceea ce ai 
experimentat tu. 

Ai început prin a te înfuria atunci când ţi-am spus că îţi contempli 
universul interior, după care ai făcut acele tentative inutile. 

Această mânie a devenit curând nenaturală, copleşindu-te pentru a-ţi 
indica orgoliul intelectului lumesc care nu acceptă să devină vreodată 
captivul adevărului, dorind să îşi păstreze libertatea deplină, un conducător 
autonom, chiar dacă îi lipseşte complet lumina, imaginându-şi că nu-şi 
poate găsi fericirea decât dacă toată lumea îi omagiază prostia şi nu-şi poate 
găsi liniştea decât dacă îşi ironizează fraţii cu superioritatea sa stupidă. 

Această stare nu a avut însă nici o legătură cu tine, care eşti fără de 
păcat în faţa Mea. M-am folosit de tine doar ca un profet în faţa acestei 
lumi. 

Aceasta a fost semnificaţia viziunii tale până în momentul în care ai 
început să te scufunzi în nisip. Ce ar putea simboliza această scufundare în 
întunericul nisipului moale, care părea să nu aibă sfârşit şi care ţi-a 
provocat probleme respiratorii, când ai cerut ajutor, dar nu ai primit nici 
unul? 

Iată care este explicaţia acestei stări: 

Nisipul simbolizează cunoaşterea care începe să sufoce pe deplin 
inima sufletului, care cade pradă celor mai cumplite confuzii şi temeri, din 
cauza presiunilor la care este supusă şi întunericului în care o ţine captivă 
intelectul. 

In acest moment, inima începe o luptă cu slabele sale puteri, şi 
scuipând nisipul afară din gură, îşi creează un mic spaţiu în care să poată 
respira, rugându-se cu ardoare pentru a fi salvată. 

Dar intelectul lumesc, încă foarte puternic, nu renunţă cu una cu 
două la drepturile sale şi sufocă inima din ce în ce mai puternic cu nisipul 
său. 

Inima devine astfel nerăbdătoare şi începe să dispere. Realizând că 
nu poate câştiga cu adevărat lupta împotriva ei, intelectul îi permite să se 
scufunde în noroiul fierbinte al dorinţelor pe care i le-a cultivat încă cu mult 
timp în urmă. 

Abia atunci realizează inima tot răul pe care i 1-a făcut intelectul, 
căruia i-a permis prea multă vreme să-şi facă de cap. 

De aceea, ea începe să se revolte împotriva intelectului amăgitor şi 
se înfurie din nou. Adu-ţi aminte de haosul încins! 

Fiind un moment extrem de amar, atât pentru inimă cât şi pentru 
intelectul lumesc, inima cade pradă celei mai cumplite furii, fiind golită 
acum de orice lumină. La fel de tare se înfurie şi intelectul, căci fără inimă 
se simte golit de orice căldură şi de combustibilul de care are nevoie pentru 
lumina sa. 

Acesta a fost momentul în care te-ai răzvrătit împotriva Mea în 
inima ta, şi când M-ai blestemat cu intelectul tău. 

Adevăr îţi spun însă: Eu nu consider niciodată lucrările intelectului 
ca fiind izvorâte din inimă. 

De aceea, am turnat atunci peste inima ta balsamul vindecător al 
iubirii Mele, pentru ca ea să se vindece şi să se întoarcă la Mine pentru 
viaţa eternă, lucru pe care ţi 1-a indicat cu claritate vocea interioară. 

Toate acestea nu au însă legătură cu tine, căci nu am dorit altceva 
decât să fac din tine profetul Meu pentru a depune mărturie împotriva lumii 
exterioare şi a înţelepciunii acesteia, de aceea, linişteşte-te şi nu te mai 
teme, căci ţi-am oferit această experienţă pentru a depune de-a pururi 
mărturie împotriva prostiei acestei lumi! Amin". 



Capitolul 77 

CUM POATE FI DESCOPERIT CUVÂNTUL CEL VIU. 
PARABOLA FECIOAREI ŞI A PEŢITORULUI EI 

(30 aprilie 1842) 



După aceste asigurări primite de la Abedam, inima lui Thuarim s-a 
liniştit şi s-a umplut de fericire, iar el nu a mai dorit să-i dea drumul la 
mână. 

Văzând această scenă plină de afecţiune, Abedam i-a spus cu 
blândeţe: „Thuarim, M-ai apucat cu putere în inima ta, inclusiv cu mâinile 
tale. De aceea, te numesc din nou profetul Meu, dar într-o altă manieră de 
data aceasta. 

Căci adevăr vă spun vouă, tuturor, cel care nu Mă va apuca cu 
aceeaşi putere ca şi Thuarim, nu va putea percepe sunetul vocii Mele în 
inima sa! 

Iar cel care nu a perceput această voce cel puţin o dată în timpul 
acestei vieţi terestre asemănătoare unui vis, nu a început încă să trăiască cu 
adevărat, oscilând încă între viaţă şi moarte. 

Iubirea ta actuală pentru Mine este singura iubire adevărată. De 
aceea, iubirea celui care nu M-a apucat la fel de strâns cu inima sa precum 
Thuarim, aici de faţă, dar şi cu mâinile sale, prin intermediul lucrărilor sale 
de iubire pentru fraţii şi surorile sale, lucrări care îmi vor fi întotdeauna pe 
plac, - este precum un fruct necopt care poate fi smuls cu uşurinţă din 

pomul vieţii de orice vânticel înainte de a se coace, pierzându-şi astfel 
germenul vieţii interioare. 

In schimb, cel care manifestă o iubire activă este precum un fruct 
matur şi pregătit pentru viaţa eternă, căci el a descoperit cu adevărat 
menirea vie pentru care l-am creat, care este Cuvântul Meu etern şi viu. 
Acest Cuvânt este germenul vieţii eterne dinlăuntrul lui. 

Să spunem că cineva şi-a ales o fecioară, dorind ca aceasta să-i 
devină soţie. El o iubeşte în secret în inima sa, zâmbindu-i din când în când, 
dar ezitând să o ia vreodată de mână. Spuneţi-Mi: va putea crede vreodată 
fecioara că acesta o iubeşte cu adevărat? 

O, adevăr vă spun: ea nu va crede acest lucru, spunându-i: 'Dacă m- 
ai iubi cu adevărat, nu ţi-ai ţine mâinile la spate atunci când te afli lângă 
mine, ci m-ai îmbrăţişa cu ambele mâini. 

Ştiu foarte bine că sentimentele tale sunt călduţe şi nu eziţi să le 
flatezi - la fel ca pe mine - şi pe alte câteva fete, în funcţie de capriciile tale 
şi de indiferenţa iubirii tale. De aceea, ţine-te departe de mine, căci inima 
mea nu te-a recunoscut niciodată! ' 

Aceasta ar fi judecata - întru totul corectă - fecioarei adresată 
peţitorului cu sentimente călduţe! Şi vă mai spun: atunci când, după 
moartea corpului fizic, vă veţi întoarce în marele regat al spiritului, Eu vă 
voi judeca pe viu şi iubirea voastră pentru Mine la fel cum a procedat 
fecioara din parabola noastră cu peţitorul ei călduţ. Puteţi fi convinşi de 
acest lucru. - 

Adevăr vă spun: dacă un alt peţitor va veni la fecioara noastră, va 
alerga către ea cu braţele deschise, îmbrăţişând-o strâns şi sărutând-o pe 
frunte, după care îi va spune cu vocea tremurând de iubire: 

'Mult adorata mea! Ce ai vrea să fac pentru a-ţi dovedi imensa mea 
iubire pentru tine?' 

Ce credeţi că va face fecioara noastră, - chiar dacă până atunci ea nu 
s-a gândit niciodată la el? Credeţi că îl va respinge şi pe acesta, la fel ca pe 
cel de dinainte? 

Nicidecum! Vă asigur că ea se va agăţa de el cu toată iubirea şi 
căldura inimii sale. 

Exact la fel voi proceda şi Eu. 

Ii voi răspunde celui care Mă va îmbrăţişa în inima lui şi cu braţele 
sale cu îmbrăţişarea iubirii Mele şi nu îl voi mai respinge niciodată, în 
eternitate. 

In schimb, cel care va proceda la fel ca peţitorul din parabolă nu se 
va apropia de Mine nici măcar cu lăţimea unui fir de păr! 

Aşadar, dragul Meu Thuarim, ai devenit acum un nou profet al Meu, 
depunând de-a pururi mărturie privind natura adevăratei iubiri a celui care 
doreşte să se apropie de Mine pe această cale. 

Orice om care va proceda la fel ca tine, în spirit şi adevăr, se va afla 
instantaneu acolo unde te afli tu acum, putând depune oricând mărturie 
profetică privind acest adevăr. 

El va descoperi astfel în sine menirea profundă pentru care l-am 
creat pe om. 

Iar această convingere interioară nu este altceva decât viaţa eternă 
născut din Mine şi trăită întru Mine. 

Tu ai cunoscut deja această convingere şi poţi depune oricând 
mărturie exterioară pentru ea. De aceea, marea ta misiune s-a încheiat. 

Mai există însă multe lucruri ascunse care urmează să vă fie 
revelate. De aceea, haideţi să-1 ascultăm împreună pe Rudomin, pentru a 
vedea ce a perceput acesta în timpul meditaţiei. Amin ". 



Capitolul 78 

VIZIUNEA URIAŞULUI RUDOMIN. SEMNIFICAŢIA OMULUI 
CA ŞI COPIL AL LUI DUMNEZEU 

(2 mai 1842) 



După aceste cuvinte, Abedam s-a despărţit de Thuarim, dar numai în 
plan fizic, nu şi spiritual, deşi în continuare copleşit de iubirea şi starea sa 
de recunoştinţă, Thuarim a fost nevoit să-i dea drumul la mână, fără să 
renunţe însă la fuziunea din inima sa cu Acesta. In această stare de spirit, el 
s-a dat înapoi câţiva paşi, mergând cu spatele, la fel ca şi Sehel, pentru a 
nu-L pierde din priviri pe Cel pe care L-a recunoscut definitiv ca fiind Tatăl 
preasfânt şi preaplin de iubire. 

Când Thuarim a ajuns înapoi printre fraţii săi, Abedam l-a convocat 
la El pe Rudomin, spunându-i: „Rudomin, vino şi depune şi tu mărturie în 
faţa noastră. Amin ". 

Uriaşul Rudomin s-a grăbit să iasă în faţa fraţilor săi, rămânând în 
centru ca un stâlp al boitei cereşti, încremenit în smerenia, iubirea şi 
respectul său faţă de Abedam cel Mare. 

Cu toată smerenia sa, atitudinea lui exprima din plin o stare de mare 
demnitate şi pace interioară, care nu se putea exprima într-un asemenea 
grad decât în Rudomin, a cărui statură uriaşă o depăşea cu mult pe cea a 
fraţilor săi, inclusiv a lui Adam, căci avea o înălţime de 16 şchioape şi un 
trup enorm, dar puternic şi bine structurat din punct de vedere muscular. 

Văzând că uriaşul ezită prea mult să ia cuvântul, din ce în ce mai 
speriat şi mai respectuos în faţa Celui din faţa sa, Abedam i-a adresat o 
privire prietenoasă şi l-a întrebat: 

„Rudomin, de ce eziţi în faţa Mea, care sunt tatăl şi Dumnezeul tău? 

Ce anume îţi ţine inima captivă şi limba legată? 

Renunţă la chestiunile secundare care te preocupă, deschideţi inima 
şi vorbeşte! Amin ". 

Aceste cuvinte încurajatoare au pătruns ca un balsam eteric al vieţii 
în fiinţa lui Rudomin, inima sa s-a eliberat de anxietate, iar limba sa a 
devenit mai uşoară ca un fulg. El a început să vorbească cu vocea sa de 
tunet, atât de puternică încât ecourile sale puteau fi auzite reverberate de 
pereţii munţilor din apropiere, înainte de a dispărea cu totul. 

Iată relatarea lui: „Dumnezeule, Tată, Tu, iubire eternă şi pură, mai 
sfântă decât orice altceva! Cine Te-ar putea iubi şi slăvi atât cât meriţi, în 
deplin acord cu maiestuozitatea Ta perfectă? Căci mari şi minunate sunt 
darurile Tale pentru noi, o, Tată preasfânt! 

Ce înseamnă omul, în nimicnicia lui desăvârşită, în faţa Ta, 
Dumnezeule atotputernic şi etern, pentru a-ţi aminti de el, lăsându-1 să se 
bucure atât de plenar de revărsarea graţiei tale infinite, a iubirii şi 
compasiunii Tale absolute? 

Abia acum îmi dau seama cu toată claritatea că Tu, Dumnezeul 
meu, eşti un adevărat Părinte, iar noi suntem copiii Tăi, căci ce altă relaţie 
ar putea exista între noi şi Tine, de vreme ce noi ne-am născut prin voinţa 
Ta sfântă, prin iubirea Ta nesfârşită? 

Da, da, Tu eşti cu adevărat Tatăl nostru preasfânt, iar noi suntem 
într-adevăr copiii Tăi, beneficiari ai măreţiei Tale nesfârşite, sublime şi 
atotputernice, deşi suntem în sine mărunţi şi insignifianţi, căci nimic nu ne 
aparţine cu adevărat nouă, de vreme ce Tu ai fost cel care ne-a creat din 
iubirea Sa infinită şi eternă. 

Dacă ne laşi pe cont propriu, noi nu mai însemnăm nimic. In inima 
Ta părintească devenim însă mari, nesfârşit de mari, şi incredibil de 
puternici, astfel încât lumile şi universurile dispar la cea mai uşoară 
respiraţie a noastră la fel ca un fir de praf dus de un vânticel blând. 

Cu adevărat, nu aş fi îndrăznit să afirm aşa ceva dacă nu aş fi 
perceput aceste lucruri în viziunea pe care am trăit-o! 

Am trăit cu putere acest adevăr, prin graţia Tatălui ceresc, şi de 
aceea îndrăznesc să-1 rostesc acum cu glas tare. 

La scurt timp după ce am primit sarcina sacră de a-mi contempla 
universul interior, pământul şi întreaga boltă cerească au dispărut din faţa 
ochilor mei, şi m-am trezit plutind de unul singur în mijlocul spaţiilor 
infinite. Multă vreme, ochii mei au privit în gol profunzimile acestor spaţii, 
fără a vedea nimic, nici măcar un fir de praf, căci întreaga creaţie dispăruse 
în vreun abis al infinităţii. 

Eram singur şi pluteam fără nici un suport, fără vreun glob 
pământesc de care să mă agăţ, prin spaţiile infinite şi eterne. 

Subit, prin minte mi-a trecut un gând măreţ, iar acest gând mi-a 
vorbit în cuvinte sacre, după cum urmează: 

'Şterge cu degetul mic de la o mână degetul mic de la unul din 
picioarele tale, şi vei găsi un fir de praf; examinează acest fir! ' 

Am făcut aşa cum mi-a vorbit cuvântul. Spre marea mea uimire, 
firul de praf a început curând să se dilate, dizolvându-mi întregul deget într- 
un mare număr de atomi materiali. Şi fiecare din acest atom a continuat să 

crească, transformându-se în dori, luni şi universuri întregi, care au ţâşnit 
din mâna mea în spaţiile infinite, populându-le cu nenumărate fiinţe. 

M-am cutremurat până în adâncurile fiinţei mele în faţa propriei 
mele măreţii şi m-am gândit: 'Cum, toate acestea s-au născut din degetul 
meu, fără ca eu să le fi perceput vreodată?' 

Am auzit atunci o altă voce în interiorul meu, spunându-mi: 
'Credeai cumva că fiii lui Dumnezeu nu sunt decât nişte musculiţe care se 
târăsc pe pământ? 

Priveşte-ţi propria măreţie şi compar-o cu firul de praf din faţa ta! 
Vei înţelege astfel cine eşti şi cât de mult depind lucrurile de degetul tău 
mic!' 

Am simţit atunci cum mă înalţ. Toate lumile pluteau ca nişte fire 
uşoare de praf prin faţa ochilor mei uluiţi. La scurt timp, din mine s-a 
născut o lumină atotputernică, ce a umplut întregul spaţiu. 

Abia în această lumină am recunoscut în sfârşit măreţia copiilor lui 
Dumnezeu, cu care nimic din întreaga creaţie nu poate fi comparat. Am 
înţeles astfel de ce a venit la noi Tatăl preasfânt, pentru a ne învăţa personal 
calea care duce către infinitate. 

Asta este tot ce am văzut şi tot ce am simţit. 

In rest, nu a mai fost nimic. Iţi consacru Ţie, Tată şi Dumnezeul 
meu, toată iubirea, recunoştinţa şi slava mea, acum şi de-a pururi! Amin ". 



Capitolul 79 

EDUCAŢIA SECRETĂ PRIMITĂ DE RUDOMIN PENTRU A 
PUTEA DEVENI PROFET. MĂREŢIA SPIRITULUI UMAN 

(3 mai 1842) 



După această relatare a lui Rudomin, urmând un impuls interior, 
Enoh L-a întrebat în secret pe Abedam: 

„O, dragul meu Părinte Abedam, Rudomin a proclamat cu voce tare 
măreţia omului, aşa cum a perceput-o el în interiorul său, dar nu crezi că a 
exagerat puţin? 

Ar fi bine ca el să păstreze limitele adevărului, ştiut fiind că întrecut 
nu prea a excelat în această privinţă, exagerând de multe ori ceea ce 
povestea. 

De câte ori nu a făcut din ţânţar armăsar, ba chiar un elefant sau un 
mamut, motiv pentru care mulţi dintre fraţii şi surorile sale nu se puteau 
înţelege cu el, căci vocea lui extrem de puternică îi reducea imediat la 
tăcere, lucru care în timp m-a forţat pe mine - tatăl lui - să îi cer să îşi ia 
posesiunile şi să plece în exil în ţinutul de la răsărit. 

M-a ascultat, căci şi-a dat seama că sunt foarte preocupat de 
menţinerea liniştii şi păcii în gospodăria mea. Şi-a luat şi o soţie, dar nu a 
reuşit să procreeze mai mult de trei copii în 80 de ani. 

Pe scurt, este un om oarecum particular, pe care întâmplător îl 
cunosc bine, căci sunt părintele lui. Acesta este motivul pentru care mă cam 
îndoiesc de adevărul discursului lui rostit cu o voce atât de puternică şi 
pentru care am îndrăznit să păşesc în faţa Ta, dragă Tată, lucru neobişnuit 
pentru mine, pentru a-ţi cere iertare în cazul în care acest fiu al meu a comis 
o ofensă înaintea Ta". 

Auzind cuvintele lui Enoh, Abedam s-a întors către el şi i-a spus: 
„Mult iubitul Meu Enoh, ascultă, atâta vreme cât nu ţi-ai făcut probleme în 
legătură cu lumea exterioară, ci cu Mine, preocuparea ta a fost justă, căci s- 
a născut din iubirea ta pentru Mine. In ceea ce priveşte grija ta legată de 
neadevărurile ocazionale rostite de fiul tău, te asigur însă că ea nu-şi avea 
locul. 

Te asigur că Eu am fost instructorul său încă de la naştere, 
conducându-1 personal şi ajutându-1 să devină cel care se află acum în faţa 
noastră. 

Evident, ai contribuit şi tu cu educaţia dată în numele Meu, dar te 
asigur, Enoh, fiul Meu adorat mai presus de oricine, că educaţia oferită în 
secret de Mine - fără ştirea ta, şi chiar a lui - a fost mai bună ca a ta. 

Datorită acestei educaţii, el se află acum aici oferind o mărturie 
concretă în faţa voastră că nu a ieşit din şcoala Mea cu mâinile goale. 

De aceea, nu-ţi mai fă asemenea probleme. Ascultă, Eu nu 
transform niciodată mincinoşii în predicatori ai adevărului Meu în faţa 
maselor, şi nu îi chem cu vocea Mea eternă, a iubirii şi adevărului, decât pe 
aceia care au - la fel ca şi tine, iubitul Meu Enoh - o inimă dintre cele mai 
pure. 

De vreme ce l-am chemat pe fiul tău, poţi să-ţi iei liniştit gândul de 
la ideea că s-a comis vreo greşeală; căci tot ce s-a întâmplat a fost lucrarea 
Mea. înţelegi ce îţi spun, dragul Meu Enoh? 

Ascultaţi, voi toţi! I-am dăruit lui Rudomin o măreţie deosebită, 
inclusiv în plan fizic; în strictă conformitate cu şcoala Mea, el a susţinut 
întotdeauna în faţa voastră că omul înseamnă mult mai mult decât un 
vierme care se târăşte prin praful pământului. 

Vocea lui puternică, primită la aceeaşi şcoală, v-a demonstrat - mai 
întâi de toate - că puterea din piept este mult mai mare decât cea din 
interiorul capului. In al doilea rând, ea v-a dat măsura exactă a măreţiei 
iubirii prin comparaţie cu intelectul. In al treilea rând, el v-a demonstrat în 
numele şcolii Mele, prin puterea vocii lui - în faţa căreia fraţii şi surorile 
sale trebuiau să păstreze tăcerea - că mintea, cu toate simţurile şi calculele 
sale, trebuie să se supună în faţa inimii ori de câte ori aceasta din urmă se 
dovedeşte în mod evident un învăţător mai bun. - Ai înţeles acum, mult 
iubitul Meu Enoh? 

Graţie şcolii Mele, el obişnuia să facă dintr-un fir de nisip o întreagă 
lume 3 , la fel cum în viziunea pe care a trăit-o a făcut dintr-un fir de praf o 
întreagă creaţie. In felul său particular, el v-a învăţat ce este natura umană 



3 N. Tr. Aluzie la exagerare. Dacă nu ar fi existat corespondenţa cu a doua parte a frazei, am fi tradus 
expresia prin „obişnuia să facă din ţânţar armăsar". 

şi faptul că divinitatea omului sălăşluieşte în inima sa, graţie căreia poate 
face lucrări minunate, infinit mai mari decât simpla contemplare a unei 
creaţii, pentru a ajunge apoi la concluzia: 'Da, este o operă minunată!', 
uitând apoi de sentimentele sublime pe care le-a trăit până atunci. 

Adevăr vă spun vouă, tuturor: cu toţii ar trebui să faceţi din ţânţar 
armăsari, elefanţi şi mamuţi, - căci inima nu este mai mare decât un ţânţar, 
dar poate realiza lucruri infinit mai mari decât ea, reducându-le în schimb 
pe altele, precum intelectul - care la voi este mai mare decât munţii -, la 
dimensiunile unui ţânţar. Dacă aţi proceda în acest fel, aţi putea înţelege 
multe alte lucruri predate la şcoala Mea, pe care Rudomin a urmat-o. 

Din păcate, în cazul multora dintre voi lucrurile stau exact pe dos. 
Aşa se explică de ce nu puteţi înţelege în ruptul capului de ce l-am chemat 
inclusiv pe Rudomin. 

Acum vă puneţi întrebarea: 'Ce înseamnă această şcoală interioară? 
Cum trebuie înţeleasă ea?' 

Dar Eu vă spun: atunci când observaţi fenomenele cerului, voi vă 
adunaţi laolaltă şi vă puneţi minţile la contribuţie, gândindu-vă ani de zile, 
până când ajungeţi la concluzia: 'Iată cum s-au petrecut lucrurile! ' 

Aţi observat astfel strălucirea stelelor, traseele vânturilor, zgomotele 
animalelor şi păsărilor, vuietul mării, - şi întotdeauna aţi tras concluzii 
extraordinare. 

Spuneţi-Mi însă, de ce nu aţi aplicat astrologia voastră şi semnelor 
nemuririi din interiorul omului, de ce nu aţi studiat cu aceeaşi atenţie stelele 
de pe cerul vostru lăuntric? 

Scârţâind unui greier vi s-a părut mai minunat decât limbajul 
omului nemuritor, imaginea vie a iubirii Mele părinteşti. 

O, oameni orbi, ce este mai sublim: acţiunea şi gesturile unui copil 
sau distrugerea unui munte, provocată de un milion de trăznete? 

Iată, aceasta este şcoala vieţii eterne. Ea înseamnă mult mai mult 
decât universul din firul de praf de pe degetul mic al lui Rudomin, - infinit 
mai mult decât întreaga vastitate a creaţiei vizibile nesfârşite! 

Cunoaşteţi-1 pe omul din interiorul omului. Cunoaşteţi semnele 
acestuia şi învăţaţi să le interpretaţi în spiritul iubirii şi al adevărului care 
derivă din ea. Abia atunci veţi putea cunoaşte cu înţelepciune cine este mai 
mare şi ce se predă în şcoala Mea, precum şi felul în care poate fi 
recunoscută aceasta din semnele vii ale omului interior. 

Adevăr vă spun: lacrima unui copil nou-născut conţine deja în ea 
lucruri infinit mai mari decât un soare central! 

Aceasta a fost semnificaţia viziunii lui Rudomin. Urmăriţi să o 
înţelegeţi şi acţionaţi în consecinţă, dacă doriţi să descoperiţi cu uşurinţă 
viata eternă. Amin ". 



Capitolul 80 

DIVINITATEA OAMENILOR CARE AU ATINS STATUTUL 
DE COPII AI LUI DUMNEZEU 

(6 mai 1842) 



După aceste cuvinte, Enoh i-a mulţumit cu cea mai mare iubire şi 
smerenie lui Abedam pentru această lecţie sacră şi atât de importantă, iar 
ceilalţi patriarhi şi copii i-au urmat exemplul. 

După aceste mulţumiri, Enoh s-a îndreptat din nou către vechiul său 
loc, lângă Garbiel. 

Cât despre Abedam, acesta s-a întors către Rudomin şi i-a adresat 
următoarele cuvinte: 

„Ascultă-Mă, dragul Meu Rudomin, şi încearcă să înţelegi care a 
fost semnificaţia profundă a viziunii tale! 

Ştiţi cu toţii, cei care vă aflaţi pe aceste înălţimi sacre, în jurul Meu, 
că Eu sunt Dumnezeu cel Unic şi Etern, vorbindu-vă ca Părinte într-o formă 
vizibilă, manifestându-Mă în faţa ochilor voştri şi învăţându-vă. 

Dacă Tatăl este Dumnezeu, este evident că cei care îi sunt copii nu 
pot fi câini, pisici, boi, vaci, viţei, măgari, şi aşa mai departe, ci vor fi ceea 
ce este şi Tatăl lor, locuind şi lucrând alături de El. 

Aceasta este ordinea Mea eternă: ca pretutindeni şi la toate 
nivelurile, copiii să fie identici cu părinţii lor! 

Din acest motiv, în fiecare fruct există o sămânţă în care se găseşte 
ascunsă perfecţiunea tatălui. 

Astfel, dacă este plantată în pământ, sămânţa va creşte şi se va 
transforma în aceeaşi plantă din care a provenit, în acelaşi tufiş sau copac. 

La fel stau lucrurile şi în lumea animalelor. - Nu-Mi pot imagina ca 
un leu să iasă din altceva decât tot dintr-un leu; la fel şi în cazul păsărilor şi 
al celorlalte animale, până la om. In cazul din urmă, fiul tatălui devine după 
ce creşte un bărbat plin de potenţial şi putere, în timp ce fiica mamei se 
transformă într-o femeie care îi seamănă celei din urmă, şi toţi reprezintă 
câmpul sacru în care Eu însămânţez fructele vieţii eterne. 

Dacă aşa se petrec lucrurile aici, în planul material limitat, cu atât 
mai clare sunt ele în planul spiritual! 

De aceea, atunci când vă spun că sunteţi copiii Mei, spuneţi-Mi, 
dragii Mei copilaşi, ce înseamnă acest lucru? 

De ce îmi spuneţi voi Tatăl vostru şi de ce vă numesc Eu copiii 
Mei? 

De ce credeţi că insist atât de mult să Mă recunoaşteţi cu toată 
sinceritatea ca fiind unicul vostru Părinte, să Mă iubiţi şi să Mă urmaţi, să 
Mă slăviţi, să Mă adoraţi şi să Mă ascultaţi numai pe Mine, complet şi în 
toate? - Tot nu înţelegeţi? 

Cine mai sunt Eu, în afară de Părintele vostru? 

Ei bine, Eu sunt Dumnezeu cel etern, infinit, atotputernic şi 
adevărat! 

Dar dacă Eu, adevăratul şi unicul vostru Părinte, sunt în esenţa Mea 
Dumnezeu, ce puteţi fi voi, în calitate de copii ai Mei? 

Adevăr vă spun: şi voi sunteţi Dumnezei, la fel ca şi Mine, Tatăl 
vostru, - cu singura diferenţă (care pe pământ este imuabilă, cel puţin în 
plan fizic) că tatăl va rămâne întotdeauna un părinte pentru copilul său, în 
timp ce fiul nu-i va putea spune niciodată tatălui său: 'Eu te-am conceput'. 

Altfel spus, din sămânţă nu mai poate ieşi un alt copac, similar cu 
primul. 

Tatăl rămâne întotdeauna tatăl, iar fiul rămâne întotdeauna fiul, căci 
această relaţie este imuabilă. 

Aceasta este marea diferenţă între Mine şi voi. Eu singur sunt Tatăl, 
în timp ce voi nu puteţi fi altceva decât copiii Mei dragi, pe care îi aşteaptă 
o mare moştenire în marea casă a Tatălui lor. 

Aceasta a fost, dragul Meu Rudomin, sublima semnificaţie a 
viziunii sacre pe care ai avut-o, depunând mărturie în faţa ta, şi prin tine în 
faţa celorlalţi, asupra naturii reale a copiilor Mei, şi spunându-le: 

„Omule, aminteşte-ţi şi meditează profund în inima ta Cine este Cel 
căruia îi spui 'Tată ceresc' şi de ce! 

Devino demn de El, împlinind menirea pe care ţi-a dăruit-o, pentru a 
deveni copilul Său drag, la fel de perfect ca şi El!' 

într-adevăr, dacă doriţi să atingeţi pentru totdeauna statutul de fii ai 
Mei, va trebui să deveniţi la fel de perfecţi ca şi Mine. 

Aceasta este menirea voastră supremă, să deveniţi copiii Mei, la fel 
cum Eu sunt Părintele vostru. 

Ca să înţelegeţi mai bine acest adevăr, mai profund şi mai sacru 
decât oricare altul, haideţi să-1 ascultăm pe Horedon, pentru a afla ce a 
perceput acesta în timpul meditaţiei sale. Amin ". 



Capitolul 81 

HOREDON ESTE CHEMAT SĂ ÎŞI RELATEZE VIZIUNEA 

(7 mai 1842) 



După ce a ascultat cu mare smerenie cuvintele lui Abedam, 
gravându-le profund în inima sa, Rudomin i-a mulţumit din inimă, şi-a 
aplecat trupul uriaş până la pământ, după care s-a întors la vechiul său loc, 
îndemnat de o palmă pe umeri dată cu prietenie de Abedam, mergând însă 
cu spatele, pentru a nu-L pierde din vedere pe Tatăl preasfânt. între timp, 
afară se întunecase complet, căci era deja seara târziu, dar mai ales datorită 
faptului că cerul s-a acoperit subit cu nori grei -, lucru obişnuit prin aceste 
părţi, motiv pentru care nimeni nu 1-a remarcat. 

Când vulcanii din apropiere emanau foc, cu greu te puteai aştepta la 
o noapte liniştită. 

De aceea, singura lumină pe care o percepeau patriarhii era lava 
emanată de câţiva vulcani aflaţi la mare distanţă. 

Când Abedam 1-a chemat la El pe Horedon, spunându-i: „Horedon, 
de vreme ce vederea nut e mai ajută pe întunericul acesta, urmează vocea 
Mea şi arată-te în faţa noastră. Pe viitor, după ce actuala Mea vizită pe 
pământ se va fi sfârşit, va trebui să îmi urmaţi cu toţii vocea, dacă veţi dori 
să Mă urmaţi, căci de văzut nu Mă veţi mai putea vedea", Horedon s-a 
ridicat prompt şi s-a îndreptat către Abedam. Cum vocea Acestuia nu se 
auzea însă continuu, el a rătăcit o vreme printre patriarhi, incapabil să 
găsească locul în care se afla Abedam. 

în curând, vocea lui Abedam s-a auzit din nou, chemându-1 pe 
Horedon, care mergea într-o direcţie cu totul greşită. Acesta s-a întors 
imediat, uimit să constate că ratase direcţia bună. 

Abia acum s-a îndreptat el în linie dreaptă către direcţia în care îl 
chema vocea. Fiind însă nevoit să ocolească tot felul de oameni care îi 
stăteau în cale, pentru a putea avansa, el s-a rătăcit din nou, ajungând într- 
un loc cu totul diferit de cel în care se afla Abedam. După o vreme, Domnul 
1-a strigat din nou. 

De data aceasta, Horedon i-a răspuns cu lacrimi în glas: 

„O, Tată adorat şi preasfânt! Dacă nu vei veni Tu la mine în această 
noapte întunecoasă, voi continua să mă rătăcesc; căci nu pot ajunge la Tine, 
fiind nevoit să ocolesc tot timpul şi pierzând astfel direcţia bună!" 

Abedam cel Mare 1-a strigat atunci din nou: „Horedon, vino aici, 
acolo unde vezi, în spatele Meu, un munte arzând în depărtare!" 

Horedon a urmat din nou vocea, dar nu a reuşit să-şi păstreze 
direcţia bună, fiind nevoit să ocolească mai multe grupuri de persoane, 
astfel încât nu şi-a împlinit nici de data aceasta scopul propus. 

Abedam 1-a strigat atunci din nou, spunându-i: „Horedon! Cât timp 
mai trebuie să te aştept?" Horedon s-a întristat şi a blestemat noaptea, 
spunând: 

„Blestemat fie acest întuneric, căci reprezintă un obstacol în calea 
către ţelul cel sacru, ascunzându-L de privirile mele pe Cel pe care inima 
mea îl caută şi îl iubeşte mai presus de orice, astfel încât nu pot ajunge la 
El! 

O, Tată, ai milă de mine şi fă să fie lumină, în marea Ta graţie, 
pentru ca noaptea să dispară şi pentru a Te putea vedea din nou, alergând 
către Tine cu toată viteza, o, dragul meu Tată! 

Sau vino Tu la mine şi îngăduie-mi să Te aştept în linişte, plin de 
aspiraţie şi trist din cauza acestei nopţi întunecate. Facă-se voia Ta sfântă!" 

Abedam i-a spus atunci lui Horedon: „întrucât văd că nu reuşeşti să 
Mă găseşti deloc, spune în inima ta, în numele Meu: 'Tu, munte de colo, 

situat la graniţa cu ţinutul în care locuiesc copiii din regiunea dimineţii, 
aprinde-te şi luminează acest loc!' 

Dacă vei rosti aceste cuvinte cu credinţă mare, ele se vor împlini! 
Amin ". 

Cu inima plină de focul iubirii, Horedon i-a mulţumit lui Abedam şi 
a rostit cuvintele indicate, cu cea mai mare credinţă în suflet. 

Instantaneu, pământul a început să se cutremure şi, cu un zgomot de 
tunet, lava muntelui a izbucnit în sus, luminând întreaga zonă ca şi cum ar 
fi fost zi. 

Horedon 1-a văzut atunci pe Abedam chiar lângă el, i-a mulţumit cu 
toasta iubirea şi i-a spus: 

„O, Tatăl adorat şi preasfânt, cât de mare este atotputerea Ta - şi cât 
de bun eşti Tu! Abia acum îmi dau seama cu toată claritatea că această 
rătăcire a mea a fost una intenţionată, cu scopul de a nu mai fi nevoit să 
vorbesc în faţa Ta! 

Căci ceea ce s-a întâmplat acum s-a întâmplat şi mai devreme, în 
meditaţia pe care am trăit-o. 

Tot ce am trăit atunci am exemplificat acum practic. 

O, Tatăl preasfânt, îţi consacru Ţie întreaga mea iubire, recunoştinţă 
şi preţuire! Amin". 



Capitolul 82 

DEMNITATEA ŞI MĂREŢIA STATUTULUI DE FIU AL LUI 
DUMNEZEU 

(9 mai 1842) 



După această demonstraţie vie a viziunii trăite de Horedon, descrisă 
în puţine cuvinte de acesta din urmă, Abedam 1-a întrebat: 

„Horedon, acum că toată lumea cunoaşte în ce a constat viziunea ta, 
te întreb, la fel ca şi pe ceilalţi: care este semnificaţia ei profundă? 

O mare parte a acestei semnificaţii a fost deja revelată de Rudomin. 
De aceea, nu vă va fi greu să adăugaţi cele câteva explicaţii suplimentare pe 
care le-aţi primit acum. de aceea, cine are curajul să vorbească, să păşească 
în faţă şi să o facă!" 

Auzind cererea lui Abedam, L-au rugat cu toţii să dea El însuşi 
explicaţiile necesare, în marea Lui graţie. Deşi ştiau foarte bine că nimeni 
din cei care vorbeau în numele Lui nu ar fi fost capabil să spună minciuni, 
cuvintele rostite de o altă gură nu ar fi fost la fel de puternice şi pline de 
viaţă precum cele rostite de gura sacră a Tatălui preasfânt. 

Abedam a dat curs acestei cereri a copiilor Lui, spunându-le: „O, 
copiii Mei, cât de naive sunt încă inimile voastre! Ce a făcut în numele Meu 

Horedon, acum numai câteva clipe, când nu reuşea să Mă găsească, din 
cauza nopţii întunecate? 

El a rostit, cu o încredere deplină în Mine, cuvintele pe care i le-am 
indicat, iar pereţii înalţi ai muntelui alb s-au despicat, aruncând afară lava 
încinsă din măruntaiele pământului şi luminându-ne astfel noaptea. 

Aţi avut cu toţii dovada vizibilă a puterii Cuvântului Meu, chiar 
dacă acesta fost rostit de gura unui copil. Cum puteţi afirma atunci că 
puterea Cuvântului Meu scade dacă el este rostit de unul dintre voi? 

Când simte tatăl mai mult că este un părinte adevărat: atunci când îşi 
cheamă copiii, sau atunci când este numit 'Tată adorat' de către aceştia? 

Atunci când îşi spune: 'Sunt un părinte', deşi nu are nici un copil 
care să-1 recunoască drept tată, sau atunci când vine acasă şi copiii săi se 
grăbesc să-1 întâmpine cu bucurie, strigând: 'O, tată, tată, dragul nostru 
tată!'? 

Spuneţi-Mi: care dintre aceşti doi părinţi este mai părinte decât 
celălalt? 

Văd că vă spuneţi în inimile voastre: atunci când copiii săi îl strigă: 
'Tată'. 

Vedeţi aşadar, cu toată naivitatea de care daţi încă dovadă, că orice 
tată se simte părinte îndeosebi atunci când copiii săi îl strigă 'Tată', nu 
atunci când îşi spune el însuşi astfel. In gura copiilor săi, cuvântul 'tată' 
preţuieşte mult mai mult decât în propria sa gură! 

Când vă simţiţi voi înşivă mai plăcut impresionaţi auzind acest 
cuvânt, atunci când vă numiţi singuri 'tată' în faţa copiilor voştri, sau atunci 
când aceştia vă strigă astfel, plini de iubire şi de încredere în voi? 

Dacă voi înşivă percepeţi această diferenţă, ce credeţi, că Eu sunt 
mai puţin Părinte decât voi? 

O, cât de naivi sunteţi! Voi nu aţi înţeles până acum că în virtutea 
libertăţii pe care v-am acordat-o încă de la începuturile eternităţii, intenţia 
Mea a fost ca voi să vă bucuraţi de-a pururi de tot ce este mai puternic şi 
mai bun! 

De vreme ce nu puteţi contesta acest lucru în inimile voastre, la ce 
vă folosesc aceste pretexte? 

De aceea, Horedon, spune-ne în câteva cuvinte care a fost 
semnificaţia viziunii tale. Iar voi, ceilalţi, înscrieţi adânc în inimile voastre 
cuvintele rostite de Horedon! Amin". 

Iar Horedon a început imediat să rostească în numele Meu următorul 
discurs, întru totul demn de a fi reţinut: 

„Dragi părinţi, fraţi şi copii, am fost chemat să vă relatez în ce 
constă măreţia infinită a statutului de copil al atotputernicului şi eternului 
Dumnezeu, pornind de la viziunile avute de Rudomin şi de mine, realizând 
totodată nimicnicia noastră în calitate de oameni. Pe scurt, aceasta este 
sarcina pe care am primit-o. 

Cred însă că ea este deja rezolvată, astfel încât nu mai trebuie să fac 
altceva decât să vă atrag atenţia asupra cuvintelor deja rostite de Tatăl 
preasfânt, şi anume că orice Părinte se simte în primul rând părinte atunci 
când copiii săi îl numesc astfel. 

Iată, în aceasta constă măreţia şi demnitatea supremă a relaţiei 
noastre filiale: mai întâi, Dumnezeu cel infinit şi atotputernic se numeşte 
astfel Părintele nostru, după care devine adevăratul nostru Părinte, sub 
forma celei mai sublime dintre iubiri, atunci când II recunoaştem şi II 
strigăm ca atare, cu toată iubirea din inima noastră. 

De vreme ce însuşi Dumnezeu cel infinit doreşte să se manifeste 
complet prin noi sub forma Tatălui, spuneţi-mi, poate exista ceva mai 
sublim pe care ni-1 putem imagina noi, oamenii? 

Ce ar însemna dacă am putea prin suflul nostru să distrugem 
întreaga creaţie şi să aprindem cu un singur gând toţi munţii? Nimic, 
absolut nimic, prin comparaţie cu şansa pe care o avem de a-ţi spune Lui, 
cu toată sinceritatea şi iubirea: 'Dragă Tatăl ceresc!' 

Căci El, care este în esenţa Lui Dumnezeu cel Infinit şi Etern, este 
pentru noi un Părinte, prin iubirea lui nesfârşită, la fel cum noi putem 
deveni copiii Lui, prin iubirea pe care i-o purtăm. 

Evident, El este ceea ce este, prin El însuşi, - în timp ce noi nu 
reprezentăm nimic prin noi înşine, dar putem deveni totul prin El. 

în acest lucru constă măreţia noastră nesfârşită: în faptul că suntem 
copiii Lui şi că El este Părintele nostru, al tuturor! 

Aceasta este semnificaţia supremă a viziunii pe care am avut-o, în 
numele Lui! Amin". 



Capitolul 83 

STATUTUL DE FIU AL LUI DUMNEZEU ESTE MAI ÎNALT 
DECÂT PRIETENIA FAŢĂ DE DUMNEZEU SAU DECÂT 
SERVITUTEA FAŢĂ DE ACESTA 

(11 mai 1842) 

După aceste cuvinte ale lui Horedon, demne de toată atenţia, căci au 
fost rostite în numele Meu, i-am spus prin gura lui Abedam: 

„Horedon, adevăr îţi spun: ai devenit o unealtă preţioasă pentru 
Mine! Tu ai proclamat acum, cu voce tare, inspirat de Mine, ceea ce mulţi 
au căutat fără să găsească, respectiv menirea pe care Eu, sursa voastră 
primordială, v-am predestinat-o încă de la începuturile creaţiei. 

Adevăr vă spun vouă, tuturor, că aţi atins acum acest statut filial, pe 
care l-aţi putut restabili cu ajutorul Meu, nu numai pentru voi, ci şi pentru 
toţi cei care au căutat acest adevăr, dar nu l-au putut găsi, nemaifiind 
capabili să îl recunoască singuri. Aţi restabilit acest adevăr pentru 
eternitate, şi nici o putere pământească nu vi-1 va mai putea răpi vreodată. 
Căci puterea care sălăşluieşte în adevăraţii copii ai lui Dumnezeu este mai 

mare decât toate puterile din lume şi din întregul univers, cu toate fiinţele şi 
formele care există în el. 

Aşa cum Horedon a primit statutul de fiu, la fel vi-1 dăruiesc vouă, 
tuturor; căci cu adevărat, nu există pe pământ şi în cer nimic mai mare, mai 
puternic şi mai sublim decât copiii Mei. De aceea, cel care deţine statutul 
de copil al Meu, deţine mai mult decât i-ar putea oferi toate cerurile la un 
loc, o, infinit mai mult! 

Căci el Mă are pe Mine, Dumnezeu cel etern, atotputernic şi infinit, 
Dumnezeul întregii puteri, dar şi Părintele preaplin de iubire dinlăuntrul lui, 
devenind astfel un om integral şi perfect, una cu iubirea, compasiunea, 
puterea şi înţelepciunea Mea infinită. 

Acest lucru înseamnă statutul de fiu, iar acest statut vi-1 ofer acum 
tuturor! 

O, copii, există ceva mai presus de acest dar pe care vi l-aş putea 
oferi? 

O, adevăr vă spun: nu există; căci copiii Mei înseamnă mai mult 
decât îngerii din ceruri! 

O, copii, dacă aţi fi fraţii Mei, aţi însemna cu mult mai puţin decât 
în această calitate de copii ai Mei; căci ce tată ar prefera să-1 aibă alături pe 
fratele său, şi nu pe copiii săi? 

De la cine primeşte fratele moştenirea sa atunci când îşi ia o soţie: 
de la fratele său, sau de la tatăl său? 

De vreme ce voi înşivă vă iubiţi mai mult copiii decât fraţii, cu atât 
mai mult Eu, Părintele primordial şi perfect, îmi preţuiesc copiii mai presus 
de orice. 

Voi nu le puteţi dărui copiilor voştri decât roadele muncii voastre, în 
timp ce Eu vă dăruiesc totul, respectiv iubirea Mea, care este una cu viaţa 
primordială şi eternă, dusă la perfecţiune. 

Acum ştiţi în inima voastră ce înseamnă să fii copilul Meu, - dar vă 
mai lipseşte încă un element, pentru ca această cunoaştere să devină 
deplină: şi anume, cine sunt cei care primesc acest statut suprem de la 
Mine. 

Acest amănunt este de o importanţă capitală, căci adevăr vă spun: 
nu toţi cei care Mă strigă şi îmi spun: 'Dragă Tată, ascultă-mă pe mine, 
copilul Tău', în timp ce inimile lor rămân reci, ca şi cum ar purta o 
conversaţie de rutină cu o persoană oarecare (credinţa lor în Mine fiind pe 
măsură), - sunt cu adevărat copiii Mei! 

Acest gen de copii nu sunt şi nu doresc să fie copii adevăraţi. Ei 
apelează exclusiv la puterea Mea, pentru a-şi satisface propria sete de 
putere. 

Dar Eu vă spun: aceşti copii sunt la fel de departe de statutul de fii 
ca şi cerul de pământ. Intre ei şi adevăraţii Mei copii există o adevărată 
prăpastie! 

Alţii extind atât de departe statutul de fii ai lui Dumnezeu încât 
consideră că toate fiinţele create sunt copii ai Mei. 

Cred că nu mai trebuie să vă explic că aceştia se înşeală la fel de 
mult ca şi primii, întrucât aţi înţeles deja ce înseamnă să fii copilul Meu în 
spiritul iubirii şi al adevărului care derivă din ea. 

Este important să înţelegeţi un lucru, şi anume că există o mare 
diferenţă între a-L recunoaşte pe Dumnezeu şi pe Creatorul tău, şi a deveni 
una cu Dumnezeu prin iubirea arzătoare pe care i-o porţi, agăţându-te de El 
fără a-i mai da drumul vreodată şi nedorindu-ţi altceva decât să fuzionezi 
din ce în ce mai tare cu El. 

Atunci când îl recunosc pe Dumnezeu, primii vor spune: 'Doamne, 
Creator atotputernic, sublim şi preasfânt, cât de mari şi de maiestuoase sunt 
lucrările Tale. De aceea, Te vom slăvi pe Tine mai presus de orice, acum şi 
de-a pururi!' 

Ceilalţi vor spune: 'O, Doamne, cât de nesfârşit de mare trebuie să 
fie iubirea Ta, de vreme ce în ciuda sfinţeniei şi măreţiei Tale nu ne putem 
abţine să Te iubim mai presus de orice. 

O, cât de bun trebuie să fii Tu ca să ne îngădui apropierea continuă 
de Tine prin iubirea noastră! ' 

Altfel spus, primii se minunează în faţa lui Dumnezeu pe care L-au 
recunoscut, în timp ce ceilalţi se topesc în lacrimile lor de iubire arzătoare 
ori de câte ori ceva din creaţie le reaminteşte de Mine, intuind că dincolode 
bunul lor Dumnezeu se ascunde un Tată preaplin de iubire! 

înţelegeţi cât de mare este diferenţa dintre ei? 

Cei din prima categorie sunt un fel de slujitori care muncesc pentru 
o simbrie (răsplată), în timp ce ceilalţi copii nu îşi doresc nimic altceva de 
la Tatăl decât pe El însuşi. 

Aceasta este marea diferenţă, care vă indică în ce constă adevăratul 
statut de fiu al lui Dumnezeu şi cine sunt cei care îl vor atinge. 

Pentru a înţelege şi mai bine această realitate, haideţi să-1 ascultăm 
acum şi pe Jorias, a cărui viziune poate aprinde o lumină şi mai puternică în 
inimile voastre în legătură cu această chestiune extrem de importantă. 

Haide, Jorias, vino la Mine şi împlineşte voia Tatălui tău preasfânt! 
Amin ". 



Capitolul 84 

VIZIUNEA LUI JORIAS, CEL DE-AL ZECELEA VIZIONAR. 
PRINCIPIUL SUPREM AL ADEVĂRATEI ÎNŢELEPCIUNI: IUBIREA, 
SINGURA HRANĂ CARE POATE SATISFACE SPIRITUL 

(12 mai 1842) 

Jorias a înaintat imediat şi, ajuns înfaţa lui Abedam, L-a întrebat: 

„Tată adorat şi preasfânt! Ce bine ar fi dacă mi-aş putea întoarce 
inima pe dinafară, astfel încât şi ceilalţi să perceapă viziunea pe care am 
avut-o, căci numai astfel ar putea pătrunde secretele insondabile care mi-au 
fost revelate! 

Din păcate, ei nu vor putea vizualiza ceea ce le voi povesti. De 
aceea, mă întreb dacă vor crede şi dacă vor accepta aceste lucruri. 

Căci dacă nu le vor crede şi nu le vor accepta, mă tem că relatarea 
mea li se va părea o minciună pe care nici un om înţelept nu o va crede, 
neconsiderând-o decât o amăgire fără nici un sâmbure de adevăr. 

De vreme ce viziunea mea este atât de incredibilă încât patriarhii s- 
ar putea chiar supăra ascultând-o, aş prefera, dragă Tată, să le pot 
exemplifica ce am trăit, la fel ca Horedon, antevorbitorul meu. 

Căci nu sunt un vorbitor prea bun, iar când trebuie să relatez despre 
fapte atât de incredibile, îmi pierd cu totul şirul vorbelor! De aceea. . .". 

Abedam nu i-a mai tolerat însă lungul şir de scuze, drept pentru care 
1-a întrerupt abrupt: 

„Da, tocmai de aceea vei începe să relatezi chiar acum ce ai de spus, 
sau vei pieri de-a pururi în spiritul tău! - înţelegi aceste cuvinte? 

Ascultă, văd că nu doreşti să prezinţi cuvintele Tatălui tău. prezintă 
atunci cuvintele Domnului tău, dacă cele ale Tatălui nu ţi se par suficient de 
bune. Dacă nici cele ale Domnului nu sunt pe gustul tău, te asigur că 
Divinitatea Mea va avea grijă de tine! 

Deocamdată încă mai poţi rosti cuvintele Tatălui, dar ai grijă, căci 
atunci când Cuvântul Domnului coboară asupra slujitorilor leneşi, Cuvântul 
va fi teribil! 

Cuvintele lui Dumnezeu sunt precum nişte tunete ale judecăţii! De 
aceea, ascultă cuvântul Tatălui, dacă nu doreşti să ai parte de judecată şi 
sclavie. 

Haide, spune odată ce ai de spus şi ce ai văzut în sinea ta! Aceasta 
este voinţa Mea! înţelege bine ce îţi spun. Amin ". 

Abia acum s-a trezit Jorias la realitate, căci până atunci trăise într-un 
fel de vis. Plângând, el i-a cerut lui Abedam iertare pentru nebunia sa, de a 
nu fi înţeles în inima sa Cine este Cel care 1-a ales pe el pentru această 
misiune. 

Când Abedam 1-a asigurat că Tatăl nu are deocamdată nimic de 
iertat, căci El nu îşi ceartă copiii, ci îi ajută întotdeauna să se ridice pe cei 
căzuţi, căutându-i în primul rând pe aceştia, pentru a-i ridica pe umărul Său 
şi a-i duce fericit acasă, Jorias a început să vorbească, după cum urmează: 

„Mă aflam pe un nor strălucitor. Acolo, m-am descoperit pe Sine, 
după ce lumina ochilor mei fizici (destinată lucrurilor pământeşti) a 
dispărut cu desăvârşire, iar înlăuntrul meu s-a deschis un alt ochi, mult mai 
strălucitor. 

Practic, asta era tot ce vedeam în întreaga infinitate. Deasupra mea 
nu se afla nimic, sub mine şi sub norul pe care mă aflam nu se afla de 
asemenea nimic, şi nici în jurul meu. 

Nu-mi dădeam seama nici măcar dacă norul mă poartă cu rapiditate 
prin spaţiile infinite sau dacă stă liniştit, căci nu exista nimic, nicăieri, care 
să-mi indice fie o stare de mişcare, fie una de inerţie. 

Am rămas în această stare multă vreme, care mi s-a părut chiar o 
eternitate. 

în această monotonie greu de suportat, am început să vorbesc cu 
mine însumi: 

'Oare ce înseamnă toate acestea? De ce sunt aşezat pe acest suport 
vaporos? Vai, şi mi s-a făcut o foame şi o sete! 

Ce aş putea mânca aici? - Cu siguranţă, nu mi-e dat să mor prin 
înfometare, dovadă perioada interminabilă de când durează această stare 
atât de ciudată şi de nefericită. 

Ce trebuie să fac?' 

Am continuat astfel să vorbesc cu mine însumi: 'Ce-ar fi să sar de 
pe acest nor plictisitor, pe care singurele senzaţii pe care le simt sunt cele 
de foame şi de sete? 

Da, mai bine mă arunc în hăul fără fund de sub mine! - La urma 
urmei, nu contează dacă voi pieri de plictiseală pe acest nor sau dacă voi 
cădea de-a pururi în abisurile fără fund ale infinităţii!' 

Mi-am adunat atunci toate puterile, m-am târât la marginea norului, 
după care, cu ochii închişi, m-am aruncat în gol. 

După destul de multă vreme de la saltul meu imaginar am îndrăznit 
să-mi deschid ochii, şi unde credeţi că mă aflam? Pe acelaşi nor ca şi 
înainte, la fel de înfometat şi de însetat! 

Era evident că nu pot scăpa de el, la fel cum nu putem noi aici să ne 
aruncăm de pe pământ în spaţiul înstelat de deasupra noastră. 

Văzând că sunt astfel captiv pe norul cu pricina, prin minte mi-a 
trecut un mare gând, iar acest gând nu era altul decât: Dumnezeu, iar 
Dumnezeu era în gândul meu, da, Doamne, chiar Tu! 

Şi iată ce am gândit: 'Cine s-ar putea gândi vreodată la Tine, Cel 
Infinit, dacă nu ai exista? Dar eu mă gândesc acum la Tine, iar Tu nu exişti 
pentru mine decât acolo unde mă gândesc eu la Tine. Căci acest gând este 
Cuvântul Tău înlăuntrul meu. Iar acolo unde se află Cuvântul Tău Te afli şi 
Tu! 

In trecut nu m-am gândit la Tine. Unde erai atunci? - Da, erai tot 
aici, dar nu doreai să-Ţi faci simţită prezenţa. Acum însă Ţi-ai declarat 
prezenţa prin acest gând din fiinţa mea referitor la Tine, deci Te afli în 
persoană aici, alături de mine şi înlăuntrul meu'. 

Prins în capcana acestor gânduri trufaşe, m-am simţit brusc cuprins 
de somn. In timpul somnului am visat că - din cauza foamei - am înghiţit 
pământul aflat la picioarele mele, ca şi cum aş fi înghiţit o căpşună. Au 

urmat luna, soarele şi toate stelele de pe cer, fără să îmi simt însă foamea 
potolită. 

M-am întrebat atunci: 'Cum se face că îmi este în continuare foame? 
Oare nu îl am pe Dumnezeu înlăuntrul meu, iar în stomacul meu întreaga 
Sa creaţie?' 

Am auzit atunci din norul strălucitor pe care stăteam următoarele 
cuvinte: 

'Chiar dacă ai înghiţi întreaga eternitate şi întreaga infinitate, în 
lipsa iubirii senzaţia ta de foame şi de sete nu ar dispărea. Căci numai 
iubirea este singura pâine care hrăneşte spiritul şi singura apă vie care îi 
stinge setea, acum şi de-a pururi! 

La ce îţi foloseşte Dumnezeu fără iubire, şi la ce folosesc toate 
cerurile în lipsa acesteia? 

Un copilaş în leagăn este mai mare decât tine, deşi ai înghiţit 
întregul cer; - căci el dispune de iubire! 

De aceea, întoarce-ţi inima către iubire şi vei descoperi într-un 
singur atom al acesteia infinit mai mult decât tot ce ţi-a dăruit vreodată 
vechea ta înţelepciune! ' 

După aceste cuvinte m-am trezit din nou, dar am descoperit că mă 
aflu iarăşi în mijlocul părinţilor patriarhi, al fraţilor şi copiilor mei, şi în faţa 
Ta, cel mai sfânt şi mai plin de iubire dintre toţi părinţii! - Asta este tot ce 
am văzut şi tot ce am perceput în timpul meditaţiei. Până acum nu am 
înţeles mare lucru din viziunea mea, dar sunt convins că Cel care mi-a 
dăruit-o va avea graţia să adauge şi lumina explicaţiilor. 

Iţi consacru Ţie, Tată, eterna mea recunoştinţă şi iubire, pentru 
experienţa trăită. Facă-se voia Ta! Amin". 

Capitolul 85 

NOUL CONTRACT PE CARE ÎL FACE TATĂL PREASFÂNT 
CU COPIII SĂI. CALEA ÎNŢELEPCIUNII ŞI CALEA IUBIRII 

(13 mai 1842) 



După relatarea corectă a lui Jorias, Abedam cel Mare a luat din nou 
cuvântul, rostind unul dintre cele mai importante discursuri pe care le-a 
adresat până atunci auditoriului său: 

„Ascultaţi şi luaţi aminte, micuţii Mei copilaşi! Voi sunteţi cu 
adevărat copiii Mei, la fel cum Eu sunt Tatăl vostru, căci am venit personal 
şi am făcut din voi copiii Mei, în spiritul iubirii! 

Obişnuiaţi şi înainte de această coborâre a Mea printre voi să vă 
numiţi copiii Mei şi să îmi spuneţi Tată, şi aţi acţionat foarte corect; căci 
acest lucru M-a atras printre voi - dorinţa de a vă ajuta să vă naşteţi din 
nou, de data aceasta în spiritul iubirii, în calitate de adevăraţi copii ai Mei, - 

un model pe care nu îl veţi întâlni prea des în întreaga infinitate! (o, 
pământule, M-ai cucerit!) 

într-un fel, s-ar putea spune că Mi-aţi uzurpat numele spunându-Mi 
'Tată', căci până acum nu aţi fost niciodată cu adevărat copiii Mei, sau mai 
bine zis, aţi fost copii doar cu numele, în timp ce Eu am fost Tatăl vostru 
doar pe buzele voastre. 

Cu tot păcatul vostru, Eu am venit la voi, şi întrucât Mi-aţi spus 
'Tată', fac acum din voi adevăraţii Mei copii, în spirit şi în inimile voastre. 
De acum înainte nu îmi veţi mai spune 'Tată' numai din vârful buzelor, ci 
veţi avea dreptul sacru de a rosti cu inima plină de iubire: 'Dragă Tată, 
adoratul şi unicul nostru Părinte! ' 

In trecut, v-aţi considerat copiii Mei, şi implicit zei pe pământ, - 
fără să deţineţi cu adevărat această calitate, căci adevăratul motiv pentru 
care aţi făcut acest lucru a fost orgoliul vostru de locuitori ai munţilor, 
pentru a face o distincţie între voi şi descendenţii lui Cain. 

Unii dintre voi au recunoscut însă adevărata cale a smereniei şi a 
iubirii pentru Mine, singura care este autentică; de aceea, am venit atunci la 
voi sub înfăţişarea unui cainit. 

Din fericire, iubirea voastră nu s-a diminuat primind în mijlocul 
tribului vostru principal un cainit; de aceea, acesta a rămas printre voi, 
continuă să se afle şi acum printre voi, şi, dacă veţi dori acest lucru, nu va 
mai pleca niciodată din locuinţa pe care şi-a făcut-o, care se află în inimile 
voastre. 

Iar acest cainit sunt Eu, aflat acum în formă vizibilă printre voi! Eu 
sunt Acela căruia i-aţi spus atâta vreme 'Tată' fără să aveţi cu adevărat 
dreptul. Eu, Cainitul, vă dăruiesc acum dreptul activ de a fi adevăraţii Mei 
copii, la fel cum Eu sunt adevăratul vostru Tată. 

Abia acum îmi puteţi spune din toată inima, cu toată smerenia şi 
iubirea: 'Tată', la fel cum Eu vă spun vouă: 'dragii Mei copilaşi', căci acum 
sunt cu adevărat Tatăl vostru, iar voi sunteţi adevăraţii Mei copilaşi. 

Acesta este noul contract pe care îl fac cu voi, pentru eternitate. 

Oricine va păstra acest contract, fără să-1 rupă, va fi considerat 
copilul Meu şi îmi va putea spune Tată. Iar cei care vor adera la el vor 
atinge în curând statutul de fiu. 

In schimb, cel care va rupe contractul, Mă va părăsi şi îşi va pierde 
statutul de fiu pe întreaga durată cât se va considera separat de acest 
contract sacru. 

Adevăr vă spun însă: cel care va dori să adere din nou la contract, 
după ce 1-a încălcat, va trebui să dispună de foarte multă forţă! 

Pe de altă parte, este mult mai uşor să aderi la acest contract decât să 
îl rupi, odată ce ai intrat în el. Căci Eu nu voi renunţa prea uşor la cei pe 
care i-am primit la sânul Meu prin această înţelegere! 

Aceasta este semnificaţia viziunii lui Jorias. Inchizându-şi ochii, el a 
încercat să sară de pe norul care îl susţinea deasupra hăului infinităţii, în 

speranţa că se va putea distanţa de acesta, deşi norul nu însemna altceva 
decât smerenia iubirii lui. Unde se afla el însă atunci când s-a trezit? 

După cum vedeţi, iubirea este mai puternică decât vă imaginaţi voi, 
şi ea reprezintă temelia contractului dintre Mine şi voi, legătura dintre noi. 
Credeţi că veţi putea zdruncina prea uşor această temelie? 

O, vă asigur că nu. Puteţi trage oricât de mult doriţi de această 
legătură, dar nu o veţi putea rupe prea uşor. 

Cel care a aderat la legea iubirii, a aderat inclusiv la statutul de fiu, 
căci iubirea şi acest statut sunt acelaşi lucru. 

In trecut, v-aţi devotat cu toţii căii înţelepciunii, ignorând iubirea, 
înţelepciunea voastră nu a reuşit însă să vă potolească foamea şi setea. In 
dorinţa voastră de cunoaştere, aţi scormonit întreaga creaţie vizibilă. Ea v-a 
învăţat că Dumnezeu este un zeu care nu poate fi diferit de voi. De aceea, i- 
aţi adus ofrande pe gustul vostru, convinşi fiind că zeul înţelepciunii 
voastre va fi mulţumit cu ele, aşa cum eraţi şi voi. Altfel spus, aţi ales o 
cale uşoară şi extrem de comodă pentru voi. 

Acest zeu nu a reuşit însă să vă potolească foamea, căci nu era Tatăl 
vostru. Cât despre copiii voştri, aceştia au suferit şi s-au ofilit sub enorma 
presiune a spiritualităţii voastre născute din înţelepciune. 

Ce aţi făcut atunci, în această stare de grandoare pe care v-a 
conferit-o înţelepciunea voastră, care vă făcea simultan să suferiţi cumplit 
de foame şi de sete? 

Abia atunci v-aţi plecat inimile şi urechile şoaptelor pline de iubire 
ale lui Enoh, care a fost vocea iubirii născute din Mine, strigându-vă din 
norul lui Jorias şi învăţându-vă că zeul vostru lipsit de iubire nu este bun de 
nimic. Căci numai iubirea echivalează cu viaţa. 

înţelegeţi acum semnificaţia viziunii lui Jorias? 

Abia acum aţi ajuns - prin iubirea voastră faţă de Mine - să îl 
cunoaşteţi pe adevăratul Dumnezeu, Tatăl vostru autentic, care a făcut din 
voi copiii Lui. 

Abia acum aţi obţinut adevărata lumină care vă permite să vedeţi 
enorma diferenţă dintre Mine şi fostul vostru zeu al înţelepciunii, căci Eu 
sunt Dumnezeu cel Unic, în timp ce el nu înseamnă nimic fără Mine. 

In această realizare stă măreţia infinită a statutului de fiu pe care 1- 
aţi atins. De aceea, nu vă îndepărtaţi de această realizare şi rămâneţi copiii 
Mei întru spirit, la fel cum Eu voi rămâne de-a pururi Părintele vostru! 
Amin ". 



Capitolul 86 

jorias străluceşte în focul iubirii sale. 
înţelepciunea, lumina născută din iubire, universul 
dinlăuntrul omului 

(19 mai 1842) 

După acest discurs sublim, Jorias s-a aruncat pe neaşteptate la 
picioarele lui Abedam, slăvindu-L cu toată ardoarea iubirii sale şi 
mulţumindu-i din toată inima. Focul iubirii sale s-a înălţat din ce în ce mai 
puternic, până când întregul său corp a început să strălucească la fel ca 
metalul incandescent. 

Văzând acest lucru, patriarhii au rămas extrem de uimiţi, neştiind 
cum să înţeleagă acest fenomen. 

Văzând nedumerirea generală, Abedam s-a adresat patriarhilor, 
spunându-le: „De ce vă uimeşte atât de tare focul iubirii lui Jorias? 

Oricine va iubi aşa cum iubeşte el va trăi această experienţă. Atunci 
când iubirea unui om devine din ce în ce mai puternică, strălucirea ei îi 
penetrează întreaga fiinţă, căci iubirea este esenţa focului, iar în univers nu 
există altă lumină decât cea pe care o emană focul. De aceea, adevărata 
iubire este sinonimă cu adevărata lumină, născută din focul cel viu. 

Şi vă mai spun un lucru: lumina unui om, şi implicit înţelepciunea 
lui, va fi întotdeauna direct proporţională cu iubirea lui pentru Mine! Eu v- 
am creat după chipul şi asemănarea Mea. Când aţi plecat de la Mine, voi 
dispuneaţi de tot ceea ce există în Mine, căci Eu sunt un Tată perfect, la fel 
cum voi sunteţi predestinaţi să deveniţi copiii Mei perfecţi, identici cu 
Mine. 

Cât de mare trebuie să fie prostia celor care, ştiind acest lucru direct 
din gura Mea, refuză totuşi să se interiorizeze pentru a aprinde în inimile 
lor marele foc al iubirii, care va străluci în întreaga lor fiinţă, ajutându-i să 
descopere comorile infinite pe care le-am aşezat personal acolo. 

Priviţi: Jorias străluceşte deja până la nivelul pielii sale exterioare! 
El se bucură deja de nenumăratele comori primite de la Mine, - comori 
nepieritoare şi care nu vor putea fi consumate vreodată, căci ele nu fac 
decât să crească, la fel ca şi bobul de grâu sădit în pământ, cu singura 
diferenţă că marile comori ale iubirii se regenerează continuu atunci când 
sunt consumate, multiplicându-se la infinit, în timp ce bobul de grâu sădit 
în pământ nu se multiplică decât de o sută de ori. 

Adevăr, adevăr vă spun: înlăuntrul vostru se află acest pământ şi tot 
ce se află pe el, sub el şi deasupra lui, soarele şi tot ce se află pe el, sub el şi 
deasupra lui, şi toate marile stele cu nenumăratele lor lumi, cu lumina lor şi 
cu tot ce se află pe ele, sub ele şi deasupra lor, tot ce a existat şi tot ce va 
exista vreodată de-a lungul nenumăraţilor eoni, întregul cer, cu vasta sa 
infinitate, şi toate miriadele de îngeri, cu gloria lor celestă, şi chiar Eu 
însumi! 

Ce prostie să te lupţi cu fratele tău pentru o bucată de pământ - şi 
acest lucru s-a întâmplat printre voi de mai multe ori -, când porţi în tine un 
întreg univers viu, care nu va pieri niciodată, ci dimpotrivă, care poate 
creşte la infinit, în funcţie de voinţa şi de plăcerea ta, devenind din ce în ce 
mai splendid şi multiplicându-se, aşa cum spuneam mai înainte! 

Dacă acest lucru nu ar fi adevărat, nimeni nu ar fi capabil de 
gândire. Tot ceea ce gândeşte omul trebuie să fie deja prezent înlăuntrul lui, 

la fel cum în esenţa bobului de grâu se găseşte deja întreaga varietate a 
plantei mature, căci în caz contrar, această plantă nu s-ar putea dezvolta 
pornind de la bobul de grâu. 

In acest fel, gândurile voastre vă învaţă despre comorile pe care le 
aveţi dintotdeauna, iar acum Eu, Creatorul acestui univers interior şi 
Părintele vostru, vă revelez faptul că unicul lucru de care aveţi nevoie 
pentru a intra în posesia acestor comori este iubirea adevărată. Spuneţi-Mi, 
cât de prost trebuie să fie cineva pentru a îşi dori un pumn de praf de pe 
acest pământ tranzitoriu, care nu reprezintă altceva decât o lume a 
încercărilor şi o amăgire, - deşi poartă în el nenumărate universuri, pline de 
lumi nepieritoare?! 

Priviţi-1 pe Jorias: el reprezintă o dovadă vie a marilor realizări ale 
iubirii şi a puterilor uluitoare pe care le puteţi dobândi cultivând iubirea. 

De aceea, renunţaţi pe viitor la prostie şi la dorinţele acestei lumi 
amăgitoare, şi căutaţi în voi înşivă, pentru a Mă găsi acolo pe Mine. 

Atunci când veţi descoperi toate aceste comori cu ajutorul luminii 
iubirii, veţi înţelege pe deplin cât de puţin contează întregul pământ prin 
comparaţie cu cea mai mică dintre comorile vieţii interioare. 

Cel care va străluci de iubire, la fel ca Jorias, va descoperi cu 
siguranţă ceea ce caută. 

Haide, iubitul Meu Jorias, ridică-te şi descrie-le celorlalţi o mică 
parte din comorile pe care le-ai găsit în interiorul tău, cu ajutorul Meu, 
datorită iubirii tale arzătoare. Amin ". 



Capitolul 87 

DISCURSUL DESPRE IUBIRE AL LUI JORIAS 

(20 mai 1842) 

Atunci, Jorias cel strălucitor s-a ridicat imediat, şi ascultând de 
voinţa lui Abedam, a început să le vorbească patriarhilor, descriindu-le o 
părticică infinitezimală din comorile nesfârşite pe care le-a descoperit 
înlăuntrul lui. Iată ce le-a povestit el: 

„Părinţi, fraţi, copii, mame, soţii şi fiice, ascultaţi-mă! Cu adevărat, 
simţurile exterioare ale sufletului nostru nu vor înţelege niciodată ce le-a 
pregătit Dumnezeu, Tatăl nostru preasfânt şi preaplin de iubire, celor care îl 
iubesc mai presus de orice şi care nu-şi întorc niciodată inimile de la El, - 
iar limba omului nu va putea descrie niciodată pe deplin aceste comori! 

O, cum să vă descriu aceste lucruri, când cuvintele îmi lipsesc cu 
desăvârşire, întrucât aceste universuri nu pot fi nici măcar imaginate, 
necum descrise?! Chiar dacă aş putea inventa cuvinte noi, potrivite, cine le- 
ar putea înţelege, ca să nu mai vorbim de numărul lor nesfârşit? 

De aceea, pentru a vă descrie cât de cât inteligibil aceste lucruri, nu 
mă voi putea referi decât la o părticică foarte mică din ceea ce percep la ora 
actuală. Nu întâmplător am spus, dragii mei părinţi, fraţi şi copii, 'cât de cât 

inteligibil', căci cuvintele terestre nu reprezintă decât coaja exterioară a 
unui copac în vârstă de câteva sute de ani. 

Cine ar putea recunoaşte pornind de la această coajă exterioară viaţa 
minunată a trunchiului interior, a elementelor deja manifestate de sămânţa 
din care s-a născut şi a celor nemanifestate încă, ce vor deveni vizibile în 
faţa ochilor noştri abia în timp? 

Cine şi-ar putea imagina, pornind de la coaja exterioară a copacului, 
toate minunile spirituale ascunse într-o singură fibră a lemnului acestuia? 

Felul în care sunt pregătite frunzele, florile, fructele şi toate celelalte 
părţi componente ale copacului de către miriadele de mâini spirituale, care 
ghidează diferitele elemente prin minusculele canale corespondente, până la 
cele mai mici crenguţe, aranjându-le apoi într-o manieră artistică 
desăvârşită, exact la momentul potrivit, conform formei predeterminate pe 
care o au, astfel încât să corespundă acelor calităţi pe care le cunoaştem 
foarte bine? 

Aşa cum nu putem vizualiza toate aceste lucruri miraculoase care se 
petrec în interiorul copacului numai privindu-i coaja exterioară, la fel, este 
imposibil să descrii cu ajutorul cuvintelor chiar şi cea mai mică parte a 
comorilor uluitoare pe care Tatăl preasfânt şi preaplin de iubire le-a pregătit 
în inimile celor care îl iubesc mai presus de orice! 

O, iubire, iubire, iubire, măreaţă şi sfântă iubire, cât de profundă şi 
de sublimă este viaţa pe care o ascunzi în tine! 

Dumnezeu însuşi este iubirea cea mai pură, iar această iubire se află 
acum în faţa noastră, a tuturor. Ea este Tatăl preasfânt şi preaplin de iubire, 
care se află acum în mijlocul nostru, şi mai mult, în inimile noastre! 

Ea este ascunsă de ochii trupului şi de cei ai sufletului, dar nu şi de 
ochiul spiritului, căci aici este sălaşul iubirii, şi implicit al Tatălui preasfânt. 

Pentru un spirit, un fir de nisip înseamnă mai mult decât înseamnă 
pentru ochiul fizic întregul pământ şi întregul cer înstelat, chiar dacă acesta 
din urmă ar putea fi privit în toată gloria sa exterioară, la fel de aproape ca 
şi locul terestru în care ne aflăm. 

O, fir minuscul de nisip, ce lucrare minunată şi măreaţă reprezinţi 
tu, cât de sublim poţi fi construit! Cine ar bănui vreodată întreaga măreţie a 
micuţului fir de nisip care se agaţă, neobservat, de talpa piciorului său? 

O, părinţii mei, să nu credeţi că este vorba de un simplu fir de nisip! 
Este o lume în sine, de o măreţie infinită! Prin spaţiile sale vaste curg 
lumina şi viaţa! 

Prin imensele sale văi de cristal curg râuri de energie. Deasupra 
munţilor săi strălucesc mii de sori, în cele mai glorioase şi mai multicolore 
lumini, iar în această lume invizibilă trăiesc nenumărate fiinţe, cu forme 
încântătoare, care nu au fost văzute vreodată pe acest pământ. 

O, fir minuscul de nisip, dacă nu m-aş putea bucura decât de tine, 
mi-ai fi de ajuns pentru o întreagă eternitate! 

Părinţi, fraţi şi copii, - deja nu mai pot vorbi; căci acest fir de nisip 
continuă să crească şi devină din ce în ce mai glorios. 

Ce v-aş putea spune atunci despre întregul pământ şi despre fiecare 
din părţile sale componente, infinite la număr? 

Ce v-aş putea spune despre soare, sau despre întregul cer înstelat de 
deasupra capetelor noastre, ca să nu mai vorbim de lumile invizibile ale 
îngerilor şi spiritelor, şi în sfârşit, de iubirea lui Dumnezeu dinlăuntrul 
nostru? 

De aceea, iubiţi-L, iubiţi-L, iubiţi-L pe El, mai presus decât pe 
oricine altcineva. Numai în acest fel veţi putea realiza ce înseamnă iubirea 
şi cât de mare este bunătatea Tatălui preasfânt şi preaplin de iubire! 

O, iubire, cât de sacră eşti! Tu eşti totul în toate! O, Tată, Tată 
preasfânt, această iubire eşti chiar Tu! 

De aceea, părinţi, fraţi şi copii, iubiţi Iubirea, şi mai presus de orice, 
iubiţi-L pe Tatăl preasfânt! 

Căci El este esenţa eternă şi infinită a iubirii. De aceea, Lui în 
datorăm, acum şi de-a pururi, iubirea noastră! Amin ". 



Capitolul 88 

DOMNUL ÎI UNEŞTE PRIN CĂSĂTORIE PE JORIAS ŞI PE 
BESELA, FIICA LUI PARIHOLI 

(21 mai 1842) 



După ce Jorias şi-a terminat minunatul discurs, Abedam 1-a strâns la 
pieptul său, 1-a binecuvântat şi i-a spus: 

„Mult iubitul Meu Jorias, ai îndeplinit perfect ceea ce ţi-am cerut, 
lucru firesc, căci străluceşti de iubire faţă de Mine, şi implicit faţă de 
părinţii, fraţii, copiii, mamele, soţiile şi fiicele aici de faţă. 

Spiritul tău nu este însă suficient de matur pentru a rămâne 
permanent în această stare de ardoare excesivă. Din cauză că Eu păşesc 
printre voi, toţi cei de faţă păreţi nişte fructe coapte prematur din punct de 
vedere spiritual în pomul vieţii, având încă nevoie de o perioadă de post- 
maturare. In caz contrar, focul excesiv al iubirii voastre actuale v-ar 
consuma, iar voi aţi muri pentru totdeauna. 

Pentru a-ţi mai reduce din această ardoare, îţi voi dărui o soţie, căci 
eşti încă celibatar şi abia ai trecut de o sută de ani. Soţia te va ajuta să îţi 
consolidezi această ardoare a iubirii pe care o simţi pentru Mine; căci nu a 
sosit încă timpul ca un bărbat să poată fuziona perfect cu Mine fără a avea o 
soţie, pentru a deveni din nou întreg în faţa Mea, căci femeia a fost ruptă 
din el însuşi, despărţindu-1 astfel de Mine. 

Eva s-a născut din Adam, fuzionând apoi din nou cu acesta. In mod 
similar, soţia fiecărui bărbat trebuie să redevină una cu el pentru ca bărbatul 
să poată redeveni una în sine prin fuziunea cu ea. 

Abia atunci când el va fi una în sine va putea bărbatul să fuzioneze 
plenar cu Mine. Atâta vreme cât este încă divizat, el nu poate susţine 
permanent această stare de ardoare supremă a iubirii sale, născută din Mine 
şi orientată din nou către Mine. 

înţelepciunea ta te-a învăţat deja că fără un opus, nimic nu este 
posibil. Acest lucru este întru totul adevărat! 

Femeia i-a fost dată bărbatului ca opus al său. De aceea, până când 
nu va deveni una cu ea, acesta nu poate deveni în sine opusul Meu. 

Atâta vreme cât nu va deveni în sine opusul Meu, el seamănă dintr-o 
anumită perspectivă cu Mine, în sensul că nu poate primi, ci numai dărui de 
la sine. 

In aceasta constă însă marea diferenţă dintre Tată şi copil: Tatăl 
trebuie să dăruiască în permanenţă, iar copilul să primească. In acest fel, cei 
doi sunt în opoziţie unul faţă de celălalt. 

Pe de altă parte, în cazul în care copilul nu doreşte să accepte nimic 
din ceea ce i se oferă, imitându-şi astfel Tatăl, spune-Mi: cine va mai fi 
opusul receptor al Acestuia? 

Dacă aşa stau lucrurile, ce se va întâmpla în timp cu copiii? îţi 
răspund Eu: ei se vor goli complet de substanţa lor, până la ultima picătură 
de fiinţă, iar Tatăl va fi nevoit să înceteze să mai dăruiască, sfârşind prin a- 
şi crea un opus din propria Sa fiinţă, pentru a putea rămâne ceea ce a fost de 
la începuturile eternităţii: un Dumnezeu atotputernic, absolut auto-suficient 
în Sine! 

Tu eşti acum la unison cu Mine, fără să reprezinţi însă opusul Meu. 
De aceea, ai nevoie de o soţie pentru a deveni opusul Meu perfect, şi pentru 
ca Eu să pot fi plenar Tatăl tău. 

Văd că te întrebi deja în inima ta: 'Unde este aşadar cea destinată să 
îmi fie soţie?' 

Besela, vino mai aproape de Mine şi nu te teme de cel pe care ţi-1 
voi dărui de bărbat; căci el te va purta pe braţele sale, iar inima sa va deveni 
pentru tine sălaşul tău permanent. Atâta vreme cât vei fi una cu el, vei putea 
deveni inclusiv una cu Mine, prin el şi întru el. Amin ". 

După aceste cuvinte, Abedam a tras-o şi pe Besela la pieptul său, 
prinzând-o cu braţul său stâng (Jorias continua să se afle îmbrăţişat de 
braţul drept al Domnului), după care a binecuvântat-o şi i-a spus: 

„Acum, preafrumoasă Besela, frumoasă nu numai trupeşte, ci şi 
spiritual, arată-ţi faţa celui care de acum înainte îţi va fi bărbat, ca să vadă 
ce soţie i-am dăruit în virtutea iubirii puternice pe care mi-o poartă". 

Iar tânăra Besela, care abia dacă împlinise 32 de ani, şi-a dat 
deoparte părul bogat, blond închis, care îi acoperea faţă, dezvăluind astfel o 
frumuseţe atât de orbitoare încât Jorias a strigat spontan: 

„O, pământ, o, ceruri, cât de sărmane păreţi în faţa mea; căci în 
afară de Dumnezeu, nu cred că aţi mai văzut ceva atât de glorios! 

O, sărman soare, cum vei mai lumina tu mâine, când acest soare îşi 
va dezvălui faţa înaintea ta? 

Nu, nu, nu, dragă Tată, cu siguranţă nu sunt demn de un asemenea 
dar!" 

Dar Abedam cel Mare i-a răspuns: „Dacă Eu te consider demn, cu 
siguranţă eşti. De aceea, primeşte acest dar din mâinile Mele, prezint-o pe 
Besela lui Adam şi Eva, primeşte binecuvântarea lor, apoi pe cea a tatălui 
tău Jared, precum şi pe cea a tatălui Beselei, după care întoarceţi-vă la Mine 
pentru a te numi în spirit profetul Meu, cunoscător al stelelor şi al tuturor 
cerurilor. Amin ". 



Capitolul 89 

REGULILE DOMNULUI PENTRU NOII CĂSĂTORIŢI. CUM 
TREBUIE ÎNDEPLINITĂ CORECT (ŞI ÎN TOATĂ LIBERTATEA) 
VOINŢA DIVINĂ 

(23 mai 1842) 



După toate aceste întâmplări şi după ce părinţii şi-au binecuvântat 
copiii, Jorias s-a prezentat din nou în faţa lui Abedam, aşa cum îi ceruse 
acesta: 

Cel Sfânt şi-a pus atunci mâinile mai întâi pe Jorias, apoi pe Besela, 
atingându-le capul şi pieptul (în partea stângă, în dreptul inimii), după care 
le-a adresat următoarele cuvinte: 

„Primiţi binecuvântarea Mea pentru viaţa eternă! Produceţi fructe 
vii şi autentice, născute din iubirea cea mai pură! Feriţi-vă de plăcerea 
trupească asociată cu păcatul, şi veţi putea păşi în faţa Mea cu fruntea sus, 
acum şi de-a pururi. Cei care îşi cultivă trupul, hrănindu-1 excesiv şi 
făcându-i pe plac prin tot felul de desfătări senzuale, îşi hrănesc astfel 
propriul păcat, iar prin desfrâul cărnii dezlănţuie asupra sa toate puterile 
morţii. 

De aceea, controlaţi-vă în permanenţă dorinţele, până când vine 
timpul să produceţi pentru Mine un fruct viu. Atunci când va veni acest 
moment, invocaţi-Mi graţia pentru a vă feri astfel de sacrificiul pe altarul 
păcatului, şi în acest fel veţi rămâne alături de Mine. 

Căci oricine cade într-un asemenea moment, îi va fi foarte greu să se 
mai ridice, şi odată cu fiecare nouă cădere, spiritul său va fi legat cu noi 
lanţuri ale morţii. 

Dacă va dori vreodată să scape de închisoarea trupului, care este 
sinonimă cu vechiul păcat şi cu vechea moarte a spiritului, - cum se va 
descurca el văzând că în locul unui singur lanţ, va trebui să rupă câteva 
sute, fiecare fiind mai greu şi mai dur decât cele precedente?! 

De aceea, focalizaţi-vă exclusiv asupra spiritului. Lăsaţi trupul în 
seama Mea - prin împlinirea voinţei Mele - până când acesta îşi va pierde 
complet puterea, iar spiritul vostru va căpăta o putere infinită. în acest fel, 

moartea îşi va pierde puterea asupra voastră, căci ea reprezintă păcatul sau 
carnea. 

De aceea, vă repet: nu hrăniţi, nu întăriţi şi nu cultivaţi trupul, căci 
în acest fel vă hrăniţi, vă întăriţi şi vă cultivaţi propria moarte, ultimul 
gardian care ţine captiv spiritul înainte de eliberarea sa finală, adică de 
renaşterea la viaţa eternă provenită din Mine şi trăită întru Mine. 

Tu, dragul Meu Jorias, ai putut vedea măreţia şi frumuseţea fără 
seamăn a stării de copil al lui Dumnezeu, ai simţit ardoarea iubirii Mele 
părinteşti în toată abundenţa ei. De aceea, rămâi credincios voinţei Mele, 
rămâi credincios Mie, Dumnezeul tău, dar şi Mie - în calitatea Mea de Tată 
preasfânt şi preaplin de iubire. 

Ori de câte ori trupul va face presiuni asupra spiritului tău, priveşte 
în sus, către stele, iar Eu îţi voi vorbi dintre ele şi te voi învăţa ce să faci. 

Dacă vei părăsi însă această cale indicată de Mine, cerul se va 
acoperi în faţa ochilor tăi cu nori deşi şi nu vei mai putea zări stelele până 
când nu te vei întoarce pe calea Mea, plin de căinţă. 

Pe de altă parte, dacă vei rămâne credincios voinţei Mele, cât de 
curând vei începe să percepi marea putere a acesteia manifestată în tine. 
Căci simplul act de împlinire a voinţei Mele permite absorbţia acesteia în 
fiinţa celui care o împlineşte. 

Iar dacă voinţa Mea atotputernică devine a ta, spune-Mi, cum te va 
mai putea supune vreodată moartea? 

Prin împlinirea acestei porunci pe care ţi-o dau ţie, orice om va 
putea beneficia de puterea voinţei Mele, cea care a creat întregul univers şi 
în faţa căreia toate lucrurile tremură. 

Atâta vreme cât nu va beneficia de această putere a Mea, omul va 
rămâne prizonierul morţii şi slujitorul vechiului păcat, care este sinonim cu 
moartea. 

In schimb, cel care va face din voinţa Mea propria sa voinţă va 
deveni la fel de perfect ca şi Mine, Tatăl lui, şi va putea face aceleaşi lucrări 
ale vieţii ca şi Mine. 

Oricine va intra în posesia voinţei Mele va atinge astfel starea 
perfectă de fiu. 

Cine este însă acela care îmi împlineşte perfect voinţa? - Iţi răspund 
ţie, şi vouă tuturor: acela care Mă iubeşte! 

Şi cine Mă iubeşte? - Acela care îmi împlineşte perfect voinţa, căci 
el nu mai acţionează după capul lui, ci numai în funcţie de voinţa Mea. 

Aceasta este adevărata stare de fiu: fuziunea perfectă cu voinţa Mea, 
pentru ca omul să devină una cu ea, iar ea să se manifeste plenar în el. 
acesta este fructul cel viu al iubirii pure, şi implicit viaţa eternă. 

Acesta este fructul pe care doresc să-1 concepeţi pentru Mine, tu şi 
soţia ta. Veţi mai concepe apoi şi alţi copii, la unison cu voinţa Mea, iar 
aceşti copii îi vor semăna perfect celui care i-a conceput. 

în aceasta constă binecuvântarea Mea: ca de acum înainte, voinţa 
Mea să vă aparţină pe deplin, iar voi să trăiţi de-a pururi prin intermediul ei. 
Amin. 

Acum duceţi-vă la mult iubitul Meu Jared, iar Garbiel şi Besediel să 
vină la Mine. Amin ". 



Capitolul 90 

AMBIŢIOSUL GARBIEL ESTE UMILIT. DOMNUL DOARME 
AFARĂ 



(24 mai 1842) 



De îndată ce au fost informaţi de Jorias că trebuie să se prezinte în 
faţa lui Abedam, Garbiel şi Besediel s-au grăbit către acesta, plini de curaj. 

Ajunşi în faţa Lui, Garbiel a preluat imediat conducerea şi i-a spus 
lui Abedam cel Mare (cu capul în jos, ca şi cum ar fi fost copleşit de 
smerenie): 

„Tată preasfânt! Cine trebuie să înceapă cu relatarea viziunii, eu sau 
Besediel? 

Eu zic că Besediel ar trebui să fie primul, iar eu cel din urmă". 

Smerenia lui Garbiel era însă numai aparentă: pe de o parte, nu el 
fusese chemat primul, iar pe de altă parte, observase deja că relatările 
viziunilor se făceau într-o ordine strictă, care ducea către un anumit apogeu. 
El spera astfel că fiind ultimul care îşi va relata viziunea, va fi totuşi primul 
ca importanţă, şi deci superior fraţilor lui. 

Abedam i-a răspuns însă după cum urmează: „Ascultă, Garbiel, Eu 
unul nu sunt de aceeaşi opinie ca şi tine. De altfel, nu doresc să ascult nici 
viziunea lui Besediel, nici pe a ta, căci ele nu au prea multă valoare, având 
o semnificaţie valabilă numai pentru voi doi, pe care am să v-o revelez la 
momentul potrivit, mâine. 

In această privinţă lucrurile nu pot fi schimbate. Pe de altă parte, 
sunt de părere că atunci când chem pe cineva la Mine, corect ar fi ca el să 
aştepte şi să afle ce doresc de la el, şi abia apoi să vorbească, nu să Mi-o ia 
înainte, ca şi cum Eu i-aş fi dictat ce să spună. 

Ascultă, Mie nu-Mi place această dorinţă de auto-afirmare; îmi plac 
în schimb cei care se smeresc cu adevărat, dorind sincer să rămână ultimii, 
nu primii, să fie mai degrabă slujitori, nu stăpâni, să fie cei mai mici, nu cei 
mai mari, care preferă să fie judecaţi greşit mai degrabă decât supra- 
preţuiţi. Aceştia sunt copiii care îmi plac Mie! 

în sfârşit, sunt de părere că fiecare ar trebui să îşi iubească şi să îşi 
respecte cu adevărat fraţii. în caz contrar, Eu nu pot fi Părintele lor, căci în 
calitatea Mea de Părinte, Eu reprezint înţelepciunea supremă şi nu pot face 
diferenţieri între copiii Mei. 

Crezi că există diferenţe pe care iubirea pură le face atunci când 
regăseşte pe sine în copiii ei? 

Evident, există o anumită diferenţă între diferitele tipuri de iubire, în 
funcţie de tăria fiecăreia, dar ele sunt menite tocmai pentru ca fraţii să se 
respecte mai mult unii pe ceilalţi. Cu cât iubirea lor este mai profundă, cu 
atât mai mare este smerenia şi dorinţa lor de a le sluji celorlalţi. 

De aceea, părerea Mea este că ar trebui să te mai smereşti niţel, să-ţi 
realizezi greşeala, să îţi umpli inima cu adevărata iubire faţă de Mine şi 
pentru părinţii, fraţii, copiii şi femeile din jurul tău, iar apoi să te căieşti 
pentru greşeala de dinainte. In caz contrar, te asigur că nu vei cunoaşte 
mare lucru din viaţa eternă. 

Cât despre tine, Besediel, ar trebui să faci acelaşi lucru. Dragul Meu 
Sehel, îţi dau ţie sarcina de a-i conduce pe calea cea dreaptă. Amin ". 

După aceste cuvinte, Abedam cel Mare s-a întors către Adam, 
spunându-i: 

„Ascultă, Adam, se poate spune acum că am încheiat aşa cum se 
cuvine Sabatul. Iată, s-a făcut miezul nopţii. De aceea, spune-le tuturor să 
se ducă la culcare, pentru că au cu toţii nevoie de odihnă, iar mâine trebuie 
să se trezească cu puteri sporite". 

Adam a ascultat imediat cuvântul Domnului şi i-a lăsat pe copiii lui 
Seth să facă anunţul. 

După acest anunţ, miile de oameni prezenţi au izbucnit spontan într- 
un mare imn de slavă. Abedam i-a binecuvântat pe toţi, după care i-a spus 
lui Adam: 

„Acum, că toţi s-au dus la culcare, nu vom face nici noi excepţie, ci 
vom proceda la fel ca ceilalţi". 

Adam 1-a întrebat atunci pe Domnul: „Tatăl preasfânt, unde doreşti 
să ne odihnim, aici, sau în coliba mea?" 

Abedam i-a răspuns: „Ascultă, Adam, am petrecut nenumărate 
eternităţi sub cerul Meu liber; de aceea, vom rămâne şi astăzi sub acelaşi 
cer, căci iată, norii au dispărut şi nu sunt semne de furtună. Vom rămâne 
aşadar aici, în locul în care ne aflăm. Gata, haideţi la culcare. Amin ". 

Şi astfel, acest Sabat atât de binecuvântat s-a încheiat, iar o stare 
solemnă de pace a coborât asupra înălţimilor sacre ale copiilor lui 
Dumnezeu. 



Capitolul 91 

FANTOMATICUL SOARE AL DIMINEŢII. ADAM SE ÎNFURIE 
ŞI ROSTEŞTE UN BLESTEM. RĂBDAREA ŞI SENINĂTATEA 
DIVINĂ 

(28 mai 1842) 

Cu o oră înainte de răsăritul soarelui nimeni nu se trezise încă, cu 
excepţia lui Adam. 

într-adevăr, se pare că lui Adam i-ar fi plăcut, dacă ar fi îndrăznit 
acest lucru, să certe pe cineva pentru că doarme prea mult în asemenea 
momente, când nici o stea nu se mai afla pe cer. 

Văzând însă că până şi Abedam cel Mare continua să doarmă între 
Abedam cel Cunoscut şi Enoh, el nu a îndrăznit să spună nimic şi s-a 
resemnat să fie răbdător. 

De pretutindeni începeau să se audă imnurile de dimineaţă, 
alcătuind un cor de slavă ce putea fi auzit din toate direcţiile. El nu ajunsese 
însă şi pe înălţimile sacre. 

Acest lucru s-a dovedit o nouă încercare dificilă pentru Adam, 
căruia i-ar fi plăcut să peroreze despre lipsa de ardoare spirituală a celor 
aleşi. Ii lipsea însă un semn de încurajare din partea lui Abedam cel Mare. 

Acesta continua să se odihnească însă liniştit între cei doi copii mult 
iubiţi ai Săi şi nu făcea nici o mişcare. 

Scărpinându-se încurcat între urechi, Adam a fost nevoit să păstreze 
liniştea. 

Evident, în sinea lui el nu era la fel de tăcut: „Mi se pare absolut 
ruşinos că toată lumea din jurul nostru, al celor aleşi, anticipează ceea ce ar 
trebui să facem noi, dându-ne astfel un exemplu, deşi noi ar trebui să fim 
primii care să facem acest lucru. Dar ce se poate face, când El însuşi 
continuă să se odihnească?! 

Sper din toată inima ca soarele să nu apară înainte ca noi să ne 
cântăm imnul de dimineaţă! 

De regulă, la ora aceasta ne-am fi terminat chiar şi micul dejun, iar 
acum soarele ameninţă să ne găsească cu feţele la pământ. 

Ce se poate face? Cu siguranţă, nu-L pot trezi pe El. 

Căci ne-am cântat întotdeauna imnul de dimineaţă în onoarea Lui. 

Acum însă, El se odihneşte şi nu mi se pare deloc potrivit să îi 
tulbur această odihnă. 

Mi se pare totuşi teribil de supărător că în afară de mine şi de Eva, 
nimeni nu s-a ridicat încă de la sol. 

Of, dacă soarele ar mai întârzia puţin, situaţia mi s-ar părea 
suportabilă. Dar dacă soarele va răsări, oare ce vor crede despre noi ceilalţi 
copii? 

Nu, ar fi prea cumplit şi imposibil de suportat. Haide, întârzie-ţi 
apariţia, soare!" 

Dar soarele nu a ţinut cont de dorinţa lui Adam şi a răsărit glorios la 
orizont! 

Răbdarea lui Adam s-a terminat odată cu acest moment, aşa că i-a 
tras un pumn lui Seth, care se afla chiar lângă el şi care, speriat, a sărit 
imediat în sus şi 1-a întrebat: 

„Dragă tată, doreşti ceva? Dacă da, spune-mi şi voi alerga imediat 
să îţi îndeplinesc dorinţa". 

Dar Adam s-a limitat să arate cu degetul în direcţia soarelui, 
spunând: „Priveşte cât de sus se află soarele pe cer şi ascultă imnurile care 
se aud din toate direcţiile, slăvind apariţia lui. 

Cât despre noi, cei mai mulţi continuă să doarmă şi la ora asta. 
ruşine nouă, celor aleşi! 

Nu, nu, nici nu mai ştiu ce trebuie să cred şi cum trebuie să 
procedez". 

Seth a privit la rândul lui soarele, care se afla într-adevăr destul de 
sus pe cer, dar a remarcat că acesta avea o lumină foarte palidă, fiind 
cumva mutilat, nu ca o sferă perfectă, aşa cum apărea de obicei. 

Constatând aceste particularităţi ciudate, Seth i-a spus lui Adam: 

„Ascultă, dragă tată, dacă nu mă înşel, mai este puţin până la 
apariţia adevăratului soare. 

Cât despre acest soare fantomatic, eu zic să-1 priveşti mai bine şi vei 
înţelege că nu a sosit încă timpul lui şi ce se întâmplă cu aşa-zisele imnuri 
de dimineaţă". 

Abia acum s-a apucat Adam să privească mai atent soarele, dându-şi 
seama de eroarea lui. 

La fel, aplecându-şi mai atent urechile asupra imnurilor care se 
auzeau, şi-a dat seama că acestea spuneau cu totul altceva decât îşi 
imaginase el anterior: 

„Slavă ţie, mare zeu 

Al ţinuturilor de jos; 

Te slăvim pe tine, mărite Lameh, 

Şi înţelepciunea ta perversă! 

Tu ai trezit în noi 
Adevăratul soare, prin puterea ta, 
Şi toate aceste lucrări sublime 
Iţi aparţin ţie şi puterii tale. 

O, Lameh, mare zeu, 

Tu umpli întregul cer, 

Căci l-ai supus pe bătrânul Dumnezeu, 

Acum complet lipsit de putere. 

Epuizat şi obosit, 

El doarme pe pământ, la fel ca şi prietenii săi, 

Fiind la fel de fericit ca şi ei 

Să se scalde în razele soarelui tău!" 

Auzind asemenea blasfemii, Adam s-a înfuriat atât de tare încât a 
strigat: „In numele atotputernicului Dumnezeu, ce zi blestemată este 
aceasta, în care soarele de pe cer este blestemat, iar imnurile dimineţii sunt 
la fel de blestemate!" 

Atunci, Abedam cel Mare şi-a ridicat puţin capul de la sol şi 1-a 
întrebat pe Adam: „Adam, ce te supără, de ai început să blestemi?" 

Adam i-a răspuns, tremurând din toate încheieturile: „O, Abedam! 
Priveşte această zi teribilă, o adevărată operă a lui Satan!" 

Abedam: „Adam, de ce te grăbeşti să o judeci? Crede-Mă - nu este 
ultima zi de acest fel pe pământ. Ea se va multiplica pe pământ la fel ca o 
buruiană, iar această buruiană nu va putea fi eradicată de pe această planetă 
până la sfârşitul timpurilor". 

Adam a strigat: „O, Tatăl preasfânt, atunci distruge-1 pentru 
totdeauna!" 

Dar Abedam i-a răspuns: „Ascultă, cel care a manifestat această zi 
este liber, la fel ca tine, iar viaţa lui s-a născut din Mine. De aceea, lasă-1 
să-şi facă de cap, deocamdată, căci timpul lui nu a sosit încă. 

Când eternitatea Mea va cădea asupra lui, întreaga sa nebunie va fi 
revelată în lumina adevăratei zile. 

Haide, păstrează-ţi liniştea interioară până când te voi trezi în 
dimineaţa adevăratei Duminici. 

Deocamdată, culcă-te înapoi şi nu te mai ridica până când nu voi 
ridica Eu, căci abia atunci va veni adevărata Duminică şi voi veţi fi treziţi 
întru Spirit. 

Intre timp, lasă-1 pe Satan să-şi facă jocurile în ţinutul murdar al lui 
Lameh. Amin ". 

Aceste cuvinte l-au liniştit pe Adam. Cât despre Abedam, acesta s-a 
întins înapoi la sol, iar Adam, Seth şi Eva i-au urmat exemplul, fără să se 
mai uite la soarele fals al lui Lameh din ţinuturile de jos. 



Capitolul 92 

FURTUNA DE DIMINEAŢĂ PE ÎNĂLŢIMILE SACRE. 
BINECUVÂNTAREA DE DIMINEAŢĂ A DOMNULUI 



(1 iunie 1842) 



Patriarhii au continuat astfel să se odihnească timp de o jumătate de 
oră, iar Adam s-a grăbit să-şi închidă ochii, pentru a nu mai vedea soarele 
blestemat. 

După această jumătate de oră s-a produs subit o furtună puternică. 
Copacii erau smulşi din rădăcini, mii de fulgere brăzdau cerul, iar vulcanii 
din apropiere au început să arunce în aer bucăţi mari de rocă încinsă. 

Fulgerele puternice şi continue l-au înspăimântat îngrozitor de tare 
pe Adam, care şi-a spus în sinea lui: „Doamne, Dumnezeule atotputernic şi 
Tată preaiubit! Ce ne vom face noi dacă marele Tău adversar, leviatanul, 
şarpele cel rău al pierzaniei, îţi va uzurpa puterea tocmai acum, când Te afli 
în mijlocul nostru, dându-te jos de pe tronul sfinţeniei Tale eterne? 

Ce se va alege atunci din toate promisiunile Tale sfinte? 

Dacă Satan Te va deposeda de puterea Ta, ce ne vom face noi 
atunci, o, dragă Tată? 

Această furie a elementelor îndreptată împotriva noastră este cu 
siguranţă un semn că Satan a reuşit să-şi impună legea nedreaptă! 

O, Tată, Tată! Ce se va alege acum de noi?" 

Cam aşa sunau gândurile care îi treceau lui Adam prin minte, şi 
întrucât Eu continuam să nu fac nici o mişcare, el era aproape convins că 
devenisem prizonierul lui Satan, împreună cu el şi cu copiii lui. De aceea, 
el şi-a deschis ochii şi a privit cu anxietate către locul în care Mă odihneam, 
ca să vadă dacă mai sunt prezent şi dacă cei din jur sunt vii şi nevătămaţi. 

După ce şi-a deschis ochii, Adam a devenit încă şi mai speriat 
văzând devastările produse de furtună şi de foc. Se părea că munţii din jur 
erau complet distruşi, bucăţi mari din ei zburând prin aer în toate direcţiile. 

In faţa acestui fenomen, Adam nu a mai rezistat şi M-a strigat cu 
voce tare: „Abedam, Abedam, Tată preasfânt, dacă ţi-a mai rămas vreun pic 
de putere, ridică-te şi luptă împotriva duşmanului Tău şi al nostru, 
forţându-1 să se liniştească şi să îşi realizeze neputinţa în faţa Ta. 
Altminteri, totul va fi pierdut!" 

Auzind aceste strigăte disperate, ceilalţi copii s-au trezit şi s-au 
ridicat, văzând cumplita scenă din faţa lor şi auzind cuvintele sinistre ale lui 
Adam, toţi cei de faţă, cu excepţia lui Enoh, Jared, Lameh şi a soţiei 
acestuia, Ghemela, a lui Hored şi Naeme, a lui Uranion, Gabiei şi soţiei 
acestuia, Aora, precum şi a fetei celor doi, Purista, a lui Lamei, Pariholi şi 
familiei sale, Sehel, Jorias şi a soţiei acestuia, Besela, - s-au lăsat cuprinşi 
de panică şi au început să repete cuvintele lui Adam (sub puternica 
influenţă a acestuia). 

Auzind asemenea strigăte venite din toate direcţiile, Hored s-a 
supărat şi a tunat către cei care continuau să se vaite: 

„Părinţi, fraţi, mame şi surori! Ce teamă stupidă a pus stăpânire pe 
inimile voastre şi ce cuvinte aberante, de-a dreptul blasfemiatoare, rostesc 
limbile voastre înnebunite de spaimă? 

Nici unul dintre voi nu s-a aflat vreodată într-un pericol atât de mare 
de a fi înghiţit de Satan cum m-am aflat eu! 

Cine a fost însă Cel care m-a salvat cu viteza gândului din ghearele 
monstrului? 

Oare nu a fost Cel care se află acum, într-o formă vizibilă, printre 
noi, plin de iubire şi revărsându-şi asupra noastră binecuvântările Sale? 
Oare nu ne-a dăruit El, atotputernicul Dumnezeu, în marea Lui iubire 
pentru noi, statutul de fii ai Săi, lucru ilustrat atât de pregnant prin relatările 
miraculoase ale celor zece mesageri? 

El, Dumnezeu cel etern, infinit şi atotputernic, să fie distrus şi supus 
pierzaniei de către o creatură mizerabilă a Sa? 

O, pământule, din ce abisuri fără fund ale tale au putut izbucni la 
suprafaţă asemenea aberaţii? 

Ascultaţi: eu nu sunt decât un om slab, la fel ca şi voi, dar după ce 
am primit binecuvântarea Lui personală şi atotputernică, mărturisesc în faţa 
voastră: 

Prin puterea binecuvântării Lui în fiinţa mea, care nu înseamnă 
nimic prin comparaţie cu cel mai mic suflu al Său, eu sunt dispus să mă 
lupt singur cu un număr de o sută ori o sută de mii de ori mai mare de 
diavoli ai furtunii, chiar dacă fiecare dintre ei ar fi de tot atâtea ori mai 
puternic decât cei de faţă! 

Dacă eu, un sărman păcătos la fel ca şi voi, îndrăznesc să afirm şi să 
fac acest lucru, gândiţi-vă: cine este acela care vă umple inimile cu o 
asemenea teamă? - O, oameni slabi! 

Pentru a vă demonstra cât de absurdă este această teamă a voastră, îi 
poruncesc acum cumplitului duşman să plece şi să se ascundă într-una din 
găurile noroioase ale pământului. 

Iată, pacea beatifică s-a reinstaurat deja! Unde au dispărut fulgerele, 
trăznetele, vârtejurile şi munţii care zburau în toate părţile? Unde s-au 
ascuns norii cei grei? 

Priviţi acolo, cât de glorios este adevăratul soare care a răsărit în 
această dimineaţă senină!" 

La aceste cuvinte, Abedam s-a ridicat la rândul Lui. Copleşit de 
marea sa iubire, Hored s-a prăbuşit la picioarele Sale, mulţumindu-i pentru 
puternica binecuvântare primită de la El. 

Cât despre ceilalţi patriarhi, aceştia au rămas împietriţi, privind când 
la Hored, când la Abedam, şi neştiind ce să facă. 

Abedam 1-a ridicat însă pe Hored, apoi le-a spus tuturor: „Pace 
vouă! Iubirea şi binecuvântarea Mea să fie pururi cu voi şi asupra voastră! 

Ridicaţi-vă cu toţii, plini de iubire faţă de Mine, iar tu, Seth, du-te şi 
pregăteşte-ne o masă de dimineaţă cât mai copioasă. Intre timp, meditaţi cu 
toţii la cele petrecute şi la Cel care se află în mijlocul vostru, şi renunţaţi la 
temerile voastre stupide. Vă voi demonstra în curând cât de prostească a 
fost această teamă, dar nu înainte de masă. Amin ". 



Capitolul 93 

GRIJA LUI SETH PENTRU HRĂNIREA CELOR PREZENŢI. 
DISCURSUL LUI ABEDAM DESPRE IUBIREA DE APROAPE. 
DOMNUL PROMITE SĂ SE REÎNCARNEZE ÎN LINIA 
DESCENDENŢILOR LUI SETH 

(2 iunie 1842) 

Seth şi-a adunat familia, după care s-au îndreptat cu toţii către 
locuinţa lui, unde au încărcat cinci coşuri cu cele mai bune fructe şi cu 
cantităţile necesare de pâine, lapte şi miere. 

Astfel încărcaţi cu provizii, ei s-au întors, nu înainte ca Seth să-Mi fi 
mulţumit pentru graţia de a-i fi permis să îşi slujească fraţii pe înălţimile 
sacre. Le-a dat de asemenea dispoziţie slujitorilor săi să meargă la triburile 
din jur şi să-i întrebe pe toţi cei prezenţi dacă au ce mânca şi ce bea. Iar toţi 
cei care nu aveau, trebuiau să primească pe loc alimentele necesare. 

După ce acest comision plin de iubire, el le-a cerut să ridice coşurile 
grele şi să le ducă în vârful dealului. El însuşi a luat în braţe un coş plin cu 
miere din cea mai pură şi 1-a cărat singur. 

De-abia a făcut însă câţiva paşi că Abedam cel Mare s-a şi apropiat 
de el, spunându-i lui Seth, care aproape că s-a prăbuşit sub emoţia iubirii şi 
respectului pe care le simţea: 

„Seth, preaiubitul inimii Mele părinteşti, fii binecuvântat de Mine, 
împreună cu întreaga ta casă, pentru grija pe care ai acordat-o celor 
flămânzi şi însetaţi din toate triburile. 

Adevăr îţi spun: acesta este cel mai mare lucru pe care îl poate face 
cineva - să-şi ajute fratele mai sărman decât el, să-i sprijine pe cei vârstnici 
şi să aibă grijă plin de iubire de cei mici. 

Toţi cei care, la fel ca tine, vor proceda astfel din iubirea cea mai 
pură - pentru Mine şi pentru fraţii săi - adevăr îţi spun, mult iubitul Meu 
Seth, chiar dacă ar avea la fel de multe păcate ca şi firele de nisip de pe 
fundul mării şi ca numărul firelor de iarbă, acestea îi vor fi iertate! 

Atunci când cineva procedează în acest fel şi îşi deschide inima în 
faţa fraţilor săi, Eu sunt alături de el, dăruindu-i viaţa eternă, şi tot ceea ce 
îmi aparţine îi va sluji deopotrivă. 

Seth, fratele Meu, îţi dăruiesc acum viaţa eternă, căci ai realizat cea 
mai măreaţă faptă între toate, făcând chiar mai mult decât ţi-am cerut Eu. 
Adevăr îţi spun, fapta ta a fost cea mai măreaţă şi mai sublimă care s-a 
petrecut până acum pe aceste înălţimi sacre. 

Cel care îmi îndeplineşte voia este un slujitor credincios; cel a cărui 
inimă este întotdeauna orientată către Mine este copilul Meu, fiul sau fiica 
Mea plin(ă) de credinţă. Cel care acţionează numai din perspectiva 
spiritului, dispreţuind lumea exterioară şi fiind tot timpul orientat către 
Mine, este un înger. Asemenea fiinţe, precum Sehel al tău, sunt fraţii Mei în 
spiritul adevărului. 

Dar cei care fac ceea ce ai făcut tu, o, adevăr îţi spun, reprezintă mai 
mult decât toţi ceilalţi la un loc; căci ei îmi sunt fraţi întru iubire - şi nimeni 
nu poate fi mai presus decât aceştia! 

De aceea, dragul Meu frate Seth, fii binecuvântat de Mine mai 
presus de toţi ceilalţi, tu şi întreaga ta linie de descendenţi. 

Locul în care ne aflăm acum va dăinui până la sfârşitul tuturor 
timpurilor şi nu va putea fi desacralizat de picioarele altor oameni nedemni. 

Mai mult decât atât, locul în care îţi vei plasa piciorul va deveni 
imediat binecuvântat; respiraţia ta va deveni o mană cerească revărsată din 
cer asupra pământului şi fiecare cuvânt al tău va fi precum mierea divină a 
vieţii eterne. 

Chiar în acest loc, soţia lui Lameh va fi cândva binecuvântată cu un 
mântuitor care îţi va păstra linia până la sfârşitul timpurilor. 

Da, adevăr îţi spun, mult iubitul Meu frate, plăcerea pe care o simt 
alături de tine este atât de mare încât îţi fac promisiunea că Mă voi întrupa 
în carne şi oase în linia descendenţilor tăi, devenind un om la fel ca şi tine, 
chiar dacă un om atotputernic. Deşi tu nu poţi purta pe umerii tăi 
omnipotenţa divină plenară, vei dispune de-a pururi de puterea iubirii 
născute din Mine, ca un frate egal cu Mine. 

O, dragul Meu frate, vino lângă inima Mea şi lasă-te îmbrăţişat de 
întreaga putere a vieţii Mele! 

O, cât de mult Mi-am dorit un frate, dar nu am găsit pe nimeni până 
acum care să-Mi fie egal în iubire. 

Iată, tu ai devenit acum pentru Mine fratele pe care Mi l-am dorit cu 
ardoare de numeroase eternităţi. 

Ingăduie-Mi să Mă bucur acum la pieptul tău; căci nu mai sunt 
singur în infinitatea cea vastă. Nu degeaba am umplut spaţiul nesfârşit cu 
nenumărate fiinţe de toate felurile, creând un număr infinit de spirite, în 
speranţa că îmi voi găsi un frate! 

Căci tu, mult iubitul Meu Seth, ai devenit acum acest frate al Meu. 
Da, tu l-ai înlocuit acum pe acela care M-a respins cândva şi pe care l-am 
pierdut astfel, deşi era Spiritul suprem al tuturor spiritelor. 

O, pământule, cât de bogat eşti acum, căci Mi-ai dăruit un frate! De 
aceea, vei primi de la Mine ceea ce întreaga infinitate nu va primi vreodată. 

Copiii tăi vor fi acceptaţi ca şi copii ai Mei, iar părinţii tăi vor 
deveni fraţii Mei. 

Acum, mult iubitul Meu frate, haide să urcăm dealul şi să luăm 
micul dejun alături de ceilalţi copii, după care voi declara cu voce tare că 
Mi-am găsit un frate adevărat; iar pământul şi cerul se vor bucura 
împreună. Amin. 

O, mult adoratul Meu frate!" 



Capitolul 94 

RECUNOŞTINŢA UMILĂ A LUI SETH. SETH - FRATELE 
DOMNULUI 

(3 iunie 1842) 



Auzind aceste cuvinte copleşitoare din partea lui Abedam, Seth a 
căzut la picioarele acestuia, spunându-i: 

„O, Tată preasfânt şi preaplin de iubire! Eu sunt doar un om slab, 
nedemn chiar şi să Te primească în coliba sa, ca să nu mai vorbim de o 
simplă privire din partea Ta. 

Iar Tu faci din mine, sărman păcătos în faţa Ta, un frate al tău, ba 
mai mult, un frate al iubirii Tale! 

O, Tată preasfânt şi preaplin de iubire, elimină acest gând din inima 
mea, căci este prea sublim, prea sfânt şi prea măreţ pentru mine! Nici măcar 
nu mă pot gândi la el fără a tremura din toate încheieturile! 

Eu - fratele Tău! Tu, care eşti Dumnezeu cel sfânt, Părintele şi 
Creatorul universului, care umple de unul singur întreaga infinitate! 

Iar eu - viermele care abia se târăşte pe pământ, să fiu fratele Tău 
întru iubire? Nu, îmi este imposibil să accept acest gând! 

Tată, dragul meu Tată preasfânt, renunţă la acest gând şi îngăduie- 
mi să fiu ultimul dintre cei care îşi spun copiii Tăi! 

O, dragă Tată preasfânt, iată, încă mai tremur din toate încheieturile. 

Imensitatea gândului de a fi numit fratele Tău întru iubire mă 
copleşeşte într-atât încât mă lasă complet lipsit de putere. 

De aceea, Te implor, ridică această povară uriaşă de pe umerii mei, 
căci nu voi deveni niciodată demn de ea, astfel încât să pot păşi din nou 
liber în faţa Ta, a lui Adam şi Eva, a fraţilor şi copiilor mei, pe care i-ai 
primit - în graţia Ta infinită - în casa Ta, numindu-i copiii Tăi. 

O, Tată adorat şi preasfânt, Te implor, acceptă această cerere a mea, 
adresată Ţie cu timiditate. Dar mai presus de toate, facă-se voia Ta! Amin ". 

Abedam cel Mare 1-a ridicat însă de jos pe Seth, 1-a strâns la pieptul 
său, 1-a sărutat pe frunte, după care i-a spus cu vocea cea mai blândă cu 
putinţă: 

„Ascultă, Seth, fratele Meu adorat, abia acum ai devenit cu adevărat 
fratele Meu, înapoindu-Mi ceea ce Mi-a lipsit atâta vreme! 

înainte, am descoperit în tine pe fratele pierdut datorită marii iubiri a 
inimii tale, complet lipsită de egoism, pe care ai demonstrat-o prin 
trimiterea proviziilor pe care le-ai păstrat cu grijă fraţilor şi surorilor tale. 
Nu te-ai limitat numai la a le trimite pâine şi fructe, ci le-ai deschis larg 
porţile hambarului în care păstrezi laptele şi mierea, invitându-i pe toţi cei 
înfometaţi să-şi potolească foamea. 

Acum însă, când iubirea ta s-a combinat şi cu cea mai mare 
smerenie cu putinţă, ai devenit cu adevărat fratele perfect şi adorat al iubirii 
Mele. 

Ca să-ţi demonstrez că acest lucru este întru totul posibil, ascultă 
acest raţionament: 

Iubirea este fiinţa Mea primordială, esenţa Mea cea mai profundă! 
Divinitatea s-a născut abia pe urmă, din această fiinţă a Mea, fiind puterea 

care operează în numele Meu în întreaga infinitate, adică Spiritul infinit al 
Sfinţeniei Mele Supreme 4 . 

Fiinţa primordială de care îţi vorbesc sunt chiar Eu, Cel care stă în 
faţa ta şi care umple cu spiritul Său întreaga infinitate. Spiritul Meu este 
braţul Meu lung şi atotputernic, care lucrează continuu în infinitate, 
conform voinţei izvorâte din inima Mea. 

Acest Spirit îmi permite să fiu întotdeauna omniprezent şi să pot 
crea sau manifesta orice doresc. 

Căci gândurile Mele sunt cele care umplu spaţiul infinit, născut tot 
din Mine. Ele nu îşi fac însă apariţia decât atunci şi acolo unde doresc Eu, 
manifestându-Mi voinţa şi fixându-le. 

Din această fiinţă primordială a Mea te-am creat şi pe Tine, o iubire 
secundară, pe deplin liberă şi activă, născută din Mine, întru totul 
conştientă de sine, - nu doar un simplu gând, ci o iubire spontană emanată 
din Mine. 

întrucât ai devenit acum una cu Mine prin iubirea ta, cum ai putea să 
nu fi fratele Meu, de vreme ce iubirea ta este exact la fel cu a Mea? 

De aceea, nu te teme şi rămâi de-a pururi fratele Meu fidel, şi vei 
putea crea astfel liber din spiritul tău, la fel cum creez Eu, umplând 
infinitatea cu operele tale. 

Iţi poţi da seama atunci când arunci o piatră că braţul voinţei tale 
este mai lung decât cel fizic. Imaginează-ţi atunci cât de lung va fi braţul 
spiritului tău! 

De vreme ce eşti fratele Meu întru iubire, nu poţi fi decât una cu 
Mine inclusiv în ceea ce priveşte puterea spiritului. Viitorul îţi va 
demonstra, dragul Meu frate Seth, că iubirea din tine merită să fie numită 
fratele Meu, căci această iubire spontană sunt chiar Eu manifestat în inima 
ta! 

De aceea, urmează-Mă cu curaj pe vârful dealului, ca un frate al 
Meu; căci îţi repet - tu ai devenit fratele Meu adevărat, şi aşa vei rămâne 
de-a pururi. Amin ". 



Capitolul 95 

RĂSĂRITUL SOARELUI PE CULMILE MUNŢILOR. DORINŢA 
STUPIDĂ A LUI ADAM DE A SALUTA SOARELE. MUSTRAREA 
DOMNULUI 

(4 iunie 1842) 



După instructivul discurs al lui Abedam, Seth a simţit coborând 
asupra lui o mare putere şi i-a mulţumit Domnului din străfundurile fiinţei 
sale pentru imensa graţie care a coborât asupra lui. 



Duhul Sfânt. 

în această stare de recunoştinţă beatifică, el a urcat pe culmea 
dealului, alături de Abedam. 

Când cei doi au ajuns în vârf, soarele şi-a trimis primele raze peste 
culmile munţilor, inclusiv asupra înălţimilor sacre. 

Adam era deja pregătit, drept care L-a întrebat pe Abedam: „Tatăl 
preasfânt, oare nu ar trebui să-i cântăm soarelui imnul nostru obişnuit de 
slavă, mulţumindu-i astfel pentru faptul că de atâta vreme ne trezeşte în 
fiecare dimineaţă cu haloul său sublim, dându-ne astfel putere să începem 
noua zi?" 

Abedam l-a întrerupt însă cu asprime: „Adam, tot nu ai ajuns să Mă 
cunoşti? Pe cine vrei tu să slăveşti cu imnul tău adresat soarelui? 

Cu siguranţă nu pe Mine, căci dacă ai fi avut această intenţie, nu văd 
cu ce te-ar ajuta imnul adresat soarelui câtă vreme Eu Mă aflu în faţa 
voastră într-o formă vizibilă, fără să cer nimănui să se prosterneze în faţa 
soarelui pentru a Mă slăvi! Tu ştii foarte bine ce aştept Eu de la voi. 

Dacă ţii morţiş să practici idolatria în prezenţa Mea, nu ai decât să o 
faci, de vreme ce acest lucru este mai important pentru tine decât prezenţa 
Mea vie. Dar înainte, vreau să te întreb din nou: 

Dacă doreşti să practici idolatria în prezenţa Mea vizibilă, ce spirit 
crezi că le vei transmite descendenţilor tăi care nu vor mai beneficia de 
graţia de a Mă vedea în persoană? 

Nu este de ajuns că din cauza ta, ei au moştenit păcatul permanent al 
morţii fizice? Doreşti să adaugi la acest păcat şi pe cel al morţii spiritului 
lor?' 

Ascultă, nerod bătrân, nu însemn Eu mai mult decât soarele pe care 
îl pot distruge cu un simplu suflu, creând într-o singură clipă alţi o mie de 
sori, dacă doresc acest lucru? 

Ce înseamnă atunci această nerozie? 

Ca să înţelegi mai bine cât de departe a mers de data aceasta 
nebunia ta, bătrân nerod ce eşti, ridică-ţi ochii şi alege-1 din miile de sori pe 
acela căruia doreai să-i închini imnul tău". 

In acest moment, Adam şi copiii săi au rămas îngroziţi, căci cerul a 
fost inundat subit de milioane de sori, absolut identici între ei. 

Orbiţi de această lumina acestora, copiii au căzut cu feţele la 
pământ, implorându-L pe Abedam să-i facă să dispară, căci nimeni nu ar 
putea trăi într-o lumină atât de intensă. 

Cât despre Adam, acesta şi-a realizat imensa prostie şi Mi-a cerut 
iertare, pe jumătate orbit, dar cu inima plină de căinţă. 

Abedam le-a cerut atunci să se ridice, după care s-a adresat din nou 
lui Adam: „Ridică-te. Pedeapsa pentru prostia ta va fi o vedere mult slăbită, 
care nu te va mai părăsi până la sfârşitul zilelor tale pe acest pământ. 

Cât despre tine, dragul Meu frate întru iubire, Seth, cere-le sorilor să 
dispară, cu excepţia unuia singur, care va rămâne la vechiul său loc. 
Amin ". 

Mulţumindu-Mi în sinea lui, Seth şi-a ridicat braţele şi a rostit cu 
putere: „în numele Celui care păşeşte în mijlocul nostru şi care este 
Domnul tuturor lucrurilor şi al tuturor creaturilor, vă spun: Domnul 
Dumnezeu Zabaot doreşte ca voi să dispăreţi, cu excepţia unuia singur, cel 
care a iluminat dintotdeauna acest pământ!" 

De îndată ce Seth a rostit aceste cuvinte, sorii au dispărut de pe cer, 
cu excepţia celui vechi, şi toată lumea i-a mulţumit Domnului pentru graţia 
şi compasiunea Sa. 

Singur Adam, observând că nu mai vede bine la distanţă şi că a 
devenit miop, s-a întristat şi a început să plângă, căci nu-şi mai putea vedea 
toţi copiii dintr-o singură privire. 

Abedam i-a spus însă: „Nu fi atât de ataşat de lumina ochilor fizici 
şi de lumina acestei lumi; căci prea multă lumină fizică orbeşte spiritul. 

Este infinit mai bine să ai un trup orb decât un spirit orb. 

Mai bine fă eforturi în inima ta pentru a-ţi trezi spiritul prin iubire şi 
smerenie, iar atunci vei putea vedea cu uşurinţă, fără ajutorul ochilor fizici. 

Ţi-am dat această pedeapsă cu unicul scop de a-ţi permite să 
exersezi virtutea răbdării, pentru a nu-i mai cădea victimă celui care te-a 
trezit azi dimineaţă prin puterea soarelui său malefic. 

De altfel, este mult mai bine să-ţi vezi copiii de aproape, şi nu de la 
distanţă, iar această putere nu ţi-am luat-o. Haide, înseninează-te. Amin. 

Cât despre voi, copii, întăriţi-vă trupurile cu mâncare şi cu băutură, 
care au fost deja binecuvântate de Mine. 

Iar tu, mult iubitul Meu frate Seth, ai grijă de bătrânul tău genitor. 

Cât despre ordinea în care ne vom aşeza la masă, vom păstra aceeaşi 
ordine de aseară. Amin ". 



Capitolul 96 

FENOMENELE ÎNSPĂIMÂNTĂTOARE DIN TIMPUL MESEI 
DE DIMINEAŢĂ. AGITAŢIA ŞI ANXIETATEA LUI ADAM 

(6 iunie 1842) 

La solicitarea lui Abedam, s-au aşezat cu toţii la masă, inclusiv 
Adam, deşi încă supărat pe miopia lui. Iar Abedam cel Mare s-a aşezat şi a 
mâncat alături de ei. Deodată, s-a auzit un urlet venit din ţinutul de 
dimineaţă, şi toată lumea a putut vedea cum în ţinuturile de jos apar 
coloane de fum, una după alta. 

în faţa acestei privelişti, copiii de pe înălţimile sacre au rămas 
zguduiţi, neştiind ce să creadă. Nici chiar Seth şi Enoh nu înţelegeau despre 
ce este vorba. 

îngrozit, Adam a alergat la Abedam, spunându-i: „Tatăl preasfânt şi 
preaplin de iubire, ce înseamnă toate acestea? 

De-abia am reuşit să mă liniştesc puţin după toate întâmplările care 
s-au succedat de azi dimineaţă încoace, când a apărut o nouă ameninţare, 
parcă mai cumplită decât celelalte! 

O, Tatăl preasfânt, linişteşte-ne şi explică-ne ce se întâmplă! Cine a 
scos acel urlet îngrozitor şi care vor fi consecinţele sale? 

O, Tată adorat şi preaplin de iubire, linişteşte-ne sufletele, dacă 
aceasta este voia Ta!" 

Continuând să mănânce din coş, fără să pară prea preocupat, 
Abedam i-a răspuns: „Spune-Mi, ce ai de gând să faci dacă îţi voi explica 
pe loc cine a scos urletul şi care vor fi consecinţele sale, inclusiv care sunt 
motivele pentru care am permis să se petreacă acest lucru? Spune-Mi, ce ai 
de gând să faci atunci? 

Iţi spun Eu ce-ai să faci: exact ceea ce faci acum. 

Dacă ai avea măcar un strop de înţelepciune, ai face exact ceea fac 
Eu în această împrejurare, adică ai continua să mănânci şi să bei, fără să-ţi 
faci probleme şi iubindu-Mă pe Mine în inima ta. 

Căci cel care îşi face o mie de griji atunci când se află alături de 
Mine merită pe deplin furtunile care vor urma şi care se vor dezlănţui în 
inima sa, distrugând unul după altul munţii credinţei sale şi reducându-i la 
un simplu morman de praf. 

Nici chiar supărarea din inima ta nu reprezintă o injustiţie, căci tu nu 
crezi cu adevărat că toate lucrurile mi se supun Mie. 

Ce lucru rău ţi s-a întâmplat ţie sau altcuiva dintre cei de faţă, deşi s- 
au petrecut atâtea evenimente ieşite din comun de când M-am manifestat 
printre voi într-o formă vizibilă? 

De vreme ce ai scăpat de fiecare dată viu şi nevătămat, de ce te temi 
acum? 

Haide, renunţă la aceste temeri şi întoarce-te la locul tău. Continuă 
să mănânci şi să bei, şi nu te mai ridica decât atunci când Mă vei vedea pe 
Mine ridicându-Mă. Amin ". 

Iar Adam s-a întors la locul său şi şi-a continuat masa, fără să se 
bucure însă prea mult de ea, căci în inima sa se desfăşura următorul 
monolog: 

„Doamne, Dumnezeul Meu, Tu ai - ca de obicei - dreptate! Eu sunt 
singurul vinovat pentru această stare de tulburare pe care o simt, căci El nu 
ne-a lăsat niciodată să pierim, şi cu siguranţă nu ne va lăsa nici de această 
dată... 

Chiar şi aşa însă, mă simt absolut îngrozit, şi ca mine sunt destui! La 
ce foloseşte această teamă? 

De ce îmi este atât de teamă în mod inutil? 

Serveşte la ceva această teamă, altminteri atât de nejustificată? 

La ce ar putea servi ea, de vreme ce nu urmează nimic care să o 
justifice? 

Cu toate acestea, deşi ştiu foarte bine că nici un fir de păr nu mi se 
poate clinti pe cap, continuă să-mi fie teamă! 

Sau poate că mă tem de frica din inima mea? Cum se poate teme 
cineva de propria sa frică? 

Este absurd, căci atunci când mi-e teamă, frica este deja prezentă în 
mine, fiind o stare malefică în sine, nicidecum două. 

De vreme ce Domnul ne salvează de fiecare dată de cauzele fricii 
noastre, de ce permite El oare să cădem pradă acestei frici, care este în sine 
o stare malefică? 

Mă întreb chiar dacă răul propriu-zis, care precede acestei stări de 
teamă, nu este mai bun decât teroarea de dinainte. . . 

Pe scurt, oricât de mult m-aş gândi, nu reuşesc să descopăr vreun 
beneficiu al stării de teamă care precede răului. 

Ca atare, marele Mântuitor al tuturor relelor ar putea foarte bine să 
ne elibereze inclusiv de această teamă străveche, sau cel puţin să ne explice 
la ce serveşte ea!" 

De-abia şi-a terminat Adam reflexiile că Abedam s-a şi ridicat, 
urmat de Seth şi de Enoh, cărora le-a spus ceva în taină. 

Acest lucru 1-a indispus şi mai tare pe Adam, iar când cei doi au 
părăsit grupul, îndreptându-se către regiunea dimineţii, el a rămas într-o 
confuzie completă. 

Deşi nu îndrăznea să le exprime cu voce tare, teama şi curiozitatea 
creşteau în inima lui. 

Cât despre Abedam, acesta şi-a văzut de treabă, ca şi cum nu ar fi 
observat nimic din ceea ce se petrecea în interiorul lui Adam. El i-a chemat 
în continuare pe Garbiel şi pe Besediel. 



Capitolul 97 

GARBIEL ŞI BESEDIEL SUNT NUMIŢI ANALIŞTI. CELE 
DOUĂ CĂRŢI: „CONFLICTUL, MÂNIA ŞI RĂZBOIUL LUI IEHOVA" 
ŞI „MAREA IUBIRE ŞI ÎNŢELEPCIUNE A LUI IEHOVA, SLĂVITUL 
DUMNEZEU" 

(8 iunie 1842) 

Auzind chemarea lui Abedam, cei doi s-au apropiat cu bucurie de 
El. 

Deşi simţeau la rândul lor un sentiment de teamă faţă de ruletele 
care se auzeau din ţinuturile dimineţii, alături de Abedam teama şi 
anxietatea lor au dispărut ca prin farmec. 

Văzând că inimile lor sunt pregătite şi urechile spiritului lor sunt 
suficient de deschise, Abedam le-a spus următoarele cuvinte pline de o 
mare semnificaţie şi purtătoare ale vieţii interioare: 

„Ascultaţi-Mă: frunza pe care erau inscripţionate numeroase semne 
şi marea casă care plutea pe apă şi pe care erau inscripţionate de asemenea 
diferite semne au următoarea semnificaţie: voi doi, alături de alţi câţiva, 
aveţi misiunea să inscripţionaţi aceste semne care corespund cuvintelor, 
obiectelor şi acţiunilor, pe tăbliţe din piatră sau pe frunzele mari de palmier, 
cu ajutorul unor instrumente ascuţite pe care fraţii lui Lameh le vor 
confecţiona pentru voi din metal. Veţi explica apoi aceste semne copiilor, 
fraţilor şi părinţilor voştri, şi le veţi citi ce aţi scris. Când vor ajunge să le 
înţeleagă ei înşişi, îi veţi lăsa să citească cele scrise, având mare răbdare cu 
cei care vor pricepe mai greu. 

Spiritul vostru vă va învăţa cum trebuie să alcătuiţi cuvinte din 
aceste semne. Fiecare cuvânt trebuie să conţină mai multe semne, care vor 
fi scrise de la dreapta la stânga, potrivit ordinii naturale a cuvântului. 

După alcătuirea unui cuvânt, acesta nu va mai fi schimbat niciodată, 
pentru ca descendenţii voştri de peste ani să îl poată citi, pronunţa şi 
înţelege, la fel ca voi. 

Vă dau acum o poruncă, potrivit căreia literele cuvintelor vor fi 
considerate sacre. 

Şi vă asigur că îl voi privi cu mânie pe acela care va îndrăzni să 
schimbe ceva în aceste litere şi în maniera în care aţi alcătuit cuvinte din 
ele. 

Iar acum vine întrebarea cea mai importantă, care este următoarea: 

'Ce cuvinte trebuie alcătuite din aceste litere, pentru cei din prezent, 
dar mai ales pentru descendenţii voştri din viitor?' 

Această întrebare este de o importanţă capitală, iar răspunsul trebuie 
dat cu cea mai mare grijă! 

Se mai pune şi întrebarea referitoare la momentul în care trebuie să 
faceţi această înregistrare, la fel de importantă ca şi prima. 

In ceea ce priveşte răspunsul la prima întrebare, tu, Garbiel, eşti 
însărcinat să notezi întreaga istorie începând cu creaţia primordială a 
spiritelor, apoi a lucrurilor vizibile, precum şi toate marile Mele fapte de 
iubire şi compasiune, până la ultimul moment al prezenţei Mele actuale 
printre voi. 

Vei nota aceste lucruri ori de câte ori spiritul tău interior îţi va dicta 
că trebuie să o faci. 

Atunci când te vei aşeza la masa de scris, nu trebuie să-ţi faci 
probleme, nici să-ţi pui întrebări de genul: 'Oare ce trebuie să scriu?' 

Căci Eu, cel care îţi dau acum această sarcină, îţi voi spune exact şi 
îţi voi ghida personal mâna, astfel încât să nu scrii nici măcar o singură 
liniuţă, un singur cârlig sau un singur punct în plus sau în minus. 

Ori de câte ori te voi chema - lucru care se va petrece întotdeauna 
într-o manieră perfect audibilă - tu trebuie să fii gata de lucru, scriind exact 
ceea ce îţi va dicta voinţa Mea, fără a adăuga nimic în plus. 

Dacă nu vei simţi această chemare a Mea în inima ta, nu vei scrie 
nimic, ci îi vei instrui pe copii, fraţi şi părinţi cum trebuie să citească. Vei 
insista mai mult asupra citirii şi mai puţin asupra scrierii, şi îi vei 
supraveghea pe cei care îţi copiază scrierile pentru a verifica acurateţea 
acestor copii. 

Căci ceea ce îţi voi dicta personal va trebui copiat de fraţii tăi scribi 
în o mie de copii, pe care le vei trimite apoi fiecărui trib în parte, astfel 
încât fiecare din acestea să dispună de o copie identică pe care să o 
folosească pentru sine, pentru copiii şi descendenţii lor ulteriori. 

Besediel, vei respecta şi tu, întocmai, ceea ce i-am spus până acum 
lui Garbiel. 

Spre deosebire însă de el, care va scrie despre marele trecut, tu vei 
scrie - sub directa îndrumare a lui Enoh - despre marele viitor. 

Garbiel va primi textul direct de la Mine, căci trecutul trebuie să 
rămână deschis în faţa tuturor ochilor. 

Cât despre tine, tu vei primi textul pe care urmează să-1 notezi de la 
Enoh, deci într-o manieră indirectă, ca semn că viitorul va rămâne de-a 
pururi mai ocultat decât trecutul. 

Veţi scrie aşadar două cărţi: una despre trecut, intitulată: 'Conflictul, 
mânia şi războiul lui Iehova', şi una despre viitor, intitulată 'Marea iubire şi 
înţelepciune a lui Iehova, slăvitul Dumnezeu'. 

Acum primiţi binecuvântarea Mea şi urmăriţi să duceţi la bun sfârşit 
sarcina pe care v-am atribuit-o. Amin ". 

După aceste cuvinte, cei doi s-au prosternat la picioarele lui 
Abedam şi i-au mulţumit pentru această sublimă graţie. 

Dar Abedam le-a cerut imediat să se ridice. 

Abia s-au ridicat cei doi, cu feţele strălucind de iubire, că Seth şi 
Enoh s-au întors alergând, informându-1 pe Adam - care murea de 
curiozitate - ce se întâmpla din regiunea dimineţii până în ţinuturile de jos. 

Căci Abedam îi trimisese acolo pentru a le da lui Adam şi copiilor 
lui un nou impuls către viaţă. 

Capitolul 98 

CEI DOI MESAGERI DESCRIU MARILE ATROCITĂŢI 
PETRECUTE ÎN REGIUNEA DIMINEŢII, COMISE DE COPIII DIN 
ŢINUTURILE DE JOS 

(9 iunie 1842) 



La scurt timp, cei doi mesageri au ajuns în vârful dealului sacru, 
prezentându-se - conform instrucţiunilor secrete ale lui Abedam, primite 
încă înainte de plecarea în misiune - cu feţe tulburate în faţa lui Adam, care 
era pe cât de curios, pe atât de neliniştit. 

Văzându-i, el i-a întrebat imediat ce se întâmpla. 

In loc să-i răspundă pe loc, Enoh 1-a întrebat la rândul lui pe Adam, 
pe un ton plin de iubire: 

„Mult iubite tată Adam, ascultă, cum eu şi Seth am văzut exact 
acelaşi lucru, nu vom face decât să ne repetăm între noi. 

De vreme ce nu putem vorbi în acelaşi timp, se pune întrebarea care 
dintre noi să vorbească în faţa ta, pentru a-ţi descrie marile atrocităţi care se 
petrec acolo, urmate de cele mai cumplite blasfemii la adresa ta şi a lui 
Dumnezeu?" 

Auzind că în loc de un răspuns, primeşte o altă întrebare, Adam a 
rămas fără grai, inclusiv datorită marii sale stări de tulburare interioară. De 
aceea, Enoh s-a văzut nevoit să repete întrebarea. 

De data aceasta, Adam a răspuns cu mare vehemenţă, încurcându-se 
în propriile sale cuvinte: „Da! - Nu! Ba da! Tu, Enoh, - ba Seth, - nu, nu 
Seth, ci tu, Enoh, poţi vorbi!" 

Iar Enoh a luat imediat cuvântul, relatând următoarea poveste: 

„Ascultă deci, mult iubite tată Adam, ce orori au comis cei din 
ţinuturile mlăştinoase de jos împotriva ta, a noastră şi a lui Dumnezeu! 

După cum ştii, încă de ieri, în ziua de Sabat, Lameh a făcut o primă 
tentativă de a cuceri înălţimile sacre în care locuim noi. 

Cunoşti de asemenea felul în care au fost respinşi ei de către 
sublimul nostru Tată preasfânt. 

Şarpele cel rău nu cunoaşte însă odihna şi pacea; de aceea, la 
adăpostul întunericului şi profitând de flăcările pe care le aruncau munţii 
cei albi, el a aprins toate pădurile din ţinuturile de jos. In acest fel, toate 
animalele sălbatice - aceşti apărători credincioşi ai înălţimilor noastre 
sacre, au fost izgonite din păduri, iar o armată uriaşă, alcătuită din oameni 
cu părul negru şi aproape goi, au început să urce pe ele, apropiindu-se de 
noi. Deocamdată s-au grupat în munţii dimineţii, unde jefuiesc tot ce apucă: 
fructe, animale de povară şi tot felul de unelte de gospodărie. în plus, au 
pus stăpânire pe toate locuinţele copiilor din regiunea dimineţii. 

Există de asemenea un mare număr de femei şi copii care îi însoţesc. 

Acum foarte puţin timp, tocmai când noi priveam ascunşi pe o 
culme, unul din comandanţii lor şi-a trimis înainte iscoadele, dându-le 
următoarele instrucţiuni cu voce tare: 

'Mergeţi şi căutaţi fără milă toate progeniturile acelui monstru 
malefic pe nume Adam. Aflaţi cu această ocazie dacă monstrul însuşi mai 
este viu şi trăieşte în mijlocul acestei adunături de hiene şi de tigri! 

Indiferent pe cine veţi întâlni în cale, ucideţi-1 pe loc! Tăiaţi-i apoi 
urechile şi aduceţi-mi-le ca semn al credinţei voastre! 

Dacă îl veţi găsi pe bătrânul monstru Adam, nu-1 ucideţi însă, ci 
aduceţi-1 aici, pentru a-i scoate personal măruntaiele cu propriile mele 
mâini, în semn de răzbunare pentru blestemul pe care 1-a aruncat asupra lui 
Cain, strămoşul nostru primordial! 

Se zvoneşte că şi bătrânul Zeu Iehova, alungat de spiritul lui Lameh, 
s-ar afla printre acea adunătură de tâlhari. 

Acela dintre voi care mi-1 va aduce în stare de captivitate pe Iehova 
va deveni vicerege al Farakului şi va primi o mie din cele mai frumoase 
femei sclave. 

Pe acest Iehova doresc să-1 înlănţui personal, predându-1 apoi lui 
Lameh, care va face cu el ce va crede de cuviinţă, conform justiţiei sale - la 
fel cum a procedat şi cu numele lui! 

Dacă o veţi întâlni pe Naeme, fiica marelui nostru zeu Lameh, 
precum şi pe cele două soţii ale sale, aduceţi-le aici nevătămate, dar ucideţi- 
le soţii în maniera cea mai crudă cu putinţă, apoi tăiaţi-le urechile şi 
aduceţi-mi-le ca dovadă a faptelor voastre! 

Dacă le veţi întâlni pe cele 30 de concubine ale marelui nostru zeu 
Lameh, care au fost răpite abia acum câteva zile, aduceţi-le aici fără să le 
faceţi vreun rău, căci răsplata voastră nu va fi mică. 

Vai însă celui care se va întoarce cu mâinile goale! 

l-aţi văzut astăzi pe Lameh umplând instantaneu cerul cu o 
sumedenie de sori, pe care i-a făcut apoi să dispară. 

De aceea, gândiţi-vă bine ai cui slujitori sunteţi. In numele lui, ar 
trebui să mutaţi munţii din loc! 

Acum, plecaţi şi îndepliniţi ordinele sale! Amin '. 

Iată, dragă tată Adam, ce am văzut şi ce am auzit, şi cum stau 
lucrurile acolo. 

Dar în mijlocul nostru se află Tatăl preasfânt şi preaplin de iubire, în 
persoana lui Abedam. De aceea, teama şi anxietatea nu trebuie să-şi aibă 
locul în inimile noastre. Amin ". 

Auzind acest discurs, Adam a fost cuprins de o mare agitaţie, astfel 
încât nu mai putea nici să stea jos, nici în picioare. 

în cele din urmă, el s-a înfuriat atât de tare din cauza celor din 
ţinutul de jos încât a sărit în picioare, gata să arunce cel mai cumplit 
blestem asupra acestora; dar Abedam 1-a împiedicat, spunându-i cu cea mai 
mare blândeţe posibilă: 

„Adam, Adam, de ce vrei să blestemi iarăşi? 

Ascultă, Domnul sunt Eu! Dacă Eu nu blestem, de ce ar trebui să o 
faci tu? 

Acum, că mareea a crescut şi s-a apropiat de noi, haide mai bine să 
ne transformăm în pescari şi să vedem dacă nu putem să prindem câţiva din 
aceşti sărmani peştişori în plasele noastre, care sunt plasele vieţii. 

Te asigur că această victorie ar fi infinit mai dureroasă pentru 
Lameh decât o mie de blesteme. 

Adevăr îţi spun: chiar astăzi vei ajunge să-i binecuvântezi pe toţi cei 
pe care doreai să-i blestemi. 

Haide, du-te din nou la locul tău. 

In schimb, voi, Kisehel şi Sethlahem, plecaţi fără întârziere, 
înzestraţi cu puterea Mea, la comandatul lui Lameh şi transmiteţi-i 
cuvintele voinţei Mele. Amin ". 



Capitolul 99 

KISEHEL ŞI SETHLAHEM ÎN FAŢA ARMATEI DE COPII DIN 
ŢINUTURILE DE JOS 

(11 iunie 1842) 



Cei doi i-au mulţumit lui Abedam cu inimile pline de iubire pentru 
marea sarcină pe care au primit-o şi au plecat pe loc către destinaţia 
indicată. 

Pentru a scurta drumul, au trecut prin faţa peşterii lui Adam. 

Ajunşi aici, ei i-au putut zări deja pe spionii postaţi de comandantul 
lui Lameh, care le-au strigat mai departe celor din spatele lor: 

„Transmiteţi un mesaj tuturor celor care împlinesc voinţa marelui 
nostru zeu Lameh şi spuneţi-le că doi oameni neobişnuit de înalţi se apropie 
de tabăra noastră, venind dinspre înălţimi! 

Nu ştim ce trebuie să facem în acest caz. Să-i luăm prizonieri, sau 
să-i lăsăm să treacă nestingheriţi? 

Par să dispună de o putere incredibilă, căci la fiecare pas al lor 
pământul se cutremură, şi cu cât se apropie mai mult, cu atât mai puternic 
resimţim aceste cutremure de pământ!" 

Auzind acest mesaj, comandantul s-a înspăimântat, nemaiştiind ce 
să facă. 

Când şi-a mai revenit în simţiri, el le-a transmis spionilor şi 
cercetaşilor să-i lase pe cei doi să avanseze nestingheriţi, apoi să-i 
înconjoare şi să-i aducă la el în stare de captivitate. 

Porunca le-a fost transmisă spionilor, care i-au înconjurat pe cei doi 
emisari tocmai când aceştia se aflau pe punctul de a intra în regiunea 
dimineţii cu o mie de oameni înarmaţi cu suliţe lungi. Văzând că nu opun 
nici o rezistenţă, deşi pământul se cutremura sub fiecare pas al lor, au 
început apoi să-i provoace pe ce doi mesageri, insultându-i în fel şi chip şi 
folosind tot felul de jigniri specifice ţinuturilor de jos, cam de genul 
următor: 

„Ascultaţi, laşilor! Ce mai face monstrul Adam? Dar monstrul acela 
de Iehova, cu trupul mâncat de viermi? 

Câte asemenea mormane de carne se află pe înălţimi? 

De ce vă este atât de teamă de noi, care suntem nişte bărbaţi 
adevăraţi, deşi mult mai mici ca înălţime decât voi? Din câte putem vedea, 

teama voastră se transmite până şi pământului, care se cutremură sub tălpile 
voastre! 

O, nu vă mai temeţi, mormane mari de carne! Căci tot ce vi se poate 
întâmpla mai rău va fi să vă tăiem degetele, apoi mâinile şi picioarele. Vă 
vom smulge apoi limba, nasul, urechile şi ochii, după care vom sfârşi prin a 
desprinde lent capul de restul trunchiului. 

Nimic altceva nu vi se va întâmpla; de aceea, nu trebuie să vă temeţi 
de noi! 

De altfel, din consideraţie pentru voi, toate acestea se vor petrece cât 
se poate de lent, astfel încât între două dureri succesive să vă puteţi odihni, 
pregătindu-vă pentru durerea care va urma, şi care va fi chiar mai mare. 

Vedeţi aşadar cât de bune sunt intenţiile noastre în ceea ce vă 
priveşte! Şi totuşi, păreţi că vă temeţi în continuare de noi! 

Liniştiţi-vă, căci torturile nu vor dura mai mult de trei zile şi trei 
nopţi, după care această mare teamă vă va părăsi complet!" 

După aceste cuvinte de „consolare", unul dintre guralivi a avansat 
către Kisehel cu intenţia de a-1 înţepa cu suliţa în mână, pentru a-i spori 
astfel teama. 

De-abia a atins însă braţul lui Kisehel că suliţa a început să emită 
flăcări şi foc, fâcându-se instantaneu scrum şi sfârşind prin a-1 transforma 
în cenuşă chiar pe posesorul său. 

Acest incident i-a impresionat atât de puternic pe soldaţii lui Lameh 
încât aceştia s-au risipit în toate direcţiile; din nefericire pentru ei, câţiva 
paznici uriaşi care făceau de gardă i-au împiedicat să dispară. 

Şefii soldaţilor s-au grăbit însă la comandant, tremurând din toate 
încheieturile. Ei i-au povestit acestuia ce s-a petrecut şi l-au implorat să nu 
folosească forţa împotriva celor doi, dacă nu dorea să ardă de viu, căci orice 
i-ar fi atins se aprindea instantaneu. 

Această relatare 1-a impresionat atât de tare pe comandant, încât la 
sosirea celor doi, el s-a prosternat chiar în faţa lor, salutându-i cu 
următoarele cuvinte: 

„O, voi, purtători sfinţi ai focului sacru, măriţi mesageri ai unui zeu 
cu siguranţă mai important decât mizerabilul nostru Lameh din ţinuturile de 
jos, vă întâmpin cu o bucurie la fel de mare ca şi numărul firelor de iarbă şi 
al boabelor de nisip de pe fundul mării! 

Dacă sunteţi de acord, v-aş ruga să mă informaţi - de la o oarecare 
distanţă, desigur, pentru a evita contactul sărmanului vierme cu 
maiestuozitatea voastră înflăcărată - care este voinţa sublimă şi sacră ce v-a 
trimis la noi, cei depravaţi şi nedemni?" 

In loc să răspundă la această întrebare prostească, Kisehel 1-a strigat 
pe comandant, spunându-i pe nume: „Horadal! Este voinţa Domnului să te 
ridici şi să ne însoţeşti, împreună cu întreaga ta armată, pe înălţimile sacre, 
pentru a-ţi mărturisi acolo crima împotriva lui Dumnezeu cel viu şi etern, 
manifestat acum într-o formă vizibilă, unicul Creator şi Susţinător al tuturor 

lucrurilor, precum şi în faţa lui Adam, primul om creat de mâna acestui 
Dumnezeu atotputernic!" 

Această invitaţie 1-a aruncat pe Horadal în braţele celei mai cumplite 
disperări, fiind complet incapabil să facă vreo mişcare sau să rostească 
vreun cuvânt. 

Văzând acest lucru, Sethlahem s-a apropiat de el, 1-a prins de mână 
şi i-a spus pe o voce mai blândă: „Horadal, de ce te temi de viaţă, după ce 
ai păşit fără teamă - atâta vreme - în mijlocul morţii? 

Iţi spun, în numele Celui care ne-a trimis aici, că iubirea Lui este 
mai mare decât mânia lui Lameh. De aceea, fă ceea ce ţi-a indicat fratele 
meu". 

Auzind aceste cuvinte, Horadal şi-a mai revenit şi a urmat pe loc 
chemarea lui Kisehel, pe care 1-a urmat, împreună cu întreaga sa armată. 



Capitolul 100 

PUTEREA IUBIRII ŞI GRAŢIEI LUI DUMNEZEU, 
REVĂRSATĂ ASUPRA LUI HORADAL, COMANDANTUL DIN 
ŢINUTURILE DE JOS 

(13 iunie 1842) 



De îndată ce cei doi emisari şi Horadal au ajuns pe înălţimile sacre, 
Abedam cel Mare i-a chemat la El pe Adam, Seth şi Enoh, şi le-a spus: 

„Ascultaţi, Kisehel şi Sethlahem şi-au umplut deja plasele pure cu 
tot felul de peşti, fără să-i uite nici pe cei care au primit cumplitul ordin de 
a vă veni de hac de la comandantul lor. 

Atunci când au pornit în cruciada lor malefică către ţinuturile de la 
miazăzi, am trimis în secret câteva gărzi pentru a-i întâmpina şi ai-i forţa să 
se retragă. Când cei doi emisari l-au convins pe comandant să vină cu ei, 
ceilalţi erau tocmai pe punctul de a se uni cu armata principală aflată deja 
în ţinuturile dimineţii. 

In acest fel, captura este completă. De aceea, haideţi să le ieşim în 
întâmpinare şi să-i primim aşa cum se cuvine! Amin ". 

Atunci, Adam, Seth şi Enoh s-au ridicat şi s-au grăbit să iasă în 
întâmpinarea armatei capturate, alături de Abedam. 

Când Horadal i-a observat pe cei patru bărbaţi înalţi apropiindu-se 
de el într-o grabă atât de mare, el 1-a întrebat înspăimântat pe Sethlahem: 

„Mărite emisar al marelui Dumnezeu sau al unui rege extrem de 
puternic! Cine sunt cei care se apropie atât de grăbiţi de noi? 

Cu siguranţă trebuie să aibă un rang foarte înalt. Pot să-mi dau 
seama de acest lucru din privirile lor pline de măreţie. 

O, văzându-i cum se apropie, simt cele mai ciudate senzaţii!" 

Sethlahem i-a răspuns: „Ai răbdare până când ne vom întâlni cu ei, 
şi în curând un nou soare va răsări pentru tine, revelându-ţi cine sunt aceşti 
patru bărbaţi care se grăbesc către noi, fără să uite nici un detaliu de 
importanţă pentru tine. 

De aceea, ai răbdare, căci iată, nu mai au de parcurs decât o sută şi 
ceva de paşi, şi ne vom întâlni". 

Chiar aşa s-au petrecut lucrurile; într-o singură clipă, cei patru se 
aflau deja în faţa comandantului. Cu un semn scurt din mână, Abedam le-a 
făcut semn soldaţilor să îşi oprească înaintarea. 

Şi întreaga armată s-a oprit. Kisehel şi Sethlahem au căzut la 
picioarele Domnului şi i-au mulţumit pentru sublima graţie care le-a permis 
să ducă cu atâta succes la bun sfârşit intenţia voinţei divine. 

Abedam le-a cerut însă să se ridice de la pământ şi le-a spus: 

„In această manieră veţi cuceri întotdeauna în numele Meu; căci 
cerul şi pământul vor fi supuse de-a pururi acestei puteri. 

Oricine păşeşte în numele Meu, este însoţit de puterea Mea; şi cum 
nu mai există nimeni care să se compare cu Mine, nu poate exista nici vreo 
putere comparabilă cu aceea a numelui Meu. 

De aceea, nu renunţaţi niciodată să acţionaţi în numele Meu şi veţi 
rămâne de-a pururi vii, înzestraţi cu această putere. Amin ". 

Auzind aceste cuvinte, comandantul Horadal s-a prosternat la rândul 
lui în faţa celor patru, copleşit de cel mai înalt respect; căci cele câteva 
cuvinte ale lui Abedam l-au impresionat atât de puternic încât s-a gândit: 

„Am experimentat deja puterea celor doi emisari, sub paşii cărora 
pământul se cutremura şi la atingerea cărora totul lua foc; şi totuşi, aceşti 
oameni au căzut la picioarele Acestui Om, mulţumindu-i pentru această 
putere. 

Cât de puternic trebuie să fie El, de vreme ce susţine că cerul şi 
pământul întreg i se supun întru totul la simplul auz al numelui Său. 

Dacă aceşti oameni atât de puternici se prosternează la picioarele 
Sale, cu siguranţă nu este deloc recomandabil ca eu, care sunt atât de slab şi 
de nevrednic, să rămân în picioare. Aşa că mă voi smeri şi eu, până la 
ultima fibră a fiinţei mele". 

Atunci, Abedam s-a apropiat de el şi i-a spus: „Horadal! Ridică-te şi 
priveşte-1 pe bătrânul monstru Adam, primul om creat de pe suprafaţa 
pământului, născut direct din mâna Mea, şi care a fost părintele lui Cain şi 
al fratelui ucis de acesta, al cărui nume a fost Abel. 

Priveşte-Mă de asemenea pe Mine, vechiul vostru Dumnezeu, slab, 
descurajat, complet uitat de voi, şi, după câte se pare, chiar mâncat de 
viermi, aşa cum te exprimai mai devreme!" 

Aceste cuvinte l-au pătruns pe Horadal până în ultimele fibre ale 
fiinţei sale, drept care a strigat imediat la armata sa, fără a îndrăzni să-şi 
ridice capul de la sol: 



221 



„Anincaţi-vă cu feţele la pământ, voi toţi; căci ne aflăm în prezenţa 
unicului şi adevăratului Dumnezeu, pe care L-am recunoscut cu toţii - cu 
excepţia tiranului Lameh - prin intermediul lui Farah şi care ne-a permis să 
ne rugăm Lui, numindu-ne chiar copiii Lui! 

O, cădeţi cu toţii la picioarele Lui, căci El este singurul demn de 
slava noastră, acum şi de-a pururi! - O, mizerabile Lameh! 

Şi eu însumi - ajutorul lui la fel de mizerabil, sfătuitorul lui, primul 
lui sfetnic, comandantul lui suprem, cel care - din răutate pură - 1-a 
idolatrizat atâta vreme, care 1-a inspirat în toate faptele lui josnice, 
ajutându-1 direct să le comită, care era chiar gata să-1 detroneze numai 
pentru a-i uzurpa puterea, - eu, eu, monstrul tuturor monştrilor, mă aflu 
acum în faţa adevăratului Dumnezeu! 

O, Doamne, Dumnezeule atotputernic, alungă pentru totdeauna 
acest monstru de pe suprafaţa pământului care îţi poartă paşii, căci acesta a 
devenit prea sfânt pentru a continua să poarte pe spinarea lui un monstru ca 
mine! Haide, distruge-mă pentru totdeauna! Amin!" 



Capitolul 101 

DISCURSUL LUI ENOH ADRESAT LUI HORADAL ŞI 
ARMATEI SALE 

(14 iunie 1842) 



Atunci, Abedam cel Mare 1-a chemat la El pe Enoh şi i-a spus: 
„Ascultă, Enoh, aceşti rătăciţi sunt incapabili să asculte şi să absoarbă în 
viaţa lor cuvintele rostite de gura Mea, căci spiritul lor s-a transformat deja 
în spiritul şarpelui. 

Cuvintele rostite direct de gura Mea nu fac decât să aducă moartea 
celor care trăiesc mai mult în spiritul şarpelui. 

De aceea, deschide gura ta în numele Meu şi transmite-le 
semnificaţia voinţei Mele, aşa cum o vei auzi în sinea ta. 

Abia atunci voi rosti Eu însumi trei cuvinte adresate acestei 
generaţii, care să o orienteze fie către viaţă, fie către moarte. Amin". 

Auzind cererea Mea, Enoh Mi-a mulţumit din plenitudinea iubirii 
sale pentru Mine, după care M-a slăvit cu voce tare pentru a fi auzit de toţi 
cei din ţinuturile de jos şi i-a adresat următorul discurs lui Horadal: 

„Ascultă, Horadal, şi integrează adânc în inima ta ceea ce vei auzi în 
continuare; căci ceea ce îţi voi spune eu nu vine de la mine, ci sunt 
cuvintele sacre ale Celui aflat în mijlocul nostru, care mi-a cerut să proclam 
în auzul vostru voinţa Lui sfântă, căci voi nu aţi putea asculta cuvintele 
rostite de gura Lui, păstrându-vă în acelaşi timp viaţa. 

Căci viaţa pe care o duceţi voi este o viaţă a minciunii şi a răutăţii 
derivate din ea; ea reprezintă esenţa spiritului căzut din cauza neascultării şi 
mândriei sale, care nu doreşte să se întoarcă la Cel care i-a dat viaţă, ba 
dimpotrivă, se amăgeşte crezând că este în continuare Spiritul suprem al 

tuturor spiritelor, deşi este mai slab decât o muscă, singura sa putere fiind 
arta minciunii şi a neadevărului, pe care o stăpâneşte - ce-i drept - la 
perfecţie! 

Acest mod de a trăi nu reprezintă viaţa, ci moartea cea mai 
profundă. Dacă ar auzi vocea vie a lui Dumnezeu, această viaţă aparentă nu 
ar putea supravieţui, ci ar pieri instantaneu, la fel ca minciuna în lumina 
adevărului. 

Atunci când falsitatea este expusă luminii fizice, ea poate continua 
să pretindă că reprezintă ceva, deşi realitatea ei este fantomatică; dacă ea 
este expusă însă luminii adevărului, ea încetează complet să mai existe, ca 
şi cum nu ar fi existat niciodată. 

Cuvântul lui Dumnezeu rostit direct de gura Lui reprezintă 
indiscutabil lumina cea mai sublimă a adevărului. Ce s-ar întâmpla cu voi 
dacă această lumină s-ar revărsa asupra voastră, a căror existenţă este 
complet falsă? 

Pentru a putea realiza totuşi măreţia iubirii lui Iehova, El m-a 
chemat pe mine să vorbesc în numele Lui. 

Această iubire este atât de mare încât El este dispus chiar să îşi 
retragă lumina atotputernică pentru a nu vă distruge complet, îngăduind 
minciunii să accepte doar câteva scântei din ea, trecând astfel la viaţa reală 
şi crescând până când va deveni capabilă să accepte ceva mai plenar lumina 
Lui divină, fuzionând din ce în ce mai mult cu ea şi transformându-se astfel 
într-o fiinţă nouă, născută din iubire, care să-i permită să atingă statutul de 
fiu al cerului, iar mai apoi chiar de fiu al lui Dumnezeu. 

Ascultă, aceste cuvinte rostite de gura mea reprezintă scânteile de 
care vorbeam mai devreme. Dacă vei accepta să le integrezi în fiinţa ta, 
lucrurile se vor petrece în viitor aşa cum ţi- am prezis. 

Dacă vei prefera totuşi să rămâi în minciuna în care te-ai complăcut 
până acum, adevăr îţi spun, în numele Celui care a coborât printre noi ca un 
adevărat Părinte preasfânt şi preaplin de iubire: 

El, Domnul cerului şi al pământului, Dumnezeul atotputernic al 
eternităţii, vine acum şi va veni însoţit de cei sfinţi pentru a judeca în 
lumina Lui divină întreaga minciună şi pentru a-i pedepsi pe cei lipsiţi de 
credinţă pentru toate fărădelegile şi blasfemiile lor, comise şi rostite 
împotriva Lui! 

Şi cine crezi că sunt aceşti oameni lipsiţi de credinţă şi de 
Dumnezeu? Chiar cei ca tine, care duc o viaţă în minciună, în care nu mai 
există nici o scânteie de adevăr! 

Adevărul este lumina divină şi nu se simte la el acasă în mijlocul 
minciunii. Cât despre cei care trăiesc în minciună, şi pentru care orice 
adevăr reprezintă o judecată a morţii, aceştia sunt cei ca tine şi complicii 
tăi, oameni lipsiţi de orice Dumnezeu! 

Toţi aceştia au fost ameninţaţi acum direct de către Dumnezeu cu 
judecata fără de scăpare; căci te asigur că El nu-şi va retrage de-a pururi 
lumina orbitoare pentru a-i scuti pe păcătoşi de efectele ei distrugătoare. 

Când va veni El cu lumina Lui, spune-mi: cum va suporta această 
prezenţă divină păcătosul a cărui întreagă existenţă nu reprezintă altceva 
decât minciuna cea mai crasă? 

Acum ridică-te şi adună-ţi oamenii care trăiesc în minciună, dar 
adună totodată şi aceste scântei pentru tine şi pentru oamenii tăi! 

Aruncă această armură a minciunii şi îmbracă veşmântul căinţei şi al 
adevăratei smerenii, pentru a putea experimenta faptele iubirii divine 
înainte ca Dumnezeu să-şi trimită asupra creaţiei lumina infinită în care 
toate gândurile vor fi revelate! 

Indreptaţi-vă către miazănoapte şi nu permite nimănui să se întoarcă 
vreodată în oraşul lui Enoh. Căci Domnul v-a pregătit tuturor un ţinut al 
vostru, în care veţi putea trăi o viaţă adevărată, de convertire la adevărata 
credinţă în El. 

Acum pleacă şi împlineşte - pentru prima dată în viaţa ta - voinţa 
adevăratului Dumnezeu; după care, Adam vă va binecuvânta pentru a putea 
pleca liberi în ţara promisă. 

Domnul fie cu tine. Amin ". 



Capitolul 102 

COPIII DIN ŢINUTURILE DE JOS - PRIZONIERI VOLUNTARI 
AI GRAŢIEI ŞI COMPASIUNII DIVINE. BINECUVÂNTAREA 
PĂRINTEASCĂ A LUI ADAM 

(16 iunie 1842) 

După ce Enoh şi-a încheiat discursul, Horadal s-a ridicat, a făcut o 
plecăciune până la pământ, în semn de respect, după care s-a întors la 
armata sa, spunându-le cu voce tare soldaţilor Cine era Acela în faţa căruia 
s-a prosternat şi care era voinţa Lui în ceea ce îi priveşte. 

Auzind asemenea cuvinte din gura omului care fusese până atunci 
comandantul lor tiranic şi sever, soldaţii s-au bucurat peste măsură, 
îndeosebi soţiile şi copiii lor, slăvindu-L prin lacrimile lor de fericire pe Cel 
care a pogorât pacea asupra lui Horadal, dăruindu-le astfel un nou 
comandant, infinit mai bun, mai blând şi mai delicat. 

Doar câţiva dintre ei, care îşi lăsaseră soţiile şi copiii acasă, în 
ţinuturile de jos, nu prea ştiau ce să facă. 

Ei s-au îndreptat către Horadal, pe care l-au întrebat ce trebuie să 
facă în această situaţie. 

Horadal le-a răspuns, plin de ardoare: „Ne aflăm acum în ţinutul 
atotputernicului Dumnezeu, pentru care nimic nu este mai simplu decât să 
ne spulbere dintr-o singură suflare. De aceea, singurul lucru care ar trebui 
să ne preocupe de acum înainte va fi acela de a-i împlini voinţa divină, 
atotputernică şi sfântă. Alte preocupări nu vom mai avea, căci El, 
Dumnezeu cel infinit şi etern, ar trebui să conteze mult mai mult pentru noi 
decât soţiile şi copiii noştri. 

Dacă vă veţi întoarce în ţinuturile de jos, voinţa lui Lameh vă va sili 
să intraţi din nou în războiul primejdios şi nedemn cu puternicii locuitori ai 
înălţimilor sacre; de aceea, sper că veţi avea bunul simţ să vă supuneţi mai 
degrabă voinţei divine, cea care a creat întregul univers. 

încercaţi să înţelegeţi această necesitate, lăsaţi deoparte armele, căci 
nu vom mai avea nevoie vreodată de ele, şi urmaţi-mi exemplul. 

Cel care insistă însă să coboare în ţinuturile de jos este liber să o 
facă, dar va constata acolo că îi va fi greu să scape nevătămat. 

Dacă va scăpa de gărzile de la baza muntelui, poate fi sigur că nu va 
scăpa la fel de uşor de mânia lui Lameh, care este de o mie de ori mai rea 
decât cea a unui tigru înfometat! 

Aşadar, cei care doresc să se întoarcă, să o facă acum. Iar ceilalţi, 
care doresc să mă urmeze, să vină cu mine la cei patru înţelepţi, în spatele 
cărora stau cei doi mesageri care ne-au făcut prizonieri şi ne-au adus aici cu 
o forţă atât de mare! 

Facă-se aşadar voia sfântă a Celui care ne-a dat tuturor această 
poruncă. Amin ". 

După ce ordinul comandantului a fost transmis din gură în gură şi 
toată lumea 1-a putut auzi, s-a dovedit că nici unul din cei de faţă nu avea 
nici o obiecţie la cele declarate de Horadal. 

Auzind voinţa Mea proclamată în acest fel de către Horadal 
oamenilor lui, i-am spus atunci lui Enoh, prin gura lui Abedam cel Mare: 
„Ascultă, Enoh, se pare că oamenii nopţii au înţeles cuvintele rostite de 
tine, de vreme ce unul din cei mai servili slujitori ai şarpelui le predică 
astăzi voinţa Mea oamenilor din subordinea lui. 

Crede -Mă, acest miracol este mai mare decât tot ce am făcut noi 
până acum pe aceste înălţimi. De aceea, am să fac acum un miracol de trei 
ori mai mare: mai întâi, voi accepta pe aceşti copii ai nopţii ca şi cum ar fi 
pe deplin copiii Mei, iar apoi cei care şi-au lăsat soţiile şi copiii în ţinuturile 
de jos vor fi întâmpinaţi de aceştia atunci când vor ajunge în ţara pe care le- 
am destinat-o - Lamei a fost deja informat în acest sens şi face pregătirile 
necesare. 

Cât despre cuvintele tale, începând cu judecata care se apropie şi 
terminând cu întrebarea referitoare la cine sunt cei fără de Dumnezeu, 
acestea vor fi transmise naţiunilor până la sfârşitul timpurilor, şi chiar şi 
ultimii copii de pe pământ îţi vor menţiona numele, exact aşa cum o fac 
astăzi părinţii, fraţii şi copiii tăi. 

Crede -Mă, Mi-ai făcut o mare bucurie, pentru care răsplata primită 
va fi infinită şi va dura o eternitate! Amin ". 

După care, Abedam s-a întors către Adam şi i-a spus: „Ei bine, 
Adam, copiii lui Cain s-au pregătit să primească binecuvântarea ta. De 
aceea, haide să mergem la ei pentru a le dărui ceea ce aşteaptă de la noi. 
Amin ". 

Adam a ascultat de voinţa Domnului şi s-a îndreptat către locul în 
care aştepta Horadal, plin de cel mai înalt respect. 

Ajuns aici, el şi-a acordat binecuvântarea părintească asupra tuturor 
celor de faţă, după care i-a mulţumit cu ardoare lui Abedam pentru puterea 
cu care 1-a înzestrat. 

Abedam i-a răspuns: „Adam, abia acum ai acţionat corect. De aceea, 
îţi spun ţie, şi la fel le spun şi celorlalţi: binecuvântaţi ori de câte ori simţiţi 
nevoia să blestemaţi, şi toţi cei care vor să vă distrugă sau să vă persecute 
vor primi ceea ce li se cuvine. 

Nu răspundeţi niciodată cu rău la rău, şi veţi rămâne astfel de-a 
pururi copiii Mei; căci soarele Meu străluceşte deopotrivă asupra celor 
drepţi şi asupra celor păcătoşi. 

Cât despre tine, Horadal, vei rămâne aici până după-amiază, şi abia 
după ce toată lumea se va odihni şi îşi va reface forţele veţi putea pleca spre 
ţara promisă, dar nu înainte ca Eu să rostesc trei vorbe în faţa voastră 
despre moarte şi despre viaţă. Amin ". 

Capitolul 103 

HRĂNIREA CELOR SĂRMANI. SETH APARE CA DUBLU. 
DOMNUL BINECUVÂNTEAZĂ MASA. HORADAL ÎI MULŢUMEŞTE 
DOMNULUI 

(17 iunie 1842) 



După acest discurs, Abedam s-a întors către Seth şi i-a spus: „Frate, 
spune-le copiilor tăi să le aducă de mâncare şi de băut acestor oameni de 
trei ori sărmani, pentru a-şi reface forţele în vederea călătoriei care îi 
aşteaptă către ţara promisă. 

In afara apropiaţilor comandantului şi familiilor lor, toţi ceilalţi, 
câteva mii în total, nu au mâncat nimic de trei zile decât câteva ierburi şi 
rădăcini amare pe care le-au găsit în cale. 

îmi pare rău de aceşti oameni; de aceea, haide să îi hrănim. 

Tu procură zece coşuri pline cu alimente şi băutură, iar Eu Mă voi 
ocupa de binecuvântarea lor". 

Mişcat până la lacrimi, Seth i-a mulţumit lui Abedam pentru această 
sarcină şi a plecat imediat să o ducă la îndeplinire. 

Nu mică i-a fost însă mirarea când, deşi făcuse abia câţiva paşi, şi-a 
întâlnit copiii grăbindu-se către el cu zece coşuri pline cu mâncare! 

Plângând de fericire, el şi-a încrucişat braţele pe piept, aşteptându-şi 
copiii în această atitudine smerită. 

Când copiii au ajuns, el i-a întrebat, cu inima plină de iubire: 

„Dragii mei copii! Bucuria mea nu cunoaşte limite, căci voi aţi ieşit 
în întâmpinarea sarcinii pe care mi-a dat-o Tatăl preasfânt! 

Spuneţi-mi, ce înger din cer v-a cerut să procedaţi în acest fel, căci 
eu unul nu am avut timp să vă informez în legătură cu voinţa divină". 

Dar unul dintre copii i-a răspuns: „Tată, glumeşti cu noi? Cum poţi 
să spui aşa ceva, când chiar tu ai fost acela care ne-a cerut să facem acest 
lucru? 

După ce ne-ai dat acest ordin, ai plecat înainte pentru a ne aştepta în 
acest loc, şi exact aşa s-au întâmplat lucrurile". 

Auzind acest răspuns, piosul Seth şi-a ridicat braţele la cer, plin de 
mirare, dar şi de bucuria cea mai profundă, şi a strigat cu o voce extrem de 
emoţionată: 

„O, Tatăl preasfânt şi preaplin de iubire Abedam Iehova cel 
Suprem! Lucrurile devin atât de uşoare pentru Tine! 

Tu poţi chiar să împărţi omul fără ca vreuna din părţi să ştie de 
cealaltă, ele acţionând totuşi împreună, într-un spirit comun. 

Ascultaţi-mă, copii, acesta este un alt miracol al Tatălui preasfânt şi 
preaplin de iubire. 

De aceea, slăviţi-L, iubiţi-L şi lăudaţi-L pe El din toată inima 
voastră, căci bunătatea Lui este infinită, iar compasiunea Lui nu are limite. 

Pământul şi cerul sunt pline de binecuvântarea şi de graţia Lui; 
lăudat fie de-a pururi numele Lui sfânt! 

O, Tată, Tată, cât de infinit de bun eşti Tu!" 

Imediat după această exclamaţie, Abedam se afla lângă Seth, 
spunându-i cu vocea cea mai blândă cu putinţă: 

„Iubitul Meu frate Seth, săracii aşteaptă deja darurile tale; de aceea, 
haide să ne grăbim la ei. 

Cât despre iubirea ta pentru Mine, te asigur că ea este perfectă, lucru 
de care poţi fi convins, de vreme ce ai primit însăşi mărturia Mea. 

Altfel spus, tu eşti un om perfect, după inima Mea. De aceea, haide 
să ne îndeplinim mai întâi datoria născută din iubire. 

După ce vom termina, vom avea tot timpul din lume pentru a ne 
declara reciproc iubirea. Amin ". 

După care, cei doi s-au grăbit, alături de purtătorii de coşuri, la 
copiii din ţinuturile de jos. 

Ajunşi în faţa acestora, Abedam a dispus aşezarea coşurilor înaintea 
lui Horadal şi a binecuvântat mâncarea din ele. 

După această acţiune, El i-a spus lui Horadal: 

„Primiţi această mâncare şi această băutură şi refaceţi-vă forţele. 
Ceea ce vă va rămâne puteţi lua cu voi, pentru a vă servi drept provizii 
pentru drum. 

Cât despre zilele care vor urma, pământul va avea grijă să vă 
furnizeze roadele sale, născute din abundenţa Mea, atâta vreme cât veţi 
respecta porunca Mea şi vă veţi îndrepta către ţara promisă. Haideţi, 
începeţi să mâncaţi şi să beţi. Amin ". 



227 



Descoperind această latură nouă a lui Abedam, extrem de 
prietenoasă, Horadal s-a aruncat însă la picioarele acestuia, spunându-i: 

„O, Dumnezeule, slăvite Dumnezeu, cât de diferit eşti Tu de Acela 
pe care l-am cunoscut prin atâtea lecţii dureroase pe care le-am primit de-a 
lungul vieţii! 

Până acum Te-am considerat Tiranul tuturor tiranilor, astfel încât 
fiecare fibră a fiinţei mele mă făcea să mă revolt şi să blestem un asemenea 
Dumnezeu, în loc să-L iubesc. Aşa se face că am devenit eu însumi un 
tiran. 

Cât de diferit eşti însă Tu! în loc să mă distrugi, deşi de-a lungul 
timpului am comis atâtea blasfemii la adresa Ta, împreună cu întreaga mea 
armată, Tu ne oferi acum hrană şi băutură. 

O, cât de diferit eşti de Cel pe care L-am cunoscut până acum! 

O, Doamne, eternă iubire! Cât de blândă este judecata Ta în faţa 
depravării noastre fără limite!" 

Abedam i-a răspuns: „Horadal, acum mănâncă şi bea, căci după 
masă vom avea timp de discuţii. Amin ". 

Capitolul 104 

HRĂNIREA MIRACULOASĂ A OAMENILOR. DISCURSUL 
PLIN DE IUBIRE ŞI DE RECUNOŞTINŢĂ AL LUI HORADAL. A IUBI 
ÎNSEAMNĂ A TRĂI ÎNTRU SPIRIT 

(18 iunie 1842) 



Drept urmare, Horadal s-a ridicat, i-a mulţumit încă o dată 
Domnului pentru marea Sa graţie şi compasiune, după care s-a întors către 
oamenii săi şi le-a spus: 

„Fraţilor, primiţi cu bucurie în inimi mâncarea şi băuturi aici de faţă, 
şi împărţiţi-o frăţeşte între voi! 

Cât despre mine, eu nu voi accepta decât ceea ce va rămâne la 
sfârşit, după ce toată lumea îşi va fi potolit suficient foamea. 

Haideţi să împlinim aşadar, cu inimile pline de recunoştinţă, voinţa 
marelui şi unicului Dumnezeu, aflat acum într-o formă vizibilă în faţa 
ochilor noştri şi care a binecuvântat această hrană pentru noi! Amin ". 

După această poruncă, cei zece conducători principali au luat 
coşurile, au aliniat oamenii pe zece rânduri, după care au început să împartă 
mâncarea din coşuri, asumându-şi fiecare câte un rând. Astfel, primul om 
din rând primea un vas cu băutură şi unul cu mierea cea mai pură, urmând 
ca după ce se servea din ele, să le dea mai departe, şi tot aşa, până la 
capătului rândului. 

După ce toată lumea s-a servit cu mâncare şi băutură, cei zece au 
verificat conţinutul coşurilor, şi nu mică le-a fost mirarea să vadă că acestea 
nu se goliseră nici pe jumătate! 

De aceea, ei şi-au propus să treacă din nou pe la oameni, dar au 
remarcat că aceştia îşi făcuseră plinul, aşa că i-au mulţumit Domnului din 
străfundurile inimilor lor şi i-au înapoiat coşurile lui Horadal, care îşi 
supraveghease cu cea mai mare atenţie, pentru a vedea dacă îşi fac corect 
treaba. 

Văzând că cele zece coşuri sunt încă aproape pline cu mâncare, 
Horadal i-a întrebat pe comandanţi cu o voce cât se poate de gravă: 

„Cum Dumnezeu v-aţi descurcat? Deşi coşurile sunt destul de mari, 
totuşi este vorba de peste zece mii de oameni. 

Cât de mici au fost porţiile individuale? Credeţi că foamea 
oamenilor poate fi potolită astfel, conform voinţei Domnului suprem?" 

Dar unul din cei zece i-a răspuns, plin de respect: „Dacă vrei să vezi 
un miracol cum n-ai mai văzut până acum, verifică personal fiecare rând şi 
vei constata că oamenii au primit tot ce aveau nevoie, după care vei 
exclama, la fel ca şi noi: 'Sunt lucruri posibile numai pentru Dumnezeu; de 
aceea, întreaga noastră slavă, adoraţie, recunoştinţă şi iubire i le datorăm 
Lui, acum şi de-a pururi! Amin ". 

într-adevăr, Horadal a examinat din priviri cele zece rânduri de 
oameni şi a constatat că nimeni nu are nevoie de nimic. Copleşit, el s-a 
întors către Abedam şi i-a spus: „O, Tu, al cărui nume limba mea nu este 
demnă să-1 pronunţe, cum pot eu oare să-Ţi mulţumesc, să Te slăvesc şi să 
Te laud, astfel încât să fiu pe placul Tău? 

O, Doamne, Dumnezeule preasfânt, ascultă-mă: cea mai dragă 
posesiune a mea este această viaţă pe care o am şi care nu valorează cu 
siguranţă nimic în faţa Ta! Fără ea, nu aş putea însă exista şi acţiona 
conştient de sine. De aceea, dacă doreşti acest lucru, aş vrea să mi-o sacrific 
în semn de recunoştinţă faţă de Tine, în numele acestor oameni sărmani!" 

După care s-a prosternat la picioarele lui Abedam, plângând cu 
lacrimi profunde de recunoştinţă. 

Auzind cuvintele lui Horadal, Abedam şi-a dus palmele la ochi 
pentru a-şi ascunde lacrimile pline de compasiune. După o scurtă vreme, El 
s-a aplecat şi 1-a atins pe Horadal, care continua să plângă, spunându-i: 
„Horadal, ridică-te, căci te-am eliberat de orice păcat anterior". 

Horadal s-a ridicat, dar multă vreme a fost incapabil să rostească 
vreun cuvânt, până într-atât era de copleşit de emoţie. 

După un timp şi-a mai revenit, a tras aer în piept şi L-a întrebat pe 
Domnul: 

„Doamne, ai milă de mine, sărmanul păcătos, şi nu Te mânia pentru 
că doresc să-mi eliberez inima tulburată de o întrebare care mă chinuieşte 
de multă vreme". 

Abedam: „Bine, deschide-ţi inima în faţa Mea". 

Horadal şi-a încrucişat braţele pe piept, după care a spus: „O, 
Doamne, Dumnezeule preasfânt! Crezi că aş putea şi eu, inclusiv toţi 
oamenii mei, să Te iubim cu toată tăria de care dispunem? 

Iartă-mă pentru faptul că am îndrăznit să îţi adresez o cerere atât de 
sacră! Deşi raţiunea îmi spune că numai cei foarte puri au dreptul să-L 
iubească pe Dumnezeu, inima mea se luptă din răsputeri cu raţiunea. 

O, spune-mi dacă îmi este permis să fac ceea ce îmi cere cu atâta 
ardoare inima!" 

Abedam i-a răspuns: „Horadal, tu faci deja acest lucru, iar Eu te 
binecuvântez pentru el. 

De aceea, în loc de orice alt răspuns, îţi voi oferi acum unul din cele 
trei cuvinte promise, şi anume: 

Iubeşte, iubeşte, iubeşte, şi vei trăi de-a pururi întru spirit, chiar dacă 
vei muri faţă de lumea exterioară! Tu ai murit deja faţă de această lume; de 
aceea, iubeşte, iubeşte, iubeşte-Mă pe Mine, Tatăl tău preasfânt, acum şi 
de-a pururi! Amin ". 



Capitolul 105 

DISCURSUL LUI ADAM REFERITOR LA NATURA LUI 
SATAN ŞI LA IUBIREA DE FEMEI 

(20 iunie 1842) 



După acest scurt, dar atât de elocvent discurs al Domnului, Adam s- 
a ridicat, în urma unui impuls secret primit de la Mine, şi a luat cuvântul: 
„Horadal, ridică-te, căci aceasta este voia lui Iehova, şi ascultă-mă". 

Horadal s-a ridicat, iar Adam şi-a continuat discursul: 

„Ascultă, în vinele tale şi în cele ale supuşilor tăi curge sângele meu, 
la fel ca în vinele tuturor copiilor aflaţi pe aceste înălţimi, căci eu am fost 
plasat pe acest pământ ca prim om complet şi desăvârşit, alături de soţia 
mea, născută din mine, ca mamă primordială a tuturor celor care trăiesc 
acum pe pământ. 

Din punct de vedere fizic, oamenii nu pot avea decât un singur tată 
şi o singură mamă. In mod similar, din punct de vedere spiritual ei nu 
trebuie să aibă decât un singur Dumnezeu, un singur Creator şi un singur 
Părinte preasfânt şi preaplin de iubire. 

De vreme ce eu am fost primul om de pe pământ, şi implicit 
părintele fizic al întregii umanităţi, îţi poţi imagina cât de mare a fost 
blasfemia ta atunci când m-ai făcut monstru - 

Sau atunci când l-ai numit pe Dumnezeu, Părintele nostru preasfânt 
şi preaplin de iubire, bătrânul zeu mâncat de viermi! 

Cum se face că toţi descendenţii lui Cain au căzut într-o asemenea 
orbire, iar apoi în depravarea cea mai desăvârşită? 

Ascultă şi încearcă să înţelegi! Atunci când Cain, primul meu 
născut, 1-a ucis din pură gelozie pe fratele său Abel - acţiune în care s-a 
lăsat atras de şarpele cel rău, Satan sau îngerul căzut, care sălăşluieşte în 
trupul oricărui om şi în întreaga materie -, el a fost judecat de Dumnezeu şi 

a fost cuprins de o stare de agitaţie care 1-a măcinat zi şi noapte. Pământul a 
devenit prea mic pentru el, iar bolta cerească prea joasă, astfel încât abia 
dacă mai putea să respire. 

Plângea şi se lamenta tot timpul, şi în marea sa furie i-a declarat 
război etern şarpelui. 

De aceea, şarpele 1-a vizitat din nou, în dorinţa arzătoare de a-1 
recâştiga de partea sa. 

Dar Cain şi-a dat seama că a devenit stăpânul şarpelui, căci acesta 
din urmă nu 1-a mai putut cuceri nici măcar deghizat în fratele său. 

Ştiind însă de foarte mult timp că bietul Cain suferă din cauza 
slăbiciunii trupului său, şarpele şi-a asumat atunci forma unei femei extrem 
de frumoase, apropiindu-se de el cu timiditatea unei fecioare. Cain cel slab 
nu şi-a mai putut desprinde ochii de la această creatură mincinoasă a 
şarpelui. 

Abia mai târziu şi-a dat el seama de capcana pe care i-a întins-o 
şarpele, rostind cu propria sa gură mărturia care continuă să trăiască în toţi 
descendenţii săi, şi anume că mai devreme sau mai târziu în această 
capcană vor cădea toţi copiii săi, iar apoi chiar copiii lui Dumnezeu. 

înţelegeţi acum unde vă aflaţi din punct de vedere spiritual? 

Iată, acesta este teribilul obstacol care a generat căderea voastră, a 
tuturor! 

Potrivit mărturiei părintelui vostru, voi aţi devenit sclavii trupului, 
boală care s-a răspândit ca o epidemie de la Cain la mine, şi apoi la voi toţi. 

Şarpele le-a înzestrat pe fiicele voastre cu trupuri superbe, cărora 
nimeni nu le poate rezista. De aceea, voi aţi creat poligamia, care 
contravine ordinii divine, potrivit căreia eu am fost destinat să fiu unicul 
bărbat, iar Eva unica femeie, prin iubirea şi puterea nesfârşită a Celui care 
se află acum printre noi şi care tocmai v-a invitat de trei ori să-L iubiţi, căci 
numai iubindu-L pe El se poate transforma iubirea trupească în viaţă 
sufletească, iar apoi în spirit pur, astfel încât iubirea activată a trupului să se 
sublimeze în viaţă sufletească, iar apoi în spiritul pur al lui Dumnezeu. 

Cum aţi putea obţine această victorie prin poligamia voastră? 

Atâta vreme cât veţi rămâne prinşi în capcana trupului vostru, voi 
veţi continua să fiţi nişte blasfemiatori în faţa lui Dumnezeu, la fel ca atunci 
când aţi venit pe aceste înălţimi sacre. 

De vreme ce ordinea divină nu-i permite bărbatului să aibă decât o 
singură soţie, pentru a-şi putea cuceri astfel mai uşor duşmanul născut din 
pasiunea lui Cain, - cum credeţi că veţi putea triumfa asupra acestui 
duşman cumplit dacă vă aruncaţi cu inima deschisă în braţele sale? 

De aceea, renunţaţi la poligamie şi întoarceţi-vă la vechea ordine a 
lui Dumnezeu, şi veţi putea cuceri astfel pe deplin moartea care sălăşluieşte 
în trupul vostru, sub forma şarpelui otăvitor, a lui Satan cel rău, care nu a 
dorit să se întoarcă la Dumnezeu - chiar în fiinţa mea - despărţindu-se de 

mine atunci când am primit acest trup, şi care domneşte astăzi în toate 
trupurile fizice ca prinţ al minciunii absolute. 

încearcă să înţelegi ce ţi-am spus, Horadal, dacă doreşti să atingi 
victoria şi să cucereşti adevărata viaţă! 

Primeşte aşadar această revelaţie, împreună cu binecuvântarea mea, 
şi du-o în ţara pe care Domnul v-a promis-o, iar cele trei cuvinte sacre vă 
vor aduce viaţa. Privite însă din perspectiva fizică, ele nu vă vor aduce 
decât moartea eternă. - încearcă să înţelegi acest lucru! Amin ". 

Capitolul 106 

UN CAZ ÎN CARE POLIGAMIA ESTE PERMISĂ 

(21 iunie 1842) 

După acest discurs, mânat şi el de un impuls interior, Enoh a păşit la 
rândul lui în faţa lui Horadal şi i-a spus: 

„Horadal, este voinţa Domnului să mâncaţi şi voi, tu şi cei zece 
comandanţi ai tăi. Faceţi acest lucru, în acord cu voinţa Celui care m-a 
trimis la voi. 

După ce veţi termina, ridicaţi-vă şi porniţi la drum. 

Urmaţi-i pe cei doi lideri care vă vor călăuzi şi respectaţi indicaţiile 
lor. 

Veţi şti când aţi ajuns în ţinutul care vă este destinat atunci când vă 
veţi întâlni soţiile şi copiii lăsaţi în urma voastră, în oraşul lui Enoh, care vă 
vor aştepta acolo, acest lucru este valabil îndeosebi pentru voi, 
conducătorii, căci voi aţi fost siliţi să îi lăsaţi acolo, ca ostateci ai lui Lameh 
şi ca semn de loialitate. 

Vă spun toate acestea în numele Domnului, pentru a prinde curaj şi 
a vă deplasa cu bucurie către ţinutul promis, pe care El vi 1-a pregătit pentru 
a vă fi ţară permanentă. 

Acum, că aţi aflat ce trebuia să ştiţi, mâncaţi şi beţi, în numele 
Domnului, acum şi de-a pururi! Amin ". 

Iar Horadal şi cei zece au adus mulţumiri pentru invitaţie şi pentru 
veştile atât de îmbucurătoare, după care s-au aşezat la masă. 

în timp ce îşi serveau masa, Abedam cel Mare s-a întors către Adam 
şi i-a spus: 

„Instrucţiunile tale cu adevărat părinteşti adresate acestor oameni 
sărmani au fost într-adevăr corecte, dar trebuie să rectifici un mic element 
referitor la poligamie. 

Ai întru totul dreptate să prezinţi poligamia ca fiind opusă ordinii 
Mele, precum şi în ceea ce priveşte sălaşul permanent al şarpelui şi al 
morţii. 

Gândeşte-te însă la ce este mai bine pentru aceşti oameni, care au 
deja - îndeosebi liderii lor - câte zece neveste: să-i desparţi de ele şi să le 
laşi o singură nevastă, sau să laşi lucrurile aşa cum sunt? 

Dacă un bărbat îşi părăseşte nouă neveste şi rămâne doar cu una 
singură, ce vor face celelalte nouă (şi copiii lor) şi cum se vor simţi ele în 
inimile lor? 

Nu crezi că dacă le va păstra pe toate zece, de dragul copiilor lor, în 
loc să ne blesteme, acestea ne vor slăvi şi ne vor lăuda în inimile lor, 

Aflând de la bărbaţii lor că - deşi ordinea divină ne obliga să îi 
despărţim - noi le-am permis totuşi să rămână împreună, conform legii lor 
injuste, realizând astfel marea noastră iubire şi compasiune? 

Ce crezi că este mai bine pentru cei aflaţi deja în această situaţie 
lamentabilă? 

Adevăr îţi spun: pentru copiii acestei lumi, tulburaţi deja într-o prea 
mare măsură de trupul lor, poligamia este o soluţie mai bună decât patimile 
oarbe şi violurile, ca să nu mai vorbim de pedofilie. 

Adevăr îţi spun: poligamia este de preferat inclusiv coabitării 
nelegiuite cu o femeie, în care cei doi nu intenţionează să procreeze copii, 
ci numai să îşi satisfacă poftele sexuale, cu atât mai mult atunci când 
femeia este deja vizibil însărcinată. 

Căci cel care are zece sau mai multe soţii procreează aproape tot 
timpul atunci când locuieşte cu una singură. In schimb, cel care coabitează 
cu o singură femeie, fără să trăiască în mod legiuit cu aceasta, nu numai că 
nu îşi lasă femeia însărcinată de fiecare dată când întreţine relaţii sexuale cu 
ea, dar continuă să întreţină asemenea relaţii şi după ce aceasta rămâne 
însărcinată, stricând astfel fructul aflat în plin proces de coacere în pântecul 
ei, lăsând-o în cele din urmă complet sterilă. 

După cum ştii foarte bine, acest lucru s-a întâmplat deja cu copiii de 
pe înălţimile sacre, care s-au îndepărtat de graţia şi de binecuvântarea Mea. 
Iţi poţi imagina aşadar cât de uşor îi pot cădea pradă ceilalţi copii, născuţi 
din judecata Mea! 

De aceea, gândeşte-te ce anume este mai corect în momentul 
prezent, îndeosebi pentru copiii din ţinuturile de jos. 

Deşi ultimul lucru pe care Mi-1 doresc este să introduc Eu însumi 
poligamia, mai ales prin intermediul tău, cred totuşi că cel mai bun lucru pe 
care îl poţi face este să te duci şi să o îngădui în cazul acestor copii din 
ţinuturile de jos. învaţă-i totuşi să nu-şi educe propriii copii în spiritul 
poligamiei, ci în conformitate cu ordinea Mea, pe care ai proclamat-o mai 
devreme pentru ei. Amin ". 



Capitolul 107 

HORADAL REVELEAZĂ UN SECRET DIN TRECUTUL SĂU, 
PETRECUT LA CURTEA LUI LAMEH, ÎN ORAŞUL LUI ENOH 

(22 iunie 1842) 

După ce Horadal şi cei zece ajutoare ale sale şi-au potolit foamea cu 
mâncarea gustoasă care le-a fost oferită şi şi-au stins setea cu sucurile din 
fructe, şi după ce i-au mulţumit Domnului pentru darurile primite, Adam s- 
a îndreptat către ei şi le-a transmis voinţa Domnului în ceea ce priveşte 
poligamia. 

Auzind asemenea cuvinte din gura lui Adam, Horadal s-a bucurat 
nespus, mulţumindu-i Domnului din străfundurile inimii sale pentru acest 
privilegiu, după care s-a ridicat şi i-a cerut lui Abedam permisiunea de a-i 
face o confesiune lui Adam. 

Abedam cel Mare i-a acordat această permisiune, spunându-i: 
„Horadal, adevăr îţi spun: în locul acesta toată lumea poate vorbi liber. 

De aceea, dacă doreşti să vorbeşti, vorbeşte liber şi fără reţinere. 
Amin ". 

Horadal i-a mulţumit atunci Domnului pentru permisiunea acordată, 
după care a început următorul discurs adresat lui Adam: 

„Venerabil părinte, respectat prim om şi procreator al întregii 
umanităţi care trăieşte la ora actuală pe pământ! Apleacă- ţi urechea la 
cuvintele unuia din descendenţii fiului tău Cain şi ascultă ce am să-ţi spun. 

La fel de adevărat cum este faptul că Dumnezeu, Creatorul infinit, 
etern şi preasfânt, păşeşte acum printre noi, ceea ce îţi voi spune în 
continuare a fost unul din secretele extrem de bine păzite ale inimii mele. 
Dacă nu ar fi fost aşa, părinte Adam, poţi fi convins că nu v-aş fi 
recunoscut atât de curând pe Dumnezeu şi pe tine; iar El, care personifică 
Iubirea şi Compasiunea eternă şi infinită, nu ar fi permis niciodată 
picioarelor mele nedemne să cale pe acest pământ sacru al munţilor, - dacă 
ceea ce îţi voi revela pe scurt nu ar fi întru totul adevărat. 

Aşadar, ascultă din gura mea secretul atât de bine ascuns în inima 
mea încât nici chiar şarpele cel rău nu şi l-ar fi putut imagina, necum 
percepe direct. 

A sosit acum timpul să îl pot revela deschis: 

Ascultă, era încă în perioada lui Enoh, când iubirea nesfârşită a 
atotputernicului Dumnezeu a avut plăcerea să trezească spiritual un om, un 
frate al lui Enoh, pentru a le vorbi oamenilor şi a-L proclama pe Dumnezeu 
cel unic. 

Nobilele sale învăţături au fost păstrate intacte, până când a apărut 
Lameh. 

La fel ca şi mulţi alţii, am fost şi eu instruit în această învăţătură de 
către fraţii sublimi ai acelui om. 

Când Lameh s-a aliat însă cu şarpele, ucigându-şi cei doi fraţi 
inspiraţi cu ajutorul lui Tatahar, nobila învăţătură a divinului Farak a 
dispărut odată cu aceştia. 

întrucât am fost cel mai bun prieten al lui Lameh încă din fragedă 
tinereţe, de îndată ce acesta a preluat puterea în maniera sângeroasă 

descrisă mai sus, am fost numit consilierul său personal, fără ca cineva să 
ştie acest lucru. Şi astfel, am ajuns consilierul secret al lui Lameh. 

La început, am încercat să trezesc în el deschiderea faţă de 
învăţătura lui Farak. Tentativa mea nu a avut însă nici un succes. 

Căci era deja pătruns până la măduvă de şarpele cel rău, astfel încât 
nici chiar atotputernicele cuvinte ale lui Dumnezeu, pe care le-a auzit după 
ce şi-a ucis fraţii, nu au făcut nici o impresie asupra lui. 

Când mi-a mărturisit acest lucru, mi-am luat libertatea să-1 îndemn 
cu sinceritate să se întoarcă la Dumnezeu, de vreme ce Acesta i-a arătat o 
asemenea graţie. 

In loc să mă asculte, el mi-a declarat însă cu amărăciune, dar sincer: 
„Horadal! Deocamdată eşti încă prietenul meu. Dar în calitate de rege şi 
zeu suprem, te sfătuiesc să nu mai pomeneşti niciodată numele acelui 
Dumnezeu în faţa mea. 

Dacă vei încălca vreodată această poruncă, vei avea aceeaşi soartă 
ca şi fraţii mei, care vorbeau de acelaşi Dumnezeu, fără a ţine cont de faptul 
că eu însumi sunt un zeu atotputernic! 

Haide, du-te şi repudiază-1 în faţa tuturor pe vechiul şi ridicolul zeu 
al lui Farak. Totodată, vorbeşte-le oamenilor despre mine, singurul zeu 
autentic, atotputernic, de o severitate extremă, inexorabil şi imuabil! 

Iţi jur pe propria mea divinitate: dacă nu vei proceda aşa cum îţi 
poruncesc, vei fi sfâşiat în o mie de bucăţi, în faţa tuturor! 

înţelege ce îţi spun! Acum du-te şi împlineşte voinţa mea!" 

Am fost nevoit atunci să plec şi - ascunzând învăţătura lui Farak 
adânc în inima mea - să pretind că sunt chiar mai crud decât Lameh, 
învăţându-i pe oameni care este voinţa acestuia. 

Văzând că sunt slujitorul lui credincios, Lameh mi-a transferat în 
curând întreaga sa putere regală, rămânând însă în faţa mea şi a poporului 
ca Dumnezeu atotputernic. 

Văzând cu câtă credinţă îi slujesc lui Lameh şi incapabil să-şi 
imagineze secretul ascuns adânc în inima mea, şarpele cel rău a făcut cu 
mine un contract, asumându-şi forma unei femei superbe, iar eu am promis 
să fac tot ce îmi vor spune zeul Lameh şi această femeie. 

Şarpele a rămas întru totul satisfăcut de această promisiune a mea. 

După ce a plecat, am făcut însă în sinea mea un legământ secret şi 
am spus: 'O, şarpe, vicleanule Satan, oricât de şiret ai fi în tot ceea ce faci, 
vei învăţa cât de curând cât de mare este puterea Celui pe care trebuie să îl 
ascund deocamdată în inima mea! 

Fac acest jurământ în faţa Ta, unicul meu Dumnezeu adevărat! ' 

După care i-am cerut acestui Dumnezeu ascuns în inima mea să 
păstreze - în marea Lui graţie - secretul chiar şi în faţa celui mai puternic 
dintre îngerii săi. Iar Dumnezeu mi-a ascultat cererea, inspirându-mă în 
toate situaţiile care au urmat şi în care am fost nevoit să îmi exercit puterea 
regală. 

Am devenit astfel unealta crudă, dar justă, din mâna lui Dumnezeu, 
realizând toate atrocităţile posibile, dar numai într-o manieră aparentă, - 
fără să fiu vreodată cu adevărat sincer în ceea ce fac ! 

Astfel, atunci când Meduhed, adevăratul meu frate, a convertit un 
mare număr de oameni, eu am fost cel care l-am sfătuit pe Lameh să îi 
declare război vechiului Dumnezeu şi să îl pună pe Tatahar cel rău să dea 
foc pădurilor. - De ce crezi însă că am făcut acest lucru? 

Pentru că ştiam în profunzimile inimii mele că soarta îi pregăteşte 
lui Tatahar cel rău ceea ce merită! 

Tot eu am fost cel care, la porunca lui Lameh, le-am poruncit 
puţinilor supravieţuitori să pregătească cea de-a doua răzbunare împotriva 
vechiului Dumnezeu, căci ştiam foarte bine care sunt planurile Domnului 
împotriva lor. 

L-am sfătuit pe Lameh să le interzică oamenilor obişnuiţi să mai 
vorbească, sub pedeapsa cu moartea, astfel încât nimeni să nu mai poată 
rosti numele zeului Lameh, ori măcar să se gândească la el. 

De ce am procedat astfel? - Pentru ca inimile încă pure ale celor 
inocenţi să nu fie pervertite de fărădelegile lui Lameh; căci celor 
necuvântători nu li se poate nici predica. 

La porunca mea, mulţi oameni au fost executaţi. De ce? - Deoarece 
Consilierul meu secret mi-a vorbit, spunându-mi: 'Iată, şarpele i-a luat în 
vizor pe aceştia, deschizându-şi larg fălcile în faţa lor. De aceea, i-am făcut 
insensibili, aşa că dă poruncă să fie tăiaţi în bucăţi, pentru ca şarpele să nu 
devină suspicios în ceea ce te priveşte'. 

Am rostit blasfemii de zece ori mai cumplite împotriva lui 
Dumnezeu decât însuşi Lameh, pe care l-am sfătuit să îngroape numele lui 
Iehova sub fecalele oamenilor de rând. 

De ce am făcut însă acest lucru? - Tocmai pentru a-i prezerva 
Numele. Căci era mai bine ca Numele sfânt să fie îngropat sub deşeurile 
celor sărmani, care reprezintă singurii oameni puri care au mai rămas în 
ţinuturile de jos, decât să fie expus unor blasfemii atât de abominabile. 

Şi astfel, am făcut o sumedenie de lucruri teribile, toate motivate 
însă de cele mai curate intenţii. 

Iar când a sosit timpul, am adunat această armată, alcătuită numai 
din oameni sărmani şi încă curaţi sufleteşte, aducându-i aici, în calitate de 
comandant nemilos al lui Lameh. Până acum, nimeni - în afara lui 
Dumnezeu - nu a ştiut ce anume mă determină să fac tot ce am făcut şi de 
ce am ajuns aici. 

Acum, Domnul mi-a permis să-mi dau jos cumplita mască pe care 
am fost nevoit să o port şi să îmi dezvălui adevărata faţă, aceea de slujitor 
credincios al lui. 

Aşa se explică de ce am comis acea blasfemie împotriva ta şi a lui 
Dumnezeu, în faţa oamenilor mei încă orbi. Sper din suflet că acum, când 
ştii ce m-a determinat să procedez astfel, mă vei ierta, căci nu am făcut 
nimic în afara voinţei secrete a Celui aici de fată. 

Nu-ţi fa probleme nici în legătură cu poligamia, căci vom avea grijă 
să respectăm voinţa lui Dumnezeu, acum şi de-a pururi! Amin ". 



Capitolul 108 

DISCURSUL DOMNULUI REFERITOR LA EFECTUL 
CONTRAR AL BLESTEMULUI ŞI AL MÂNIEI 

(24 iunie 1842) 

Auzind cuvintele lui Horadal, Adam a fost emoţionat până la lacrimi 
şi a plâns de bucurie, tremurând din toate încheieturile şi incapabil să 
rostească vreun cuvânt, deşi ar fi dorit foarte mult să facă acest lucru. 

Abedam a văzut ce se petrece în inima lui Adam, aşa că i-a spus: 
„Adam, mai simţi încă impulsul de a-i blestema pe aceşti blasfemiatori? 

După cum vezi, omul trebuie să fie foarte atent pe cine judecă şi pe 
cine blestemă, îndeosebi dacă este şi părinte! 

Căci cine poate înţelege toate căile Mele? 

Dacă cineva blestemă evenimentele fără să cunoască pe deplin 
cauza lor, este posibil ca el să blesteme însăşi iubirea, compasiunea, graţia, 
răbdarea, blândeţea şi bunătatea Mea fără egal, şi implicit întreaga Mea 
ordine divină, care rezultă din acestea. 

Ce binecuvântare mai poate primi un om care a blestemat ordinea 
Mea divină? 

Oare nu invită el judecata asupra sa, căci el însuşi a fost primul care 
a judecat ordinea divină, singura din care îşi poate extrage viaţa eternă? 

Ce posedă omul, fără să-1 fi primit de la iubirea şi compasiunea 
Mea, şi de unde poate primi el ceea ce primeşte dacă nu de la această 
iubire, această compasiune şi această graţie? 

Spune-Mi, Adam, dacă se separă de iubirea Mea, judecând-o şi 
blestemând-o, cum mai poate extrage el apă din fântâna pe care a acoperit-o 
cu pietre, cu pământ, cu nisip şi cu tot felul de gunoaie? 

De aceea, nici un frate nu ar trebui să-şi judece vreodată fratele, - 
decât dacă Eu însumi îi dau în mod explicit poruncă în acest sens! 

Cine judecă în mod arbitrar îşi dă singur pedeapsa cu moartea, căci 
se desparte astfel de Sursa întregii vieţi. 

Să spunem că cineva se înfurie atât de tare pe fratele său încât îşi 
propune să-i dea foc la casă în timpul nopţii, dar o scânteie din torţa sa sare 
pe propria sa casă, înainte de a fi putut incendia casa sărmanului său frate. 
Pe cine mai poate da vina acest făcător de rău pentru faptul că şi-a pierdut 
întreaga avere şi tot ce a acumulat de-a lungul vieţii? 

Ceea ce v-am indicat prin acest exemplu se întâmplă de fiecare dată 
cu oamenii mânioşi, care îşi dau astfel foc la propria casă spirituală, atât 
timp cât intenţionează distrugă casa fratelui său prin focul blestemului şi al 

judecăţii sale, el nu face decât să îşi distrugă întreaga avere primită de la 
Mine în vederea atingerii vieţii eterne. 

De aceea, nici un frate nu ar trebui să-şi blesteme fratele pentru un 
păcat pe care acesta din urmă 1-a comis împotriva lui. 

Dimpotrivă, el ar trebui să îl binecuvânteze pe cel pe care dorea să-1 
blesteme, judecându-1 nu în vederea pierzaniei, ci a vieţii eterne, căci la fel 
va fi judecat şi el. 

Dacă Eu, Dumnezeu cel înţelept şi preasfânt, aş fi creat acest 
univers în vederea distrugerii sale finale, ce rost mai avea crearea lui? 

Nici chiar cea mai nătângă dintre creaturile Mele nu ar fi dispusă să 
creeze ceva numai de dragul de a-1 distruge apoi, cu atât mai puţin Eu, 
înţelepciunea eternă şi Tatăl preasfânt şi preaplin de iubire al tuturor 
copiilor Mei. 

De vreme ce am creat tot ce am creat pentru eternitate, astfel încât 
nici chiar ultimul gând al celui din urmă dintre oameni să nu poată pieri 
vreodată, de ce v-aţi judeca voi unii pe alţii, urmărind să vă distrugeţi 
reciproc? 

Aşadar, reţine, Adam, că singurul judecător sunt Eu. Cât despre tine, 
nu aştept altceva decât să fii cu adevărat fiul Meu, judecând lucrurile la fel 
ca Mine, 

Respectiv, nu prin blestem, ci prin iubire, răbdare, compasiune, 
bunătate, blândeţe şi graţie. 

Procedaţi la fel, tu şi ceilalţi, şi veţi beneficia de-a pururi de viaţa 
eternă născută din Mine! Amin ". 



Capitolul 109 

NUMIREA LUI HORADAL CA LIDER SUPREM AL 
POPORULUI SĂU. CELE TREI SEMNE ALE GRAŢIEI DĂRUITE LUI 
HORADAL 

(25 iunie 1842) 



După acest discurs, Abedam cel Mare s-a întors către Horadal şi i-a 
spus: „Horadal, ai rezistat cu credinţă în faţa tuturor tentaţiilor şarpelui, 
prezervând vie în inima ta scânteia adevărului primită de la Farak. Iată, 
acum în faţa ta se află acum nu o simplă scânteie, ci un soare infinit, Eu 
însumi, Cel despre care Farak a depus mărturie, Dumnezeu cel atotputernic 
şi etern, Creatorul suprem al tuturor lucrurilor care umplu cerurile şi spaţiul 
infinit al creaţiei, de la cele mai mici şi până la cele mai mari, - Eu, iubirea 
eternă şi pură, - Eu, unicul vostru Părinte, al tău şi al tuturor copiilor lui 
Adam, singurul posesor al vieţii şi singurul care poate dărui această viaţă, - 
Eu, - Eu - Mă aflu acum în faţa ta! 

întrucât ai păstrat cu sfinţenie în inima ta micuţa scânteie primită de 
la Farak, crezând în Cel pe care nu L-ai văzut niciodată şi ascultând 
chemarea Lui, fără să te îndoieşti vreodată că această chemare secretă 

reprezintă voinţa Mea şi acţionând întocmai în acord cu ea, - pe scurt, de 
vreme ce Mi-ai rămas întotdeauna credincios în chestiunile minore, cu atât 
mai mult îmi vei rămâne credincios de-acum încolo, căci acum îl poţi vedea 
în persoană pe Acela despre care v-a vorbit Farak în oraşul lui Enoh, - 
motiv pentru care vei primi un statut mai înalt în mijlocul poporului tău 
decât acela pe care 1-a avut Farak. 

Horadal, întrucât Mi-ai rămas credincios în lucrurile minore, îţi 
dăruiesc acum un destin măreţ, numindu-te învăţător suprem şi lider al 
poporului tău. 

Priveşte, mulţi dintre ei sunt încă orbi, dar Cuvântul Meu viu în 
fiinţa ta îţi va permite să le dăruieşti din nou lumina ochilor, şi implicit 
viaţa. 

De acum înainte nu vei mai percepe voinţa Mea în maniera secretă 
în care ai perceput-o în ţinuturile de jos, ci o vei auzi direct, exact aşa cum 
o auzi acum, înlăuntrul tău, dar şi în exterior. Chiar dacă nu Mă vei mai 
vedea la fel ca acum, Mă vei auzi întotdeauna, exact ca acum. 

Horadal, adevăr îţi spun: credinţa ta este mare, căci tu ai crezut în 
mesajele Mele fără nici un alt semn decât cei doi mesageri pe care ţi i-am 
trimis. 

într-adevăr, pentru tine, acest al doilea semn minor - binecuvântarea 
hranei şi a băuturii - nu era necesar, căci tu Mi te-ai dăruit de mult în inima 
ta, înainte ca ochii tăi să Mă poată vedea în persoană şi înainte ca urechile 
tale să poată auzi vocea Mea părintească. 

Acum, când M-ai văzut şi M-ai auzit pe Mine, Dumnezeul şi 
Părintele tău, crezând cu convingere că Eu sunt Cel care îţi vorbeşte, 
cerându-Mi permisiunea să Mă iubeşti, îţi voi dărui ca răsplată, alături de 
cele trei mari cuvinte, şi trei mari semne; căci tu ai crezut ferm că Eu sunt 
Dumnezeul etern, infinit şi atotputernic, Creatorul, Susţinătorul şi 
Conducătorul tuturor lucrurilor, precum şi unicul Părinte preaplin de iubire 
al tuturor oamenilor şi îngerilor. 

Iată care sunt cele trei mari semne: mai întâi, vei găsi în mod 
miraculos în ţara promisă tot ceea ce v-am promis ţie şi oamenilor tăi, în 
ordinea respectivă. 

în al doilea rând, prin puterea pe care ţi-o voi acorda, vei putea 
experimenta întotdeauna ceea ce poate face Acela care acum îţi revelează, 
îţi promite şi îţi dăruieşte. 

Iar al treilea semn va consta în faptul că de acum înainte, Cuvântul 
Meu viu şi viaţa eternă care rezultă din el nu te vor mai părăsi niciodată. 

Cu ajutorul acestor trei mari semne vei putea recunoaşte plenar 
iubirea Mea infinită pentru tine şi pentru oamenii tăi, precum şi bunătatea 
fără egal a Tatălui faţă de voi. 

îţi dăruiesc acum binecuvântarea Mea plenară, iar apoi poţi să pleci. 

Cei doi mesageri vă vor însoţi în ţara promisă, aflată între ţinutul 
dimineţii şi cel miazănoapte. 

Lăsaţi-vă însă armele aici, la picioarele lui Adam, ca semn că 
iubirea Mea părintească este mai mare decât puterea şarpelui. 

Iar acum, plecaţi în numele Meu şi însoţiţi de binecuvântarea Mea! 
Amin ". 



Capitolul 110 

Horadal şi poporul său se pregătesc de plecare. Discursul de adio 
al Domnului şi recomandarea de a iubi 



După discursul lui Abedam, soldaţii s-au ridicat în picioare, urmând 
ordinul lui Horadal. Acesta a jurat să-i rămână credincios Domnului în 
toate, după care i-a mulţumit din străfundurile inimii, împreună cu cei zece 
comandanţi ai săi. 

După ce i-a mulţumit Domnului pentru graţia, iubirea şi 
compasiunea primită, el L-a întrebat pe marele Posesor al graţiei dacă 
trebuie să înalţe pentru poporul său un semn vizibil în amintirea acestei zile 
măreţe a graţiei şi compasiunii, pentru ca toată lumea să-şi amintească cu 
recunoştinţă de marile lucruri pe care Domnul suprem şi Tatăl lor divin le-a 
făcut pentru el şi pentru poporul pe care îl conduce. 

Abedam i-a răspuns prin următorul discurs, extrem de instructiv, 
spunându-i: „Ascultă, Horadal! îţi mulţumesc pentru dorinţa ta sinceră de 
a-Mi vedea numele slăvit de-a pururi de poporul tău, dar îţi spun: dacă 
oamenii sunt instruiţi corect, ei găsesc pretutindeni în creaţia Mea semnele 
care să le aducă aminte de Mine. 

Dacă oamenii se dovedesc atât de inconştienţi încât nu observă 
aceste semne, aşezate miraculos de Mine în faţa ochilor lor, poţi să fii 
convins că nu vor remarca nici semnul construit de om în acest scop. 

Dacă observă semnele vii, ce rost mai are să le construieşti un semn 
mort? 

Iţi dăruiesc totuşi un mare semn de aducere aminte, căci tu vei purta 
în tine Cuvântul Meu viu şi toată puterea pe care o incumbă rostirea 
numelui Meu. Dacă vezi că cineva aspiră sincer către trezirea spiritului şi 
realizarea vieţii eterne, îi poţi împărtăşi această putere. 

Ce lucru mai măreţ v-aş putea dărui decât cele trei mari cuvinte, şi 
ce monument mai sublim, mai măreţ şi mai maiestuos Mi-aţi putea construi 
voi decât împlinirea adevăratei iubiri în inimile voastre? 

De aceea, rămâneţi cu acest semn, mai presus decât oricare altul. 
Atâta vreme cât veţi fi una cu el şi îl veţi manifesta în toate cele, Eu voi fi 
printre voi, activ şi puternic, ca semn perfect de aducere aminte. 

Pe de altă parte, dacă veţi lăsa marele semn al iubirii sincere şi 
active - acest unic semn cu adevărat valabil pentru Mine - să piară din 
inimile voastre, marele semn al aducerii aminte va dispărea din mijlocul 
vostru. 

Dacă acest lucru se va petrece, toate celelalte semne minore îşi vor 
pierde în egală măsură importanţa pentru voi, contând la fel de mult ca şi 
vânturile care suflă pe alte planete, fiind imposibil de observat pe pământ. 

De aceea, rămâneţi ataşaţi semnului unic al iubirii! Căci nu există un 
alt semn mai bun şi nici un indicator mai sigur pentru aducerea aminte a 
obiectului iubit. Dacă iubirea se răceşte, inima împietrită îi poate dărui 
adevăraţi sori celui pe care 1-a iubit cândva, dar pe care între timp 1-a uitat, 
dar fără nici un folos, - căci dacă acceptă să fie încălzită, gheaţa piere! 

La fel cum focul reprezintă moartea pentru materie, focul iubirii 
reprezintă moartea pentru cei care au respins-o, în cazul în care ea se mai 
întoarce la ei; căci ei au devenit la fel de reci şi de împietriţi ca şi gheaţa. 

Cel care păstrează însă în inima sa marele semn al iubirii va trăi de- 
a pururi în focul vieţii, care nu îl va putea afecta, la fel cum focul nu poate 
fi afectat de foc, ci dimpotrivă, dă viaţă focului (îl alimentează). 

Reţine aceste cuvinte şi transmite-le poporului tău, şi veţi trăi cu 
toţii de-a pururi, în şi prin Mine. 

Să nu credeţi vreodată că o zi este mai potrivită pentru iubire decât 
alta, sau că dacă cineva doreşte să se apropie de Mine trebuie să-Mi aducă 
vreo ofrandă. 

O, Horadal, să nu credeţi vreodată aşa ceva! Aşa cum în cazul 
vostru, mirele nu stabileşte pentru mireasa sa o zi şi o oră pentru a face 
dragoste cu ea, la fel se petrec lucrurile şi cu Mine. Oricând decide omul să 
îmi dăruiască inima sa, momentul este perfect pentru Mine. 

Sabatul nu trebuie să fie decât o zi a instruirii generale, nicidecum o 
zi a iubirii Mele, pentru care fiecare zi este la fel. 

Aşadar, iubiţi-Mă întotdeauna, dar păstraţi totuşi Sabatul ca zi a 
instruirii, şi veţi trăi astfel de-a pururi! 

Puteţi pleca acum, în numele Meu. Amin ". 



Capitolul 1 1 1 

Mesagerul Lamei execută o operaţiune de salvare. Fata salvată 
povesteşte despre ororile din oraşul lui Enoh 

(1 iulie 1842) 

După aceste cuvinte, Horadal i-a mulţumit din nou lui Abedam cel 
Mare, după care s-a întors către cei zece comandanţi şi le-a spus: 

„In numele Domnului, mergeţi şi spuneţi-le oamenilor să îi 
mulţumească Domnului şi să se pregătească de plecare, pentru a putea 
porni la drum înainte de apusul soarelui, în numele Domnului şi al marelui 
Dumnezeu, Tatăl nostru preasfânt şi preaplin de iubire! Amin ". 

Cei zece comandaţi i-au informat imediat pe oameni care este 
porunca lui Horadal, în acord cu voinţa Domnului. 

în câteva clipe, toată lumea era gata de plecare. Pe când Abedam 
tocmai le cerea lui Kisehel şi Sethlahem să îi conducă pe oameni către ţara 
promisă, Lamei a apărut ca o vijelie, purtând pe braţele sale puternice o 
fată! 

Ajuns în faţa lui Abedam, el s-a aruncat la picioarele acestuia, după 
care i-a mulţumit cu inima smerită şi plină de iubire pentru puterea pe care 
i-a dăruit-o în vederea împlinirii periculoasei sarcini primite. 

Iată ce a povestit el: „Tatăl preasfânt şi preaplin de iubire! Prin 
puterea Ta fără limite, am reuşit să duc la bun sfârşit sarcina pe care mi-ai 
transmis-o în inima mea. 

Nici unul dintre cei pe care mi-ai cerut să îi salvez nu a rămas în 
urma mea. 

Iată totuşi, Tată preasfânt, o fată pe care nu am găsit-o în inima mea, 
dar pe care am întâlnit-o singură şi plângând pe marginea unei prăpăstii. 

înduioşat, am întrebat-o: „Copila mea sărmană, ce te doare, de 
plângi atât de amarnic, şi de ce îţi smulgi părul din cap?" 

Sărmana a oftat atunci adânc, după care s-a recules şi mi-a relatat 
următoarea poveste: 

'Om mare, mă rog ţie fierbinte, ascultă-mă, în numele acelui 
Dumnezeu de care oamenii cei nobili - ucişi de cruzimea excesivă a lui 
Lameh - le-au vorbit părinţilor mei! 

După ce vei auzi scurta mea poveste, ai milă de mine şi omoară-mă! 

Acum ascultă povestea tristei mele vieţi: în pofida regulilor oribile 
impuse de cel mai mare tiran care a trăit vreodată pe pământ, părinţii mei 
au rămas întotdeauna credincioşi în sinea lor învăţăturilor marelui Farak şi 
au crezut în Dumnezeul propovăduit de acesta. 

Un spirit malefic trebuie să-i fi dezvăluit însă acest lucru lui Lameh, 
care a dispus arestarea lor de către crudele sale gărzi. Singura care am fost 
lăsată în casă am fost eu, un sărman copil. 

La scurt timp, gărzile lui Lameh i-au adus din nou acasă pe părinţii 
mei, pe care i-au pus să se dezbrace. După ce i-au văzut astfel, goi, palizi şi 
tremurând din toate încheieturile, ele au luat-o mai întâi pe sărmana mea 
mamă, au culcat-o la pământ, i-au întins braţele gingaşe şi i-au bătut în 
palme nişte piroane ascuţite. 

Au făcut apoi acelaşi lucru cu picioarele ei. Marea suferinţă şi 
strigătele ei de durere nu au părut să-i impresioneze deloc pe acei monştri. 

Scena s-a repetat apoi şi cu tatăl meu. 

După această acţiune îngrozitoare, gărzile au aşezat mamei o piatră 
dură sub spate, pentru a-i întinde trupul precum o coardă, şi şi-au satisfăcut 
pe rând poftele desfrânate cu ea! 

După această nouă oroare, soldaţii le-au despicat burţile şi m-au 
aşezat între părinţii mei, încercând să mă convingă să le smulg ochii din 
cap, rugându-mă în tot acest timp zeului Lameh. 

în acel moment am leşinat şi mi-am pierdut cunoştinţa. M-am trezit 
aici, legată de această piatră şi lăsată să mor de foame, după cum poţi 
vedea. 

Nu ştiu ce s-a întâmplat mai departe cu sărmanii mei părinţi, dar nu 
mă îndoiesc că au continuat cu torturile, după care i-au ars de vii în propria 
lor casă. 

Acum ştii întreaga mea poveste şi poţi face cu mine ce doreşti, te 
implor însă să nu mă părăseşti în acest loc ! ' - 

Iată, Tată preasfânt, aşa se explică de ce am adus în faţa Ta un copil 
în plus faţă de cei pe care i-am numărat în inima mea. 

Căci nu am simţit niciodată în viaţa mea un sentiment atât de 
profund de milă ca pentru acest biet copil. 

Sper din toată inima că mă vei ierta pentru încălcarea poruncii Tale, 
căci ţi-am adus ca ofrandă pe cea pe care am salvat-o de la moarte sigură. 

O, Tată, primeşte această ofrandă, în marea Ta graţie!" - Dar 
Abedam s-a aplecat imediat şi 1-a ridicat pe Lamei, spunându-i: 

„Lamei, adevăr îţi spun: prin această acţiune a ta, ai făcut mai mult 
decât în întreaga ta viaţă. 

Să-i lăsăm deocamdată pe aceşti oameni să plece către ţara promisă, 
iar apoi ne vom întoarce la sărmanul copil. Cu această ocazie va avea 
posibilitatea să-şi mai revină puţin, după care voi face ce este mai bine 
pentru ea şi pentru tine. Amin ". 

Capitolul 112 

Domnul îi însărcinează pe Kisehel şi pe Sethlahem să conducă 
poporul lui Horadal la destinaţia promisă. Efectul blestemului şi cel al 
binecuvântării 

(2 iulie 1842) 



După această scurtă promisiune făcută lui Lamei, Abedam cel Mare 
s-a întors către Kisehel şi către Sethlahem, cărora le-a spus: 

„Ascultaţi-Mă! Aşa cum aţi condus poporul lui Horadal în acest loc, 
plecaţi acum şi conduceţi-i pe aceşti oameni în ţinutul pe care l-am păstrat 
special pentru ei, încă de la crearea acestui pământ. Căci Eu cunosc de la 
începuturile eternităţii tot ceea ce urmează să se întâmple, şi nimeni în afară 
de Mine nu îmi cunoaşte intenţiile. 

De aceea, mergeţi şi conduceţi-i pe oameni în locul pe care l-am 
păstrat pentru ei. 

Spiritul Meu vă va conduce cu precizie în locul în care trebuie să 
ajungeţi. 

Când veţi ajunge acolo, binecuvântaţi acest pământ pentru ei, 
inclusiv noile locuinţe, care nu diferă cu nimic de cele pe care vi le-aţi 
construit voi aici, pe înălţimile sacre. 

Intoarceţi-vă apoi în mare grabă aici, ca să nu pierdeţi masa de 
seară. Iar acum plecaţi. Amin ". 

Cei doi i-au mulţumit lui Abedam şi au plecat imediat să îşi 
îndeplinească misiunea. 

Aproape sufocat de sentimentul profund de recunoştinţă pe care îl 
simţea, Horadal şi-a pregătit oamenii de plecare. 

Şi astfel, mulţimea s-a pus în mişcare, urmându-şi fericită 
conducătorii. 

Văzându-i cum pleacă, Adam i-a binecuvântat pe fiecare în parte, cu 
lacrimi în ochi. 

Observând acest lucru, Abedam 1-a lăudat şi i-a spus: „Adam, dacă 
în loc să trimiţi atâtea blesteme celor din ţinuturile de jos ai fi acţionat 
întotdeauna la fel ca acum, plin de iubire şi de compasiune, adevăr îţi spun: 
câmpiile şi văile adânci ale pământului nu s-ar fi transformat într-un iad! 

Din păcate, tu ai simţit întotdeauna mai degrabă dorinţa de a 
blestema decât pe aceea de a iubi. Nu-i de mirare că cei din ţinuturile de jos 
se comportă aşa cum ne-a povestit Lamei, dovada cea mai bună aflându-se 
aici, la picioarele Mele. 

O, Adam, câte eforturi nu Mi-ai fi putut cruţa, Mie şi întregii creaţii! 

De vreme ce ai preferat însă să blestemi, şi nu să binecuvântezi, iată 
rezultatele acţiunilor tale, care vor continua să existe pe pământ până la 
sfârşitul existenţei sale. 

Adevăr îţi spun: oricât de cumplită a fost prima ta greşeală, când ai 
încălcat prima Mea poruncă şi te-ai lăsat amăgit de şarpele cel rău, astfel 
încât cerul şi pământul au fost întoarse cu susul în jos, tot acest haos ar fi 
putut fi rectificat infinit mai uşor decât ceea ce se mai poate face acum, 
după blestemele pe care le-ai aruncat asupra ţinuturilor de jos după crima 
lui Cain. 

Iţi spun: fapta lui Cain a fost cumplită, dar abia dac a reprezentat o 
picătură într-un ocean prin comparaţie cu greşeala ta iniţială, atunci când ai 
încercat să te ridici deasupra Mea, devenindu-Mi stăpân! 

Mă poţi condamna atunci pentru blestemul care a căzut asupra ta? 

In mod firesc, divinitatea Mea intangibilă - atât de cumplit violată 
de tine - a fost nevoită să blesteme acest pământ, pe care au început să 
crească, la picioarele tale, ciulini şi mărăcini ascuţiţi. 

Marea Mea iubire pentru tine a ridicat însă curând blestemul acestui 
pământ, care a înflorit iarăşi în faţa ta, devenind o mare grădină, aşa cum 
cred că ai observat de multă vreme. 

In timp ce Eu ridicam însă blestemul, vai, tu erai foarte ocupat 
blestemând câmpiile şi văile din ţinuturile de jos, precum şi pe locuitorii 



244 



acestora! Nu-i de mirare că chiar şi astăzi, în timpul vieţii tale, din solul 
blestemat de tine răsar asemenea lăstari otrăviţi! 

Eu l-am trimis în ţinuturile de jos pe Farak - acest înger 
binecuvântat de Mine. Nu ai fi putut face şi tu acelaşi lucru, în numele 
Meu? 

In timpul lui Farak, ţinuturile de jos au înflorit mai glorios chiar 
decât aceste înălţimi! 

O, Adam, Adam! Priveşte sărmana fată care zace la picioarele Mele 
şi a cărei inimă este mai pură decât soarele la amiază. 

Ceea ce s-a întâmplat acum cu părinţii ei ca rezultat al blestemului 
tău se va repeta într-o zi cu fiul unei fecioare în care voi trezi atunci spiritul 
fetei care zace acum la picioarele Mele. 

Dă-ţi seama ce ai făcut prin puterea blestemului tău! Din păcate, 
prezentul nu mai poate fi schimbat. De aceea, haide să ne ocupăm mai bine 
de viitor - uitând, atât cât este posibil, de ororile trecutului! 

Adam, retrageţi-ţi toate blestemele şi înlocuieşte-le cu 
binecuvântări, căci tot ceea ce se petrece astăzi rău pe pământ este urmarea 
greşelilor tale. De acum înainte, nu mai blestema niciodată, ci 
binecuvântează totul în calea ta! Amin ". 



Capitolul 113 

Mustrarea Domnului adresată lui Adam, disperat din cauza prostiei 
sale 

(5 iulie 1842) 

Auzind cuvintele lui Abedam, Adam s-a întristat în inima sa, 
nemaiştiind ce să spună sau ce să facă. 

întorcând argumentele pe toate părţile, el a încercat să găsească 
explicaţia faptelor petrecute, dar în zadar. Neputincios, el era tocmai pe 
punctul de a renunţa la toate, blestemându-se chiar pe sine însuşi, ca 
singură cauză a tuturor relelor de pe pământ. 

Dar Abedam 1-a prins de braţ, 1-a privit ferm în ochi, după care i-a 
spus: 

„Adam! Ce fel de om eşti tu? Chiar vrei să te transformi într-o 
stâncă? Ţi se pare viaţa ceva atât de demn de dispreţ încât vrei să o blestemi 
în tine, omorând-o în tine şi în copiii tăi, deopotrivă trupeşte şi spiritual? 

Adam, până acum ţi-a petrecut lunga viaţă aproape numai în 
blesteme, din cauza simţului tău justiţiar excesiv. Ai fost întotdeauna 
convins că duritatea ta ca judecător este pe placul Meu, drept care ţi-ai 
blestemat acei copii care - în marea lor slăbiciune - au greşit faţă de tine. 

Iar acum, când Mi-am propus să te purific în faţa tuturor, arătându-ţi 
greşelile şi pregătindu-te astfel plenar pentru acceptarea deplină a vieţii 
născute din Mine, - pe scurt, acum, când tocmai ţi-am explicat că nu îmi 

face nici o plăcere să aud pe cineva blestemând sau judecându-şi fraţii, tu 
te-ai mâniat mai cumplit ca oricând în inima ta, dispreţuind complet viaţa 
pe care ţi- am acordat-o. 

Tocmai acum, după ce ai judecat fiecare fir de praf de pe pământ, 
te-ai trezit să îţi întorci blestemele asupra ta, răzbunându-te astfel pe Mine, 
căci prin iubirea, răbdarea şi compasiunea Mea Mă opun ordinii şi dreptăţii 
tale? 

Of, Adam, Adam, adevăr îţi spun: îmi pui la grea încercare iubirea 
şi răbdarea! 

Adu-ţi aminte de câtă răbdare am dat dovadă faţă de tine în trecut! 
Aminteşte-ţi de vremurile când nici un soare nu strălucea încă în univers şi 
când acest pământ nu fusese nici măcar imaginat de mintea Mea; atunci, 
spiritul tău, creat de Mine cu scopul de a deveni - prin iubirea sa pură - o 
fiinţă complet liberă în faţa Mea, Mi-a încercat pentru prima oară răbdarea 
şi Mi-a provocat cele mai mari griji, datorită încăpăţânării sale. 

Câte eternităţi au trecut de când te-am creat! 

Şi cât de des Mi-au pus la încercare răbdarea de atunci! 

Priveşte nenumăratele stele care au apărut între timp. Numără-le, 
dacă poţi. Ce reprezintă toate aceste corpuri cereşti, infinite la număr, cu 
care am umplut infinitatea materială? 

Adam, ştii ce reprezintă ele? Of, Adam, Adam, ascultă-Mă: 

Fiecare fir de praf de pe orice corp ceresc reprezintă o mare 
încercare pentru răbdarea Mea, durând mai mult de o mie de ani, şi totul ţi 
se datorează ţie! 

Acum numără toate lumile din existenţa infinită şi înmulţeşte-le cu 
toate firele de praf din care sunt construite. Imaginează-ţi apoi că pentru 
fiecare asemenea particulă materială este nevoie de o mie de ani de răbdare 
din partea iubirii Mele divine. 

Reflectează la toate acestea şi spune-Mi câtă răbdare trebuie să mai 
am cu tine până când te vei decide să devii fiinţa pe care ţi-a predestinat-o 
iubirea Mea eternă. Crede-Mă, orice termen ai stabili, Eu voi fi de acord cu 
el. 

Dar vai ţie dacă vei decide vreodată să te sinucizi, căci adevăr îţi 
spun: într-o singură fracţiune de secundă te voi supune, pe tine şi întreaga 
creaţie, cu excepţia celor câţiva care Mi-au rămas credincioşi, focului 
cumplit al mâniei Mele! 

Adevăr îţi spun: sunt mai dispus să fiu răbdător o veşnicie, 
aşteptând îndreptarea păcătosului, decât un singur moment cu un sinucigaş! 

Haide, măcar o dată în viaţa ta, schimbă-ţi complet inima şi 
recunoaşte tot ce am făcut pentru tine, tot ce continui să fac şi tot ce voi 
face în continuare pentru copiii tăi, iar Eu îmi voi întoarce faţa către tine, te 
voi scoate din mlaştina orbirii în care te-ai complăcut atâta vreme şi îţi voi 
reda viata. 

Dar nu mai blestema vreodată; căci pământul este saturat pentru o 
sută de mii de ani de acum înainte cu judecăţile tale. 

încearcă să înţelegi ce îţi spun şi întoarce-ţi inima către Mine. 
Amin ". 



Capitolul 114 

Viziunea lui Adam: femeia de pe soare care zdrobeşte capul 
şarpelui 

(6 iulie 1842) 

Auzind cuvintele lui Abedam, Adam s-a căit din nou în inima lui, 
realizând pentru prima oară cum stăteau lucrurile cu el şi cu ordinea lui, şi 
cât de diferită era ordinea lui Iehova, proclamată acum în faţa lui prin 
persoana vizibilă a lui Abedam. 

Dându-şi seama de toate aceste lucruri, el s-a aruncat cu faţa la 
pământ la picioarele lui Abedam, rostind din inimă următoarele cuvinte: 

„O, Iehova, Tată preasfânt, devenit vizibil în faţa mea în persoana 
lui Abedam, ascultă: în faţa Ta se află doi Adami, în praful propriei lor 
nimicnicii. Unul este Adam cel comun, iar celălalt este un Adam profund 
divizat. 

O, Iehova, Tatăl preasfânt! Eliberează-mă, în marea Ta graţie, de 
Adam cel comun şi îngăduie-mi să îmi trăiesc restul zilelor care mi-au mai 
rămas într-o manieră pe placul Tău! 

Căci abia acum îmi dau seama cu claritate că nu-1 voi putea readuce 
niciodată pe Adam cel comun înapoi pe calea ordinii Tale eterne şi sfinte, 
deşi eu însumi am fost cel care l-am condus pe calea pierzaniei şi a 
distrugerii. 

De aceea, revarsă-Ţi asupra mea graţia, consideră-mă un simplu om 
care zace la picioarele Tale, în praful propriei sale nimicnicii, şi ridică-1 din 
nou în lumina Ta, astfel încât să poată redeveni una cu Tine! 

Cât priveşte partea inferioară din mine, Te implor, ridică această 
grea povară de pe umerii mei şi fă cu ea orice doreşti. 

O, Iehova, ridică povara cea grea pe umerii Tăi atotputernici! 

Facă-se voia Ta, acum şi de-a pururi! Amin ". 

In timp ce Adam rostea aceste cuvinte, soarele natural a apus, dar 
Abedam i-a permis să vadă un alt soare răsărind în faţa vederii sale 
interioare, pe care stătea o femeie strălucitoare care zdrobea sub picior 
capul şarpelui ce ţinea încolăcit întregul soare. 

Atunci, Abedam s-a aplecat, 1-a atins pe Adam şi i-a spus să se 
ridice; după care i-a luat mâna în mâna Sa şi i-a spus: 

„Adam, ce ai văzut mai înainte?" 

Adam i-a răspuns: „O, Iehova, am văzut un soare nou răsărind în 
mine. In pofida strălucirii lui divine, în jurul lui era însă încolăcit şarpele 
cel rău. 

Am văzut apoi o femeie înaltă, de o frumuseţe strălucitoare, care nu 
s-a temut de şarpe şi i-a zdrobit capul cu toată puterea. 

Şarpele a încercat să o supună pe femeie şi a muşcat-o de călcâi, dar 
aceasta a luat un măr şi i 1-a vârât în gură, imobilizându-i astfel colţii 
veninoşi". 

După care Adam a tăcut, s-a lovit cu putere de trei ori în piept, apoi 
a adăugat: 

„O, Iehova, acesta a fost marele meu păcat în faţa Ta". 

Dar Abedam i-a spus: „Adam, în această manieră, ţi-am îndeplinit 
deja dorinţa pe care ţi-ai exprimat-o mai înainte. 

Acum, Adam cel comun a fost complet eliminat din fiinţa ta şi tu ai 
devenit la fel ca şi oricare din copiii tăi. 

De aceea, ai grijă ce vei face cu ultima parte a vieţii tale. Trăieşte în 
modestie, respectând ordinea şi iubirea Mea părintească. 

în ceea ce priveşte pe Adam cel comun, ascultă: Eu, Soarele tuturor 
sorilor cereşti şi cosmici, l-am preluat pe acesta asupra Mea, aşa cum ai 
văzut atunci când şarpele a înconjurat soarele Meu. 

Cât despre femeia pe care ai văzut-o zdrobind capul şarpelui, 
aceasta este chiar fata care stă acum la picioarele Mele, provenind din 
ţinuturile de jos. 

Nu îi privi însă trupul, ci uită-te în sufletul şi în spiritul ei. 

Această fecioară a suferit mai mult în ţinuturile de jos decât orice 
altă fiinţă umană care a trăit vreodată pe pământ. De aceea, răsplata pe care 
o va primi va depăşi în măreţie orice altceva, şi întreaga infinitate va 
tremura în faţa ei. 

încearcă să înţelegi ce îţi spun; Adam - redevenit din nou un om 
simplu, căci aceste lucruri se vor petrece cu adevărat! încearcă să înţelegi! 
Amin ". 



Capitolul 115 

Slăvirea de către Adam a compasiunii lui Dumnezeu şi a 
manifestării Acestuia sub forma lui Abedam 

(9 iulie 1842) 



După discursul lui Abedam, Adam şi toţi cei prezenţi au fost atât de 
mişcaţi încât au început să plângă, plini de cea mai arzătoare iubire şi de 
cea mai profundă recunoştinţă. în final, Adam a exclamat: 

„O, omule, omule! Ce ai fi însemnat tu fără iubirea Tatălui preasfânt 
şi preaplin de iubire, dacă liberul tău arbitru - folosit greşit - nu te-ar fi 
transformat într-o fiinţă nedemnă în faţa Lui! 

Cât de bun eşti Tu, Tată preasfânt, şi cât de joasă trebuie să fi fost 
căderea noastră, dacă iubirea Ta eternă a avut nevoie de atâtea eforturi 
pentru a ne mântui! 

Abia acum înţeleg, Tată preasfânt, tot ce ai făcut pentru noi, ceea ce 
faci acum şi ceea ce vei face de-a pururi pentru umanitate! 

îngăduie-mi să strig acum cu voce tare, astfel încât să fiu auzit de 
întregul pământ, de la un pol la altul; îngăduie-mi să proclam cu voce de 
tunet, astfel încât să fiu auzit de toate creaturile, de toate lumile şi de toate 
cerurile, cât de mare a fost graţia pe care Domnul, Dumnezeu cel infinit, a 
revărsat-o asupra noastră, sărmani păcătoşi care am căzut atât de jos în faţa 
Lui! 

Ascultaţi-mă, ceruri, soare, lună, şi tu, pământule, ascultaţi ce spune 
gura mea: 

Dumnezeu cel etern, infinit, preasfânt şi atotputernic, - o, inimă, nu 
mă părăsi tocmai acum; îngăduie-mi să strig din toate puterile mele! - El, 
în faţa Căruia o mie ori o mie de ani nu înseamnă decât un moment 
trecător, - El, în faţa suflului Căruia toate spaţiile infinite tremură, iar 
eternitatea este redusă la zero, - El, care dintr-o singură privire poate crea 
sau distruge o mie ori o mie de sori, - El, El însuşi, renunţând la sfinţenia 
Sa înnăscută, a privit în jos, către noi, creaturile Sale cele mai nevrednice, 
din profunzimile Lui uluitoare. Văzând că am căzut, din cauza răutăţii 
noastre fără seamăn, atât de jos în faţa Lui, El a dorit să îşi arate 
compasiunea infinită faţă de noi şi a umplut spaţiile cu nenumărate trepte, 
pentru ca noi să putem urca din nou până la El! 

Chiar şi aşa, pentru iubirea şi compasiunea Lui infinită această cale 
părea prea grea pentru cei căzuţi. De aceea, uitând într-o măsură şi mai 
mare de sfinţenia Lui înnăscută, El a coborât personal de-a lungul 
nesfârşitelor trepte până la noi, apărând în faţa noastră ca un om, la fel ca 
noi, mai întâi pentru a ne scuti de drumul cel greu, iar apoi, pentru a deveni 
pentru noi, cele mai inferioare dintre toate creaturile Sale, cei care, în 
răutatea lor deliberată, L-au refuzat, întorcându-i spatele, cei care au căzut 
atât de jos, - 

Pentru a deveni pentru noi, o, ascultaţi-mă, creaturi din întregul 
spaţiu infinit, - El, Dumnezeul suprem, o, Doamne, limba mea abia 
îndrăzneşte să rostească acest lucru, - pentru a deveni pentru noi, păcătoşii 
tuturor păcătoşilor, un Părinte preasfânt, preaplin de iubire şi de 
compasiune! 

Mai mult decât atât, El nu s-a limitat să devină Părintele nostru, căci 
după câte intuieşte spiritul meu, va veni o zi când din iubirea Lui infinită 
pentru noi, cei inferiori, îşi va asuma forma păcatului, adică un trup de om 
în carne şi oase, la fel ca şi noi, cei căzuţi în faţa Lui, pentru a ne trage 
astfel şi mai aproape de El, - devenind astfel Mântuitorul, învăţătorul şi 
Fratele nostru preaînţelept! 

Nu, nu, nu, asta e prea mult! - Abedam! Abedam! Abedam! Părinte 
preasfânt şi preaplin de iubire! Ce însemnăm noi în faţa Ta pentru a revărsa 
atâta graţie asupra noastră, deşi nici o altă creatură nu este la fel de 
nevrednică în întreaga Ta creaţie?!" - 

Aici, Abedam cel Mare 1-a întrerupt pe Adam, spunându-i: „Ascultă, 
Adam, văd că ai înţeles în sfârşit Cine sunt şi ce fac Eu. 

De aceea, îţi spun: de acum înainte rămâi aşa cum eşti, căci ai 
dobândit deja viaţa eternă înlăuntrul tău. 

Pe vremea gloriei tale, ai fost chemat să devii fratele mult iubit al 
inimii Mele, tovarăşul de joacă şi prietenul Meu intim, cu care să 
împărtăşesc perfecţiunile Mele infinite. 

Din păcate, în marea simplitate a fiinţei tale născute din Mine, pe 
vremea când erai doar Adam cel spiritual nu ai acceptat să devii acest frate 
al Meu; de aceea, dorinţa după care inima Mea a tânjit atâta vreme va fi 
împlinită de copiii tăi. 

înţelegi ce îţi spun acum? - Ascultă, acesta este motivul pentru care 
fac tot ce fac acum, întorcându-Mi inima către cei mai mici (aşa cum Miam 
întors-o cândva către cel mai mare), în dorinţa de a-i ridica mai presus de 
tot restul creaţiei. - Dar să nu mai discutăm acum despre acest lucru! 

întrucât s-a lăsat noaptea, haide să mergem acasă, la cei care ne 
aşteaptă, plini de aspiraţie. 

Iar tu, Lamei, ia fata în braţe şi poart-o în faţa Mea, ca un semn al 
victoriei Mele. Amin ". 



Capitolul 116 

Pura, fata din ţinuturile de jos, întreabă cine este Abedam 

(11 iulie 1842) 



Auzind aceste cuvinte, Adam şi ceilalţi de faţă au început să-L 
slăvească pe Abedam mai presus de orice. 

Cât despre Lamei, acesta a ridicat fata în braţele sale puternice, 
luând-o înaintea lui Abedam. 

Auzind cuvintele pline de semnificaţie ale lui Abedam şi văzând 
felul în care i se închină Adam şi ceilalţi prezenţi, fata a tras concluzia că 
există ceva extraordinar legat de persoana acestuia, drept care, mânată de 
curiozitate, 

I-a şoptit cu o voce tremurătoare la urechile lui Lamei, ca şi cum s- 
ar fi temut de ceea ce dorea să-1 întrebe: 

„Dragul, marele şi puternicul meu prieten! Cine este acest om căruia 
toată lumea îi spune 'Abedam'? 

Te întreb deoarece mi se pare extrem de ciudat faptul că arată la fel 
ca oricare dintre voi, dar cuvintele sale diferă ca de la cer la pământ de cele 

rostite de orice altă gură. Odată cu ele, parcă pătrund în mine toate cerurile 
şi toate pământurile. 

Ce mă uimeşte cel mai mult este faptul că de îndată ce l-am văzut, 
teama şi tristeţea m-au părăsit complet, astfel încât acum mi-ar fi absolut 
imposibil să îmi mai jeles părinţii ucişi atât de bestial. 

De aceea, dragul, marele şi puternicul meu prieten, te implor să îmi 
dai câteva detalii legate de acest om atât de remarcabil, a cărui simplă 
privire pare mai puternică decât braţele celui mai puternic dintre oameni". 

Neştiind ce să facă, Lamei şi-a ascuns stânjeneala sub masca unui 
om care meditează profund. 

Văzând că reflecţiile lui durează prea mult, fata 1-a întrebat din nou, 
nerăbdătoare să afle răspunsul dorit şi întrucâtva uimită: 

„Ascultă, dragul, marele şi puternicul meu prieten, care mă porţi în 
braţele tale în acord cu voinţa celui despre care te-am întrebat, de ce te 
prefaci că reflectezi, păstrând în acelaşi timp muţenia, ca şi cum limba ţi s- 
ar fi transformat într-o piatră? 

Oare am greşit atunci când ţi-am pus această întrebare, lucru 
nepotrivit pentru o persoană din ţinuturile de jos? 

O, te implor, răspunde-mi ceva, indiferent ce!" 

Abedam s-a adresat atunci lui Lamei: „Lamei, oare ţi-am poruncit 
Eu să taci? 

Nu ştiu ca Eu, sau altcineva în numele Meu, să-ţi fi dat o asemenea 
poruncă. De aceea, poţi să răspunzi liniştit, spunând adevărul. 

Văd însă că îţi lipseşte curajul. De aceea, dă-Mi-o Mie pe copilă, 
astfel încât să afle din braţele Mele ceea ce doreşte atât de mult să afle. Cât 
despre tine, de acum înainte păşeşte în urma Mea. Amin ". 

După care, Abedam a luat fata în braţe, spre bucuria enormă a 
acesteia. Foarte curând, mânată de aceeaşi curiozitate, fata L-a întrebat: 

„O, omule drag, care îmi pari atât de sfânt, cred că nu eşti şi tu la fel 
de încăpăţânat ca şi cel din urma noastră, care nu m-a considerat demnă să 
îmi răspundă la întrebarea pe care i-am pus-o. Sper că voi găsi la tine 
răspunsul dorit". 

Abedam a strâns-o la piept, lângă inima Lui sacră, şi i-a răspuns: 
„Draga Mea Pura, vei afla tot ceea ce doreşti". 

Fata a rămas extrem de uimită văzând că omul necunoscut îi ştie 
numele. 

Dar Abedam a continuat să-i vorbească despre Sine: „Văd că te 
întrebi de unde îţi cunosc numele. Te asigur însă că atunci când Mă vei 
cunoaşte mai bine, nu te vei mai mira de acest amănunt, ci vei fi uimită de 
cu totul alte lucruri. 

întrucât urechile tale sunt pregătite, ascultă-Mă: chiar tu spuneai 
adineauri că vorbele Mele sunt mult mai sublime decât cele rostite de orice 
altă gură umană, că ele par să pătrundă cerul şi pământul şi că simpla Mea 

privire ţi se pare mai puternică decât braţele celui mai puternic om de pe 
pământ. Mai mult, spuneai că în prezenţa Mea te-au părăsit complet orice 
teamă şi orice tristeţe. 

Draga Mea Pura, dacă ai aflat toate aceste lucruri despre Mine, ce 
altceva doreşti să mai ştii? 

Ţi-aş putea spune pe loc cine sunt, demonstrându-ţi prin fapte şi 
prin vorbe, dar tu nu ai putea suporta acest adevăr, care te-ar ucide pe loc, 
şi chiar te-ar distruge definitiv. 

De aceea, în locul unui răspuns deplin, îţi dau următorul sfat: 
iubeşte-Mă în inima ta mai presus de orice, şi vei afla astfel de la sine cine 
sunt Eu! 

Nu mai întreba dacă îţi este permis acest lucru, de vreme ce Eu 
însumi te-am invitat să o faci. Aşadar, iubeşte-Mă fără reţinere, mai presus 
de orice. Amin ". 



Capitolul 117 

In braţele lui Abedam, Pura îl caută pe Cel Preaînalt 

(12 iulie 1842) 



Auzind aceste cuvinte, Pura s-a bucurat peste măsură, şi în 
exuberanţa ei inocentă a îmbrăţişat gâtul sublimului ei purtător, lăsându-şi 
capul pe pieptul sfânt al acestuia, pierdută în iubire. 

A rămas astfel, în această atitudine plină de iubire, până când au 
ajuns cu toţii pe culme. Abia acolo s-a trezit Pura din extazul ei amoros, la 
auzul murmurului general de bucurie al copiilor. 

Văzând atâţia oameni prosternaţi la pământ în faţa lui Abedam, 
slăvindu-i numele, ea a şoptit la urechile acestuia: 

„Om drag mai presus de orice, de care depinde acum întreaga mea 
viaţă, cui se adresează această adoraţie fără seamăn a tuturor acestor 
oameni buni şi care este semnificaţia ei? Oare se referă ea la tine, sau mai 
există cineva mai presus decât tine? - O, te implor, răspunde-mi". 

Iar Abedam i-a răspuns: „Priveşte în jur. Te asigur că singurul om 
rămas în picioare este Cea Preaînalt, nu numai în rândul acestor oameni, 
dar şi în ceruri. 

Haide, priveşte în jurul tău şi îl vei găsi cu uşurinţă pe cel rămas în 
picioare". 

Sărmana Pura, infinit de bogată acum, şi-a întors ochii negri şi 
inocenţi în toate direcţiile, scrutând cu cea mai mare atenţie orizontul. Dar 
chiar şi Adam, Seth, Lamei, Enoh şi cei zece copii ai lui Seth care îl 
ajutaseră cu coşurile erau prosternaţi plini de reverenţă şi de recunoştinţă la 
pământ, astfel încât nimeni nu mai rămăsese în picioare. 

Puţin neliniştită, ea s-a întors către Purtătorul ei, întrebându-L: 

„Ascultă, om drag şi excesiv de puternic, degeaba mă uit în stânga şi 
în dreapta, căci nu văd pe nimeni stând în picioare? Cum trebuie să înţeleg 
ce mi-ai spus mai înainte?" 

Abedam a strâns-o şi mai tare la pieptul său sacru, şi aşezând-o cu 
delicateţe la sol, a întrebat-o din nou: „Draga Mea Pura, priveşte din nou în 
jur şi vei descoperi cât de curând pe cineva care stă totuşi în picioare". 

Pura a început din nou să scruteze din priviri mulţimea, dar nici de 
această dată nu a reuşit să găsească pe cineva stând în picioare. 

Văzându-i stânjeneala, Abedam cel Mare a strâns-o din nou la piept 
şi i-a spus: 

„Ascultă, draga Mea Pura, cine priveşte departe, fără să remarce 
ceea ce se află chiar lângă el, nu va găsi niciodată ce caută, şi încă şi mai 
puţin ceea ce doreşte şi trebuie să găsească. 

Faptul că nu ai găsit încă ceea ce cauţi cu atâta ardoare se datorează 
pur şi simplu faptului că nu ai privit lângă tine, îndeosebi la acela care te-a 
purtat în braţele Sale. 

Pura, priveşte-Mă şi spune-Mi dacă şi Eu sunt prosternat cu faţa la 
pământ. 

După ce vei trage concluzia cuvenită, vei înţelege cine este Cel 
Preaînalt şi Cui se adresează această veneraţie". 

De data aceasta, Pura cea extrem de bogată şi-a ridicat delicatele 
braţe către cer şi a exclamat: „Pentru numele adevăratului Dumnezeu, ce 
am făcut, oarba de mine? 

O, tu, care eşti cu siguranţă regele acestui popor, a cărui vorbă este 
la fel de puternică precum fapta, mă vei ierta vreodată pe mine, sărmana 
oarbă, de această greşeală incredibilă? 

Nu, nu, - aş merita să-mi fie smulşi ochii din cap pentru greşeala de 
a nu fi observat că tu eşti singurul om rămas în picioare!" 

Dar Abedam a calmat-o, spunându-i: „Linişteşte-te, draga Mea 
Pura, căci acum M-ai găsit deja pe jumătate. După cealaltă jumătate 
tânjeşte cu ardoare inima ta, aşa că Mă vei cunoaşte cât de curând plenar. 

Dar iată, oamenii se ridică deja de la sol. Haide să nu mai vorbim de 
acest subiect până când nu vei fi suficient pregătită. Dacă ai fi putut vedea 
mai devreme ce am făcut pentru oamenii din ţinuturile de jos, ai fi ştiut deja 
cine sunt. Dar timpul nu a sosit încă pentru slăbiciunea ta, aşa că ai rămas la 
picioarele Mele, complet surdă. 

Acum ai devenit însă extrem de bogată, aşa că linişteşte-te, căci în 
curând Mă vei cunoaşte cu adevărat. 

Priveşte, Seth se îndreaptă deja către Mine. De aceea, haide să 
păstrăm tăcerea şi să vedem ce doreşte. Amin ". 

Capitolul 118 

Seth cere permisiunea de a-i hrăni pe oameni. Hambarele goale. 
Binecuvântarea recunoştinţei 

(13 iulie 1842) 



Ajuns în faţa lui Abedam, Seth a îngenuncheat în faţa Sa şi i-a spus: 

„Ştiu că cererea mea este stupidă - căci cui i s-ar putea face foame 
în prezenţa Ta? 

Având însă în vedere că ieri la aceeaşi oră ai cerut Tu însuţi 
mâncare şi băutură, mi-am pus întrebarea dacă trebuie să ne facem o regulă 
din a mânca la această oră, sau dacă vom păstra vechiul obicei de a mânca 
atunci când ne-o cere stomacul. 

O, Abedam Iehova, nu Te mânia din cauza acestei întrebări, 
probabil stupide! Facă-se voia Ta sfântă, acum şi de-a pururi! Amin". 

Auzind întrebarea lui Seth, Abedam s-a aplecat imediat şi 1-a ridicat 
de la pământ, apucându-1 de braţ, după care i-a spus: 

„Ascultă, dragul Meu frate Seth, întrebarea ta a fost motivată de 
intenţia ta nobilă, aşa că nu are cum să nu-Mi fie pe plac. Nu aş avea nimic 
împotriva ei, căci este de o mie de ori mai bine să mănânci şi să bei la o oră 
potrivită decât în funcţie de capriciile stomacului tău, - 

Dar se ridică o problemă: atunci când le-ai poruncit ieri servitorilor 
tăi să le dea de mâncare tuturor celor flămânzi, hambarele tale s-au golit 
complet. 

întrebarea care se pune este următoarea: de unde vei lua tu, dragul 
Meu frate Seth, mâncarea şi băutura cu care ne vei hrăni pe toţi, de vreme 
ce hambarele tale sunt complet goale, ca să nu mai vorbim de pomii din 
livada ta, în care nu mai există deloc fructe?" 

La început, Seth a rămas întrucâtva şocat de această veste, nu din 
cauză că i-ar fi părut rău că cei flămânzi i-au golit hambarele, nici din cauza 
comportamentului unora dintre ei în casa şi în livada sa, care nu i-au 
acordat respectul cuvenit gazdei, ci pur şi simplu pentru că nu ştia de unde 
să ia mâncarea şi băutura necesară. 

La scurt timp, el a rostit însă, fericit că a găsit răspunsul: „O, 
Iehova, Tatăl nostru preasfânt şi preaplin de iubire, a cui iubire este mai 
mare decât a Ta? 

Hambarele mele au fost pline cu ceea ce mi-ai dăruit Tu, mie şi 
fraţilor mei! Iubirea Ta, nu a mea, a fost aceea care a deschis porţile 
hambarelor mele în faţa celor nevoiaşi, iar golirea lor s-a produs în strict 
acord cu voinţa Ta sfântă. 

De vreme ce Tu eşti Cel care îi dăruieşte soarelui lumina sa 
continuă, iar pământului fertilitatea sa veşnic reînnoită, fără să permiţi nici 
măcar pierderea unei singure picături de apă din marele ocean, lucru care 
pentru Tine este mai uşor decât îmi este mie să ridic un ţânţar, nu mă 
îndoiesc că prin graţia Ta, mult iubitul meu Tată, hambarele mele au fost de 

mult umplute cu tot ceea ce ne este necesar, conform iubirii şi dreptăţii 
Tale. 

Aşadar, voi, cei zece cărăuşi ai mei, grăbiţi-vă şi umpleţi din nou 
coşurile din hambarele mele, după care aduceţi-le repede aici. Şi oricine 
vine la voi, cerându-vă de mâncare şi de băut, să i se dea ceea ce cere. 

Dar nu uitaţi să le reamintiţi tuturor Cine este Acela care dăruieşte 
totul, am zis". 

Abedam 1-a îmbrăţişat pe Seth şi i-a spus: „Seth, abia acum ai ajuns 
la perfecţiune. Ieri ţi-ai deschis hambarele în faţa mulţimii, dar ai uitat să le 
reaminteşti oamenilor de recunoştinţa pe care i-o datorează unicului 
Dăruitor. Aşa se explică de ce hambarele tale au rămas în final goale. Acum 
ţi-ai amintit însă de Cel care dăruieşte. De aceea, facă-se voia ta. 

De acum înainte, hambarele tale nu se vor mai goli niciodată! 
Amin ". 



Capitolul 119 

Rafturile pline ale hambarului lui Seth - rezultatul credinţei 
acestuia. Discuţiile despre Domnul dintre paznici şi purtătorii coşurilor. 
Domnul se revelează pe Sine 

(15 iulie 1842) 



Cei zece servitori s-au grăbit să ia coşurile şi s-au îndreptat pe loc 
către casa lui Seth, pentru a le umple cu delicioasele fructe care aproape că 
rupseseră sub greutatea lor rafturile hambarului. 

Văzând acest lucru, paznicii au rămas extrem de uimiţi, slăvind 
numele lui Iehova. 

Când purtătorii coşurilor s-au întâlnit cu paznicii, ei i-au întrebat 
câţi oameni au răspuns ieri invitaţiei lui Seth. 

Paznicii au răspuns: „Cu adevărat, nu vă imaginaţi cât de mare a 
fost numărul celor care au venit ieri, potolindu-şi foamea din hambarele lui 
Seth. Şi totuşi, după cum vedeţi, ele nu s-au golit deloc! De două ori la 
rând, proviziile au fost consumate complet de o mare mulţime de oameni, 
dar rafturile s-au umplut la loc, într-o manieră miraculoasă, aşa cum puteţi 
vedea cu ochii voştri! 

Ne puteţi explica în ce fel a fost acest lucru posibil?" 

Unul din cei zece purtători ai coşurilor, care îl observase atent pe 
Abedam cel Mare şi îi ascultase toate discursurile, le-a răspuns succint: 

„Fraţilor, ar fi bine să credeţi ceea ce vă voi spune acum: l-aţi văzut 
pe necunoscutul care apărut alaltăieri din ţinuturile de miazănoapte 
împreună cu Adam şi cu ceilalţi, invitându-i pe copiii din toate regiunile şi 
stând alături de ei întreaga zi de Sabat, când a făcut cele mai mari miracole, 
şi care se află şi acum alături de ei? 

Ei bine, nu este greu de ghicit cine este acela care a umplut aceste 
rafturi". 

„Dar tu ştii cine este străinul?", l-au întrebat paznicii pe 
antevorbitor. 

Acesta a răspuns, la fel de succint: „Este mai mult ca sigur că nu s-a 
născut pe acest pământ. Nu este greu de dedus acest lucru, de vreme ce toţi 
patriarhii i se închină cu veneraţie. 

Noi nu avem de unde să ştim cine este el şi de unde provine, căci 
ştiţi foarte bine că atunci când marii noştri patriarhi doresc să păstreze un 
secret, urechile noastre trebuie să rămână închise. 

De aceea, este destul de greu să-ţi formezi o părere. 

Mi-ar plăcea atât de mult să-1 cunosc mai bine pe străin, dar ştiţi şi 
voi cum este. 

De aceea, nu avem de ales, decât să rămânem aceiaşi ignoranţi în 
numele lui Iehova, căci mai devreme sau mai târziu ni se va spune probabil 
ce trebuie să ştim. 

Până una alta, haide să ne îndeplinim misiunea. 

Şi să nu uităm că Părintele Seth ne-a însărcinat să le spunem tuturor 
celor pe care îi vom hrăni să îmi mulţumească lui Dumnezeu. Amin ". 

După care, cărăuşii şi-au încărcat coşurile şi s-au grăbit din nou 
către colină. 

In drum L-au întâlnit pe Abedam, care continua să o ţină în braţe pe 
fată. Acesta s-a adresat cărăuşilor uimiţi: „De ce v-a luat atât de mult de 
data aceasta să umpleţi coşurile cu fructe?" 

Dar cărăuşii nu i-au putut răspunde la întrebare. 

Abedam a insistat însă: „Oare nu aţi găsit suficiente fructe?" 

Din nou, nici un răspuns. 

Atunci, Abedam le-a cerut pentru a treia oară: „Haideţi, spuneţi-Mi 
de ce aţi întârziat de data aceasta!" 

Abia acum a îndrăznit unul din cei zece să răspundă: 

„Ascultă, om drag, bun şi necunoscut! Nu am greşit cu nimic, dar 
am întârziat puţin deoarece paznicii lui Seth ne-au întrebat cine a umplut 
hambarele sale. 

Bănuiala noastră a fost că tu ai făcut acest lucru, căci am asistat la 
multe miracole operate de voinţa ta, care ne-au făcut să credem că eşti la fel 
de puternic ca şi Dumnezeu. 

Iată, acesta este unicul motiv al întârzierii noastre. Sperăm din toată 
inima ca tu şi părintele Seth să ne iertaţi pe acest lucru". 

Abedam le-a răspuns: „Ascultaţi, nu numai că vă voi ierta, dar vă 
voi dărui chiar fructe mult mai vii şi mai sublime decât cele pe care le 
duceţi în braţe, pentru a vă bucura de ele în întreaga eternitate. 

Ca să înţelegeţi că am puterea şi dreptul de a face acest lucru, aflaţi 
că Eu sunt Iehova, Dumnezeu Cel Preaînalt, în persoana celui care vă 
vorbeşte. De aceea, liniştiţi-vă şi urmaţi-Mă. Amin ". 



Capitolul 120 

Teama cărăuşilor. Pura este neliniştită în faţa sfinţeniei lui 
Abedam. Cuvintele liniştitoare ale lui Abedam. Domnul ca Dumnezeu şi 
Părinte 

(16 iulie 1842) 

Pura a auzit şi ea cuvintele lui Abedam. Cât despre cărăuşi, aceştia 
s-au prăbuşit instantaneu la pământ, ca şi cum moartea eternă şi cea mai 
teribilă judecată ar fi căzut asupra lor ca un fulger. 

Căci ştiau prea bine că aveau micile lor păcate, şi amintindu-şi 
lecţiile severe ale lui Adam, Seth şi Enos, potrivit cărora atotputernicul 
Iehova va veni într-o zi şi îi va judeca pe toţi, distrugând şi anihilând orice 
neascultare în focul cumplit al mâniei Sale infinite, erau acum absolut 
copleşiţi. 

Pentru ei, revelarea Mea atât de bruscă nu putea însemna altceva 
decât această teribilă judecată. 

Aşa cum spuneam, conştienţi de micile lor păcate şi tremurând din 
tot corpul, ei s-au şi văzut în imaginaţie cuprinşi de focul teribil al judecăţii, 
care urma să-i consume de-a pururi. 

Au început chiar să strige şi să se lamenteze, pierzându-şi complet 
şirul gândurilor, cu excepţia primului vorbitor, care a reuşit să bâlbâie 
câteva cuvinte coerente: 

„O, ce bine ar fi fost dacă nu ne-am fi născut niciodată!" 

După care a păstrat tăcerea, aşteptând, la fel ca şi ceilalţi, ca 
judecata divină să se abată asupra lor. 

Comportamentul celor zece a neliniştit-o îngrozitor pe Pura, deşi 
aceasta era încă topită în iubirea ei pentru Mine. De aceea, ea mi-a şoptit la 
ureche: 

„O, dacă Tu eşti Acela pe care Seth 1-a salutat cu cea mai mare 
reverenţă, şi care tocmai s-a revelat pe Sine celor zece cărăuşi, şi implicit în 
faţa mea, - Te implor, îngăduie-mi - de dragul sfinţeniei Tale infinite - să 
plec de lângă Tine, căci sunt prea nedemnă pentru a mă mai odihni în 
braţele Tale sacre. 

Cred acum cu tărie înlăuntrul meu că Tu eşti Acela al cărui nume 
nici o limbă umană nu are dreptul să-1 rostească, deşi, potrivit învăţăturilor 
lui Farak, aveam o cu totul altă imagine despre Tine, ca un foc etern şi 
invizibil. 

De aceea, ai milă de mine şi nu-mi mai permite să stau în braţele 
Tale, prea sfinte pentru mine. 

Facă-se voia Ta, acum şi de-a pururi!" 

Dar Abedam i-a răspuns Purei: „Ei bine, aleasa Mea, să înţeleg că 
Mă iubeşti mai puţin acum, când M-ai recunoscut pe deplin, decât înainte 
de a Mă cunoaşte? 

Oare s-a schimbat cu ceva comportamentul Meu faţă de tine după ce 
Mi-am revelat identitatea? 

Nu ai observat niciodată în timpul unei furtuni cât de ameninţători 
par norii la distanţă? Şi totuşi, atunci când se apropie, ei nu aduc cu sine 
decât o ploaie binecuvântată care împrospătează solul uscat de razele 
înţelepciunii soarelui, dând din nou viaţă plantelor vestejite. 

Iată, acelaşi lucru este valabil şi în cazul de faţă. Până acum, voi nu 
M-aţi văzut decât de la mare distanţă, de unde imaginea Mea părea 
ameninţătoare, luând forma focului teribil al judecăţii; nu v-aţi gândit însă 
niciodată la Mine ca la un Părinte preaplin de iubire. Aşa se explică de ce 
teama şi anxietatea voastră actuală. 

Dacă aş fi semănat cu imaginea pe care v-a transmis-o Farak, crezi 
că te-aş mai fi purtat până acum în braţele Mele, din iubirea părintească pe 
care ţi-o port? 

De aceea, încearcă să înţelegi că Eu nu sunt numai Iehova, 
Dumnezeul atotputernic şi Creatorul tuturor lucrurilor, ci în raport cu tine 
sunt mai degrabă un Părinte plin de iubire, care nu doreşte să conducă pe 
nimeni către pierzanie prin judecata Sa, ci dimpotrivă, nu îşi propune decât 
să-i aducă pe toţi pe calea vieţii eterne. 

Dacă nu aş fi dorit decât să vă judec, picioarele Mele nu ar fi fost 
nevoite să atingă pământul, căci un simplu gând ar fi fost suficient să 
distrugă pentru totdeauna întreaga creaţie! 

Dacă am venit la voi într-o formă vizibilă, am făcut-o numai pentru 
a-i căuta pe cei rătăciţi şi pentru a le da din nou viaţă celor morţi. 

Aşadar, iubeşte-Mă acum mai mult, nu mai puţin, căci M-ai 
recunoscut în ipostaza Mea de Păreinte preasfânt şi preaplin de iubire. 

Haide să nu mai stabilim nici o diferenţă între noi, ci să rămânem 
uniţi de-a pururi prin iubirea noastră. 

La fel şi voi, ridicaţi-vă, uitaţi de nebunia voastră, şi urmaţi-Mă! 
Amin " 

Cei zece s-au ridicat, şi-au luat coşurile şi L-au urmat pe Abedam pe 
culmea dealului. Ruşinaţi de nebunia lor anterioară, ei i-au cerut iertare 
Domnului. 

Cât despre Pura, aceasta s-a cuibărit cu şi mai multă iubire la pieptul 
sacru al Tatălui, pe care L-a recunoscut acum pentru prima oară. 



Capitolul 121 

Aranjarea mesei. Discursul Domnului referitor la obstacole şi 
limitări - condiţii sine qua non ale vieţii 

(18 iulie 1842) 

După ce au ajuns cu toţii pe culmea dealului, Abedam a 
binecuvântat coşurile cu mâncare, după care a trimis şapte coşuri către 
majoritatea oamenilor, păstrând unul dintre ele pentru Sine şi pentru cei 
apropiaţi, între care se număra acum şi Pura. De asemenea, El 1-a invitat pe 
Seth să i se alăture. Un al doilea coş i 1-a trimis lui Adam şi copiilor 
acestuia, la care s-au adăugat acum şi cei 12 mesageri, iar cel de-al treilea 1- 
a trimis copiilor din regiunea dimineţii. 

După ce toate coşurile au fost distribuite judicios, toată lumea i-a 
mulţumit lui Abedam pentru minunatele daruri, aşezându-se apoi la masă. 
După ce toţi şi-au potolit foamea, mulţumindu-i din nou Domnului în 
inimile lor, Abedam s-a adresat celor prezenţi: 

„Copii, cine se simte obosit, poate să se odihnească. Cei care doresc 
însă să rămână alături de Mine, pot face acest lucru. Oricine doreşte să îmi 
pună vreo întrebare, o poate pune, iar Eu îi voi răspunde". 

După aceste cuvinte, toată lumea s-a adunat la unison în jurul lui 
Abedam, spunând într-un singur glas: 

„O, Tată, cine ar putea merge la culcare atâta vreme cât Tu rămâi 
treaz, rostind cu gura Ta sacră cuvintele vieţii eterne? De aceea, îngăduie- 
ne tuturor să rămânem treji şi nu ne tenta cu senzaţia de somn. Facă-se voia 
Ta sfântă. Amin ". 

Iar Abedam le-a răspuns: „Bine, atunci rămâneţi treji, în numele 
Meu. Amin ". 

Plină de iubire şi de teamă, Pura, aflată încă în braţele Domnului, L- 
a întrebat în şoaptă. „O, Iehova, pot să Te întreb şi eu ceva, în speranţa că 
vom primi cu toţii răspunsul la această întrebare?" 

Abedam i-a răspuns: „Ascultă, aleasa Mea, Pura, există o regulă 
străveche, ce se aplică inclusiv în ţinuturile de jos, potrivit căreia 'regele şi 
străinii au întotdeauna dreptul de a vorbi primii'. 

Tu eşti încă o străină printre noi. De aceea, Mi se pare potrivit ca tu 
să fii prima care îşi exercită dreptul de a pune întrebări şi a de a primi 
răspunsuri. Haide, spune-Mi ce doreşti să afli, iar Eu Mă voi strădui să îţi 
explic tot ce vrei. Amin ". 

Atunci, Pura i-a adresat Domnului următoarea întrebare: „Iehova, 
Creator atotputernic al tuturor lucrurilor vizibile şi invizibile, Tu ştii foarte 
bine cât de malefică este atmosfera pe acest pământ şi cât de puţin îţi 
respectă voinţa locuitorii săi. 

Pe de altă parte, Tu eşti la fel de atotputernic astăzi ca şi atunci când 
ai creat cerul şi pământul. Oare nu i-ai putea transforma instantaneu pe 
locuitorii ţinuturilor de jos, astfel încât aceştia să nu se mai împotrivească 
voinţei Tale? Căci majoritatea celor de acolo nu ştiu aproape nimic despre 
Tine, şi din păcate nici nu doresc să afle ceva. - O, Iehova, oare ai putea 
face acest lucru?" 

Abedam i-a răspuns: „Ascultă, aleasa Mea, Pura, nu eşti tu prima 
care îmi pune această întrebare, care stă pe buzele întregii infinităţi 
conştiente de sine. 

Dar Eu îţi spun: sunt de acord să vă dau mai multe detalii ţie şi 
copiilor, fraţilor şi părinţilor aici de faţă, dar nu şi întregii infinităţi, chiar 
dacă Mi-ar repeta întrebarea eternitate după eternitate. 

Aşadar, ascultaţi: fundamentul oricărei existenţe şi permanenţe sunt 
obstacolele. Un lucru nu poate exista decât datorită limitării sale înnăscute, 
care reprezintă pentru el un obstacol evident. 

Priviţi de pildă soarele! Dacă nu ar fi limitat de voinţa Mea, care 
reprezintă pentru el un obstacol permanent şi etern, în univers nu ar putea 
exista nici un soare şi nici o planetă! 

Priviţi o banală piatră: cât de limitată este ea din toate părţile şi câte 
obstacole este nevoită să întâmpine. De fapt, cu cât un obiect este mai 
limitat şi cu cât obstacolele cu care se confruntă sunt mai numeroase, cu 
atât mai solid, mai permanent şi mai autentic este el. 

Astfel, plantele şi copacii cresc în acord cu legea limitării, fiind 
nevoite să se confrunte cu obstacolele lor specifice, care reprezintă un 
conflict continuu între părţile lor componente. 

După cum vedeţi, obstacolele şi limitările constituie esenţa reală a 
lucrurilor, care - fără ele - ar înceta pe loc să existe. Pe scurt, întreaga 
creaţie infinită nu este alcătuită din altceva decât numai din limitări şi 
obstacole. 

Eu singur sunt - şi trebuie să fiu - complet liber şi nelimitat, astfel 
încât prin intermediul Meu, toate obiectele şi fiinţele să fie înzestrate cu 
limitările şi obstacolele care le sunt proprii. 

La fel ca în lumea materială se petrec lucrurile şi în lumea spirituală. 

Dacă spiritul viu nu s-ar confrunta cu nici un obstacol, el nu ar putea 
fi conştient de sine şi ar fi lipsit astfel de viaţă. 

Datorită acestui mare număr de obstacole, în univers orice lucru îşi 
are opusul său, binele opunându-se răului şi răul binelui. Aceste forţe 
conflictuale determină ciocniri continue între spiritele create, care le permit 
acestora să se trezească la viaţă. 

Astfel, spiritele bune se trezesc din ce în ce mai puternic, trezindu-le 
astfel - mai devreme sau mai târziu - şi pe cele rele, care îşi schimbă 
direcţia de evoluţie şi încep să cunoască progresiv adevărata viaţă, 
devenind astfel din ce în ce mai libere de limitări şi obstacole. 

Iată, aleasa Mea, Pura, astfel începe ordinea Mea, care nu are sfârşit. 
De aceea, nu te mai gândi la cei din ţinuturile de jos şi fii convinsă că Eu 
am prevăzut încă de la începuturile eternităţii tot ceea ce se petrece acum, 
care nu s-ar putea petrece dacă ar fi cu adevărat în afara voinţei Mele 
eterne. 

Cei din ţinuturile de jos se vor transforma în funcţie de felul în care 
se vor transforma cei de pe înălţimi. In final nu vor mai rămâne decât un 
singur păstor şi o singură turmă. 

Această ordine s-a născut din iubire. De aceea, linişteşte-te, căci Eu 
ştiu mai bine ce se petrece şi de ce trebuie să se petreacă astfel lucrurile. 

De altfel, cel mai bine pot fi înţelese toate aceste lucruri în lumina 
purităţii. Amin ". 



Capitolul 122 

Marea şi exemplara iubire a Purei pentru Domnul. Promisiunea 
făcută de Acesta Purei 

(19 iulie 1842) 



Auzind aceste cuvinte, Pura şi-a ridicat mâinile deasupra capului, 
exclamând în extaz: 

„O, înţelepciune şi Iubire infinită, cât de profundă este semnificaţia 
care se ascunde în spatele fiecăruia dintre cuvintele Tale! 

O, Viaţă sfântă a oricărei vieţi, sursă primordială, infinită şi sacră, a 
oricărei existenţe, cine poate înţelege profunzimea imensă a înţelepciunii 
Tale şi sfatul Iubirii Tale? 

O, Doamne, Dumnezeul meu, cât de măreţ şi de maiestuos eşti Tu! 

O, Iehova! Cum Ţi-aş putea mulţumi pe deplin, cum Te-aş putea 
slăvi pentru imensa graţie şi compasiune de care dai dovadă faţă de noi toţi, 
îngăduindu-ne nouă, oameni slabi şi nevrednici, să îţi spunem 'Tată', ba 
mai mult, care doreşti să fii cunoscut de noi prin iubirea şi credinţa cea mai 
pură a inimilor noastre? 

Tu ai revărsat asupra inimii mele o pace atât de deplină, o lumină 
atât de puternică, încât simt că mă sufoc de atâta fericire divină. 

O, prieteni mai mari decât mine ai acestui Părinte bun şi sfânt, 
ajutaţi-mă pe mine, cea slabă, să port povara excesivă a acestei fericiri mai 
presus decât mine şi slăviţi-1 împreună cu mine, într-un singur glas, pe Cel 
aflat printre noi, atât de plin de iubire, graţie, bunătate şi compasiune! 

O, Iehova al meu, ce fericire este să fiu cu Tine; ce hrană vie simte 
sărmana mea inimă, care tânjea după iubire, atunci când este alinată de 
bunătatea Ta părintească infinită! 

O, lasă-mă să Te iubesc, să mor chiar din iubire pentru Tine! 

O, ce dulce ar fi această moarte, din pură iubire pentru Tine! 

Iehova, Dumnezeule, Tată! Până acum mi-am înfrânat inima din cel 
mai deplin respect faţă de sfinţenia Ta! Dar acum nu mai pot să mă 
înfrânez! 

Ingăduie-mi să te îmbrăţişez şi să te iubesc cu toată fiinţa mea, 
pentru ca focul iubirii mele să mă consume şi să mă ardă de vie, precum un 

pai uscat! Iată, întreaga sfială m-a părăsit şi nu mai simt nici un fel de 
teamă şi de anxietate faţă de persoana Ta. Doresc să mor din iubire pentru 
Tine, o, dulcele şi preaiubitul meu Iehova!" 

In acest moment, complet copleşită de emoţie, Pura L-a îmbrăţişat 
pe Abedam şi L-a strâns cu toată puterea, ca şi cum ar fi dorit să se dizolve 
în El, ducându-şi în mod repetat mâna la piept, ca şi cum ar fi dorit să-şi 
smulgă inima şi să o unească cu cea a Celui Preaînalt. 

Iubirea ei era atât de mare încât întregul său trup a început să 
strălucească mai puternic decât soarele reflectat de petala unui trandafir 
umezită de rouă. 

Văzând acest tablou cutremurător, patriarhii au început să îşi 
izbească piepturile, iar Enoh a spus cu un oftat: „O, Tată preasfânt! Suntem 
cu toţii copii ai înălţimilor, iar în faţa noastră se află un copil născut din 
noroiul ţinuturilor de jos, dar ce diferenţă există între ea şi noi! 

Ea singură Te iubeşte mai mult decât noi toţi la un loc, iar în inima 
ei Te înţelege mai clar decât noi, care Te-am căutat încă din copilărie, 
acţionând în iubirea şi graţia Ta. 

O, priviţi, părinţi ai mei, câtă frumuseţe divină, câtă glorie 
străluceşte în acest copil venit din ţinuturile de jos! 

O, Adam, o, Seth, o, voi, ceilalţi părinţi, fraţi şi copii, ce ochi uman 
a putut zări vreodată ceva mai frumos, mai înălţător, mai sublim decât 
această fecioară care abia dacă a împlinit 20 de primăveri, venită din 
ţinuturile de jos, şi a cărei iubire atotputernică nu poate fi pătrunsă de nici 
unul dintre noi! 

Ce dulceaţă divină şi ce frumuseţe celestă strălucesc în ea, cât de 
gingaşe şi de sublime sunt membrele ei, cât de armonios este ansamblul 
construcţiei sale. Şi câtă iubire izvorăşte din pieptul ei delicat! 

Adevăr vă spun: această fată a fost creată pentru a ne fi nouă, 
tuturor, cel mai mare maestru. Căci abia acum ni s-a revelat măsura iubirii 
după care trebuie să ne măsurăm slăbiciunea incredibilă a inimilor noastre. 

O, Iehova Abedam, slăvit fie numele Tău de-a pururi pentru faptul 
că ai creat o fată în ţinuturile de jos care să ne fie măsură a iubirii Tale 
sfinte! 

O, Tată, o, Tată preasfânt, cât de infinit de bun, de plin de iubire şi 
de compasiune eşti Tu!" 

După care, Enoh a tăcut, iar Abedam i-a răspuns: „Enoh, adevăr ai 
grăit. Aşa stau lucrurile şi aşa vor sta întotdeauna: un copil al lumii şi al 
păcatului va surclasa 99 oameni drepţi prin naştere, şi el va ajunge la Mine, 
la fel ca această copilă. 

Cât despre tine, micuţa Mea copilă, de acum înainte nu vei mai 
părăsi niciodată pieptul Meu. Tu eşti singura fiinţă de pe acest pământ care 
Mă va putea vedea şi percepe la fel ca acum de-a lungul întregii tale vieţi 
terestre. 

Nu vei deveni niciodată soţia unui bărbat până când va veni 
momentul ales, când în pântecul tău va coborî întreaga putere a iubirii 
infinite a Spiritului Meu. Amin ". 



Capitolul 123 

Miracolul încarnării lui Dumnezeu cel infinit. Măria este una cu 
Pura în spiritul ei 

(20 iulie 1842) 



După aceste cuvinte, Abedam cel Mare s-a întors către Seth şi i-a 
spus: „Frate al Meu întru iubire, ştii foarte bine cât de drag îmi eşti. De 
aceea, nu trebuie să te sfieşti să îmi pui întrebarea care îţi frământă inima. 

Căci dacă îi accept pe toţi copiii lumii ca fiind copiii Mei, 
îndeplinindu-le cererile, cu atât mai mult voi face acest lucru pentru fratele 
Meu întru iubire. Dă aşadar glas întrebării care îţi frământă inima". 

Auzind această cerere plină de graţie, Seth s-a apropiat şi a spus: 
„O, Tatăl preasfânt şi preaplin de iubire, îţi mulţumesc din toată inima 
pentru această uşurare, căci mă simţeam pierdut, neştiind cum să îmi 
regăsesc drumul în acest hăţiş. 

Acum totul s-a clarificat însă, Tu însuţi fiind glorioasa cale de ieşire 
din el. 

De aceea, îmi deschid cu bucurie inima şi dau glas întrebării care a 
început să mă frământe încă de la prima Ta discuţie cu sublima Pura. 

Iată povara grea care mi-a apăsat sufletul: i-ai făcut acestui copil o 
promisiune pe care nu o pot interpreta decât în acest fel: 

Dacă am înţeles corect, va veni o zi când în măreţia iubirii Tale 
infinite, nemaiţinând cont de sfinţenia Ta absolută, vei concepe în pântecul 
acestei fete un copil în carne şi oase. 

Această afirmaţie continuă să mă tulbure, căci deşi cuvintele Tale 
sunt cât se poate de clare, semnificaţia lor mi se pare de-a dreptul 
imposibilă. 

Gândind din perspectiva noastră naturală, pare o nebunie să crezi că 
poţi introduce un cedru într-un pai, un munte în coaja unui ou de ţânţar sau 
întregul ocean într-o coajă de nucă. 

Şi totuşi, potrivit cuvintelor Tale, într-o bună zi această copilă Te va 
concepe chiar pe Tine, pe Dumnezeu cel infinit, care va îmbrăca atunci un 
trup alcătuit din carne şi oase! 

Cum vei putea încăpea însă Tu, Cel care conduci întregul univers 
prin Spiritul Tău infinit, în trupul acestei copile? 

Nu, nu, - este imposibil de înţeles. Mai uşor mi-ar fi să accept dacă 
cineva mi-ar spune că un atom poate include în interiorul său întregul 
pământ decât că trupul acestei fecioare Te va putea cuprinde pe Tine în 
toată măreţia Spiritului Tău infinit. 

De aceea, doresc să Te întreb cu toată smerenia cum trebuie să 
înţelegem acest lucru. Facă-se voia Ta, acum şi de-a pururi! Amin ". 

Abedam 1-a prins pe Seth de mână şi i-a dat următorul răspuns: 

„Seth, proastă părere mai ai despre Mine! Ascultă, dacă lucrurile ar 
sta aşa cum afirmi tu, cum crezi c a putut crea Spiritul Meu infinit ceva 
finit, - ascunzând totuşi în el întreaga infinitate? 

Aminteşte-ţi de viziunile celor 12 mesageri şi încearcă să înţelegi tot 
ce au văzut aceştia în spiritul lor. 

Gândeşte-te că în sămânţa minusculă a unui cedru se ascunde nu 
numai copacul puternic pe care îl vezi acum în faţa ta, ci o întreagă 
infinitate de asemenea copaci. într-o singură nucă se ascuns atât de mulţi 
nuci, încât, dacă nu ar muri pe rând, în 2.000 de ani ar ocupa o suprafaţă 
mai mare decât cea a întregului pământ. 

Dacă toate aceste lucruri sunt posibile pentru Mine, ca să nu mai 
vorbim de multe altele pe care îţi este imposibil să ţi le imaginezi la ora 
actuală, cu siguranţă voi fi capabil să realizez ceea ce îţi este greu să accepţi 
acum. 

Evident, nu trebuie să credeţi că din ceruri se va întoarce pe pământ 
exact aceeaşi fecioară ca aceasta, pentru a Mă concepe pe Mine în carne şi 
oase. Marele scop va fi împlinit de o cu totul altă fecioară, care va avea însă 
acelaşi spirit al iubirii şi credinţei ca şi cea aici de faţă 5 . 

Aşadar, această fecioară nu va fi nevoită să se întoarcă în această 
lume, ci o altă fecioară va fi înzestrată cu spiritul ei. 

Astfel trebuie să înţelegeţi lucrurile. 

Credeţi-Mă, multe lucruri imposibil de imaginat pentru voi îmi sunt 
Mie posibile. 

De aceea, credeţi cu fermitate în cuvintele Mele, căci ele se vor 
împlini întocmai. Amin ". 

Capitolul 124 

Recunoştinţa faţă de Dumnezeu exprimată de inimă şi cea 
exprimată de limbă. Enigma distrugerii continue din lumea naturii. 
Sublima soluţie a Iubirii eterne 

(23 iulie 1842) 

Auzind răspunsul dorit, Seth s-a bucurat din inimă şi i-a mulţumit 
lui Abedam din tot sufletul, slăvindu-L în cuvinte pline de recunoştinţă. 

Abedam i-a răspuns: „Seth, dragul Meu frate întru iubirea inimii 
Mele, pentru Mine este suficient să privesc în inima ta. Poţi fi sigur de acest 
lucru şi te poţi bucura. 



' N. Tr. Este evidentă referirea Domnului la reîncarnare. 

Cât priveşte cuvintele tale exterioare de slavă, poţi să uiţi definitiv 
de ele, căci adevăr îţi spun: iubirea şi recunoştinţa exprimate de inimă este 
infinit mai importantă pentru Mine decât cele exprimate de limbă. 

Limba nu ar trebui să interfereze niciodată cu ceea ce doreşte inima 
să exprime, căci ea nu poate face altceva decât să întunece sentimentele 
pure ale inimii. 

Rugăciunea limbii răsună în această lume exterioară, dar cea a 
inimii ajunge direct la urechile inimii Mele. 

De aceea, renunţă de acum încolo la sunetele superflue ale limbii, 
căci Eu aud fiecare sunet rostit de inima ta. 

Atât timp cât aveţi o gură, folosiţi-o în faţa acestei lumi, dar în faţa 
Mea, nimeni nu ar trebui să-şi folosească decât inima. Amin ". 

După care s-a întors către Enoh şi 1-a întrebat: „Enoh! Să înţeleg că 
tu ştii totul şi că nu mai există nimic în inima ta care să aştepte o lămurire 
de la Mine? 

Privesc în inima ta şi constat că există totuşi o chestiune greu de 
digerat de către ea. De ce nu îndrăzneşti să-i dai glas, astfel încât să o audă 
şi fraţii tăi? 

Adevăr îţi spun: nu ascunde nimic în inima ta. Inapoiază-Mi Mie tot 
ce nu este încă suficient de copt pentru a fi folosit ca hrană pentru spiritul 
tău, iar Eu voi coace acest aliment la focul blând al iubirii Mele părinteşti, 
pentru ca el să devină digerabil, satisfâcându-ţi spiritul înfometat. La fel ar 
trebui să procedaţi şi voi, ceilalţi. Amin ". 

Profund emoţionat de aceste cuvinte, Enoh s-a apropiat şi el, 
spunând: „O, Tatăl preasfânt şi preaplin de iubire! Este adevărat, spiritul 
meu este profund preocupat de problema obstacolelor menţionate de Tine, 
căci mă gândesc la distrugerea continuă care se produce în sânul acestei 
naturi monstruoase. Nu reuşesc să înţeleg însă acest fenomen. 

Deşi am înţeles în sfârşit cu toată claritatea că nimic nu poate exista 
fără să întâmpine obstacole, beneficiind astfel de anumite limitări, totuşi, nu 
pot să înţeleg de ce este nevoie ca toate fiinţele să se angajeze într-o luptă 
pe viaţă şi pe moarte cu suratele lor, numai de dragul existenţei. 

De ce trebuie să existe această fricţiune constantă, această distrugere 
şi anihilare reciprocă ce nu încetează nicicând. 

Iată, acesta este locul gol din inima mea în care lumina nu a pătruns 
încă. 

O, Tată, luminează acest loc cu graţia, iubirea şi compasiunea Ta! 
Facă-se voia Ta. Amin ". 

Abedam cel Mare i-a răspuns astfel lui Enoh: „Da, lucrurile se 
petrec exact aşa cum spui, căci în natură totul se mişcă şi se luptă cu forţa 
unei furtuni. Rareori se întâmplă ca vreo fiinţă să ajungă la maturitate în 
deplinătatea forţelor sale vitale, cele mai multe fiind măturate definitiv de 
curentul distructiv, înghiţite de el, zdrobite de stânci, iar în cele din urmă 
anihilate în abisul fără fund al distrugerii. 

Văd că gândeşti în sinea ta: 'Nu există nici un moment în care 
cineva să nu contribuie la distrugerea ta şi a posesiunilor tale, nici un 
moment în care să nu contribui la rândul tău la distrugerea cuiva. 

Chiar şi pasul inocent al unui călător distruge în permanenţă mii de 
fiinţe minuscule ale pământului. 

De câte ori nu am distrus din greşeală muşuroiul clădit cu atâtea 
eforturi de furnici, transformând astfel o întreagă lume în miniatură într-un 
mormânt umilitor? 

De câte ori nu am zdrobit în dinţii mei magnificele fructe, atârnând 
atât de maiestuos în pomii care le-au dat viaţă şi strălucind sublim în 
lumina soarelui? Câte flori delicate nu am strivit fără să vreau sub tălpile 
mele, - şi totuşi, ele renasc de fiecare dată. Alte furnici îşi construiesc un 
alt muşuroi, la fel de laborios ca şi primul, dar nu acelea pe care le-am 
strivit sub piciorul meu. . . De ce trebuie să se întâmple astfel? 

Un vânt uşor adie şi pune în mişcare crengile unui copac. Mişcarea 
lor pare atât de veselă şi de fericită, dar sute de frunze se scutură cu această 
ocazie de pe ele. 

Unde dispar toate acestea? Dar frunzele căzute nu îmi mai pot da 
nici un răspuns, căci vârtejul distrugerii le-a înghiţit deja! ' 

Văd că îţi mai spui în sinea ta: 'Nu atât marea suferinţă a acestor 
lucruri mă emoţionează, nu distrugerea pietrelor de către inundaţii sau a 
munţilor de către cutremure, ci forţa devastatoare ascunsă pretutindeni în 
natură, care nu creează nimic decât cu scopul de a-1 distruge iarăşi'. 

Astfel de gânduri te umplu de teamă, iar inima ta strigă: 

'Oricât aş privi înjur, nu reuşesc să văd în natura lucrurilor decât un 
monstru autodistructiv care înghite totul în cale, rumegând apoi resturile! ' 

Este adevărat, nu pot să resping această imagine, spunându-ţi: 
'Enoh, greşeşti în faţa Mea prin felul în care priveşti lucrurile', căci exact 
aşa apar ele în lumina intelectului. Cât despre lumina inimii, aici lucrurile 
sunt complet diferite! 

Ce sunt toate aceste obiecte create? Ele sunt intervale ale marilor 
Mele gânduri. Lor li se opune însăşi voinţa Mea vie. Dacă nu s-ar confrunta 
cu acest obstacol, ele nu şi-ar putea face apariţia în lumea vizibilă. 

Iubirea Mea intervine însă în această confruntare, spunându-i 
voinţei: 'O, nu mai pune limite marelui zbor al gândurilor Tale libere, ci 
permite-le să plutească din nou libere pe marile orbite ale vieţii Tale eterne, 
bucurându-se de conştiinţa perfectă a puterii lor vii născute din Tine'. 

După ce atenuez astfel obstacolele puse de voinţa Mea, Eu dau din 
nou frâu liber gândurilor Mele, iar voi vedeţi lucrurile pierind. In realitate, 
ele nu încetează să existe, ci se întorc la existenţa lor fundamentală, cea 
adevărată, liberă şi indestructibilă. 

Şi astfel, din numeroase gânduri mărunte Eu creez un gând nou, mai 
mare, mai liber şi mai viu, care îmi seamănă într-o mai mare măsură Mie, 
sursei primordiale. 

De aceea, nu vă mai faceţi probleme în legătură cu lumea exterioară 
efemeră, ci amintiţi-vă că tot ceea ce încetează să existe pătrunde într-o altă 
existenţă, mai perfectă, mai liberă, evoluând astfel până la om, şi de aici 
mai departe, până la Mine. 

Aşadar, nimic nu se pierde definitiv, nici chiar cele mai mărunte 
gânduri ale voastre. 

încercaţi să înţelegeţi aceste lucruri şi bucuraţi-vă fără reţineri de 
Mine şi de creaţia Mea. Amin ". 

Capitolul 125 

Discursul de mulţumire şi recunoştinţă al lui Enoh. Bucuria de a 
trăi: cea mai frumoasă expresie de mulţumire adusă Creatorului 

(26 iulie 1842) 

Auzind cuvintele lui Abedam, Enoh s-a ridicat şi a exclamat cu voce 
tare: „Ascultaţi, ascultaţi, voi, cei morţi, încă prinşi în mrejele şi capcanele 
acestui pământ! O, voi, morţi ai acestui pământ, veniţi aici! 

Veniţi şi voi, cei prin vinele cărora curge doar un firicel de viaţă, 
precum şi voi, cei împovăraţi şi epuizaţi de greaua povară a slabei voastre 
vieţi! Veniţi aici, şi veţi găsi întreaga frumuseţe a vieţii, din abundenţă! 

O, cuvinte, cuvinte! Ce cuvinte au fost rostite aici! 

O, Abedam, Tată preasfânt şi preaplin de iubire! Tu ai dat viaţă 
acum chiar acestui pământ, munţilor, mării şi tuturor lucrurilor care mi se 
păreau lipsite de viaţă! 

Ce obiect mai poate părea mort când însăşi Viaţa primordială a 
oricărei vieţi proclamă asemenea cuvinte dătătoare de viaţă? 

O, Tată preasfânt, îţi datorăm Ţie întreaga noastră slavă, 
recunoştinţă, ascultare şi iubire. Căci numai Tu meriţi în întreaga eternitate 
să primeşti aceste sentimente ale noastre, precum şi ale întregii infinităţi! 

O, cât de luminoasă a devenit acum inima mea şi cât de mare este 
uşurarea pe care o simt! 

O, Viaţă a vieţii, cât de dulce eşti tu! ce mare este fericirea de a te 
simţi în toată plenitudinea puterii tale! 

O, fraţilor, o, părinţi, o, copii! Mare este bucuria vieţii atunci când 
ştii că Cel Preasfânt trăieşte înlăuntrul tău, ducând o viaţă liberă. Pentru cel 
care nu conştientizează însă acest lucru, preferând să îşi ducă sărmana lui 
existenţă întunecată, viaţa devine o povară insuportabilă. 

De aceea, oricine doreşte să trăiască adevărata viaţă, născută din 
Dumnezeu, în toată abundenţa ei, nu are decât să trăiască viaţa perfectă a 
iubirii. 

Căci nimic nu există mai sublim decât viata! 

Haideţi aşadar să ne bucurăm plini de recunoştinţă de viaţă, noi, 
care nici nu existam până acum, şi care ne aflăm totuşi acum în prezenţa 
Celui care a fost dintotdeauna, care este şi va fi de-a pururi, care ne-a creat 
şi ne-a dăruit adevărata viaţă, aceea pe care a trăit-o El însuşi încă de la 
începuturile eternităţii în sfinţenia Lui divină, în abundenţa Lui infinită şi 
perfectă. 

Haideţi să ne bucurăm de această viaţă, pe care El ne-a dăruit-o 
tuturor! 

La ce ar folosi soarele dacă în afara Lui nu ar exista fiinţe capabile 
să îi simtă razele Sale dătătoare de viaţă, bucurându-se de ele? 

La ce ar folosi pământul cu tot ce există pe el şi la ce ar folosi cerul 
cu toate lumile lui stelare? La ce ar folosi întreaga infinitate, dacă în afara 
Lui nu ar exista forme de viaţă care să II recunoască pe El, Cel care a creat 
totul pentru a se bucura împreună cu creaturile Sale? 

De aceea, bucură-te de viaţă, o, infinitate, la fel cum mă bucur eu 
acum. căci cu toţii am primit viaţa de la El, da, de la El, nu pentru a ne fi o 
povară, ci ca un cadou minunat, ca o Fericire a oricărei fericiri. Căci la ce 
ar folosi alte forme de fericire fără Aceasta? Cine s-ar simţi cu adevărat 
alinat fără ea? 

El ne-a dăruit nouă această fericire supremă. De aceea, haideţi să ne 
bucurăm de ea, consacrându-i Lui imensa noastră fericire, plini de 
recunoştinţă, căci El este unicul Dăruitor! Amin ". 



Capitolul 126 

Chemarea lui Abedam îl trezeşte pe placidul Enos. Despre scopul 
existenţei umane 

(27 iulie 1842) 

După acest discurs de mulţumire şi recunoştinţă, Abedam cel Mare 
1-a chemat la El pe Enos, spunându-i: „Enos, spune-Mi, acum, după ce ai 
auzit cuvintele de slavă ale mult iubitului Meu Enoh, care au fost adevărate 
de la prima până la ultima silabă: nu au trezit ele în tine nici un alt 
sentiment decât această tăcere senină, care îmi aminteşte de un munte senin 
în lumina palidă a lunii? 

Vai, cu greu aş putea găsi pe cineva la fel de placid ca tine, capabil 
să rămână imperturbabil în prezenţa Mea vizibilă, fără să aibă nici o 
întrebare la care să aştepte un răspuns. 

Ascultă, intenţionez să îmi stabilesc o locuinţă permanentă pe acest 
pământ, pe care o voi clădi din piatră şi mortar, pe aceste înălţimi, până la 
sfârşitul timpurilor. 

Cine va obţine o cameră în ea, o va putea păstra de-a pururi, în 
această lume şi în cea de dincolo; dar cel care va continua să meargă 
indiferent mai departe, deşi prin faţa lui suflă vântul vieţii, va fî respins la 
rândul lui de viaţă, iar spiritul lui va slăbi. 

Haide, trezeşte-te şi scutură-te 

De această indecizie; 

Caută acel răspuns 

De care ai nevoie pe acest pământ! 

Nu privi aceste cuvinte 

Ca o obligaţie, 

Ci caută în inima ta, 

Şi rosteşte apoi liber ce te frământă, în faţa Mea! 

Dacă preferi totuşi să dormi, 

Fără a profita de momentul prezent, 

Fă aşa cum doreşti, 

Dar nu îmi mai pune niciodată vreo întrebare!" 

După această provocare ieşită din comun, Enos a rămas cu gura 
căscată, neştiind ce să răspundă. 

El s-a apropiat de Abedam, dar cu cât se gândea mai mult, cu atât 
mai confuz devenea, incapabil să găsească vreo întrebare de pus. 

în timp ce stătea astfel, neputincios, Abedam s-a îndreptat către el şi 
1-a întrebat: 

„Enos, chiar nu mai vezi pădurea din cauza copacilor? Oare trebuie 
să pun Eu însumi o întrebare în inima ta, dând eventual şi răspunsul prin 
gura ta? 

Bine, voi face şi acest lucru: întreabă-Mă de ce te afli acum aici, iar 
Eu îţi voi da răspunsul. Amin ". 

Abia acum şi-a mai revenit Enos din uimire, întrebând cu toată 
sinceritatea: „O, Doamne, ce altă întrebare mai bună aş fi putut găsi eu, 
sărman netot, în faţa celei pe care ai pus-o chiar Tu în gura mea? De aceea, 
doresc să Te întreb cu toată sinceritatea, în acord cu voinţa Ta: de ce mă 
aflu aici? 

O, Tatăl preasfânt, Te implor, răspunde-mi la această întrebare". 

Iar Abedam i-a răspuns: „Ei bine, ai dreptate; nu ai fi putut găsi 
niciodată o întrebare mai importantă decât aceasta, căci la fel ca tine, 
milioane de oameni orbi îşi vor pune cândva aceeaşi întrebare, dar le va fi 
infinit mai greu să găsească răspunsul potrivit. 

Şi mulţi se vor întreba atunci: 'De ce ne aflăm aici? Ce se va alege 
de noi? încotro ne îndreptăm, ce trebuie să facem şi de ce? Cine suntem 
noi?', etc, etc. 

Dar ei nu vor primi răspunsul la aceste întrebări, aşa cum ai tu şansa 
acum. Căci răspunsul pe care tu îl primeşti acum de la Mine se va pierd 
curând, şi oamenii îl vor uita. 

Abia către sfârşitul acestui ciclu malefic al lumii voi revela din nou 
acest răspuns celor inocenţi şi sărmani, adică unei minorităţi alcătuite din 
copii încă puri. 

Iată, pe scurt, care este acest răspuns: omul se află aici de dragul 
vieţii, nu de dragul său. 

El a fost creat de Mine pentru a absorbi viaţa, nu invers. 

Omul nu a fost creat din plenitudinea vieţii, ci dimpotrivă, pentru a 
o putea absorbi gradat. 

De aceea, nimeni nu poate şti cu precizie ce înseamnă viaţa, până 
când nu o absoarbe pe deplin. 

Nimeni nu-i poate demonstra altcuiva ce este viaţa, oricât de 
puternice ar fi argumentele sale. In schimb, dacă cineva deţine el însuşi 
viaţa, existenţa sa devine cea mai bună dovadă a acesteia, el nu mai are 
nevoie de vreo altă dovadă, căci deţine în fiinţa sa întreaga plenitudine a 
vieţii, singura dovadă autentică şi comprehensibilă a vieţii. 

Cum ar putea înţelege viaţa cel care nu o deţine încă? 

Altfel spus, numai cei vii pot înţelege viaţa; cei morţi nu o pot 
înţelege. Evident, aceştia din urmă se pot trezi gradat la viaţă, dacă sufletul 
lor doreşte acest lucru. Ei nu vor fi însă capabili să înţeleagă viaţa decât 
atunci când o vor absorbi în toată plenitudinea ei. 

Acesta este motivul pentru care vă aflaţi aici. Absorbiţi viaţa, căci 
de dragul ei vă aflaţi aici, şi veţi ajunge să o înţelegeţi, aşa cum o înţelege 
astăzi Enoh, motiv pentru care întreaga sa fiinţă este atât de plină de 
bucurie. 

Haide, du-te şi deschide-ţi inima, pentru ca sufletul tău să devină 
plenar conştient de viaţă; apoi întoarce-te pentru a percepe întreaga 
plenitudine a vieţii, cu ajutorul Meu. Amin ". 



Capitolul 127 

Indolentul Enos respinge viaţa şi laudă non-existenţa 

(28 iulie 1842) 

Aceste cuvinte i-au străpuns ca o săgeată inima lui Enos. Acelaşi 
lucru s-a petrecut cu toţi cei prezenţi, şi toată lumea a început să reflecteze 
profund asupra lor. 

Enos s-a întors la locul său, dar inima sa nu se putea linişti. O mie 
de gânduri şi de idei ţâşneau la suprafaţă din adâncimile sufletului său, ca 
nişte meteori incandescenţi. Ei luminau ca nişte fulgere noaptea, când 
regiuni întregi devin vizibile pentru moment, după care întunericul revine 
în forţă, parcă mai înspăimântător ca înainte. 

In pofida acestor gânduri meteorice, în sufletul lui Enos nu s-a făcut 
cu adevărat lumină, astfel încât mintea lui nu a ajuns la nici o concluzie 
decât la o sumă de contradicţii, căci fulgerele luminau când o regiune, când 
alta, a sufletului lui, iar mintea lui trecea de la o idee la alta, fără ca vreuna 
să prindă consistenţă în ea. 

Astfel asaltat, la fel ca şi ceilalţi prezenţi, de această multitudine de 
gânduri şi idei, după circa o oră Enos a exclamat: 

„O, odihnă, dulcea mea odihnă, cât de bine m-am simţit întotdeauna 
în braţele tale! Cât de fericit trebuie să fi fost pe vremea când nu existam 
deloc, şi cât de fericit aş redeveni dacă m-aş putea întoarce la non- 
exis tentă! 

Oare nu este omul mai fericit între pereţii casei sale, decât afară, în 
mijlocul furtunii şi al elementelor dezlănţuite? Cât de repede adoarme el în 
propriul său pat, deşi în exteriorul casei sale elementele distrug totul în 
cale! 

Cât de mare este diferenţa între mine şi o piatră! 

Eu sunt nevoit să gândesc, sau cel puţin să visez, sunt înzestrat cu 
percepţii, sau cel puţin cu senzaţii de foame, sete, frig, cald, noapte, zi, 
durere şi suferinţă. Dacă deviez oricât de puţin de la ordinea prestabilită, 
sunt imediat mustrat prin cuvinte mai mult sau mai puţin ameninţătoare, 
care trezesc remuşcări în inima mea. 

Dac greşesc, sunt întotdeauna pedepsit, - şi totul numai pentru că 
sunt nevoit să suport această viaţă şi percepţiile ei. O, cât de mizerabile mi 
se par avantajele vieţii prin comparaţie cu moartea! 

Tu, piatră fericită, stai liniştită, puternică şi indestructibilă, lipsită de 
viaţă şi de percepţii, inclusiv de nevoia de a mânca şi de a bea. 

Tu nu eşti asaltată de gânduri şi de idei, şi nu cunoşti altă lege, decât 
- cel mult - fericita lege a odihnei netulburate. Eşti complet insensibilă la 
foame, sete, frig sau căldură. Lipsită de percepţii, fiinţa ta nu cunoaşte 
loviturile şi durerea. 

Tu nu ştii ce înseamnă suferinţa, nu îmbătrâneşti, iar iubirea nu îţi 
sfâşie inima, căci nu dispui de aşa ceva, fericito! 

O, cât de mult te invidiez! Dacă aş putea fi la fel ca tine, aş renunţa 
la o mie de vieţi, oricât de perfecte, dispus să le schimb cu un singur atom 
al fiinţei tale fericite, în cazul în care eşti cu adevărat atât de inertă şi de 
insensibilă cum pari! 

O, mare Creator al tuturor lucrurilor, am acum o altă întrebare 
pentru Tine, la care s-ar putea să nu-Ţi fie la fel de uşor să răspunzi! 

Spui că doreşti să-mi dăruieşti viaţa, pentru a fi fericit? - O, 
nefericită binecuvântare! 

Cât de orb şi de stupid trebuie să fie cel care laudă această viaţă 
plină de griji! Cu cât este mai perfectă, cu atât mai tulburătoare îmi 
imaginez că trebuie să fie această viaţă, şi deci mai nefericită. 

De aceea, eu nu doresc să-ţi cer viaţa, Ţie, care eşti Viaţa oricărei 
vieţi, ci moartea cea mai desăvârşită. 

Căci pe vreme când nu existam eram cu siguranţă mai fericit decât 
acum. iar atunci când nu voi mai exista, îmi voi regăsi această stare de 
fericire. 

O, Doamne, păstrează pentru Tine această plenitudine a vieţii, care 
pentru orice fiinţă creată înseamnă o calamitate atât de cumplită. Cât despre 

mine, dăruieşte-mi plenitudinea morţii, a non-existenţei, şi mă vei face 
astfel cu adevărat fericit! 

Transformă-mă într-o piatră lipsită de viaţă şi de sentimente, iar prin 
noua mea existenţă mută îţi voi slăvi de-a pururi numele! Amin ". 



Capitolul 128 

Uimirea lui Abedam cel Cunoscut în faţa negării vieţii de către 
Enos. Cuvintele prin care Domnul îl linişteşte pe Abedam cel Cunoscut 

(29 iulie 1842) 

Cei din preajma lui Enos i-au auzit lamentările, dar nu prea ştiau 
cum să le interpreteze. 

Chiar şi Adam a rămas uluit în faţa acestor gânduri ale nepotului 
său. 

Abedam cel Cunoscut, aflat şi el în preajma Domnului, s-a ridicat 
atunci şi i-a spus, înspăimântat, Acestuia: 

„O, Tată preasfânt şi preaplin de iubire! Ce se întâmplă? Cum poate 
fi posibil ca în prezenţa Ta, cineva să blesteme viaţa sa şi a fraţilor lui, 
cerându-ţi în schimb moartea eternă?! 

Chiar şi să visezi la aşa ceva mi se pare prea mult, darămite să o 
spui deschis! 

In loc să-Ţi fie etern recunoscător pentru viaţa sa, pentru acest dar 
miraculos al graţiei şi compasiunii Tale infinite, el o respinge, aşa cum 
nimeni nu a mai făcut-o vreodată. 

Enos nu este un om orb, căci dacă ar fi fost, nu ar fi putut descrie 
atât de pregnant încercările vieţii. 

Nu este nici un prost, căci atunci nu ar fi putut compara atât de lucid 
avantajele non-existenţei cu dezavantajele vieţii. 

Şi cu siguranţă, nu este un om rău, căci nu a blestemat pe nimeni, 
nici măcar pe duşmanul său cel mai crunt - viaţa, mulţumindu-se doar să îşi 
dorească să scape de ea, dacă acest lucru ar fi posibil. 

Oare s-a mâniat inima lui dintr-un motiv oarecare? 

Nici acesta nu pare să fie cazul, căci la urma urmei, nu ne-a dorit 
nouă, tuturor, decât ceea ce a considerat el a fi cel mai bun şi mai avantajos 
pentru noi, numindu-i orbi şi proşti numai pe aceia care solicită această 
viaţă pe care el o consideră calamitatea supremă. 

Să înţeleagă cine poate. Personal, mai degrabă l-aş înţelege pe acela 
care ar spune că: 'pământul este alcătuit din melci, iar soarele din licurici şi 
din lemne putrezite! ', decât ceea ce a spus anterior Enos. 

Adevăr îţi spun, Tatăl preasfânt şi preaplin de iubire! Dacă aş fi în 
locul Tău - iartă-mi această pretenţie neverosimilă - nu aş şti ce să fac cu 
un asemenea om. Dacă i-aş împlini dorinţa, iubirea, graţia şi compasiunea 

mea nu i-ar mai folosi la nimic, căci pentru cel care nu există acestea sunt 
practic nule. 

Pe de altă parte, dacă l-aş lăsa în continuare să existe, nu aş putea 
face acest lucru decât pe calea judecăţii, şi ce mai înseamnă viaţa unui spirit 
supus judecăţii? 

O simplă maşinărie lipsită de orice libertate, aflată într-un 
permanent conflict interior, - o fiinţă fără existenţă şi fără viaţă. 

într-adevăr, situaţia mi se pare de-a dreptul critică. 

Cum poate gândi cineva în acest fel? 

Să consideri viaţa drept o calamitate supremă şi moartea drept 
fericirea supremă - trebuie să recunosc că sufletul meu nu poate digera 
acest gând! 

Doamne, Tată, Abedam, spune -mi măcar două cuvinte, ca să mă 
linişteşti! 

Căci nimic nu m-a tulburat vreodată atât de mult ca această 
confesiune insensibilă a lui Enos. Ajută-mă să scap de această agitaţie, dacă 
asta este voia Ta sfântă". 

Abedam cel Mare i-a răspuns atunci lui Abedam cel Cunoscut: 
„Ascultă, deocamdată lasă lucrurile aşa cum sunt. Te asigur că ele se vor 
rezolva, iar la momentul potrivit veţi primi cu toţii lumina de care aveţi 
nevoie. 

Există totuşi un lucru pe care doresc să ţi-1 spun: dacă te-ai afla în 
locul Meu, te asigur că aceşti oameni înclinaţi către moarte ar duce-o foarte 
rău! 

Din fericire pentru ei, înţelepciunea Mea este mult diferită de a ta, 
nelăsându-se tulburată într-o măsură atât de mare. 

Tocmai de aceea, Eu voi găsi mult mai uşor decât ţi-ar fi ţie 
remediul de care are nevoie Enos. 

Aşadar, linişteşte-te şi nu-ţi mai face probleme, căci nu este nimic 
rău în faptul că cel adormit continuă să doarmă şi nu s-a trezit încă. 

După ce îşi va satisface însă nevoia de somn şi se va trezi, întreabă-1 
însă ce preferă: să doarmă sau să fie treaz? 

Haide, linişteşte-te, căci dacă înţelepciunea Mea nu va fi suficientă 
pentru a rezolva acest caz, voi veni la tine să îţi cer sfatul! 

Până atunci, nu-ţi mai face atâtea probleme. Amin ". 

